
Žodis skaitytojui 


Viskas, kas aprašyta šiame romane, rutuliojosi keletą metų prieš 
ankstesnio mano romano Den Rėda vargen („Rudasis vilkas“) įvy- 
kius. Chronologiškai „Klubas 69“ yra pirmasis serijos apie kores- 
pondentę Aniką Bengtzon romanas. 

Nors knygos apie Aniką Bengtzon sudaro romanų seriją, jos 
gali būti puikiai skaitomos ir kaip atskiri, vientisi kūriniai. 

Smagaus skaitymo! 

Liza Marklund 
2011 m. gegužė 


Pastabos apie valiutą 
Švedijos kroną skaičiuojant 0,38 LTL kursu, 


knygoje nurodytos sumos apytiksliai atitiktų šias: 
10 SEK = 3,80 LTL 
50 SEK = 19 LTL 
100 SEK = 38 LTL 
200 SEK = 76 LTL 
500 SEK = 190 LTL 
1 000 SEK = 380 LTL 
10 000 SEK = 3 800 LTL 
50 000 SEK = 19 000 LTL 


Prologas 


Akį užkliudė krūmokšniuose kyburiuojančios kelnaitės. Jos 
lengvai pleveno vešlioje žalumoje, kuri išryškino rausvą jų spalvą. 
Pirmiausia užliejo pyktis. „Jauni žmonės šiais laikais jau nieko ne- 
begerbia! Net neleidžia ilsėtis mirusiesiems.“ 

Ji paskendo mintyse apie visuomenės nuopuolį, o šuo šniukš- 
tinėjo teritoriją palei geležinę tvorą. Nusekė paskui šunį link šiau- 
rinio kapinių krašto ir, kai apėjo kelis liaunus medžius, prieš akis 
išniro koja. Jos įniršis dar sustiprėjo: „Kaip taip galima!“ Maryda- 
vo, kaip jos kiekvieną vakarą šlitinėja šaligatviais vos kūną den- 
giančiais drabužėliais ir laido gerkles siūlydamosi vyrams. Tai, kad 
karšta, anoks pasiteisinimas. 

Šuo žolėje, šalia tvoros, suraitė savo riestainį. Ji nusisuko lyg 
nepastebėjusi. Aplink juk nieko nebuvo. Kam vargintis lankstytis 
ir rinkti? 

— Nagi, Jesperai, - pašaukė ji ir timptelėjo šunį link rytinio 
parko krašto. — Eikš, eime. 

Eidama nuo tvoros ji žvilgtelėjo per petį. Kojos jau nebebuvo 


matyti, ji pranyko vešlioje lapijoje. 


B 


LIZA MARKLUND 


Rodos, laukė dar viena karšta diena. Nors saulė buvo dar tik 
pakilusi, kaktoje jau žibėjo prakaito lašeliai. Taku kildama aukš- 
tyn ji sunkiai kvėpavo. Šuo traukė pavadį. Jo liežuvis buvo tiek 
nutįsęs, kad beveik lietė žolę. 

„Ir kaip iš viso įmanoma tiesiog užmigti kapinėse, paskutinėje 
mirusiųjų atilsio vietoje? Ar čia feminizmo esmė: jaunoms mergi- 
noms suteikti teisę taip elgtis ir demonstruoti visišką nepagarbą?“ 

Ji vis negalėjo atsikratyti kilusio susierzinimo. Dar labiau nuo- 
taiką gadino stati pakalnė. 

„Turiu atsikratyti šio šuns“, - pamanė ji, tada iškart dilgtelėjo 
kaltės jausmas. Kad atpirktų nederamą mintį, ji pasilenkė prie 
šuns, atsegusi pavadį jį apkabino ir paniurkė. Išsivadavęs šuo pa- 
sileido paskui voverę. Ji atsiduso. „Koks tikslas bandyti būti ma- 
loniai?“ 

Atsidususi dar kartą, ji prisėdo ant suolo, kol Jesperas vaikėsi 
voverės. Netrukus šuo pavargo ir sustojo prie medžio, kuriame 
slėpėsi mažasis graužikas. Ji pasėdėjo, kol šuo nustojo lakstęs, tada 
pakilo ir pajuto prie nugaros prilipusią suknelę. Pagalvojusi, kad 
nugaroje bus matyti prakaito dėmės, ji pasijautė nepatogiai. 

— Eikš, Jesperai, brangusis. Bėk pas mane... 

Pamosavo plastikiniu maišeliu su šuns skanėstais ir trumpa- 
kojis bulterjeras atiturseno. Iškišęs trūkčiojantį liežuvį atrodė, lyg 
juoktųsi. 

— Štai ko tu nori, ar ne? Taip, aš taip ir maniau... 

Ji sušėrė šuniui visą maišelio turinį ir pasinaudojo proga jam 
vėl prisegti pavadį. Laikas eiti namo. Jesperas sudorojo savo ska- 
nėstus. Dabar atėjo jos eilė - kava su daniška bandele. 

Šuo neparodė jokio noro grįžti namo. Jo dėmesį vėl patraukė 
voverė, o skanumynai tik suteikė energijos dar vienoms gaudy- 


nėms. Jis užprotestavo garsiai ir aršiai. 

— Nenoriu čia daugiau stypsoti, — nepasitenkinimą išreiškė 
ji. - Jesperai, eime! 

Kad išvengtų kalniuko pakeliui į namus, pasuko kitu keliu. 
Palipti viršun dar buvo nieko, bet leidžiantis jai skaudėjo kelius. 

Eidama taku link kapinių pakraščio šiaurės rytuose, staiga pa- 
matė kūną. Jis tysojo tankiuose brūzgynuose už įskilusio grani- 
tinio paminklo į viršų atmestomis rankomis. Šalia galvos mėtėsi 
Dovydo žvaigždės fragmentas. Ją užliejo baimė. Kūnas buvo nuo- 
gas, baltas ir visiškai nejudėjo. Šuo ištrūko ir pasileido link tvoros, 
už jo tarsi įerzinta gyvatė talžėsi pavadys. 

— Jesperai! 

Jis prasispraudė pro tvoros tarpą ir pasileido link mirusios mo- 
ters. 

— Jesperai, pas mane! 

Ji šaukė kiek galėdama garsiau, bet ir valdėsi, nes nenorėjo pa- 
žadinti aplinkinių gyventojų. Tokiame karšryje daugelis miegojo 
atvirais langais; akmeniniai miesto centro pastatai per trumpą va- 
saros naktį niekada neatvėsdavo. Išsigandusi ji pagrabinėjo mai- 
šelį norėdama patikrinti, ar daugiau neliko šuns maisto, bet jis 
buvo tuščias. 

Bulterjeras sustojo šalia moters ir smalsiai į ją sužiuro. Iš pra- 
džių nedrąsiai, paskui vis uoliau ėmė uostinėti. Pasiekęs kirkšnį, 
negalėjo susilaikyti. 

— JESPERAI! Tuojau pat pas mane! 

Šuo sukluso, bet nė nesiruošė paklusti. Jis priartėjo prie moters 
galvos, tada pradėjo uostyti rankas. Moteris apimta siaubo žiū- 
rėjo, kaip jos šuo ima kramsnoti lavono pirštus. Pajutusi kylantį 
šleikštulį, ji griebė už juodos tvoros. Šiek tiek pasitraukė į kairę 
ir pasilenkusi įsižiūrėjo pro paminklus. Spoksojo į vos per kelis 


metrus nuo jos gulinčios mirusios moters akis. Nusmelkė keistas 

jausmas, tarsi aplink visa būtų pradingę, tik kairėje ausyje vos jun- 
tamai tebezvimbė. 

„Turiu išsivesti šunį, — šmėstelėjo jai. - Negaliu niekam sakyti, 
kad Jesperas ją apkramtė.“ 

Ji suklupo ant kelių ir pro tvorą įkišo ranką kiek galėjo. Įtempti 
jos pirštai rodė tiesiai į mirusios moters akis. Viršutinė jos rankos 
dalis buvo putloka, todėl vos neįstrigo, tačiau jai pavyko sugriebti 
už pavadžio. Šuo inkštė traukiamas už odinio diržo. Buvo nenusi- 
teikęs paleisti savo grobį. Nasrus buvo suleidęs į kūną, tad jis šiek 
tiek pasivilko iš paskos. 

— Tu, kvailas, prakeiktas šuva! 

Unkščiodamas jis dusliai stuktelėjo į tvorą. Ji pro skylę sugrie- 
bė šunį ir ištraukė drebančiomis rankomis per pilvą spausdama 
kaip niekad stipriai. Kulnais slysdama žole ir percempdama šlau- 
nis, ji nuskubėjo gatve. 

Vos atrakinusi savo buto duris ir jas uždariusi, ji šuns žabtuose 


pastebėjo mėsos atplaišų ir žiauktelėjo. 


PIRMA DALIS 
Liepa 


Septyniolika metų, keturi mėnesiai ir šešiolika dienų 


Maniau, kad meilė skirta tik kitiems, labiau pasitikintiems, svar- 
besniems. Tai, kad klydau, mano sielai leidžia trykšti džiaugsmu. 

Jis nori mangs. 

Svaigulys, pirmasis prisilietimas, akį pridengianti užkritusi plau- 
kų sruoga, kai į mane pažiūrėjo; baikščiai, visai ne įžūliai. Viskas 
akivaizdu: švelnus vėjo dvelksmas, šviesa, kvapą gniaužiantis pilna- 
tvės jausmas, gatvės grindinys, nuo sienos sklindanti šiluma. 

Aš gavau tą, kurio norėjau. 

Jis mano užuovėja. Kitos merginos šypsosi ir flirtuoja, bet aš ne- 
pavydžiu. Juo pasitikiu. Žinau, kad jis mano. Matau jį kambaryje, 
žvilgantys šviesūs jo plaukai, kaip jis juos persibraukia ranka, tvirta 
jo ranka, mano ranka. Krūtinę spaudžia džiugesys, man trūksta oro, 
akys patvinsta ašaromis. Jį pagauna šviesa, jis tvirtas, jis tobulas. 

Sako, kad negali be manęs. 

Kartu jis toks pažeidžiamas. Guliu jam ant rankos, jis pirštu ve- 


džioja mano veidu. 


„Niekada manęs nepalik, — 
sako jis. — 
Negaliu be tavęs.“ 


Ir aš pažadu. 


ŠEŠTADIENIS, LIEPOS 28 D. 

— Krunubergo parke — mirusi mergina. 

Padrikus žodžius bėrė uždusęs balsas, kuris, atrodo, buvo nuo 
narkotikų apsvaigusio asmens. Anika Bengtzon nusuko akis nuo 
ekrano ir, grabinėdama netvarkoje ant stalo, ėmė ieškoti rašiklio. 

— Iš kur tai žinote? — paklausė ji gal pernelyg skeptiškai. 

— Nes aš stoviu šalia jos, po šimts! 

Balsas šoktelėjo iki falceto ir taip suspigo ragelyje, kad Anika 
buvo priversta šį atitraukti nuo ausies. 

— Gerai, kaip mirusios? — paklausė ji ir suvokė, kad šis klausi- 
mas skamba absurdiškai. 

— Na, žinote, visiškai mirusios! Kaip dar galima būti mirus? 

Anika sutrikusi nužvelgė redakciją. Naujienų skyriaus vadovas 
Spaikas sėdėjo už savo stalo ir kalbėjo telefonu. Ana Snaphanė 
vėdavosi su popieriaus lapu sėdėdama priešais, o fotografas Pelė 
buvo ką tik ant savo darbo stalo įsijungęs „Mac“ kompiuterį. 

— Supratau, — pasakė ji radusi šratinį tuščiame kavos puodelyje 
ir seną atspausdintą naujienų agentūros telegramos kopiją, kurios 


kitoje pusėje buvo pradėjusi kažką rašytis. 

— Sakėte, Krunubergo parke? Kur konkrečiai? 

— Už paminklo. 

— Paminklo? 

Vyras pradėjo verkti. Anika tylėdama palaukė kelias sekundes. 
Ji nežinojo, ko griebtis. Pranešimų priėmimo linija oficialiai ži- 
noma kaip karštoji linija, tačiau redakcijoje laikoma tik skandalų 
pardavėjų linija — beveik visada teskambindavo sumanę papokš- 
tauti ar psichai. Šis labiausiai priminė būtent pastarąjį. 

— Ar girdite?.. — atsargiai paklausė Anika. 

Vyras išsipūtė nosį. Jis kelis kartus giliai įkvėpė ir prakalbo. 
Prie stalo priešais Aniką stebėjo Ana Snaphanė. 

— Neįsivaizduoju, kaip tu pakenti tuos skambučius, — tarė ji 
Anikai padėjus ragelį. 

Anika nieko neatsakė, tik toliau kažką žymėjosi kitoje telegra- 
mos pusėje. 

— Reikia dar ledų, nes, dievaži, mirsiu. Ar nori ko nors iš kavi- 
nės? — atsistojusi paklausė Ana Snaphanė. 

— Prieš tai turiu kai ką patikrinti, - atsakė Anika ir telefonu su- 
rinko policijos priimamojo numerį. Tai buvo tiesa. Prieš keturias 
minutes jie sulaukė pranešimo apie mirusiojo kūną, rastą parke 
prie Krunubergsgatano. 

Anika atsistojo ir rankoje laikydama telegramą nuėjo į naujie- 
nų redakcijos skyrių. Užsikrovęs kojas ant stalo, Spaikas vis dar 
kalbėjo telefonu. Anika atsistojo tiesiai priešais jį, tikėdamasi ati- 
traukti dėmesį. Pagaliau nepatenkintas naujienų redakcijos vado- 
vas į ją pažiūrėjo. 

— Įtariama žmogžudystė, jauna mergina, — susakė Anika mo- 
suodama atspausdintu lapu. 

Spaikas iš karto nutraukė pokalbį, padėjo telefoną ant stalo ir 


perkėlė kojas ant žemės. 

— Ar tai iš vienos agentūrų? — paklausė jis ir pasilenkė prie 
ekrano. 

— Ne, skandalų linija. 

— Patvirtinta? 

— Ber kuriuo atveju pranešimo sulaukė policijos priimamasis. 

Spaikas nužvelgė redakciją. 

— Gerai, — pasakė jis. - Ką gi mes turime? 

Anika nieko nelaukdama sureagavo: 

— Tai mano medžiaga. 

— Berit! - sušuko Spaikas ir atsistojo. - Šių metų vasaros žmog:- 
žudystė! 

Beric Hamrin, viena seniausiai redakcijoje dirbančių kores- 
pondenčių, čiupo rankinę ir atėjo į naujienų redakcijos skyrių. 

— Kur Karlas Venergrenas? Ar jis šiandieną dirba? 

— Ne, jis atostogose, plaukioja Gotlande, - atsakė Anika. — Tai 
mano pranešimas, aš priėmiau šį skambutį. 

— Pele, nuotraukos! — fotoreporteriui sušuko Spaikas. 

Fotoreporteris jam parodė iškeltą nykštį ir sušuko: 

— Bertili Strendai. 

— Gerai, — pasisukęs į Aniką tarė naujienų redakcijos vado- 
vas. — Ką turime? 

Anika pažiūrėjo į savo užrašus ir staiga pajuto, kad nervinasi. 

— Mirusi mergina, rasta už paminklo žydų kapinėse, Krunu- 
bergo parke, Kungsholmene. 

— Tai nebūtinai žmogžudystė, ar ne? 

— Ji nuoga ir buvo pasmaugta. 

Spaikas įdėmiai pažvelgė į Aniką. 

— Nori to imtis? 

Anika nurijo seiles ir linktelėjo, tada naujienų redakcijos vado- 


vas vėl atsisėdo ir išsitraukė bloknotą. 

— Gerai, — pasakė jis. — Gali vykti kartu su Berit ir Bertiliu. 
Padarykite gerų kadrų. Visu kitu pasirūpinsime vėliau, bet iš pra- 
džių turime gauti gerų nuotraukų. 

Eidamas pro naujienų redakcijos stalą fotografas ant pečių dė- 
josi kuprinę, kurioje buvo visa reikalinga įranga. 

— Priminkite, kur viskas buvo? - adresuodamas klausimą Spai- 
kui paklausė jis. 

— Krunubergo kalėjimas, — atsakė Spaikas ir vėl pakėlė telefo- 
ną. 

- Parkas, — patikslino Anika ieškodama savo rankinės. — Kru- 
nubergo parkas. Žydų kapinės. 

— Tik žiūrėkit, kad nebūtų buitinis konfliktas, — pasakė Spai- 
kas prieš skambindamas į Londoną. 

Kai Berit ir Bertilis Strendas jau buvo pakeliui link lifto į gara- 
žą, Anika stabtelėjo. 

— Ką turite omeny? — paklausė ji. 

— Būtent tai, ką pasakiau. Mūsų nedomina buitiniai konflik- 
tai. 

Naujienų redaktorius jai demonstratyviai atsuko nugarą. Ani- 
ka pajuto kylantį pyktį — jis šovė į smegenis tarsi kulka. 

— Nuo to mergina juk netaps gyvesnė, ar ne? — ištarė ji. 

Kitame laido gale buvo atsiliepra į Spaiko skambutį, taigi ji 
suprato, kad judviejų pokalbis baigtas. Pakėlusi akis ji pastebėjo, 
kad Berit ir Bertilio jau nebėra. Nuskubėjo prie savo stalo, išsi- 
traukė rankinę iš po stalčių ir nubėgo paskui kolegas. Liftas jau 
buvo nuvažiavęs, ji lėkė laiptais. „Velnias, velnias, kodėl visada 
turi pradėti ginčytis?“ Jos pirmas didelis straipsnis buvo beišslys- 
tantis iš rankų vien dėl to, kad panoro pastatyti į vietą naujienų 
skyriaus vadovą. 


— Idiotė! — garsiai pati sau pasakė Anika. 

Korespondentę ir fotografą ji pasivijo prie garažo įėjimo. 

— Laikomės kartu, kol neprireiks išsiskirstyti, — nurodė Berit 
eidama ir kažką rašydama į bloknotą. — Beje, aš Berit Hamrin. 
Nemanau, kad buvome supažindintos. 

Moteris nusišypsojo Anikai, prieš lipdamos į Bertilio Strendo 
Saab automobilį, jos paspaudė viena kitai ranką ir Anika atsisėdo 
ant galinės sėdynės, o Berit — ant priekinės. 

— Nereikia taip trankyti durelių, — priekaištingai žvelgdamas 
per petį pasakė Bertilis Strendas. - Dažai nukris. 

„O Dieve“, - pagalvojo Anika. 

— Oi, atsiprašau, — pasakė. 

Fotografai laikraščiui priklausančias transporto priemones lai- 
kė asmenine nuosavybe. Beveik visi jautėsi labai už jas atsakingi. 
Anika pagalvojo, kad taip turbūt yra dėl to, kad visi redakcijos 
fotografai be išimties vyrai. Nors Evening Post ji dirbo dar tik sep- 
tynias savaites, jau puikiai žinojo, kad fotografams automobiliai 
šventa neliečiamybė. Jai buvo tekę atidėti keletą interviu vien to- 
dėl, kad kai kurie fotografai buvo užimti automobilių plovyklose. 
Tai taip pat jai suteikė galimybę įsivaizduoti, kokie jos straipsniai, 
kitų žmonių nuomone, svarbūs. 

— Turbūt geriausiai išvengti Eridhemsplano ir prie parko nu- 
važiuoti šalutinėmis gatvėmis, - pasakė Berit automobiliui priar- 
tėjus prie Rolambsvegeno. Bertilis Strendas padidinęs greitį spėjo 
pralėkti pro žalią šviesoforą ir nuvažiavo Gjorvelgsgatanu link 
Nor Melarstrando. 

— Ar galime peržvelgti, ką tau sakė telefonu tas vaikinas? — tarė 
Berit ir pasimuistė sėdynėje, kad pasisuktų į Aniką. | 

Anika išsiėmė aplamdytą telegramą. 

— Atrodo, turime mirusią merginą, gulinčią už paminklo Kru- 


nubergo parke. Nuoga, greičiausiai pasmaugta. 

— Kas apie tai pranešė? 

— Kažkoks narkomanas, bent jau taip pasirodė. Jo draugas šla- 
pinosi prie tvoros ir ją pastebėjo pro krūmus. | 

— Kodėl jie mano, kad ji pasmaugta? 

Anika apvertė lapą skaitydama pakraščiuose pasirašytas pasta- 
bas. 

— Nebuvo kraujo, akys plačiai atmerktos ir ant kaklo matyti 
žymių. 

— Tai nebūtinai reiškia, kad ji buvo pasmaugta ar net nužudy- 
ta, - pakomentavo Berit atsisukusi į priekį. 

Anika nieko neatsakė. Ji žvelgė pro tamsintus 5246 langus į 
žmones, Rolambshovo parke besimėgaujančius saule. Prieš juos 
plytėjo raibuliuojantys Ridarfherdeno vandenys. Nors langai buvo 
tamsinti, ji turėjo prisimerkti. Link Longholmeno salos plaukti 
bandė du burlentininkai ir buvo galima matyti, kad jiems nekaip 
sekasi. Tvankumos šiandieną nekedeno joks vėjelis. 

— Na ir puiki gi ši vasara, - sukdamas kairėn, į Polhemsgataną, 
pasakė Bertilis Strendas. — Visai netikėta po tokio lietingo pava- 
sario. 

— Taip, man pasisekė, — atsakė Berit. — Ką tik keturias savaites 
atostogavau. Saulė plieskė kiekvieną dieną. Galime automobilį 
palikti prie gaisrinės. 

Saab pravažiavo pro paskutinius Bergsgatano kvartalus. Berit 
saugos diržą atsisegė prieš Bertiliui Strendui paspaudžiant stab- 
džių pedalą ir iš automobilio šoko dar prieš jam visiškai sustojant. 
Tvokstelėjus karščio bangai, Anika išskubėjo paskui. 

Bertilis Strendas automobilį pastatė kelio praplatėjime, o Be- 
rit su Anika nieko nelaukdamos nurūko palei šešto dešimtmečio 
raudonų plytų pastato sieną. Asfalto keliukas buvo siauras, palei 
parko pakraštį tęsėsi akmeninis kelkraštis. 

— Čia bus laiptai, — gaudydama kvapą pasakė Berit. 

Palipusios šešis laiptelius jos atsidūrė parke. Nurisnojo asfaltuo- 
tu taku link puikiai įrengtos žaidimų aikštelės. 

Joms iš dešinės stovėjo kelios pastoginės; prabėgomis Anika spė- 
jo perskaityti žodžius „Parko žaidimų aikštelė“. Čia buvo smėlio 
dėžė, suoliukų, iškylavimo stalų, karstyklių, šliuožyklų, sūpynių ir 
kitų konstrukcijų vaikams laipioti ir žaisti. Žaidimų aikštelėje buvo 
kelios mamos su vaikais, tačiau atrodė, kad jos ruošiasi iš Čia išeiti. 
Kiek tolėliau su viena mamų kalbėjo du uniformas vilkintys poli- 
cininkai. 

— Kiek žinau, kapinės yra tolėliau, arčiau Sankt Joransgatano. 

— Kaip matau, jūs čia gerai orientuojatės, - pasakė Anika. — Ar 
gyvenate netoliese? 

— Ne, — atsakė Berit. — Šiame parke tai jau nebe pirma žmog- 
žudystė. 

Anika pamatė mėlyna ir balta juosta teritoriją atitveriančius 
policininkus. Jie liepė visiems pasišalinti iš žaidimų aikštelės ir ją 
uždarė. 

— Gerai, kad greitai čia atsiradome, — pati sau sumurmėjo ji. 

Jie pasuko į dešinę ir nuėjo taku į pakalnę. 

— Apačioje, kairėje, — pasakė Berit. 

Anika nuskubėjo pirma ir kirtusi du takus netrukus jau buvo 
vietoje. Prieš akis stojo eilė juodų Dovydo žvaigždžių žalumos 
fone. 

— Jau matau, — sušuko ji atsisukusi ir akies krašteliu pamatė, kad 
Bertilis Strendas beveik pasivijo Berit. 

Tvorelės buvo juodos ir dailiai ornamentuotos. Geležiniai stul- 
peliai — sujungti metaliniais žiedais ir paraitymais. Kiekvieną stul- 
pelį viršuje karūnavo stilizuota Dovydo žvaigždė. Anika bėgo paskui 


savo pačios šešėlį ir suprato, kad kapines pasiekė iš pietinės pusės. 

Stabtelėjo ant nedidelės kalvos, nuo kurios atsivėrė geras kapų 
vaizdas. Policija šios parko dalies dar nebuvo užtvėrusi, tačiau mo- 
teris pastebėjo, kad šiaurinė ir vakarinė prieigos jau uždarytos. 

— Paskubėkite! — šūktelėjo ji Berit ir Bertiliui Strendui. 

Tvora juosė nedideles žydų kapinaites ir laiko nugludintus 
granito paminklus. Anika skubriai prabėgomis jų suskaičiavo apie 
trisdešimt. Čia karaliavo augmenija, visa teritorija atrodė beveik 
aklinai apžėlusi ir apleista. Kapinės buvo apie trisdešimties me- 
trų pločio ir keturiasdešimties metrų ilgio. Tolimesniajame krašte 
tvora atrodė gal kiek daugiau nei pusantro metro aukščio. Įėjimas 
buvo iš vakarinės pusės, nuo Krunubergsgatano ir Fridhemsplano. 
Ji pamatė prie užkardos lūkuriuojančią kito vakarinių naujienų 
laikraščio komandą. Už tvoros, rytinėje kapinių dalyje, stoviniavo 
grupelė vyrų paprastais drabužiais. Ji iškart sumojo, kodėl jie čia: 
būtent ten ir gulėjo negyva moteris. 

Anikos kūnu nuvilnijo šiurpuliukas. Negalima susimauti, juk 
tai pirmoji šią vasarą jai patikėta informacija. 

Berit ir Bertilis Strendas priėjo Anikai iš už nugaros ir tuo 
metu ji pamatė, kaip vyras atidaro vartelius iš Krunubergsgatano. 
Jis nešė pilką medžiagą. Anika net žioptelėjo. Juk jie dar neužden- 
gę kūno! 

— Eime, greičiau! — atsisukusi per petį paragino ji. - Gal mums 
pavyks iš čia nufotografuoti. 

Priešais juos ant kalvelės pasirodė policininkas. Jis vyniojo mė- 
lyną ir baltą užkardos juostą. Anika nuskubėjo prie tvoros ir gir- 
dėjo iš paskos einantį Bertilį Strendą. Likus keliems metrams iki 
tvoros, jis nusimetė kuprinę ir išsitraukė „Canon“ fotoaparatą su 
teleobjektyvu. Pilka paklodė buvo vos apie tris metrus nuo jų, kai 
Bertilis Strendas ėmė spragsėti fotoaparatu nusitaikęs į brūzgy- 


nus. Žengtelėjęs apie pusę metro į kairę, jis pliekstelėjo dar vieną. 


— 22 — 


KLUBAS 69 


Kažką šūktelėjo užkardos juostos ritinį laikantis policininkas ir į 
jį sužiuro už tvoros kapinėse esantys vyrai. 

— Turiu! — pasakė Bertilis Strendas. — Šiai istorijai dabar pakan- 
ka kadrų. 

— Ei, ką manote darantis? —- sušuko policininkas su juosta. — 
Mes užtveriame teritoriją. 

Link jų į kapines nuo kalvos leidosi vyras havajietiškais marš- 
kinėliais ir šortais. 

— Gerai, jums laikas pasišalinti, — pasakė jis. 

Sutrikusi Anika apsidairė. Bertilis Strendas patraukė link tako 
į Sankt Joransgataną. Policininkai priešais ir už nugaros atrodė 
rimtai pasipiktinę. Anika sumojo, kad reikia judėti, kitaip poli- 
cininkai ją patys patrauks. Instinktyviai ji pasitraukė į šalį, kur 
Bertilis Strendas nufotografavo pirmuosius kadrus. 

Ji pažvelgė už juodos tvoros, kur gulėjo jauna moteris. Vos 
už kelių metrų tiesiai į Aniką dėbsojo jos akys. Apsiblaususios ir 
pilkos. Galva buvo nusvirusi į šalį, rankos sulenktos ir atmestos 
virš galvos. Viena ranka atrodė sužalota. Burna prasižiojusi, tarsi 
leidžianti nebylų klyksmą, lūpos — tamsiai rudos. Plaukus kart- 
kartėmis paplevendavo vos juntamas vėjelis. Ant kairios krūties 
buvo matyti sumušimas, apatinė pilvo dalis atrodė klaikiai paža- 
liavusi. 

Anika akimirką pabandė įsiminti šį sukrečiantį vaizdą. Raiži 
akmens pilkuma, subtili augalų žaluma, lapų metami šešėliai, drė- 
gmė ir karštis, šlykštus dvokas. 

Tada visa pradingo po pilku dangalu. Buvo uždengta tvora, ne 
kūnas. 

— Laikas eiti, — jai ant peties uždėjęs ranką pasakė juostą lai- 
kantis policininkas. 


„Sumautas tipiškas faras“, — pagalvojo Anika ir apsisuko. 

Burna buvo visiškai išdžiūvusi ir jai pasirodė, tarsi visa, ką gir- 
dėjo, būtų atsklidę iš kažkur labai toli. Netvirtais žingsniais pa- 
judėjo link Berit ir Bertilio Strendo, kurie stovėjo už užkardos. 
Fotografas atrodė nuobodžiaujantis ir nepatenkintas, o Berit tarsi 
nežymiai šypsojosi. 

Anikai iš paskos, kvėpuodamas tiesiai į nugarą, nukinkavo ir 
policininkas. Moteris pamanė, kad tokią dieną su uniforma turė- 
tų būti labai karšta. 

— Ar ką nors matei? — paklausė Berit. 

Anika linktelėjo ir Berit kažką pasižymėjo. 

— Ar pavyko ko nors paklausti detektyvo havajietiškais marš- 
kinėliais? 

Anika papurtė galvą ir padedama paslaugaus policininko pasi- 
lenkė pralįsti po užtvara. 

— Gaila. Ar jis ką nors pasakė, gal ką nugirdai? 

— „Gerai, jums laikas pasišalinti“, — pacitavo Anika ir Berit 
nusišypsojo. 

— O kaip tu, ar viskas gerai? — paklausė ji ir Anika linktelėjo. 

— Man viskas gerai. Greičiausiai ji buvo pasmaugta - akys išspro- 
gusios. Turbūt mirdama bandė rėkti, nes burna plačiai atverta. 

— Gal kas nors ją girdėjo. Vėliau pakalbinsime kaimynus. Ar 
ji švedė? 

Anika staiga pajuto, kad reikia prisėsti. 

— Pamiršau paklausti... 

Berit vėl nusišypsojo. 

— Šviesiaplaukė, tamsiaplaukė, jauna, sena? 

— Daugiausia dvidešimties. Ilgi šviesūs plaukai. Didelės krūtys. 
Greičiausiai silikono ar druskos tirpalo implantai. 

Berit klausiamai pažiūrėjo į Aniką. Ši įsitaisė ant žolės ir su- 


kryžiavo kojas. 

— Krūtys pūpsojo, nors ji gulėjo ant nugaros. Dar prie pažasties 
buvo randas. 

Anika pajuto, kad nukrito spaudimas. Ji panarino galvą prie ke- 
lių ir keliskart giliai įkvėpė. 

— Nekoks vaizdas, ar ne? — tarė Berit. 

— Man viskas gerai, - atsakė Anika. 

Po minutės ji pasijautė geriau. Supantys garsai ją tarsi prarijo: 
Drotningholmo kelyje dundėjo mašinos, ausį rėžė dvi pakaitomis 
klykiančios sirenos, kažkas kažką šūkavo, spragsėjo fotoaparatai, 
kažkur verkė vaikas. 

— Kas ko imsimės? — paklausė Anika. 

Berit atsisėdo šalia, pažvelgė į savo užrašus ir ėmė kažką rašytis. 

— Turbūt galime daryti prielaidą, jog tai žmogžudystė, ar ne? 
Pradžioje mums reikia straipsnio apie patį įvykį. Kad rasta nužudy- 
ta jauna moteris. Kada, kur, kaip. Turėsime susisiekti su ją radusiu 
vyru ir pasikalbėti. Juk žinai jo vardą? 

— Jis narkomanas. Paprašė pinigų už suteiktą informaciją, jo 
draugas nurodė adresą. 

— Pabandyk su juo susisiekti. Policijos pranešimų priimamasis 
turės informacijos apie priimtą skambutį, — pasakė Berit žymėda- 
masi vieną punktų savo sąraše. 

— Jau padaryta. 

— Gerai. Tuomet reikia susisiekti su policininku, galinčiu ką 
nors pasakyti. Jų spaudos atstovas niekada nieko neišduoda, kol 
viskas dar neoficialu. Ar tas detektyvas iš Havajų pasisakė vardą? 

— Ne. 

— Gaila. Pasistenk jį sužinoti. Niekada jo nesu mačiusi, gali 
būti naujokas Smurtinių nusikaltimų skyriuje. Tada reikia suži- 
noti, kada ji mirė ir kodėl. Gal jie turi kokių nors įtariamųjų, 


kokia tyrimo eiga, kokia policijos versija. 

— Gerai, — pasakė Anika ir kai ką pasižymėjo savo bloknote. 

— Jergutėliau, na ir karštis. Ar Stokholme kada nors yra buvę 
taip karšta? — sudejavo Berit nuo kaktos braukdamasi prakaitą. 

— Neįsivaizduoju, — atsakė Anika. — Aš čia atsikrausčiau vos 
prieš septynias savaites. 

Berit iš rankinės išsitraukė nosinaitę ir ja pasitapšnojo kaktą. 

— Gerai, tada pereisime prie aukos, — tęsė moteris. — Kas ji 
buvo? Kas ją atpažino? Tikriausiai kažkur Švedijoje yra šeima, ku- 
rią ši žinia sugniuždys — turime pagalvoti, ar reikia su ja susisiekti. 
Mums reikia šios merginos nuotraukų, kai dar buvo gyva. Manai, 
kad jai daugiau nei aštuoniolika? 

Anika akimirką susimąstė prisiminusi jos padidintą krūtinę. 

— Taip, greičiausiai. 

— Turėtų būti jos mokyklos baigimo nuotraukų. Šiais laikais 
visi vaikai bent jau baigia vidurinę ir turi nuotraukų su mokyklos 
baigimo kepurėmis. Ką galėtų pasakyti jos draugai? Ar ji turėjo 
draugą? 

Anika dar šį tą pasižymėjo. 

— Tada dar lieka kaimynų reakcijos, — toliau kalbėjo Berit. —. 
Mes pačiame Stokholmo centre - čia netoliese gyvena daugiau nei 
trys šimtai tūkstančių moterų. Panašaus pobūdžio nusikaltimas 
kelia grėsmę visų saugumui. Kokį poveikį tai turės naktiniam gy- 
venimui, miesto įvaizdžiui? Na, greičiausiai čia jau du straipsniai. 
Jei užsiimsi kaimynais, aš pasirūpinsiu visa kita. 

Anika linktelėjo nepakeldama akių. 

— Yra dar vienas dalykas, — šleptelėjusi užrašus sau ant kelių 
pridūrė Berit. — Vos už kelių šimtų metrų nuo šios vietos prieš 
dvylika ar trylika metų buvo įvykdytas bent vienas panašus nu- 
sikaltimas. 


Anika pažvelgė su nuostaba. 

— Jei teisingai pamenu, ant laiptų šiaurinėje parko dalyje iš- 
prievartauta ir nužudyta jauna moteris, — susimąsčiusi pasakė Be- 
rit. - Žudikas taip ir nebuvo sugautas. 

— Velnias, — nusikeikė Anika. — Čia gali būti to paties tipo 
darbas. 

Berit gūžtelėjo pečiais. 

— O gal ir ne. Visgi turime aną nužudymą paminėti. Jį turė- 
tų prisiminti nemažai žmonių. Moteris buvo išprievartauta, tada 
pasmaugta. 

Anika gurktelėjo oro. 

— O Dieve, šis darbas iš tiesų siaubingas, argi ne? — pasiguodė 
ji 

— Taip, tiesa, - pritarė Berit. — Bet bus lengviau, jei tau pavyks 
pagauti mūsų detektyvą havajietiška uniforma, kol jis dar parke. 

Moteris mostelėjo link Sankt Joransgatano, kur ką tik iš kapi- 
nių buvo išėjęs vyras havajietiškais marškinėliais. Jis traukė link 
automobilio ties Krunubergsgatano kampu. Anika pašoko, čiupo 
savo rankinę ir nuskubėjo. Ji matė, kaip su detektyvu bando kal- 
bėtis korespondentas iš kito laikraščio ir jam nelabai sekasi. 

Kaip tik tuo momentu Anika užkliuvo už tako krašto ir vos 
neparkrito. Nesugebėjusi pristabdyti, ji pasileido stačiu šlaitu že- 
myn. Tada jau negalėjo sustoti ir trenkėsi į detektyvo havajietiš- 
kais marškiniais nugarą, o šis neišvengiamai metėsi ant savo auto- 
mobilio kapoto. 

— Kas, po velnių! — suriko jis ir stipriai sugriebė Aniką už ran- 
kų. 

— Aš atsiprašau, — išlemeno ji. — Negalėjau sustoti. Praradau 
pusiausvyrą. 

— Ką, po galais, dirbi? Ar proto netekai? 


Vyras buvo susierzinęs, bet visai ramus. 

— Atleiskite, - pasakė Anika jausdama, kad tuoj gali pravirkti. 
Be to, jai stiprokai skaudėjo kairį riešą. 

Vyras susitvardė ir ją paleido. Kelias sekundes dar į ją žiūrėjo. 

— Jums reikia nusiraminti. Rimtai sakau, — tarė jis sėsdamas 
į savo vyšninės spalvos V?/vo universalą ir sužvyginęs padangas 
nuvažiavo. 

— Šūdas, — pati sau pasakė Anika. Sumirksėjo leisdama nukristi 
kelioms ašaromis ir prisimerkusi prieš saulės šviesą pabandė įžiū- 
rėti policijos pagalbos numerį ant automobilio, kad galėtų pasi- 
žymėti. Jai pasirodė, kad jo šono užrašyta „1813“. Dėl visa ko ji 
įsiminė ir automobilio numerius. 

Tada apsisukusi pamatė, kad į ją spoksojo prie parko stovinti 
grupė korespondentų. Ji išraudo ir pasilenkė susirinkti, kas iškrito 
iš rankinės atsimušus į detektyvą: A5 formato bloknotas, pake- 
lis kramtomosios gumos, pustuštis buteliukas „Pepsi Max“, trys 
higieniniai įklotai žaliose plastikinėse pakuotėse. Šratinis buvo 
rankinėje. Išsitraukusi jį, skubriai bloknote užsirašė automobilio 
registracijos numerį ir ant jo nurodytą telefoną. 

Žurnalistai ir fotografai nustojo spoksoję ir šnekučiuodamiesi 
išsiskirstė. Anika nugirdo, kad Bertilis Strendas pasiūlė nusipirkti 
ledų. 

Ant peties užsimetusi rankinę, ji lėtai nupėdino link savo ko- 
legų. Jie, rodos, visai nekreipė į ją dėmesio. Išskyrus korespon- 
dentą iš kito vakarinių naujienų laikraščio — vidutinio amžiaus 
vyriškį, kurio nuotrauka visada būdavo prie jo straipsnių, — nė 
vienas jų neatrodė pažįstamas. Čia radijo įrangos su „Radio Stok- 
holm“ ženkleliu apsuptyje stoviniavo jauna moteris, du foto- 
grafai iš skirtingų fotoagentūrų, dar vieno laikraščio fotografas 
bei trys korespondentai, kurių Anika nebuvo mačiusi. Televizi- 


jos komanda dar nebuvo atvykusi, per nacionalinį kanalą vasarą 

tebūdavo transliuojamos penkios minutės vietinių naujienų, o 
komerciniuose kanaluose vietinės naujienos neapsiribodavo vien 
nuobodžiai skaitomais pranešimais, gautais iš naujienų agentūrų. 
Paprastai rytinių naujienų laikraščiuose būdavo fotoreportažai ir 
straipsniai, paremti agentūrų pranešimais. Nebuvo matyti ir na- 
cionalinio radijo naujienų komandos, tačiau Anika čia jos išvysti 
ir nesitikėjo. Kartą vienas buvusių jos kolegų iš Katrinebolm Cou- 
rier, kuris prieš tai vasarą buvo dirbęs radijo naujienų agentūroje, 
pasakojo apie savo darbo specifiką: 

„Mes nedirbame su žmogžudystėmis ir panašiais kriminalais. 
Paliekame tai bulvarinei spaudai. Nesivaikome greitosios pagal- 
bos automobilių.“ 

Anika suvokė, kad tai apie kolegą pasakė daugiau nei apie pa- 
čių radijo naujienų specifiką, ir kartais ją tai priversdavo susimąs- 
tyti. Kodėl užgesusi jaunos merginos gyvybė nebuvo laikoma vi- 
suomenei svarbia informacija, kurią vertėjo atskleisti? Šių dalykų 
ji suprasti negalėjo. 

Prie užkardos rinkosi smalsūs praeiviai. 

Anika lėtai nuo jų nuėjo. Už tvoros darbavosi policija, abu 
detektyvai ir teismo medicinos ekspertų grupė. Nebuvo matyti 
nei greitosios pagalbos automobilio, nei transporto kūnui išvežti. 
Ji žvilgtelėjo į laikrodį. Septyniolika po pirmos. Praėjo dvidešimt 
penkios minutės nuo skambučio. Ji nebuvo tikra, ką daryti to- 
liau. Bandyti pasikalbėti su policija nebuvo prasmės, greičiausiai 
jie būtų ėmę tik dar labiau šiauštis. Moteris taip pat numanė, kad 
jie, šiaip ar taip, nieko dar nežinos: nei moters tapatybės, nei to, 
kaip ji mirė ir kas galėjo tai padaryti. 

Anika pasuko link Drotningholmo kelio. Vakarinio Krunu- 
bergsgatano kampo pastatai metė nedidelį ruožą pavėsio — ji pa- 


traukė tenai ir atsirėmė į namo sieną. Si buvo grubi, pilka ir karšta. 

Temperatūra čia buvo gal vos vienu ar keliais laipsniais mažesnė 
nei saulės atokaitoje, karštis degino gerklę. Aniką siaubingai troš- 
kino, todėl rankinėje ji susižvejojo pepsikolos buteliuką ir gėrimą 
pabaigė. Kamštelis nebuvo gerai užsuktas, todėl buteliuko kakle- 
lis buvo lipnus, pirštai kibo prie etiketės. „Tas nelemtas karštis!“ 

Ji išgėrė šiltą, išsivadėjusį skystį ir iš krūvos, padėtos prie arti- 
miausios laiptinės išvežti perdirbti, paėmusi laikraščių butelį su- 
vyniojo į kelis sluoksnius. 

Žurnalistai nuo užkardos buvo persikėlę į kitą gatvės pusę. 
Greičiausiai jie laukė Bertilio Strendo, kuris turėjo pasirodyti su 
ledais. Kažkodėl visa ši situacija Anikai kėlė šleikštulį. Vos už kelių 
metrų aplink lavoną zujo musės, o kažkas laukė ledų. 

Ji nužvelgė parką. Išsišovusios žole apaugusios kalvos, didžiu- 
liai lapuočiai. Iš savo užuovėjos šešėlyje ji nužvelgė liepas, bu- 
kmedžius, guobas, uosius ir beržus. Kai kurie buvo milžiniški, 
kiti — naujai pasodinti. Tarp paminklų augo keli dideli medžiai, 
daugiausia liepos. 

„Man tikrai reikia ko nors atsigerti“, — pagalvojo ji. 

Atsisėdo ant kelkraščio ir atsilošė. Reikėjo ką nors daryti. Ji 


negalėjo tiesiog čia sėdėti. 


Žurnalistų grupelė pamažu pradėjo skirstytis. Jau nebebuvo 
merginos iš Stokholmo radijo, su ledais buvo sugrįžęs Bertilis 
Strendas. Niekur nebuvo matyti Berit Hamrin ir Anika svarstė, 
kur ji galėtų būti. 

Nusprendė palaukti dar penkias minutes. Tada nusipirks atsi- 
gerti ir pradės kalbinti kaimynus. 

Galvoje pabandė atkurti Stokholmo žemėlapį ir susivokti, ku- 
rioje vietoje konkrečiai yra. Tai buvo pati miesto širdis, istorinė 
dalis už senųjų miesto vartų. Anika pažiūrėjo į gaisrinės pastatą 
pietuose. Toje pusėje driekėsi ir Hantverkargatanas, kur ji gyve- 
no, už mažiau nei dešimties kvartalų nuo šios vietos nedideliame 
pastate nusavintos žemės kieme, netoli Kungsholmstorgo skvero. 
Vis dėlto ji čia niekada nebuvo lankiusis. 

Po kojomis buvo Fridhemsplano požeminė stotis. Įsiklausiusi 
būtų galėjusi išgirsti apačioje dundančius traukinius, pro beto- 
ną bei asfaltą prasiskverbiančią vibraciją. Priešais kyšojo didelė 
apskrita ventiliacijos anga iš tunelių ir viešųjų tualetų; tada Ani- 
ka pamatė parko suolelį. Būtent ant jo galbūt saulėje ir šildėsi 


narkomanas, kuris skambino skandalų pardavėjų linija, kol jo 

draugelis nuėjo nusilengvinti. „Bet kodėl jis negalėjo pasinaudoti 
viešuoju tualetu“, - pagalvojo Anika. 

Apie tai pasvarsčiusi kelias minutes, galiausiai nusprendė eiti 
pažiūrėti į tualetus. Vos tik pravėrusi jų duris, ji suprato kodėl. 
Dvokas, tvokstelėjęs iš vidaus, buvo beveik nepakeliamas. Ji ženg- 
telėjo kelis žingsnius atgal ir paleido duris. 

Link jos nuo žaidimų aikštelės ėjo moteris su vežimėliu. Jame 
sėdintis vaikas rankose laikė plastikinį puodelį su raudonu skys- 
čiu. Jo motina su pasibaisėjimu žiūrėjo į mėlyną ir baltą juostą, 
užtvėrusią parko pakraštį. 

— Kas čia vyksta? — garsiai paklausė ji. 

Anika atsitiesė ir ant peties pasitaisė rankinę. 

— Policija užtvėrė parko teritoriją, — paaiškino ji. 

— Tai ir aš matau. O kodėl? 

Anika sudvejojo. Pažvelgė per petį ir pastebėjo, kad ją stebi kiti 
žurnalistai. Tuomet greitai žengė kelis žingsnius artyn. 

— Jie ten rado moters kūną, - patylomis pasakė ji ir pamojo į 
kapinių pusę. Moters veidas išbalo. 

— O velnias, — pasakė ji. 

— Ar gyvenate netoliese? — paklausė Anika. 

— Taip, čia, už kampo. Buvome Rolambshovo parke, bet ten 
tiek žmonių, kad negalima rasti vietos prisėsti, todėl nusprendė- 
me verčiau ateiti čia. Ar ji vis dar ten? 

Moteris ištiesė kaklą bandydama ką nors įžiūrėti pro liepas. 
Anika linktelėjo. 

— Tai siaubinga! — pratrūko moteris žvelgdama į Aniką išpūs- 
tomis akimis. 

— Ar čia dažnai ateinate? — paklausė Anika. 

— Na taip, kiekvieną dieną. Mano mažasis parke turi draugų, 


su kuriais žaidžia. 

Moteris negalėjo atplėšti akių nuo kapinių. Anika į ją kelias 
sekundes įdėmiai stebeilijo. 

— Gal vakar vakare arba šįryt girdėjote ką nors neįprasto? Riks- 
mų iš parko ar ką nors panašaus? 

Moteris susimąsčiusi prikando lūpą, tada papurtė galvą. 

— Čia visada kas nors vyksta. Pirmuosius kelerius metus kartais 
prabusdavau dėl atvažiuojančių gaisrininkų brigadų, bet laikui 
bėgant prie to pripratau. Dar kartais Sankt Eriksgatane šlitinėja 
kokie nors girtuokliai. Nekalbu apie apsistojančius nakvynės na- 
muose — tie nulūžta iki sutemstant. O šiaip pasitaiko įprastų įkau- 
šėlių. Va jie gali triukšmauti visą naktį. Et, iš tikrųjų blogiausiai 
„McDonald's“ oro kondicionieriai. Jie veikia dvidešimt keturias 
valandas ir mane baigia išvesti iš proto. Kaip ji mirė? 

— Dar neaišku, — pasakė Anika. — Taigi nebuvo jokio riksmo, 
jokio pagalbos šauksmo? 

— Na, žinoma, kad buvo, — čia šūkaujama ir rėkaujama kie- 
kvieną penktadienio vakarą. Štai, brangusis, imk... 

Vaikas išmetė savo plastikinį puodelį ir buvo bepradedantis 
niurzgėti, taigi mama jį pakėlė. Tada ji linktelėjo į Bertilio Stren- 
do ir šalia stovinčių žmonių pusę. 

— Ar jau maitvanagiai ratus suka? 

— Taip. Tas su „Dime“ ledais yra mano fotografas. Aš Anika 
Bengtzon iš Evening Post. 

Ji ištiesė ranką. Nepaisant ką tik ištartų žodžių apie maitvana- 
gius, buvo matyti, kad moteriai tai padarė įspūdį. 

— Čia tai bent, — pasakė ji. — Daniela Hermanson, malonu 
susipažinti. Ar jūs apie tai rašysite? 

— Taip, aš arba kas nors kitas iš laikraščio. Ar nieko prieš, jei 
kai ką pasižymėsiu? 


— Žinoma, prašom. 

— Ar galiu jus cituoti? 

— Mano vardas rašomas su dviem „I“, o pavardė su dviem „s“. 

— Sakėte, kad paprastai čia gana triukšminga? 

Daniela Hermanson pasistiebė ir pabandė pažiūrėti į Anikos 
užrašus. 

— Taip, iš tiesų triukšminga, — pasakė ji. — Ypač savaitga- 
liais. 

— Tad jeigu kas nors šauktųsi pagalbos, žmonės greičiausiai 
nereaguotų: 

Daniela Hermanson vėl prikando lūpą ir papurtė galvą. 

— Tačiau drįstu teigti, kad tai priklauso nuo laiko, - pasakė 
ji. - Apie ketvirtą penktą ryto paprastai viskas jau būna nurimę. 
Tada lieka tik oro kondicionavimo sistema. Aš visus metus mie- 
gu prie atviro lango, tai naudinga odai. Bet nieko negirdėjau... 

— Ar jūsų langai yra į gatvės, ar kiemo pusę? 

— Į abi. Mūsų butas dviejų kambarių, štai ten, dešinėje, an- 
trame aukšte. Miegamojo langai yra į kiemo pusę. 

— Ir čia ateinate kiekvieną dieną? 

— Taip, aš vis dar motinystės atostogose. Visos mamos čia 
kiekvieną rytą susirenka žaidimų aikštelėje. Ne, mielasis... 

Vaikas buvo nustojęs gurkšnoti ir pradėjo verkšlenti. Mama 
prie jo pasilenkė, įgudusia ranka kyštelėjo pirštą už sauskelnių 
ir pauostė. 

— Vaje, — pasakė ji. - Mums laikas namo. Keisti sauskelnes ir 
eiti miegelio, ar ne, mažuti? 

Vaikas liovėsi verkti ėmęs kramsnoti savo kepurės raištelį. 

— Ar galime jus nufotografuoti? — paskubomis paprašė Anika. 

Daniela Hermanson pažiūrėjo su nuostaba. 

— Mane? Žinote, tikriausiai nenorite, kad... — ji sukikeno ir 


ranka persibraukė per plaukus. Anika į ją pažiūrėjo rimtu veidu. 

— Greičiausiai ten, kapinėse buvo nužudyta moteris, - pasakė 
ji. — Iš tikrųjų labai svarbu išsamiai apibūdinti šią vietą. Aš gyve- 
nu prie Kungsholmstorgo skvero. 

Danielos Hermanson akys išsiplėtė. 

— O velnias. Nužudyta? Čia, mūsų parke? 

— Niekas nežino, kur ji mirė, tik tai, kad čia buvo rasta. 

— Bet šioje vietoje paprastai taip ramu, — pasakė Daniela Her- 
manson, pasilenkė ir paėmė vaiką. 

„Na va, prasideda, - pagalvojo Anika. — O vos prieš minutę 
čia buvo triukšminga.“ 

Berniukas paleido raištelį ir vėl pradėjo verkšlenti. Anika tvir- 
čiau suėmė savo rankinės rankeną ir nuėjo prie Bertilio Strendo. 

— Palaukite, — per petį pasakė ji Danielai. 

Kai Anika priėjo, fotografas dorojo ledus. 

— Ar galite trumpam eiti su manimi? — tyliai paprašė ji. 

Bertilis Strendas lėtai suglamžė ledų popierėlį, tada pamojo į 
šalia stovintį vyrą. 

— Anika, čia Arnis Polsonas, jis mūsų konkurentų fotografas. 
Ar jūs pažįstami? 

Žvilgtelėjusi į žemę Anika ištiesė ranką ir sumurmėjo savo 
vardą. Arnio Polsono ranka buvo karšta ir drėgna. 

— Ar baigėte savo ledus? — kandžiai paklausė ji. 

Bertilio Strendo įdegis tonu patamsėjo. Jam nepatiko, kai 
kas bandydavo išsišokti ir demonstruoti pranašumą, ypač vasa- 
rai priimta praktikantė. Užuot atsakęs, jis pasilenkė ir pasiėmė 
kuprinę. 

— Kur eisime? 

Anika apsisuko ir sugrįžo prie Danielos Hermanson. Pažiū- 
rėjusi į kapinių pusę pamatė, kad ten dar stoviniuoja ir kažką 


rimtai aptarinėja neuniformuoti pareigūnai. 

Vaikas tebeverkė, bet dabar jo mama nekreipė dėmesio. Ji da- 
žėsi lūpas akis įsmeigusi į veidrodėlį blyškiai žaliame lūpdažio 
dėkle. 

— Taigi, kaip pasijautėte sužinojusi, kad už jūsų miegamojo 
lango, lauke, guli negyva moteris? — užsirašinėdama paklausė 
Anika. 

— Siaubingai, — pasakė Daniela Hermanson. — Juk kiek kar- 
tų šiuo keliu vėlumoje grįždavome su draugais iš baro. Tai galėjo 
būti bet kuris iš mūsų... 

— Ar dėl to ateityje būsite atsargesnė? 

— Taip, žinoma, — nė nesudvejojusi atsakė Daniela Herman- 
son. — Daugiau vėlai vakare niekada neisiu per parką. Nagi, tu ir 
vėl niurzgi, ar ne?.. 

Daniela vėl pasilenkė prie sūnaus ir paėmė jį ant rankų. Anika 
užsirašinėjo ir jautė, kaip šiurpsta sprandas. Tai puiki medžiaga. Iš 
to kiek paredagavus galima išspausti ir pirmojo puslapio straips- 
nį. 

— Labai jums dėkojame, — paskubomis pasakė ji. — Ar galite 
pažiūrėti į Bertilį? Koks jūsų sūnaus vardas? Kiek jam metukų? O 
kiek metų jums? Kokia galėtų būti antraštė? Motinystės atostogos, 
puiku. Galbūt bus geriau, jei neatrodysite tokia nudžiugusi... 

Danielos Hermanson veide išblėso išbandyta šypsena, kuria 
greičiausiai nušvisdavo visose atostogų bei kalėdinėse fotografi- 
jose. Dabar ji buvo sumišusi. Bertilis Strendas išpyškino seriją 
kadrų judėdamas aplink moterį su vaiku mažais, atsargiais tarsi 
šokio žingsneliais. 

— Ar galiu prireikus paskambinti jums vėliau? Koks jūsų tele- 
fono numeris? O durų kodas? Na, dėl visa ko... 

Daniela Hermanson įspraudė spiegiantį vaiką atgal į vežimėlį 


ir nuėjo palei užkardą. Savo apmaudui, Anika pamatė, kaip mo- 


— 36 — 


KLUBAS 69 


terį susistabdo ir Arnis Polsonas iš kito vakarinių naujienų laikraš- 
čio. Laimei, vaikas tiek įsirėkė, kad jauna moteris kitam interviu 
nesustojo. 

Anika atsikvėpė. 

— Nebandyk man nurodinėti, kaip dirbti, — pasakė Bertilis 
Strendas. 

— Gerai, - pasakė Anika. - O kas būtų buvę, jei kūnas būtų 
išneštas tada, kai pirkote mūsų konkurentams ledų? 

Bertilis Strendas į ją dėbtelėjo su panieka. 

— Darbo vietoje mes ne konkurentai, o kolegos, - pasakė jis. 

— Manau, kad klystate, — atsakė Anika. — Geros žurnalistikos 
nebus, jei medžiosime kaip banda. Turime išlaikyti šiokį tokį ats- 
tumą visi. 

— Tik niekam iš to nebus naudos. 

— Manau, bus - mūsų skaitytojams. Ir mūsų patikimumui. 

Berilis Strendas ant nugaros užsimetė kuprinę su fotoapara- 
tūrąa. 

— Ačiū, kad apšveitei. Aš laikraštyje dirbu tik penkiolika 
metų. 

„Velnias, velnias, - pagalvojo Anika fotografui nuėjus prie savo 
„kolegų“. — Kodėl niekaip neišmokstu laikyti liežuvio už dantų?“ 

Staiga jai ėmė svaigti galva ir pasidarė silpna. „Turiu tučtuojau 
ko nors atsigerti“, — nusprendė ji. Laimei, pamatė nuo Hantver- 
kargatano ateinančią Berit. 

— Kur buvote? — sušuko Anika eidama link jos. 

Berit nepatenkinta atsiduso. 

— Nuėjau prie automobilio kai kur paskambinti. Paprašiau iš 
archyvo atsiųsti straipsnių apie aną žmogžudystę iškarpų ir pasi- 
kalbėjau su keliais asmenimis iš policijos. 


Bergždžiai ji bandė atsivėsinti mosuodama ranka. 

— Ar kas naujo? 

— Pasikalbėjau su viena kaimyne. 

— Ar ko nors atsigėrei? Atrodai išblyškusi. 

Anika nuo kaktos nusibraukė prakaitą ir staiga pajuto besi- 
tvenkiančias ašaras. 

— Ką tik pasakiau šį tą labai kvailo Bertiliui Strendui, — tyliai 
prisipažino ji. - Kad nevertėtų per daug bičiuliautis su konkuren- 
tais nusikaltimo vietoje. 

— Negaliu su tuo nesutikti. Bet žinau, kad Bertilis Strendas 
mano kitaip, — pasakė Berit. — Kartais su juo sunkoka, bet jis išties 
geras fotografas. Eik — nusipirksi ko nors atsigerti. Aš čia viską 
prižiūrėsiu. 

Anika su palengvėjimu išsuko iš Krunubergsgatano ir nužings- 
niavo Drotningholmo keliu. Atsistojo į eilę nusipirkti minerali- 
nio vandens prie kiosko Fridhemsplane ir tuomet pamatė, kaip 
į Sankt Joransgataną įsuko ir link Krunubergo parko nuvažiavo 
policijos furgonas. 

— Šūdas, — nusikeikė ji, metėsi tiesiai į gatvę ir privertė taksi 
staigiai nuspausti stabdžius. Ji pasileido bėgti Sankt Eriksgatanu.. 
atgal link parko. Sugrįžusi manė, kad tuoj nualps. 

Policijos furgonas buvo sustojęs Sankt Joransgatano gale, iš jo 
lipo vyras ir moteris. 

— Ko gi tokia uždususi? — sukluso Berit. 

— Furgonas... kūnas... — pasilenkusi ir pasirėmusi į kelius, šno- 
puodama susakė Anika. 

Berit atsiduso. 

— Furgonas čia dar stovės kurį laiką. Kūno niekur niekas neveš. 
Nesijaudink taip, nieko mes nepraleisime. 

Anika numetė rankinę ant kelkraščio ir atsitiesė. 

Berit nusišypsojo. 

— Eik ir atsipūsk pavėsyje. Atnešiu tau ko nors atsigerti. 
Anika nusliūkino į šešėlį. Pasijuto tikra idiotė. 

— Aš nežinojau, - sumurmėjo ji. — Iš kur galėjau žinoti?.. 

Ji atsisėdo ant kelkraščio ir vėl atsirėmė į sieną. Sėdint pro plo- 


ną sijono audinį šildė asfaltas. 


Pora, išlipusi iš furgono, stovėjo už užkardos ir kažko laukė. 
Kapinėse vis dar darbavosi trys vyrai; Anikos spėjimu, du iš jų 
buvo teismo medicinos ekspertai, trečias — fotografas. Jie judėjo 
labai atsargiai, pasilenkdavo, kažką pakeldavo ir vėl atsitiesdavo. 
Buvo per toli, kad Anika būtų galėjusi matyti, ką tiksliai daro. „Ar 
nusikaltimo vietoje visada taip nuobodu?“ — svarstė ji. 

Po kelių minučių sugrįžo Berit. Rankoje ji laikė didelį šaltą 
„Coca-Cola“ butelį. | 

— Štai, imk, čia pilna cukraus ir mineralų. Kaip tik tai, ko tau 
reikia. 

Anika atsuko: kamštelį ir gėrė taip godžiai, kad pro nosį ėmė 
veržtis burbuliukai. Ji kostelėjo ir paliejo kokakolos sau ant sijono. 

Berit atsisėdo šalia ir iš rankinės išsitraukė savo butelį. 

— Ką konkrečiai jie dabar daro? — paklausė Anika. 

— Tikrina pėdsakus. Tam reikia kuo mažiau judėti ir kad aplink 
būtų kiek įmanoma mažiau žmonių. Paprastai dalyvauja keli teis- 
mo medicinos ekspertai ir gal vienas detektyvas iš Kriminalinių 


nusikaltimų skyriaus. 

— Manote, tai tas vyras su havajietiškais marškiniais? 

— Galbūt, — pasakė Berit. - Įsižiūrėjusi pamatytum, kad vienas 
iš teismo medicinos ekspertų laiko ranką prie burnos. Jis į nedi- 
delį diktofoną fiksuoja visas detales, viską, ką mato nusikaltimo 
vietoje, pradedant tuo, kaip guli kūnas, baigiant tuo, kaip krinta 
drabužių klostės, ir panašius dalykus. 

— Ji nevilki jokių drabužių, — pastebėjo Anika. 

— Galbūt jie yra kur nors netoliese. Tyrėjai hiksuoja viską. Kai 
baigs, kūnas bus nuvežtas į teismo medicinos ekspertizės labora- 
toriją Solnoje. 

— Skrodimui? 

Berit linktelėjo. 

— Teismo medicinos ekspertų komanda pasiliks čia ir apieškos 
visą parko teritoriją. Iššukuos jį po centimetrą, tikrindami, ar nėra 
kokių nors kraujo, seilių, plaukų, audinių atplaišų, spermos žy- 
mių, apavo pėdsakų, padangų vėžių, pirštų atspaudų, bet ko. 

Anika sėdėjo tylėdama ir kurį laiką stebėjo už tvoros dirban- 
čius vyrus. Jie vis pasilenkdavo prie kūno; ji matė pilko dangalo 
fone vis iškylančias jų galvas. 

— Kodėl jie apdengė tvorą, o ne kūną? — paklausė ji. 

— Paprastai nusikaltimo vietoje kūno nedengia, nebent yra 
lietaus tikimybė, — paaiškino Berit. — Svarbiausia surinkti kuo 
daugiau įkalčių ir jie nori kuo mažiau trukdžių. Tiesiog užmeta 
apdangalą, kad žmonės nežioplinėtų. Iš tikrųjų gerai sumanyta... 

Kartu pakilo teismo medicinos ekspertai ir fotografas. 

— Na va, laikas, - pasakė Berit. 

Jos pakilo, kaip ir netoli lūkuriavę kiti žurnalistai. Visi priėjo 
arčiau prie užkardos lyg gavę nebylią komandą. Fotografai pasi- 
ruošė fotoaparatus ir pasitikrino, kad po ranka turėtų reikalingus 


objektyvus. Prie jų grupelės buvo prisijungę dar keli žurnalistai — 

Anika suskaičiavo penkis fotografus ir šešis korespondentus. Vie- 
nas jų, jaunas vyras, turėjo nešiojamąjį kompiuterį su pagrindinės 
Švedijos naujienų agentūros ženkleliu, ten taip pat buvo mote- 
ris su bloknotu iš pietinės Švedijos dalies regioninio laikraščio 
Sydsvenskan. 

Vyras su moterimi iš policijos atidarė galines furgono duris 
ir ištraukė sulankstomus ratukinius neštuvus. Ramiais, įgudusiais 
judesiais juos pastatė ir patikrino visus fiksatorius. Anika pajuto, 
kaip šiurpsta rankų oda. Iš skrandžio pakilo angliarūgštės bur- 
buliukai ir sukėlė šleikštulį. Netrukus jie išneš kūną. Ji pasijuto 
nesmagiai dėl liguisto savo smalsumo. 

— Prašau, ar galite pasitraukti? — pasakė ratukus vežanti mote- 
ris. 

Anika nužvelgė neštuvus. Ratams dardant per nelygų asfaltą, 
jie drebėjo. Ant jų buvo padėta tvarkingai sulankstyta mėlynu 
punktyru nužymėta plastikinė paklodė. „Įkapės“, — pagalvojo 
Anika ir nugara nubėgo šaltas šiurpas. 

Vyras ir moteris pralindo po užkarda. Ant jos kabantis oranži- 
nis užrašas „Eiti draudžiama“ jiems pralindus dar kurį laiką siū- 
bavo. 

Jie priėjo prie kūno. Šalia stoviniavo nedidelė grupelė žmonių 
ir aptarinėjo, kaip ką daryti. Anika juto iš nugaros rankas kaiti- 
nančią saulę. 

— Kodėl taip ilgai? — ji garsiai sušnibždėjo Berit. 

Moteris nieko neatsakė. Anika iš rankinės išsitraukė kokakolos 
ir atsigėrė kelis gurkšnius. 

— Argi ne siaubinga? — pasakė moteris iš Sydsvenskan. 

— Taip, iš tikro, — pritarė Anika. 

Ant neštuvų išskleista plastikinė paklodė suvirpėjo žalumoje. 


Jie užkėlė jauną moterį ant neštuvų ir uždengė. Staiga Anika pa- 

juto besitvenkiančias, akis dilginančias ašaras. Ji matė begarsį mo- 
ters klyksmą, apsiblaususias akis, sumuštą krūtinę. 

„Tik nereikia apsiašaroti“, - pagalvojo ir nukreipė tuščią žvilgs- 
nį į paminklinius akmenis. Ji pabandė įskaityti vardus ir datas, bet 
įrašai buvo hebrajų kalba. Puošnios raidės buvo beveik visai iš- 
gludintos laiko ir oro sąlygų. Staiga visa nutilo. Atrodė, akimirką 
sustojo net eismas Drotningholmo kelyje. Ant granitinio akmens 
žaidė pro augalotas medžių viršūnes prasiskverbusi saulės šviesa. 

„Šios kapinės čia jau buvo prieš įsikuriant miestui, — pagalvojo 
Anika. — Ir šie medžiai čia jau augo, kai buvo laidojami mirusieji. 
Jie buvo mažesni, ne tokie tvirti, bet lapija metė tokius pat šešė- 
lius, kai buvo kasamos kapų duobės.“ 

Atsidarė vartai ir darbo griebėsi fotografai. Vienas jų prasibrovė 
Anikai alkūne stuktelėjęs į pilvą, ji net aiktelėjo. Šokiruota žengte- 
lėjo kelis žingsnius atgal ir nebematė neštuvų. Tada pabėgėjo kelis 
žingsnius iki furgono. 

„Įdomu, kurioje pusėje jos galva, - svarstė Anika. — Vargu, ar 
jie įveš kojomis į priekį.“ 

Fotografai nusekė neštuvus palei užkardą. Padrika garsų gir- 
lianda spragsėjo fotoaparatai, blyksteldavo viena kita blykstė. Už 
kolegų nugarų stypčiojo Bertilis Strendas: čia iškeldavo fotoapa- 
ratą virš jų, čia bandydavo nuleisti. Anika stovėjo įsikibusi į fur- 
gono duris, karštas metalas degino jai pirštus. Blyksčių jūroje ji 
stebėjo, kaip artėja ratukai su moters kūnu. Furgono vairuotojas 
sustojo už vos kelių žingsnių nuo jos. Jam krapštantis su neštuvų 
skląsčiais ir sklendėmis, Anika pastebėjo, koks jis suprakaitavęs ir 
įsitempęs. Ji pažiūrėjo į plastikinę paklodę. | 

„Kažin, ar ją kaitina saulė, - bėgo jos mintys. — Kažin, kas ji 
tokia. 


Kažin, ar žinojo, kad miršta. 

Kažin, ar turėjo laiko išsigąsti.“ 

Staiga pasipylė ašaros. Ji paleido furgono duris ir apsisukusi 
žengė žingsnį atgal. Žemė po kojomis tarsi susiūbavo, jai pasidarė 
bloga. 

— Tai dėl kvapo, dėl karščio, - pasakė nejučia pašonėje atsidū- 
rusi Berit. Ji apkabino Aniką per pečius ir nusivedė nuo furgono. 

Anika nuo veido braukė ašaras. 


— Na ką, laikas sugrįžti į redakciją, - pasakė Berit. 


Patricija pabudo troškuodama. Kambaryje trūko oro, ji nega- 
lėjo kvėpuoti. Pamažu susivokė, kad ant čiužinio gulintis visiškai 
nuogas kūnas yra jos. Kai pakėlė kairę ranką, risdamasis per šon- 
kaulius į bambą nusruveno prakaitas. 

„O Dieve, - pagalvojo ji. - Turiu įkvėpti oro! Ir gauti van- 
dens!“ 

Buvo bešaukianti Jozefiną, bet kažkas sulaikė. Bute buvo visiš- 
kai tylu, taigi Josė arba dar miegojo, arba jau buvo išėjusi. Patri- 
cija sudejavo ir pasirito lovoje svarstydama, kiek valandų. Juodos 
Jozefinos užuolaidos nepraleido dienos šviesos, kambarį buvo už- 
liejusi niūri tamsa. Tvyrojo prakaito ir dulkių kvapas. 

„Tai blogas pranašiškas ženklas, — pasakiusi Patricija, kai Joze- 
fina namo parsinešė sunkios juodos medžiagos. — Negali kabinti 
juodų užuolaidų. Tai reiškia gedulą languose. Tai blokuoja teigia- 
mą energiją. 

Jozefina tuomet tik supykusi. 

„Tai nesąmonės, - pasakiusi ji. - Gerai, nekabinam. Bet aš no- 
riu, kad kambaryje būtų tamsu. Ir kaip, po galais, dirbsime naktį, 


jei negalėsime išsimiegoti? Turi kokių nors geresnių idėjų?“ 

Žinoma, Jozefina pasielgė savaip — kaip visada. 

Atsidususi Patricija atsisėdo. Paklodė buvo susivijusi į drėgną 
bambagyslę, besidriekiančią lovos viduriu. Suirzusi pabandė ją iš- 
tiesinti. 

Ji prisiminė, kad dabar buvo Josės eilė apsipirkti, taigi iš karto 
nusprendė, kad greičiausiai namie maisto nėra. 

Ji pakilo ir nutipeno į vonią. Tada užsimetė Josės chalatą ir su- 
grįžo į kambarį atitraukti užuolaidų. Šviesa pliektelėjo į akis tarsi 
metaliniai spygliai, todėl ji skubriai užuolaidas vėl užtraukė ir pla- 
čiai atlapojusi vieną langą užstatė vazonu, kad neužsivertų. Oras 
lauke buvo dar tvankesnis nei viduje, bet bent jau bekvapis. 

Ji lėtai nupėdino į virtuvę, į alaus stiklinę iš čiaupo įsipylė 
vandens ir godžiai jį išmaukė. Iš karto pasijuto geriau. Bent jau 
nepramiegojo visą dieną, nors šiandieną dirbo iki penktos ryto. 
Stiklinę padėjo ant kriauklės džiovyklos tarp tuščios picos dėžės ir 
trijų puodelių su sudžiūvusiais arbatos pakeliais. Josė buvo bevil- 
tiška dėl namų tvarkymo. Patricija atsiduso ir ėmė tvarkytis į tai 
nesigilindama. 

Kai ėjo į dušą, suskambo telefonas. 

— Ar yra Josė? 

Tai buvo Joakimas. Patricija nesąmoningai pasitempė ir pasi- 
stengė nutaisyti ramų balso toną. 

— Aš tik atsikėliau, iš tikrųjų net nežinau. Gal ji dar miega. 

— Gal gali ją pakelti? Ačiū, — jis kalbėjo glaustai, bet draugiš- 
kai. 

— En seguida*, Joakimai. Luktelk minutėlę... 

Ji nuėjo koridoriumi į Jozefhinos kambarį ir negarsiai pasibel- 


dė. Nesulaukusi atsakymo, atsargiai atvėrė duris. Lova buvo tokia 


* Isp. „Tuojau, minutę“. (Cia ir toliau — vert. past.) 

pat, kokią Patricija paliko išėjusi į darbą. Patricija nuskubėjo atgal 
prie telefono. 

— Ne, atleisk, pasirodo, ji išėjusi. 

— Kur? Ar ji su kuo nors susitinka? 

Patricija nervingai nusijuokė. 

— Ne, žinoma, kad ne, nebent išėjo pasimatyti su tavimi. Ne- 
žinau. Jos eilė apsipirkti... 

— Ber vakar naktį ji sugrįžo? 

Patricija pabandė atsakyti su pasipiktinimu:: 

— Na, žinoma, kad grįžo. Kurgi jai nakvoti? 

— Būtent, Pati. Turi kokių nors variantų? 

Kai vaikinas jau buvo padėjęs ragelį, Patricija pajuto, kokia 
įsiutusi buvo. Ji negalėjo pakęsti, kai Joakimas ją taip vadindavo. 
Jis tai darydavo siekdamas pažeminti. Jam nepatiko, kad ji stovi 
tarp jo ir Jozefinos. 

Patricija lėtai nusliūkino atgal į Jozefinos kambarį ir apžiūrėjo. 
Lova atrodė taip pat, kaip iš vakaro: antklodė numesta ant žemės 
lovos kairėje, ant pagalvės gulėjo raudonas maudymosi kostiumė- 
lis, 

Josė naktį negrįžo. 


Tai suvokus, Patricijai pasidarė neramu. 


Oras redakcijos fojė tvokstelėjo kaip šaltas, šlapias skuduras. 
Nuo drėgmės ore marmurinės grindys ir bronzinis laikraščio įkū- 
rėjo biustas blizgėjo. Anika drebėdama ėmė kalenti dantimis. Už 
stiklinių priimamojo būdelės sienų sėdintis Torė Brendas, vienas 
priimamojo sekretorių, buvo prastos nuotaikos. 

— Jums tai kas, —- pavymui grupelės, pasukusios link lifto, su- 
šuko jis. — Galite išeiti į lauką ir retkarčiais atsitirpdyti ledus. O 
man čia taip šalta, jog turiu atsinešti automobilio šildytuvą, kad 
kojos į ledą nepavirstų. 

Anika pabandė išspausti šypseną, bet nesugebėjo rasti jėgų. 
Skirtingai nei daugelis, Torė Brendas atostogų šiais metais turėjo 
laukti iki rugpjūčio ir tai jis priėmė kaip asmeninį įžeidimą. 

— Turiu nueiti į tualetą, — pasakė Anika. — Aš jus pasivysiu. 

Eidama pro Torės Brendo būdelę ji užuodė, kad jis vėl darbo 
metu rūkė. Kiek padvejojusi vietoj moterų tualeto nuėjo į skirtą 
neįgaliesiems. Norėjo pabūti viena, o ne prie prausyklių alkūnė- 
mis baksnotis su kitomis suplukusiomis moterimis. 

Torės Brendo nepasitenkinimo tirados Aniką nulydėjo iki par 


tualeto. Ji užsirakino ir pažvelgė į savo atvaizdą veidrodyje. Iš ti- 

krųjų atrodė siaubingai. Veidas buvo išmargintas raudonomis dė- 
mėmis, akys paraudusios. Ji atsuko šalto vandens maišytuvą, pasi- 
lenkė, suėmė plaukus ir leido šaltam vandeniui nutekėti sprandu. 
Kakta atsirėmė į plyteles, nuo kurių smelkėsi ledinis šaltis. Nugara 
nusirito srovelė vandens. 

„Ir kam gi man visa tai? —- galvojo Anika. - Kodėl neguliu sau- 
lėje kur nors prie ežero Norbotene ir neskaitau kokio menkaver- 
čio žurnalo?“ 

Ji nuspaudė raudoną džiovintuvo mygtuką ir pakėlusi prikišo 
palaidinės kraštą bandydama išsidžiovinti pažastis. Nepavyko. 

Kai Anika sugrįžo į redakciją, Anos Snaphanės kėdė buvo tuš- 
čia. Ant jos stalo stovėjo du nešvarūs puodeliai, bet kokakolos 
buteliuko nebebuvo. Anika nusprendė, kad Ana gavo naują už- 
duotį. 

Prie naujienų redakcijos stalo su Spaiku kalbėjosi Berit. Ani- 
ka susmuko savo kėdėje ir ant grindų numetė rankinę. Jai svaigo 
galva, buvo išsekusi. 

— Na, kaip sekėsi? — viltingai į ją pažvelgęs šūktelėjo Spaikas. 

Anika nerangiai išsitraukė bloknotą ir nuėjo prie jo. 

— Jauna, nuoga, plastikinės krūtys, — susakė ji. - Daug ma- 
kiažo. Ji verkė. Irimo procesas neprasidėjęs, taigi ji negalėjo ilgai 
gulėti. Kiek man žinoma, šalia nerasta drabužių. 

Anika pakėlė akis nuo bloknoto. Spaikas padrąsinamai link- 
sėjo. 

— Aišku, — pasakė jis. - Buvo kokių nors pasibaisėjusių kaimy- 
nų? 

— Viena dvidešimt devynerių mama vardu Daniela. Ji dieva- 
gojosi daugiau niekada neisianti per parką. Ir pasakė: „Tai galėjau 
būti aš.“ 


Pritariamai linksėdamas, Spaikas užsirašinėjo. 

— Ar jie žino, kas ji? 

Anika suspaudė lūpas ir papurtė galvą. 

— Kiek žinome, ne. 

— Telieka tikėtis, šį vakarą atskleis jos vardą. Daugiau nematei 
nieko, kas išduotų, kur ji gyveno, ko nors panašaus? 

— Ar turite omeny adreso, ištatuiruoto ant kaktos? Deja, ne... 

Anika nusišypsojo, į tai Spaikas nesureagavo. 

— Gerai, Berit, pasidomėk policija ir tuo, kaip jai sekasi me- 
džioti žudiką, išsiaiškink, kas buvo ta mergina, ir patikrink gimi- 
naičius. Anika, tu pasirūpink persigandusia mama ir peržiūrėk 
ankstesnius straipsnius apie seniau įvykusią žmogžudystę. 

— Manau, mums iš esmės teks dirbti kartu, — pasakė Berit. — 
Anika turi informacijos iš nusikaltimo vietos, kurios neturiu aš. 

— Darykite, kaip išmanote. Man turite pateikti medžiagą ir in- 
formuoti, kiek pavyko sužinoti, prieš šeštos valandos susirinkimą, 
kur turėsiu naujienas perduoti. 

Jis apsisuko kėdėje, čiupo telefoną ir surinko numerį. Berit 
užvertė bloknotą ir nuėjo prie savo darbo stalo. 

— Aš turiu senų straipsnių iškarpų, - per petį pasakė ji. - Ga- 
lime kartu peržiūrėti. 

Anika prisitraukė kėdę nuo gretimo stalo. Berit iš voko su užra- 
šu „Evos žmogžudystė“ ištraukė šūsnį pageltusių bylų. Akivaizdu, 
kad tai įvyko iki to, kai laikraštyje viskas pradėta dokumentuoti 
kompiuteriuose. 

— Bet kokia senesnė nei dešimties metų medžiaga yra popieriu- 
je, - pasakė Berit. 

Anika paėmė vieną bylą. Popierius buvo kietas ir patrūnijęs. 
Peržiūrėjo. Straipsnio antraštės šriftas buvo kampuotas ir pasenęs, 
spausdinto teksto kokybė prasta. Nespalvota šiaurinės parko da- 


lies nuotrauka buvo per keturias straipsnio skiltis. 

— Buvau teisi, - pasakė Berit. — Ji lipo tais laiptais aukštyn ir 
sutiko kažką, besileidžiančius žemyn. Tai buvo kelio pabaiga. 
Byla taip ir liko neišspręsta. 

Susėdusios už Berit darbo stalo iš abiejų pusių, jos paskendo 
straipsniuose. Anika pamatė, kiek daug Berit jų buvo parašiusi. 
Jaunosios Evos žmogžudystė labai priminė naująją bylą. 

Vieną šiltą vasaros vakarą prieš dvylika metų Eva lipo stačiais 
laiptais Inedalsgatano gale. Pusnuogė ir pasmaugta, ji buvo ras- 
ta prie septynioliktojo laiptelio. 

Po įvykio pasipylė gausybė straipsnių pirmuosiuose laikraš- 
čių puslapiuose, iliustruotų didelėmis fotografijomis. Tarp jų 
buvo žmogžudystės tyrėjų pranešimai ir teismo medicinos eks- 
pertų išvados, interviu su kaimynais ir draugais, vienas straips- 
nis pavadinimu „DUOK MUMS RAMYBĘ.. Jis buvo Evos 
tėvų, įsitvėrusių vienas į kitą prieš fotoobjektyvą, maldavimas. 
Čia taip pat buvo straipsnių apie beprasmį smurtą, smurtą prieš 
moteris, smurtą prieš jaunus Žmones, atminimo ceremoniją 
Kungsholmeno bažnyčioje ir fotografija su kalnu gėlių, paliktų 
nusikaltimo vietoje. 

„Kodėl to nepamenu? - svarstė Anika. - Buvau pakankamai 
suaugusi, kad suvokčiau, kas vyksta.“ 

Laikui bėgant straipsnių skaičius mažėjo. Fotografijos buvo 
vis mažesnės ir pamažu jos traukėsi į paskutinius puslapius. 
Po žmogžudystės prabėgus trims su puse metų trumpame pra- 
nešime nurodoma, kad kažkas buvo sulaikytas apklausai, tada 
paleistas. Vėliau stojo tyla. 

Dabar, po dvylikos metų, Eva sugrįžo į antraštes. Panašumai 
buvo stulbinami. 


— Ką su visu tuo darysime? — paklausė Anika. 

— Apie tai trumpai priminsime straipsnyje ir tiek, — pasakė 
Berit. — Daugiau nieko dabar negalime padaryti. Aprašysime, 
ką turime: tu imkis jaunosios mamos, aš parašysiu apie Evą. 
Kai turėsime tai, Kriminalinių nusikaltimų skyrius turėtų būti 
įsibėgėjęs, taigi galėsime pradėti skambinti. 

— Ar turime paskubėti? — paklausė Anika. 

— Ne itin, - Berit nusišypsojo. — Paskutinis numerio termi- 
nas tik 4:45 val. ryt ryte. Tačiau būtų gerai, jei viską turėtume 
iki to laiko; pradžia nebloga. 

Kas bus daroma su tais dviem straipsniais? 

Berit gūžtelėjo. 

— Galbūt jie net į numerį nepateks, niekada negali žinoti. 
Priklausys nuo to, kas dar vyksta margajame pasaulyje ir kiek 
liks vietos. 

Anika palinksėjo. Paprastai tai, kurie straipsniai pateks, 
lėmė laikraščio puslapių skaičius. Taip bent jau buvo Karrine- 
bolm Courier, kur ji anksčiau dirbo. Vidurvasarį vadovybė daž- 
nai apimtis apkarpydavo didžiąja dalimi dėl to, kad liepa buvo 
prastas mėnuo reklamai, taip pat todėl, kad tuo metu retai kas 
įvykdavo. Visada prisidėdavo ar būdavo atimami keturi pusla- 
piai, nes tiek telpa kiekvienoje spaudos formoje. 

— Turiu nuojautą, kad jie atsidurs paskutiniuose puslapiuo- 
se, — pasakė Berit. — Pradžioje bus pranešimai apie žmogžudystę 
ir policijos darbą. Tada puslapio straipsnis apie merginą ir kas 
ji buvo, jei tik laiku sužinosime jos vardą. Gal koks primena- 
masis straipsniukas apie Evos žmogžudystę, tavo kalbintą išsi- 
gandusią mamą ir galbūt dar kas nors apie Stokholmą — miestą, 
sukaustytą baimės. Na, bent jau tokie mano spėjimai. 


Anika pervertė straipsnių iškarpas. 

— Kiek laiko čia dirbate, Berit? — paklausė ji. 

Moteris atsiduso ir nusišypsojo. 

— Beveik dvidešimt penkerius metus. Kai pradėjau, buvau ne 
ką vyresnė nei dabar tu. 

— Ar visą laiką dirbote kriminalinių nusikaltimų skyriuje? 

— O ne. Pradžioje turėjau rašyti apie gyvūnėlius ir kulinariją. 
Tada kurį laiką rašiau apie politiką — tuo laiku buvo madinga tai 
daryti moteriai. Tuomet šiek tiek dirbau užsienio naujienų redak- 
cijoje. Ir štai dabar aš čia. 

— Kas jums patinka labiausiai? — paklausė Anika. 

— Pats rašymas: dirbti su faktais ir iš jų išspausti istoriją. Iš tie- 
sų mėgstu kriminalinių nusikaltimų redakciją. Dažniausiai gaunu 
daryti tai, kas man patinka, dirbu su savo istorijomis. Ar galėtum 
man paduoti tuos straipsnius? Ačiū. 

Anika atsistojo ir nuėjo prie savo stalo. Anos Snaphanės vis dar 
nebuvo. Be jos čia buvo taip tuščia ir tylu. 

Anikos „Mac“ kompiuteris buvo paniręs į budėjimo režimą, 
ir ji krūptelėjo nuo šaižoko pyptelėjimo jam atgijus. Paskubomis 
užsirašė, ką buvo sakiusi Daniela Hermanson, sudėliojo įžangą, 
pagrindinį tekstą ir suformulavo antraštę. Tada tekstą nusiuntė 
į laikraščio internetinę rinkmenų saugyklą, paprastai vadinamą 
„skardine“. Štai, visai nesudėtinga! 

Kai jau ketino eiti kavos, suskambo telefonas. Skambino Ana 
Snaphanė. 

— Aš Visbio oro uoste, — išrėkė ji. - Ar Krunubergo parke įvyko 
žmogžudystė? 

— Taip, — patvirtino Anika. — Rasta nuoga pasmaugta mergina. 
Ką veiki Gotlande? 

— Miško gaisrai, - pasakė Ana. — Liepsnose visa sala. 


— Visa ar beveik visa? — paklausė Anika ir nusišypsojo. 

— Tai tik detalės, — pasakė Ana. — Čia lieku bent iki rytojaus. 
Ar gali pašerti mano katinus? 

— Ar jų dar nenuvežei pas tėvus? - sukluso Anika. 

— Kam vežti du katinus šimtus mylių tokiame karštyje? Taip 
būtų žiauru elgtis su gyvūnais! Ar gali taip pat pakeisti katinų 
kraiką? 

— Taip, žinoma. 

Jos baigė pokalbį. 

„Kodėl niekada negaliu pasakyti „ne“?“ — atsidususi pagalvojo 
Anika. Rankose laikydama kavinėje nusipirktą kavą ir buteliuką 
vandens, ji slampinėjo po redakciją. Oro kondicionierius šios pas- 
tato dalies beveik nepasiekė, taigi oras buvo ne ką mažiau tvankus 
nei lauke. Spaikas, kaip visada, kalbėjo telefonu, pažastyse buvo 
matyti dvi prakaito dėmės. Bertilis Strendas stovėjo fotoreportažų 
skyriuje ir kalbėjosi su fotografijų redaktoriumi Pele Oskarsonu. 
Anika nuėjo prie jų. 

— Ar šios fotografijos iš parko? 

Pelė Oskarsonas keliskart spragtelėjo ekrane. Jame sumirgėjo 
parko žaluma su saulės šviesos ruožais. Už geležinės tvoros kyšojo. 
granitiniai paminklai. Nuotraukos viduryje buvo matyti moters 
koja nuo klubo iki pėdos. 

— Velniškai geras kadras, bet gal kiek per žiaurus, —- spontaniš- 
kai pasakė Anika. 

— Tada turėtum pamatyti štai šį, - pasakė Pelė ir spragtelėjęs 
atidarė kitą nuotrauką. 

Anika net gūžtelėjo išvydusi į ją nukreiptas apsiblaususias mo- 
ters akis. 

— Tai pirmieji kadrai, — pasakė Bertilis Strendas. — Gerai, kad 
nufotografavau įvairiais rakursais, nemanai? 


Anika nurijo seiles. 

— O Daniela Hermanson? - paklausė ji. 

Fotoreporteris Pelė spragtelėjo trečią piktogramą. Nuotraukoje 
pasirodė nervingai vaiką glaudžianti Daniela, su siaubu žvelgianti 
į parką. 

— Puiku, - pasakė Anika. 

— „Tai juk galėjau būti aš“, - pasakė Pelė. 

— Iš kur žinote, kad būtent tai ji pasakė? — nustebusi paklausė 
Anika. 

— Tai tipiški žodžiai, bent jau pas mus rašomi po fotografijo- 
mis, — atsidusęs paaiškino Pelė. 

Anika nuėjo. 

Visos vadovybės kabinetų durys buvo uždarytos. Šiandieną ji 
nebuvo mačiusi ir vyriausiojo redaktoriaus. Dabar pagalvojo, kad 
jo beveik nesutiko visą savaitę. Laikraščio maketus prižiūrintys 
vyrai, įdegę ir apsnūdę po popietės Rolambshovo parke, paprastai 
kiekvieną vakarą pasirodydavo po septintos. 

Vakaro pamainą jie pradėdavo bemaž litru juodos kavos, tada 
kurį laiką pasiginčydavo dėl klaidų, kurias teigdavo radę tos dienos 
laikraštyje, ir tada imdavosi darbo. Jie derindavo antraštes, karpy- 
davo tekstą ir barškindavo „Mac“ kompiuterių klaviatūromis, kol 
numeris būdavo siunčiamas spaudai šeštą ryto. Anika jų kiek pri- 
sibijojo. Jie buvo stačiokiški ir storžieviai, tokie ciniški ir paprastai 
mėgo žmones skirstyti į kategorijas. Vis dėlto jų sugebėjimai ir pro- 
fesionalumas buvo stulbinamas. Atrodė, daugelis jų tiesiog gyvena 
laikraščiu, metai iš metų atsidavę jam pluša keturias naktis iš eilės. 
Jie dirbo pamainomis ištisus metus, nesvarbu, ar pasitaikydavo Ka- 
lėdos, Velykos, ar Naujieji metai. Ir taip keturias naktis iš eilės, pas- 
kui — keturi laisvadieniai. Anika neįsivaizdavo, kaip jie tai ištveria. 

Ji nuėjo į tuščią sporto naujienų redakciją. Kampe kabančiame 


televizoriuje buvo įjungtas „Eurosport“ kanalas. Anika stabtelėjo 

prie didelių langų patalpos gale nugarą atsukusi į redakciją ir pa- 
žvelgė į priešais esančią kelių aukštų automobilių stovėjimo aikšte- 
lę. Betonas, atrodė, garavo. Prikišusi nosį prie stiklo, galvą pasuko 
į kairę, kur buvo galima įžiūrėti Rusijos ambasados pastatą. Kakta 
atsirėmė į langą ir nustebo, koks jis vėsus. Jos prakaitas ant stiklo 
paliko riebią žymę, ją pabandė nuvalyti ranka. Pabaigė paskuti- 
nius lašus vandens. Jis buvo metalo skonio. Iš lėto sugrįžo per visą 
redakciją ir ją pamažu užliejo stiprus pasitenkinimo jausmas. 

Pavyko. Ji buvo jos dalis. Buvo viena jų. 

„Man pasiseks, - pagalvojo Anika. - Dabar niekas manęs iš čia 


neiškrapštys.“ 


Buvo šiek tiek po trečios valandos. Atėjo metas skambinti poli- 
cijai. Pakeliui prie savo stalo Anika užsuko į darbuotojų virtuvėlę 
ir į tuščią butelį iš čiaupo prisipylė vandens. 

— Dar nieko konkretaus nežinome, — trumpai atsakė policijos 
priimamojo pareigūnas. - Skambinkite atstovams spaudai. 

Atstovų spaudai skyrius irgi neturėjo ką pasakyri. 

Operatyvinių tyrimų skyrius patvirtino, kad siuntė savo dali- 
nį į Krunubergo parką, bet tai: Anika ir taip jau žinojo. Greitojo 
reagavimo padalinys jai dar kartą patvirtino, kad 12:48 val. sulau- 
kė piliečio skambučio, tačiau skambintojo teletono linija nebuvo 
atsekta. 

Anika atsiduso. Pavartė bloknotą ir jos dėmesį patraukė nu- 
meris, nurodytas ant detektyvo havajietiškais marškinėliais auto- 
mobilio. Kelias akimirkas pagalvojusi, ji dar kartą paskambino 
į Operatyvinių tyrimų skyrių. Automobilis priklausė Normalmo 
kriminalinių nusikaltimų tyrimų skyriui. Ji ten ir paskambino. 

— Šiandieną jis paskolintas, — patikrinęs sąrašą pasakė budintis 


pareigūnas. 

— Kam? - jusdama tankesnį pulsą pasiteiravo Anika. 

— Smurtinių nusikaltimų tyrimų skyriui. Jie neturi savo auto- 
mobilių. Matote, šiandieną Kungsholmeno parke įvykdytas nu- 
sikaltimas. 

— Taip, apie jį girdėjau. Ar apie tai žinote ką nors daugiau? 

— Ne mano rajonas: Kungsholmenas priklauso šiaurinei Stok- 
holmo daliai. Šiaip ar taip, ši byla greičiausiai jau bus perduota 
Nacionaliniam smurtinių nusikaltimų tyrimų skyriui. 

— Automobilį vairavęs pareigūnas buvo trumpais šviesiais plau- 
kais ir vilkėjo havajietiškus marškinėlius. Ar žinote, kas jis galėtų 
būti? 

Pareigūnas nusijuokė. 

— Panašu, jog tai Kju, - pasakė jis. 

— Kju? - sukluso Anika. 

— Taip vadiname Smurtinių nusikaltimų tyrimų skyriaus ins- 
pektorių. Turiu baigti, laukia kitas skambutis. 

Anika jam padėkojo ir baigė pokalbį. Vėl surinko pagrindinio 
priimamojo telefono numerį. 

— Norėčiau kalbėti su Kju iš Smurtinių nusikaltimų tyrimų. 
skyriaus, — pasakė ji. 

— Su kuo? — nustebęs paklausė priimamojo pareigūnas. 

— Inspektoriumi, pravarde Kju, kuris dirba Smurtinių nusikal- 
timų tyrimų skyriuje. 

Ji išgirdo, kaip priimamojo pareigūnas pavargęs atsidūsta. Tur- 
būt pas juos buvo taip pat karšta, kaip redakcijoje. 

— Palaukite... 

Jungiant pasigirdo pypsėjimas. Kai Anika jau buvo bepade- 
danti ragelį, atsiliepė nepatenkintas balsas. 

— Laba diena, ar čia Smurtinių nusikaltimų tyrimų skyrius? — 


pasitikslino ji. 


-- 58 — 


KLUBAS 69 


— Tai aš. 

„Bingo! 

— Norėjau atsiprašyti, — pasakė Anika. - Esu Anika Bengtzon, 
moteris, kuri atsimušė į jus Krunubergo parke. 

Vyriškis kitame ryšio gale atsiduso. Fone pasigirdo traškesys, 
atrodė, jis sėdasi. 

— Iš kokio laikraščio skambinate? 

— Evening Post. Aš vasarai priimta praktikantė. Nežinau, kaip 
elgiatės panašiais atvejais, kaip organizuojate darbą su spauda. 
Katrineholme, iš kur esu kilusi, paprastai skambinu Džonsonui 
iš Kriminalinių nusikaltimų skyriaus apie trečią valandą ir jis daž- 
niausiai jau viską žino. 

— Čia, Stokholme, kreipiamasi į atstovus spaudai, — pasakė 
Kju. 

— Bet jūs vadovaujate tyrimui? — išdrįso klausti toliau Anika. 

— Taip, bent kol kas. 

„Taip! 

— Kodėl ne prokuroras? — skubėdama paklausė ji. 

— Šiuo metu tam nėra pagrindo. 

— Jūs neturite įtariamojo? — leido sau padaryti išvadą Anika. 

Vyras nieko neatsakė. 

— Jūs ne tokia kvaila kaip atrodote, — pagaliau tarė jis. - Kur 
link sukate? 

— Kas ji tokia? 

Vyras vėl sunkiai atsiduso. 

— Klausykite, aš jums jau sakiau, turite klausti... 

— Jie sako, kad nieko nežino. 

— Tada turėsite išsiversti su tuo, ką turite! 

Jis buvo bepradedantis piktintis. 

— Atleiskite, - pasakė Anika. — Nenorėjau jūsų versti kalbėti. 

— Žinoma, kad norėjote. Gerai, turiu daug reikalų. 

— Ji buvo su krūtų implantais, - pasakė Anika. - Buvo ryškiai 
pasidažiusi ir prieš mirtį verkė. Ar žinote, kodėl? 

Vyras kitame ryšio gale nieko nesakė. Anika sulaikė kvėpavi- 
mą. 

— Iš kur tai žinote? — paklausė pareigūnas ir Anika pajuto, kad 
jis buvo nustebintas. 

— Leiskite pasakyti štai ką: ji ten nebuvo išgulėjusi ilgai. Jos 
makiažas buvo nubėgęs, ant skruosto buvo lūpdažio žymių. Šiuo 
metu ji teismo medicinos ekspertų biure Solnoje, ar ne? Kada 
sužinosiu tai, ką jūs jau žinote? 

— Nežinojau apie padidintas krūtis, - pasakė jis. 

— Paprastai krūtys gulint ant nugaros nusvyra į šonus, o siliko- 
ninės styro standžios. Tai nelabai paplitę tarp jaunų merginių. Ar 
ji buvo prostitutė? 

— Ne, žinoma, ne, — atsakė detektyvas ir Anika pajuto, kad jis 
gailisi neprikandęs liežuvio. 

— Vadinasi, žinote, kas ji tokia! Kada paviešinsite jos vardą? 

— Šito dar nežinome. Nenustatyta jos tapatybė. 

— Tačiau netrukus bus? Beje, ar žinote, kas ją apkramtė? 

— Nebeturiu tam laiko, — nukirto jis. — Viso geriausio. 

Tada inspektorius Kju nutraukė pokalbį. Tik vėl pasigirdus 
vientisam signalui Anika susivokė, kad ji vis dar nežino jo tikro 


vardo. 


Ministras įjungė ketvirtą pavarą ir prieš įvažiuodamas į Karl- 
bergo tunelį padidino greitį. Automobilio viduje buvo nepake- 
liamai tvanku, tad jis pasilenkė nuspausti oro kondicionieriaus 
mygtuko. Aušintuvas spragtelėjęs įsijungė ir po kurio pasigirdo 
lengvas ūžimas. Vyras atsiduso. Prieš akis laukė nuobodžiai ilga 
kelionė. 

„Vakare bent atvės“, — raminosi. 

Jis išniro šiauriniame aplinkkelyje, tada pasuko link tunelio į 
E4 greitkelį šiaurine kryptimi. Lekiant automobiliui ūžė įvairūs 
garsai, kurie atsimušdavo į langus ir tai sustiprėdavo, tai vėl pri- 
slopdavo: asfaltą skrodė padangos, ūžė oro kondicionierius, švil- 
piniavo iki galo neuždarytas langas. Jiems užgožti vyras įsijungė 
radiją. Subalbaravo populiariausio nacionalinio radijo stotis P3. 
Prietaisų skyde jis žvilgtelėjo į laikrodį - rodė 17:53 val. Netrukus 
bus transliuojama vakarinių naujienų programa „Klubas šeši“, 
kurioje vyksta diskusijos ir analizuojamos naujienos. 

„Įdomu, ar bus kalbama apie mane? - pasvarstė jis. - Žinoma, 


kad ne. Kodėl turėtų? Šiandieną jie iš manęs interviu neėmė.“ 

Ministras įvažiavo į kairę eismo juostą ir aplenkė du name- 
lius ant ratų prancūziškais numeriais. Pralėkęs pro šiaurinę Hagos 
sankryžą, jis pastebėjo, kad važiuoja per greitai. Pagalvojo, kad 
dabar tikrai nenori būti pagautas už greičio viršijimą, todėl pri- 
lėtino. Galiniame lange pasirodė nameliai ant ratų, plyšaudami 
garso signalais dėl staigaus jo prilėtinimo. 

Šeštą valandą vyras pasigarsino radiją pasiruošęs klausytis ži- 
nių. JAV prezidentas pareiškė susirūpinimą taikos proceso eiga 
Artimuosiuose Rytuose. Jis buvo sukvietęs įvairias partijas į dery- 
bas Vašingtone kitą savaitę. Niekas negalėjo pasakyti, ar šį kvieti- 
mą priims Palestinos atstovas. Ministras įdėmiai klausė. Tai galėjo 
turėti įtakos jo paties darbui. 

Paskui pasigirdo pranešimas iš Gotlando, kur siautėjo dideli 
miškų gaisrai. Grėsmė buvo iškilusi didžiuliams plotams salos ry- 
tuose. Korespondentė ėmė interviu iš vieno susirūpinusio ūkinin- 
ko. Ministras pravažiavo Solnos sankryžą ir net nepastebėjo, kad 
pralėkė pro Jervos krogą. 

Tada naujienų korespondentas pranešė trumpąsias studijos 
naujienas. Vyko derybos siekiant išvengti oro erdvės eismo kon- 
trolierių streiko, profsąjunga turėjo iki septintos valandos vakaro 
derybininkams pateikti atsakymą dėl naujausių pasiūlymų. Stok- 
holmo centre, Krunubergo parke, rastas jaunos mirusios moters 
kūnas. Ministras ištempė ausis ir dar pasigarsino radiją. Policija 
apie šį įvykį kol kas daug pasakyti negalėjo, tačiau būta rimtų 
įtarimų, kad tai žmogžudystė. 

Tada buvo trumpai pranešta apie buvusį partijos sekretorių, 
vienam pagrindinių laikraščių parašiusį straipsnį, kuriuo pavie- 
šinta sena Informacinio biuro istorija. Ministras ėmė niršti. „Se- 
nas vėpla! Ir kodėl, po galais, jis negalėjo pasilaikyti liežuvio už 


dantų, ypač rinkimų kampanijos įkarštyje?“ 

— Tai padarėme dėl demokratijos, — į mikrofoną kalbėjo buvęs 
sekretorius. — Jei ne mes - būtų plačiai atvertos durys į marksistinį 
ir leninistinį rojų. 

Paskui buvo paskelbta orų prognozė. Kitas penkias dienas nuo 
Skandinavijos ir toliau nesitrauksianti aukšto slėgio sritis. Grun- 
tinių vandenų lygis visoje šalyje buvo taip nusekęs, kad kilo rimta 
miškų gaisrų grėsmė. Visoje šalyje uždrausta lauke kurti laužus. 
Ministras atsiduso. 

Naujienų pranešėjas laidą baigė važiuojant pro Rotebro, deši- 
nėje prieš akis subolavo didelis prekybos centras. Ministras lau- 
kė programoje „Klubas šeši“ įprastų veriančių elektrinės gitaros 
akordų, pristatančių laidą, bet, savo nuostabai, nesulaukė. Vietoje 
to buvo pristatyta kita laida, kurioje suklegėjo isteriškai blevyzgo- 
jantys jaunuoliai. „Velnias, na, žinoma, juk šeštadienis.“ „Klubas 
šeši transliuojama nuo pirmadienio iki penktadienio. Suirzęs jis 
radiją išjungė. Tą akimirką suskambo telefonas. Pagal sklindantį 
signalą jis buvo vieno iš lagaminų, esančių ant galinės sėdynės, 
dugne. Vyras garsiai nusikeikė ir įkišo dešinę ranką į tarpą tarp 
sėdynių. Automobiliui rizikingai suvingiavus kelio juostos pa- 
kraštyje jis nustūmė lagaminą ir pagriebė nedidelį kelioninį krep- 
šį. Pravažiuodamas ilgai spaudė signalą susierzinęs naujutėlaičio 
sidabro spalvos mersedeso vairuotojas. 

— Kiaulė kapitalistas, — suburbėjo ministras. 

Iškratęs krepšį ant galinės sėdynės, jis susirado mobilųjį. 

— Klausau? - atsiliepė jis. 

— Laba diena, čia Karina. 

Jo spaudos sekretorė. 

— Kur esate? — paklausė ji. 


— Ko norėjote? — klausimą atrėmė jis. 


— 63 —- 


LIZA MARKLUND 


— Svenska Dagbladet nori žinoti, ar ši krizė Artimųjų Rytų tai- 
kos derybose kelia kokią nors grėsmę 5246 naikintuvų tiekimui 
Izraeliui? 

— Jie tik spėlioja ir bando išgauti informaciją, - pasakė minis- 
tras. — Mes nepasirašėme jokių JAS naikintuvų tiekimo Izraeliui 
sutarčių. 

— Ne tą jie turėjo galvoje, - pasakė jo spaudos sekretorė. — Jie 
nori žinoti, ar deryboms kyla grėsmė. 

— Vyriausybė nekomentuoja jokių potencialių derybų, susiju- 
sių su Švedijos ginklų ar karinių orlaivių tiekimu. Dažnai vyksta 
daugybė ilgai trunkančių derybų, kuriose dalyvauja tam tikros 
suinteresuotosios šalys, ir tik santykinai retais atvejais jos baigiasi 
sandoriais. Taigi pabrėžiu, kad šiuo atveju tikrai nėra grėsmės tie- 
kimui, nes, kiek žinoma man, jokių sandorių nėra. 

Spaudos sekretorė tylėdama užsirašinėjo. 

— Gerai, - jam baigus pasakė ji. — Ar teisingai supratau: atsa- 
kymas yra „ne“? Jokios grėsmės tiekimui nėra, nes nepasirašyta 
jokia sutartis. 

Ministras pavargęs pasitrynė kaktą. 

— Klysti, Karina, — pasakė jis, — visai ne tai sakiau. Aš jokiu 
būdu neatsakiau „ne“. Į tai neįmanoma atsakyti. Kadangi ne- 
suplanuotas joks: tiekimas, jam kilti grėsmė negali. Į šį klausimą 
atsakius „ne“, galima netiesiogiai suprasti, kad kažkoks tiekimas 
vyks. 

Jis girdėjo, kaip Karina atsiduso. 

— Galbūt jums pačiam vertėtų pasikalbėti su korespondentu, — 
pasakė ji. 

„Na, neįmanoma, tikrai vertėtų šią niekam tikusią moterį at- 


leisti! Ji visiškai, absoliučiai nekompetentinga.“ 

— Ne, Karina, — pasakė jis. — Tai jūsų darbas suformuluoti atsa- 
kymą taip, kad mano išsakyta mintis ir pareiškimas būtų pateiktas 
teisingai. Už ką dar, manote, jums mokama? 

Jis baigė pokalbį nesuteikdamas progos jai atsakyti. Dėl visa ko 
išjungė telefoną ir numetė atgal į krepšį. 

Tyla spengė. Pamažu automobilis prisipildė ankstesnių garsų: 
švilpiančio lango, įkaitusio asfalto, oro kondicionieriaus. Susierzi- 
nęs ministras atsisegė dvi viršutines marškinių sagas ir vėl įsijungė 
radiją. Jis tikrai nenorėjo klausytis surežisuotų telefoninių skam- 
bučių per P3, todėl paspaudė ieškoti kokios kitos seniau įvestos 
radijo stoties. Pagavo radiją „Rix“, kur grojo vienas jo jaunystės 
hitas. Daina pažadino abstrakčius prisiminimus, tačiau jis nega- 
lėjo nusakyti, kokius. Galbūt kokios nors jaunystės merginos. Jis 
atsispyrė impulsui vėl išjungti radiją. Bet kas buvo geriau nei tie 
monotoniški garsai. 


Laukė ilga naktis. 


Redaktorių komanda susirinko kiek prieš septynias įprastai 
šurmuliuodama. Jų vadovas Jansonas įsitaisė priešais Spaiką už 
žinių tarnybos stalo. Anika kartu su Berit buvo redakcijos kavi- 
nėje, darbuotojų vadinamoje „Septyniomis žiurkėmis“, kur valgė 
jautienos troškinio. 

Greičiausiai dėl sunkoko maisto ir dar prisidėjus garsiam vyrų 
juokui Anikai prasidėjo pilvo diegliai. Jai nieko gero nepavyko 
nuveikti. Nesisekė surasti narkomaną, pranešusį apie įvykį. At- 
stovas spaudai buvo tikras mielumo ir kantrybės įsikūnijimas, bet 
nieko nežinojo. Tą popietę kalbėjosi su juo tris kartus. Vyras ne- 
žinojo, kas buvo moteris, kur ir kodėl ji mirė, taip pat negalėjo 
pasakyti, kada sužinos. Visa tai Anikai kėlė nerimą ir turbūt dėl 
to ėmė raižyti pilvą. 

Ji turėjo gauti moters aprašą, kitaip praras progą pamatyti 
straipsnį pirmajame puslapyje. 

— Nusiramink, — pasakė Berit. - Mums pavyks, pamatysi. O 
rytoj bus nauja diena. Jei neturėsime jos vardo, tai jo neturės ir 


niekas kitas. 

Pagrindinės 19:30 val. televizijos naujienos prasidėjo krize Arti- 
muosiuose Rytuose bei JAV prezidento prašymu sušaukti naujas de- 
rybas. Atrodė, ši tema niekada nesibaigs; per palydovą buvo trans- 
liuojama diskusija su korespondentu iš Vašingtono. Ilgos kalbos 
standartine, oficialiems pareigūnams tipiška šnekos maniera buvo 
iliustruojamos iš archyvų paimta filmuota medžiaga apie intifadą. 

Tada tiksliai tokia pat seka, kaip ir žiniose per radiją, buvo pra- 
nešta apie miškų gaisrus Gotlande. Iš sraigtasparnio filmuota me- 
džiaga neabejotinai buvo šiurpi. Buvo kalbinamas kovos su gaisrais 
tarnybos vadas, gaisrininkas iš Visbio. Paskui buvo rodoma me- 
džiaga iš paskubomis surengtos spaudos konferencijos ir Anika ne- 
galėjo sulaikyti šypsenos, kai pamatė pro visus į priekį besibraunan- 
čią diktofoną rankoje iškėlusią Aną Snaphanę. Reportažas baigėsi 
interviu su susirūpinusiu ūkininku ir Anika pagalvojo, kad jo balsą 
atpažino iš radijo. 

Po gaisro nelabai liko praneštinų naujienų. Nevykusiai bandyta 
išspausti pranešimą apie netrukus prasidėsiančią rinkimų kampa- 
niją. Anikai kažkodėl buvo susidaręs įspūdis, kad ji prasidėjo prieš 
kokius šešis mėnesius. Socialdemokratas ministras pirmininkas 
buvo rodomas su žmona susikibęs už rankų einantis per pagrindinę 
savo gimtojo miesto Siodermanlando aikštę ir mojuojantis susirin- 
kusiems žmonėms. Anika nusišypsojo reportažo fone pamačiusi 
seną savo darbovietę. Ministras pirmininkas trumpai pakomentavo 
straipsnį, kurį apie IB* istoriją parašė jo buvęs partijos sekretorius. 

— Manau, niekas nenorime, kad mus ir toliau persekiotų šios 
istorijos šleifas, — nusivylęs pasakė jis. — Turime kartą ir visiems 
laikams joje padėti tašką. Jei nuspręsime, kad reikalingas oficialus 
tyrimas, imsimės jo. 


* Sved. Informationsbyran, informacinis biuras. 

Tada buvo rodomas vieno išties talentingo Švedijos televizijos 
rusų korespondento reportažo įrašas. Jis buvo nuvykęs į Kaukazą 
informuoti visuomenės apie nesibaigiančius konfliktus, 'užsiplies- 
kusius senosiose Sovietų Sąjungos respublikose. 

„Naujienų badas vasarą išeina į naudą, - pamanė Anika. — Ži- 
niose pranešama daugybė naujienų, kurios kitu atveju niekada ne- 
būtų paviešintos.“ 

Vėliau buvo kalbinamas senstelėjęs respublikos prezidentas. Ko- 
respondento nuostabai, jis kalbėjo švediškai. 

— Nuo 1970 iki 1973 m. buvau paskirtas į Sovietų Sąjungos 
ambasadą Stokholme, - su ryškiu akcentu pasakė jis. 

— Neįtikėtina! — nusistebėjo Anika. 

Prezidentas buvo ne juokais sunerimęs. Rusija sukilėliams tiekė 
ginklus ir amuniciją, o jis turėjo nukentėti nuo savo šaliai įvesto 
JT ginklų embargo. Į jį buvo pakartotinai pasikėsinta, be to, vyras 
turėjo rimtą širdies ligą. 

— Mano šalis kenčia, - žiūrėdamas tiesiai į kamerą švediškai pa- 
sakė jis. — Vaikai miršta. Tai ne teisingumas. 

„Dieve, kai kurie žmonės išgyvena siaubingus laikus“, - pagal- 
vojo Anika eidama puodelio kavos. Jai sugrįžus buvo transliuoja- 
mos trumpos vietos naujienos. Automobilio avarija Enšiopinge. 
Stokholme, Krunubergo parke, rastas jaunos moters lavonas. Oro 
erdvės eismo kontrolierių streiko išvengta profsąjungai sutikus su 
galutiniu tarpininkų pasiūlymu. Visos naujienos greitai prabėgo 
kaip gana bendros vaizdo medžiagos komentaras. Akivaizdu, kad 
televizijos operatorius buvo nuvažiavęs į Kungsholmeną, kadangi 
kelias sekundes ekrane pasirodžiusioje vešlioje parko žalumoje švys- 
telėjo vėjyje virpanti mėlyna ir balta užkardos juosta. Ir viskas. 


Anika atsiduso. Lengva nebus. 


Patriciją krėtė šaltis. Ji apkabino save per krūtinę ir užsikėlusi 
kojas ant sėdynės kelius prisitraukė arčiau. Oro kondicionierius 
pūtė į apačią kartu skleisdamas išmetamojo vamzdžio turinį bei 
žiedadulkes. Ji nusičiaudėjo. 

— Ar peršalai? — pasiteiravo vyras priekinėje sėdynėje. Jis atrodė 
visai neblogas, nors vilkėjo išties apgailėtinus marškinius. Jokio sti- 
liaus. Ber jai pariko vyresni vyrai, paprastai jie buvo ne tokie įžūlūs. 

— Ne, - nepatenkinta atsakė ji, - šienligė. 

— Beveik atvažiavome, — pasakė vyras. 

Priekyje šalia jo, prie vairo, sėdėjo tikra kalė, viena tų moterų 
policininkių, kurios mano, kad jei nori pelnyti nors kiek pagar- 
bos, turi būti kietesnės nei visi vyrai. Gana atsainiai su Patricija 
pasisveikinusi, ji vėliau visiškai ją ignoravo. 

„Ji į mane žiūri iš aukšto, - pagalvojo Patricija. - Mano esanti 
už mane geresnė. 

Kalė važiavo Karlbergo keliu ir kirto Nora Stašonsgataną. Pa- 
prastai tai daryti leidžiama tik autobusams ir taksi, bet šiai bobai 


tai akivaizdžiai buvo nė motais. Jie važiavo po Esinge greitkeliu 


—- 69 -- 


LIZA MARKLUND 


ir per galinį įvažiuojamąjį kelią įsuko į Karolinskos instituto te- 
ritoriją. Čia juos pasitiko raudonų plytų skirtingų stilių pastatų 
kvartalas, miestas mieste. Žmonių nebuvo matyti — juk šeštadie- 
nio vakaras. Jie pravažiavo pro „Scheele“ laboratoriją dešinėje bei 
raudonų plytų Tomtebodos mokyklos rūmus kairėje. Kalė pasuko 
į dešinę ir sustojo nedidelėje automobilių stovėjimo aikštelėje. 

— Atidaryri iš vidaus negalima, — pasakė ji. 

Patricija negalėjo pajudėti. Ji buvo užsikėlusi kojas ant sėdynės 
ir kaleno dantimis kelius prisitraukusi prie smakro. 

„Ne, tai negali būti tiesa, - pagalvojo ji. — Tai tik padriki bjau- 
rūs sutapimai, tikrai nieko daugiau. Galvok pozityviai, galvok tik 
pozityviai...“ 

Oras buvo toks sunkus, kad ji vos galėjo įkvėpti. Jis strigo ger- 
klėje, pūtėsi, tirštėjo ir ją dusino. 

— Negaliu to padaryti, - pasakė ji. - Kas, jei tai ne ji? 

— Na, greitai išsiaiškinsime, — pasakė vyras. - Suprantu, kad tai 
labai sunku. Eime, leisk tau padėsiu. Ar nori ko nors atsigerti? 

Ji papurtė galvą ir suėmė jo ištiestą ranką. Išlipusi netvirtomis 
kojomis ji susvirduliavo ant asfalto. Kalė jau buvo nužirgliojusi. 
siauru keliuku, sunkūs jos batai girgždino žvyrą. 

— Man bloga, - pasakė Patricija. 

— Štai, imk kramtomosios gumos, — pasiūlė vyras. 

Nieko nepasakiusi ji ištiesė ranką ir iš pakuotės paėmė gaba- 
lėlį. 

— Štai Čia, — pasakė vyras. 

Jie praėjo pro ženklą su raudona strėle ir užrašu „95:7 Teismo 
medicinos ekspertizės laboratorija: morgas“. 

Patricija pradėjo stipriau kramtyti gumą. Aplink augo medžiai: 
liepos, klevai. Lapus šiūravo lengvas vėjelis, gal karštis pagaliau 


turėjo pasitraukti. 

Pirmiausia jos dėmesį patraukė ilgas išsikišęs stogas. Kybantis 
virš į bunkerį panašaus pastato, jis priminė kepurę su snapeliu. 
Tai buvo vienas iš raudonų plytų pastatų tamsiai pilkomis, sun- 
kiomis ir grėsmingomis geležinėmis durimis. 

„STOKHOLMO MORGAS“ - užrašą auksinėmis geltonomis 
raidėmis po stogu perskaitė ji, po juo mažesnėmis buvo parašyta: 
„Įėjimas artimiesiems. Tapatybės paliudijimas“. 

Plastikinis telefonas prie įėjimo turbūt buvo matęs ir geresnių 
laikų. Vyras nuspaudė chromuotą mygtuką, kitame gale atsiliepė 
žemas balsas. Vyras kažką pasakė. 

Patricija nusisuko nuo durų ir pažvelgė atgal į automobilių 
stovėjimo aikštelę. Merginą buvo apėmęs keistas pojūtis, lyg žemė 
būtų siūbavusi tarsi lėtai banguojantis bekraštis vandenynas. Sau- 
lė jau buvo dingusi už Tomtebodos mokyklos pastato, o po išsi- 
kišusiu stogu dienos šviesa beveik išnykusi. Tiesiai priešais stovėjo 
nuobodus raudonų plytų septinto dešimtmečio Medicinos moky- 
klos pastatas. Oras, rodės, darėsi vis tirštesnis, kramtomoji guma 
burnoje:tarsi vis didėjo. Krūmuose čiulbėjo paukštis, jo daina Pa- 
triciją pasiekė lyg per filtrą. Ji pajuto, kad žandikaulį surakino 
įsitempę raumenys. 

— Galime įeiti. 

Vyras padėjo ranką ant merginos ir ji turėjo atsisukti. Durys 
buvo atvertos. Tarpdury stovėjo dar vienas vyras, kuris jai atsargiai 
nusišypsojo. 

— Štai Čia, eikime paskui mane, — pasakė jis. 

Gumulas gerklėje vis didėjo ir užstrigo jos gale, Patricija sun- 
kiai jį nurijo. 

— Turiu išmesti gumą, — pasakė ji. 


— Štai čia tualetas, - nurodė pareigūnas. 

Kalė ir marškinius vilkintis vyras jai leido eiti pirmai. Patalpa 
buvo maža. Priminė odontologų kabineto priimamąjį: kairėje 
stovėjo maža pilka sofa, šalia jos — beržinis kavos stalelis, keturios 
chromuotos kėdės mėlynai dryžuotais apmušalais, ant sienos ka- 
bojo abstraktus paveikslas, kuriame dominavo trys spalvos: pil- 
ka, ruda ir mėlyna. Dešinėje kabėjo veidrodis. Drabužinė tiesiai 
priešais, šalia tualetas. Link jo Patricija pasuko lydima nemalo- 
naus jausmo, tarsi neliestų grindų. 

„Ar tu ten, Jozefina? 

Ar jauti, kad aš čia?“ 

Tualete ji užsirakino duris ir į šiukšliadėžę išmetė kramtomąją 
gumą. Pinta šiukšliadėžė buvo tuščia, guma prilipo prie plasti- 
kinio maišelio netoli viršutinio krašto. Patricija pabandė jį pa- 
stumti giliau, bet guma prikibo prie piršto. Neradusi plastikinių 
puodelių, ji atsigėrė tiesiai iš čiaupo. „Juk vis dėlto tai morgas, — 
pagalvojo ji. —- Čia turėtų būti preciziškai laikomasi higienos.“ 

Kelis kartus giliai įkvėpusi, ji išėjo. Pareigūnai jos laukė. Sto- 
vėjo šalia kitų durų tarp veidrodžio ir išėjimo. 

— Noriu, kad žinotum, jog tai nebus lengva, — perspėjo vy- 
ras. — Čia esanti mergina nenuprausta po to, kai buvo rasta. Ji 
taip pat guli tokia pačia poza, kokia ją radome. 

Patricija dar kartą nurijo seiles. 

— Kaip ji mirė? 

— Buvo pasmaugta. Rasta Krunubergo parke iš Kungsholme- 
no pusės šiandieną iškart po pietų. 

Patricija ranka užsidengė burną, jos akys išsiplėtė ir prisipildė 
ašarų. 

— Paprastai per parką grįžtame iš darbo namo, - sušnabždė- 
jo ji. 

— Dar neaišku, ar ši mergina tavo draugė, — pasakė vyras. — 
Prašau, kiek gali atsipalaiduok ir įdėmiai į ją pažiūrėk. Viskas bus 
gerai. 

— O ar yra... daug kraujo? 

— Ne, nėra visai. Ji pakenčiamos būklės. Kūnas pradėjo sausėti, 
todėl veidas atrodo kiek sukritęs. Jos oda ir lūpos pakeitusios spal- 
vą, bet ne per daugiausia. Ji tavęs nenugąsdins. 

Vyro balsas buvo ramus ir žemas. Jis Parriciją paėmė už ran- 
kos. 

— Ar pasirengusi? 

Patricija linktelėjo. Kalė atidarė duris. Iš patalpos plūstelėjo 
vėsumos gūsis. Mergina įkvėpė norėdama ką nors užuosti, tikė- 
damasi lavonų ir mirties dvoko, bet kvapo nebuvo. Oras buvo 
gaivus ir švarus. Patricija žengė atsargų žingsnį vidun. Akmeninės 
pilkai rudos grindys blizgėjo, sienos buvo visiškai baltos, tinkuo- 
tos, kiek nelygios. Ant sienos kabėjo du elektriniai radiatoriai. Ji 
pakėlė akis. Nuo lubų kabojo į viršų nukreipta lempa. Dvylika 
degančių lempučių patalpoje skleidė tolygią šviesą. Patricijai ši 
vieta priminė koplyčią. Du aukšti mediniai sietynai. Jie nebuvo 
uždegti, bet Patricija galėjo užuosti vašką. Tarp jų stovėjo ratuki- 
nis morgo stalas. 

— Aš nenoriu, — pasakė ji. 

— Ir neprivalai, — pasakė vyras. —- Galime paprašyti atvykti jos 
tėvus arba vaikiną. Vienintelė bėda, kad tai užims nemažai laiko. 
Žudikas jau turi neblogą laiko pranašumą. Kad ir kas tai padarė, 
negali išsisukti nenubaustas. 

Patricija nugurkė seiles. Priešais stalą kabojo didelė mėlyna už-- 
danga. Ji dengė visą galinį įėjimą. Mergina spoksojo į jos mėlį, 
bandydama įžiūrėti kokias nors formas. 


— Gerai, tada aš tai padarysiu. 

Vyras, vis dar laikydamas jos ranką, lėtai ją pasivedė prie sta- 
lo. Nužudytoji gulėjo uždengta paklode. Rankos pakeltos virš 
galvos. 

— Dabar Anija lėtai nuims paklodę nuo veido. Aš prie tavęs 
būsiu visą laiką. 

Anija buvo ta boba. 

Akies krašteliu Patricija stebėjo, kaip vos juntamu judesiu ore 
buvo nuimta paklodė. Akis nusuko nuo mėlynos uždangos ir jas 
nukreipė į stalą. 

„Tiesa, - pamanė ji. — Ji atrodo normaliai. Mirusi, bet neatro- 
do baisiai. Gal tik kiek nustebusi, lyg nežinotų, kas nutiko.“ 

— Jose, — sušnabždėjo Patricija. 

— Ar tai tavo draugė? — paklausė vyras. 

Ji linktelėjo. Pabiro ašaros — jų niekaip negalėjo sustabdy- 
ti. Patricija tiestelėjo ranką norėdama perbraukti per Jozefinos 
plaukus, bet save sustabdė. 

— Jose, ką jie tau padarė? 

— Ar esi įsitikinusi? 

Ji užsimerkė ir palinksėjo. 

— O Dieve, - pasakė ji. 

Užsidengė ranka burną ir stipriai užsimerkė. 

— Ar gali patvirtinti, kad tai tavo kambario draugė Jozefina 
Liljeberg? Esi tuo visiškai tikra? 

Ji palinksėjo ir nusisuko nuo Jozefinos, nuo mirties, nuo prie- 
šais stalą kybančio mėlio. 

— Noriu iš čia eiti, — tyliai pasakė ji. — Išveskite mane iš čia. 

Vyras uždėjo rankas jai ant pečių ir perbraukęs per plaukus 
prisitraukė arčiau. Dabar ji bejėgiškai raudojo šlapindama jo 


šlykščius tropikų raštais margintus marškinius. 

— Šįvakar norėtume kruopščiai apžiūrėti butą, — pasakė jis. — 
Būtų gerai, jei tuo metu ten būtum. 

Patricija plaštaka nusišluostė nosį ir papurtė galvą. 

— Turiu eiti į darbą, — pasakė ji. — Kai neliko Josės, turėsiu 
dirbti dar daugiau. Jie jau dabar manęs bus pasigedę. 

Pareigūnas į ją įdėmiai pažiūrėjo. 

— Aresi tikra, kad tau viskas bus gerai? 

Patricija linktelėjo. 


— Gerai, — pasakė jis. - Eime. 


10 


Spaudos pranešimas iš telefakso išlindo 21:12 val. Kadangi 
Stokholmo policijos ryšių su visuomene skyrius visada oficialius 
pranešimus siųsdavo redakcijos sekretorei Evai Brit Kvist, kuri 
nedirbo savaitgaliais, niekas jo nepastebėjo. Berit informacija pa- 
siekė tik 21:45 val., perspėjimą atsiuntus pagrindinei naujienų 
agentūrai. 

— Spaudos konferencija centriniame policijos štabe dešimtą va- 
landą vakaro, — sušuko ji Anikai skubėdama prie fotoreporterių. 

Anika įsimetė rašiklį ir bloknotą į rankinę ir nuskubėjo prie 
išėjimo. Viduriuose tarsi kas suspurdėjo pajutus viltingą laukimą: 
dabar ji tuoj sužinos. Nežinomybė kankino; ji niekada nebuvo 
lankiusis spaudos konferencijoje Stokholmo centriniame polici- 
jos štabe. 

— Turime telefaksą perkelti nuo Evos Brit stalo, — lifte pasakė 
Berit. 

Jos šoko į Bertilio Strendo Saab, kaip ir prieš tai. Anika vėl 
atsisėdo ant galinės sėdynės, toje pačioje pusėje. Švelniai uždarė 


dureles. Fotografui pagreitinus prieš Vesterbrono tiltą, ji paste- 

bėjo, kad durų nebuvo visiškai uždariusi. Paskubomis nuspaudė 
rankenėlę ir tvirtai suėmusi dureles pabandė uždaryti vildamasi, 
kad vairuotojas nieko nepastebės. 

— Per kur važiuoti? — paklausė Bertilis Strendas. 

— Kungsholmsgaranu, prie kelio į „Falck“, - pasakė Berit. 

— Ką, manote, jie galės pasakyti? — paklausė Anika. 

— Galbūt jau išsiaiškino, kas ji, ir pranešė artimiesiems, — at- 
sakė Berit. 

— Taip, bet kam tada šaukti spaudos konferenciją? 

— Jie neturi už ko užsikabinti, — kalbėjo Berit. — Jiems reikia, 
kad šis įvykis būtų kuo plačiau nušviestas žiniasklaidoje. Tuo jie 
tikisi kiek išjudinti nemokamus savo padėjėjus, visuomenę, kol 
kūnas dar nesuiro. Ir mes esame jų žadintuvas. 

Anika nurijo seiles. Uždėjo kitą ranką ant durelių rankenos ir 
pažvelgė pro langą. Pro užtamsintus stiklus vakaras atrodė debe- 
suotas ir pilkas. Vakarėjančiame mieste neryškiai švietė neoninės 
Fridhemsplano šviesos. 

— O, kad dabar taip prisėdus kokioj terasoj su raudonojo vyno 
taure, — pasakė Bertilis Strendas. 

Moterys nieko neatsakė. 

Jiems pravažiavus pro parką Anika matė plevenančią polici- 
jos užkardos juostą. Fotografas apsuko aplink parką važiuodamas 
link „Falck“ tarnybos įvažiuojamojo kelio Kungsholmo gale. 

— Kokia ironija, - pasakė Berit. — Labiausiai visoje Skandina- 
vijoje sutelktos policijos pajėgos — vos per kelis šimtus metrų nuo 
žmogžudystės vietos. 

Anikai iš dešinės išniro rudomis plokštėmis apkaltas masyvus 
Nacionalinio kriminalinių nusikaltimų štabo pastatas. Ji atsisu- 
ko ir pro galinį langą nužvelgė parką. Jį visą užpildė dabar še- 


šėliuose skendinti žalia kalva. Patekusią tarp pastato ir sunkios 

žalumos staiga ją persmelkė silpnumas. Apsigraibiusi rankinėje 
susirado angliškų stipraus mėtų skonio pastilių. Kelias įsimetė į 
burną. 

— Mums pavyks, — pasakė Berit. 

Bertilis Strendas automobilį pastatė šiek tiek per arti sankry- 
žos, o Anika suskubo lipti lauk. Jos riešas vis dar buvo sustingęs 
nuo visą kelią laikytų durelių. 

— Atrodai kiek išblyškusi, — pasakė Berit. — Ar gerai jautiesi? 

— Man viskas gerai, — patikino Anika. 

„Ji užsimetė ant peties rankinę ir, stipriai kramtydama mėtines 
pastiles, pasuko link įėjimo. Prie durų stovėjo saugos tarnybos 
„Falck Security“ darbuotojas. Jie parodė savo spaudos atstovų lei- 
dimus ir nuėjo į siaurą patalpą, kurioje didžiąją dalį erdvės užėmė 
kopijavimo aparatas. Anika smalsiai apsidairė. Ilgi koridoriai drie- 
kėsi į kairę ir dešinę. 

— Tai tapatybės ir pirštų atspaudų nustatymo skyriai, — paš- 
nibždomis pasakė Berit. 

— Eikite tiesiai, - parodė apsaugos darbuotojas. 

Prieš juos ant stiklinių durų iš kitos pusės mėlynomis raidėmis 
buvo užrašyta „Nacionalinis kriminalinių nusikaltimų skyrius“. 
Berit jas pastūmė. Jie atsidūrė dar viename koridoriuje šviesios 
smėlio spalvos sienomis. Už maždaug dešimties metrų jie jau 
buvo spaudos konferencijos salėje. 

Bertilis Strendas atsiduso. 

— Tai blogiausia patalpa visoje Švedijoje fotografuoti, — pasi- 
skundė jis. - Net nuo lubų neįmanoma išvengti blykstės atšvaito. 
Visur tamsiai ruda. 

— Ar todėl spaudos konferencijų pranešėjai visada būna raudo- 
nomis akimis? — su šypsena paklausė Anika. 


Fotografas nepatenkintas atsiduso. 

Salė buvo gana nemaža, joje buvo oranžinis kilimas ir šviesios 
smėlio spalvos minkšti krėslai su mėlynu ir rudu raštu. Priekyje 
jau buvo susirinkusi nedidelė grupelė žurnalistų. Stoviniavo ir su 
policijos atstovu spaudai šnekučiavosi Arnis Polsonas bei dar vie- 
nas korespondentas iš kito vakarinių naujienų laikraščio. Detek- 
tyvo havajietiškais marškiniais nebuvo. Anika nustebo pamačiusi 
ir radijo naujienų komandą, taip pat reporterius iš vieno prestiži- 
nio rytinių naujienų laikraščio, įsikūrusio tame pačiame pastate, 
kaip ir Evening Post. 

— Į žmogžudystes visada žvelgiama rimčiau, jei sušaukiama 
spaudos konferencija, — tyliai pasakė Berit. 

Viduje dusino tvankuma ir Anika vėl sudrėko nuo prakaito. Jie 
atsisėdo priekinėse kėdėse, kadangi čia nebuvo nieko iš televizijos. 
Pirmosios kelios eilės paprastai būdavo užgriozdintos televizijos 
kameromis bei laidais. Šalia jų atsisėdo kito vakarinių naujienų 
laikraščio korespondentai ir Bertilis Strendas pasiruošė fotoobjek- 
tyvą. Atstovas spaudai atsikrenkštė. 

— Na ką gi, sveiki visi, — pradėjo jis užlipęs ant nedidelės pa- 
kylos salės priekyje. Lėtai atsisėdo už konferencijų stalo, pervertė 
popierius ir pabaksnojo į priešais stovintį mikrofoną. — Taigi šį 
„vakarą jus visus čia sukvietėme, kad informuotume apie kūną, 
šiandieną rastą Stokholmo centre per pietus, — pasakė jis ir į šalį 
pastūmė popierius. 

Anika sėdėjo greta Berit, abi jos užsirašinėjo. Bertilis Strendas 
sėlino joms iš kairės bandydamas rasti reikiamą rakursą fotogra- 
fijoms. 

— Per dieną sulaukėme labai daug klausimų, susijusių su šiuo 
įvykiu, todėl ir nusprendėme be ilgo pasirengimo sušaukti šią 


konferenciją, — toliau kalbėjo jis. - Manau, iš pradžių trumpai 

apžvelgsiu turimus faktus, tuomet būsiu pasirengęs su jumis kal- 
bėtis individualiai. Ar visi sutinka? 

Žurnalistai palinksėjo. Atstovas spaudai vėl pasiėmė popie- 
rius. 

— Policijos pranešimų priimamasis šiandieną 12:48 val. sulau- 
kė informacijos apie rastą lavoną, — pasakė jis. - Informavo eilinis 
pilietis, ėjęs pro šalį. 

„Narkomanas“, — užrašuose pasižymėjo Anika. 

Pranešėjas akimirką nutilo prieš tęsdamas toliau. 

- Kūnas - jaunos moters. Ji buvo atpažinta kaip Hana Jozefina 
Liljeberg, devyniolikos metų Stokholmo gyventoja. Jos artimieji 
buvo informuoti. 

Anika pajuto, kaip viduje kažkas suvirpėjo. Tos apsiblaususios 
akys dabar turėjo vardą. Ji vogčiomis apsižvalgė, kaip reaguoja 
kolegos. Niekas nerodė jokių emocijų. 

— Mirties laikas dar šimtu procentu nenustatytas, bet mano- 
me, kad tai įvyko tarp trečios ir septintos valandos ryto. 

Prieš tęsdamas toliau, jis stabtelėjo. 

— Apžiūrėjus kūną nustatyta, kad prieš merginos mirtį buvo 
panaudota seksualinė prievarta. 

Anikai galvoje švystelėjo vaizdas: galva, krūtys, akys, klyksmas. 
Pranešėjas nuo užrašų ir stalo pakėlė akis. 

— Siekiant sugauti beprotį, kuris tai padarė, mums prireiks vi- 
suomenės pagalbos, — nuovargio kupinu balsu pasakė jis. - Nela- 
bai turime nuo ko pradėti. 

Anika žvilgtelėjo į Berit — ji buvo teisi. 

— Pradinis mūsų tyrimas rodo, kad vieta, kurioje rastas kūnas, 
taip pat buvo ir nužudymo vieta — šiai prielaidai turime teismo 


medicinos ekspertų išvadas. Kiek mums žinoma, be žudiko, pa- 

skutinis asmuo, Jozefiną matęs gyvą, buvo jos kambario draugė. 
Jiedvi išsiskyrė ir pasuko skirtingais keliais prie restorano, kur abi 
dirbo, vos kiek prieš penktą ryto šiandieną, tai reiškia, kad galime 
mirties laiką susiaurinti iki dviejų valandų laikotarpio. 

Nušvito kelios blykstės. Anika nusprendė, kad tai buvo Bertilis 
Strendas. 

— Taigi, — baigdamas pasakė pranešėjas, - Krunubergo parke, 
Stokholme, šį rytą tarp penktos ir septintos valandos nužudyta 
Hana Jozefina Liljeberg. Rasti įkalčiai rodo, kad ji buvo išprie- 
vartauta. 

Jis nužvelgė auditoriją, akys sustojo ties Anika. Ji sutriko. 

— Mus domina visa informacija, gauta apklausus bet ką — kar- 
toju, bet ką, kas buvo netoli Krunubergo parko, Parkgatano, 
Hantverkargatano ar Sankt Joransgatano šiandieną tarp penktos 
ir septintos valandos ryto. Laukiame bet kokios informacijos, kuri 
tik gali būti naudinga. Veikia specialios telefono linijos, kad žmo- 
nės galėtų susisiekti. Jie gali kalbėti su operatoriumi arba palikti 
žinutę. Net jei kas nors manytų, jog informacija nesvarbi, ji gali 
būti be galo naudinga dėliojant platesnį įvykių sekos vaizdą. To- 
dėl prašome visų, mačiusių ką nors neįprasta minėtu laiku, su 
mumis susisiekti... 

Jis nutilo. Ore pakibo dulkės. Sausas oras sudirgino Anikai 
gerklę. 

Korespondentas iš vieno pagrindinių rytinių naujienų laikraš- 
čių atsikosėjo. 

— Ar turite įtariamąjį? — tvirtu tonu paklausė jis. 

Anika į jį pažiūrėjo su nuostaba. Argi jis nieko nesuprato? 

— Ne, —- maloniai atsakė atstovas spaudai. — Būtent dėl to labai 
svarbu ką nors išgirsti iš žmonių. 


Korespondentas šį tą pasižymėjo. 

— Kokie jūsų turimi teismo medicinos ekspertizės įkalčiai pa- 
rodo, kad žmogžudystė buvo įvykdyta ten, kur rastas kūnas? — pa- 
klausė Arnis Polsonas. 

— Kol kas to komentuoti negalime, — pasakė atstovas spaudai. 

Korespondentai paklausė dar kelių kiek idiotiškų klausimų, 
bet atstovas spaudai nebuvo nusiteikęs nieko daugiau atskleisti. 
Galiausiai leidimo asmeniškai užduoti kelis klausimus paprašė ra- 
dijo reporteris. Spaudos konferencija buvo baigta. Ji truko beveik 
dvidešimt minučių. Bertilis Strendas stovėjo atsirėmęs į didelę 
baltą ir juodą pertvarą salės gale. 

— Ar norite palaukti, kol baigs radijo reporteris, ir su juo pasi- 
kalbėti? — paklausė Anika. 

— Manau, vertėtų pasiskirstyti, - pasakė Berit. - Vienas mūsų 
galime likti ir su juo pasikalbėti, o kiti bandyti rasti merginos 
nuotraukų. 

Anika linktelėjo — tai protingas pasirinkimas. 

— Galiu nuvykti į Kriminalinių nusikaltimų tyrimų skyriaus 
priimamąjį ir patikrinti pasų skyriaus registrą, - pasiūlė Berit, - o 
tu, jei nori, lik ir pasikalbėk su Josta. 

— Josta? 

— Tai jo vardas. Bertili, ar lieki? Galiu išsikviesti taksi... 

Baigus atstovui iš radijo, pokalbį perėmė Arnis Polsonas. Ko- 
respondentas iš kito vakarinių naujienų laikraščio jau buvo išėjęs. 
Anika būtų galėjusi lažintis, kad Berit su juo susidurs tikrindama 
pasų skyriaus registrą: 

Arnis Polsonas neskubėjo, užtruko tiek pat laiko, kiek tęsė- 
si spaudos konferencija. Be penkiolikos vienuolika visi, išskyrus 
Aniką ir Bertilį, jau buvo praradę kantrybę. Atstovas spaudai 
buvo pavargęs, kai Anika su juo pagaliau prisėdo viename tuščios 

— Jums tai sunkus darbas? — paklausė Anika. 

Josta į ją pažiūrėjo su nuostaba. 

— Ką turite minty? 

— Turbūt turite kęsti visokias nesąmones. Kaip jums tai pa- 
vyksta? 

— Nėra jau taip blogai. Ar turite kokių klausimų? 

Anika pavertė kelis lapus atgal. 

— Aš mačiau tą merginą parke, —- ramiu balsu, lyg tarp kitko 
pasakė ji. — Ji nevilkėjo jokių drabužių ir jų nepamačiau niekur 
netoliese. Arba ji kapinėse atsidūrė jau nuoga, arba jos drabužiai 
yra kitur. Ar juos radote? 

Ji pažvelgė tiesiai atstovui spaudai į akis. Jis nustebęs sumirk- 
sėjo. 

— Ne, tik jos apatinius, — pasakė jis. - Bet negalite to rašyti! 

— Nagi! — nusistebėjo Anika. —- Kodėl? 

Vyras kelias akimirkas pagalvojo. 

— Na, - sutiko jis, - manau, tai galime paviešinti, nemanau, 
kad tai ką nors pakeis. 

— Kur jūs radote apatinius? Kokia buvo jų būklė? Iš kur žinote, 
kad jie būtent nužudytosios? 

— Rausvos spalvos poliesterio kelnaitės kabėjo ant krūmo šali- 
mais. Jos buvo atpažintos. 

— A, taip, — pasakė Anika. — Juk jūs kūną identifikavote gana 
greitai. Kaip jums tai pavyko? 

Atstovas spaudai atsiduso. 

— Na taip... Auką atpažino jos kambario draugė, kaip jau ir 
sakiau. | 

— Mergina? 

— Jauna mergina, panašaus amžiaus kaip ir nužudytoji. 


— Ar Jozefina buvo paskelbta dingusia? 

Atstovas spaudai linktelėjo. 

— Taip, tai padarė jos kambario draugė. 

— Kada? 

— Vakar naktį ji negrįžo namo ir, kai nepasirodė darbe, jos 
draugė pusę septintos paskambino į policiją. 

— Merginos ir gyveno, ir dirbo kartu? 

— Panašu, kad taip. 

Anika kai ką užsirašė ir kelias sekundes pagalvojo. 

— O kaip dėl kitų aukos drabužių? — paklausė ji. 

— Jų dar neradome. Jie nebuvo aptikti penkių kvartalų spin- 
duliu nuo žmogžudystės vietos. Deja, šiukšlių konteineriai aplink 
Fridhemsplaną buvo ištuštinti šį rytą, bet šiuo metu yra kas tai 
tikrina sąvartyne. 

— Kaip ji buvo apsirengusi? 

Atstovas spaudai įkišo ranką į dešinę savo švarko kišenę ir išsi- 
traukė nedidelį bloknotą. 

— Maža juoda suknelė, — perskaitė jis, — balti sportiniai bate- 
liai ir mėlynas džinsinis švarkelis. Ir greičiausiai „Rocco Barocco“ 
rankinė. 

— Ar negalėtumėte rasti jos nuotraukos? Gal iš mokyklos bai- 
gimo? — pasiteiravo Anika. | 

Atstovas spaudai persibraukė per plaukus. 

— Taip, svarbu, kad žmonės žinotų, kaip ji atrodė, — pritarė 
jis. — Ar jos jums reikia šįvakar? 

Anika linktelėjo. 

— Mokyklos baigimo nuotrauka... Pažiūrėsiu, ką galiu padary- 
ti, — pasakė jis. — Ar dar kas nors? 

Ji prikando lūpą. 

— Kažkas apkramtė jos kūną, — galiausiai pasakė ji. — Vieną 
rankų. 

Atstovas spaudai atrodė nustebęs. 

— Na, tuomet žinote daugiau nei aš. 

Anika pasidėjo bloknotą ant kelių. 

— Kas ji buvo? — tyliai paklausė ji. 

Josta atsiduso. 

— Mes nežinome, - pasakė jis. - Nežinome nieko, išskyrus tai, 
kad ji mirusi. 

— Kokį gyvenimą ji gyveno? Kokiame restorane dirbo? Ar tu- 
rėjo vaikiną? 

Atstovas spaudai atgal į kišenę įsidėjo bloknotą. 


— Pabandysiu gauti nuotrauką, — prieš atsistodamas pasakė jis. 

Kai Anika ir Bertilis Strendas grįžo į redakciją, Berit įnirtingai 
rašė. 

— Ji buvo tikra gražuolė, — pasakė Berit ir parodė į prie savo 
darbo stalo sėdintį ftotokorespondentą Pelę. 

Anika iš karto prie jo priėjo ir pažiūrėjo į nedidelę nespalvotą 
fotografiją iš pasų skyriaus registro. Hana Jozefina Liljeberg žvelg- 
dama į fotoobjektyvą plačiai šypsojosi. Švytinčios akys ir akinama 
šypsena galėjo būti tik pasitikėjimą savimi skleidžiančios paau- 
glės. 

— Devyniolikos metų, — ištarė Anika staiga krūtinę užgulus 
sunkumui. 

— Būtų neblogai, jei iš kur nors gautume geresnę nuotrauką, — 
pasakė Pelė Oskarsonas. — Ši praras visą ryškumą ir papilkės, jei 
bandysime ištempti daugiau nei per vieną skiltį. 

— Manau, gausime, — pasakė Anika tyliai viduje to melsdama 
Jostos ir nuėjo prie Berit. 

— Ar gerai gaudaisi nacionaliniame gyventojų adresų registre? — 

Anika papurtė galvą. 

— Gerai, eime pas Evą Brit, — pasakė Berit. 

Berit įjungė redakcijos sekretorės kompiuterį ir prisijungė prie 
sistemos. Per „Infotorg“ svetainę susirado nacionalinį gyventojų 
adresų registrą. 

- Šioje duomenų bazėje galima rasti informaciją apie visus, kas 
šiuo metu yra registruoti kaip gyvenantys Švedijoje, — paaiškino 
ji. — Jų adresą, buvusią gyvenamąją vietą, mergautinę pavardę, 
tapatybės numerį, gimimo vietą ir panašius dalykus. 

— Neįtikėtina, — apstulbusi pasakė Anika. — Net nežinojau, kad 
toks egzistuoja. 

— Mums tai išties naudingas įrankis. Kai turėsi laiko, paieškok 
kokių savo pažįstamų ir išbandysi, kaip jis veikia. 

Berit paieškos lauke įvedė vardą „Liljeberg, Hana Jozefina“. 
Pasirodė du rezultatai: aštuoniasdešimt penkerių metų moteris iš 
Malmės ir devyniolikmetė mergina iš Dalagatano, Stokholmo. 

— Štai ir ji, — pasakė Berit ir pasižymėjo įrašą. Liljeberg, Hana 
Jozefina, gimusi Tebyje, netoli Stokholmo, netekėjusi. Naujausias 
pakeitimas registre buvo vos prieš du mėnesius. 

— Pažiūrėkime, kur ji gyveno anksčiau, — pasakė Berit ir sprag- 
telėjo atidaryti merginos istoriją. 

Po kelių sekundžių kompiuteris parodė kitą adresą. 

— Runslingatanas Tebio bažnytkaimyje, — perskaitė Berit. — Tai 
geras gyvenamasis rajonas. 

— Kur tai parašyta? — bėgdama akimis per ekraną paklausė Ani- 
ka. 

Berit nusišypsojo. 

— Yra dalykų, kurie tik šiame kietajame diske, - pasakė ji baks- 
nodama sau į galvą. —- Gyvenu Tebyje. Greičiausiai tai jos tėvų 

Ji atsispausdino detales, tada ėmėsi dar vienos paieškos. Lil- 
jeberg Hed, Siv Barbro, Runslingatanas, Tebio bažnytkaimis, gi- 
musi prieš keturiasdešimt septynis metus, ištekėjusi. 

— Jozefinos motina, — pasakė Anika. — Kaip ją radote? 

— Ieškojau moterų tokia pačia pavarde ir tuo pačiu gyvenamo- 
sios vietos pašto kodu, — paaiškino Berit, atsispausdino šią infor- 
maciją ir taip pat ėmė ieškoti vyrų. 

Duomenų bazėje pasirodė du rezultatai: penkiasdešimt vienų 
Hansas Gunaras ir devyniolikos Karlas Niklas. Abiejų gyvenamoji 
vieta nurodyta Runslingatane. 

— Pažiūrėk į vaikino gimimo datą, — parodė Berit. 

— Jozefina turėjo brolį dvynį, - pasakė Anika. 

Berit davė komandą spausdinti paskutinį lapą ir atsijungė. Ji 
išjungė kompiuterį ir nuėjo prie spausdintuvo. 

— Štai, imk šiuos, — pasakė ji ir padavė Anikai lapus. — Paban- 
dyk pasikalbėti su kuo nors, kas ją pažinojo. 

Anika nuėjo prie savo stalo. Redaktorių komanda buvo pani- 
rusi darbuose, Jansonas kažką šaukė į telefoną. 

Mirgančioje kompiuterių ekranų šviesoje naujienų skyrius 
redakcijos jūroje virto plūduriuojančia mėlyna sala. Šis vaizdas 
Anikai leido pastebėti tamsą lauke. Atėjo naktis. Ji neturėjo daug 
laiko. 

Vos atsisėdo, pasigirdo skambutis karštąja pranešimų linija. 
Nieko nesvarstydama ji atsiliepė. 

Tai buvo šurvė apkvaitusių jaunuolių, kurie klausė, ar Selma 
Lagerliof buvo lesbietė. 

— Skambinkite į Lyčių lygybės centrą, — pasakė Anika ir padėjo 
ragelį. 

Atsidususi pasiėmė krūvą telefonų knygų, peržiūrėjo skirtin- 

turėjo tik vieną telefonų knygą, o čia jos buvo keturios vien Stok- 
holmui. 

Anika susirado Hansą Liljebergą, gyvenantį Ruslingatane, Te- 
bio bažnytkaimyje. Prie jo buvo parašytas sutrumpinimas, reiš- 
kiantis „pastorių “. Moteris užsirašė numerį ir sėdėjo į jį spokso- 
dama. 

„Ne, — galiausiai pagalvojo. — Turi būti kitas būdas gauti in- 
formacijos.“ 

Ji patikrino Tebio vidurines mokyklas. Jų buvo dvi: Tiblio ir 
Ovos. Paskambino abiem nurodytais numeriais, bet buvo nu- 
kreipta į centrinę telefonų stotį. 

Kiek pagalvojusi, ji pabandė pažaisti su nurodytais telefonų 
numeriais: užuot surinkusi 00 gale, ji pabandė 01, tada 02, 03 ir 
jai pavyko — surinkus 05 įsijungė mokyklos direktoriaus Martino 
Larsono Bergo balso paštas, kuris informavo, kad jis atostogauja 
iki rugpjūčio 7 dienos. Telefonų knygoje buvo nurodyta, kad jis 
gyvena Vigbiholme, o kai Anika ten paskambino, jis buvo namie 
ir dar nemiegojo. 

— Atleiskite, kad skambinu tokį vėlyvą šeštadienio vakarą, — 
pasakė Anika. - Bijau, kad tam turiu rimtą priežastį. 

— Ar dėl mano žmonos? — sunerimęs paklausė Larsonas Ber- 
gas. 

— Jūsų žmonos? 

— Ji šį savaitgalį išvažiavo paplaukioti burlaiviu jūroje. 

— Ne, tai ne dėl jūsų žmonos. Šiandieną Stokholme galbūt jūsų 
buvusi mokinė rasta negyva, — paaiškino Anika ir užsimerkė. 

— O, — su palengvėjimu ištarė vyras. - Jau maniau, kad jai kas 
nutiko. Koks tos mokinės vardas? 

— Mergina vardu Jozefina Liljeberg, ji užaugo Tebyje. 

— Kokios pakraipos programoje ji mokėsi? 

— Aš net nežinau, ar ji lankė Tiblio vidurinę, tačiau panašu į 
tai. Ar pamenate ją? Devyniolikos metų, išvaizdi, ilgi šviesūs plau- 
kai, didelė krūtinė. | 

Tada direktorius iškart įsiterpė. 

— A, taip, Jozefina Liljeberg, — pasakė jis. — Jūs teisi. Ji šį pava- 
sarį baigė mūsų mokyklą, visuomenės informavimo studijų prog- 
ramą. 

Anika atsipūtė ir atsimerkė. 

— Jūs ją atsimenate? 

— Sakėte, rasta mirusi? Kaip siaubinga. Kur? 

— Žydų kapinėse Krunubergo parke. Ji buvo nužudyta. 

— Kaip baisu. Ar žinoma, kas tai padarė? 

— Dar ne. Ar ką nors apie ją galite pasakyti, kokia ji buvo? 
Kokia jūsų nuomonė? 

Martinas Larsonas Bergas atsiduso. 

— Na, iš tikrųjų, — pradėjo jis. — Ką galiu jums pasakyti? Ji 
buvo kaip daugelis jos amžiaus merginų. Mėgstanti pasišaipyti ir 
pasipūtusi. Jos visos panašios, nelabai skiriasi. 

Aniką tai nustebino. Direktorius stabtelėjo pagalvoti. 

— Manau, ji norėjo būti žurnaliste - kiek pamenu, televizijos. 
Ji nebuvo iš ypač gabių, jei atvirai. Sakote, nužudyta? Kaip? 

— Pasmaugta. Ji baigė mokyklą? 

— O taip, ji išlaikė visus egzaminus. 

Anika pasklaidė spausdintus lapus. 

— Jos tėvas dvasininkas, — pasakė ji. — Ar, jūsų manymu, tai 
kaip nors ją paveikė? 

— Ar tikrai? Šito aš nežinojau... 

— Ji turėjo brolį dvynį Karlą Niklą. Ar jis irgi lankė Tiblio vi- 
durinę? 

— Niklas?.. A, taip, manau, jis praeitą pavasarį mokėsi tiksliųjų 
mokslų programoje. Norėjo toliau mokslus tęsti Valstijose. 

Anika užsirašinėjo. 

— Ar dar ką nors atsimenate? 

Prie jos priėjo Jansonas ir, atrodė, nekantravo kažką pasakyti. 
Ji jam sugestikuliavo, kad yra užsiėmusi. 

— Ne, - pasakė direktorius. -— Jų tiek daug. 

— Ar ji turėjo daug draugų? 

— Taip, manau, kad taip. Ji buvo ne itin populiari, bet, be abe- 
jo, turėjo kelias drauges, su kuriomis vis sukiodavosi. Iš jos nebu- 
vo tyčiojamasi ar panašiai. 

— Gal kartais turite jos baigimo metų mokinių sąrašą? — pasi- 
teiravo ji. 

— Jozefinos bendraklasių? — jis kažką suniurnėjo. — Taip, turiu 
mokyklos metų knygą. Ar norite, kad jums ją atsiųsčiau? 

— Ar turite telefaksą? 

Vyras jį turėjo. Anika nurodė kriminalinių įvykių redakcijos 
fakso numerį ir jis pažadėjo klasės fotografiją tuoj pat atsiųsti. 

Ji baigė pokalbį ir, kai ruošėsi eiti prie Evos Brit Kvist stalo, vėl 
suskambo karštosios pranešimų linijos telefonas. Ji sudvejojo, bet 
stabtelėjo atsiliepti. 

— Žinau, kas nušovė Olofą Palmę, — kitame ryšio gale suniau- 
rojo balsas. 

— Supratau, — pasakė Anika. — Ir kas tai buvo? 

— Koks atlygis? 

— Už pranešimą daugiausia mokame penkis tūkstančius kro- 
nų. 

— Tik penkis? Šlamštas. Noriu kalbėtis su vienu iš Iedakrorių 

Anika girdėjo, kaip vyras kažko makteli. 

— Aš esu viena redaktorių. Mokame penkis tūkstančius nepri- 
klausomai nuo to, su kuo kalbate. 


— To nepakanka. Noriu daugiau. 

— Skambinkite į policiją. Ji jums užmokės penkiasdešimt mili- 
jonų, — pasakė Anika ir padėjo ragelį. 

Eidama link telefakso aparato, ji susimąstė: kas, jeigū tas gir- 
tuoklis nemelavo? Jei jis iš tikrųjų žino? Kas, jeigu Palmės žudi- 
kas rytoj atsidurs kito vakarinių naujienų laikraščio pirmuosiuose 
puslapiuose? Ji visiems laikams taps ta, kuri ignoravo sensacin- 
gą pranešimą, kaip ir leidėjai, praviję Astridą Lindgren, ar įrašų 
kompanija, atmetusi bitlų muziką tvirtindama, kad „gitarų muzi- 
ka išeina iš mados“. 

Faksogramos kokybė buvo beviltiška: Jozefhina ir jos klasės 
draugai buvo tik juodi šešėliai pilkai dryžuotame fone, tačiau po 
nuotrauka buvo visų mokinių vardai — dvidešimt devyni jauni 
Jozefhiną pažinoję žmonės. Grįždama prie savo stalo Anika pasi- 
braukė visus neįprastus vardus, kuriuos buvo galima tikėtis rasti 
telefonų knygoje. Vaikai greičiausiai neturėjo savo linijų, taigi ji 
turėjo ieškoti jų tėvų. 

— Jums paštas, — pasakė Peteris Brendas, laikinas priimamojo 
sekretorius. Jis buvo Torės sūnus ir liepą dirbo naktinėje pamai- 
noje. 

Anika pažiūrėjo nustebusi ir paėmė baltą kietą voką. Ant jo 
buvo pažymėta „Nelenkti“. Ji paskubomis atplėšė ir išėmė turinį 
ant stalo. 

Tai buvo trys Jozefinos fotografijos. Pirmojoje ji šypsojosi tie- 
siai į ftotoobjektyvą. Tai buvo neformali, studijoje po mokyklos 
baigimo daryta nuotrauka, sprendžiant iš jos specialios kepurai- 
tės. Anika pajuto, kaip šiurpsta rankų plaukai. Nuotrauka buvo 
tokia ryški, kad ją prireikus buvo galima laisvai spausdinti nors ir 
per dešimt straipsnio skilčių. Kitos dvi buvo neblogos mėgėjiškos. 
Vienoje jauna mergina sėdėjo ir laikė katiną, kitoje ji buvo įsitai- 


siusi ant sofos. 

Prie nuotraukų buvo įdėtas laiškas nuo Jostos, atstovo spau- 
dai. 

„Pažadėjau tėvams, kad nuotraukos bus perduotos bet kuriam 
žiniasklaidos šaltiniui, kuris tik jų pageidaus, — rašė jis. — Todėl, 
kai pasinaudosite, prašau jas persiųsti savo konkurentams.“ 

Anika nuskubėjo pas Jansoną ir padėjo nuotraukas jam prieš 
akis. 

— Pastoriaus dukra, svajojusi tapti žurnaliste, — pasakė ji. 

Jansonas paėmė fotografijas ir į jas įdėmiai įsižiūrėjo. 

— Fantastika, — pasakė jis. 

— Turime jas perduoti savo mylimiems konkurentams, kai pa- 
sinaudosime, — pasakė Anika. 

— Na, žinoma, - pritarė Jansonas. - Mes jas nusiųsime iš karto, 
kai ryt spaudoje pasirodys jų numeris. Puikiai padirbėta! 

Anika sugrįžo prie savo stalo. Atsisėdo ir pažvelgė į telefoną. Iš 
tiesų nebuvo ką ir svarstyti. Pusė trijų nakties. Jei norėjo susisiekti 
su kokiais nors Jozefinos draugais, turėjo pradėti jau dabar. Tai 
atidėjusi, būtų kaip reikiant susivėlinusi. 

Pradėjo nuo dviejų užsienietiškų pavardžių, bet niekas neatsi- 
liepė. Tada pabandė Silferbjorkus — atsiliepė jauna moteris. Ani- 
kos pulsas padažnėjo, ji užsimerkė ir užsidengė akis dešine ranka. 

— Labai atsiprašau, kad skambinu vidury nakties, — iš lėto, ty- 
liai pradėjo Anika. — Esu Anika Bengtzon iš laikraščio Evening 
Post. Noriu paklausti apie vieną jūsų klasės draugių Jozefiną Lilje- 
berg, ar... — balsas sugirgždėjo ir ji stiprokai atsikrenkštė. 

— Taip, žinau ją, — šnirpštelėjo mergina, kurios vardas pagal kla- 
sės nuotrauką buvo Šarlora. — Tai taip siaubinga. Visi mes labai 
liūdime. Visi šiuo metu turėsime vieni kitiems kuo nors pagelbėti. 

Anika atsimerkė, čiupo rašiklį ir kai ką užsirašė. Buvo daug 


paprasčiau, nei ji įsivaizdavo. 

— To mes labiausiai ir baiminamės, — pasakė Šarlota. — Mes, 
jaunos merginos, to labiausiai bijome. Ir dabar tai atsitiko vienai 
mūsų draugių. Turime ką nors dėl to daryti. 

Ji nustojo šnirpštusi nosį ir balsas praskaidrėjo. Anika ir toliau 
užsirašinėjo. 

— Ar apie tai jūs su savo draugėmis šnekėdavotės? 

— Žinoma, apie tai kalbėdavomės. Bet nė viena nemanėme, 
kad tai iš tikrųjų kuriai nors iš mūsų gali nutikti. Niekada negal- 
voji, kad tai iš tikrųjų įvyks, — pasakė ji. 

— Ar Jozefiną gerai pažinojai? 

Šarlota vėl šnirpštelėjo ir giliai, šaižiai įkvėpė. 

— Ji buvo mano geriausia draugė, - pasakė. 

Anika suprato, kad mergina meluoja. 

— Kokia buvo Jozefina? 

Šarlota atsakymą buvo pasirengusi. 

— Visada laiminga, visada maloni, — pradėjo ji. — Paslaugi, są- 
žininga, gerai elgėsi mokykloje. Mėgo eiti į vakarėlius. Taip, ma- 
nau, taip galima sakyti... 

Anika tylėdama klausėsi. 

— Ar norite mano nuotraukos? — paklausė Šarlota. 

Anika žvilgtelėjo į laiką. „Iki Tebio ir atgal, tada padirbėti su 
nuotrauka — ne, užtruks per ilgai.“ 

— Ne šiąnakt, - pasakė Anika. - Numeris tuoj keliaus spaudai. 
Ar galiu tau paskambinti rytoj? 

— Žinoma, galite skambinti į mobilųjį. 

Anika užsirašė jos numerį. Pasirėmusi galvą, ėmė mąstyti. Jo- 
zefina jai atrodė neapibrėžta, neaiški, tolima. Negalėjo aiškiai įsi- 
vaizduoti, kokia iš tiesų buvo mirusi mergina. 


— Ko Jozefina norėjo gyvenime? - paklausė Anika. 

— Ką turite omeny, ko norėjo? Na, ji norėjo turėti šeimą, darbą 
ir panašiai, — pasakė Šarlota. 

— Kur ji dirbo? 

— Dirbo? 

— Taip, kuriame restorane? 

— A, taip, hmm, nežinau. 

— Ji persikraustė gyventi į Stokholmą, gyveno Dalagatane. Ar 
kada ją ten esi aplankiusi? 

— Dalagatane? Ne... 

— Ar žinai, kodėl ji persikraustė? 

— Turbūt norėjo gyventi didmiesty... 

— Ar turėjo vaikiną? 

Šarlora neatsakė. Anika suprato kodėl. Mergina iš tikrųjų Joze- 
finos visai gerai nepažinojo. 

— Na ką gi, ačiū, kad leidai sutrukdyti vidury nakties, - pasakė 
Anika. 

Tada reikėjo dar kai kam paskambinti. Telefonų knygoje ji su- 
sirado Liljeberg pavardę, bet Jozefinos, gyvenančios Dalagatane, 
nerado. Anika pagalvojo, kad galbūt jos nesuspėjo įtraukti į tele- 
fonų knygą, todėl paskambino į abonentų paieškos tarnybą. 

— Ne, neturime Liljeberg Dalagatano šešiasdešimt keturi, — pa- 
sakė moteris. 

— Tai gali būti naujas įrašas, — pasakė Anika. 

— Matau visas linijas, kurios veikia nuo vakar. 

— Ar įmanoma, kad ji nebuvo įtraukta į telefonų knygą? 

— Ne, - atsakė moteris iš „Telia“ tarnybos. — Aš tokią informa- 
ciją matyčiau. Ar abonentas galėjo būti užregistruotas kitu var- 
du? 

Anika beviltiškai pasklaidė atsispausdintus lapus. Ji rado Joze- 
finos mamą. Liljeberg Hed, Siv Barbro. 

— Hed, - pasakė ji. - Ar galite patikrinti, ar yra kas nors vardu 
Hed, įregistruotas Dalagatano šešiasdešimt keturi? 
Moteris patikrino. 
— Taip, Barbro Hed. Ar gali būti tai, ko ieškote? 
— Taip, ačiū, - pasakė Anika. 
Nestabtelėjusi pagalvoti, ji surinko numerį. Po ketvirto signalo 
atsiliepė vyras. 
— Ar tai Jozefinos numeris? — pasiteiravo Anika. 
— Kas skambina? — paklausė vyriškis. 
„— Aš Anika Bengtzon, skambinu iš... 
— Po paraliais, tavęs visur pilna, kad ir kur pasisuktum - visur 
tu, — pasakė vyras ir Anika atpažino balsą. 
— Kju! - pasakė ji. - Ką ten veikiate? 
— Ką, po šimts, manai galim veikti? Ir iš kur gavai šį numerį? 
Net mes jo neturime! 
— Teko padirbėti, - pasakė Anika. — Paskambinau į abonentų 
paieškų tarnybą. Ką sužinojote? 
Vyras pavargęs atsiduso. 
— Žinai, dabar tam neturiu laiko, — tarė jis ir padėjo ragelį. 
Anika nusišypsojo. Bent jau turėjo teisingą numerį. Be to, da- 
bar galės teigti, kad naktį policija apieškojo Jozefinos namus. 
— Gerai, reikia žinoti, ką turime, — prisėdęs ant jos stalo pareiš- 
kė Jansonas. 
— Būtent tai ir darau, — pasakė ji ir bloknote ėmė rašyti plano 
juodraštį. 
Jansonas patenkintas palinksėjo ir nužirgliojo atgal prie savo 
stalo. 
Tada ji ėmė rašyti straipsnį apie tai, kokia buvo Jozefina — am- 
bicingoji pastoriaus dukra, svajojusi tapti žurnaliste. Parašė ir kitą 


dalį apie jos mirtį, jos akis, klyksmą, apkramtytą ranką, kokia 

"nusiminusi buvo jos draugė. Silikonines krūtis praleido. Aprašė 
policijos paieškas, dingusius drabužius, paskutines jos gyvenimo 
valandas, pamišėlį, kuris apie įvykį pranešė skambučiu, Danielos 
Hermanson nuogąstavimą ir atstovo spaudai prašymą: „Turime 
sustabdyti šį beprotį.“ 

— Tikrai gerai, — pagyrė Jansonas. — Puikus stilius, gausu kon- 
krečių faktų. Žinai, tu iš tikrųjų gera! 

Anika turėjo kuo greičiau nuo jo pabėgti. Ji nemokėjo priimti 
kritikos, o dar prasčiau buvo su pagyromis. Ji atsargiai žvelgė į 
neracionalų tikėjimą magija, dėl kurios neva jos straipsniai buvo 
tokie, kokie buvo. Jei būtų ėmusi tikėti pagyromis, galbūt burbu- 
las būtų sprogęs. 

— Eime, atsigerkime karšto šokolado prieš grįždami namo, — 


pasiūlė Berit. 

Ministras važiavo Bergno tiltu Liuleo. Link jo važiavo senas 
amerikietiškas automobilis atviru stogu, užmetę rankas ant dure- 
lių sėdėjo pagyvenę įkaušę tipai. Be jų, jis nieko daugiau nematė. 

Įsukęs į siauras gatveles už žalių Socialinių reikalų tarnybos 
pastatų korpuso, jis atsikvėpė. Triukšmas ir zyzimas nepaleido be- 
veik tūkstantį kilometrų. Dabar bemaž buvo baigta. 

Automobilį pasistatęs prie nuomos punkto biuro jis akimirką 
sėdėjo ir mėgavosi tyla. Kairėje ausyje jam vis dar zvimbė. Buvo 
toks pavargęs, kad manė apsirgs. Bet neturėjo pasirinkimo. At- 
siduso ir išlipo iš automobilio sustingusiomis kojomis. Skubriai 
apsižvalgė aplink, tada prie mašinos nusišlapino. 

Lagaminai buvo sunkesni, nei manė. „Nepatįsiu“, - pagalvo- 
jo jis. Paėjo pagrindine gatve pro policijos nuovadą, tada priėjo 
seną gyvenamųjų namų rajoną Estermalmą. Tarp beržų jau buvo 
matyti jo namas, spindėjo vitražinių langų stiklas. Prie verandos 
palikti gulėjo vaikų dviračiai. Miegamojo langas buvo atviras; jis 
nusišypsojo, pamatęs vėjyje plevenančią užuolaidą. 


— Kristeri?.. 

Vyrui įsliūkinus į miegamąjį, į jį krūptelėjusi pažvelgė žmona. 
Jis nuskubėjo pas ją prie lovos, atsisėdęs šalia paglostė plaukus ir 
pabučiavo. 

— Pamiegok dar, brangioji, - sušnibždėjo jis. 

— Kiek valandų? 

— Penkiolika po ketvirtos. 

— Kaip parvažiavai? 

— Viskas gerai. Numik dar mažumėlę. 

— O kaip kelionė? 

Jis sudvejojo. 

— Parvežiau azerbaidžanietiško konjako, — pasakė jis. - Juk to- 
kio dar neragavome, ar ne? 


Ji nieko neatsakė, tik jį prisitraukė arčiau ir atsegė kelnes. 


Saulė jau buvo pakilusi ir, virš horizonto pakibusi tarsi perno- 
kęs apelsinas, švietė tiesiai Anikai į veidą. Pusę penktos ryto jau 
buvo karšta. Moteris buvo apsvaigusi iš nuovargio. Gjorvelksga- 
tane buvo visiškai tuščia, sekdama kelio žymenimis, ji pėdino link 
autobuso stotelės. Susmuko ant suoliuko, maudė kojas. 

Prieš išeidama Jansono kompiuteryje matė pirmojo puslapio 
maketą. Jame dominavo Jozefinos mokyklos baigimo fotografija 
bei antraštė: SEKSUALINĖ PRIEVARTA IR ŽMOGŽUDYS- 
TĖ KAPINĖSE. Ji kartu su Jansonu pirmajam puslapiui buvo 
parašiusi santrauką. Jos straipsniai buvo šeštame, septintame, aš- 
tuntame, devintame ir dvyliktame puslapiuose. Šiame numeryje 
savo straipsniais ji užpildė daugiau skilčių nei per visas pirmas 
septynias darbo laikraštyje savaites kartu sudėjus 

„Na, verta buvo padirbėti, - pagalvojo ji. - Man pavyko.“ 

Ji atrėmė galvą į stotelės organinį „Plexiglas“ stiklą, užsimerkė 


ir giliai kvėpuodama įsiklausė į eismo garsus. Nelabai jų buvo, o 

ir girdėti buvo tik tolumoje. Kai buvo beužsnūstanti, ją pažadino 
isteriškas paukščio klyksmas, sklindantis iš ambasados pusės. 

Tik po kiek laiko ji suvokė, kad nežino, kada turėtų pasiro- 
dyti autobusas. Nenoriai atsistojo ir patikrino grafiką. Pirmas 56 
maršruto autobusas sekmadieniais nevažiavo anksčiau nei 7:13, 
o iki to laiko dar buvo dvi su puse valandos. Ji sunkiai atsiduso. 
Nebeliko nieko kito, tik eiti pėsčiomis. 

Po kelių minučių ji įgavo pagreitį. Nesijautė labai prastai. Ko- 
jos žengė automatiškai, judindamos orą aplink. Ji nusileido nuo- 
žulniu taku nuo Vesterbrono tilto link Fridhemsplano. Priėjus 
Drotningholmo kelią, priešais išniro žaluma. Krunubergo parkas 
horizonte jau buvo paliestas šviesos, bet iš priekio vis dar skendėjo 
niūrioje tamsoje. Ji žinojo, kad neturi pasirinkimo: vėl ten reiks 
eiti. 

Užkarda buvo nuimta. Tik ant pačios tvoros buvo plastikinė 
juosta. Ji priėjo prie geležinių vartų, pirštais perbraukė metalinės 
kabamosios spynos linkį. Saulė jau buvo pasiekusi liepų viršūnių 
karūnas ir užliejusi jas savo spindesiu. 

„Ji turbūt čia buvo panašiu metu, — pamanė Anika. — Turėjo 
matyti tokią pat saulę, tokį pat spindulių žaismą lapuose. Kaip 
viskas trapu. Kaip greitai gali pasikeisti.“ 

Anika vaikščiojo šalia kapinių ir išėjo rytinėje pusėje, ranka 
braukė per tvoros linkius ir išraitymus. Kojos pasidavė ir ji susmu- 
ko ant žolės. Nesąmoningai paplūdo ašaromis. Jos tyliai riedėjo 
skruostais ir krito ant susiglamžiusio sijono. Tyliai, nežymiai kūk- 
čiodama, ji atrėmė galvą į tvorą. 

— Iš kur ją pažinojote? 

Anika stryktelėjo. Sumosikavusi rankomis ji paslydo ant žolės 
ir trinktelėjo pasturgaliu. 


— Atleiskite, nenorėjau jūsų išgąsdinti. 

Ją pašnekinusios jaunos moters akys buvo paraudusios, o vei- 
das ištinęs nuo verkimo. Ji kalbėjo su nežymiu, bet juntamu ak- 
centu. Anika į ją įsistebeilijo. 

— Aš... Aš visai ne. Aš jos nepažinojau. Bet mačiau čia gulinčią. 
Ji buvo negyva. 

— Kur? — žengusi žingsnį arčiau paklausė mergina. 

Anika parodė. Mergina nuėjo ir kokią minutę tylėdama žiūrė- 
jo nuleidusi akis. Tada atsisėdo ant žolės šalia Anikos nusisukusi 
nuo kapinių ir atsirėmė į tvorą. 

— Aš irgi ją mačiau, —- gniaužydama palaidinės kraštą pasakė 
ji 

Anika rankinėje paieškojo, į ką nusišnypšti nosį. 

— Mačiau ją morge. Tai buvo ji. Atrodė normaliai, iš tikrųjų 
visai nieko. 

Anika nurijo seiles ir dar kartą pažvelgė į merginą. Dieve mano! 
Juk tai Jozehinos kambario draugė, kuri ją atpažino. Turbūt jos 
buvo labai artimos. 

Ji save pagavo galvojančią apie pirmuosius rytojaus Evening 
Post puslapius ir staiga susigėdo. Tai privertė vėl prapliupti aša- 
romis. 

Šalia sėdinti mergina taip pat ėmė šnirpščioti. 

— Juk ji buvo tokia miela, ar ne? — pasakė mergina. —- Galbūt 
kiek ir tingėjo, bet niekada niekam nelinkėjo bloga. 

— Jos nepažinojau, — šnirpšdama nosį į lapą, išplėštą iš blo- 
knoto, pasakė Anika. — Dirbu laikraštyje, parašiau apie Jozefiną 
straipsnį. 

Jauna moteris pažvelgė į Aniką. 

— Josė norėjo būti žurnaliste, — pasakė ji. - Norėjo rašyti apie 
bėdos ištiktus vaikus. 


— Galbūt ji būtų dirbusi Evening Post, - pasakė Anika. 

— Ką parašėte? 

Anika akimirką dvejodama giliai įkvėpė. Net menkiausias pa- 
sitenkinimo savo parašytais straipsniais krislas išnyko. Ji norėjo, 
kad dabar prasivertų žemė ir ją prarytų. 

— Tai, kad ji buvo nužudyta po to, kai patyrė seksualinę prie- 
vartą kapinėse, — greitai susakė Anika. 

Mergina linktelėjo ir nusuko akis. 

— Aš ją dėl to perspėjau, — pasakė ji. 

Gniauždama į mažą gumulą popieriaus skiautę Anika sukluso. 

— Ką turi galvoje tai sakydama? 

Mergina plaštaka nusivalė veidą. 

— Joakimas jai nebuvo geras, — pasakė ji. — Visada mušdavo. Jo 
nuomone, ji niekada nieko nedarė gerai. Visada vaikščiojo su mė- 
lynėmis. Kartais tai keldavo keblumų darbe. Nuolat jai kartojau, 
kad turi jį palikti, bet taip manęs ir nepaklausė. 

Anika įtemptai klausė. 

— Po velnių! — nusikeikė ji. - Ar apie tai pasakei policijai? 

Moteris palinksėjo ir iš kišenės išsitraukusi nosinę išsipūtė 
nosį. 

— Mane kamuoja siaubinga šienligė, — pasakė ji. — Gal kartais 
turite antihistamininių vaistų? 

Anika apgailestaudama papurtė galvą. 

— Turėčiau eiti namo, — pasakė mergina ir pakilo. — Šį vakarą 
vėl turiu dirbti, man reikia pamiegoti. 

Anika taip pat atsistojo, nuo sijono nusibraukė prikibusias žo- 
les. 

— Ar tikrai manai, kad tai galėjo būti jos vaikinas? — paklausė 
ji 

— Jis vis sakydavo Josei, kad vieną dieną ją užmuš, — pasakė 


mergina ir pasuko Parkgatanu. 

Anika nudelbė žvilgsnį į kapus, nusmelkta naujo suvokimo. 
„Jos vaikinas? Tuomet byla turėtų būti išspręsta labai greitai.“ 

Staiga ji suvokė, kad nežino, kuo toji jauna moteris vardu. 

— Atleisk, kuo tu vardu? — per parką šūktelėjo ji. 

Mergina stabtelėjo ir sušuko: 

— Patricija! 


Tada apsisuko ir išnyko Fleminggatane. 

Kai jau buvo prie savo buto durų, Anika staiga prisiminė, 
kad Anai Snaphanei pažadėjo pašerti kates. Ji sunkiai atsiduso ir 
greitai nusprendė. Katės greičiausiai išgyvens, tik klausimas, ar 
ji ištvers, jei artimiausiu metu nepamiegos. Kita vertus, juk eiti 
buvo vos daugiau nei keli šimtai metrų, be to, ji buvo pažadėju- 
si. Pagraibiusi rankinės dugne rado Anos raktus, prie kurių buvo 
prilipusi pakramtyta guma. 

„Aš pernelyg geraširdė“, — pagalvojo ji. 

Lipant laiptais nuo Pipersgatano link Kungsklipano, kojos 
darėsi vis silpnesnės ir silpnesnės. Nuo slystelėjimo parke sopėjo 
nugaros apačia. 

Nedidelis Anos Snaphanės butas buvo šeštame aukšte, turėjo 
balkoną, iš kurio atsivėrė puikus vaizdas. Vos į spyną įkišus rak- 
tą, katės ėmė miaukti. Anikai atidarius duris, jos viena pro kitą 
spraudėsi į tarpdurį. 

— Na ką, brangutės, nerimavote, kur taip užtrukau? 

Ji koja pasivarė jas vidun, užtrenkė duris ir susmuko korido- 
riuje ant grindų. Abu gyvūnėliai sušoko jai į rankas ir ėmė nosi- 


mis trintis į smakrą. 

— Dabar bučiuosimės, ką? — nusijuokė Anika. 

Kelias minutes su jomis pažaidusi ji atsistojo ir nuėjo į nedide- 
lę virtuvėlę. Kačių dubenys buvo padėti ant paprasto kamštinio 
padėklo šalia viryklės. Pienas buvo sugedęs ir baisiai dvokė. Mais- 
to ir vandens dubenys buvo tušti. 

— Gerai jau, gerai, tuoj gausite dar... 

Išpylusi sugižusį skystį ji po čiaupu praskalavo indą, tada šal- 
dytuve rado nesugedusio pieno. Katės vijosi apie kojas ir kaip pa- 
klaikusios miaukė. 

— Gerai, gerai, nurimkite jau! 

Jos buvo tokios nekantrios, kad beveik išvertė indą Anikai ne- 
spėjus jo padėti. Kai katės įjunko lakti, ji kitą indą pripildė van- 
dens ir apsidairė ieškodama kačių maisto. Vienoje spintelių rado 
tris skardines „Whiskas“. Staiga vėl sugriebė verksmas. Jos pačios 
katinas namuose Helefošnese buvo vardu Viskas. Vasarai jis buvo 
paliktas pas Anikos senelę Likebu. 

— Darausi per daug sentimentali, — garsiai pasakė ji. 

Atidarė vieną skardinių, suraukė nosį užuodusi kvapą ir turinį 
išvertė į trečią dubenį. Užmetė akį į miegamąjį patikrinti jų krai- 
ko padėklą, bet tai galėjo palaukti iki rytojaus. 

— Na, šiam kartui tiek, iki, mažės, - pasakė Anika. 

Katės į ją nereagavo. 

Ji išskubėjo iš buto ir vėl nuėjo Kungsholmstorgo skveru. Buvo 
šviesu beveik kaip dieną. Pradėjo čiulbėti paukščiai. Dėliodama 
pavargusias kojas ji ėmė svirduliuoti, eisena pasidarė nevienoda; 
viskas aplink tarsi liejosi. 


„Daugiau taip nebegaliu“, — pagalvojo ji. 


Anikos bute buvo nepakeliamai karšta. Jis buvo devynio- 


likto amžiaus devinto dešimtmečio pastato vidiniame kieme, 

paskutiniame aukšte, neturėjo vonios kambario nei karšto van- 
dens. Tačiau čia buvo trys kambariai ir didelė virtuvė. Anika ne- 
galėjo patikėti nusišypsojusia sėkme, kai jį rado. 

„Niekas šiais laikais nenori tokiomis sąlygomis gyventi“, - pa- 
sakė nekilnojamojo turto agentė, kai Anika pildė formą pasakiusi, 
kad, jei reikės, yra pasirengusi gyventi be lifto, karšto vandens, 
vonios ir net elektros. 

Anika tvirtai laikėsi savo. 

„Na ką gi, gerai. Niekas jo nenori, - pasakiusi agentė prieš pa- 
duodama dokumentą. - „Hantverkargatano 32, ketvirtas aukštas, 
iš kiemo pusės.“ 

Anika apsisprendė buto net neapžiūrėjusi. Nuo tada kasdien 
dėkojo laimingoms žvaigždėms, tačiau žinojo, kad laimė gali būti 
trumpalaikė. Ji sutiko išsikraustyti per savaitę, jeigu savininkas 
gautų reikiamų lėšų pastato renovacijai. 

Anika numetė rankinę ant grindų ir nuėjo į miegamąjį. Prieš 
išeidama į darbą, buvo palikusi atvirą langą, bet jis buvo užsida- 
ręs. Atsidususi jį vėl atidarė ir nuėjo į svetainę sukelti šiokio tokio 
skersvėjo. 

— Kur buvai? 

Ji taip persigando, kad suspigo ir net stryktelėjo. 

Žemas balsas sklido nuo šešėlio, sujudusio prie lovos. 

— Po galais, negali būti baikšti kaip kiškis. 

Tai buvo jos sužadėtinis Svenas. 

— Kada čia atsiradai? — paklausė ji krūtinėje dundančia širdi- 
mi. 

— Vakar vakare. Norėjau tave nusivesti į kiną. Kur buvai? 

— Darbe, - atsakė ji eidama į svetainę. 


Jis išlipo iš lovos ir nusekė paskui. 

— Ne, buvai ne ten, — pasakė jis. - Aš skambinau prieš valandą 
ir man pasakė, kad tu jau išėjusi. 
— Turėjau pašerti Anos kates, — tarė ji ir atvėrė svetainės langą. 


— Visai niekam tikęs pasiaiškinimas, - įvertino jis. 


Septyniolika metų, šeši mėnesiai ir dvidešimt viena diena 


Egzistuoja erdvė, kurioje kūnus skiriančios ribos susilieja. Mes 
gyvename kartu, vienas kitame, dvasiškai ir fiziškai. Dienos tampa 
akimirkomis; skęstu jo akyse. Mūsų kūnai ištirpsta, įžengia į kitą 
laiką. Meilė yra auksas ir kristalai. Visatoje galime keliauti kur pa- 
norėję — kartu, du, bet taip pat ir kaip vienas. 

Gimininga siela yra tas, kas turi spynų, kurioms tinka mūsų rak- 
tai, ir tas, kas turi raktų, tinkančių mūsų sbynoms. Su tokiais žmo- 
nėmis jaučiamės saugūs savo pačių asmeniniame rojuje. Kažkur tai 
skaičiau, ir tai tinka mums. 

Jo ilgiuosi kiekvieną akimirką, kai nesame kartu. Neįsivaizda- 
vau, kad meilė gali būti tokia akivaizdi, absoliuti, tokia nežabota. 
Negaliu valgyti, negaliu miegoti. Tik su juo jaučiu pilnatvę, jaučiuo- 
si tikras žmogus. Jis suteikia mano gyvenimui pagrindą, prasmę. Ži- 
nau, kad ir jam reiškiu tą patį. Mes apdovanoti didžiausia dovana. 


„Niekada manęs nepalik, — 
sako jis, — 


negaliu be tavęs.“ 


Ir aš pažadu. 

Patricija palietė Jozehinos kambario durų rankeną. Sudvejojo. 
Miegamasis buvo privati Jozefinos erdvė. Patricijai ten nebuvo lei- 
džiama. Tai Josė buvo pasakiusi labai aiškiai: „Gali čia gyventi, bet 
miegamasis — mano.“ 

Rankena buvo paklerusi. Patricija jau anksčiau norėjo ją pri- 
veržti, bet jos neturėjo atsuktuvo. Ji atsargiai rankeną palenkė. 
Durys sugirgždėjo. Tvokstelėjo dulkių kvapas; karštis buvo už- 
sistovėjęs ir tirštas. Josė primygtinai reikalavo savo kambarį tvar- 
"kytis pati, o tai reiškė, kad jis taip ir likdavo apverstas. Policija 
buvo sukedenusi dviejų mėnesių netvarką ir nešvarą, apieškoda- 
ma kambarį vakar vakare. 

Kambarys buvo nutviekstas raižios saulės šviesos. Policija buvo 
atitraukusi užuolaidas. Patricijai staiga toptelėjo, kad ji niekada 
nėra mačiusi šio kambario tokio. Dienos šviesa atidengė dulkes 
ir parodė, kokie tapetai purvini. Dilgtelėjo gėda, pagalvojus, kad 
čia buvo policija. Turbūt jie pamanė, kad ji su Jose gyveno kaip 


kiaulės. 

Iš lėto ji pavaikščiojo ir atsisėdo ant lovos. Tai tebuvo „IKEA“ 
čiužinys ant grindų, bet, skirtingai nei pačios Patricijos porolono 
čiužinys, šis buvo bent aukštesnis. 

Ji buvo pavargusi. Prastai miegojo dėl karščio — nuolat išpilta 
prakaito nubusdavo ir imdavo verkti. Iš lėto ji prigulė ant apklo- 
to. Kai grįžo namo šįryt ir peržengė šio tylaus buto slenkstį, ją 
pervėrė beviltiškas vienišumo jausmas. Jie iš tikrųjų buvo viską 
apvertę aukštyn kojomis, bet beveik nieko nepaėmė. 

Įkritusi tarp pagalvių ji buvo beužsnūstanti, jautė, kaip vis su- 
trūkčioja galūnės lyg prieš panyrant į miegą. Staiga tarsi pakirdusi 
paskubomis atsisėdo. Neturėjo miegoti ant Josės lovos. 

Šalia jos buvo sudėta krūva žurnalų - pasilenkė ir paėmusi pa- 
vartė viršutinį. Week/y Review, Josės mėgstamiausias. Patricijai jis 
didelio įspūdžio nedarė, ten per daug buvo rašoma apie dietas, 
makiažą ir seksą. Jį paskaičiusi visada pasijusdavo baisi ir nerangi, 
lyg būtų turėjusi įvairiausių trūkumų. Suvokė, kad tai ir buvo jo 
esmė. Skelbėsi neva padedantis jaunoms merginoms įgyti pasiti- 
kėjimo, o iš tiesų jas priversdavo pasijusti blogiau. 

Nuo krūvos paėmė kitą žurnalą. Jis buvo daug mažesnio for- 
mato; Patricija jo niekada nebuvo mačiusi. Popierius buvo pigus, 
o spauda prastos kokybės. Ji atsivertė vidurį. Moters viduje buvo 
du vyrai: vienas analinėje angoje, kitas vaginoje. Galima buvo 
įžvelgti perkreiptą moters veidą. Atrodė, tarsi ji šaukia iš skaus- 
mo. Patricija tuoj pat kirkšnyje pajuto kūno atsaką į nuotrauką. 
Ji krūptelėjo pasibjaurėjusi iš dalies nuotrauka, iš dalies savo re- 
akcija. Lyg nudeginta, ji metė žurnalą ant grindų. Jozefina tokio 
šlamšto neskaitė. Patricija žinojo, kad tai Joakimo. 

Ji vėl atsigulė ir spoksodama į lubas bandė užgniaužti gėdingą 
prabudusį geidulį. Jis pamažu nuslūgo. Juk ji jau turėjo būti prie 


to pripratusi. 

Nužvelgė kambarį. Drabužių spintos durys buvo praviros. Ant 
pakabų netvarkingai kabojo Jozefinos drabužiai. Patricija žinojo, 
kad greičiausiai juos taip išdraikytus paliko policija. Josė su savo 
drabužiais elgėsi tvarkingai. 

„Ką dabar su jais reiks daryti? - pagalvojo ji. - Galbūt galiu kai 
kuriuos pasiimti.“ 

Atsistojusi nuėjo prie spintos ir ranka perbraukė per drabu- 
žius. Tai buvo brangi apranga, daugiausia pirkta Joakimo. Patrici- 
ja suknelių vilkėti negalėtų: jos būtų per plačios per krūtinę. Bet 
gal tiktų kai kurie sijonai ar kiti drabužėliai? 

Subarškėjus raktams buto durų spynoje, Patricijos širdis atsi- 
dūrė kulnuose. Ji skubriai uždarė spintos duris ir basomis strim- 
galviais nudundeno medinėmis grindimis. 

Jai vos spėjus uždaryti Jozefinos miegamojo duris, koridoriuje 
išniro Joakimas. 

— Ką darai? —- paklausė jis. 

Jis atrodė sušilęs, pažastyse šmėstelėjo juodi ratilai. 

Patricija į jį pažiūrėjo; širdis daužėsi lyg patrakusi, burna buvo 
visiškai išdžiūvusi. Ji pabandė šyptelti. 

— Nieko, — nervingai atsakė ji. 

— Ar tau, po galais, nesakėme laikytis atokiau nuo Jozefinos 
kambario? 

Užtrenkė buto duris. 

— "Tai policija, — pasakė ji. —- Tie kiaulės čia šniukštinėjo. Viskas 
apversta, čia taip pat. 

Jis įkliuvo į spąstus. 

— Kiaulės, sakai? — pakartojo jis ir Patricija jo balse pajuto bai- 
mę. — Ar jie ką nors paėmė? 

Vaikinas priėjo prie Patricijos ir miegamojo durų. 


— Nežinau, — pasakė ji. - Bent mano tai nieko. 

Jis stumtelėjo duris ir nuėjęs tiesiai prie lovos pakėlė antklodę. 

— Paklodės, — pasakė jis. — Jie paėmė paklodes. 

Patricija baikščiai žiūrėjo iš koridoriaus. Jis apėjo kambarį ti- 
krindamas kai kuriuos daiktus, bet greičiausiai nepastebėjo, kad 
daugiau ko nors trūktų. Šleptelėjo ant lovos nugarą atsukęs į duris 
ir rankomis pasirėmė galvą. 

Patricija įkvėpė sukilusių dulkių negalėdama nė pajudėti. 
Spoksojo į plačius vyro pečius, raumeningas rankas. Pro langą 
krintančioje šviesoje jo šviesūs plaukai žvilgėjo. Jis iš tikrųjų buvo 
labai patrauklus. Jozefina jiems pradėjus draugauti buvo tokia lai- 
minga. Patricija pamena, kaip ji verkė iš laimės pasakodama, koks 
jis nuostabus. 

Joakimas atsisuko ir į ją pažiūrėjo. 

— Kas, manai, tai padarė? - žemu balsu paklausė jis. 

Patricija išlaikė neutralią išraišką. 

— Kažkoks pamišėlis, — ramiu ir tvirtu tonu pasakė ji. —- Koks 
nors girtas pašlemėkas, ėjęs namo iš baro. Ji atsidūrė netinkamoje 
vietoje netinkamu laiku. 

Jis vėl nusisuko. 

— Ar manai, kad tai galėjo būti vienas jos klientų? — nežiūrėda- 
mas paklausė jis. 

Patricija pagalvojo apie atsakymą. 

— Sakai, kas nors iš praeitos nakties? Nežinau, ką tu manai? 

— Tai sužlugdytų klubą, — pasakė jis. 

Ji nudelbė akis į rankas gniaužydama marškinėlių kraštą. 

— Man jos trūksta, - pasakė Patricija. 

Joakimas atsistojo, prie jos priėjo ir uždėjęs ranką ant peties 
švelniai paglostė. 

— Patricija, — tyliai pasakė jis, - suprantu, kokia tu nusiminusi. 


Aš ne mažiau prislėgtas. 

Pasijutusi nepatogiai ji pasimuistė ir prisivertė neištrūkti. 

— Tikiuosi, policija jį pagaus, — ištarė. 

Joakimas ją prisitraukė artyn, kūkčiojimas krėtė raumeningą 
jo kūną. 

— Šūdas, šūdas, — iškošė jis pro sukąstus dantis. - Šūdas. Kodėl 
ji mirė: 

Jis pasileido verkti. Patricija atsargiai jį apkabino ir švelniai sū- 
pavo. 

— Mano Jose, mano angele... 

Jis įsiverkė, pertraukiamas didžiulių šnarpščiančių sukūkčioji- 
mų. Patricija užsimerkė ir prisivertė nuo jo neatsitraukti. 

— Varge, varge, Joakimai, — sušnabždėjo ji. — Vargšeli... 

Jis ją paleido ir nuėjo į vonią, ten išsišnirpštė nosį ir nusišlapi- 
no. Ji bejėgiškai stovėjo koridoriuje, klausydama šlapimo čiurle- 
nimo, paskui nuleidžiamo vandens. 

— Ar policija su tavimi kalbėjosi? — išėjęs paklausė jis. 

Ji gurktelėjo. 

— Taip, šiek tiek vakar. Jie dar norės pasikalbėti šiandieną. 

Vaikinas įdėmiai į ją įsistebeilijo. 

— Gerai, — pasakė jis. — Jie privalo sugauti tą šunsnukį, kuris tai 
padarė. Ką sakysi? 

Ji nusisuko ir nuėjusi į virtuvę įsipylė stiklinę vandens. 

— Priklauso nuo to, ko klaus. Šiaip ar taip, aš nieko nežinau, — 
tarė Patricija, tada atsigėrė. 

Jis nusekė jai iš paskos, tada atsirėmė į durų staktą. 

— Jie norės žinoti, kokia buvo Josė ir panašiai. Kaip ji gyve- 
no... | 

Patricija garsiai pastatė stiklinę ant džiovyklos šalia praustuvo 
ir pažiūrėjo Joakimui į akis. 

— Niekada nesakyčiau nieko blogo apie ją, — tvirtai atsakė ji. 

Vyrui šie žodžiai patiko. 

— Eikš čia, — pakvietė jis ir apkabino ją per pečius. Nusivedė 
koridoriumi prie Josės spintos. 

— Pažiūrėk, — tarė jis braukdamas per brangius Jozefinos apda- 
rus. — Ar ką nors norėtum pasiimti? Kaip tau šis? 

Jis ištraukė ryškiai rausvą prie kūno priglundančią šilko ir vil- 
nos suknelę masyviomis aukso spalvos sagomis. Jozefinai ji labai 
patiko. Manė, kad apsivilkusi ją atrodo kaip princesė Diana. 

Patricija pajuto, kaip drėksta akys. Ji nurijo seiles. 

Bet, Joakimai, aš negaliu. 

— Paimk, ji tavo. 

Mergina pradėjo verkti. Jis ją paleido ir priešais laikė suknelę. 

— Tavo krūtinė per maža, bet greičiausiai tą galima sutvarky- 
ti, —- pasakė jis šypsodamasis. 

Patricija liovėsi verkusi, nudelbė akis ir paėmė pakabą. 

— Ačiū, — sušnabždėjo ji. 

— Apsivilk ją laidotuvėms, — pasakė jis. 

Ji girdėjo jį einant į virtuvę, ten kažką pasiėmęs iš šaldytuvo jis 
išėjo iš buto. 

Patricija liko stovėti Jozefinos kambaryje, tarsi įšalusi beprotiš- 


kame karštyje. 

Kitas vakarinių naujienų laikraštis susisiekė su tėvu. Jis netu- 
rėjo nieko įdomaus pasakyti, tik tai, kad negali patikėti, jog jos 
nebėra, tačiau, šiaip ar taip... Jie bent jau turėjo ką pacituoti. 

— Niekada negali žinoti, iš kur papūs vėjas, - pasakė Berit. — 
Jei jiems nepasiseks, atsidurs audringų debatų apie žiniasklaidos 
etiką sūkuryje. 

— Už tai, kad pasikalbėjo su giminėmis? - nenorėjo sutikti Ani- 
ka toliau skaitydama straipsnį. 

Berit linktelėjo ir gurkštelėjo savo citrinų skonio mineralinio 
vandens. 

— Iš tiesų turi būti atsargus tai darydamas, — pasakė ji. — Kai 
kurie nori šnekėti, bet daugelis ne. Niekada negalima nieko versti. 
Ar skambinai tėvams? 

Anika sulankstė laikraštį ir papurtė galvą. 

— Negalėjau tam susikaupti. Atrodė per daug nepatogu. 

— Negerai taip manyti, — rimtai prašneko Berit. — Vien todėl, 
kad nepatogu ar keblu tau, dar nereiškia, jog giminaičiai jausis 


taip pat. Kai kuriuos paguodžia tai, kad laikraščiai domisi. 

— Manote, kad visi žurnalistai turėtų skambinti šeimoms, kai 
miršta jų vaikai? 

Anika pajuto, kaip agresyviai nuskambėjo žodžiai. 

Berit gurkštelėjo dar vandens ir akimirką susimąstė. 

— Na, nėra dviejų tokių pačių atvejų. Viskas, dėl ko galima būti 
tikriems, yra tai, kad žmonės reaguoja skirtingai. Nėra griežto tei- 
singo ar klaidingo būdo, kaip šioje situacijoje reikėtų pasielgti. 
Tiesiog reikia būti itin atsargiam, kad nieko neįskaudintum. 

— Na, džiaugiuosi, kad neskambinau, - pakilusi atsinešti kavos 
pasakė Anika. 

Jai sugrįžus su garuojančiu plastikiniu puodeliu, Berit jau buvo 
prie savo darbo stalo. 

„Gal ją nuliūdinau“, — pagalvojo Anika. Berit buvo palinkusi 
virš konkurentų laikraščio redakcijos gilumoje. Nieko nelaukda- 
ma, Anika griebė telefoną ir surinko jos numerį. 

— Ar ant manęs supykote? — paklausė ji ir sutiko Berit žvilgsnį 
iš kito patalpos galo. 

— Visai ne. Turi išsiaiškinti, kas tinka tau. 

Suskambo skandalų pardavėjų linija ir Anika perjungė liniją. 

— Kiek gaučiau už labai gerą informaciją? — pasigirdo susijau- 
dinusio vyro balsas. 

Anika tyliai atsiduso ir jam nurodė sumą. 

— Gerai, — pasakė vyras. — Paklausykite štai ko. Ar užsirašinė- 
jate! 

— Taip, - patikino Anika. — Kas gi nutiko? 

— Žinau viską apie vieną personą iš televizijos, kuris rengiasi 
moteriškais drabužiais ir lankosi gašliuose sekso klubuose, - pasa- 
kė vyras balsu, kuris, rodės, tuoj pratrūks. 

Jis nurodė vieną populiariausio ir mėgstamiausio Švedijos tele- 
vizijos pranešėjo vardą. Anika pajuto, kaip kyla pyktis ir užlieja ją 
iki pat kojų pirštų galiukų. 

— Nesąmonės, - pasakė ji. - Kas jums leidžia manyti, kad Eve- 
ning Post sudomins rašyti tokį šlamštą? 

Vyro kitame ryšio gale pasitikėjimas susvyravo. 

— Ber tai juk didžiulis skandalas, - pasakė jis. 

— Po galais, — pratrūko Anika. — Žmonės gali daryti, kas jiems 
patinka. Ir iš kur žinote, kad tai tiesa? 

— Mano informacija iš patikimo šaltinio, — patikino vyras. 

— Na, žinoma, — pasakė Anika. — Ką gi, ačiū, kad paskambi- 
note. 

Ji padėjo ragelį. 

Kitame vakarinių naujienų laikraštyje buvo panašūs straipsniai 
ir panaši žmogžudystės nuotrauka, kaip ir Evening Post, visgi Ani- 
ka nusprendė, kad Post pavyko geriau. 

Pavyzdžiui, aname laikraštyje nebuvo Jozefinos mokyklos bai- 
gimo nuotraukos. Jų įvykio vietos nuotraukos buvo neutralesnės, 
tekstas nuobodesnis, be to, jie šio įvykio nesusiejo su sena Evos 
žmogžudyste. Jie neturėjo mokytojo nei draugų interviu. Evening 
Post pateikė trumpus pokalbius ir su Jozefinos drauge Šarlota, ir 
su mokyklos direktoriumi Martinu Larsonu Bergu. 

— Gerai padirbėta, — virš Anikos pasigirdo Spaiko balsas. Ji 
pakėlė akis ir pamatė į ją žiūrintį viršininką. 
 - Ačiū, - pasakė ji. 

Jis prisėdo ant stalo krašto. 

— Ką darome šiandien? 

Aniką užliejo keista šiluma. Dabar ji buvo viena jų. Viršinin- 
kas atėjo pasitarti. 

— Pamaniau, gal nueisiu pasikalbėti su jos kambario drauge, 
mergina, kuri ją atpažino. 

— Manai, ji kalbės? 


— Galbūt. Bandžiau su ja susisiekti, — prisipažino Anika. 

Ji instinktyviai žinojo, kad neturėtų minėti susitikimo su Pa- 
tricija parke. Jei tai būtų pasakiusi, Spaikas tik būtų supykęs, kad 
nesugrįžo ir apie tai neparašė straipsnio iš karto. | 

— Gerai, - pasakė naujienų redakcijos vadovas. — Kas rašys apie 
policiją? 

— Mes pasidalysim, — pasakė moteris. 

— Puiku, kas dar? Ar manai, kad mama ir tėvas pasirengę nu- 
braukti vieną kitą ašarą? 

Anika pasimuistė kėdėje. 

— Nemanau, kad dabar tinkamas metas veržtis pas juos, — at- 
sakė ji. 

— Tėvas jau spaudoje pasisakė, - priminė Spaikas. — Ką jis sakė, 
kai skambinai? 

Aniką užliejo raudonis. 

- Jis... aš... nemaniau, kad turėčiau juos sutrukdyti taip anksti, 
iš karto po... 

Spaikas atsistojo ir išėjo netaręs nė žodžio. 

Anika norėjo jį sustabdyti ir paaiškinti, kaip netinkamai tada 
pasijuto, kad negalima taip elgtis. Burna buvo pravira, bet iš jos 
neišėjo joks garsas, veltui kilstelėjo ranką. Turėjo susitaikyti, kad 
čia ne ji viską sprendžia. 

Platūs Spaiko pečiai nutolo, jis susmuko savo kėdėje prie nau- 
jienų redakcijos stalo. Anika net per atstumą beveik galėjo justi 
svorį jam šleptelint ant kėdės. 

Paskubomis į rankinę įsimetusi rašiklį, bloknotą ir diktofoną ji 
nuėjo į fotoreporterių skyrių. Ten fotografų nerado, o tai reiškė, 
kad nebuvo ir automobilių. Ji išsikvietė taksi. 

— Į Vasastaną. Dalagataną. 


Anika norėjo pažiūrėti, kaip anksčiau gyveno mirusi mergina. 

Jis pabudo žmonai švelniai papurčius petį. 

— Kristeri, — sušnabždėjo ji. - Ministras pirmininkas. 

Jis atsisėdo nelabai susivokdamas. Lova, rodės, siūbavo, o kū- 
nas buvo išsekęs. Sudejavęs jis pakilo ir nuėjo į savo darbo kam- 
barį. 

— Atsiliepsiu čia, — pasakė. 

Ministro pirmininko balsas buvo ramus ir neutralus. Greičiau- 
siai, jis jau buvo seniai atsikėlęs. 

— Na, Kristeri, kaip parvažiavote namo, viskas gerai? 

Užsienio prekybos ministras susmuko krėsle šalia stalo ir per- 
sibraukė ranka plaukus. 

— Taip, viskas gerai, — atsakė jis. — Tik ilgas buvo kelias. Kaip 
ten pas jus? 

— Gerai, viskas puiku. Aš Harpsunde su šeima. Kaip viskas 
praėjo? 

Kristeris Lundgrenas atsikrenkštė. 

— Iš tiesų, kaip ir tikėtasi. Jeigu kalbėtume apie derybas, jie 
nelabai taktiški. 

— Na, tiesą sakant, nemanau, kad šioje situacijoje būtų galima 
tikėtis takto. Ką darysime toliau? 

Užsienio prekybos ministras greitai surikiavo mintis apsiblau- 
susioje galvoje. Kalbant jos daugiau ar mažiau dėliojosi sklandžiai 
ir jis nenuklydo nuo temos. Važiuodamas į Liuleo turėjo kelias 
valandas laiko apmąstyti. 

Pasibaigus pokalbiui vyras liko kur buvęs, sėdėjo panarinęs 
galvą virš stalo. Ant jo buvo paklotas pasaulio prieš subyrant ge- 
ležinei uždangai žemėlapis. Jis bėgiojo akimis po įvairias respubli- 
kas, anonimiškas geltonas teritorijas be miestų ir sienų. 

Iš už durų nekantriai pažvelgė jo žmona. 


— Ar gersi kavos? 

Pakėlė į ją akis ir nusišypsojo. 
— Taip, būtų gerai, — pasakė jis ir nusišypsojo dar plačiau. - Bet 
pirmiausia norėčiau tavęs. 


Ji paėmė vyrą už rankos ir nusivedė atgal į miegamąjį. 

Patricija krūptelėjo išgirdusi durų skambutį. Policija dar ne- 
turėjo atvykti kelias valandas. Burna buvo išdžiūvusi. Kas, jei tai 
Josės tėvai? 

Ji paskubomis nutipeno į koridorių ir įsižiūrėjo pro durų aku- 
tę. Atpažino siluetą už durų - tai buvo moteris, kurią sutiko parke 
tą rytą. Iškart atrakino duris. 

— Laba diena, - pasisveikino Patricija. —- Iš kur sužinojote, kur 
mane rasti? | 

Žurnalistė nusišypsojo. Ji atrodė pavargusi. 

— Kompiuteriai, - pasakė. — Šiomis dienomis juose galima rasti 
viską. Ar galiu užeiti? 

Patricija sudvejojo. 

— Čia gerokai netvarkinga, — dvejojo ji. — Buvo policija, jie 
viską apvertė aukštyn kojomis. 

— Pažadu nepradėti tvarkyti, - patikino Anika. 

Patricija dar palūkuriavo kelias sekundes. 

— Gerai, — pagaliau tarė ir plačiai atlapojo duris. — Bet taip mes 


negyvendavom. Kuo, sakėte, jūs vardu? 

— Anika. Anika Bengtzon. 

Jos paspaudė viena kitai ranką. 

— Įeikite. 

Žurnalistė atsidūrė tamsiame koridoriuje ir nusiavė batus. 

— O varge, kaip karšta, - pasakė Anika. 

— Žinau, — atsakė Patricija. — Aš nebuvau nė užsnūdusi. 

— Dėl Jozefinos? 

Patricija palinksėjo. 

— Graži suknelė, - pasakė Anika linktelėjusi galva. Patricija pa- 
raudo ir persibraukė per blizgančią ryškiai rausvą suknelę. 

— Tai buvo Jozefinos. Man ją atidavė, — prisipažino ji. 

— Atrodai kaip princesė Diana, - pasakė Anika. 

— Ne visai, — atsakė Patricija. - Aš per tamsi. Nusivilksiu. Pa- 
laukite... 

Ji pradingo savo kambaryje, svetainėje, ir suknelę užmovė atgal 
ant pakabos. Apsidairiusi norėjo surasti kablį, ant kurio galėtų 
palikti pakabą, bet neradusi pakabino ant vienų durų vyrių. 

Paskubomis apsivilko šortus ir marškinėlius be rankovių. 

Jai pasirodžius žurnalistė stovėjo virtuvėje. 

— Nelabai mandagu, kad nesusitvarkė, - pasakė Anika ir paro- 
dė į krūvas lėkščių ant stalo. 

— Kol viską sudėliosiu į vietas, sugaišiu visą dieną, — teisinosi 
Patricija. —- Ar norite arbatos? 

— Prašyčiau, — tarė Anika ir įsitaisydama kėdėje. 

Patricija įjungė dujinę viryklę, pripildė aliuminį virdulį ir pas- 
kubomis spintelių turinį sudėjo atgal į vietas. 

— Žvaigždės buvo Josei nepalankios, — pasakė Patricija. — Žen- 
klai nebuvo geri. Saturnas jos ženkle buvo jau beveik metus, ji iš 


tiesų išgyveno sunkų periodą. 

Mirksėdama ir norėdama sulaikyti pasirodžiusias ašaras, ji nu- 
tilo. Žurnalistė į merginą pažiūrėjo nustebusi. 

— Ar visu tuo tiki? — paklausė ji. 

— Aš netikiu, aš žinau, — atsakė Patricija. - Turime „Lipton“ 
arba „Earl Grey“. 

Anika pasirinko „Lipton“. 

— Atsinešiau laikraštį, — pasakė ji ir ant stalo padėjo naują Eve- 
ning Post numerį. Patricijos veido išraiška nepasikeitė. 

— Negalite rašyti visko, ką jums pasakysiu, — tarė mergina. 

— Gerai, — sutiko Anika. 

— Negalite rašyti, kad čia buvote. 

— Kaip nori, — pasakė Anika. 

Patricija tylėdama tyrinėjo korespondentę. Anika atrodė jau- 
na, vargu, ar vyresnė nei Patricija. Keliskart pamirkiusi arbatos 
maišelį prispaudė šaukšteliu, kad išspaustų paskutinius lašus. 

— Ką tuomet čia veikiate? — paklausė Patricija. 

— Noriu suprasti, - tyliai pasakė Anika. — Noriu žinoti, kokia 
buvo Jozefina, kaip ji gyveno, ką mąstė, ką jautė. Ir visa tai tu 
žinai. Tada aš galėsiu kitiems užduoti reikiamus klausimus neiš- 
siduodama, ką man pasakei. Viskas, ką man pasakysi, yra apsau- 
gota įstatymo. Niekas, kad ir kokį postą užimtų ar valdžią turėtų, 
neturi teisės net klausti, su kuo kalbėjausi. 

Patricija tai apmąstė, kol gurkšnojo arbatą. 

— Kas jus domina? — paklausė ji. 

— Na, tu žinai geriausiai, - pasakė Anika. — Kokia ji buvo? 

Mergina atsiduso. 

— Kartais ji būdavo išties vėjavaikiška. Retkarčiais ant jos su- 
pykdavau. Ji pamiršdavo, kad sutarėme susitikti ir panašiai. O aš 
kažkur stovėdavau kaip idiotė. Paskui ji net nesijausdavo kalta. 


Tik pasakydavo: „Ai, pamiršau.“ 

Patricija nutilo. 

— Bet man iš tiesų jos labai trūks, — pridūrė ji. 

— Kur ji dirbo? — paklausė Anika. 

Buvo išsiėmusi rašiklį ir bloknorą. Patricija tai pastebėjo ir iš- 
sitiesė. 

— Viso to juk nerašysite, ar ne? 

Anika šyptelėjo. 

— Kartais mano atmintis tokia pat bloga kaip Jozefinos, - prisi- 
pažino ji. — Aš tik pasižymėsiu, kad prisiminčiau, ką kalbėjomės. 

Patricija atsipalaidavo. 

— Klube pavadinimu „Klubas šeši“. Hantverkargatane, — pa- 
sakė ji. 

— Tikrai? — su nuostaba paklausė Anika. — Aš ten gyvenu! Ku- 
rioje Hantverkaro vietoje? 

— Ant šlaito. Nėra ryškios neoninės iškabos ar panašiai. Tik 
diskretiškas, mažas užrašas ant lango. 

Anika susimąstė. 

— Argi nėra radijo programos, kuri vadinasi „Klubas šeši '? — 
staiga suabejojo ji. 

Patricija nusijuokė. 

— Taip, — pasakė ji. - Bet Joakimas — jis klubo savininkas - su- 
žinojo, kad Švedijos radijas šio pavadinimo neįregistravęs. Taigi jį 
panaudojo klubui daugiausia tam, kad paerzintų Švedijos radiją. 
Beje, tai puikus pavadinimas. Skamba labai panašiai kaip „Sekso 
studija“, kad žmonės susivoktų, apie ką kalba. Kas žino, gal visi 
jie atsidurs teisme. 

— Joakimas, — tarė Anika. — Ar jis buvo Josės vaikinas? 

Patricija surimtėjo. 

— To, ką papasakojau parke, negalite niekam sakyti. Nieka- 
da, — pasakė ji. 

— Betgi sakei, kad papasakojai policijai? 

Patricija išplėtė akis. 

— Taip, tiesa, — pasakė ji tarsi apimta siaubo, - papasakojau. 

— Dėl to nesijaudink, — patikino Anika. - Labai svarbu, kad jie 
žinotų panašius dalykus. 

— Bet Joakimas toks nusiminęs. Jis buvo čia šįryt, visas pasken- 
dęs ašarose. 

Anika žvilgtelėjo į užrašus ir nusprendė kurį laiką šia tema ne- 
kalbėti. 

— Koks buvo Josės darbas? 

— Ji buvo padavėja ir šokėja. 

— Šokėja? 

— Taip, scenos. Ne nuoga, tai neleidžiama. Joakimas laikosi 
įstatymų. Ji būdavo prisidengusi kelnaitėmis su juostele. 

Patricija pastebėjo, kad korespondentė šiek tiek šokiruota. 

— Ji buvo... striptizo šokėja? 

— Manau, galima ir taip sakyti, — patvirtino Patricija. 

— Ir tu, tu... taip pat šokėja? 

Patricija nusikvatojo. 

— Ne, Joakimas sako, kad mano papai per maži. Aš dirbu bare, 
mokausi dirbti prie ruletės stalo. Na, turėčiau mokytis. Nelabai 
sekasi matematika. 

Jos juokas nutilo, ji kelis kartus šnirpštelėjo. Anika tylėdama 
palaukė, kol Patricija susikaups. 

— Ar tu ir Jozefina lankėte tą pačią mokyklą? — paklausė ji. 

Patricija į virtuvinio popierinio rankšluosčio skiautę išsišnypš- 
tė nosį ir papurtė galvą. | 

— Ne, visai ne, — pasakė ji. — Mes susipažinome salėje, spor- 
to klube Sankt Eriksgatane. Ten lankydavomės tuo pačiu laiku 


ir visada naudodavomės gretimomis persirengimo spintelėmis. 

Jozefina mane pašnekino - ji bet ką galėdavo imti ir užkalbinti. 
Buvo ką tik pradėjusi draugauti su Joakimu ir tokia įsimylėjusi. 
Apie jį kalbėdavo valandų valandas. Koks jis išvaizdus, kiek turi 
pinigų... - paskendusi prisiminimuose, ji nutilo. 

— Kaip jie susipažino? — palaukusi kelias sekundes paklausė 
Anika. 

Patricija gūžtelėjo pečiais. 

— Joakimas augo Tebyje, kaip ir ji. Su Jose susipažinau per už- 
praeitas Kalėdas, prieš pusantrų metų. Joakimas buvo ką tik ati- 
daręs savo klubą. Jis iš karto susilaukė sėkmės. Josė kartais jame 
dirbdavo savaitgaliais ir man surado darbą bare. Turiu viešojo 
maitinimo darbuotojo kvalifikaciją, visa kita. 

Koridoriuje suskambo telefonas ir Patricija pašoko atsiliepti. 

— Žinoma, jokių problemų, — pasakė ji. — Po pusės valandos. 

Kai sugrįžo į virtuvę, Anika dėjo arbatos puodelį su šaukšteliu 
ant džiovyklos šalia praustuvės ir buvo susirinkusi daiktus. 

— Netrukus atvyks policija, - pasakė Patricija. 

— Na ką gi, daugiau tavęs nebetrukdysiu, - pasakė Anika. — 
Labai dėkoju, kad su manimi pasikalbėjai. 

— Galite vėl nesivaržydama skambinti, jei prireiks, — pasakė 
Patricija. 

Anika nuėjo į koridorių ir įsispyrė į basutes. 

— Kiek dar čia gyvensi? — pasiteiravo. 

Patricija prikando lūpą. 

— Nežinau, — atsakė ji. — Tai Josės butas. Šį butą pasinaudojusi 
ryšiais parūpino jos mama, kad Josei nereikėtų važinėti į Tebį, kai 
įstojo į Stokholmo universiteto žurnalistikos mokyklą. 

— Tikrai, Jozefina į ją įstojo? Ar jos pažymiai buvo pakankamai 
geri? 


Patricija į Aniką pašnairavo. 

— Josė buvo iš tikrųjų labai protinga, - pasakė ji. - Ji gaudavo 
vien A* iš beveik visų dalykų. Švedų kalba sekėsi geriausiai, ji la- 
bai gerai rašė. Manote, kad ji kvaila, nes šoko egzotiškus šokius, 
ar ne? 

Nors koridoriuje tvyrojo prietema, ji pastebėjo, kaip žurnalistė 
išraudo. 

— Kalbėjausi su jos mokyklos direktoriumi. Neatrodė, kad jos 
pažymiai būtų buvę labai geri, — pasakė ji bandydama pasiaiškin- 
ti. 

— Na ir kas? Greičiausiai jis nusiteikęs prieš ją, - pasakė Patri- 
cija. 

— Ar ji turėjo daug draugų? 

— Turite galvoje, mokykloje? Nelabai. Ji buvo tokia kalikė. 

Jos paspaudė viena kitai ranką ir Anika atsidarė duris. Dar 
stabtelėjo tarpdury. 

— Kodėl čia atsikraustei? — paklausė. 

Patricija nuleido akis į grindis. 

— Josė norėjo, — atsakė ji. 

— Kodėl? 

— Nes bijojo. 

— Ko? 

— Negaliu jums sakyti. 

Patricija iš korespondentės akių galėjo matyti, kad ji, šiaip ar 
taip, viską suprato. | 


* Kai kuriose šalyse vertinama raidėmis. A laikoma aukščiausiu įvertinimu. 

Anika išnirusi į Dalagatano šviesą buvo apakinta saulės. Buvo 
gera ištrūkti iš tamsaus, sujaukto buto. Juodos užuolaidos — na... 
kiek makabriška. Jai nepatiko tai, ką išgirdo. Nepatiko vieta, ku- 
rioje Josė gyveno. Negalėjo atsikratyti abejonių dėl jos karjeros pa- 
sirinkimo. Kaip kas nors galėtų savo noru tapti striptizo šokėja? 

„Jei tai buvo jos noras“, —- pamanė ji. 

Visai netoliese, prie gatvės kampo, buvo metro stotelė, taigi ji 
pavažiavo kelias stoteles iki Eridhemsplano. Išėjo į Sankt Eriksga- 
taną netoli sporto klubo, kuriame Jozefina ir Patricija susipažino. 
Patraukė į dešinę, link žmogžudystės vietos. Čia prie įėjimo buvo 
padėtos dvi gėlių puokštės ir Anika įtarė, kad netrukus jų grei- 
čiausiai atsiras ir daugiau. Ji kurį laiką pastoviniavo prie tvoros. 
Buvo taip pat karšta, kaip ir vakar, netrukus pasijuto ištroškusi. 
Vos tik nusprendė judėti, pamatė nuo Drotningholmo kelio artė- 
jančias dvi jaunas moteris: vieną šviesiais, kitą tamsiais plaukais. 
Anika nusprendė palaukti. Abi vilkėjo trumpus sijonus ir avėjo 
aukštakulnius, žiaumojo kramtomąją gumą ir rankose laikė po 


skardinę „Pepsi Max“. 

— Čia vakar mirė mergina, — pasakė šviesiaplaukė rodydama į 
kapines, kai praėjo pro Aniką. 

— O ne! - išplėtusi akis negalėjo patikėti tamsiaplaukė. 

Pirmoji mergina užtikrintai palinksėjo ir sumosavo ranka. 

— Jie čia ir rado ją, gulinčią visą išsikėtojusią. Ji buvo išprievar- 
tauta, paskui nužudyta. 

— Tai siaubinga, — pasibaisėjo tamsiaplaukė mergina. 

Anika pajuto, kaip drėksta akys. 

Jos sustojo už keleto metrų ir įsmeigė dievobaimingus žvilgsnius 
į tamsiai žalius šešėlius. Gal po minutės jos paplūdo ašaromis. 

— Turime palikti žinutę, —- pasakė šviesiaplaukė. 

Pasigraibiusi rankinėje viena ištraukė kvitą, kita savojoje rado 
rašiklį. Šviesiaplaukė pasidėjusi lapelį ant kitos nugaros, kažką pa- 
rašė. Tada nusibraukė ašarą ir pasuko link metro. Kai jos išnyko 
už kampo, Anika nuėjo ir paskaitė raštelį. 

Jame buvo parašyta: „Mums tavęs trūks.“ 

Tą akimirką ji pamatė, kaip netoli vaikų žaidimų aikštelės prie 
Krunubergsgatano iš automobilio ėmė lipti grupelė kito vakarinių 
naujienų laikraščio korespondentų. Apsisukusi ant kulno moteris 
skubiai nužingsniavo link Sankt Joransgatano. Ji visai nenorėjo 
keistis mandagumo frazėmis su Arniu Polsonu. 

Pakeliui link 56 maršruto autobuso stotelės Anikai toptelėjo, 
kad eis visai pro pat Danielos Hermanson, jaunos mamos, kuri 
visada miega praviru langu, duris. Ji išsiėmė bloknotą ir pasitikri- 
no: taip, šalia Danielos adreso buvo užrašytas laukujų durų kodas. 
Daugiau nesvarsčiusi Anika suvedė kodą ir įėjo vidun. 

Viduje užliejusi vėsuma privertė nusipurtyti. Už nugaros už- 
sitrenkus durims ji sustojo. Laiptinė buvo puošta XX amžiaus 
penkto dešimtmečio freskomis, greičiausiai tapytomis, kai pasta- 


tas buvo pastatytas, ir vaizduojančiomis parką. 

Daniela gyveno trečiame aukšte. Anika pakilo liftu. Pasibeldus 
niekas neatsiliepė. Anika žvilgtelėjo į laikrodį, buvo dešimt po 
trijų. Daniela greičiausiai parke. 

Moteris atsiduso. Šiandieną ne per daugiausia pavyko pasistū- 
mėti. Ji apsižvalgė laiptinėje. Visur buvo durys - greičiausiai butai 
išties maži. Pavardės ant pašto angų buvo užrašytos geltonomis 
plastikinėmis raidėmis. Anika dirstelėjo į arčiausiai esančią pa- 
vardę — Svensonai. Nebuvo daug ką svarstyti. Kad jau buvo čia, ji 
tikėjosi, jog galbūt pavyks gauti kelias aplinkinių reakcijų citatas. 

Pro siaurą pravirų Svensonų durų plyšį atsklido nemalonus 
aitrokas kūno kvapas, kuris privertė Aniką žengtelėti atgal. Bute 
subolavo beformė moters figūra violetinės ir turkio spalvos po- 
liesterio suknele. Ji atsainiai pašnairavo, žili susiriebalavę plaukai 
blizgėjo, buvo matyti neįsigėręs losjonas. Moteris laikė mažą šunį, 
Anika nesuprato, kokios veislės. 

— Atleiskite, kad trukdau, — tarė Anika, — aš iš Evening Post. 

— Mes nieko nepadarėme, - burbtelėjo moteris. 

Ji išsigandusi pažvelgė į Aniką pro durų tarpą. 

— Ne, žinoma, ne, - mandagiai atsakė Anika. — Aš tik pama- 
niau, gal galite pasidalyti mintimis apie nusikaltimą, kuris buvo 
įvykdytas šalimais. 

Moteris buvo beuždaranti duris. 

— Aš nieko nežinau, — nukirto ji. 

Anika pamanė, kad tai buvo prasta mintis. 

— Galbūt dar negirdėjote. Parke, gatvės gale, buvo nužudyta 
jauna moteris, — ramiai pasakė Anika. — Gal čia jau lankėsi poli- 
cija ir... 

— Jie čia buvo vakar. 


— A, tai jie tikriausiai klausė... 

— Tai ne Jesperas! - lyg iš dausų sugriaudėjo moters balsas. 
Anikai iškrito bloknotas ir ji žengė kelis žingsnius atgal. - Nieko 
negalėjau padaryti, kad jį susvabdyčiau! Nemanau, kad ministras 
su tuo turi ką nors bendra! 

Su trenksmu moteris uždarė duris, aidas nuskardėjo laiptinėje. 
Anika nustėrusi spoksojo į duris. Kas, po galais, čia ką tik įvyko? 

Folimajame laiptinės kampe prasivėrė kitos durys. 

— Kas čia per triukšmas? — pasigirdo akivaizdžiai susierzinusio 
pagyvenusio vyriškio balsas. 

Anika pakėlė bloknotą ir nusileido du aukštus. Išėjusi ji pasu- 
ko į dešinę ir neatsigręžusi į parką nuskubėjo gatve. 

— Ačiū, kad pasirūpinai katėmis! 

Ana Snaphanė buvo grįžusi ir sėdėjo užsikorusi kojas ant stalo. 

— Kaip Gotlandas? — paklausė Anika ir numetė rankinę ant 
grindų. 

— Kaip krosnyje. Kokie didžiuliai gaisrai, bet dabar viskas kon- 
troliuojama. O ką tu veikei? 

— Ką turi galvoje? — nesupratusi paklausė Anika. 

— Virš akies tau baisai apdraskyta! 

Anika persibraukė virš kairiojo antakio. 

— A, tai, — pagaliau suprato ji. — Atsitrenkiau į vonios spintelę 
šįryt. Spėk, kur buvau. 

— Žmogžudystės aukos bute? 

Anika išsišiepė ir atsisėdo. 

— Na na... - pasakė Ana. 

— Ar jau pietavai? 

Jos nuėjo į kavinę. 

— Kaip ten viskas? — prieš dėdamasi pilną šaukštą makaronų į 


burną susidomėjusi paklausė Ana Snaphanė. 

Anika akimirką susimąstė. 

— Man visai patiko Patricija, jos kambario draugė. Ji atvykėlė 
arba pirmos kartos švedė. Kilusi kažkur iš Pietų Amerikos, bent 
taip spėju. Kiek kuoktelėjusi, tiki astrologija. 

— Kokia ta Jozefina? 

Anika padėjo šakutę. 

— Nežinau, — atsakė. — Dėl jos dar nelabai kas paaiškėjo. Pa- 
tricija sako, kad ji buvo iš tiesų protinga, o jos mokyklos direkto- 
rius teigia, kad mergina buvo kvaila blondinė. Jos klasės draugė 
Šarlota, atrodo, nelabai išvis ką apie ją nutuokia. Ji norėjo būti 
žurnaliste ir troško padėti kenčiantiems vaikams, bet dirbo strip- 
tizo šokėja. 

— Striptizo šokėja? — sukluso Ana Snaphanė. 

— Jos vaikinui priklauso kažkoks pornografijos klubas. „Klubas 
šeši. 

— Tai radijo laida. Aistringi debatai per P3. 

Anika palinksėjo. 

— Taip, Joakimas, jos vaikinas, akivaizdžiai pamanė, kad tai 
puikus pokštas. Tu teisi: „Klubas šeši“ yra išties karšta vietelė. 

— Jei norėjo paerzinti tuos aršuolius, tai parodo intelekto lygį, — 
pasakė Ana Snaphanė. 

Anika nusišypsojo ir įsidėjo didelį kąsnį. 

— Papasakok dar, kaip ten viskas? 

Anika kramtydama galvojo. 

— Tuštoka, — pasakė ji. - Nedaug baldų, jokių dekoracijų. Čiu- 
žiniai ant grindų. Lyg ji normaliai dar nebūtų įsikūrusi. | 

— Kaip, po galais, gavo butą Dalagatane? 

— Jos mama pasinaudojo ryšiais ir padoriai už jį sumokėjo. Te- 
lefono numeris registruotas mamos vardu. 


Ana Snaphanė atsilošė kėdėje. 

— Kodėl ji mirė? 

Anika gūžtelėjo. 

— Nežinau. 

— Ką sako farai? 

— Jiems dar neskambinau. 

Nusipirkusios vandens, jos sugrįžo į redakciją. Spaikas kalbėjo 
telefonu, daugiau nieko nebuvo. 

— Ką veiksi šiandieną? — paklausė Anika. 

— Šalyje kilo dar keletas gaisrų. Ir aš juos asmeniškai gesinu. 

Anika nusijuokė. 

Sugrįžusi prie savo darbo stalo ji įsijungė kompiuterį ir greitai 
jame surašė susitikimo su Patricija įspūdžius, juos išsaugojo USB 
atmintinėje ir dokumentą ištrynė iš kietojo disko. Atmintinę pa- 
sidėjo paskutiniame stalčiuje. 

Suskambo Anikos telefonas, ekrane rodė, kad tai vidinis skam- 
butis. 

— Turite lankytoją, —- pasakė Torė Brendas. 

— Kas atėjo? — paklausė Anika. 

Torė Brendas nutolo nuo ragelio ir ji išgirdo, kaip fone sušun- 
ka: 

— Ei, palaukite! Negalite pro ten eiti... 

Tada išgirdo kažkieno sugrįžtančio žingsnius. 

- Jis jau viršuje. Nemanau, kad verta nerimauti. Kažkoks vy- 
riškis. 

Anika ėmė irzti. Torės Brendo darbas buvo sustabdyti tokius 
lankytojus. „Senas kvailys!“ 

— Ko jis nori? 
— Pasikalbėti apie kažką iš šios dienos numerio. Privalome iš- 


klausyti savo skaitytoją, —- pasakė Torė Brendas. 

Tą akimirką Anika akies krašteliu pamatė vyro siluetą. Jis link 
jos žirgliojo tarsi viesulas, akys degte degė. 

— Ar jūs Anika Bengrtzon? - suurzgė jis. 

Anika linktelėjo. 

Vyras iš aukšto ant jos stalo tėškė tos dienos Evening Post nu- 
metį. 

— Kodėl nepaskambinote? — jo balsas tarsi sprogo iš vidaus. 

Anika spoksojo į vyrą. Ji neturėjo menkiausios nuovokos, kas 
jis. 

— Kodėl mums nepasakėte, ką ketinate rašyti? Merginos moti- 
na nežinojo, kaip ji mirė. O dar tas taktas, kad buvo apkramtyta 
jos... O Dieve, man trūksta žodžių! 

Vyras nusisuko, prisėdo ant stalo krašto ir užsidengęs veidą 
rankomis pradėjo verkti. Anika paėmė jo ką tik priešais nutėkštą 
laikraštį. Ten buvo straipsnis apie tai, kaip Jozefina atrodė, kai 
buvo rasta, jos nebylus klyksmas ir sumuštos krūtys, nuotrauka, 
kurioje matyti nuoga jos koja ant žolės. Anika užsimerkė ir persi- 
braukė kaktą. 

„Ne, negali būti, tai vyksta ne man, — šmėstelėjo mintyse. — Po 
galais, ką padariau?“ Ji pajuto, kaip kūną nusvilina karščio banga, 
ima siūbuoti žemė. „Dievulėliau švenčiausias, ką aš pridirbau?“ 

- Atleiskite, — tarė ji. - Nenorėjau taip įsibrauti į jūsų gyveni- 
mą... 

— Įsibrauti? — suriko vyras. — Kas dar gali būti atgrasiau nei 
toks įžūlumas? Ar įsivaizdavote, kad nepamatysime to šlamšto, 
kurį nusprendėte parašyti? Galbūt tikėjotės, kad ir mes mirsime, 
ir niekada nesužinosime? A? 

Anika buvo bepravirkstanti. Įrūžęs vyras buvo visas įraudęs, 


iš burnos tyško seilės. Keletas žmonių redakcijoje pastebėjo, kas 

vyksta. Į juos atsisukęs spoksojo Spaikas. Pažiūrėti, kas vyksta, 
kaklą tiesė ir fotoreporteris Pelė. 

— Aš labai apgailestauju, — pasakė ji. 

Staiga greta išdygo Berit. Netarusi nė žodžio ji apkabino vyrą 
per pečius ir nusivedė į redakcijos kavinę. Jis nesipriešino ir, kre- 
čiamas kūkčiojimų, leidosi vedamas. 

Anika čiupo savo rankinę ir nulėkė prie galinio išėjimo durų. Ji 
vos galėjo atgauti kvapą ir turėjo prisiversti eiti tvardydamasi. 

— Kur eini, Bengtzon? - sušuko Spaikas. 

— Lauk, - atsakė ji gerokai per rėksmingai. 

Moteris nubėgo kelis paskutinius laiptus ir metėsi prie durų. 
Nulėkusi du aukštus žemyn, ant laiptų už laikraščio archyvų sky- 
riaus, ji atsisėdo. 

„Aš siaubingas žmogus, — sukosi galvoje mintis. - Niekada ne- 
bus gerai.“ 

Kurį laiką pasėdėjusi ji pakilo, išėjo iš pastato per spaustuvę ir 
patraukė nusipirkti ledų. 

Lėtai pėdino link vandens per Mariabergo parką. Kitoje pusė- 
je, prie Smedsudeno maudyklos, aidėjo vaikų balsai. Anika pri- 
sėdo ant suolelio suvalgyti ledų, jų popierėlį įmetė į perpildytą 
šiukšliadėžę prie takelio. 

„Štai ką reiškia būti gyvai, — pagalvojo ji. — Girdi garsus, jauti 
vėją ir karštį, susimauni ir jautiesi gėdingai. Tai štai ką tai reiškia. 
Gyventi ir mokytis. 

Nuo šiol niekada nesudvejosiu, ar verta skambinti, ar verta į ką 
nors kreiptis. Apginsiu tai, ką rašau. Niekada nejausiu gėdos dėl 
savo darbo ar žodžių.“ 

Ji palengva ėjo palei krantą link maudyklos, tada pakilo kalvele 
ir pasuko atgal link biuro. 

— Turite man pranešti, kai išeinate iš pastato, - supykęs burbte- 
lėjo Torė Brendas Anikai einant pro priimamojo postą. 

Ji nesivargino atsakyti, tik sulaukusi lifto kilo į viršų tyliai 
melsdamasi, kad įtūžęs pastorius jau būtų išėjęs. 

Taip ir buvo. Kaip pastebėjo, kiti irgi buvo išsilakstę. Spaikas 
ir Jansonas buvo numerio perdavimo susirinkime, redaktoriai dar 
buvo neatėję, Berit taip pat. 

Anika sunkiai šleptelėjo į kėdę. Šiandien nieko gero nenuvei- 
kė. Vienintelis jai belikęs dalykas buvo paskambinti policijai. 

Atstovas spaudai jai pasakė, kad tyrimas tęsiamas. Kriminali- 
nių nusikaltimų skyriuje niekas neatsiliepė. Operatyvinių tyrimų 
skyrius šiandieną visai su šia byla nedirbo. 

Padvejojusi ji vis tiek nusprendė paskambinti tyrimui vado- 
vaujančiam detektyvui. Jei nori, tegul širsta. 

Jis į skambutį atsiliepė, kai Anika paskambino į Smurtinių nu- 
sikaltimų skyriaus priimamąjį. Padažnėjo jos pulsas. 

— Laba diena, čia Anika Bengtzon iš... 

— Žinau. 

Lengvas atodūsis. 

— Ar kada nors ilsitės? — paklausė ji. 

— Ne, akivaizdu, kad aš kaip ir jūs, — jo tonas buvo šaltas ir 
atžarus. 

— Aš tik turiu keletą klausimų. 

— Negaliu kalbėtis su visais žurnalistais — neliktų laiko darbui 
atlikti, — tai pasakė labai piktas, susierzinęs. 

— Neturite su visais kalbėtis, galite pasikalbėti tik su manimi. 

— Na taip, ką gi dar pasakysite, — burbtelėjo pavargęs. | 

Anika kelias akimirkas pamąstė. 

— Tai laiko gaišimas, — tarė ji. - Būtų daug greičiau, jei tiesiog 


atsakytumėte į mano klausimus. 

— O dar greičiau būtų, jei tiesiog padėčiau ragelį. 

— Ko laukiate? 

Ji girdėjo, kaip vyras kvėpuoja, lyg mąstytų apie tą patį. 

— Ko norite? — galiausiai prašneko jis. 

— Noriu žinoti, ką darėte šiandieną. 

— Įprasti dalykai. Apklausos, interviu. 

— Patricija? Joakimas? Kiti klubo nariai? Galbūt keli klientai? 
Jos tėvai? Brolis dvynys? Kaimynai? Apkūni senyva moteris su šu- 
niu? Kas yra Jesperas? Ir kas tas ministras? 

Anika pajuto, kaip kitame ryšio gale kyla nuostaba. 

— Puikiai atlikote namų darbus, — pagyrė pareigūnas. 

— Ne, tik įprasta procedūra. 

— Radome drabužius, — atskleidė jis. 

Anika pajuto, kaip šiurpsta rankų oda. Tai viešumoje dar nebu- 
vo nuskambėję. Detektyvas su ja dalijosi išskirtine informacija. 

— Kurioje vietoje? 

— Prie šiukšlių deginimo krosnių Hiogdalene. 

— Sąvartyne? 

— Ne, kompresoriuje tarp kitų šiukšlių. Greičiausiai jie buvo 
įmesti į šiukšlinę Kungsholmene. Šiukšliadėžės išpilamos į šiukš- 
lių mašinas kiekvieną dieną, tada supresuojamos su visomis kito- 
mis miesto gatvių šiukšlėmis. Na, galite įsivaizduoti... 

— Ar vis dar galite juos naudoti kaip įkalčius? 

— Mūsų ekspertai iki šiol jų pluošte rado televizoriaus dalelių, 
sofos kamšalų, banano žievės liekanų ir kūdikio išmatų žymių. 

Jis atsiduso. 

— Jokios naudos? — paklausė Anika. 

— Bent kol kas - tikrai ne. 

— Ar jie buvo suplėšyti? 


— Į skutus. Nuo kompresoriaus. 

— Bet kokie pirštų atspaudai, plaukai, įplėšimai — viskas, kas 
galėtų ką nors pasakyti, buvo sunaikinti? 

— Būtent. 

— Ar galiu apie tai rašyti? 

— Ar manote, kad tai ką nors keičia? 

Akimirką Anika susimąstė. 

— Greičiausiai drabužius išmetė žudikas. Galbūt jį kas nors 
matė. 

— Kur? Kiek, jūsų manymu, žmonių Kungsholmene kasdieną į 
šiukšlines išmeta šiukšles? Pabandykite atspėti! 

Ji prisiminė ledų popierėlį parke. 

— Na... kiekvienas? 

— Būtent! Ir tai nebūtinai galėjo būti žudikas. Drabužiai galėjo 
būti rasti kur nors kitur ir išmesti į šiukšliadėžę kokio pilietišku- 
mo paisančio asmens. 

Ji patylėjo. 

— Tai bent jau parodys, kad policija šį tą daro, - pasakė ji. 

Detektyvas nusijuokė. 

— Na taip, tai jau bus šis tas. 

— Nebūtina minėti, kaip sugadinti buvo drabužiai, — pasakė 
Anika. — Žudikui to atskleisti nereikia. 

Jis vėl nusikvatojo, bet nieko nepasakė. 

— O kaip dėl interviu? 

Jis vėl nutilo. 

— Negaliu nieko apie tai atskleisti. Vyksta procesas. 

— Su mano anksčiau minėtais asmenimis? 

— Tai tik pradžia. 

— O kaip dėl skrodimo? Ar kas nors paaiškėjo jo metu? 

— Jie laikosi darbo valandų. Kitaip tariant, jis bus rytoj. 

— Kas per vieta yra „Klubas šeši ? 

— Kodėl gi jums ten nenuėjus ir pačiai nepasižiūrėjus? 
— Ar žinote, apie kokį ministrą kalbėjo ta senyva moteris? 
— Koks palengvėjimas, kad jums vis dar yra ką išsiaiškinti. Tu- 


riu eiti. Viso. 

Anika kurį laiką sėdėjo ir galvojo. Informacija apie drabužius 
buvo nauja, iš to buvo galima šį tą išspausti. Apmaudu, kad po- 
licija nemano, jog radinys šio to vertas, bet jie bent žinojo, kad 
žudikas nepasiliko drabužių sau. 

Spaikas, Jansonas ir fotoreporteris Pelė buvo baigę numerio 
perdavimo susirinkimą. Jie dabar sėdėjo naujienų redakcijos sky- 
riuje ir kalbėjosi. 

— Turiu išskirtinės naujos informacijos. Bent kol kas, — tarė 
Anika. Vyrai į ją sužiuro su ta pačia nuostaba ir susierzinimu. 

— Jie rado aukos drabužius. 

Vyrai atsitiesė ir pasiėmė rašiklius. 

— Šūdas. Ar galime gauti jų nuotrauką? — paklausė fotorepor- 
teris. 

— Ne, bet galime fotografuoti vietą, kur jie buvo rasti. Šiukšlių 
deginimo krosnys Hiogdalene. 

— Ar iš to bus kokios naudos? 

Anika apgalvojo atsakymą. 


— Nelabai, bet policija nenori to atskleisti, — pasakė ji. 

Vyrai palinksėjo. 

— Tai gali būti gerai, — pasakė Jansonas. — Viską kartu sudėjus, 
gali išeiti neblogas derinys. Pasirūpinkite tuo ir pasidomėkite. 

Jis Anikai atkišo savo bloknotą. 

— Manau, pradėsime žaidimą tavo straipsniu „Nauji vingiai 
policijos tyrime“. Jozefinos nuotrauka, sąvartyno nuotrauka. Ne- 
trukus bus laikas ir tau šalia straipsnių spausdinti savo nuotrau- 
ką*, Bengtzon! 

Vyrai draugiškai nusikvatojo. Anika nuraudusi nudelbė žvilgsnį. 

— Dar yra tėvas, — toliau kalbėjo Jansonas. — Berit su juo pada- 
rė fantastišką interviu. 

Anika nustebo. 

— Tikrai? 

— Taip, vyras čia įsiveržė šūkaudamas, taigi Berit jį nuramino. 
Jis pasakė norėjęs pakalbėti. Prie straipsnio apie tėvus ji dirba kaip 
tik šiuo metu. Tik pirma jie nori jį pamatyti. 

— Neįtikėtina, — tarstelėjo Anika. 

— Mums dar reikia ko nors apie nusikaltimo vietą. Ar ten jau 
yra kokių gėlių? 

— Šią popietę šiek tiek buvo. 

— Nueik ir pažiūrėk, ar nedaugėja. Gali tai padaryti? Galbūt 
pakalbėk su kuo nors, kas jų atneš, parašys kokį raštelį ar uždegs 
žvakę? 

Anika atsiduso ir palinksėjo. 

— Kaip reikalai su jos klasės draugais? — pasiteiravo ji. 

— Išskyrus Šarlotą, Berit daugiau nepavyko su niekuo iš jų su- 


sisiekti. Turime jos nuotrauką namie, savo kambaryje. Kiti turbūt 


* Nuotrauka šalia straipsnio su autoriaus pavarde ir pareigybėmis spausdinama, 
kai autorius yra nuolatinis, gerą reputaciją pelnęs žurnalistas. 


— 144 — 


KLUBAS 69 


grįš šįvakar, jau beveik baigėsi pagrindinis atostogų mėnesis, bet 
dėl to nesukime sau galvų. Šiandien turime užtektinai. Dar yra 
gaisrai, Artimieji Rytai. Panašu, kad ten vėl užvirė karas... 

Pasirengę darbui sugužėjo redaktoriai. Anika nuėjo prie savo 
stalo ir parašė straipsnį apie naujus posūkius policijos tyrime, tada 
susikrovė daiktus į rankinę pasirengusi grįžti į žmogžudystės vie- 
tą. 

Bertilio Strendo dar nebuvo, taigi ji įsijungė palubėje paka- 
bintą televizorių. Per vietines žinias apie Jozetiną nieko nebuvo 
pranešta. 

Pagrindinėse vakaro žiniose pusę laiko užėmė naujienos iš Ar- 
timųjų Rytų. Per susirėmimą šiandieną žuvo septyni Izraelio ir 
penkiolika Palestinos piliečių. Trys iš jų buvo mažamečiai vaikai. 
Anikai perbėgo šiurpas. 

Tada pasisakė Žaliųjų atstovas, kuris pareikalavo oficialaus ty- 
rimo dėl politikų interesų registravimo bei Informacinio biuro 
žlugimo. Anika nusižiovavo. 

Laidos pabaigoje pristatyta antra Rusijos korespondento pra- 
nešimo apie konfliktą Kaukaze dalis. Vakar buvo parodytas inter- 
viu su švediškai kalbančiu prezidentu, šiandieną korespondentas 
kalbino stebėtinai puikiai apsiginklavusius nereguliariosios ka- 
riuomenės kareivius. 

— Mes kovojame už savo laisvę, - sakė jos lyderis, rankose laiky- 
damas po kalašnikovą. — Prezidentas yra veidmainis ir išdavikas. 

Nereguliariosios kariuomenės bazėje buvo vaikų ir moterų. 
Dulkini, basi vaikai kvatojosi ir žaidė. Moterys ant galvų užsi- 
traukusios šalius pranykdavo tamsiuose savo namų tarpduriuo- 
se. Nereguliariosios kariuomenės vadas atidarė duris į požeminį 
rūsį ir korespondentas nusekė jam iš paskos. Akinama kamerų 


šviesa nutvieskė eilėmis sukrautus rusiškus ginklus, minų dėžes, 

priešlėktuvinius ginklus, automatinius šautuvus, rankines grana- 
tas, sviedinius ir bazukas. 

Anika staiga pasijuto visiškai išsekusi. Buvo pavargusi ir alka- 
na. Kas, kad ji parašė apie negyvą merginą iš Švedijos, kai žmo- 
nės kituose pasaulio kraštuose nieko kita nedarė, tik vieni kitus 
žudė. 

Nuėjusi į kavinę nusipirko maišelį saldainių. Visus suvalgė, kol 
grįžo prie savo stalo, ir iš karto pajuto šleikštulį. 

— Kaip sekasi, Anika? 

Tai buvo Berit. 

— Ai, neblogai, — atsakė Anika. — Pasaulis niūrokas ir tiek. Kaip 
sekėsi su tėvais? 

— Gerai, — atsakė Berit. — Turėjo komentarų dėl kelių vietų, bet 
dėl visko susitarėme. Turiu jų nuotrauką: sėdi ant lovos buvusia- 
me Jozefhinos kambaryje. 

— Jie nieko ten nepakeitė? — nusistebėjo Anika. 

— Atrodo, kad viskas likę, kaip buvo. 

Berit nuėjo į naujienų redakciją pranešti, kaip sekėsi. Tuo mo- 
mentu pasirodė Bertilis Strendas. 

— Ar turit laiko nuvažiuoti iki žmogžudystės vietos? - pasiėmu- 
si rankinę paklausė Anika. 


— Ką tik pastačiau mašiną garaže. Negalėjai pasakyti anksčiau? 


Patricija gulėjo ant čiužinio prie juodų užuolaidų, tamsoje 
buvo siaubingai karšta. Maudė kojas, ji buvo tokia pavargusi, kad 
pykino. Neturėjo jėgų pašniukštinėti apie Joakimą. Jie negalėjo 
jos to prašyti. Vien nuo minties kūnas nuėjo pagaugais. 

Ji užsimerkė ir pabandė užblokuoti visus miesto garsus. Už 
lango — vakaras, žmonės pakeliui į restoranus bei pasimatymus, 


trumpi sijonėliai, vynas, alus ir sukaitę kūnai. Ji susitelkė į save, 

bandydama viduje rasti tiesą ir klausydamasi savo pačios kvėpavi- 
mo, palengva paniro į lengvą savihipnozę. 

Vaizduotėje iš tamsos, iš vidaus glūdumos atgaivino Jozefinos 
balsą. Pradžioje balsas buvo žvitrus ir laimingas, pakildavo, čia 
vėl prislopdavo. Patricija nusišypsojo. Josė niūniavo ir dainavo, 
taip lengvai, aiškiai. Kai pasigirdo riksmai, Patricija jiems buvo 
pasiruošusi. Ji kantriai klausėsi dunksėjimo ir dūsavimų, Joakimo 
vaitojimo. Ji slėpėsi šešėliuose, kol jis nutilo ir išnyko, laukdama 
iš Josės kambario atsklindančio nevilties verksmo. Kaltės ji ne- 
jautė — nieko negalėjo padaryti, kad tai sustabdytų. Net nebuvo 
pasibaisėjusi, nesijautė išsigandusi. Dabar Joakimas jau negalėjo 
jai pakenkti. Tik ne Josei. 

Giliai įkvėpusi prisivertė atsitokėti. Realybė sugrįžo — niūri ir 
karšta. 

„Turiu pasiklausti kortų“, — pagalvojo Patricija. 

Vangiai atsistojo, bet pulsas nespėjo iš paskos ir ji jautėsi ap- 
svaigusi. Iš sportinio krepšio, numesto kampe, išsitraukė nedidelę 
balzos medžio dėžutę. Atidarė dangtelį ir pirštais perbraukė per 
juodą aksomą. Čia gyveno kortos. 

Įsitaisiusi ant grindų lotoso poza ji susikaupusi išmaišė kortas. 
Tada jas tris kartus perkėlė. Šį veiksmą pakartojo tris kartus, kaip 
reikalavo energijos. Po trečio perkėlimo nesudėjo kortų atgal, o 
pasirinko vieną dalį, ją pakėlė kaire ranka, tada kortas permaišė 
dar kartą. 

Galiausiai ant medinių grindų išdėliojo keltų kryžių — dešimt 
kortų, simbolizuojančių momento esybę iš skirtingų perspektyvų. 
Keltų kryžius — tobuliausia kombinacija susidūrus su didžiaisiais 
pokyčiais ir Patricija puikiai žinojo, kad jai dabar tai ypač tinka. 

Ji susilaikė netyrinėjusi ir neanalizavusi kortų tol, kol baigė 


dėlioti kryžių. Tada įdėmiai apsvarstė situaciją. Centrinė korta 

buvo trys kardai, reiškianti Saturną Svarstyklių ženkle. Mergina 
palinksėjo, kadangi tai iš tikrųjų buvo gana akivaizdu. Trys ka- 
lavijai simbolizavo širdgėlą ir trišalių santykių įtampą. Šia korta 
raginama priimti aiškius ir nedviprasmiškus sprendimus. 

Korta, besikryžiuojanti su centrine ir reprezentuojanti kliūtį, 
žinoma, buvo penkiolikta Didžiųjų Arkanų, Velnio, vyriškos ly- 
ties atstovo, korta. Aiškiau ir būti negalėjo. 

Trečia ir ketvirta kortos rodė Patricijos sgmoningą ir nesąmo- 
ningą šios situacijos suvokimą. Čia taip pat nebuvo nieko keisto: 
devyni kalavijai ir dešimt lazdų. Žiaurumas ir priespauda. 

Septinta ir aštunta kortos, kita vertus, ją didžiai nustebino. 
Septintoji simbolizavo ją pačią, Pacriciją, ir tai buvo aštuoniolikta 
Didžiųjų Arkanų, Mėnulio, korta. Tai nebuvo gerai. Korta reiškė, 
kad netrukus mergina susidurs su lemiamu ir sunkiu išbandymu 
ir tai susiję su moteriška gimine. 

Aštunta korta ją privertė susimąstyti. Ji rodė išorinę energiją, 
kuri darys įtaką jos situacijai. 

Magas, pirma korta, simbolizuojanti principus paminantį in- 
formacijos skleidėją, įgudusį žodžio kalvį, besisukinėjantį tiesos . 
paribiuose. Patricija jau nutuokė, kas tai galėtų būti. 

Dešimta korta, rezultatas, ją vėl nuramino. Šešios lazdos, Jupi- 
teris Liūto ženkle. Persilaužimas. Pergalė. 


Dabar ji žinojo, kad viskas bus gerai. 


Septyniolika metų, devyni mėnesiai ir trys dienos 


Mūsų laimė tokia tvari. Jis niekada manęs neapleidžia. Jis toks 
neįtikėtinai atsidavęs, kartais net jaučiuosi to nenusipelniusi. Nusi- 
mena, jei jam to nepasakau, turiu išmokti tai daryti geriau. Mūsų 
klajonės laike ir erdvėje yra beribės, aš taip jį myliu. 

Bandžiau paaiškinti, kad tai ne jo kaltė. Tai aš — aš ta, kuri nega- 
li jo branginti taip, kaip jis nusipelno. Jis man perka drabužių, kurių 
dar nevilkėjau; tai juk meilės ir atsidavimo išraiška. Mano nedėkin- 
gumas kyla iš egoizmo ir nebrandos, o kai jis tuo nusivilia, pasidaro 
taip nemalonu. Nėra jokio pasiteisinimo: visatoje viskas poromis ir 
turime už tai prisiimti atsakomybę. 

Pravirkstu suvokusi, kokia nevisavertė esu. Jis man atleidžia. 


Tada mes mylimės. 


„Niekada manęs nepalik, — 
sako jis, — 


negaliu be tavęs.“ 


Ir aš pažadu. 


— 149 — 


PIRMADIENIS, LIEPOS 30 D. 


20 


Spaikas laukė prie jos stalo, nors pasirodyti darbe ji turėjo po 
pusantros valandos. 

— Berit gavo puikios informacijos apie dar vieną istoriją, — pa- 
sakė jis. - Šiandieną turėsi su Karlu Venergrenu rašyti apie žmog- 
žudystę. 

Anika numetė rankinę ant grindų ir nuo kaktos nusibraukė 
prakaitą. 

— Su kiekviena diena vis karščiau, — pasakė ji. 

— Karlas jau pakeliui iš Nineshamno, — toliau kalbėjo Spai- 
kas. — Ar girdėjai, kad jis laimėjo Gotlando lenktynes? 

Anika atsisėdo ir įsijungė kompiuterį. 

— Ne, bet tai puiku. 

Spaikas įsitaisė ant jos stalo ir atsivertė kitą vakarinių naujienų 
laikraštį. | 

— Na, šiandieną mes laimime, - pasakė jis. — Jie neturi tėvų nei 
rastų drabužių. Vakar gerai padirbėjai, ir tu, ir Berit. 

Anika nulenkė galvą. 

— Koks planas šiandien? — pasiteiravo ji. 

— Pirmojo puslapio negausi, — pasakė Spaikas. — Trečią dieną 
visada perkama mažiau. Nustelbti Berit pirmojo puslapio istorijai 
prireiktų ko nors itin sensacingo. Pabandyk iš policijos išgauti 
kokią jų teoriją, dabar jau turėtų būti šį tą numatę. Nežinai, ar jie 
turi konkrečią versiją? 

Anika pagalvojo apie Joakimą ir iš karto prisiminė Spaiko ne- 
prielankumą „buitiniams konfliktams“. 

— Galbūt, — tepasakė ji. 

— Jei policija artimiausiu metu nieko nepateiks, ši istorija už- 
strigs, — tęsė Spaikas. — Turime stebėti žmogžudystės vietą — šian- 
dieną gal pasirodys apsiašaroję draugai. 

— Kaip dėl grafinio vaizdo, paskutinių jos gyvenimo valandų 
žemėlapio? — pasiūlė Anika. 

Spaikas nušvito. 

— Tu teisi, to dar nedarėme. Patikrink, ką šiam reikalui turime, 
tada pasikalbėk su dizaineriais. 

Anika kai ką pasižymėjo. 

— Ar dar kas nors vyksta? — paklausė ji. 

— Esame apdovanoti nauju vyriausiuoju redaktoriumi. Šiandie- 
ną pradeda dirbti Andersas Šiumanas. Pažiūrėsim, kaip seksis... 

Anika reikšti nuomonės neskubėjo. Apie naująjį vyriausiąjį re- 
daktorių, buvusį Švedijos televizijos dokumentinio ciklo vedėją 
buvo girdėjusi gandų. Niekada jo gyvai nebuvo sutikusi, tik ma- 
čiusi per televizorių. Jis buvo aukštas blondinas. Jos nuomone, 
šiurkštokas ir nemalonus. 

— Ką apie jį manote? - atsargiai paklausė Anika. 

— Kaip, po galais, televizijos žvaigždė gali sau leisti manyti, kad 
čia įžygiuos ir ims mus mokyti dirbti? 


Atrodė, kad jis perteikia bendrą visos redakcijos požiūrį. 

Anika pakeitė temą: 

— Ar Ana Snaphanė šiandieną užsiėmusi, gal gali man padėti 
su žmogžudyste? 

Spaikas pakilo. 

— Panelei Snaphanei vėl atsinaujino smegenų auglys ir ji eina 
dar kartą atlikti MRT. O, Karlai, po šimts, puikiai padirbėta! 

Į redakciją įlingavo trofėjumi rankoje nešinas Karlas Venergre- 
nas. Spaikas prie jo nuskubėjo ir patapšnojo per nugarą. Anika pri- 
blokšta liko stovėti. „O Dievulėliau, vargšė Ana, smegenų auglys!“ 

Drebančiomis rankomis ji pakėlė ragelį ir surinko Anos telefo- 
no numerį. Ši atsiliepė po pirmo signalo. 

— Kaip tu jautiesi? —- gergždžiančiu balsu paklausė Anika. 

— Po velnių, aš taip susirūpinusi, — pasakė Ana Snaphanė. — 
Jaučiu svaigulį, man taip silpna. Užsimerkus vis pralekia vaizdi- 
niai. 

— Spaikas man sakė. Po galais, kodėl man nieko nesakei? 

Ana pametė minties eigą. 

— Apie ką tu? 

— Kad tau smegenų auglys! 

— Ber aš niekada neturėjau smegenų auglio, - dabar Ana Snap- 
hanė visai susipainiojo. — Buvo daugybė tyrimų, bet niekada nie- 
ko nerado. 

Anika nieko nebesuprato. 

— Ber Spaikas sakė... Tai tavo smegenims viskas gerai? 

— Paklausyk manęs, - pradėjo Ana Snaphanė. - Manau, galima 
teigti, kad ligų klausimu negaliu skųstis savo vaizduotės galimybė- 
mis. Puikiai žinau, kad taip ir yra, bet tai manęs nesustabdo nuo 
bent kelis kartus per metus aplankančio įsitikinimo, kad mirštu. 
Praeitą žiemą gydytojams taip įkyrėjau, kad iš tikrųjų gavau siun- 
timą atlikti MRT. Taip, Spaiką tai labai pralinksmino. 

Anika atsilošė kėdėje. 

— Vadinasi, tu hipochondrikė*... — nustatė ji. 

Ana Snaphanė liūdnai nusijuokė. 

— Na taip, manau, galima pavadinti ir taip. Šiaip ar taip, pusę 
keturių šiandieną turiu apsilankyti pas gydytoją. Niekada negali 
žinoti... 

— Kaip ketini praleisti laisvadienius? 

— Jei jie nenuspręs, kad man reikia gultis į ligoninę, pasiimsiu 
kates ir važiuosiu į Piteo. Rezervavau naktinio traukinio bilietą. 

— Gerai, - pasakė Anika. - Pasimatysim, kai grįši. 

Joms baigus pokalbį Anika susimąstė apie savo pačios atos- 
togas. Šiandieną buvo paskutinė diena iš penkių darbo dienų 
pamainos ir po jos laukė keturi laisvadieniai. Anika planavo va- 
žiuoti namo į Helefošnesą, ten susitikti su Svenu ir pamatyti 
Viską. Ji atsiduso. Netrukus jai reikės apsispręsti. Arba pasilikti 
Stokholme ir bandyti susirasti naują darbą, arba palikti butą ir 
grįžti namo. 

Anika nužvelgė redakciją. Kadangi buvo pirmadienis, aplink 
knibždėjo žmonių. Dėl to ji jautėsi nerangiai ir nesaugiai. Nežino- 
jo bent pusės jų vardų. Malonus savaitgalį aplankęs jausmas, kad 
čia priklauso, buvo išblėsęs. Rodės, tai siejosi su nakties atmosfe- 
ra: dienos apšvietimo lempos, tamsa languose, tušti koridoriai ir 
tylus oro kondicionieriaus zyzimas. 

Dieną ši vieta virsdavo visiškai kitokia: prisipildydavo šviesos ir 
savimi pasitikinčių žmonių skleidžiamų garsų. Anika nebesijautė 
viską kontroliuojanti ir čia priklausanti. 

— Na, akivaizdu, kad kol manęs čia nebuvo, veiksmas virte 


virė, — pasakė Karlas Venergrenas ir be ceremonijų prisėdo ant 


* Hipochondrikas - žmogus, įsikalbantis ligas. 

Anikos stalo krašto. Moteris demonstratyviai ištraukė atspausdin- 
tą lapą, ant kurio jis buvo atsisėdęs. 

— Tokia tragiška istorija, — ištarė ji. 

Karlas Venergrenas ant lapo pasidėjo trofėjų. 

— Štai — buriavimo taurė, — pasakė jis. - Neblogai, ar ne? 

— Puiku, — pasakė Anika. 

— Burlaivio savininkas gauna trofėjų, kiti apdovanojami diplo- 
mais. IOR* pirmoji kategorija, dideli burlaiviai, tai mano sritis. 

— Vadinasi, yra daug skirtingų kategorijų, ar ne? — paklausė 
Anika ir atsidarė vienos naujienų agentūros svetainę. 

Karlas Venergrenas žiūrėjo į moterį kelias sekundes ir nieko 
neatsakė. 

— Tau nelabai patinka laivai, ar ne? — galiausiai paklausė jis. 

— Ne, dar kaip patinka, - pasakė Anika. - Dažnai senelės valti- 
mi plaukioju ežere. Man patinka, aplink toks grožis. 

Ji nepakėlė akių, kai pašnekovas atsistojo ir nuėjo, prisivertė 
atsiriboti nuo jo ir visų kitų redakcijoje. Paėmė kito laikraščio 
numerį. Apie šią žmogžudystę jie nebuvo parašę nieko naujo. Per- 
skaitė, kad užsiminė apie nusikaltimo vietoje paliktą raštelį su žo- 
džiais: „Mums tavęs trūks“. Anika papurtė galvą ir vartė laikraštį 
toliau, kol aptiko straipsnį apie tai, kas nutinka santykiams, kai 
baigiasi atostogos. Ji perskaitė, kad rudeniop padaugėja skyrybų, 
kai bet kokios viltys išlaikyti santuoką gyvybingą per žiemą su- 
bliūkšta dar per vasaros atostogas. Ji prisiminė savo pačios santy- 
kius ir atsiduso. 

— O Dieve, atrodai apgailėtinai. Laikas kavai? 

Jai šypsojosi Berit ir ji pabandė atsakyti tuo pačiu. 


* Angl. International Offsbore Rule — tarptautinė jūrinė taisyklė, buriavimo 
nuostatai. 

— Girdėjau, kad arkapstėte sensaciją, —- pasakė Anika rankinėje 
ieškodama piniginės. 

— Tikrai taip, ir labai gerą, — patvirtino Berit. — Žinai apie In- 
formacinio biuro skandalą, IB istoriją? 

Anika skaičiavo savo smulkiuosius pinigus ir sau priminė, kad 
šiandien reiktų išsiimti grynųjų. 

— Šį tą, — pasakė ji. — Tai, kad Janas Giju ir Peteris Bratas išsi- 
aiškino, jog vyriausybė aštuntame dešimtmetyje turėjo nelegalų 
partinės priklausomybės registrą? 

Jos pasuko link kavinės. 

— Būtent, — pasakė Berit. — Socialdemokratai supanikavo. Jie 
sulaikė žurnalistus ir iš esmės pasielgė labai neracionaliai. Dar su- 
naikino savo tiek vidaus, tiek kitų šalių archyvus. Prašyčiau kavos 
ir danišką bandelę. 

Jos prisėdo prie staliuko šalia lango — ne dėl vaizdo, bet kad 
būtų arčiau oro kondicionieriaus. 

— Išsiaiškinti, kas iš tiesų įvyko IB, nėra jokių galimybių? — pa- 
klausė Anika. | 

— Beveik, — pripažino Berit. — Faktas, kad archyvų neliko, už- 
kirto kelią bet kokiam išsamesniam tyrimui. Socialdemokratai 
sėdėjo kaip Dievo ausyje. Iki dabar. 

Anika nustojo kramčiusi. 

— Kodėl? - sukluso ji. 

Berit instinktyviai pritildė balsą. 

— Vakar, vidury nakties, sulaukiau informacijos. Atsirado už- 
sienio archyvų. 

Anika net žagtelėjo. 

— Tikrai? — negalėjo atsitokėti ji. 


Berit atsiduso. 

— Na, panašu į tai, — pasakė ji. — Netikėtai Švedijos gynybos 
ministerijoje rasta archyvų kopija. Šaltinių nėra, trūksta ir origi- 
nalių dokumentų, bet net tokiu atveju... 

— Tai nebūtinai reiškia, kad originalas egzistuoja, — tarė Anika 
pūsdama kavą. 

— Ne, nereiškia, tačiau labai tikėtina. Iki praeitos nakties net 
nebuvo jokių įrodymų, kad iš archyvų kas nors iš viso liko. Toje 
kopijoje daugybė medžiagos, taigi ji neabejotinai yra ypatingos 
vertės. 

— Ar ką nors jau peržiūrėjote? —- paklausė Anika. 

— Taip, iš karto atsikėlusi šįryt. Juk visa tai be galo svarbu. 

Anika susimąsčiusi palinksėjo. 

— Tai tikra bomba, — pripažino ji. — Ir dar pačiame rinkimų 
kampanijos įkarštyje. 

— Niekada neatspėtum, kur ji atsidūrė, — pasakė Berit. 

— Vyrų tualete? — spėjo Anika. 

— Ne, gavau paštu, — pasakė Berit. 

Ministras iškėlė sūpynes kiek galėdamas aukščiau. 

— Ar pasiruošusi? — sušuko jis. 

— Taip! - suspigo jo dukra. 

— Ar pasiruošusi? — vėl suriko jis. 

— Taaaip! —- rėkė mergaitė. 

Ausyse spengiant dukters krykštavimui, jis paleido medinę sė- 
dynę pirmyn, tada atsitūpė jai skriejant į orą. 

— Aaaa! — šaukė vaikas. 

— Ir mane, tėveli, ir mane! 

Jis nusišypsojo sūnui ir nuo kaktos jam nubraukė prakaitą. 

— Gerai, kaubojau, — tarė jis. - Bet paskutinį kartą. 

Vyras apėjo apie medį, praeidamas pakuteno dukteriai pilvą, 
čiupo sūnaus sūpynes ir vėl pakartojo tą pačią „Ar pasiruošęs?“ 
procedūrą. Tada pastūmė stipriai, bet ne taip, kaip dukrą: sūnus 
buvo mažesnis ir ne toks bebaimis kaip dvynė jo sesuo. 

— Tėveli, pasupk dar! - šaukė dukra. 

— Nebeturiu jėgų, pavargau, — sakė tėtis. — Kai baigsite suptis, 


ateikite pas mane prisėsti ant suolo. 

— Ber tėveli, tėveli... 

Ministras priėjo prie žmonos, sėdinčios po dideliu saulės skė- 
čiu. Melsvai beicuoti sodo baldai buvo pagaminti iš aplinką tau- 
sojančios pušų medienos. Kartais jis jausdavosi nepakeliamai nu- 
spėjamas. 

— Kada turi išvažiuoti? - paklausė žmona. 

Jis pabučiavo jai plaukus ir prisėdo ant suolelio šalia. 

— Nežinau, - atsiduso. — Gal pavyks pasilikti likusią savaitės 
dalį. 

Suskambo telefonas ir jis stojosi eiti. 

— Ne, lik čia, aš atsiliepsiu... 

Ji pakilo ir lengvai nurisnojo link verandos, kur skambėjo be- 
laidis telefonas. Apie kojas plaikstėsi sijonas, ant įdegusių pečių 
švytavo plaukai. Į ją žiūrint vyrą užliejo švelnumo banga. Jis matė 
ją šnekant, tada ji atsisukusi į jį pažiūrėjo nustebusiu žvilgsniu. 

— Žinoma, — pakankamai garsiai, kad jis girdėtų, pasakė. — Jis 
atsilieps savo darbo kambaryje. 

Padėjusi ragelį ji priėjo prie savo vyro. 


— Kristeri, — tarė moteris. — Policija. 


Ji niekaip negalėjo pagauti Kju. Jis dalyvavo apklausose. Išban- 
dė visus įmanomus numerius. Centrinės kontrolės stotyje nepasa- 
kė nieko naujo, Kriminalinių nusikaltimų skyriuje ji sulaukė tik 
pasipiktinimo, o atstovas spaudai buvo užsiėmęs. Niekas neatsi- 
liepė paskambinus Patricijai. 

Telefonų knygoje susirado „Klubo šeši“ telefono numerį, bet 
ten atsiliepė tik atsakiklis. Malonų balsą nutaisiusi jauna mergina | 
pasakė, kad darbo laikas yra nuo 1 iki 5 valandos nakties. Buvo 
galima susitikti su gražiomis jaunomis merginomis, joms pasiū- 


lyti šampano, stebėti šou ar privatų pasirodymą, taip pat žiūrėti 


— 159 — 


LIZA MARKLUND 


ir nusipirkti erotinių filmų. Apsilankyti karščiausiame Stokhol- 
mo klube maloniai buvo kviečiami visi smalsaujantys ar ieškantys 
nuotykių. 

Anikai tai sukėlė lengvą pasišlykštėjimą. 

Ji paskambino dar kartą ir žinutę įsirašė į diktofoną. Tada vėl 
pabandė susisiekti su policijos atstovu spaudai. Šįkart jai pavyko. 
— Ikiteisminiam procesui paskirtas magistratas, — pasakė jis. 

Anikos pulsas padažnėjo. 

— Kas? 

.— Vyriausiasis prokuroras Kjelis Lindstromas. 

— Kodėl dabar? - paklausė ji, nors atsakymą beveik žinojo. 

Spaudos atstovas atsakinėjo itin nenoriai. 

— Na, - pradėjo jis, - tyrimas jau pajudėjo, taigi kriminalinių 
tyrimų komanda nusprendė, kad laikas paskirti prokurorą. 

— Turite įtariamąjį, - spėjo Anika. 

Vyras atsikrenkštė. 

— Kaip ir sakiau, tyrimas pasistūmėjo į priekį. 

— Ar tai Joakimas, jos vaikinas? 

Pašnekovas atsiduso. 

— To komentuoti negaliu, — tarė jis. — Šiuo metu susilaikome 
nuo bet kokių pareiškimų. 

— Bet tai jis? — neatstojo Anika. 

— Esame atlikę pakankamai apklausų ir turime tam tikrų po- 
žymių, nukreipiančių ta linkme. Bet prašau kol kas to neviešinti. 
Tai pakenktų tyrimui. 

Viduje sukirbėjo triumfo jausmas. „Taip! Tai jis! Tas slidus ti- 
pas, pornografijos klubo savininkas, smurtautojas, keliantis ranką 
prieš moterį!“ 

— Ką galime rašyti? — pasiteiravo Anika. — Manau, galiu teigti, 


kad policija jau turi konkrečią versiją ir yra numačiusi įtariamą- 


— 160 — 


KLUBAS 69 


jį. Ir tai, kad atlikote daugybę apklausų... Ar ji kada nors dėl jo 
kreipėsi? 

— Kas? 

— Jozefina. Ar ji kada nors pranešė apie jo grasinimus ar smurtą? 

— Kiek žinoma mums, ne. 

— Kodėl manote, kad tai jis? 

— To nenoriu gvildenti. 

— Ar dėl to, kad kas nors ką nors pasakė apklausos metu? Ar 
tai buvo Patricija? 

Spaudos atstovas sudvejojo. 

— Žinote, tiesiog turite pasikliauti tuo, ką pasakiau, — galiausiai 
tarė jis. — Negaliu jums atskleisti jokių detalių. Šio etapo dar ne- 
pasiekėme. Niekas oficialiai nėra įtariamas įvykdęs šį nusikaltimą. 
Narpliodama Jozehinos nužudymo bylą policija vis dar tiria keletą 
versijų. 

Anika suprato, kad daugiau nieko nepeš. Ji padėkojo ir baigė 
pokalbį, tada paskambino vyriausiajam prokurorui Kjelui Linds- 
tromui. Jis visą dieną buvo teisme. Moteris atsiduso. Ką gi, neliko 


nieko kito, kaip tik nueiti į kavinę ko nors užkąsti. 

— Jums žinutė, — pasakė nepatenkintas priimamojo sekreto- 
rius, kai Anika prieš sugrįždama į viršų ėjo pro priimamąjį, ir iš- 
tiesė raštelį. 

Su ja susisiekti bandė buvusios Jozefinos mokyklos direktorius 
Martinas Larsonas Bergas. Panašu, kad nurodytas telefono nume- 
ris buvo ne jo namų. 

— Dėkoju, kad atskambinote, — entuziastingai išbėrė jis. — Sa- 
vaite anksčiau, nei planavome, atidarėme Tebio jaunimo centrą. 

— Supratau, - tarė Anika. — O kodėl? 

— Na, ką nors reikėjo daryti dėl Jozefinos mirties, — pasakė 
jis. — Čia pradėjo veikti krizės valdymo komanda, į kurią gali 
kreiptis visi, kam sunku. Dirba socialiniai darbuotojai, psicholo- 
gai, kunigai, jaunimio klubo vadovai, mokytojai... Šiam sunkiam 
laikotarpiui įveikti mobilizuota visa mokykla. 

Anika sukluso. 

— Argi Jozefina iš tikrųjų turėjo tiek daug draugų? 

Martinas Larsonas Bergas atsakė šaltu rimtumu persmelktu 


tonu. 

— Toks nusikaltimas sukrečia visus. Savo ruožtu mes mokyklo- 
je jaučiame, kad turime pasirūpinti savo mokiniais, jiems išgy- 
venant traumą ištiesti pagalbos ranką. Tokio visuotinio skausmo 
ignoruoti negalima. 

— Norite, kad apie tai parašytume? — padarė išvadą Anika. 

— Manome, kad svarbu, jog mes Tebyje pateiktume pavyzdį 
kitiems, patekusiems į panašią situaciją, — pasakė jis. - Norime 
parodyti, kad gyvenimas tęsiasi. Tam reikia didžiulio atsidavimo 
bei išteklių, o mes turime abu. 

— Ar galite minutėlę palaukti? — paprašė ji ir atsistojusi nuėjo 
prie Spaiko. 

Naujienų skyriaus redaktorius, žinoma, kalbėjo telefonu. 

— Ar norime ašarų liejimo šou iš Tebio? — nesulaukusi, kol 
baigs kalbėti paklausė Anika. 

— Ką? — nuleidęs telefoną ant pilvo sukluso Spaikas. 

— Mokyklos direktorius jaunimo klube atidarė krizių centrą. 
Ar norime apie tai rašyti? 

— Gali važiuoti, — pasakė Spaikas ir tęsė pokalbį telefonu. 

Anika sugrįžo prie savo stalo. 

— Sakykite, kaip jus rasti? 

Ji išvažiavo su vasaros praktikantu fotografu Petersonu. Jis tu- 
rėjo išklerusį golfą, kuris užgesdavo ties kas antra sankryža. 


„Daugiau niekada nesiskųsiu Bertiliu Strendu“, — nusprendė 


Anika. 


Jaunimo klubas buvo įsikūręs ryškiai raudoname aštunto de- 
šimtmečio pastate, jame buvo virtuvė bei biliardinė su didelėmis 
sofomis. Čia, žinoma, karaliavo vaikinai. | 

Merginos stoviniavo pakampiuose. Kelios jų verkė. Prieš pasi- 
rodant Martinui Larsonui Bergui Anika su fotografu paskubomis 
apėjo patalpas. 

— Be galo svarbu nenumoti ranka į šių jaunų žmonių jaus- 
mus, — susirūpinusiu žvilgsniu pasakė jis. - Mes čia būsime dvi- 
dešimt keturias valandas per parą visą likusią savaitę. 

Anika kai ką pasižymėjo užrašuose, pilve sukirbėjo nemalonus 
jausmas. 

Klube buvo triukšminga. Jaunuoliai buvo suirzę, vieni ant kitų 
rėkavo ir emocingai plaikstėsi. Du vaikinai biliardo kambaryje 
bandė nutraukti mergaitei marškinėlius ir liovėsi tik sudrausmi- 
nus direktoriui. 

-— Lota kiek nerimto būdo, — apgailestaujančiu tonu pasakė 
Martinas Larsonas Bergas. 

Anika į jį dėbtelėjo negalėdama patikėti, ką išgirdo. 

— Jūs ginate tokį berniukų elgesį? — nusistebėjo ji. 

— Dabar jiems sunkus metas. Praeitą naktį jie mažai miegojo. 
Tai Lisbet, mūsų socialinė darbuotoja. 

Anika ir Petersonas pasisveikino. 

— Manome, kad be galo svarbu tinkamai suvaldyti situaciją, — 
pasakė socialinė darbuotoja. - Įsiklausyti į juos. 

— Ar tokiomis sąlygomis tai įmanoma? — atsargiai pasiteiravo 
Anika. 

— Vaikai turi skausmu pasidalyti, - aiškino socialinė darbuoto- 
ja. — Jie vieni kitiems padeda susidoroti su liūdesiu. Mes čia, kad 
pagelbėtume visiems Jozefinos draugams. 

— Netgi tiems, kurie iš kitų rajonų mokyklų? — paklausė Anika. 

— Laukiame visų, — užtikrintai nukirto Martinas Larsonas Ber- 
gas. - Esame pasiruošę padėti visiems, kam prireiks pagalbos. 

Kitame kambaryje dėl biliardo lazdos susiginčijo trys vaikinai, 
taigi Martinas Larsonas Bergas nuskubėjo spręsti kivirčo. 

— Ar einate ir ieškote žmonių, kuriems gali reikėti pagalbos? — 


paklausė Anika. 

Socialinė darbuotoja sutrikusi šyptelėjo. 

— Ką turite galvoje? 

— Geriausia Jozefinos draugė yra mergina, vardu Patricija. Ar 
su ja susisiekėte? 

— Ar ji čia lankėsi? — smalsiai paklausė socialinė darbuotoja. 

Anika apsidairė. Keturios merginos sėdėjo ir krapštinėjo pa- 
klerusį magnetofoną, kuris garsiai grojo Eriko Klaptono „Tears In 
Heaven“. Kitos trys, užsidegusios žvakes priešais mokyklos baigi- 
mo nuotrauką iš Evening Post, rašė Jozefinai eiles. Šeši berniukai 
žaidė kortomis. Anika niekaip negalėjo įsivaizduoti, kad čia savo 
noru Patricija galėtų bent koją įkelti. 

— Abejoju, — pasakė Anika. 

— Ber ji čia laukiama, visų laukiame, — patikino socialinė dar- 
buotoja. 

— Jūs veikiate visą naktį? 

— Negalime nuleisti savo paramos vėliavos. Tam, kad galėčiau 
čia būti, nutraukiau savo atostogas. 

Socialinė darbuotoja išsiviepė. Jos akyse sužibo tarsi kas neže- 
miško. Anika pasidėjo užrašus. Kažkas čia buvo ne taip. Ši mote- 
ris čia buvo ne dėl Jozefinos ar jos draugų. Ji čia buvo dėl savęs. 

— Turbūt galiu pasikalbėti su kai kuriais jos draugais? — paklau- 
sė Anika. 

— Kieno? — sukluso socialinė darbuotoja. 

— Jozefinos, — pasakė Anika. 

— A, taip, žinoma. Su kuriuo nors konkrečiai? 

Anika akimirką pagalvojo. 

— Gal su Šarlota? Jos mokėsi toje pačioje klasėje. 

— Žinoma, Šarlota. Manau, ji organizuoja eitynes į žmogžu- 
dystės vietą. Tiek reikalų, reikia užsakyti autobusus ir panašiai. 


Štai čia, prašom... 

Jie nuėjo į kabinetą už biliardinės. Jame telefonu kažką apra- 
rinėjo jauna, gerokai įdegusi moteris pažo šukuosena. Ji pervėrė 
žvilgsniu jiems pasirodžius, bet tuojau pat atlyžo, vos Anikai ištarė 
Evening Post. Iš karto nutraukė pokalbį. 

— Šarlota, geriausia Jozefinos draugė, — su prideramu sielvarto 
iškreiptu šypsniu prisistatė ji. 

Anika nuleido akis ir prisistatė. 

— Mes jau kalbėjomės, — pasakė ji ir Šarlota pritariamai link- 
telėjo. 

— Man vis dar šokas, - prisipažino Šarlota ir šaižiai šnarpštelėjo 
nosimi. — Taip sunku. 

Socialinė darbuotoja ją paguodė užuojautą demonstruojančiu 
apkabinimu. 

— Ber kartu mes būsime stiprūs, — tęsė mergina. — Turime kaip 
nors kovoti su tokiu beprasmiu smurtu. Jozefinos mirtis neliks be 
pėdsakų — mes tuo pasirūpinsime. 

Jos balsas buvo tvirtas ir ryžtingas. „Ji puikiai tiktų televizi- 
jai“, - pamanė Anika. 

— Ką turite galvoje? — atsargiai paklausė Anika. 

Šarlota nerimastingai žvilgtelėjo į socialinę darbuotoją. 

— Na, kad turime susitelkti. Protestuoti. Parodyti, kad nepasi- 
duodame. Jaučiame, kad dabar tai ypač svarbu. Palaikyti vienam 
kitą sielvarto valandą. Pasidalyti jausmais ir padėti ištverti šį sun- 
kų metą. 

Ji nežymiai šyptelėjo. 

— Organizuojate eitynes? — paklausė Anika. 

— Taip, užsiregistravo jau daugiau nei šimtas jaunų žmonių. 
Mums prireiks bent dviejų autobusų. 


Šarlota apėjo stalą paimti sąrašo su vardais. 

— Žinoma, mes apmokame visas susijusias išlaidas, — įsiterpusi 
patikino socialinė darbuotoja. 

Tarpduryje pasirodė fotografas Petersonas. 

— Ar galiu padaryti kelias nuotraukas? — paklausė jis. 

Abi moterys pasitempusios sustojo viena šalia kitos. 

— Ar galėtumėte nutaisyti kiek nusiminusius veidus? — paprašė 
fotografas. 

Anika atsiduso, užsimerkė ir užsisuko. Ji raudo iš gėdos. Kad 
įtiktų fotografui, moterys apsikabino ir ėmė šnirpščioti. 

— Na, daugiau jūsų nebetrukdysime, - pasukusi link durų pa- 
sakė Anika. 

— Verkiančių čia dar yra daug, — tarė Petersonas. 

Anika susimąstė. 

— Gerai, — pasakė ji. — Paklausime, ar yra norinčių nusifoto- 
grafuoti. 

Norinčių išties netrūko. Merginos liejo ašaras, blikčiojo žvakių 
šviesa, virš jų visų kabojo Jozefinos nuotrauka, beveik neatpažįsta- 
mai išdarkyta kopijavimo aparato. Petersonas nufotografavo mer- 
ginų eilėraščius ir nuotraukas, o triukšmas dar labiau įsismarkavo. 
Jaunuolių emocijas akivaizdžiai įkaitino dviejų žurnalistų buvi- 
mas, taigi isterijos intensyvumas augo. 

— Ei, mes irgi norime, kad nufotografuotumėte, — suriko du 
biliardo lazdomis mosuojantys jaunuoliai. 

— Manau, mums metas eiti, - sušnabždėjo Anika. 

— Kodėl? - nustebęs paklausė Petersonas. 

— Mes išeiname, — nukirto Anika. - Dabar pat! 

Ji nuėjo ieškoti Martino Larsono Bergo, o fotografas nenoriai 
rinko savo įrangą. Padėkoję direktoriui, jie išėjo iš pastato. 

— Kam, po galais, tokia skuba? — nepatenkintas suburbėjo Pe- 


tersonas pakeliui link automobilio. 

Jis ėjo atsilikęs nuo Anikos kelis metrus, į kairį klubą jam 
bumbsėjo krepšys su fotoaparatūra. Anika atsakė neatsisukdama. 

— Tai nesveika, — pasakė ji. - Dar kiek, ir tai būtų tapę nebe- 
valdoma. 

Ji klestelėjo į mašiną ir įjungė radiją. 


Visą kelią iki Stokholmo jie nepratarė nė žodžio. 

Numetusi rankinę ant grindų, Anika kitame redakcijos gale 
pastebėjo vyrą. Jis buvo augalotas blondinas, apšviestas pro gilu- 
moje esantį sporto redakcijos langą krintančios šviesos. Moteris 
smalsiai jį nužiūrėjo. Kas keletą metrų jis sustodavo pasilabinti ir 
pasisveikinti. Tik kai priėjo prie naujienų skyriaus, ji suprato, kad 
su juo kartu ir vyriausiasis redaktorius. Liesokas, nedidelio ūgio, 
aristokratiškų manierų santūrus vyras šalia buvo beveik nepaste- 
bimas. 

— Gal galėčiau gauti minutėlę jūsų dėmesio, — iš naujienų re- 
dakcijos susniaukrojo jis. 

Spaikas, užkrovęs kojas ant savo darbo stalo, kalbėjo telefonu 
ir nė nepakėlė akių. Į vyrus pažiūrėjo fotoreporteris Pelė, tada vėl 
įbedė nosį į savo ekraną. Kiti pakėlė akis nuo darbų ir įtariai pa- 
žvelgė į vyrą. Niekas neprašė kviesti televizijos žvaigždę būti jų 
redaktoriumi. | 

— Prašyčiau paklausyti, — pasakė vyriausiasis redaktorius. 

Visų veidai buvo abejingi. Spaikas ir toliau nekreipė dėmesio. 


Anika nejudėjo. Staiga blondinas užšoko ant naujienų redakcijos 


— 169 — 


LIZA MARKLUND 


stalo. Išsitiesęs visu ūgiu ant Spaiko stalo jis dairydamasis kėbli- 
nėjo tarp telefonų aparatų bei kavos puodelių. Tada įsirėmė ran- 
komis į klubus ir pažvelgė į priekį. Jis vis dar buvo apšviestas pro 
langą krintančios šviesos; Anika nė pati nepajutusi pakilo ir nuėjo 
prie aplink besiburiančios nedidelės grupelės. Jo kojos buvo prie- 
šais pat Spaiko nosį, kuris pakėlė akis ir, išbėręs: „Aš jums atskam- 
binsiu“, padėjo ragelį. Fotoreporteris Pelė buvo pakilęs nuo savo 
kompiuterio ir taip pat pasuko į naujienų redakciją. Triukšmas 
nuščiuvo, tebuvo girdėti švelnus bruzdesys, visiems patraukus 
link naujienų skyriaus stalo redakcijos viduryje. 

— Esu Andersas Šiumanas, — prisistatė vyras. — Šiuo metu va- 
dovauju tiriamųjų reportažų komandai Švedijos televizijoje. Ta- 
čiau jau nuo trečiadienio, rugpjūčio pirmos dienos, būsiu naujasis 
jūsų redakcijos vadovas. 

Jis nutilo, redakcijoje suspengė kurtinama tyla. Jo balsas pri- 
minė užsienio dokumentinių filmų įgarsintoją. Anika spoksojo 
susižavėjusi. 

Vyras žengė žingsnį ir nužvelgė kitą redakcijos pusę. 

— Nežinau, kas ką dirbate, - pasakė jis. —- O jūs žinote. Neketi- 
nu jūsų mokyti, kaip ką daryti. Jūs tai patys išmanote geriausiai. 

Vėl stojo tyla. Anika galėjo girdėti automobilių ūžesį už lango, 
oro kondicionierių. 

— Tai, ką ketinu daryti, — toliau kalbėjo vyras ir Anikai pa- 
sirodė, kad jis pažiūrėjo į ją, — gali jūsų darbo procesą paversti 
sklandesniu. Aš nevairuosiu šio mechanizmo. Planuosiu ir tiesiu 
naujus kelius. Negaliu to padaryti vienas, todėl turime dirbti kar- 
tu. Jūs vairuojate šį traukinį, jūs krosnies kūrikai, jūs palydovai. 
Jūs kalbatės su keleiviais, laiku uždarote duris, kad traukinys at- 
vyktų nevėluodamas. Aš planuosiu mūsų išvykimą, pasirūpinsiu, 


kad stotume reikiamose stotelėse ir kad ten būtų nutiestas gele- 

"žinkelis. Aš ne mechanikas. Tačiau galiausiai norėčiau juo tapti, 
kai mane išmokysite visko, ko nežinau. Kol kas esu tik viena: aš 
publicistas. 

Jis pasuko į sporto skyrių ir prieš Aniką dabar stovėjo nugara, 
tačiau ji viską taip pat gerai girdėjo. 

— Aš nuoširdžiai atsidavęs žurnalistikai, — kalbėjo jis. - Mano 
darbdavys yra žmogus gatvėje. Kovojau du korupcija ir piktnau- 
džiavimu valdžia visą savo profesinį gyvenimą. Tai pati žurnalisti- 
kos šerdis. Mano kelrodis yra tiesa, ne įtaka ir ne valdžia. 

Jis pasisuko devyniasdešimties laipsnių kampu ir į Aniką pasi- 
suko profiliu. 

— Tai skambūs žodžiai. Nebandau būti pretenzingas, tik ambi- 
cingas. Šio darbo ėmiausi ne dėl to, kad jis pasiūlys gerą atlygini- 
mą ir prestižą, nors ir tiesa, kad suteiks abu šiuos dalykus. Ne, aš 
čia šiandieną dėl vienos vienintelės priežasties - dirbti su jumis. 

Nukrito smeigtukas. Suskambo Spaiko telefonas, bet jis skam- 
butį atmetė. 

— Kartu mes galime šį laikraštį paversti didžiausiu Skandinavi- 
joje, — pasakė Andersas Šiumanas. — Jau turime viską, ko tam rei- 
kia, — iš esmės visa tai yra kiekviename jūsų. Darbuotojai. Žurna- 
listai. Jūs - smegenys, šio laikraščio širdis. Galiausiai galbūt mums 
pavyks visas jas priversti dirbti vienu ritmu ir su galingu griausmu 
mes nuversime kalnus. Pamatysite, kad aš kalbu rimtai. 

Daugiau netaręs nė žodžio, jis nulipo nuo stalo ir tvarkingai 
nusileido ant grindų, į redakciją sugrįžo įprastas bruzdesys. 

— Įspūdinga, — ištarė staiga šalia atsidūręs Karlas Venergrenas. 

— Taip, iš tiesų, — pritarė Anika vis dar paveikta vyro chariz- 
mos. 

— Nesu girdėjęs tiek pompastiško šlamšto nuo savo tėvo kalbos 


per mokslo baigimo ceremoniją. Na, ką naujo turi? 

Anika apsisuko ir grįžo prie savo darbo stalo: 

— Policija turi įtariamąjį, — pasakė ji. 

— Iš kur žinai? — skeptiškai pasiteiravo už jos stovintis Karlas 
Venergrenas. 

— Juk tai visiškai akivaizdu. Tai jos vaikinas. Juk tipiškas atvejis. 

— Ar jis suimtas? 

— Ne, jis net nėra oficialiai pripažintas kaip įtariamasis. 

— Vadinasi, mes nieko viešinti negalime, — konstatavo Karlas. 

— Viskas priklauso nuo to, kaip sudėliosi žodžius, — pasakė 
Anika. - Ką turi tu? 

— Rašiau savo buriavimo žurnalą. Sporto redakcija norėjo. 
Nori paskaityti? 

Anika kreivai šyptelėjo. 

— Gal ne dabar. 

Karlas Venergrenas vėl prisėdo ant jos stalo. 

— Ši žmogžudystė tau pralaužė ledus, ar ne? — paklausė jis. 

Anika dėliojo senus naujienų agentūros lapus. 

— Na, to nepasakyčiau, — pasakė ji. 

— Jau dvi dienas iš eilės gauni pirmąjį puslapį, to padaryti šią 
vasarą nepavyko nė vienam stažuotojui, — toliau įsikibęs savo kal- 
bėjo Karlas Venergrenas. 

— Išskyrus tamstą, žinoma, — pasakė Anika ir maloniai nusi- 
šypsojo. 

— Na, taip, ber mano pradžia buvo kitokia. Aš pradėjau nuo 
praktikos. 

„Taip, ir tavo tėvas yra valdybos narys“, - pagalvojo Anika, bet 
nieko nepasakė. Karlas atsistojo. 

— Važiuoju į nusikaltimo vietą, gal sutiksiu kelis gedėtojus, — 

Anika palinksėjo ir įsijungė kompiuterį. Atsidarė naują doku- 
mentą ir pradėjo rašyti dramatišku tonu: „Didelis poslinkis Joze- 
fhinos Liljeberg žudiko medžioklėje...“ 

Daugiau nieko nespėjus parašyti, suskambo karštoji linija. 
Anika nepatenkinta suinkštė ir čiupo ragelį. 

— Dabar jau gana, - kitame gale prašneko moters balsas. 

— Visiškai sutinku, — pasakė Anika. 

— Daugiau nebegalime taikstytis su patriarchato diktatu. 

— Ir aš taip manau, - pritarė Anika. 

— Mes griebsimės keršto, darysime tai krauju ir ugnimi. 

— Turbūt esate išties kietos merginos, - pasakė Anika. 

Balse pajuto susierzinimą. 

— Klausyk, ką tau pasakysiu. Mes „Barbės nindzės“, amazonės, 
skelbiančios karą priespaudai ir smurtui prieš moteris. Daugiau 
su tuo nesitaikstysime. Moteris parke buvo paskutinis lašas kan- 
trybės taurėje. Mes, moterys, neturime būti vienintelės, bijančios 
naktį išeiti. Vyrai taip pat turi pajusti smurto skonį. Dar pamaty- 
site. Pradėsime nuo policijos, valdžios struktūros veidmainių. 

Anika dabar sukluso — atrodė, ši buvo tikra psichė. 

— Kodėl skambinate šiuo numeriu? — paklausė ji. 

— Norime savo žinią paskleisti žiniasklaidoje. Norime maksi- 
malaus viešumo. Evening Post siūlome galimybę prisijungti prie 
mūsų pirmojo išpuolio. 

Anikai išdžiūvo burna. „Kas, jei ši jauna moteris kalba rimtai?“ 
Ji apsižvalgė aplink bandydama pagauti kieno nors žvilgsnį, kad 
galėtų pasikviesti. 

— Ką... ką turite galvoje? — netvirtai paklausė. 

— Pradedame rytoj, - pareiškė moteris. - Ar norite atvykti? 

Anika apimta nevilties dar kartą apsižvalgė. Niekas nekreipė į 


ją dėmesio. 

— Ar kalbate rimtai? — išvebleno ji. 

— Štai mūsų sąlygos, — dėstė jauna moteris. — Norime visiškos 
teksto ir antraščių kontrolės. Taip pat norime visiško anonimiš- 
kumo garantijų bei teisių į visas nuotraukas. Dar reikalaujame 
penkiasdešimties tūkstančių kronų avansu. Grynaisiais. 

Anika kelis kartus giliai įkvėpė. 

— Tai neįmanoma, - pasakė ji. - Net nesvarstytina. 

— Ar esate tuo tikra? — paklausė moteris. 

— Labiau užtikrinta nesu buvusi, - patikino Anika. 

— Tada skambinsime jūsų konkurentams, — pareiškė moteris. 

— Gerai, sėkmės. Išgirsite tą patį atsakymą, kaip ir čia, tai jums 
galiu garantuoti. 

Spragrelėjus linija išsijungė. Anika padėjo ragelį, užsimerkė ir 
panarino galvą tarp rankų. „O velnias, ką daryti dabar? Skambinti 
policijai? Pasakyti Spaikui? Apsimesti, kad nieko neįvyko?“ Apė- 
mė nenumaldomas jausmas, kad bet kuriuo atveju jai gerokai už 


tai klius. 

— Štai mūsų vakarinės pamainos reporteriai, — išgirdo ji sakant 
vyriausiąjį redaktorių. Pakėlusi akis pamatė link jos nuo fotore- 
portažų skyriaus ateinančių redaktorių kolegiją. Šalia vyriausiojo 
redaktoriaus žengė naujasis redakcijos vadovas Andersas Šiumanas 
ir sporto, pramogų, fotoreportažų bei kultūros skyriaus vadovai, 
taip pat vienas vedamųjų straipsnių autorius. Visi buvo vyrai ir, 
išskyrus Šiumaną, visi vilkėjo panašius tamsiai mėlynus švarkus, 
džinsus ir avėjo nublizgintus batus. Ji iš karto prisiminė, kaip juos 
kartą pavadino Ana Snaphanė, ir prapliupo juoku. „Mėlynųjų ka- 
lakutų paradas“. 

Grupelė stabtelėjo prie jos stalo. 

— Vakarinės pamainos korespondentai darbą pradeda vidur- 
dienį ir dirba iki vienuoliktos valandos vakaro, — atsukęs nugarą 
į Aniką pasakė vyriausiasis redaktorius. — Jie dirba pamainomis ir 
daugelis pagal laikinas darbo sutartis. Vakarinė pamaina daugiau- 
sia yra apmokomojo... 

Jis pajudėjo eiti toliau, tuomet Andersas Šiumanas nuo grupe- 
lės atsiskyrė ir priėjo prie jos. 

— Aš Andersas Šiumanas, — prisistatė jis ištiesęs ranką. 

Anika atsargiai į jį pažiūrėjo. 

— Taip, aš taip ir supratau, — tarė ji, nusišypsojo ir paspaudė 
jam ranką..- Anika Bengtzon. 

Jis irgi nusišypsojo. 

— Tai jūs rašėte apie Jozefinos Liljeberg žmogžudystę, — pasi- 
tikslino jis. 

Ji paraudo. 

— Na, atspėjote, — prisipažino. 

— Ar esate nuolatinė darbuotoja? 

Anika papurtė galvą. 

— Ne, dirbu čia tik vasarą. Mano sutartis baigiasi už kelių sa- 
vaičių. 

— Esu tikras, kad dar turėsime progų pasikalbėti, - pasakė An- 
dersas Šiumanas, apsisuko ir grįžo prie „pasipūtusių kalakutų“. 
Visos akys, kurios buvo įsmeigtos į Aniką, pakilo ir nukrypo ki- 
tur. Pasijutusi keistai nesmagiai, ji stebėjo juos nueinančius. 

Vyrams pradingus už sporto skyriaus, Anika priėmė sprendi- 
mą. Ji juk ne koks šnipelis. Nesiruošė dėl „Barbių nindzių“ pulti 
skambinti policijai, taip pat neketino nieko apie tai sakyti Spai- 
kui. Kasdieną skambindavo daugybė visokių idiotų. Juk negalėjo 
dėl kiekvieno jų lėkti pas naujienų skyriaus vadovą. 

Ji grįžo prie savo straipsnio apie progresą policijos tyrime gau- 
dant Jozefinos žudiką, rado būdų, kaip skambėti autoritetingai 
necituojant Patricijos, rašyti apie įtariamąjį neišduodant atstovo 
spaudai ir leidžiant suprasti, kad tas šunsnukis buvo Jozefinos vai- 
kinas to faktiškai nepasakant. Jos straipsnis apie ašarų liejimo šou 
Tebyje buvo glaustas ir santūrus. 

Anika nužingsniavo į kavinę, nusipirko skardinę kokakolos, 

tada pasiklausė radijo diskusijų programos „Klubas šeši“ santrau- 

kos. Joje buvo kalbama apie žurnalistų vaidmenį rinkimų kam- 
panijoje. Išjungusi radiją grafiškai pasibraižė paskutinių Jozefinos 
gyvenimo valandų schemą. Vienintelis dalykas, kurio nepaminė- 
jo, buvo sekso klubo, kuriame Jozefina dirbo, pavadinimas, — nu- 
sprendė nurodyti tiesiog kaip „klubą“. Tada nuėjo pas grafinio di- 
zaino komandą, kad ši galėtų jos medžiagą perkelti ant žemėlapio 
ar Kungsholmeno vaizdo iš viršaus fotografijos. 

Kai baigė, buvo beveik septinta valanda vakaro. Anika buvo su- 
kaitusi ir pavargusi, be to, daugiau nieko nuveikti nepajėgė. Taigi 
prisėdo ir paskubomis pervertė rytinius laikraščius. Pusė aštuntos 
įjungė televizoriaus garsą ir pažiūrėjo pagrindines vakaro žinias. 
Nei apie Jozefiną, nei apie IB istoriją nebuvo pranešama. Vienin- 
telis įdomus buvo Rusijos reporterio reportažas. Jis interviu su eks- 
pertu iš Maskvos apibendrino savo pranešimų iš Kaukazo ciklą. 

— Prezidentui reikia ginklų, — apibendrindamas pasakė eks- 
pertas. — Šalyje visai nėra amunicijos, granatų, ginklų, kulkos- 
vaidžių — nieko. Tai daugiausia prezidentui nerimo kelianti pro- 
blema. Kadangi JT ginklams uždėjo embargą, jam be galo sunku 
aprūpinti naujais. Lieka vienintelė alternatyva — juodoji rinka, o 
jis nieko įsigyti tokiu būdu negali. 

— Kaip tuomet nereguliarioji kariuomenė turi tiek daug gin- 
klų? - paklausė reporteris. 

Ekspertas nedrąsiai šyptelėjo. 

— Nereguliarioji kariuomenė iš tikrųjų yra labai silpna, prastai 
išmokyta ir prastai vadovaujama. Tačiau turi laisvą prieigą prie 
ginklų iš Rusijos. Mano šalis Kaukaze turi rimtų politinių inte- 
resų. Deja, tiesa ta, jog Rusija nereguliariajai kariuomenei tiekia 
materialią paramą... 

Anika prisiminė senyvą vyrą, kuris kalbėjo švediškai, prezi- 

auka. Tarptautinė bendruomenė buvo tiesiog apgailėtina! Kodėl 
niekas nekritikavo Rusijos dėl įsitraukimo į pilietinį karą? 

Baigėsi žinios, redakcijoje tvyrojo ramybė. Spaikas būvo išėjęs 
namo, o Jansonas sėdėjo prie redaktoriaus stalo. Anika peržvelgė 
kelis naujienų agentūrų pranešimus, perskaitė straipsnius ben- 
droje straipsnių archyvų saugykloje ir galiausiai peržiūrėjo kito 
pagrindinio televizijos kanalo žinias. Tada nuėjo pas Jansoną. 

— Gražus žemėlapis, — pasakė vakarinės pamainos redakto- 
rius. — Ir geras straipsnis apie įtariamuoju tapusį jos vaikiną. Juk 
visi galime tai nuspėti, ar ne? 

— Ar dar galiu ką nors padaryti? — pasiteiravo ji. 

Suskambo Jansono telefonas. 

— Manau, gali eiti namo, — pasakė jis. — Čia praleidai beveik 
visą savaitgalį. 

Anika sudvejojo. 

— Ar tikrai? 

Jansonas nieko neatsakė. Anika nuėjo prie savo darbo stalo ir 
susirinko daiktus. Susitvarkė stalą — jos čia nebus keturias dienas 
iš eilės ir šia vieta naudosis kiti korespondentai. 

Išeidama susitiko Berit. 

— Gal nori į piceriją čia, už kampo? - paklausė Anikos kolegė. 

Ji liko nustebinta, bet atsakė iš karto. 

— Ačiū, būtų puiku. Dar nieko nevalgiau. 

Jos nusileido laiptais. Vakaras vis dar buvo lipšniai tvankus. 
Oras virš betoninės automobilių stovėjimo aikštelės tarsi vibravo. 

— Tokios vasaros nepamenu, — pasakė Berit. 

Moterys iš lėto nužingsniavo į piceriją Rolambsvegene. Ji buvo 
patriušusi, bet turėjo leidimą pardavinėti alų ir vyną — tai galbūt 


paaiškino, kodėl taip ilgai išsilaikė. 

— Ar tavo šeima čia? — paklausė Berit joms stovint ir laukiant, 
kada galės pereiti gatvę. 

— Mano vaikinas Heletošnese, - pasakė Anika. - O jūsų? 

— Vyras Tebyje, sūnus studijuoja Lunde, o dukra dirba aukle 
Los Andžele. 

— Ar tikiesi pasilikti dirbti laikraštyje rudenį? 

Anika nervingai nusijuokė. 

— Na, - pradėjo ji, — norėčiau likti, todėl stengiuosi kiek galė- 
dama. 

— Gerai, tai ir yra svarbiausia, - pasakė Berit. — Stebėk ir mo- 
kykis, o paskui nuspręsi, ar nori likti. 

— Nėra lengva, - pasakė Anika. - Manau, stažuotojai yra iš- 
naudojami. Panašu, kad kompanija priima daugybę žmonių ir 
leidžia jiems kovoti už darbo vietą, užuot į laisvas vietas priėmusi 
nuolatinius darbuotojus. 

— Tiesa, to nepaneigsi, - pritarė Berit. - Bet tai bent jau reiškia, 
kad galimybę pabandyti gauna daugelis. 

Picerija buvo beveik tuščia. Jos prisėdo prie staliuko patalpos 
viduryje. Anika užsisakė picą ir abi moterys paprašė alaus. 

— Archyvų saugykloje skaičiau jūsų straipsnį apie IB, — pasakė 
Anika. - Už sensacijas! 

Jos sudaužė stiklinėmis ir atsigėrė. 

— Visas tas IB reikalas, rodos, niekada nesibaigs, — pasakė Berit 
ir padėjo aprasojusią alaus stiklinę ant impregnuotos staltiesės. — 
Kol socialdemokratai išsisukinės ir meluos, tikrai bus apie ką ra- 
šyti. 

— Na, žiūrėkite, gal tai ir suprantama, — pasakė Anika. — Juk 
visa tai vyko Šaltojo karo įkarštyje. 

— Ne, ne tada, - pataisė Berit. - Pirmasis memorandumas apie 


partinės priklausomybės registrą iš partijos centrinio štabo buvo 

išsiųstas 1945 metų rugsėjo dvidešimt pirmą dieną. O pridėtas 
šalia laiškas buvo parašytas paties partijos sekretoriaus Sveno An- 
dersono, kuris vėliau tapo gynybos ministru. 

Anika iš nuostabos sumirkčiojo. 

— Taip anksti? — negalėdama patikėti nusistebėjo ji. — Ar esate 
tikra? 

Berit nusišypsojo. 

— Turiu to laiško kopiją savo archyve, — patikino ji. 

Jos kurį laiką tylėdamos dairėsi į kitus kavinės lankytojus: keli 
vietiniai valkatos ir penki krizenantys jaunuoliai, kuriems, atrodė, 
nebuvo pakankamai metų, kad galėtų gerti. 

— Taigi, - tylą nutraukė Anika, — kodėl jie norėjo identifikuoti 
komunistus, jei ne dėl Šaltojo karo? 

— Dėl valdžios, - pasakė Berit. - Komunistai buvo pakanka- 
mai stiprūs, ypač Norbotene, taip pat Stokholme ir Geteborge. 
Socialdemokratai bijojo prarasti profsąjungų kontrolę. 

— Bet kodėl tai buvo svarbu? — pasijutusi kiek kvailokai paklau- 
sė Anika. 

— Dėl pinigų ir įtakos, — paaiškino Berit. — Socialdemokra- 
tai labai tvirtai tikėjo, kad prie partijos kolektyviai turėtų būti 
prijungti darbininkai. Metalo pramonės profsąjungai Stokhol- 
me nuo 1943 metų vadovavo komunistų partija. Kai ji nutraukė 
ryšius su socialdemokratais, partijai tai kainavo trisdešimt tūks- 
tančių kronų narystės mokesčių per metus. Tais laikais tai buvo 
didžiuliai pinigai. 

Anika sulaukė picos. Ji buvo maža, padas kietas. 

— Nelabai įsivaizduoju, kaip čia viskas susidėlioja, — po kelių 
godžių kąsnių paklausė Anika. — Kaip gali partinės priklausomy- 
bės registras padėti socialdemokratams išlaikyti profsąjungų kon- 
trolę? 

— Galiu gabaliuką? Ačiū. Na, tam tikri partijos ombudsme- 
nai suklastojo balsus ir kandidatų paskyrimą į partijos kongre- 
sus. Visiems partijos nariams buvo nurodyta balsuoti už tam 
tikrus atrinktus kandidatus, kad būtų atsikratyta komunistų, — 
pasakė Berit. 

Anika kramtė ir žiūrėjo į kolegę skeptišku žvilgsniu. 

— Nagi, — pasakė ji. - Mano tėtis buvo profsąjungos atstovas 
Helefošnese. Ar norite pasakyti, kad tokie žmonės kaip jis nepaisė 
vietos demokratijos nuostatų vien tam, kad paklustų partijos iš 
Stokholmo nurodymams? 

Berit linktelėjo ir atsiduso. 

— Ne visi, bet labai daug buvo tokių, kurie būtent taip ir 
darė. Nebuvo svarbu, kas labiausiai tam tinka ar kuo kiti nariai 
pasitiki. 

— Ir socialdemokratai centrinėje partijos būstinėje turėjo ilgą 
visų vardų sąrašą? 

— Ne iš pradžių, — pasakė Berit. — Šešto dešimtmečio pabai- 
goje informacija vis dar nebuvo pasklidusi. Klestėjimo viršūnėje 
apie savo kolegų politines pažiūras darbo vietose visoje Švedijoje 
pranešinėjo ar, kitaip tariant, juos šnipinėjo daugiau nei dešimt 
tūkstančių žmonių. 

Anika atsipjovė gabaliuką picos ir valgė pasiėmusi jį į ranką. 
Kurį laiką tylėdama kramtė, susimąsčiusi apsilaižė pirštus. 

— Nenoriu būti sunki pašnekovė, — pasakė ji, — bet ar nemano- 
te, kad iš to pučiate didesnį burbulą, nei vertėtų? 

Berit sukryžiavo rankas ir atsilošė. | 

— Žinoma, yra žmonių, kurie taip ir mano, — sutiko ji. - Mes 
imame nekreipti dėmesio į savo istoriją. Čia šnekame tik apie šeš- 
tą dešimtmetį. Šių dienų kartai tai gali pasirodyti kaip akmens 


amžius. 

Anika nustūmė savo lėkštę ir servetėle nusivalė burną. 

— Kas vyko po šešto dešimtmečio? — paklausė ji. 

— IB, — pasakė Berit. - Jis buvo įkurtas 1957 metais. 

— Informacinis biuras, - pasakė Anika. 

— Taip pat dar žinomas kaip „informacija Birgeriui“, - pridūrė 
Berit. — Birgeris Elmeris buvo vietinio padalinio vadovas. Užsie- 
nio šnipinėjimo skyrius kurį laiką buvo vadinamas T biuru pagal 
jo vadą Tedą Palmą. 

Anika papurtė galvą. 

= O Dieve, kokia makalynė, - tarė ji. - Kaip jūs viską sugebate 
susidėlioti galvoje? 

Berit nusišypsojo ir atsipalaidavo. 

— Kai tai netikėtai paaiškėjo, prenumeravau People in Focus. 
Nuo tada nemažai apie IB esu parašiusi. Nieko revoliucingo, bet 
nuosekliai šią istoriją sekiau. 

Padavėjas nunešė Anikos picos likučius: kraštus ir apdžiūvu- 
sius mėsos gabalėlius, kurie turėjo būti kiauliena. 

— Mano tėtis kalbėdavo apie IB, - prisipažino Anika. - Jo ma- 
nymu, visas tas reikalas buvo gerokai per daug išpūstas. Sakydavo, 
kad viskas dėl šalies saugumo ir kad socialdemokratams iš tikrų- 
jų reikėtų padėkoti už tai, jog prisiėmė atsakomybę gindami tai, 
kaip gyvename. 

Berit ant stalo padėjo alaus stiklinę. 

— Socialdemokratai vedė žmonių partinės priklausomybės re- 
gistrą savais tikslais. Jie laužė savo pačių įstatymus, melavo, ma- 
nipuliavo sistema. Ir iki šiol meluoja. Šiandieną kalbėjausi su jų 
atstovu spaudai. Jis kategoriškai atsisako pripažinti, kad kada nors 
pažinojo Birgerį Elmerį ar kad iš viso turi ką nors bendra su In- 
formaciniu biuru. 


— Galbūt jis sako tiesą, - pasakė Anika. 

Berit į ją pažvelgė su gailesčiu. 

— Patikėk manim, - pasakė ji, - IB yra socialdemokratų Achilo 
kulnas, jų didžiausia ir apmaudžiausia klaida, net jei jiems padė- 
jo išsilaikyti valdžioje. Jie padarys bet ką, kad uždangstytų savo 
piktnaudžiavimą valdžia. Sugebėjo sudaryti visos Švedijos popu- 
liacijos žemėlapį. Persekiojo žmones dėl politinių pažiūrų, atleidi- 
nėjo juos iš darbo. Jie meluos tol, kol neatsiras nepajudinamų jų 
veiklos įrodymų. O kai tai įvyks, jie ims dangstytis visokiausiais 
išgalvotais pasiteisinimais. | 

— Ką jie dėl to darė? Veikė kokia nors socialdemokratų saugu- 
mo policija? 

— Ne, jie pasinaudojo socialdemokratų darbovietėse veikiančių 
ombudsmenų organizacija. Iš pirmo žvilgsnio šiai organizacijai 
viskas gerai — ji buvo įsteigta perduoti partijos pranešimus žmo- 
nėms darbovietėse. 

— Kodėl tuomet ji buvo slapta? 

— Visą parengiamąjį darbą Informaciniam biurui atliko om- 
budsmenai. Viskas, ką jie pranešdavo, būdavo perduodama Elme- 
riui ir vyriausybei. Jie yra įrodymas, kad IB ir socialdemokratai iš 
esmės buvo ta pati organizacija. 

Anika pažvelgė pro langą į vasaros vakarą. Vaizdą užstojo trys 
dulkini plastikiniai augalai. Pilkas purvinas langas už jų atitvėrė 
nuo gatvės triukšmo. 

— Kas buvo užsienio archyvuose? - paklausė Anika. 

Berit atsiduso. 

— Daugybės agentų, žurnalistų, jūreivių, humanitarinės pagal- 
bos darbuotojų — iš esmės visų, kurie daug keliavo, — pavardės. Jie 
rašė pranešimus ir turėjo numatyti artėjančią krizę. Tarkime, Vie- 
tname turėjo agentų, teikiančių informaciją Švedijai, o ta infor- 


macija buvo perduodama amerikiečiams ir britams. Pranešimai 

galbūt atrodė kaip kelionių užrašai, bet iš tikrųjų tai buvo žval- 
gybinė medžiaga. Jie rašė apie infrastruktūrą Vietname, apie tai, 
kaip gyvena žmonės, ką mano apie einamuosius įvykius, kokios 
žmonių nuotaikos. 

— Bet juk Švedija buvo neutrali! — sukrėsta pasakė Anika. 

— O taip, - kandžiai pasakė Berit. — Birgeris Elmeris susitikda- 
vo su JAV ambasadoriumi ir žvalgybos tarnybos vadu papietauti 
užmiesčio restorane. Be to, Elmeris daug kalbėdavosi su Olofu 
Palme. Palmė sakydavo užsiimsiantis politika, jei tik Elmeris su- 
gebės pasirūpinti, kad amerikiečiai būtų patenkinti. Taigi Palmė 
eidavo ir rėkaudavo visose demonstracijose, o Elmeris darė viską, 
kad savo pusėje išlaikytų jankius. 

— Taigi dabar staiga atsirado jų archyvų kopija? — paklausė 
Anika. 

— Esu įsitikinusi, kad vis dar kažkur yra ir originalas, - pasakė 
Berit. — Tik klausimas kur. 

— O kaip tuomet su vidaus archyvu? 

— Tai buvo visiškai nelegalu. Jame buvo visa detali informacija 
apie asmenis, kurie buvo laikomi socialdemokratų partijos prie- 
šais, iš viso galbūt apie dvidešimt tūkstančių vardų. Visi tame są- 
raše prasidėjus karui būtų buvę internuoti. Bet net ir taikos metu 
jiems būtų buvę sunku rasti darbą. Pavyzdžiui, jie negalėjo daly- 
vauti profsąjungų veikloje. Tam, kad atsidurtum tuose sąrašuose, 
nereikėjo net būti komunistu. Užteko skaityti ne tą laikraštį, tu- 
rėti ne tų draugų arba atsidurti netinkamoje vietoje netinkamu 
laiku. 

Kelias minutes jos sėdėjo tylėdamos. Anika atsikrenkštė. 

— Bet visa tai keturiasdešimties metų senumo įvykiai, — pasakė 
ji. - Tuo metu žmonės buvo prieš valią sterilizuojami, purškiamas 


insekticidas DDT. Kodėl šie dokumentai tokie svarbūs šiandieną? 

Berit akimirką susimąstė. 

— Turbūt juose yra nemažai blogų dalykų, informacijos apie 
įsilaužimus, klausymusis ir panašiai. Bet išties trūksta vieno slapto 
dalyko — bendro vaizdo. 

— O konkrečiau tai reikštų?.. - paklausė Anika. 

Berit užsimerkė. 

— Visa tai susiveda į esmę: socialdemokratai šnipinėjo Ame- 
rikai. Ber koks nukrypimas nuo neutralumo, kurį galima įrody- 
ti šiais dokumentais, šiandieniais standartais yra dar blogiau nei 
žmonių partinės priklausomybės registras. Vyriausybė ne tik me- 
lavo šaliai, bet dar ir bandė įsiteikti vienai iš didžiųjų valstybių. 
Žinoma, tai neapsėjo be rizikos. Sovietai didžiąja dalimi iš to, ką 
jiems pasakė Stigas Venerstriomas prieš tai, kai buvo sugautas ir 
pripažintas kaltu dėl išdavystės, žinojo, kokia Švedijos pozicija. 
Rusai tai integravo į savo karinį planavimą. Prasidėjus naujam 
karui Švedija greičiausiai būtų tapusi vienu pirmųjų taikinių dėl 
vyriausybės dviveidiškumo. 

Anika į Berit pažiūrėjo išpūtusi akis. 

— O velnias, — ištarė. — Iš tikrųjų manote, kad viskas buvo taip 
rimta? 

Berit baigė savo alų. 

— Jei būtų atskleistos visos nešvarių Informacinio biuro darbe- 
lių detalės, socialdemokratai būtų sužlugdyti. Žmonės prarastų 
likusį tikėjimą jais. Archyvas yra pagrindas. Jei archyvai iškiltų į 
viešumą, socialdemokratams bandant formuoti vyriausybę arti- 
miausioje ateityje būtų visai riesta. 

Keldami nemažai triukšmo grupelė paauglių pakilo nuo re- 
timo stalo ir išėjo. Jie išsvirduliavo į šiltą vakarą, ant stalo palikę 
krūvelę žemės riešutų trupinių ir palieto alaus, maišyto su limo- 


nadu. Anika ir Berit, žvelgdamos pro langą, nulydėjo juos akimis 

per gatvę link autobuso stotelės. Sustojo 62 maršruto autobusas 
ir jie dingo. 

„Ar ką nors užsiminti apie „Barbes nindzes“?“ — svarstė Ani- 
ka. 

Berit žvilgtelėjo į laikrodį. 

— Na, manau, jau laikas, — pasakė ji. - Netrukus išvyks pasku- 
tinis traukinys. 

Berit pamojus padavėjui, Anika dar dvejojo. 

„Ai, kam man dar sukti galvą, - pagalvojo ji. - Niekas vis tiek 
nesužinos.“ 

— Dėkui Dievui, rytoj laisvadienis, — tarė Anika. — Negaliu 
sulaukti. 

Berit atsiduso, tada nusišypsojo. 

— O manęs laukia dar kelios dienos darbo su IB, - pasakė ji. — 
Bet bus verta. 

Anika irgi šyptelėjo. 

— Taip, suprantu, kodėl taip galvojate. Ar pati esat komunis- 
tė? 

Berit nusijuokė. 

— O tu turbūt šnipinėji IB? 

Anika irgi ėmė juoktis. 

Jos susimokėjo ir išniro į vasaros vakarą, kurio spalvos ir nuo- 


taika palengva mainėsi iš vakarinės į naktinę. 


Septyniolika metų, vienuolika mėnesių ir aštuonios dienos 


Laikas nugrimzta ir palieka gilius pėdsakus. Realybė meilę traiško 
savo skurdumu, nuobodybe, tačiau nesumenkina mūsų aistros rasti 
tiesą. Jis teisus: turime kartu prisiimti atsakomybę. Aš nepakanka- 
mai susitelkusi, man trūksta susikaupimo. Ilgai užtrunku, kol pati- 
riu orgazmą. Turime dar labiau suartėti, paskirti save vienas kitam, 
niekam neleisti sutrukdyti. Žinau, kad jis teisus. Jei viduje nešiojiesi 
tikrą meilę, tavęs sustabdyti negali niekas. 

Žinau, kur problema: turiu išmokti valdyti savo geismą. Jis truk- 
do mūsų patirčiai, mūsų kelionėms visatoje. Meilė gali nunešti bet 
kur, bet tik jei atsidavimas jai yra absoliutus. 

Jis mane myli labiau, nei galima apibūdinti žodžiais. Visos tos 
nuostabios detalės, jo aistra viskam, kas susiję su manimi. Kokias 
knygas, drabužius, muziką, maistą ir gėrimus jis parenka, atitin- 
ka tai, kuo kvėbuojame, atkartoja širdies dūžius. Turiu paleisti savo 


egoistinės aistras. 


„Niekada manęs nepalik, — 
sako jis, — 
negaliu be tavęs.“ 


Ir aš pažadu, vis iš naujo. 

Ją pažadino skersvėjis. Dar truputėlį liko gulėti lovoje ir užsi- 
merkė. Pro atvirą langą srūvanti ryški dienos šviesa akis dirgino 
net pro vokus. Buvo rytas. Nebuvo taip vėlu, kad būtų galėjusi 
pasijusti prašvaisčiusi visą dieną, tačiau jautėsi pakankamai pail- 
sėjusi. 

Anika užsimetė chalatą ir išėjo į laiptinę. Suskilinėjusi grindų 
mozaika maloniai vėsino. Tualetas buvo aukštu žemiau, juo ji da- 
lijosi su viršutinių aukštų nuomininkais. 

Kai sugrįžo į butą, skersvėjyje užuolaidos plaikstėsi kaip di- 
džiulės burės. Nusipirkusi trisdešimt metrų šviesaus lininio audi- 
nio pakabino ant senų užuolaidų karnizų ir sukūrė puikų efektą. 
Visas butas nudažytas baltai. Ankstesnis nuomininkas buvo tik 
viską nugruntavęs ir palikęs. Buto sienos atspindėjo ir sugėrė švie- 
są taip, kad ši kambarius užliejo įstabiu skaidrumu. | 

Praėjusi pro svetainę moteris tingiai nusliūkino į virtuvę. Er- 
dvė čia buvo apytuštė, ji beveik neturėjo baldų. Plytelės buvo skir- 
tingų pilkos atspalvių, nugludintos ilgamečio valymo ir kalkių. 

Aukštai virš galvos - lubos lyg baltas, švarus ir ramus dangus. Ant 
dujinės viryklės pastatė vandens, į kavinuką įdėjo tris šaukštus 
kavos, paskui ant šios užpylė vandens ir tirščius nustūmė žemyn. 
Šaldytuvas buvo tuščias. Anika nusprendė, kad reikės traukinyje 
nusipirkti sumuštinį. 

Apdriskęs rytinis laikraštis voliojosi ant laiptinės grindų: pašto 
dėžutė buvo per maža. Ji pakėlė jį ir atsisėdusi ant grindų atsirėmė 
į maisto sandėliuko duris. 

Nieko naujo: Artimieji Rytai, rinkimų kampanija, nesitrau- 
kiantis karštis. Nė eilutės apie Jozefiną. Ji jau istorija, tiesiog dar 
vienas statistinis faktas. Dar vienas straipsnis apie Informacinį 
biurą. Šįkart jį perskaitė. Autorius buvo Geteborgo profesorius, 
kuris reikalavo nepriklausomo tyrimo. „Puiku“, — pagalvojo Ani- 
ka. 

Tingėjo eiti į dušą kitame pastate, tad tiesiog apsiprausė van- 
deniu iš praustuvo čiaupo. Vanduo jau seniai bėgo nevisiškai šal- 
tas, todėl nereikėjo šildyti. 

Vakarinių naujienų laikraščiai jau buvo prekyboje, abu juos 
nusipirko spaudos kioske Šelėgatane. Evening Post straipsnis apie 
IB, žinoma, buvo pranašesnis. 

Moteris nusišypsojo. Berit iš tiesų buvo viena geriausių. Anikos 
straipsniai buvo gerose vietose: aštuntame, devintame, dešimtame 
ir viduriniame puslapyje. Ji perskaitė savo straipsnį apie polici- 
jos tyrime paaiškėjusį įtariamąjį ir nusprendė, kad jis visai geras. 
Buvo parašiusi, kad policija tikrina versiją, susijusią su Jozefinai 
artimu asmeniu. Jozefina ir anksčiau jautusi grėsmę, baimę. Buvo 
spėjimų, kad buvo patyrusi šiurkštų elgesį ar smurtą. Anika vėl 
nusišypsojo. Nepaminėdama Joakimo ji labai aiškiai leido supras- 
ti, ką galvoja policija. Tada peržvelgė straipsnį apie Tebyje liejamą 
širdgėlą. Buvo patenkinta, kad sugebėjo vadovautis vien faktais. 

Nuotrauka buvo gerai pavykusi — jie panaudojo tą, kurioje mergi- 
nos stovi prie žvakių. Jos neverkė ir tai buvo tik į gera. 

Kitame vakarinių naujienų laikraštyje nebuvo rašoma nieko 
ypatinga, išskyrus kitą dalį iš ciklo „Gyvenimas po atostogų“. 
Anika nusprendė tai perskaityti traukinyje. 

Pakilęs vėjas sujudino karštą orą. Pusryčiams Bergsgatane ji 
nusipirko ledų, tada nuėjo Kaplansbakeno keliu link centrinės 
stoties. Jai pasisekė: tarpmiestinis traukinys į Malmę turėjo išvykti 
po penkių minučių. Įsitaisė vagone su bufetu ir, kai šis buvo atida- 
rytas, pirma atsistojo į eilę sumuštinio. Prieš traukiniui išvykstant 
neturėjo laiko nusipirkti bilieto, todėl jį įsigijo iš konduktoriaus. 

Flene, be Anikos, išlipo tik trys vyrukai, panašu, kad atvykė- 
liai iš Artimųjų Rytų. Autobusas į Helefošnesą turėjo išvykti po 
penkiolikos minučių, taigi ji prisėdo ant suolelio priešais rotušę 
ir įsispoksojo į skulptūrą, pavadintą „Vertikalus ilgesys“. Ši buvo 
ypač atgrasi. Prieš išlipdama prie prekybos centro, autobuse Ani- 
ka suvalgė pakelį saldainių. 

— Sveikinu, — pasakė Ula, viena mamos draugių. Ji stovėjo ir 
rūkė šalia gėlyno, buvo apsivilkusi ryškiai žalią švarką. 

— Su kuo? —- nusišypsojusi paklausė Anika. 

— Nagi, su tavo sėkme! Pirmieji puslapiai ir visa kita! Visi Čia, 
Helefošnese, tavimi didžiuojasi! - sušuko Ula. 

Anika nusijuokė ir nueidama numojo ranka į pagyras. Namo 
keliavo pro bažnyčią. Viskas čia atrodė apmirę ir apleista. Nuo 
karščio, rodės, garavo raudonai dažytų namų blokai. 

„Tikiuosi, Sveno nėra“, - pagalvojo ji. 

Bute nieko nebuvo. Visi augalai buvo mirę. Virtuvėje dvokė 
perpildytas šiukšlių maišas. Jį nunešė ir nuleido šiukšlių vamz- 


džiu. Augalai turėjo palaukti. Jiems jėgų Anika dabar neturėjo. 

Anikos mama atrodė iš tiesų nudžiugusi ją matydama. Dukrą 
apkabino nevikriomis vėsiomis, bet kiek suprakaitavusiomis ran- 
komis. 

— Ar alkana? Ant viryklės turiu briedienos troškinio. 

Dabartinis mamos draugas buvo medžiotojas. 

Jos abi susėdo prie virtuvės stalo ir mama prisidegė cigaretę. 
Langas buvo atviras ir Anika girdėjo, kaip lauke dėl dviračio rieja- 
si vaikiai. Ji pažvelgė į kalvą ir metalo gamyklas, grublėtus skardi- 
nius jų stogus, plytinčius kiek užmatė akys. 

— Pasakok, kaip tau tai pavyko. 

Mama viltingai nusišypsojo. 

— Ką turi galvoje?.- šyptelėjusi paklausė Anika. 

— Žinoma, kad tavo didžiulę sėkmę! Visi jau žino! Žmonės vis 
eina ir mane sveikina, kai stoviu prie kasos. Kokie puikūs straips- 
niai! Pirmieji puslapiai, visa kita. 

Anika nuleido galvą. 

— Ai, nebuvo taip jau sunku, — pasakė ji. — Sulaukiau geros 
informacijos. Kaip tu laikais? 

Mamos veidas nušvito. 

— Palauk, kol pamatysi, - atsistojusi pasakė ji. Virš mamos, ei- 
nančios prie darbo stalo, tarsi drakonai kilo cigarečių dūmai. Ani- 
ka stebeilijo į dūmus, kol mama sugrįžo. Prieš dukrą ji paskleidė 
krūvą kopijuotų lapų. 

— Labiausiai man patinka štai šis, - pasakė ji, pabaksnojo į stalą 
ir atsisėdo, o tada dar giliai įtraukė cigaretės dūmų. 

Anika tyliai atsidususi įsižiūrėjo į pasklidusius lapus. Juose 
buvo įvairių namų Eskilstiunoje skelbimai. Viršutinis, kuris pati- 
ko mamai, buvo Nekilnojamojo turto asociacijos. Anika perskai- 
tė: „Išskirtinė prabangi vila. Puikiai prižiūrėta, nuostabiai išnau- 


dotas sklypo nuožulnumas. Name vien plytelėmis klotas vonios 

kambarys s. įleidžiama vonia, L formos svetainė, poilsio kamba- 
rys s. atviru židiniu.“ 

— Kodėl jie trumpina „su“? — paklausė Anika. 

— Ką? — nesuprato mama. 

— Jie trumpina trumpiausią žodį sakinyje, — pasakė Anika. — 
Niekaip nesuprantu, kodėl. 

Kiek suirzusi mama ranka prasklaidė tarp jų pakibusius dū- 
mus. 

— Ką manai? — teiravosi ji. 

Anika kiek palaukė. 

— Brangoka, ar ne? 

— Brangoka? - pakartojo motina ir griebė lapą. - Marmurinės 
grindys, klinkerio plytelės virtuvėje, o dar baras rūsyje. Vila to- 
bula! 

Anika tyliai atsiduso. 

— Žinoma, tobula. Aš turbūt tik pagalvojau, ar gali sau tai leis- 
ti. Tai dideli pinigai. 

— Pažiūrėk į kitas, - pasakė mama. 

Anika pavartė kitus skelbimus. Visuose buvo parduodamos 
prabangios vilos Eskilstiunoje ir visose buvo daugiau nei šeši 
kambariai, dideli sodai. 

— Ber juk tau nepatinka kapstytis sode, — tarė Anika. 

— Leifas mėgsta būti gamtoje, — paaiškino mama ir užgesino 
pusiau surūkytą cigaretę. - Mes planuojame namą pirkti kartu. 

Anika tai nuleido negirdomis. 

— Kaip Birgita? — verčiau paklausė ji. 

— A, puikiai, — atsakė mama. — Gerai sutaria su Leifu. Ir tau jis 
patiks, jei kada susipažinsite. 

Jos balse nuskambėjo kaltinimo ir nepasitenkinimo gaida. 


— Ar ji ketina ir toliau likti „Mokėk mažiau“? 

— Nekeisk temos, — atsitiesusi pasakė mama. — Kodėl nenori 
susipažinti su Leifu? 

Anika atsistojo ir nuėjo prie šaldytuvo. Viduje tviskėjo švara, 
bet buvo beveik tuščia. 

— Na, žinoma, kad noriu su juo susipažinti, jei tik tau nuo to 
geriau. Bet vasarą labai daug darbo, esu tikra, kad supranti. 

Anikai nerūpėjo, kad žodžiai skambėjo kandžiai. Mama irgi 
pakilo. 

— Nevarstyk šaldytuvo, — pratarė ji. — Tuojau sėsime valgyti. 
Gali padengti stalą. 

Anika pasiėmė mažą indelį jogurto ir uždarė šaldytuvą. 

— Neturiu laiko, — išbėrė. — Važiuoju į Likebu. 

Mamos lūpos kietai susičiaupė ir pabalo. 

— Bus paruošta po kelių minučių. Gal tiek gali palaukti? 

— Netrukus pasimatysime, — pratarė Anika. 

Ant peties užsimetusi rankinę ji išskubėjo. Jos dviratis vis dar 
buvo čia, bet galinėje padangoje trūko oro. Jo prisipūtė, įspraudė 


rankinę ant bagažinės ir numynė link Granhedo. 

Važiuojant dešinėje bolavo metalo gamykla, į ją žvilgtelėjo 
akies krašteliu. Sumauta gamykla, kuri kadaise buvo tikra mažo 
miestelio širdis. Keturiasdešimt tūkstančių kvadratinių metrų ap- 
liestos pramoninės paskirties teritorijos. Kartais Anika jos nekęs- 
davo už tai, kaip sudarkė jaunystę. Tada, kai ji gimė, gamykloje 
dirbo tūkstantis du šimtai žmonių. Kai baigė mokyklą, šis skai- 
čius sumažėjo iki kelių šimtų. Jos tėvas darbą prarado, kai dar- 
buotojų buvo sumažinta iki vos 120. Dabar tebuvo likę aštuoni. 
Pravažiavo pro automobilių stovėjimo aikštelę: joje stovėjo trys 
automobiliai, penki dviračiai. 

Jos tėvas nesusidorojo su bedarbyste. Jis tik tuo suknistu dar- 
bu ir gyveno. Niekada taip ir negavo kito darbo, Anika galėjo 
nuspėti, kodėl. Apmaudą sunku nuslėpti ir jis darbinantis tikrai 
nepadeda. 

Anika pravažiavo pro kelią į kanojų klubą ir pasąmoningai pa- 
didino greitį. Čia jis buvo rastas pusvalandžiu per vėlai. Kūnas 
buvo pernelyg sušalęs. Jis dar išgyveno dvidešimt keturias valan- 
das Melaro slėnio ligoninėje Eskilstiunoje, bet alkoholis jau buvo 


padaręs savo. 

Tamsiausiomis akimirkomis Anika pagalvodavo, kad tai buvo 
pelnyta. Retomis akimirkomis apie tai susimąsčiusi, ji suvokdavo, 
kad niekada taip ir neleido sau gedėti dėl jo mirties. „Kad ir kaip 
būtų, — pagalvojo ji, — aš į jį panaši.“ Nuvijo šią mintį. 

Pasukus link ežero, tarp medžių vingiuojantis kelias tapo siau- 
resnis ir labiau duobėtas. Anikai niekada nepatiko miško spalvos 
vėlyvą vasarą. Tanki augmenija buvo tokia prisigėrusi chlorofilo, 
kad viskas buvo nusidažę vienodai žaliai. 

Miške išsišakojo du keliukai: į dešinę ir į kairę. Pasukus kai- 
riuoju niekur toli nebuvo galima nuvažiuoti, tik tiesiai į Harp- 
sundo dvarą. 

Toliau kelias vedė į pakalnę, taigi Anikai prireikė minti pedalus 
atsistojus, kvėpuoti tapo daug sunkiau. Pažastys plūdo prakaitu, 
visai neprošal būtų buvę išsimaudyti. 

Posūkis į Likebu išniro, kaip visada, per greitai. Ji beveik jį 
pravažiavo, staigiai stabdant dviratis čiuožtelėjo. Anika nusiėmė 
nuo bagažinės rankinę, dviratį atrėmė į užtvarą ir pro ją pralindusi 
nužingsniavo per aukštą žolę. 

— Viskai! — pašaukė ji. - Kur mano mažuliukas? 

Po kelių sekundžių tolumoje išgirdo miaukimą. Iš žolių išniro 
smėlio spalvos katinas, saulėje blizgėjo ūsai. 

— O, Viskai! 

Anika metė rankinę ant žolės ir katinas šoko jai į rankas. Ji 
sėdėjo tarp skruzdėlių ir voliojosi su katinu, kuteno jam pilvą ir 
glostė. | 

— Ei, žiūrėk, turi erkę. Palauk. Tuoj ją ištrauksiu. 

Ji tvirtai sugriebė katinui po smakru įsisiurbusį gyvį ir stipriai 
timptelėjo. Jis nenutrūko. Patenkinta nusišypsojo. Vis dar nebuvo 
praradusi įgūdžių. 


— Ar senelė namie? 

Anika pamatė seno ąžuolo pavėsyje sėdinčią senyvą moterį. Jos 
akys buvo užmerktos, rankos sukryžiuotos ant pilvo. Anika pasi- 
ėmė rankinę ir nuėjo prie jos, miaukdamas ir rangydamasis apie 
kojas, nusiteikęs žaidimams kartu tipeno ir katinas. 

— Miegi? 

Ji paklausė tyliai, beveik sušnabždėjo. 

— A, ne, klausausi miško. 

Anika senelę palaikė apkabinusi. 

— Vis labiau ir labiau lysti, - pasakė senelė. — Ar tinkamai mai- 
tiniesi? 

— O taip, - patikino Anika. — Palauk, kol pamatysi, ką turiu. 

Ji paleido senelę ir pasikuitė rankinėje. 

Ištraukė dėžutę rankų darbo šokoladinių saldainių iš Stokhol- 
mo Jerdeto šokolado fabrikėlio. Senelė suplojo rankomis. 

— O, kaip malonu! - nudžiugo ji. - Bet nereikėjo. 

Senelė atidarė dėžutę ir abi jos paėmė po saldainį. Anikai jis 
buvo kiek per kartus, šokoladą, šiaip ar taip, ji ne itin mėgo. 

— Kaip tu laikais? — paklausė senelė. 

Anika nudelbė akis. 

— Nelengva, - prisipažino. — Tikiuosi likti laikraštyje. Priešin- 
gu atveju nežinau, ką darysiu. 

Senolė į ją pažiūrėjo šiltu žvilgsniu. 

— Tau viskas bus gerai, Anika, — pasakė ji. —- Netgi ir be to dar- 
bo. Bet kuriuo atveju viskas bus gerai. 

— Nebūčiau tokia užtikrinta, — tarė Anika ir pajuto, kad tuoj 
gali pravirkti. 

— Na, eikš pas mane. 

Senelė ištiesė ranką ir Aniką apkabinusi prisitraukė ant kelių. 
Moteris atsargiai atsisėdo ir kakta atsirėmė į senelės kaklą. 


— Nežinau, ar man pavyks, — ištarė. 

— Na, juk žinai, ką, mano manymu, tau reiktų daryti, - rimtai 
pasakė jos senelė. 

Senolė apkabinusi anūkę švelniai sūpavo. Pūstelėjo vėjas ir virš 
jų sukedeno lapus. Anika pro medžius matė raibuliuojantį van- 
denį. 

— Aš visada čia, juk žinai, - priminė senelė. - Lauksiu tavęs čia, 
kad ir kas nutiktų. Visada gali sugrįžti. 

— Nenoriu į tai velti tavęs, - pasakė Anika. 

— Kvailelė, - šypsodamasi pasakė senelė. — Na ką tu šneki? Aš 
dabar jau nieko naudingo nebedarau, todėl padėti tau būtų ma- 
žiausiai, ką galėčiau padaryti. 

Anika pabučiavo jai į skruostą. 

— Ar jau yra voveraičių? 

Senelė nusijuokė. 

— Nepatikėsi kiek daug! Juk tiek lijo pavasarį, o dabar dar tie 
karščiai. Jų pilnas miškas. Čiupk du krepšius! 

Anika pašoko. 

— Tik pirma noriu įšokti į vandenį! 

Pakeliui link lieptelio ji nusimetė sijoną ir palaidinę. Vanduo 
buvo šiltas, o ežero dugnas labiau nei bet kada dumblėtas. Ji nu- 
plaukė link uolų ir gaudydama kvapą ant jų kiek pagulėjo. 

Vėjas glostė šlapius plaukus, o moteris stebėjo kelis tūkstančius 
metrų virš jos plaukiančius plunksninius debesis. Vėl įsmuko į 
vandenį ir plūduriuodama ant nugaros palengva plaukė link liep- 
telio. | 

Ežerą supo tankus miškas, nebuvo matyti jokio gyvo sutvė- 
rimo, išskyrus jos ant lieptelio laukiantį Viską. Šiose tankmėse 
buvo galima lengvai pasiklysti. Kai buvo maža, kartą Anika tai 
padaryti sugebėjo. Orientacinio klubo nariai rado ją verkiančią, 


sustirusią ir gerokai nuklydusią nuo kelio. 

Vos išlipusi į krantą, ji vėl buvo sukaitusi ir nelaukdama, kol 
apdžius, apsivilko drabužius. 

— Pasiskolinsiu tavo guminius, — sušuko ji senelei, kuri buvo 
pradėjusi megzti. 

Vieną plastikinį maišelį užsikišo už sijono juosmens, kitą nešė- 
si rankoje. Jai žingsniuojant mišku, iš paskos sekė ir Viskas. 

Senelė buvo teisi. Visai šalia kelio pūpsojo grybų krūvelės. 
Anika rado baravykų, skėtinių žvynabudžių, taip pat daugybę 
raukšlėtųjų dyglučių. 

Visą laiką, gaudydamas skruzdėles ir drugelius, stryktelda- 
mas kepštelti uodus ar ėsdamas kokią boružę, jai tarp kojų nardė 
Viskas. Ji perėjo kelią ir pasuko link Granhedo, praėjo pro Jo- 
hanislundą bei Bjorkbakeną. Užsuko link Lilšiotorpo pasilabinti 
su senuoju Gustavu. Dailus nedidelis jo namelis skendėjo saulės 
kaitroje, o už jo tarsi siena augo tvirtos pušys. 

Tyla buvo kurtinanti: iš malkinės nesklido joks garsas, o tai grei- 
čiausiai reiškė, kad senolis miške ir užsiima tuo pačiu, kuo ir ji. 

Durys buvo užrakintos. Anika patraukė link baltųjų kalvų, o 
ten atsipūsti užsilipo į seną briedžių medžioklės bokštelį. Priešais 
atsivėrė iškirsto miško plynė. Surikus būtų nusiritęs galingas ai- 
das. 

Užsimerkusi ji klausėsi vėjo. Jis dvolavo garsiai, galėjo užhi- 
pnotizuoti. Anika ilgokai taip sėdėjo, kol pašoko išgirdusi garsų 
trakštelėjimą. 

Atidžiai sužiuro nuo platformos. 

Nuo Skeneso pusės dviračiu važiavo kresnas vyras. Jis uždusęs 
šnopavo ir šiek tiek lyg svirduliavo. Į galinį ratą buvo įstrigusi 
sausa pušies šakelė ir jis po bokšteliu sustojo jos ištraukti. Giliai 
atsidusęs, nuvažiavo toliau. 


Anika negalėjo patikėti. Tai buvo ministras pirmininkas. 

Kristeris Lundgrenas įžengė į savo nuomojamą butą apimtas 
keisto jausmo, tarsi visa vyktų ne tikrovėje. Jis numanė besiarti- 
nančias negandas lyg horizonte pakibusius sunkius debesis, jaus- 
damas tiesiai į veidą plūstelint stiprų vėją. Tarsi įelektrinta atmos- 
fera jį privertė suprasti grėsmės tikrovę: artinosi audra. Ir jis nuo 
jos nepajėgs pasprukti. 

Tvankumas mažo buto viduje buvo neįtikėtinas. Pro langus 
saulė sruvo visą dieną, jis susierzino. „Kodėl čia nėra užuolaidų?“ 

Koridoriuje pasidėjo nedidelį kelioninį krepšį ir plačiai atlapo- 
jo balkono duris. Kieme riaumojo ir zvimbė oro kondicionavimo 
sistema. 

„Sumauta, prakeikta mėsaininė“, - pagalvojo jis. 

Nuėjo į mažą virtuvėlę ir įsipylė didelę stiklinę vandens. Praus- 
tuvėje baisiai dvokė sugižusiu pienu ir obuolių lupenomis. Ją pas- 
kubomis kiek įmanoma nuplovė. 

Susitikimas su partijos pirmininku ir valstybės sekretoriumi 
praėjo siaubingai. Iliuzijų dėl savo padėties jis neturėjo. Buvo aiš- 


kiau nei aišku. 

Pasiėmęs stiklinę vandens vyras sunkiai susmuko ant lovos ir 
išsiėmė telefoną. Prieš skambindamas žmonai kelis kartus giliai 
įkvėpė. 

— Turėsiu čia kurį laiką pasilikti, —- pasakė jai. 

Žmona bandė tvardytis. 

— Kitą savaitgalį taip pat? 

— Juk žinai, kaip to nenoriu, - kalbėjo jis. 

— Pažadėjai vaikams, — tarė ji. Jis užsimerkė ir ranka susigriebė 
už kaktos. Jautė, kaip akyse tvenkiasi ašaros. 

— Taip tavęs noriu, kad jaučiuosi liguistas, — pasakė jis. 

Tai moteriai sukėlė nerimą. 

— Kas nutiko? 

— Neparikėsi, jei papasakosiu, — pasakė jis. — Visiškas košma- 
ras. 

— Kristeri, pasakyk man, kas nutiko! 

Nurijęs seiles tarė: 

— Paklausyk manęs. Pasiimk vaikus ir važiuokite į Karungį. 
Ten pas jus atvažiuosiu kaip galėdamas greičiau. 

— Niekur be tavęs nevažiuosiu, - nukirto žmona. 

Jo balsas pasidarė tvirtesnis. 

— Tu privalai. Čia reikalai labai prasti. Tave jie apsiaus, jei liksi 
mieste. Būtų geriausiai, jei galėtumėt išvykti šį vakarą. 

— Ber Stina mūsų nelaukia iki šeštadienio! 

— Paskambink jai ir paklausk, ar gali atvykti kiek anksčiau. 
Stina visada mielai sutiks padėti. 

Žmona tylėdama laukė. 

— Tai policija, — galiausiai ištarė ji. — Tai dėl to, kad skambino 
policija. 

Jis girdėjo, kaip fone juokiasi dvyniai. 

— Taip, — patvirtino. — Iš dalies. Bet tai dar ne viskas. 

Anika sugrįžo kaip tik 17:45 val., kai buvo transliuojamos ra- 
dijo žinios. 

— Neatspėsi, ką mačiau miške. Ministrą pirmininką! | 

Ji išbėrė abiejų maišelių turinį ant stalo kaip tik prieš praside- 
dant naujienų suvestinei. 

- Jis nusprendė numesti svorio, —- pasakė senelė. - Labai dažnai 
čia važinėja dviračiu. 

Jos susėdo iš abiejų stalo pusių ir balbatuojant radijai ėmėsi 
valyti grybus. Nelabai kas naujo buvo įvykę. 

— Tu vis dar bendrauji su Harpsundais? —- paklausė Anika. 

Senelė nusišypsojo. Ji ministro pirmininko vasaros rezidenciją 
tvarkė trisdešimt septynerius metus. Prasidėjo vietinės naujienos 
ir ji pagarsino imtuvą. 

Anika pjaustė grybus ir juos dėjo į jau pilną dubenį šalia. Aki- 
mirką nuleido rankas ir leido pailsėti akims. Tiksėjo sieninis lai- 
krodis, slinko minutės. Senelės virtuvė jai buvo tikra ramybės ir 
šilumos oazė. Geležinė viryklė ir baltos spintelės, kamščiamedžio 
žievės plytelės, impregnuota staltiesė, vaza su pievų gėlėmis ant 
palangės. Čia ji išmoko gyventi be karšto vandens. 

— Ar liksi nakvoti? — paklausė senelė. | 

Tuo momentu pasigirdo diskusijų laidos „Klubas šeši“ melo- 
dija. Senolė ištiesė ranką norėdama radiją pritildyti, bet Anika ją 
sustabdė. 

— Pasiklausykime, ką jie šiandien kalbės, — pasakė senelei. 

Muzika pritilo ir pasigirdo sodrus vedėjo balsas: 

— Policija apklausė vyrą dėl jaunos merginos išprievartavimo 
ir nužudymo Krunubergo parke, Stokholme. Pirminių praneši- 
mų duomenimis, minėtas vyras yra ne kas kitas, kaip užsienio 
prekybos ministras Kristeris Lundgrenas. Šią istoriją aptarsime ir 


padiskutuosime šiandieninėje „Klubas šeši“ laidoje. 

Vėl pasigirdo muzika. Anika sėdėjo susiėmusi už burnos. „O 
varge, ar tai iš tiesų įmanoma?“ 

— Kas nutiko? Atrodai išbalusi, - sunerimo senelė. 

Muzika pritilo ir vėl prašneko laidos vedėjas. 

— Pirmadienis, liepos trisdešimt pirmoji. Laba diena klausan- 
tiems Stokholmo „Radijo namų“ laidos „Klubas šeši“, — pristatė 
jis ir tęsė: — Na, panašu, jog socialdemokratai susiduria su vienu 
didžiausių skandalų istorijoje. Iki šiol ministras buvo apklaus- 
tas du kartus: vakar jis kalbintas telefonu, o šiandieną dalyvavo 
apklausoje Smurtinių nusikaltimų tyrimų centrinėje nuovadoje 
Kungsholmene. Netrukus susisieksime gyvai su mūsų korespon- 
dentu, kuris šiuo metu yra prie centrinės policijos nuovados Stok- 
holme. 

Po traškesio prakalbo vyriškas balsas: 

— Taip, aš stoviu čia kartu su policijos atstovu spaudai. Ar galite 
pasakyti, kas čia šiandieną įvyko? 

Anika pagarsino ir virtuvėje pasklido spaudos atstovo balsas. 

— Galiu patvirtinti, kad, siekdama surasti Jozefinos Liljeberg 
žudiką, policija tikrina kelias tyrimo versijas, — dėstė jis. — Ber 
bijau, kad negaliu kalbėti apie kitas detales. Niekas dar oficialiai 
nepaskelbtas įtariamuoju, net jeigu tyrimas krypsta link vienos 
konkrečios versijos. 

Korespondentas nesiklausė. 

— Kokia jūsų nuomonė apie įtarimą, jog įpusėjus rinkimų 
kampanijai nusikaltimą galėjo įvykdyti vyriausybės ministras? — 
paklausė jis. 

Spaudos atstovas kiek padvejojo. 

— Na, - tarė jis, —- kol kas šios tyrimo dalies negaliu nei patvir- 
tinti, nei paneigti. Niekas dar oficialiai nebuvo paskelbta. 


— Bet ministras šiandieną čia buvo atvykęs apklausai? 

— Užsienio prekybos ministras Kristeris Lundgrenas yra vienas 
iš daugelio apklaustų asmenų, taip, tai tiesa, — patvirtino spaudos 
atstovas. | 

— Jūs galite patvirtinti, kad jis buvo apklaustas? — su džiugesiu 
balse pasitikslino korespondentas. 

— Galiu patvirtinti, kad iki šiol tirdami žmogžudystę esame 
įvykdę apie tris šimtus apklausų sesijų, — išsisuko spaudos atsto- 
vas, o iš balso buvo girdėti, kad jis ima jaustis nesmagiai. 

— Ką ministras sakė gindamasis? 

Spaudos atstovas susierzino. Suskambo jo mobilusis telefonas. 
„Na taip, — pagalvojo Anika. — Šiąnakt jo laukia bemiegė nak- 
tis.“ 

— Savaime suprantama, negaliu komentuoti, kas buvo pasaky- 
ta apklausoje, kadangi policijos tyrimas dar nesibaigė, - paaiškino 
jis. 

Interviu baigėsi ir vėl prakalbo laidos vedėjas. 

— Mes grįžtame į „Klubą šeši“ čia, „Radijo namuose“, Stok- 
holme, — sakė jis. — Žinoma, socialdemokratams bus labai sunku, 
ypač rinkimų kampanijos metu, netgi jei ministras ir nebus ap- 
kaltintas įvykdęs nusikaltimą. Jau vien faktas, kad valstybės mi- 
nistras siejamas su panašiu incidentu, turės skaudžių pasekmių 
partijos patikimumui. Tai ir bus viena temų mūsų šios dienos 
„Klubo šeši“ diskusijoje. 

Kol vedėjas gurkštelėjo vandens ir turbūt pasitikrino su kon- 
trolės punktu, nuskambėjo trumpas muzikinis intarpas. 

Kai jis sugrįžo, kartu studijoje buvo svečias — apgailėtinas žur- 
nalistikos mokyklos profesorius, į šias pareigas paskirtas tik po- 
litiniais sumetimais ir prieš tai dirbęs vyriausiuoju redaktoriumi 
viename darbininkų laikraštyje, kuriam priklausė didžiausia Šve- 


dijoje pornografinių žurnalų leidybos kompanija. 

— Na, - pradėjo tariamas profesorius, - akivaizdu, kad social- 
demokratams tai visiška katastrofa. Bet kokie įtarimai panašaus 
pobūdžio piktnaudžiavimu valdžia partiją stato į be galo keblią 
situaciją. Taip, iš tiesų sudėtingą... 

— Žinoma, mes nežinome, ar ministras iš tikrųjų kaltas, ar ne, 
ir jokiu būdu nenorime nieko iš anksto teisti, — įsiterpė laidos 
vedėjas. — Ber kas nutiktų, jei jis būtų pripažintas kaltu? 

Anika atsistojo, jai sukosi galva. Vadinasi, čia visgi įsivėlęs mi- 
nistras. Ta stora moteris buvo teisi. 

Profesorius ir „Klubo šeši“ vedėjas šnekėjosi toliau, kartkar- 
tėmis įsiterpiant kitiems dviem mieste esantiems koresponden- 
tams. 

— Ar tai susiję su tavo darbu? — paklausė senelė. 

Anika blankiai šyptelėjo. 

— Galima sakyti ir taip. Nemažai apie šią žmogžudystę rašiau. 
Jai buvo tik devyniolika, senele. Jos vardas Jozefina ir ji mylėjo 
kates. 

Laidos vedėjas kalbėjo rimtu ir pasitikėjimo kupinu tonu. 

— Kol kas mums nepavyko susisiekti su užsienio prekybos mi- 
nistru ir išgirsti jo komentaro, - kalbėjo jis. - Visą popietę jis pra- 
leido nepaprastajame susirinkime su ministru pirmininku ir par- 
tijos sekretoriumi vyriausybės rūmuose Rosenbade. Iš ten mūsų 
korespondentas... 

Anika išplėtė akis. 

— Jie turi neteisingą informaciją! — apstulbusi pasakė ji. 

Į ją klausiamai pažvelgė senelė. | 

— Ministras pirmininkas. Jis negalėjo šią popietę dalyvauti jo- 
kiame nepaprastajame susirinkime. 

Paskubomis Anika į rankinę susimetė savo daiktus, išvalytus 


grybus suvertė atgal į plastikinį maišelį ir jį įsidėjo į rankinę. 

— Turiu grįžti į Stokholmą, - išbėrė ji. - Likusius grybus pasilik 
sau! 

— Ar tau tikrai reikia važiuoti? — paklausė senelė. 

Anika sudvejojo. 

— Ne, bet noriu, — pasakė ji. 

— Tik pasirūpink savimi, — priminė senelė. 

Anika paskubomis ją apkabino ir išėjo į šiltą vasaros vakarą. 
Šalia takeliu tapseno ir Viskas. 

— Ne, tu turi grįžti, negali eiti su manimi. Turi pasilikti su 
senele. 

Anika sustojo, pasilenkusi katiną paglostė ir stumtelėjo taku 
atgal. 

— Turi likti čia, - pakartojo. — Nagi, škac, jau eik. 

Katinas pro ją prabėgęs nurisnojo link užtvaros. Anika atsidu- 
so, pasikvietė katiną, paėmė jį ir nunešė atgal į namus. 

— Turėsi laukujes duris palaikyti uždaras, kol išeisiu, — pasakė 
Anika, o senelė nusijuokė. 

Vėl pakilo vėjas, kuris švytuojant pušims risdamasis taku ją 
lengvai paginė į priekį. Į pakalnę Anika mynė taip pat sunkiai, 
kaip ir nuo jos, uždususi nulipo nuo dviračio ir jį atrėmė prie 
laukujų durų. | 

— Girdėjau, buvai grįžusi namo. 

Svenas užtrenkė automobilio dureles ir per stovėjimo aikštelę 
patraukė link jos. Anika prirakino dviratį, atsistojo ir jam blankiai 
šyptelėjo. | 

— Šįkart aš Čia tik labai trumpam, — patikino ji. 

Svenas nusišypsojo ir ją apkabino. 

— Pasiilgau tavęs, — tyliai pasakė jis. 

Anika irgi jį apkabino. Vyras ją stipriai pabučiavo. Anika atsi- 


traukė. 

— Kas yra? 

Svenas ją paleido. 

— Turiu grįžti į Stokholmą. 

Jai einant link durų po kojomis girgždėjo žvyras. Girdėjo jo 
žingsnius iš paskos. 

— Bet tu ką tik atvažiavai. Ar negauni laisvadienių? 

Ji atlapojo duris. Koridoriuje pajuto sušilusių šiukšlių kvapą. 

— Na taip, bet atsirado naujos medžiagos, susijusios su ta žmog- 
žudyste, apie kurią rašau. 

— Ar negali tuo pasirūpinti kas nors kitas? 

Anika atsirėmė į sieną, užsimerkė ir susimąstė. 

— Aš noriu tai daryti, - pasakė ji. — Tai mano didžioji galimy- 
bė. 

Jis stovėjo priešais abi rankas įrėmęs į sieną šalia moters galvos 
ir mąsliai žvelgė tiesiai jai į akis. 

— Daryti ką? Iš čia pabėgti? Ar to nori? 

Ji pažiūrėjo jam į akis. 

— Ką nors pasiekti. Apie viską jau rašiau Katrinebolm Courier. 
Miškininkystės nuostatų priedus, aukcionus, tarybos susitikimus, 
patarimus dėl kompostavimo. Turiu judėti į priekį. 

Ji tūptelėjusi ištrūko iš Sveno rankų. Jis uždėjo ranką Anikai 
ant peties. 

— Aš tave nuvešiu. 


— Nereikia. Nuvažiuosiu traukiniu. 

Salė buvo tuščia. Kai lauke toks karštis, čia buvo ramu, klientų 
mažai. Apsiseilėję seniai galėjo visą dieną į papus spoksoti paplū- 
dimyje. Patricija patikrino pinigus, surinktus už įėjimą. Tik 3 000 
kronų. Visą popietę ir vakarą tik šeši klientai. Beviltiška. Ji uždarė 
pinigų seifą. Na, gerai. Veiksmas gal pagyvės vėliau. Atrodė, kad 
karštis visada įkaitindavo turistams kraują. 

Patricija nuėjo į kukliai įrengtą persirengimo kambarį šalia 
biuro ir pasikabino rankinę, džinsinį švarkelį, nusivilko beranko- 
vius marškinėlius, šortus ir užsisegė blizgiais žvyneliais puošrą lie- 
menėlę. Jos kelnaitės su juostele buvo šiek tiek lipnios, taigi turėjo 
prisiminti jas praskalauti prieš eidama namo rytoj ryte. Paskubo- 
mis ji pasidažė, na, tiksliau reikėtų pasakyti — prisidažė. Tai daryti 
jau buvo įpratusi. Batai buvo kiek apšiurę. Pakulnė visai nudilusi. 
Susiraišiojo raištelius, giliai įkvėpė ir vėl išėjo į klubo salę. 

Ruletės stalas toje pusėje, kur paprastai sėdėdavo klientai, 
buvo pilkas nuo cigarečių pelenų ir ji žalioje gelumbėje pastebėjo 
dar vieną naujai išdegintą skylę. Susinervinusi nuėmė peleninę. 
Rūkyti prie stalo buvo neleidžiama. Iš lentynos krupjė pusėje išsi- 


traukusi šepetį pelenus nušlavė ant žemės. 

— Dabar esi dar ir ponia valytoja? 

Biuro tarpduryje pasirėmęs į durų staktą stovėjo Joakimas. Pa- 
tricija tarsi suakmenėjo. 

— Čia buvo neblogai apdergra, — ištarė ji. 

— Neturėtum sukti savo dailios galvos dėl panašių dalykų, - jai 
pasakė Joakimas. — Tiesiog turi būti graži ir seksuali. 

Jis atsitiesė ir lėtai, vis dar šypsodamasis, prie jos priėjo ir iš- 
tiesė ranką. Patricija gurktelėjo. Jis paglostė merginai petį, pas- 
kui ranką. Ji atsargiai pabandė atsitraukti. Joakimo šypsena ėmė 
niauktis. 

— Kas tau kelia nerimą? — paklausė jis. Dabar žvelgė visiškai 
kitokiu - šaltu, tiriančiu žvilgsniu. Patricija nudelbė akis į blizgias 
savo krūtis. 

— Niekas. Kodėl manai, kad man kas nors kelia nerimą? 

Jos balsas nebuvo labai tvirtas. Joakimas ją atžariai paleido. 

— Skaitei, ką jie prirašė tame laikraštpalaikyje? — paklausė jis. 

Patricija į jį pažiūrėjo nekaltai išpūstomis akimis. 

— Kokiame laikraštpalaikyje? 

Vaikinas įdėmiai spoksojo, ir ji pasistengė nenuleisti akių. 

— Greitai jį pagaus, - pasakė Joakimas. 

Patricija sumirksėjo. 

— Ką? 

— Tą ministrą. Pranešė per radiją. Ta šutvė, kuri čia buvo aną 
vakarą. Jis vienas iš jų. Jį klausinėjo visą dieną. Matyt, ministras 
pirmininkas ne juokais įsiutęs. 

Merginos akys susiaurėjo. 

— Iš kur tai žinai? 

Joakimas nusisuko ir nuėjo prie baro. 

— Pranešė per radiją. Laidoje „Klubas šeši“. 

Stabtelėjęs jis pažiūrėjo per petį ir vėl nusišypsojo. 


— Ar sugalvotum geresnę vietą tai paskelbti? 

Rugpjūtis 


Aštuoniolika metų, vienas mėnuo ir trys dienos 


Meilė dažnai apibūdinama taip primityviai ir vienareikšmiškai, 
spalvinama nuobodžiai rausvai. Juk mylint žmogų gali atsiverti vi- 
sos vaivorykštės spalvos, ji gali augti ir stiprėti, gali būti juoda, ža- 
lia, geltona. 

Man buvo sunku tai suprasti. Buvau įstrigusi toje saldžioje, ryš- 
kioje paletėje ir tai man neleido pamatyti kitų, prie jos nederančių 
spalvų. 

Žinau, kad jis taip elgiasi mano pačios labui, bet vis tiek tai 
mane plėšia pusiau. 

Jis teigia, kad mano vaikystėje įvyko kažkas, kas neleidžia atsi- 
kratyti seksualinių suvaržymų. Vis galvoju, bet niekaip negaliu ras- 
ti, kas tai galėjo būti. 

Jungiami meilės mes eksperimentuojame, bandydami rasti būdų, 
kaip man tai įveikti. Aš ant jo, jaučiu jį giliai savyje, tada staiga 
Jis man delnu trenkia per veidą. Aš sustoju, akys prisipildo ašarų. 
Klausiu, kodėl taip daro. | 

Jis paglosto man skruostą ir stipriai, giliai į mane įsiskverbia. 
„Visa tai tau tik padės“, - sako jis ir dar kartą trenkia, tada stipriai 


įsistumia, kol pasiekia palaimą. 


=-213— 


LIZA MARKLUND 


Apie tai vėliau daug kalbamės - kaip galime naujai atrasti die- 
viškąją mūsų santykių pusę. Tai pasitikėjimo trūkumas, suvokiu. 
Turiu juo pasikliauti. Juk kaip kitaip gyventi? 

Mes patys svarbiausi 


pasaulyje 


vienas kitam. 


TREČIADIENIS, RUGPJUČIO 1 D. 

Anika atėjo į redakciją kiek prieš devynias. Torė Brendas sėdėjo 
už priimamojo stalo ir nepatenkintas su ja pasisveikino. 

— Bombos ir granatos, — burbtelėjo jis. — Tai viskas, kuo domi- 
masi šiame laikraštyje. 

Jis galva kinktelėjo link tos dienos numerio reklaminio lanksti- 
nio, išskleisto šalia lifto. Anika pažiūrėjo ir kelias sekundes bandė 
suvokti informaciją. Iš po kojų ėmė slysti žemė. Pagalvojusi, kad 
to negali būti, ji atsirėmė į priimamojo stalą ir dar kartą perskaitė 
žodžius. „TERORISTŲ ATAKA - „Barbės nindzės“ užpuolė po- 
liciją“, šalia — didelė degančio automobilio nuotrauka. 

— Kas parašė šį straipsnį? — sušnabždėjo Anika. 

— Sensacijos ir skandalai — pasirodo, tik apie tai rašome, — pa- 
sakė Torė Brendas. 

Anika nuėjo pasiimti kelių numerio kopijų. Beveik visą pirmą- 
ji puslapį užėmė užsienio prekybos ministro Kristerio Lundgreno 
nuotrauka. Jis stovėjo šalia ministro pirmininko, kuris buvo už- 


dėjęs ranką Lundgrenui ant pečių. Abu jie plačiai šypsojosi. Ši 

fotografija daryta tada, kai Lundgrenas buvo paskirtas į pareigas ir 
prieš aštuonis mėnesius pristatytas žiniasklaidai. Antraštė Anikai 
pasirodė silpnoka: SIAUČIA NERAMUMŲ VĖjJAI. | 

Sutrumpintos numerio naujienos buvo pačiame puslapio vir- 
šuje su nuoroda į šeštą ir septintą puslapius. Drebančiomis ran- 
komis Anika pervertė laikraštį. Akimis perbėgo ieškodama, kas 
parašė straipsnį. 

Karlas Venergrenas. 

Anika nuleido laikraštį. 

— Po galais, tai juk siaubinga, ar ne? — tarė Torė Brendas. 

— Jūs visiškai teisus, — eidama prie liftų pasakė Anika. 

Ji nuėjo į kavinę nusipirko kavos, didelį sumuštinį ir atsisė- 
do. Gėrimas vėso jai skaitant straipsnius: pirma apie „Barbes nin- 
dzes“, tada apie ministrą. 

„Jos gavo, ko norėjo“, - spoksodama į degantį automobilį pa- 
galvojo Anika. Jis buvo paverstas ant šono, dugnas atsuktas į fo- 
tografą. Ji pastebėjo, kad šalia Karlo Venergreno straipsnių spaus- 
dinama jo nuotrauka. Tekste po fotografija buvo rašoma, kad 
automobilis priklausąs vieno Stokholmo rajono policijos virši- 
ninkui. Tarp liepsnų liežuvių buvo galima įžiūrėti nuosavą namą, 
statytą maždaug septintame dešimtmetyje. Straipsnis „Barbėms 
nindzėms“ suteikė galimybę transliuoti savo nebrandžią, smurtą 
kurstančią žinią. Jame nenuskambėjo nė viena šį poelgį kritikuo- 
janti frazė. Anikai sukilo šleikštulys. „Velnias, - pagalvojo ji. - Tas 
sumautas šunsnukis.“ 

Straipsnis apie ministrą, kuriam papūtė neramumų vėjai, buvo 
geresnis. Laidoje „Klubas šeši“ nuskambėję kaltinimai jam buvo 
pavadinti nepagrįstais gandais. Paties ministro komentarų nebu- 
vo, tačiau jo spaudos sekretorė Karina Bjornlund, pareiškė, kad 


tokie kaltinimai iš tikrųjų neturi jokio pagrindo. 

Anika nebežinojo, kuo tikėti. Akivaizdu, kad Kristeris Lund- 
grenas buvo apklaustas, bent tiek buvo patvirtinta policijos atsto- 
vo spaudai per radiją praėjusią dieną, tačiau didžioji dalis kitos 
laidoje pateiktos informacijos neabejotinai buvo klaidinga. Kaip 
su kaltinimais Joakimui? 

Sumuštinį Anika išmetė į šiukšlinę nė neišvyniojusi. Kavą bai- 
gė trimis dideliais gurkšniais. 

Spaikas jau buvo savo poste, prie ausies lyg prilipęs buvo te- 
lefonas. Jis, žinoma, niekaip nesureagavo išvydęs Aniką laisvadie- 
nį — tai laikiniems vasaros darbuotojams buvo visiškai natūralus 
dalykas. 

— Su ta žmogžudyste visiškai susimovei, — tarė jis baigęs pokal- 
bį telefonu. 

— Turite galvoje, dėl ministro? Juk tai visiška nesąmonė, — pa- 
sakė Anika. 

— Aha, - burbtelėjo Spaikas. — Ir kuri gi vieta tau netinka? 

— Pamaniau, kad tuo pasidomėsiu šiandieną, jei nieko prieš. 

— Po velnių, visa laimė, kad turime tą skandalą su „Barbėmis 
nindzėmis“, — tvirtino jis. — Kitaip būtume turėję ką nors iškaps- 
tyti apie ministrą ir tą žmogžudystę. O jei dvi dienas iš eilės ra- 
šytume apie skirtingus žudikus, atrodytų sumautai apgailėtinai, 
nemanai? 

Anika paraudo. Atsakymo ji neturėjo. Šaltas Spaiko žvilgsnis 
ją vėrė kiaurai. 

— Karlo dėka mums pavyko nepaminti savigarbos, — pasakė 
naujienų skyriaus vadovas, su visa kėde nuo jos nusigręžė ir neva- 
lingai atsuko pradėjusią šviestis plikę. 

— Gerai, — tarė Anika. — Ar yra Berit? 

— Ji Fiore, bando susisiekti su parlamento pirmininku. Savo IB 


istorijai, — neatsisukdamas atsakė Spaikas. 

Anika nuėjo prie savo stalo, ant grindų numetė rankinę, 
skruostai degte degė. Panašu, kad prie straipsnių spausdinti savo 
nuotraukos ji dar kurį laiką negalės. | 

Peržiūrėjo, ką apie ministrą ir įtariamas sąsajas su žmogžudyste 
rašė kiti laikraščiai. Nė viename jų ši versija nebuvo labai išplėtota. 

Rytinių naujienų laikraščiuose buvo trumpai užsimenama, kad 
vyriausybės ministras Kristeris Lundgrenas apklaustas dėl jaunos 
merginos nužudymo Stokholme. Kitame vakarinių naujienų lai- 
kraštyje buvo pateikti panašūs faktai, kaip ir Evening Post. 

Aniką kankino klausimas, kaip laidos „Klubas šeši“ kūrėjai ga- 
lėjo būti tokie įsitikinę savo versija? Jie turėjo žinoti daugiau, nei 
atskleidė. Tuomet netrukus turėjo paaiškėti daug daugiau. 

Nuo šios minties Anikai suspaudė vidurius. „Kodėl, po galais, 
jaučiuosi tokia kalta?“ — klausė ji savęs. 

Oras buvo persisunkęs dulkių ir karščio, nors ir veikė kondicio- 
nieriai. Nuėjusi į tualetą Anika apsiprausė veidą šaltu vandeniu. 

„Turiu prie to prisikasti, — galvojo ji. — Privalau viską išsiaiš- 
kinti. Kažką praleidau, bet ką?“ 

Moteris atrėmė galvą į veidrodį ir užsimerkė. Stiklo šaltis pro 
odos poras skverbėsi į smegenis. 

Ji prisiminė senyvą moterį. Senyvą apkūnią moterį su šuniu, 
Danielos kaimynę. 

Nusivalė veidą popieriniu rankšluosčiu. Ant veidrodžio paliko 


prakaito ir vandens ruožą. 


Naujasis redakcijos vadovas Andersas Šiumanas buvo suneri- 
męs. Jis žinojo apie etinius šio darbo keblumus, tačiau būtų mie- 
lai dieną ar kitą palaukęs ir nebuvo linkęs šokti tiesiai ant mora- 
linės trapecijos ir atlikti akrobatinius manevrus. Kas, po galais, 


per pritrenkianti istorija, apie kurią parašė Karlas Venergrenas? 

Feminisčių kovotojų būrys, padeginėjantis automobilius ir grasi- 
nantis policijai?.. Iš kur visa tai? Ir nė vieno kritiško komentaro, 
tik policijos atstovo spaudai iš anksto numanomas pasisakymas, 
jog jie į tokius veiksmus žiūri labai rimtai ir daro viską, kad būtų 
surasti už tai atsakingi asmenys. 

Šiumanas atsiduso ir atsisėdo ant oranžinės gėlėtos sofos nedi- 
delėje savo darbo celėje. Nusprendė, kad su šia sofa reiks atsisvei- 
kinti. Ji buvo tiek prisigėrusi cigarečių dūmų tvaiko, kad trenkė 
kaip perpildyta peleninė. Pakilęs verčiau prisėdo prie savo stalo. 
Tai nebuvo maloni patalpa. Joje nebuvo langų, šviesa tesklido pro 
stiklinę sieną, už kurios buvo redakcija. Tik pro kiek toliau esančio 
sporto skyriaus langus jis galėjo įžiūrėti daugiaaukštės automobi- 
lių stovėjimo aikštelės pastato kontūrus. Atsidusęs kibo į kalną 
kartoninių dėžių, vakar vakare pristatytų iš Švedijos televizijos. 

„Dieve, kiek šlamšto mes prikaupiame“, — pagalvojo jis. 

Visgi nusprendė tuokart išpakavimą atidėti ir prieš save iš- 
skleidė laikraštį. Prieštaringus straipsnius lėtai perskaitė dar kartą. 
Nors teisiškai gal ir nebuvo atsakingas už laikraščio turinį, puikiai 
suvokė nuo šiol turįs žinoti, kokie mechanizmai formuoja laikraš- 
čio poziciją ir temas. 

Kažkas su tuo terorizmo straipsniu buvo ne taip. Kaipgi įma- 
noma, kad jų korespondentas atsidūrė reikiamoje vietoje reikiamu 
laiku, o tos moterys dar sugebėjo su juo pasikalbėti? Pasak Spaiko, 
jis tiesiog gavo pranešimą. To nepakako. Jei jos būtų norėjusios 
didžiausio įmanomo viešumo, būtų savo veiksmus nufilmavusios, 
pakomentavusios pačios ir tada išplatinusios žiniasklaidos prie- 
monėms. Vis dėlto jei taip būtų pasielgusios, nebebūtų galėjusios 
kontroliuoti to, kaip informacija bus panaudota. Greičiausiai jos 
buvo ką nors susitarusios arba nustačiusios tam tikras sąlygas. Vis- 


gi tai buvo keista. 


— 219 — 


LIZA MARKLUND 


Andersui Šiumanui reikėjo tai aptarti su straipsnio autoriumi. 
Ministro istorija nebuvo išskirtinė. Nieko neįprasto, kad vy- 
riausybės nariai, ministrai apklausiami dėl įvairių nusikaltimų. As- 
meniškai jis manė, kad radijo programoje nueita per toli Kristerį 
Lundgreną įvardijant kaip įtariamąjį. Kiek jis visoje šioje istorijoje 
susigaudė, nebuvo jokių tai įrodančių veiksnių. Šiaip ar taip, toks 
laikraštis kaip Evening Post apie šią versiją parašyti privalėjo. 
Andersas Šiumanas atsiduso. 


Turės prie to priprasti. 

Niekas neatsiliepė. Anika nepaliaujamai spaudė durų skam- 
butį, tačiau atrodė, kad moteriškė apsimeta nesanti namie. Ji 
girdėjo į pašto angą duryse šnopuojantį šunį ir sunkius moters 
žingsnius. 

— Žinau, kad esate viduje, — pro pašto angą pasakė Anika. — 
Tik noriu paklausti keleto trumpų klausimų. Prašau, atidarykite 
duris! 

Žingsniai nutilo, tačiau šuo tebešnopavo. Ji palaukė dar pen- 
kias minutes. 

„Kvaila moteris“, - pagalvojo Anika ir paskambino į Danielos 
Hermanson duris. Jauna moteris duris atidarė laikydama rankose 
buteliuką įsitvėrusį vaiką. 

— A, labai diena! Čia jūs! — patenkinta ją pasitiko Daniela. — 
Prašom, užeikite! Pas mus netvarka, bet juk suprantate, kai vaikai 
maži, taip jau būna... 

Anika kažką negarsiai pasakė ir įėjo į tamsų koridorių. Butas 
buvo pailgas ir siauras, kiekvienas kampelis išpuoštas ir išpuoselė- 


tas. Priešais stovėjo didelis veidrodis ir komoda, ant jos - mėlyno 


501 


LIZA MARKLUND 


stiklo vaza su išpjaustytomis medinėmis tulpėmis. Anika krūptelė- 
jo išvydusi savo pačios atvaizdą. Nepaisant įdegio buvo išblyškusi, 
veidas persimainęs, skruostai išsišovę. Ji greitai nusuko žvilgsnį ir 
nusimovė basutes. 

— Kokia puiki pas mus vasara, nemanote? — iš virtuvės sučiauš- 
kėjo Daniela. — Beje, galite apsidairyti. 

Anika paklusdama apžiūrėjo miegamąjį bei svetainę ir pasakė, 
kad butas iš tiesų puikus ir greičiausiai labai brangiai kainuoja jo 
nuoma. 

— Turėti reikalų su tuo Kristeriu Lundgrenu — vienos bėdos, — 
pasakė Daniela ant virtuvės stalo tarp jų sprigčiojant kavos apa- 
ratui. Vaikas buvo įsitvėręs į Anikos koją ir seilės varvėjo ant jos 
sijono, bet ji apsimetė nepastebinti. 

— Ką turite galvoje? — atsikandusi dietinio sausainio paklausė 
ji 

— Lyg jis galėtų būti žudikas, tai juk tikra beprotybė. Taip, jis 
šykštokas, bet tikrai nepriskirčiau smurtautojų tipui... 

Anikos akys iš nuostabos išsiplėtė. 

— Jūs jį pažįstate? 

Daniela paruoštą silpną kavą supylė į puodelius, kurie turbūt 
buvo iš šešto dešimtmečio. | 

— Žinoma, kad pažįstu, — susinervinusi pasakė moteris. — Jis 
visais įmanomais būdais jau daugiau nei metus stabdo pasato fa- 
sado renovacijos planus. Pieno, cukraus? 

Anika sutrikusi sumirksėjo ir gurkštelėjo kavos. 

— Atleiskit, — pasakė ji, — bet nelabai suprantu. 

— Tai net ne jo butas, jis priklauso kažkokiam socialdemokratų 
valdomam laikraščiui Liuleo. Kristeris yra valdybos pirmininkas 
ir pastaruosius gal jau kokius metus su butu elgiasi kaip su nuosa- 


vu. Jis tikras šykštuolis. 

Daniela papildė Anikos puodelį. 

— Tai jis gyvena šiame pastate! —- negalėjo patikėti Anika. 

— Ketvirtas aukštas, vakarinė laiptinė, — pasakė Daniela. — Pu- 
santro kambario, keturiasdešimt kvadratinių metrų. Balkonas. 
Neblogas nedidelis butukas. Šiais laikais panašios kvadratūros bu- 
tai čia kainuoja apie keturiolika tūkstančių kronų už kvadratinį 
metrą. 

Anika baigė antrą puodelį kavos ir atsilošė. 

— Nieko sau, - pasakė ji. - Penkiasdešimt metrų nuo žmogžu- 
dystės vietos. 

— Dar kavos? - paklausė Daniela. 

— Sakot, šykštuolis? Kuria prasme? 

— Aš gyventojų komiteto sekretorė, - pasakojo Daniela. - Kris- 
teris yra vienas jo narių. Kiekvieną kartą, mums pradėjus aptari- 
nėti pakeitimus ar renovaciją, jis ima prieštarauti. Visada katego- 
riškai atsisako, jei tik kalba pakrypsta apie didesnius mokesčius 
už kokias nors paslaugas. Manau, tai apgailėtina. Jis net nėra šio 
buto išsipirkęs kaip mes, tiesiog melžia partijos laikraštį ir moka 
tik už komunalines paslaugas. Ateik čia, branguti... 

Daniela pakėlė sūnų. Jis tuoj pat paliejo mamos kavos puodelį, 
šiltas skystis pasklido po stalą ir nuvarvėjo Anikai į sterblę. Nebu- 
vo karštas, kad nudegintų, tik ant sijono paliko dar vieną dėmę. 

— Nesirūpinkit, — patikino Anika. 

Daniela atskubėjo su padvisusiu virtuviniu skuduru ir ėmė va- 
lyti Anikai sijoną, bet ši paskubomis movė į koridorių ir įsispyrė 
į basutes. 

— Na, tai viso geriausio, — pasakė ir išėjo į laiptinę. 

— Man labai gaila, jis tikrai netyčia... 

Anika nusileido laiptais į pirmą aukštą, tada pro duris nuėjo 


prie kito lifto. Jis neveikė. Garsiai atsidususi ėmė lipti laiptais. 

Pasiekusi trečią aukštą buvo nusikamavusi ir turėjo sustoti, kad 
atgautų kvapą. 

Pagalvojo, kad reikia pradėti gerti vitaminus. 

Užkopė į paskutinį aukštą ir giliai tyliai pro burną kvėpuo- 
dama apžiūrėjo aštuonias butų duris. Hlesler. Karlson. „Letbander 
and Son“. HB Lundgren. Ji pažvelgė į ministro pašto dėžutę. Pa- 
vardė buvo parašyta ranka ir užklijuota plastikine lipniąja juosta 
ant kitos pavardės. Įsiklausiusi Anika lėtai priėjo prie durų. Pakėlė 
pirštą virš durų skambučio, tada sudvejojo. Pravėrė pašto angos 
dangtelį. Iš buto plūstelėjo šilto oro banga. 

Tą akimirką viduje suskambo telefonas. Nusmelkta išgąsčio 
Anika paleido pašto angos dangtelį ir jis užsisklendė be garso. Pri- 
kišo ausį prie durų. Telefonas buvo nustojęs skambėti, taigi grei- 
čiausiai kažkas atsiliepė. Įsiklausiusi galėjo girdėti slopų vyrišką 
balsą. Ranka nusibraukė prakaitą virš lūpos. Pažvelgė į pašto angą. 
Nevertėjo to daryti. 

„Tiek to, socialdemokratai prikaišiodavo klausymosi įrangos ir 
pasisavindavo butus, — pagalvojo ji. - Galiu šiek tiek ir aš pasla- 
pukauti...“ 

Anika pasilenkė ir vėl šiek tiek pravėrė pašto angos dangtelį. 
Į veidą plūstelėjo šiltas oras. Pasukusi galvą į šiltą srovę, atkišo 
ausį. 

— Turiu dalyvauti dar vienoje apklausoje, — atrodo, šuoruojant 
orui išgirdo tokius vyriškio tariamus žodžius. 

Tyla. Ji pasisuko, kad galėtų geriau girdėti. 

— Nežinau. Negerai. 

Vėl tyla. Prakaito lašeliai dabar jau ritosi jai tarp krūtų. Vėl 
pasigirdęs balsas dabar sklido garsiau, buvo labiau sujaudintas. 

— Ką, po galais, man daryti? Juk ta mergina mirusi, dėl Die- 

Kad būtų patogiau, Anika atsitūpė. Atrodo, išgirdo, kaip jis 
atsikrenkščia, tada pasigirdo žingsniai. Tada vėl balsas, dabar jau 
tylesnis. 

— Taip, taip, žinau. Neketinu nieko sakyti. Ne, neprisipažinsiu. 
Kuo, po galais, mane laikote? 

Atsidarė priešais esančios Heslerių durys. Anikos širdis atsi- 
dūrė kulnuose, nerangiai atsitiesusi ji pašoko. Ryžtingai pakėlė 
pirštą virš skambučio ir akies krašteliu žvilgtelėjo į Heslerį. Jis 
buvo maždaug aštuoniasdešimties, už pavadėlio laikė mažą baltą 
šuniuką. Įtariai pašnairavo į Aniką, ši pažiūrėjusi į jį nusišypsojo. 

— Na ir karšta, ar ne? - burbtelėjo moteris. 

Vyras nieko neatsakė. Nuėjo prie lifto. 

— Manau, kad neveikia, - pasakė Anika ir paspaudė dar kartą. 

Ji spoksojo į šviesą, sklindančią iš durų akutės. Staiga akutė 
užtemo — kažkas užstojo šviesą. Žiūrėdama tiesiai į ją, bandė atro- 
dyti maloniai. Durys vis tiek neatsidarė. Ji paskambino dar kartą. 
Tamsa pranyko ir iš akutės vėl pasklido šviesa. Nieko. Anika pa- 
skambino ketvirtą kartą. 

— Laba diena? — per pašto angą pasakė ji. - Esu Anika Bengt- 
zon, aš iš Evening Post. Noriu jums užduoti keletą klausimų... 

Hesleris ėmė keberiotis laiptais žemyn, šuo lipo kelis žingsnius 
prieš jį. 

Ji paskambino dar kartą. 

— Eikite šalin, - pasigirdo iš buto. 

Anikos kvėpavimas padažnėjo, prispyrė reikalas nusišlapinti. 

— Jei nieko nesakysite, bus tik blogiau, — susakė ji, paskui nu- 
rijo seiles. | 

— Šlamštas, — atsakė ministras. 

Ji užsimerkė ir giliai įkvėpė. 


— Ar galėčiau pasinaudoti jūsų tualetu? — paprašė. 

— Ką? 

Anika sukryžiavo kojas. Silpna Danielos kava, rodės, tuoj 
sprogs šlapimo pūslėje. 

— Prašau, — maldavo ji. - Man tikrai reikia į tualetą. 

Durys atsidarė. 

— To dar niekada nesu girdėjęs, - pasakė ministras. 

— Kur jis? —- paklausė Anika. 

Vyras parodė į pilkšvai žalias duris kairėje. Ji nėrė į vidų ir užsi- 
darė duris, giliai atsikvėpė, nuleido vandenį ir nusiplovė rankas. 

Butas buvo labai šviesus ir maloniai šiltas. Kambariai buvo 
pereinami, iš virtuvės buvo galima patekti į valgomąjį, tada į sve- 
tainę ir atgal į koridorių. 

— Gerai, dabar turite išeiti, — stovėdamas svetainės tarpduryje 
tarė ministras. 

Anika smalsiai nužvelgė priešais stovintį vyrą. Jis atrodė pa- 
vargęs ir išblyškęs, vilkėjo baltus marškinius, kurių nepasivargino 
užsisegti, bei pasiglamžiusias juodas kelnes. Plaukai susivėlę, jis 
buvo nesiskutęs. 

Anika pagalvojo, kad jis visai nieko. Paskui nusišypsojo. 

— Ačiū jums, - padėkojo ji. — Poreikius reikia... 

Šie žodžiai tarp jų dviprasmiškai pakibo. Vyras apsisuko ir nu- 
ėjo atgal į kambarį. 

— Uždarykite duris, — nurodė. 

Ji nusekė jam iš paskos į kambarį. 

— Netikiu, kad tai padarėte, — tarė ji. 

— Kaip mane radote? — paklausė ministras. 

— Pasidomėjau, — atsakė Anika. 

Nieko neatsakęs jis atsisėdo ant lovos. Anika stovėjo priešais. 

— Bet jūs kažką matėte, ar ne? Juk todėl jus ir apklausia? 


Ministras pažiūrėjo pavargusiu žvilgsniu. 

— Kur gyvenu, nežino beveik niekas, — pasakė jis. — Kaip išsi- 
aiškinote, kur mane rasti? 

Anika įdėmiai pažiūrėjo į vyrą. 

— Jūs kažką slepiate, argi ne? Ko negalite pasakyti? 

Ministras staiga atsistojęs prie jos priėjo. 

— Jūs nežinote nieko, — pasakė jis. — Eikite, kol jūsų neišme- 
čiau! 

Sutrikusi Anika kilstelėjo rankas ir atbulomis ėmė trauktis link 
durų. 

— Gerai, gerai, — tarė ji. — Išeinu. Ačiū, kad leidote pasinaudoti 
tualetu... 

Anika greitai išėjo ir tyliai uždarė duris. Pirmame aukšte susi- 
tiko su Hesleriu. 


— Kokia puiki vasara! — pasakė ji. 


Ministras užsisagstė marškinius. Jis irgi ruošėsi išeiti į Bergsga- 
taną. Atsiduso, atsisėdo ant lovos ir užsirišo batų raištelius. 

Pašnairavęs į duris, pro kurias ką tik buvo išsinešdinusi kores- 
pondentė, jis pagalvojo, kad tai buvo juokingas triukas. „Prisi- 
reikė į tualetą, dėl Dievo!“ Jis atsistojo ir pasvarstė, ar verta imti 
švarką. Dėl visa ko lengvą lininį pasiėmė. 

Kaip jai pavyko iki jo prisikapstyti? Net Karina Bjornlund ne- 
žinojo, kur jis apsistoja viešėdamas Stokholme. Ji visada skambin- 
davo jam į mobilųjį. 

Suskambo telefonas — šį kartą stacionarus. Jis iš karto atsiliepė. 
Šį numerį turėjo vos keli asmenys. 

— Kaip laikais? 

Jo žmona buvo sunerimusi. Vyras vėl šleptelėjo ant lovos ir, 
savo paties nuostabai, pradėjo verkti. 


— Brangioji, na kas gi dabar! 

Ji taip pat pravirko. 

— Ar jūs jau pas Stiną? 

— Atvažiavome vakar. 

Jis išsišnypštė nosį. 

— Negaliu nieko sakyti. 

— Ar tame yra nors dalis tiesos? 

Jis ranka persibraukė per kaktą. 

— Kaip tu gali to net klausti? 

— O ką man galvoti? 

Ji jautėsi išduota, išsigandusi, įtari. 

— Ar tikrai manai, kad galėčiau... ką nors nužudyti? 
Ji palaukė. 

— Savo valia ne, - pasakė ji. — Bet jei... Nėra nieko, ko nepada- 


rytum dėl partijos, — beviltišku tonu baigė mintį. 

Kju atsiliepė. Anika iš karto nudžiugo, tačiau džiaugėsi neil- 
gai. 

— Nieko negaliu pasakyti, — išbėrė jis. 

— Ar ministras tikrai įtariamasis? —- paklausė Anika, atsilošė kė- 
dėje ir užsidėjo kojas ant stalo. 

Jis riebiai nusikvatojo. 

— Koks neįtikėtinai sumanus klausimas. Ar jį sugalvojai pati? 

— Jis kažkoks keistas, — pasakė Anika. — Bijo, kad kažkas nepa- 
aiškėtų. Ką jis slepia? 

Juokas nunyko, jį pakeitė trumpa tyla. 

— Iš kur gavai visą šią informaciją? — paklausė detektyvas. 

— Aš klausau, žiūriu, stebiu. Pavyzdžiui, jis gyvena labai netoli 
nusikaltimo vietos. 

— Pasirodo, ir tai jau išsiaiškinai. 

— Bet ar tai ką nors sako? 

— Buvo apklausti visi Sankt Joransgatano šešiasdešimt ketvirto 
namo nuomininkai. 

— Savininkai. 

— Kas? 

— Jie ne nuomininkai, jie butų savininkai. 

— O, dėl Dievo, - susierzinęs pasakė detektyvas. 

— Ar tikrai manote, kad jis tai padarė? 

Kju atsiduso. 

— Tai neatmetama, — pripažino jis. 

Anika neberado žodžių. 

— Bet... kaip dėl jos vaikino? Joakimo? 

— Jis turi alibi. 

Anika kėdėje atsitiesė. 

„— Vadinasi, tai nebuvo... Bet atrodė, kad... 

— Po galais, būtų puiku, jei spaudoje nustotum spėlioti, — pa- 
sakė policininkas. — Kartais tikrai viską sujauki. 

Anika pratrūko. 

— Oho, kokie stiprūs žodžiai! O kas, po velnių, sušaukė spau- 
"dos konferenciją šeštadienį dešimtą valandą vakaro tik todėl, kad 
buvo labai jau suinteresuoti spaudos įsitraukimu? Ir ką čia pais- 
tote? Ką turite galvoje sakydamas „viską sujaukiu“? Policijos areš- 
tinėje mirė ne vienas. Todėl nepradėkite mūsų kaltinti piktnau- 
džiavimu tarnyba! 

— Neturiu sėdėti ir klausytis tokių nesąmonių! — drėbė polici- 
ninkas ir padėjo ragelį. 

— Alio? - į telefoną šaukė Anika. — Alio? Velnias! 

Ji metė telefoną, Spaikas pažvelgė į ją nepatenkintas. 

— Sėdi prie mano stalo. 

Į Aniką iš viršaus piktai žiūrėjo galbūt ketvirtą dešimtį peržen- 
gusi, kostiumėlį vilkinti moteris. Anika sutrikusi pakėlė į ją akis. 

— Ką? 

— Ar šiandieną tau neturėtų būti laisvadienis? 

Anika paskubomis nuleido kojas ant grindų, atsistojo ir ištiesė 


ranką. 

— Turbūt esate Mariana? — paklausė ji. - Malonu susipažinti. 
Aš Anika Bengtzon. 

Kostiumuota furija turėjo absurdiškai įmantrią pavardę ir turė- 
jo būti be galo talentinga. 

— Būčiau dėkinga, jei baigusi pamainą susitvarkytumėte. Ne- 
malonu kiekvieną kartą grįžus į darbą rasti tą patį. 

— Visiškai sutinku, — pritarė Anika. — Po jūsų atėjusi trečiadie- 
nį irgi turėjau sutvarkyti lentyną ir stalą. 

Ji paskubomis susirinko ant stalo paskleistus užrašus. 

— Einu užkąsti, — trumpai naujienų skyriaus vadovui pranešė 
ji, pasiėmė rankinę ir išėjo. 

Prie liftų susitiko su Karlu Venergrenu. Jis kažką pasakęs juo- 
kėsi su keliais kitais laikinais vasaros praktikantais. Anika vis gal- 
vojo, kaip sureaguos jį vėl pamačiusi. Svarstė, ką pasakys. Dabar 
jai nebereikėjo galvoti. Demonstratyviai sustojo priešais juos. 

— Ar galiu su tavimi pasikalbėti? —- trumpai paklausė ji. 

Karlas Venergrenas išpūtė krūtinę ir įdegusiame jo veide nu- 
švito šypsena. Jo plaukai vis dar buvo šlapi po rytinių maudynių, 
ant kaktos styrojo kirpčiai. 

— Žinoma, brangioji, — pasakė jis. — Kas nutiko? 

Anika palipo pusę laiptų žemyn. Karlas Venergrenas pamojęs 
atsisveikino su savo bičiuliais ir nusileido jai iš paskos, skleisda- 
mas pasitikėjimą ir ramybę. Atsirėmusi į sieną ji sustojo nedidelė- 
je laiptų aikštelėje ir piktai pažiūrėjo į kolegą. 

— Pirmadienį sulaukiau pasiūlymo, - žemu balsu pradėjo Ani- 
ka. - Kompanija, pasivadinusi „Barbėmis nindzėmis“, man norė- 
jo parduoti sensaciją. Už penkiasdešimt tūkstančių grynaisiais jos 
man būtų leidusios sekti iš paskos ir stebėti, kaip vykdo išpuolį 
prieš policiją. 

Ji žiūrėjo į Karlą Venergreną neatitraukdama akių. 

Jaunas vyras nustojo šypsojęsis ir iš įtūžio visas įraudo. Lūpos 
išsitiesė į ploną liniją. 

— Ką turi galvoje? — prislopintu balsu paklausė jis. 

— Kaip ta istorija atsidūrė šios dienos numeryje? 

Karlas Venergrenas krestelėjo galvą. 

— O ką tai turi bendro su tavimi? — paklausė jis. — Kas tave čia 
atsiuntė: 

Ji spoksojo į jį ir nieko neatsakė. Vyras apsisuko norėdamas 
lipti į viršų. Anika nepajudėjo. Žengęs keturis žingsnius jis ap- 
sisuko ir sugrįžęs sustojo vos per keletą centimetrų nuo Anikos 
veido. 

— Nemokėjau nė vieno sumauto cento, — iškošė jis. - Kuo, po 
galais, mane laikai? 

— Nelaikau niekuo, — atsakė Anika ir pajuto, kaip dreba bal- 
sas. — Tik pamaniau, kad labai jau keista. 

— Jos norėjo tai paviešinti, — atšovė Karlas Venergrenas, — bet 
skandalo nepardavinėjo. Jokiame laikraštyje nedirba toks kvailys, 
kuris sutiktų mokėti už teroristinį išpuolį prieš policiją; nė neabe- 
joju, kad net tu tiek gali susigaudyti? 

— Jos tau tai perleido nemokamai, - pasakė Anika. 

— Būtent. | 

Karlas Venergrenas apsisuko ir žirgliodamas per du laiptus ėmė 
lipti aukštyn. 

— Ar prieš padegdamos automobilį jos dar palaukė, kol nusire- 
guliuosi fotoaparatą? — pavymui sušuko Anika. 

Vyras neatsisukęs pranyko redakcijoje. 

Anika nusileido laiptais. Karlas Venergrenas gal ir buvo tei- 
sus. Koks tikslas padegti automobilius, jei niekas nežino, kodėl 
tai daroma? „Barbės nindzės“, ko gero, jam suteikė visiškai įprastą 


informaciją. 

Vis dėlto Karlas Venergrenas nežinojo, kad jos informaciją jau 
buvo pasiūliusios Anikai, tuo ji buvo tikra. Vos tai išgirdęs, jis 
tarsi sustingo. 

Ji išėjo iš pastato apsimesdama negirdinti, ką bamba Torė 
Brendas. 

Rodės, buvo dar karščiau. Saulė kepino apsisukimo aikštelę 
priešais pasatą, asfaltas buvo suminkštėjęs. Anika nuėjo link deš- 
rainių kiosko Rolambsvegene ko nors nusipirkti ir ten pat stovė- 
dama pradėjo valgyti. 

Ankstyvųjų televizijos vakaro žinių santraukoje nieko nepra- 
nešta nei apie Jozefiną ar ministrą, nei apie „Barbes nindzes“. Gal- 
būt tai laidoje pasirodė vėliau, bet niekas Evening Post nesivargino 
baigti ją Žiūrėti. Visa aplink tarsi sustingo pasigirdus įžanginei 
„Klubo šeši“ programos elektrinės gitaros melodijai, kuri radijuje 
nuskambėjo trys minutės po šeštos valandos. Anika sėdėjo prie 
Berit stalo ir spoksojo į radijo imtuvą. 

— Devyniolikmetės Jozefinos Liljeberg žmogžudystės tyrimas 
vis labiau komplikuojasi, - nenutilus gitaros garsams pranešė lai- 
dos vedėjas. — Jauna moteris iš tiesų buvo striptizo šokėja viename 
liūdnai pagarsėjusiame sekso klube. Užsienio prekybos ministras 
Kristeris Lundgrenas vėl buvo apklaustas šiandieną. Tolimesnės 
šios istorijos diskusijos ir debatai — jau šios dienos „Klubas šeši“ 
laidoje. 

Nepakeldama akių Anika jautė, kad į ją susmigusios visos nau- 
jienų redakcijos skyriaus akys. Pro palaidinę nugaroje ji jautė svi- 
linantį jų priešiškumą. 

- Trečiadienis, rugpjūčio pirmoji. Malonu, kad klausotės „Klu: 
bo šeši“ laidos, transliuojamos iš „Radijo namų“ Stokholme, - su- 
dunduliavo laidos vedėjo balsas. — Taigi, Jozefina dirbo striptizo 


šokėja liūdnai pagarsėjusiame sekso klube, pasigvelbusiame ir šios 

laidos pavadinimą — „Klubas šeši“. Daugiausia žiniasklaidoje, o 
konkrečiai Evening Post, ji pristatoma kaip nekalta mergina iš ge- 
ros šeimos, svajojusi tapti žurnaliste ir padėti vargstantiems vai- 
kams. Tiesa yra visiškai kitokia. Štai minėtosios merginos balso 
garso įrašas. 

Jie įjungė diktofoną. Pasigirdo erotiškas merginos balsas, visus 
smalsius bei nusiteikusius nuotykiams maloniai kviečiantis apsi- 
lankyti „Klube šeši“, karščiausiame Stokholmo klube. Ji nurodė 
klubo darbo valandas nuo pirmos valandos nakties iki penktos 
ryto. Čia buvo galima susipažinti su maloniomis jaunomis mer- 
ginomis, joms pasiūlyti šampano, stebėti šou ar privatų pasirody- 
mą, pasižiūrėti ar nusipirkti erotinių filmų. 

Anikai pasidarė sunku kvėpuoti, ji rankomis užsidengė veidą. 
Nė neįtarė, kad tai buvo Jozefinos balsas. 

Toliau laidoje dar kartą primintos žmogžudystės aplinkybės. 
Ministras vėl buvo iškviestas į Bergsgataną tolimesnei apklausai. 
Jie įjungė dar vieną įrašą, kuriame pasigirdo užtrenkiamos durys, 
tada, Kristeriui Lundgrenui einant į centrinę policijos nuovadą, 
kelių korespondentų šūkaujami klausimai. 

Anika atsistojo, persimetė per petį rankinę ir išėjo. Į nugarą 
susmeigti žvilgsniai tarsi siurbė iš plaučių visą orą. Rodės, išmušė 


paskutinioji, tik prieš tai Anika turėjo įkvėpti gryno oro. 

Patricija radijo žadintuvą buvo nustačiusi 17:58 val. Tuomet 
ji dar tikėjosi prieš „Klubą šeši“ spėti nueiti į tualetą ir pasiimti 
vandens. 

Miegojo kietai ir nieko nesapnavo, o kai įsirangė atgal ant čiu- 
žinio, jautėsi kone apsvaigusi. Pagalves atrėmė į sieną. 

Laidos klausėsi tamsoje, už juodų užuolaidų. Jozefinos užuo- 
laidų. 

Vyras radijuje Jozefiną draskė į skutelius, sugebėjo paneigti 
bet kokį krislą tiesos ir Jozefhiną paversti blogu žmogumi. Patricija 
plūdo ašaromis. 

Tai neteisinga. Ji išjungė radiją ir nuėjo į virtuvę. Drebančio- 
mis rankomis užsiplikė arbatinį. Pilant pirmą puodelį pasigirdo 
skambutis į duris. Tai buvo žurnalistė. 

— Tie niekšai! — įsiveržusi į butą piktinosi Anika Bengtzon. — 
Kaip galėjo ją paversti kažkokia pigia prostitute? Tai juk visiška 
nesąmonė! 

Patricija nusivalė ašaras. 


— Ar norite arbatos? Ką tik užsiviriau. 

— Ačiū, — šleptelėjusi į kėdę pasakė Anika. - Nežinau, ko galė- 
tume griebtis. Gal apie juos pranešti Spaudos skundų komisijai? 
Jiems negalima leisti išsisukti! 

Patricija surado žurnalistei puoduką. Ji atrodė prastai. Buvo 
dar labiau išblyškusi ir sulysusi nei praėjusį kartą. 

— Gal norėtumėt sumuštinio? Turiu arktinės duonos paplo- 
tėlių. Jie labiausiai patikdavo Josei, mėgdavo su „Port Salut“ 
sūriu. 

— Ne, ačiū, tik ir kemšu visą dieną. 

Anika nustūmė puodelį ir palinkusi virš stalo pažiūrėjo tiesiai 
merginai į akis. 

— Patricija, sakyk, ar aš viską ne taip supratau? - klausė ji. — Ar 
savo straipsniuose viską parašiau neteisingai? 

Patricija sutriko ir nudelbė akis. 

— Kiek žinau, ne, — pasakė ji. 

— Patricija, būk su manimi atvira. Ar kada nors esi mačiusi 
ministrą Kristerį Lundgreną? 

Patricija prikando lūpą, vėl susitvenkė ašaros. 

— Nežinau, - sušnabždėjo ji. - Galbūt. 

Apimta nevilties, Anika atsilošė. 

— Po galais, —- pasakė ji. — Vadinasi, tai gali būti tiesa... Vyriau- 
sybės žmogus, ministras. Velnias! 

Moteris atsistojusi ėmė pirmyn ir atgal zuiti po virtuvę. 

— Vis tiek niekaip neatleistina Jozefiną paversti kekše. O dar 
įjungti tą įrašą su jos balsu —pasibaisėtina. 

— Bet tai buvo ne Josė, — išsišnypštusi nosį pasakė Patricija. 

Anika sustojo ir pažiūrėjo su nuostaba. 

— Kaip? Kas tada ten buvo? 

— Sana, ji sėdi prie durų. Jos darbas prižiūrėti atsakiklį. Gerkite 
arbatą, kol neatšalo. 

Žurnalistė vėl atsisėdo. 

— Gal radijuje jie ne taip gerai informuoti, kokie dedasi. 

Patricija nieko neatsakė. Veidą užsidengė rankomis. Nelikus 
Josės, jos pačios gyvenimas tarsi pradingo, nesuvaldoma tikrovė, 
rodės, ją kiekvieną dieną traukė žemyn. 

— Tai lyg siaubingas sapnas, - pasakė mergina rankomis prisi- 
dengusi burną. Jautė įsmeigtą žurnalistės žvilgsnį. 

— Ar kreipeisi pagalbos? — pasiklausė Anika. 

Patricija patraukė nuo veido rankas, atsiduso ir paėmė puo- 
delį. 

— Ką turite galvoje? 

— Kreipeisi pas psichologą, patarėją, bet kokį panašų specia- 
listą? 

Mergina pažiūrėjo nustebusi. 

— Kodėl turėčiau? 

— Galbūt neprošal būtų pasinaudoti kieno nors pagalba? 

Patricija gurkštelėjo kelis gurkšnius jau pavėsusios arbatos. 

— Ką jie gali padaryti? Josė juk jau neprisikels, ar ne? 

Anika į ją įdėmiai pažvelgė. 

— Patricija, — tarė ji, - prašau, pasakyk man, ką žinai. Tai svar- 
bu. Ar kaltas Joakimas? 

Mergina padėjo puodelį ir nudelbė akis. 

— Nežinau, —- tyliai ištarė ji. — Galėjo būti ir kas nors kitas. 
Gal koks nors šulas... — jos balsas nutilo, staiga virtuvė prisipildė 
slegiančios tylos. 

— Kodėl taip pagalvojai? 

Patricijos akys vėl pritvinko ašarų. 

— Negaliu sakyti, — ištarė ji. 

— Kodėl ne? 

Mergina pakėlė akis į korespondentę, nusirito ašaros, balsas 
pasidarė skardus ir piktas. 

— Nes jis žinos, kad tai pasakiau aš! Argi nesuprantate? Nega- 
liu. Aš to nedarysiu! 

Patricija pašoko ir išbėgo iš virtuvės, metėsi ant čiužinio ir ant 
galvos užsitraukė antklodę. Po keleto akimirkų tarpduryje išgirdo 
žurnalistės balsą. 

— Atleisk man, — pasakė Anika. — Aš tikrai nenorėjau tavęs 
liūdinti. Pabandysiu išsiaiškinti, ar kas nors „Klubui šeši“ pranešė 
visas tas juodybes apie Jozefiną. Paskambinsiu rytoj, gerai? 

Patricija nieko neatsakė, užsidengusi antklode tankiai negiliai 
šnopavo. Oras buvo sunkus ir drėgnas, jame beveik nebuvo de- 
guonies. 

Žurnalistė išėjo ir švelniai uždarė duris. 

Patricija nusimetė antklodę. Liko gulėti ir žiūrėjo pro plyšelį 
juodose užuolaidose. 


Netrukus vėl ateis naktis. 

Laimei, čia buvo Jansonas! Jis bent jau turėjo smegenų, o to 
nebuvo galima pasakyti apie Spaiką. 

— Atrodai susikrimtusi, — tarė, Jansonas. 

— Sveikas gyvas, — pasisveikino Anika. — Ar turi laiko pakal- 
bėti? 

Jis spragtelėjo kompiuterio ekrane. 

— Žinoma. Sutrauksim dūmelį? 

Jie nuėjo į rūkomąjį, naktinės pamainos redaktorius prisidegė 
cigaretę ir į viršų išpūtė dūmus. 

— Kristeris Lundgrenas gyvena penkiasdešimt metrų nuo 
žmogžudystės vietos, — pradėjo Anika. — Visi tame name buvo 
apklausti. 

Jansonas švilptelėjo. 

— Tai į viską leidžia pažvelgti kitoje šviesoje. Ar dar ką nors 
sužinojai? 

Anika pažiūrėjo į grindis. 

— Jos vaikinas turi alibi. Pasak vieno mano šaltinių, ją nužudyti 


galėjo koks nors ypač svarbus asmuo. 


—=.-239 — 


LIZA MARKLUND 


Jansonas toliau rūkė, žiūrėjo į jauną laikinai dirbančią žurna- 
listę ir nieko neatsakė. Jis niekaip negalėjo jos perprasti. Lyg ir 
buvo sumani, impulsyvi, ambicinga, bet kartu kažkokia keista. 

— Nagi, sakyk, — pabandė jis. — Kas tavo šaltiniai? 

Ji suspaudė lūpas. 

— Juk niekam neprasitarsi, ar ne? 

Jis papurtė galvą. 

— Aukos kambario draugė ir bylos tyrimui vadovaujantis de- 
tektyvas iš Smurtinių nusikaltimų skyriaus. Nė vienas jų nenusi- 
teikęs atvirai visko pasakoti, tačiau yra atskleidę nemažai nevie- 
šintų detalių. 

Jansonas pajuto, kaip pakilo jo antakiai. 

— Neblogai, — pripažino jis. — Ir kaip tau tai pavyko? 

Moteris gūžtelėjo. 

— Tiesiog nenuleidau rankų. Nuėjau į merginos butą. Ji vardu 
Patricija. Dėl jos kiek nerimauju. 

Jansonas užgesino cigaretę. 

— Šiandieną turime labiau pasidomėti ministru, — pasakė jis. — 
Iki šiol jis buvo apklaustas jau tris kartus. Turėtų būti kas nors 
daugiau nei tik faktas, kad gyvena šalia nusikaltimo vietos. Ber 
tai labai įdomu; nesu skaitęs, kad gyveno dar kur nors kitur. Apie 
tai parašysime atskirą straipsnį. Tik įdomumo dėlei: kaip tai su- 
žinojai? 

Anika atsiduso. 

— Buvau kavos pas vieną jo kaimynę. Tada paskambinau ir į 
ministro duris. 

Jansonas atrodė apstulbintas. 

— Ir jis atidarė? 

Ji paraudo. 


— Man reikėjo į tualetą. 

Naktinės pamainos redaktorius atsilošė plastikinėje kėdėje. 

— Ir ką, po galais, jis pasakė? 

Sutrikusi ji nusijuokė. 

— Išmetė mane lauk. 

Jansonas garsiai nusikvatojo. 

— Kur Karlas? — paklausė Anika. 

— Gavo dar vieną pranešimą apie tas lėles barbes. Jos vėl kažką 
rezga. 

Anika persimainė. 

— Kaip ten vakar viskas buvo? — pasidomėjo ji. 

— Nelabai ką žinau, — pasakė Jansonas. — Apie devintą valandą 
jis atėjo su nuotraukomis. 

— Ar žinojai, kad jas turi? 

Jansonas papurtė galvą ir prisidegė dar vieną cigaretę. 

— Ne, - tarė jis. - Tai buvo maloni staigmena. 

— Ar manai, kad etiška eiti kartu ir stebėti teroristinį išpuolį? — 
paklausė Anika. 

Jansonas atsiduso ir įtraukęs du kartus užgesino cigaretę. 

— Geras klausimas, — pasakė jis ir atsistojo. — Gal gali nueiti 
pas Karlą ir pasitarti, ar prie jo straipsnio reikia tavo papildomos 
informacijos? 

Anika irgi pakilo. 

— Žinoma, - pritarė ji. 

Ant stalo plyšavo Jansono telefonas, taigi jis nuskubėjo atsi- 
liepti. 

— Sveika, Berit, kaip sekasi? Ne? Šunsnukis! 

Anika atsisėdo prie Berit stalo ir ėmėsi straipsnių. Tekstą apie 
netoli nusikaltimo vietos gyvenantį ministrą dėliojo itin sunkiai. 


Nelabai turėjo ką parašyti. Kurį laiką ji sėdėjo spoksodama į ekra- 

ną, tada paėmė telefoną ir surinko Kristerio Lundgreno spaudos 
sekretorės numerį. 

— Karina Bjornlund, - atsiliepusi ištarė moteris. 

Anika prisistatė ir pasiteiravo, ar netrukdanti. 

— Na, iš tikrųjų šiuo metu ką tik įpusėjusi vakarienė. Ar galė- 
tumėte paskambinti rytoj? 

Anika nusivylusi atsiduso. 

— Ar tikrai? 

— Juk ką tik jums sakiau, kad esu užsiėmusi. 

— Kodėl yra apklausiamas ministras? 

— Kodėl? Nė nenutuokiu. 

— Ar dėl to, kad gyvena visai šalia žmogžudystės vietos? 

Spaudos sekretorės nuostaba buvo neapsimestinė. 

— Tikrai? 

Anika atsiduso. 

— Ačiū, kad leidote jus sutrukdyti, — sarkastiškai pasakė ji. — 
Labai padėjote. 

— O, nereikia, - sučiauškė Karina Bjornlund. - Gero jums va- 
karo! 

„O Dieve“, - pagalvojo Anika. 

Paskambinusi į informaciją paklausė, kur apsistojusi Berit, ir 
jai buvo nurodytas numeris Visbyje, Gotlando saloje. Anikai pa- 
skambinus, kolegė atsiliepė. 

— Nesiseka medžioklė? — paklausė Anika. 

Berit atsiduso. 

— Parlamento pirmininkas neigia ką nors žinantis apie IB. 

— Ką bandote išsiaiškinti? 

— Jis buvo labai įtakingas septintame dešimtmetyje, buvo vie- 
nas labiausiai į šią veiklą įsitraukusių asmenų. Informaciniame 


biure atliko karinę tarnybą. 

Anika sumirksėjo. 

— Kaip tai įmanoma? 

— Na, pagal oficialią versiją, jis buvo paskirtas į Gynybos mi- 
nisterijos saugumo skyrių, tačiau iš tikrųjų tiesiog tęsė savo poli- 
tinę veiklą. Kaip tau sekasi? 

Anika kiek parylėjo. 

— Manau, viskas gerai. „Klubas šeši“ pranešė, kad ji buvo strip- 
tizo šokėja. 

— Ar tai žinojai? 

Anika užsimerkė. 

— Taip. 

— Kodėl neparašei? 

Atrodė, Berit buvo nustebusi. Anika pasikasė ausį. 

— Aš tik viską aprašiau. Tai nebuvo labai svarbu, — tvirtino ji. 

— Žinoma, kad svarbu! Iš tikrųjų mane nustebinai! — pasakė 
Berit. 

Anika susijaudino. 

— Viskas būtų pasirodę labai vienareikšmiška, jei būčiau pa- 
rašiusi apie sekso klubą. Toks tiesiog kekšės galas. Juk buvo daug 
daugiau, tiek daug įvairių niuansų : ji buvo duktė, sesuo ir drau- 
gė, mokinė... 

— Ir šokėja sekso klube. Anika, aišku, kad tai svarbu, — pertrau- 
kė Berit. 

Stojo tyla. 

— Galvoju apie „Klubą šeši“ pranešti Spaudos skundų komisi- 
jai, - galiausiai prisipažino Anika. 

— Ir kodėl, po galais, tą darysi? — kone pyktelėjusi klausė Be- 
rit. 

— Patricija nežinojo, kad jie tai paviešins, — pasakė ji. 


— Kas ta Patricija? 

— Geriausia Jozefinos draugė. 

Berit giliai įkvėpė. 

— Anika, nesupyk, bet manau, kad į šią istoriją reaguoji kiek 
per asmeniškai. Būk atsargi ir nesusidėk su į šią istoriją įsipainio- 
jusiais žmonėmis. Gali nekaip baigtis. Turi išlaikyti profesionalų 
atstumą, kitaip naudos nebus niekam, o ypač tau pačiai. 

Anika užsimerkė ir pajuto, kaip nurausta. 

Į smegenis ėmė skverbtis nesėkmės nuojauta. 

— Žinau, ką darau, — kiek aštrokai patvirtino ji. 

— Nesu tokia tikra, kad žinai, — pasakė Berit. 

Netrukus jos pokalbį baigė. Anika dar ilgai sėdėjo užsikniau- 


busi veidą rankomis, jautėsi pažeidžiama ir buvo bepravirkstanti. 

— Ar baigei straipsnį apie butą? — iš naujienų skyriaus sušuko 
Jansonas. 

Anika greitai suėmė save į rankas. 

— Taip, - atsakė ji. — Tik dar keliu jį!.. 

Ji atitraukė rankas nuo klaviatūros ir paleido straipsnį virtu- 
aliais keliais. Jansonas iškėlė du nykščius, kai tekstas pasirodė jo 
ekrane. Ji paskubomis susirinko daiktus nuo Berit stalo ir susiruo- 
šė išeiti. Tuo momentu iš lifto įžirgliojo Karlas Venergrenas. 

— Ruoškite mano nuotrauką, nes šiandien aš nenugalimas! — 
pareiškė jis. 

Visi naujienų skyriaus vyrai sužiuro, kai jis ėmė entuziastingai 
redakcijoje šokti savo didvyrio šokį, apsišarvavęs bloknotu ir fo- 
toaparatu. 

— „Barbės nindzės“ bandė padegti kekšių lizdą, kuriame dirbo 
ta striptizo šokėja, ir spėkite, kas turi išimtines teises į nuotrau- 
kas? 

Naujienų skyriaus vyrai kartu pakilo iš vietų ir nuėjo paplekš- 
noti Karlui Venergrenui per petį. Anika virš jų galvų matė tarsi 

pergalės trofėjų švytuojamą fotoaparatą. Ji greitai užsimetė ant 
peties rankinę ir iš redakcijos išėjo galiniais laiptais. 

Temperatūra gal keliais laipsniais buvo nukritusi, tačiau oras 
tvyrojo sunkesnis nei bet kada. Anika pagalvojo, kad tikrai laukia 
audra. 

Ji praėjo uždarytą dešrainių kioską ir autobusų stotelę, nu- 
sprendusi eiti iki Fridhemsplano pėsčiomis, ir nė nepajuto, kaip 
atsidūrė Krunubergo parke. 

Visos užtvaros buvo nuimtos, gėlių kalnas stūksojo dar dides-- 
nis. Gėlės buvo dedamos ne pačioje įvykio vietoje, o prie įėjimo į 
kapines, bet tai nebuvo svarbu. Tiesa apie Jozefhiną nebuvo tokia 
svarbi, kol gyvavo mitas, galintis būti žmonių emocijų žaibolai- 
džiu. 

Anika apsisuko ir patraukė Hantverkargatanu. Vakarėjančia- 
me mieste žibėjo mėlynos šviesos. 

„Barbės nindzės“, padegimas, - pagalvojo ji. Tada, po akimir- 
kos: — Velnias, Patricija!“ 

Ji pasileido šlaitu, prabėgo pro Kungsholmeno vidurinę mo- 
kyklą. Paskutiniuose vakaro saulės akorduose spindėjo aukštai iš- 
kilusios trys rotušės bokšto karūnos. Stovėjo grupelė smalsuolių, 
Anika taip pat šalia gaisrininkų automobilio pastebėjo Arnį Pol- 
soną iš konkurentų laikraščio. Iš lėto priėjo arčiau. Viena siaura 
kelio juosta buvo uždaryta, kita lėtai judėjo automobiliai. Priešais 
nieko neišduodančias „Klubo šeši“ duris stovėjo trys gaisrininkų, 
du policijos automobiliai ir vienas iš greitosios pagalbos. Šaligatvis 
ir pastato fasadas buvo juodas nuo suodžių ir atrodė tarsi po ką tik 
prasidėjusio karo. Anika sustojo už grupelės jaunų vyrų, rankose 
laikančių alaus skardines ir įnirtingai aptarinėjančių, kas nutiko. 

Staiga atsidarė durys ir pro jas išėjo neuniformuotas policinin- 


kas. Anika jį iš karto pažino, nors jis šįkart nevilkėjo havajietiškų 

marškinėlių. Vyras kalbėjosi su kažkuo prie durų ir Anika prasi- 
brovė pirmyn pažiūrėti, kas tai. Pamatė liekną moterį, kuri rodė 
į kažką gatvėje. 

— Kur? — išgirdo ji klausiant policininką. 

Patricija žengė ant šaligatvio. Anikai prireikė kelių sekundžių, 
kol susigaudė, kad tai ji. Buvo gausiai prisidažiusi, plaukai tvir- 
tai galvos viršuje surišti į arklio uodegą. Vilkėjo blizgią raudoną 
liemenėlę ir siaurukes. Šalia Anikos stovintys vaikinai pradėjo šū- 
kauti ir švilpti. Patricija krūptelėjo ir pasisuko į juos. Ji iš karto 
pamatė Aniką. Jų akys susitiko, Patricija staiga nušvito. Kilste- 
lėjusi ranką pasisveikino. Staiga Anika įsitempė. Negalvodama 
ji spruko pro vyrus ir atsitraukė. Šie pajudėjo artyn, ji girdėjo, 
kaip kažką sušuko kažkokia moteris. Anika nėrė į šalutinę gatvelę 
ir nubėgo Bergsgatanu. Prabėgusi pro centrinę policijos nuova- 
dą bei automobilių stovėjimo aikštelę įsuko į Agnegataną. Kirto 
kampą per kiemą ir visa drebėdama, uždususi atsidūrė prie savo 
namo durų. Raktus sugraibiusios rankos taip virpėjo, kad sunkiai 
rakino duris. 

„Aš jau nebesusidoroju“, — pagalvojo ji ir nuleido galvą suvo- 
kusi, kaip apgailėtinai pasielgė. 


Ji gėdijosi Patricijos. 


Aštuoniolika metų, vienas mėnuo, dvidešimt penkios dienos 


Kai nerimą nugali begalinis pasitikėjimas, tik tada gali gimti tikra- 
sis atsidavimas. Viskas, kas mažiau nei tai, yra nesėkmė; žinau tai. 

Jis nori, kad iš naujo išgyvenčiau siaubingus senus prisiminimus. 

Įstumia mane į vonią, kad masturbuočiausi. 

„Tėsk, kol pasieksi kulminaciją“, — sako jis. Prašau, kad tuomet 
neitų. 

Jis atidaro duris, aš sėdžiu su dušo galvute tarp kojų, 0 jo veidas 
perbalęs iš pasiutimo. 

„Tai gali dulkintis su tuo sumautu daiktu, 0 su manimi — ne“, — 
bliauna jis. 

Viešbučio koridorius. Užsitrenkia durys. Panika, tampymasis ir 
tąsymasis, aš nuoga, šlapia. Balsai, baseinas, negaliu rėkti. Užgęsta 
šviesos, tyla, šaltos plytelės po kojomis. Ropoju tarp augalų, užlipu ant 
didelio vabalo ir beveik sušunku. Nekenčiu vorų, nekenčiu šliužų. Su- 
stirusi verkiu, drebu. 

Tai reiškia nugalėti baimes, susiremti su savo demonais. 

Kartais paršliaužiu patikrinti durų. Jis atrakina jas vos prieš aus- 


tant; Šiltas, sausas, karštas, meilus. 


Mes patys svarbiausi 
pasaulyje 


vienas kitam. 

Ministras pirmininkas iš tolo pamatė spaudos fotografus ir 
giliai atsiduso. Įranga apsikarstę žurnalistai prie pagrindinio vy- 
riausybės pastato, Rosenbado, buvo suformavę sieną. Žinoma, jis 
puikiausiai žinojo, jog jie čia bus, nors ir slapta vylėsi, kad klystų. 
Iki šiol jis nebuvo pateikęs jokių komentarų dėl keblios Kristerio 
Lundgreno padėties, o visais klausimais buvo nurodęs kreiptis į in- 
tegracijos ministrę — jauną moterį, kuri jo atostogų metu buvo pa- 
skirta vyriausybės galva. Dabar jau niekaip negalėjo išsisukti su ta 
pačia versija. Jam priklausančių laisvų vasaros dienų, kurios turėjo 
sudaryti jo atostogas, mažėjo, kol nebeliko visai. Vyras vėl atsiduso 
ir nusižiovavo. Visada taip darydavo, kai nervindavosi. Aplinkinių 
nuomone, tai sukeldavo abejingumo įspūdį, o tai nebuvo toks jau 
blogas dalykas. Ir dabar kiti automobilyje sėdintys vyrai nė neįtarė, 
koks nerimas verda jo viduje, koks pilve formuojasi guzas. Vidu- 
rius suko nuo nerimo ir jis žinojo, kad netrukus prireiks tualeto. 

Spaudos atstovai pastebėjo jo automobilį ir pasuko į Freds- 


gataną. Traukdami objektyvus link jo bėgo tarsi viena kolona. 

Ministras pirmininkas juos stebėjo pro užtamsintus langus. Buvo 
radijo ir televizijos korespondentų bei diktofonus iškėlusių spau- 
dos atstovų. 

— Jie atrodo kaip žaisliniai kareivėliai, — priekyje sėdinčiam ap- 
saugos agentui pasakė jis. - Kaip didvyriai iš „Visatos šeimininkų“* 
apgailėtinais drabužiais ir nuimamais aksesuarais, nemanote? 

Agentas pritarė. Visi visada sutikdavo, kad ir ką jis sakydavo. 
Vyras abejingai šyptelėjo. „Kaip būtų šaunu, jei tokia nuolanki 
būtų spauda ir opozicija“. 

Automobilis sustojo švelniai siūbtelėjusi. Apsaugos agentas iš- 
šoko dar prieš automobilio ratams visiškai sustojant ir atidaręs 
duris ministrą pirmininką pridengė savo kūnu. 

Klausimai ministrą pirmininką užtvindė tarsi lipni liūtis. 

— Ką manote apie užsienio prekybos ministrui mestus kaltini- 
mus? 

— Kokios žalos tai padarė partijai? 

— Ar tai pakeis rinkimų kampanijos eigą? 

— Ar manote, kad Kristeris Lundgrenas turėtų atsistatydinti? 

Ministras pirmininkas išsikeberiojo iš automobilio, išdidžiai 
išsitiesė ir demonstratyviai atsiduso. Šį nežymų oro dvelktelėji- 
mą užfiksavo mikrofonai, diktofonai, fotoobjektyvai bei kameros. 
Visi pastebėjo, kad ministras pirmininkas labai dėl to nesijaudina. 
Vilkėjo šviesiai mėlynus marškinius, prasegtus ties kaklu, paglam- 
žytas kelnes ir basomis buvo įsispyręs į sandalus. 

— Na, - tarė ministras pirmininkas, stabtelėjęs ties viena į jį 
nukreipta televizijos kamera. Jis kalbėjo lėtai, laisvai, gana tyliai, 
balse skambėjo nežymus nepritarimas. — Kristeris visiškai niekuo 


* Angl. Masters of tbe Universe - nuoroda į 1987 m. fantastinio filmo bei to pa- 
ties pavadinimo animacinio serialo personažą - milžiną karį didvyrį. 

neįtariamas. Be abejo, tai neturės absoliučiai jokios įtakos sėkmin- 
gai mūsų rinkimų kampanijai. Nuoširdžiai tikiu, kad Kristeris 
liks mūsų vyriausybės narys tiek pačios vyriausybės, tiek Švedijos 
ir Europos labui. Mums reikalingi entuziastingi žmonės, galintys 
dvidešimt pirmame amžiuje pažangos siekti politika. 

„Pirmos spektaklio dalies pabaiga“, — pagalvojo jis ir pasuko 
link durų. Spauda nusekė tarsi parazituojanti ameba, visiškai pa- 
gal planą. 

— Kodėl nutraukėte savo atostogas? 

— Kas dalyvaus šios dienos nepaprastajame susirinkime? 

— Ar vis dar tikite Kristeriu Lundgrenu? 

Ministras pirmininkas prieš sustodamas atsakyti žengė dar ke- 
lis žingsnius, visai kaip mokė ryšių su žiniasklaida specialistas. 

Laikas kontroliniam šūviui. Atsisukęs į grupę reporterių, jis 
kreivai šyptelėjo. 

— Ar aš panašus į žmogų, ištiktą krizės? — pasakė jis stengdama- 
sis, kad spindėtų akys. 

Akivaizdu, kad tai suveikė, nes kelios amebos nusijuokė. 

Jis priėjo prie durų, apsaugos agentas buvo jas beatidarantis. 

Laikas baigiamajai scenai. Greitai nutaisė kiek susirūpinusią 
išraišką. 

— O jeigu rimtai, — tarė jis vieną ranką uždėjęs ant sunkios 
žalvarinės durų rankenos, — žinoma, kad labai Kristerį užjaučiu 
dėl to, ką jam šiuo metu tenka išgyventi. Tokia žiniasklaidos per- 
sekiojimo kampanija visada yra be galo nemalonus išbandymas. 
Tačiau galiu jus patikinti, kad nei vyriausybei, nei partijai tokie 
perdėti įtarinėjimai neturi visiškai jokios reikšmės. 

Turbūt jau matėte šios dienos Evening Post numerį, — tęsė jis, — 


kuriame paaiškinta, kodėl Kristeris buvo apklaustas. Jis tiesiog 

turi butą šalia Krunubergo parko. Vyriausybės ministrai juk taip 
pat turi kur nors nakvoti! 

Jis blausiai nusišypsojo ir palinksėjo pritardamas ' išmintin- 
giems savo žodžiams, tada pro apsaugą nuėjo į vyriausybės pas- 
tatą. Durims užsivėrus jam už nugaros, pro tarpus dar spraudėsi 
klausimai. 

— ...priežastis jį apklausti keletą kartų? 

— „matė ką nors neįprasta? 

— ...pakomentuoti naujausią informaciją apie... 

Susikaupęs jis bandė lėtai, atsipalaidavęs lipti prieangio laiptais, 
kol pro stiklines duris galėjo matyti žurnalistai. Hienų gauja! 

— Dieve, kaip karšta, — pasakė jis ir atsisegė dar kelias marški- 
nių sagas. — Jei jau čia reikės praleisti visą sumautą dieną, geriau 
pasirūpinkite, kad veiktų kondicionieriai. 

Jis įėjo į liftą ir leido durims užsidaryti prieš įlipant apsaugos 


agentui. Dabar jam tikrai reikėjo tualeto. 


Nutrūko batraištis ir Anika nusikeikė. Kito namie neturėjo. 
Nepatenkinta atsiduso, atsisėdo ant koridoriaus grindų, nusimo- 
vė sportinį batelį ir dar kartą pabandė surišti abu raiščio galus. 
Tuojau ilgio nebeužteks batą susivarstyti. Turėjo būtinai prisimin- 
ti nusipirkti naujus batraiščius, kai eis apsipirkti. 

Ji atsargiai nubėgo laiptais žemyn baimindamasi per daug ne- 
apkrauti kelių. Kojos buvo sustingusios ir nevikrios: nebėgiojo jau 
visą vasarą. 

Oras kieme buvo sunkus ir slogus. Visi langai buvo atverti ir 
patriušusiame namo fasade žiojėjo juodi jų kvadratai. Užuolaidos 
juose visiškai nejudėdamos kabojo kaip senos teatro dekoracijos. 
Prieš išeidama Anika užmetė rankšluostį bendrame vonios kam- 


baryje, tada lėtai nurisnojo į Agnegataną. 

Japonas parduotuvėlės ties Bergsgatano kampu savininkas jau 
buvo iškabinęs tos dienos reklaminį Evening Post lankstinį. Vėl 
karaliavo Karlas Venergrenas su savo straipsniu apie „Barbes nin- 
dzes“. Kelias sekundes Anika strikinėjo vietoje skaitydama antraš- 
tę: IŠPUOLIS PRIEŠ SEKSO KLUBĄ: IŠSKIRTINĖS NUO- 
TRAUKOS TIK EVENING POST" 

Padažnėjo pulsas, ji ėmė prakaituoti. Nuotraukoje buvo maty- 
ti išsprogdintos klubo durys, liepsnose paskendęs tarpduris. 

„Įdomu, kur užsiplieskus liepsnoms buvo Patricija, - pagalvo- 
jo Anika. — Ji tuomet turbūt labai išsigando.“ 

Iš straipsnio buvo aišku, kad klubui didelės žalos nepadaryta. 
Savo pačios nuostabai, Anika pajuto palengvėjimą. 

Apsisukusi nubėgo Agnegatanu link Kungsholmo krantinės. 
Atbėgusi prie vandens pasuko į kairę ir padidino tempą. Netrukus 
pajuto skausmą krūtinės srityje — jos sportinė forma buvo išties 
prasta. Vis stipriau ir stipriau mušdama pėdomis į asfaltuotą ke- 
liuką nekreipė dėmesio, kad skauda. 

Kitoje vandens pusėje pamačiusi Karlbergo rūmus, ėmė bėgti 
visu greičiu. Krūtinė kilnojosi kaip dumplės, į akis varvėjo pra- 
kaitas. Grįžo Lindhagensgatanu, pro Rolambshovo parką, tada 
kirto Kungsholmstorgo skverą. Kai jau prausėsi duše, buvo tokia 
išsekusi, kad galėjo išvirsti. Pagalvojo, kad turėtų labiau save pri- 
žiūrėti. Turi reguliariai sportuoti, kitaip — 


prasti popieriai. Jai lipant laiptais į namus, virpėjo kojos. 

Į redakciją ji atvyko prieš pietus. Berit dar nebuvo grįžusi, taigi 
Anika vėl užėmė jos darbo stalą. 

Jos indėlis į tos dienos numerį buvo straipsnis apie ministro 
butą, kuriame jis laikinai apsistodavo. Antraštė buvo įspūdinga: AT- 
SKLEISTA, KODĖL BUVO APKLAUSIAMAS MINISTRAS. 

Anika liko patenkinta ir jo pradžia: 

„Kristeris Lundgrenas gyvena netoli įvykdytos žmogžudystės 
vietos. Jis turi slaptą butą vos 50 metrų nuo kapinių. 

Kur butas yra, nežinojo net Lundgreno spaudos sekretorė. 

„Kaip mane radote?“ — paklausė ministras, vakar jo vieno kam- 
bario bute apsilankius Evening Post.“ 

Tada buvo aprašytas butas, taip pat atskleista, kad buvo ap- 
klausti visi, gyvenantys tame kvartale, ir pacituota Daniela: „Lyg 
jis galėtų būti žudikas, tai juk tikra beprotybė. <...> Tikrai nepri- 
skirčiau jo smurtautojų tipui...“ 

Apie vyro šykštumą Anika neužsiminė. 

Tuomet kelios eilutės apie galbūt daugeliui sunkiai supranta- 


mą faktą, jog policija ministrui skyrė daugiau laiko nei kitiems 

gyventojams. Šios dalies ji neišplėtojo, kadangi tiksliai nežinojo, 
ko policija tuo siekia. 

Mariana, furija su kostiumėliu įmantria pavarde, buvo para- 
šiusi trumpą straipsnį apie Jozefinos darbą sekso klube pavadini- 
mu „Klubas šeši“. 

Berit nedideliame savo straipsnyje rašė apie parlamento pirmi- 


ninką, kuris neigė ką nors žinantis apie IB. 


Naujienų skyriuje sėdėjo nematytas asmuo ir kalbėjo Spaiko 
telefonu. Anika įsijungė kompiuterį ir į jį žvilgtelėjo iš už ekrano. 
Ar jis žinojo, kas ji tokia? Pamanė, kad turi nueiti ir jam prisista- 
tyti, bet dar lūkuriavo, persibraukė vis dar drėgnus plaukus. Jam 
padėjus telefoną, ji tiesiai prie jo ir nuskubėjo. Kai giliai įkvėpė 
ir jau ruošėsi jam, stovinčiam nugara, kažką sakyti, vėl suskambo 
telefonas ir jis atsiliepė. Anika liko stovėti už jo kėdės ir laukda- 
ma bandė susirasti, kur nukreipti dėmesį. Pastebėjo konkurentų 
laikraščio numerį. Beveik visą pirmąjį puslapį užėmė Jozefinos 
mokyklos baigimo nuotrauka. Antraštė buvo griežta ir smarki: 
SEKSO KLUBO STRIPTIZO ŠOKĖJA. Uždėjusi ranką ant 
redaktoriaus sukamosios kėdės, ji pasilenkė pažiūrėti iš arčiau. 
Toliau mažesnėmis raidėmis buvo rašoma: „Nužudytoji Jozefina 
buvo sekso paslaugas teikianti mergina.“ 

— Kaip, po galais, praleidome šią detalę? Gal galit man paaiš- 
kinti? 

Pakėlusi akis Anika sutiko ledinį naujienų skyriaus vadovo 
žvilgsnį. Apsilaižiusi lūpas ji ištiesė ranką. 

— Anika Bengtzon, malonu su jumis susipažinti, - kiek prislo- 
pintu balsu prašneko ji. | 

Naujienų skyriaus vadovas nusuko žvilgsnį, paskubomis pa- 
spaudė jai ranką ir suburbėjo savo vardą — Ingvaras Johansonas. 


Jis paėmė laikraštį ir pakišo Anikai prieš akis. 

— Kiek suprantu, prie šios istorijos dirbote jūs? Kaip, po galais, 
galėjome praleisti faktą, kad ji buvo kekšė? 

Anika pajuto dažnėjantį pulsą, visiškai išdžiūvo burna. 

— Ji nebuvo kekšė, — virpančiu balsu pasakė. — Ji buvo šokėja 
savo vaikino klube. 

— Taip, visiškai nuoga. 

— Ne, ji vilkėdavo siaurukes. Jos vaikinas vadovavosi įstaty- 
mais. 

Ingvaras Johansonas į ją dėbtelėjo. 

— Jei žinojote, kodėl tuomet apie tai neparašėte? 

Anika sutriko, širdis kalė kaip patrakusi. 

— Na, aš... aš suklydau. Nemaniau, kad tai svarbu. 

Vėl suskambo telefonas ir naujienų skyriaus vadovas nuo jos 
nusisuko. Anika nurijo gerklėje susidariusį gumulą, buvo bepra- 
virkstanti. „Šūdas. Šūdas. Šūdas. Dabar jau viskas. Viskas baigta.“ 

Apsisukusi ji nuėjo prie Berit stalo, žemė slydo iš po kojų. Buvo 
akivaizdu, kad ji šiame laikraštyje nieko nedarė taip, kaip reikia! 

Nepaliaujamai skambėjo Berit telefonas ir Anika nuskubėjo 
atsiliepti, paskubomis dar atsikrenkštė. 

— Taip, laba diena, čia Lisbet, — pasigirdo brandžios moters 
balsas. 

Anika prisėdo, užsimerkė ir pabandė ramiau kvėpuoti. 

— Kas? — iš pradžių sutrikusi paklausė ji. 

— Lisbet, socialinė darbuotoja. 

Balse nuskambėjo priekaišto gaida. 

Anika negirdimai atsiduso. 

— A, taip, — prisiminė. — Jaunimo centras Tebyje. Kuo galėčiau 
būti jums naudinga? 

— Jaunimas šiandieną rengia protestą prieš smurtą, — pasakė 
ji. — Jie iš čia pajudės trimis autobusais antrą valandą. Turėtų 


žmogžudystės vietoje būti apie pusę trijų. 

Anika kiek patylėjo ir pasitrynė kaktą. 

— Antrą trisdešimt, — pakartojo ji. 

— Taip, pamaniau, kad norėtumėte žinoti, — pasakė Lisbet. 

— Ačiū, gerai, kad pranešėte, — prieš padėdama ragelį tarė 
Anika. 

Nuėjusi į tualetą apsišlakstė veidą ir riešus šaltu vandeniu. 
Pamažu panika atlėgo. 

„Na ir kas, nieko čia tokio, - raminosi ji. - Tiesiog turiu ne- 
praskysti. Ir kas, jei visi mano, kad aš susimoviau?“ 

Moteris pasitvarkė plaukus, tada nuėjo į kavinę ir nusipirko 
sumuštinį. Kad ir kaip ten būtų, gal ji viską padarė teisingai, 
bent jau spaudos etikos požiūriu. 

Vertėjo juk ir tuo pasirūpinti. 

Prie Berit stalo ji atsinešė sumuštinį ir buteliuką „Fanta 
Light“. 

Atsiliepė budinti spaudos ombudsmenė. 

— Norėčiau užregistruoti skundą, - pasakė Anika. 

— Taip, žinoma. Kas nors susijusio su jumis pačia? — pasitei- 
ravo ombudsmenė. 

— Ne, mirusios merginos vardu. 

Ombudsmenė buvo draugiška ir kantri. 

— Tokiu atveju skundą turi registruoti giminės, nebent jūs 
skambinate jų vardu. 

Anika akimirką pagalvojo. 

— Tai susiję su laikraščio straipsniu ir radijo programa — ar, 
jūsų manymu, tuo galima pasidomėti? 

— Galime pažiūrėti dėl laikraščio, bet dėl radijo laidos ne. Tai 
jau Transliuotojų komisijos kompetencija. 

Anika atsiduso. 

— Bet argi svarbiausia jų sritis ne politinis nešališkumas bei 
faktų atitikimas? 

— Taip, jie rūpinasi panašiais klausimais, tačiau taip pat nagri- 
nėja etikos bei privatumo klausimus. Taisyklės yra bene tokios 
pačios, kaip ir spaudai. Koks tai skundas? 

— Labai ačiū už pagalbą, — greitai išbėrė Anika ir padėjo ra- 
gelį. 

Iš karto paskambino Transliuotojų komisijai Haninge. 

— Taip, tokio klausimo mes imtumėmės, — pasakė atsiliepusi 
skyriaus vadovė. 

— Net jeigu skundą pateikiu aš? — paklausė Anika. 

— Ne, mes su nesusijusių asmenų skundais dirbame tik faktų 
neatitikimo ir objektyvumo klausimo atvejais. Iškilus asmeninio 
privatumo pažeidimo problemai, skundą turi pateikti asmenys, į 
kurių privatumą pasikėsinta. 

Anika užsimerkė ir ranka pasirėmė galvą. 

— Jei taip nutiktų, kokios galimos išvados? 

Moteris pagalvojo. 

— Na, rezultatas negali visada būti aiškus, — galiausiai ištarė ji. — 
Buvo keletas atvejų, kai likusiems gyviems giminaičiams skundas 
buvo patvirtintas. Ar galite sukonkretinti? 

Anika giliai įkvėpė. 

— Tai dėl mirusios moters. Vienoje radijo laidoje ji buvo pa- 
vadinta striptizo šokėja. Artimiausi jos aplinkos žmonės nebuvo 
davę sutikimo viešinti šią informaciją. 

Tai buvo nevisiškai tikslu. Anika iš tikrųjų nekalbėjo su Joze- 
finos tėvais. Tačiau tai buvo tiesa turint omenyje Patriciją, o jos 
kartu gyveno. 

— A, taip, — pasakė moteris. Panašu, kad ji buvo „Klubo šeši“ 
klausytoja. Kiek parylėjo. — Na, tai nėra visiškai aiškus, „juoda 

"arba balta“ atvejis, — galiausiai pasakė ji. - Komisija turi sulaukti 
oficialaus skundo, po kurio bus imamasi tyrimo. Tačiau čia da- 
lyvauja ir visuomenės interesai — turėtų būti atsižvelgiama ir į tai. 
Anika pasidavė. Ją apėmė nuojauta, kad netoli tenueis. Padė- 
kojo ir baigė pokalbį. 
„Na, bent jau pataikiau, kur reikia“, - pagalvojo ji. 


37 


Anika užsikėlė kojas ant stalo ir įsitaisė per Berit radiją pasi- 
klausyti pietų meto žinių. Jose pagrindinės temos buvo Artimieji 
Rytai, ministro pirmininko komentaras dėl Kristerio Lundgreno 
istorijos ir trys kitos naujienos, kurias Anika pamiršo iškart vos 
išgirdusi. Jos mintys nuklydo, kai buvo kalbama apie situaciją 
Artimuosiuose Rytuose. Pasigirdus pranešimui apie ministrą pir- 
mininką, ji pasigarsino. Pažįstamas balsas buvo kiek susijaudinęs. 

— Ar aš panašus į žmogų, ištiktą krizės? | 

Reporteris pakomentavo, kad, šįryt atvykęs į Rosenbadą, mi- 
nistras pirmininkas atrodė atsipalaidavęs ir buvo geros nuotaikos. 
Jis visiškai neatrodė susirūpinęs dėl užsienio prekybos ministrui 
Kristeriui Lundgrenui pateiktų įtarimų ir reiškė atsargų optimiz- 
mą dėl vykstančios rinkimų kampanijos. Vis dėlto jis teigė apgai- 
lestaująs dėl to, ką šiuo metu tenka išgyventi jo kolegai. 

Tada vėl ministro pirmininko balsas: „Žinoma, kad labai Kris- 
terį užjaučiu dėl to, ką jam šiuo metu tenka išgyventi. Tokia ži- 
niasklaidos persekiojimo kampanija visada yra be galo nemalonus 


išbandymas. Tačiau galiu jus patikinti, kad nei vyriausybei, nei 

„partijai tokie perdėti įtarinėjimai neturi visiškai jokios reikšmės.“ 

Tiek pranešta šia tema. Tada pasigirdo pranešimas iš vietinės 
valdžios asociacijos ir Anika išjungė radiją. Jei reiktų pasirinkti 
nuobodžiausią dalyką, tai neabejotinai būtų pranešimai apie vie- 


tos tarybas. 


— Vadinasi, vis laidai liežuvį? 

Vos pakirdusios iš miego Patricijos akis suerzino pro plyšį 
užuolaidose sklindanti šviesa, ji sumirksėjo, pridėjo telefoną prie 
kitos ausies ir pabandė ant čiužinio atsisėsti. 

— Klausau, - tarė. - Kas... 

— Neapsimesk, kad tai buvai ne tu. Sakyk man tiesą! - skardus 
balsas buvo beužstringantis. 

Pacricija atsikosėjo ir pasitrynusi akis pagalvojo, kad žiedadul- 
kių sezonas jau galėtų ir baigtis. 

— Ar čia jūs, Barbro? — spėliodama pasakė ji. 

— Žinoma, kad Barbro! Kas gi dar? Gal viena iš sekso klubo 
draugužių? 

Kitame ryšio gale nerišliai ir padrikai plyšavo Jozehinos mama. 
Patricija giliai įkvėpė ir bandė sekti jos mintis. Žodžiai pynėsi vie- 
ni su kitais be jokio sąryšio. Galiausiai neapsikentusi ji griebėsi 
ispanų kalbos, kaip visada darydavo stipriai susijaudinusi. 

— No entiendo...* 

— Ar bent suvoki, ką pridarei? — staugė Jozefinos motina. — Tu 
visiems laikams suteršei jos atminimą! Kaip taip galėjai? 

Patricijos mintys pragiedrėjo: kažkas čia buvo ne taip. 

— Kas nutiko? Turbūt įvyko kažkoks nesusipratimas... 

Balsas kitame gale pritilo iki šnabždesio. 


* Isp. „Nieko nesuprantu...“ 

— Mes žinome, kas esi. Užsienietiška kekšė, ar girdi? Lyg to 
būtų negana, tu nusitempei iš paskos žemyn į peklą ir Jozefiną! 

Patricija atsistojo ir suriko į telefoną: 

— Tai netiesa! Nė dalelyte! Niekur Jozefinos aš nenusitempiau! 

— Na, viena tik aišku, —- sušnirpščiojo Barbro Liljeberg Hed. — 
Nešdinsiesi iš mano buto — šiandieną. Susirink savo purvinus 
daiktus ir varyk atgal į Afriką ar iš kur išlindai. 

— Bet... 

— Noriu, kad tavęs nebebūtų iki šeštos valandos. 

Spragt. Linija nutilo. Patricija akimirką klausėsi tylos. Atsar- 
giai padėjo telefoną ir krito atgal ant čiužinio. Prisitraukė kelius 
prie smakro, apsikabino kojas ir iš lėto siūbavo pirmyn atgal. 

Kur jai eiti? 

Vėl suskambo telefonas. Lyg pliaukštelėta pašoko. Nieko ne- 
galvodama griebė telefoną, jį išrovė iš sienos ir švystelėjo į kori- 
dorių. 


— Sumauta kalė! — sušuko ji ir pasileido verkti. 


Anika pypsinčio signalo klausė kelias minutes. Patricija tokiu 
laiku turėjo būti namie, gal dar miegojo, bet juk skambantį tele- 
foną būtų girdėjusi? 

Kas, jei merginai kas nors atsitiko? 

Nerimas susimaišė su gėda, persmelkusia anądien: visų pirma 
dėl Patricijos, paskui dėl jausmo, kad ją išdavė. 

Iš kampo į kampą ji vaikščiojo po redakciją, pasiėmė kavos ir 
kurį laiką žiūrėjo CNN. Eidama pro naujienų redakcijos skyrių 
prisiminė, kad nepranešė apie žmogžudystės vietoje vyksiančią 
demonstraciją. 

— Turėsite tuo pasirūpinti pati, - pasakė Ingvaras Johansonas. — 


Visi korespondentai užimti. 

Anika nuėjo pas fotoreporterį Pelę ir 14:15 val. paprašė surasti 
fotografą. 

— Galės Petersonas, - pasakė Pelė. - Jis jau pakeliui. 

Ji meiliai išsišiepė viduje ir sudejavo: „Vėl tas suklypęs golfas.“ 

— Aš lauksiu lauke, — pasakė ji ir nuėjo pasiimti rankinės. 

Nusileido liftu, išėjo į lauką ir atsisėdo ant betoninio bloko prie 
garažo. Oras buvo alsus, sunkus ir tarsi įelektrintas, kvėpuojant 
plaučiuose, rodės, spragsėjo. Anika užsimerkė ir klausėsi miesto 
garsų. Galbūt nebeilgai galės juos girdėti. 

Atsimerkus prireikė akimirkos susivokti, ką mato. Pro Evening 
Post duris beįeinanti jauna moteris atrodė lyg ir pažįstama, tačiau 
kas ji, susigaudyti pavyko tik po kelių sekundžių. 

— Patricija! - suriko Anika ir pabėgėjo prie jos. — Ką, po galais, 
čia veiki? 

Mergina sutrikusi apsidairė ir pamatė Aniką. Ji žengė atgal ir 
vos ištrūko iš automatinių durų. Viduje jau kažką pradėjo šaukti 
Torė Brendas, Patricija apsiverkė. 

— Kas gi nutiko? 

Anika prie jos priėjo ir apkabinusi pasivedė prie automobilių 
stovėjimo aikštelės. 

— Mane išmetė, - prisipažino Patricija. 

Anika iškvėpė. 

— O gal tai į gera? - pasakė ji. - Netrukus susirasi kitą darbą. 

Patricija nesuprasdama pakėlė akis. 

— Ne iš klubo. Iš buto. 

— Jozefinos tėvai? 

Patricija šluostydamasi ašaras linktelėjo. 

— Josės motina tikra kalė, — pasakė ji. — Ir dar rasistė. Reikėtų 
man jai ko nors paburti. 


— Kur ketini eiti? 

Mergina atmetė plaukus ir gūžtelėjo. 

— Nežinau. Turbūt apsigyvensiu su kokiu nors vaikinu. Aplink 
visada sukiojasi lipšnių dėdulių. | 

Gal tai buvo gėdos ir išdavystės jausmo nuosėdos, bet Anika 
jau buvo nusprendusi dar prieš suformuluodama mintį. Ji pasi- 
krapštė rankinės dugne. 

— Štai, — pasakė ji laikydama savo buto raktus. - Hantverkar- 
gatano trisdešimt du, vidiniame kieme esančio pastato viršutinis 
aukštas. Ar turi kiek nors pinigų? Nueik ir pasidaryk raktus, mano 
kitas ryšulys pas Sveną. 

— Ką? — nesuprato Patricija. 

Anika į ją įdėmiai pažiūrėjo. 

— Visai įmanoma, kad mane išspirs iš laikraščio, — sakė mote- 
ris. —- Nežinau, ką darysiu tuomet. Ar turi čiužinį? 

Patricija linktelėjo. 

— Yra atskiras namų tvarkytojos kambarėlis šalia virtuvės. Pasi- 
dėk čiužinį ten. Kaip dėl kitų baldų? 

— Lova Joakimo, o Josė per nemokamus skelbimus pirko stalą. 

— Ar šiąnakt dirbi? 

Mergina vėl palinksėjo. 

— Ar dirbi kiekvieną dieną? 

— Beveik, — tyliai pasakė ji. 

— Gerai, čia tavo reikalai. Tik nepridaryk netvarkos, nes aš su- 
pyksiu. 

Patricija į ją žiūrėjo išpūtusi akis. 

— Kodėl manimi pasitikite? Juk beveik nepažįstate. 

Anika kreivai šyptelėjo. 

— Kad nėra ką vogti, - pasakė ji. 

Tą akimirką Jorvelsgatane pasirodė Petersonas. Anika jau žino- 


jo, kad tai jis, iš to, kaip automobilis užgeso prie įėjimo. 

— Rolambsvegene sėsk į šešiasdešimt antrą — jis važiuoja Han- 
tverkargatanu. 

Patricija su palengvėjimu nusišypsojo. 

— Žinau. 

Anika pakilo ir nuėjo link fotografo automobilio. 

— Šįvakar laukia audra, — pro langą pasakė Petersonas. 

Patricija pamojusi nužingsniavo. Anika prisiversdama šypte- 
lėjo Petersonui. „Prasideda, prakalbo kaip koks prityręs meteo- 
rologas.“ | 

— Automobilio šalia parko nestatykime, — atsisėdusi į keleivio 
sėdynę pasakė ji. 

— Kodėl ne? - paklausė fotografas. 

— Nesu tikra, ar jie labai nudžiugs mus pamatę, — paaiškino 
Anika. 

Visą kelią iki kapinių jie pratylėjo. Automobilis užgeso tik ke- 
lis kartus, atvykę jį pastatė „Vivo“ garaže Fleminggatane. 

Anika lėtai nupėdino Krunubergsgatanu link parko. Jie čia pa- 
sirodė tinkamu laiku: autobusai turėjo būti ką tik pajudėję iš Te- 
bio. Moteris prisėdo priešais kapines namo prieduryje, fotografas 
vaikštinėjo kitoje gatvės pusėje. 

„Kai ateis žiema, maloniai prisiminsiu šias vasaros dienas, - gal- 
vojo ji. - Kai siautės audros ir snigs, kai kiekvieną rytą nuo priekinio 
stiklo teks grandyti šerkšną, pasvajosiu, kaip gera būtų sugrįžti čia. 
O kai važiuosiu į Katrineholmą rašyti apie eilinį tarybos susitikimą 
ir su senomis piktomis moteriškėmis kalbėtis apie kokiame nors 
visų užmirštame kaimelyje uždaromą pašto skyrių, tada tai prisi- 
minsiu. Čia ir dabar. Chaosą ir žmogžudystę. Karštį ir kraują.“ 

Ji pakėlė akis į dangų. Jis buvo mėlynesnis už mėlyną. Mėlis už 
parko nykdamas ir blankdamas darėsi ryškiai šaltos plieno spalvos. 

„Gal Petersonas ir teisus, - pagalvojo Anika. — Gal tikrai arti- 


nasi audra.“ 

Pirmasis autobusas į Krunubergsgataną įsuko dvidešimt mi- 
nučių po antros. Anika liko kur buvusi ir žiūrėjo, kaip fotografas 
išsitraukia ilgą fotoaparato objektyvą ir pradeda fotografuoti iš 
autobuso išlipančius jaunuolius. Kiti autobusai pasirodė po ke- 
lių minučių. Anika atsistojo ir nusivalė sijoną. Pabandė nuryti 
seiles —- burna buvo perdžiūvusi. Velnias, ji vėl pamiršo pasiimti 
atsigerti. Akimis ieškodama Martino Larsono Bergo, Lisbet ar 
Šarlotos, lėtai nuėjo link grupės. Nė vieno jų nematė. 

Jaunuoliai šūkavo ir kažką vaizdavo. Keli garsiai rėkavo, kai 
kurie atrodė gana agresyvūs. Anika stabtelėjo ties Sankt Jorans- 
gatanu. Tai nieko gero nežadėjo. Jau iš tolo ji matė, kad kai 
kurie jų labai pavargę. Veidai papilkėję nuo emocinio išsekimo, 
juose atsispindėjo miego trūkumas. Ji per gatvę patraukė link 
Petersono. 

— Žinai ką, — pasakė ji, - manau, šitą praleiskime. 

Fotografas nuleido fotoaparatą ir į ją pažiūrėjo su nuostaba. 

— Ir kodėl, po galais, tai turėtume daryti? 

Anika linktelėjo link autobusų. 

— Tik pažiūrėk į juos. Jie visiškai nesivaldo. Vienas Dievas teži- 
no, ar sveika skatinti panašią psichozę kaip Tebyje. Tie vaikai tur- 
būt nebuvo grįžę į namus ir normaliai nevalgė nuo trečiadienio. 

— Taip, bet jie mums paskambino. 

Anika linktelėjo. 

— Taip, tas tiesa. Kadangi akivaizdžiai mano, kad tai svarbu. 
Tačiau mes irgi turime prisiimti šiokią tokią atsakomybę ir susi- 
mąstyti, ar tai teisinga, jei tie vaikai patys to negali išsiaiškinti. 

Fotograto kantrybė išseko. 

— Po galais! —- pasakė jis. - Noriu šiek tiek stabilumo! Nesiruo- 
šiu būti ištrenktas iš darbo vien dėl to, kad staiga prabudo tavo 
sąžinės balsas. 

Grupė jaunuolių buvo virtusi žmonių jūra. Ji pasklido po ka- 
pines tarsi vanduo aplink salą. Anikos tvirtumas suklibėjo. 

Tą akimirką ji pamatė, kaip į Sankt Joransgataną įsuko kito 
laikraščio komandos automobilis, sustojo ir iš jo išlipo Arnis Pol- 
sonas. 

Tai padėjo apsispręsti. 

— Gerai, tuomet eime, — Petersonui pasakė Anika. 

Moteris pajudėjo link kapinių, jai iš paskos link puošnios tvo- 
ros ėjo Fotografas. Burna buvo perdžiūvusi, ji pabandė nuryti sei- 
les, padažnėjo pulsas. Kai nuo jaunuolių skyrė vos keli metrai, jie 
ėmė rėkti ir šūkauti: 

— Štai jie. Štai jie! Maitvanagiai, maitvanagiai! 

Anika sustojo. Petersonas pradėjo fotografuoti. Dabar visos 
minios dėmesys nukrypo į du žurnalistus. 

— Ar Lisbet Čia? — paklausė Anika, bet jos niekas negirdėjo. 

— Atsiknisk, padugne! - rėkė vaikinas, kuriam buvo ne daugiau 
nei trylika ar keturiolika metų. 

Jis agresyviai žengė link Anikos ir ji instinktyviai atsitraukė. 


Vaikino veidas buvo išburkęs nuo rėkimo bei išsekimo, adrenalino 


269. — 


LIZA MARKLUND 


ir įsiūčio užlietas kūnas visas drebėjo. Anika į jį spoksojo lyg ne- 
tekusi žado. 

— Mes visiškai nenorime jums trukdyti, — pasakė ji. - Neban- 
dome jūsų stabdyti... 

Prie Anikos priėjo tvirto sudėjimo mergina ir uždėjusi ranką 
ant peties stumtelėjo. 

— Suknisti šakalai! - spygavo ji taškydamasi seilėmis. 

Anika žengtelėjo atgal nesuvokdama, kas vyksta. Pabandė mer- 
ginos įniršį pažaboti ramiai ir protingai su ja kalbėdama. 

— Prašau, — tarė ji, — argi negalime pasikalbėti kaip... 

— Šakalai! — šaukė mergina. — Padugnės! Padugnės! 

Aniką apsupo grupelė jaunuolių ir staiga apėmė baimė. Kaž- 
kas stumtelėjo iš nugaros ir ji metėsi į priekį link tvirto sudėjimo 
merginos. 

— Ką, po galais, darai, a, kale? — rėkė mergina. - Nori mane 
išbandyti? 

Anika bandė susigaudyti, kur Petersonas. Kur, po velnių, jis 
pradingo? 

— Petersonai? — sušuko ji. — Petersonai, kur, po galais, esi? 

Jo balsas sklido nuo kelio į automobilių stovėjimo aikštelę. 

— Bengtzon, — apimtas panikos suriko jis. — Jie nuo manęs 
plėšia drabužius! 

Staiga triukšmą perskrodė grėsmingas isteriškas balsas: 

— Kur jie? Kur jie? 

Mergina, kuri buvo įsikibusi į Anikos rankinę, ją paleido ir 
atsisuko ten, iš kur sklido balsas. 

Anika pamatė virš jūros galvų iškilusį, link jos judantį Evening 
Post numerį. 

Minia prasiskyrė ir ji išvydo dar kelis laikraščius traukiančius 


jaunuolius. 

Atsivėrus takui Anika pamatė link jos judančią Jozefinos ben- 
draklasę Šarlotą. Moteris žengrelėjo žingsnį atgal. 

Rodės, mergina buvo visiškai išsekusi ir vos laikėsi ant kojų. 
Akys paraudusios, juodi vyzdžiai išsiplėtę, burna apsiseilėjusi, 
judesiai trūkčiojantys ir nekoordinuoti. Plaukai susiriebalavę ir 
susivėlę, ji šnopavo tarsi atgaudama kvapą. 

— Tu... maitvanage! — suriko ji žirgliodama link Anikos. — Tu, 
kale! 

Šarlora iš visų jėgų stipriai šmaukštelėjo laikraščiu Anikai per 
galvą. Anika vilnijant smūgiui iš karto susigriebė už galvos. Kiti 
jaunuoliai siekė pačiupti jos rankas ir taikėsi į nugarą, klyksmai 
aplink buvo susilieję į vientisą staugesį. 

Anika pajuto, kaip nyksta racionalus mąstymas. Ji apsisuko ir, 
pastūmusi vieną paauglį, ėmė gelbėdamasi bėgti. „O, Dieve, kuo 
greičiau iš čia, leisk man kuo greičiau iš čia pabėgti!“ Ji girdė- 
jo savo pačios žingsnių dundesį. Pro akis dešinėje lėkė žaluma, 
po kojomis siūbavo žemė, pertrūkiais aplink šokčiojo ir trūkčio- 
jo pastatai. Neapleido jausmas, kad Petersonas, sekamas minios, 
juda už nugaros. 

Po spiginamos saulės šviesos parke automobilių stovėjimo 
aikštelėje užliejo aklina tamsa ir Anika net kluptelėjo. 

— Petersonai? — sušuko ji. — Ar tu čia? 

Akims apsipratus tamsoje ji nusigavo iki automobilio ir pa- 
matė per garažą atbėgantį fotografą. Vienoje rankoje jis nešė fo- 
toaparatą, nuo peties buvo nusmukusi fotografo tunika. Plaukai 
susivėlę. 

— Jie bandė man nuplėšti drabužius, - drebančiu balsu pasakė 
jis. - Jie draskė plaukus! Kvaila buvo mintis prie jų artintis. 

— Tu tik užsičiaupk! - šaukė Anika. — Sėsk į tą prakeiktą maši- 


ną ir maunam iš čia! 

Jis atsidarė vairuotojo dureles, įsėdo vidun ir kitas atrakino iš 
vidaus. Anika šoko į automobilį, jame turbūt buvo šimto laipsnių 
karštis. Atsidarė langą. Visai netikėtai automobilis užsivedė iš pir- 
mo karto ir Petersonas išriaumojo iš garažo sužviegus padangoms. 
Kai išsuko į gatvę, juos vėl apakino dienos šviesa ir Anika kelioms 
sekundėms užsimerkė. 

— Štai kur jie! 

Pro atvirą langą pasigirdo riksmai ir atsisukusi Anika pamatė 
link jų pasileidusią žmonių koloną. 

— Važiuok gi greičiau, dėl Dievo! — šaukė ji uždarydama langą. 

— Čia vienpusis eismas! — atgal rėkė fotografas. — Turiu važiuoti 
pro kapines. 

— O ne! - šaukė Anika. — Tik važiuok! 

Vos Petersonui išsukus į Krunubergsgataną, užgeso variklis. 
Anika užsirakino duris ir rankomis užsidengė akis. Petersonas vis 
sukiojo raktą. Starteris sudžergždavo, o toliau — nė iš vietos. Pa- 
siutusi minia juos apsupo, kažkas jau korėsi ant automobilio. Pa- 
augliai trankė automobilį kumščiais, jų rėkavimas dabar jau buvo 
peraugęs į ritmingą skandavimą: 

— Sudeginti juos! Sudeginti juos! 

Anika pamatė artėjantį Evening Post laikraštų, kuriame, pri- 
spaustame prie lango stiklo, buvo jos straipsnis apie reakcijas Te- 
byje. Fotografija su merginomis bei jų eilėmis ant stiklo paliko 
dažų dėmes. 

— Sudeginti juos! Sudeginti juos! 

Suglamžytą laikraštį ant kapoto kažkas uždegė. Anika klykė 
nesavu balsu ir buvo mirtinai išsigandusi. 

— Užvesk tą suknistą griuveną! Važiuok, nagi, važiuok! 

Užsiliepsnojo dar daugiau laikraščių, aplink šokčiojo liepsnų 


liežuviai ir dorojo merginų, skaitančių eiles, nuotraukas. Auto- 

"mobilis siūbavo, atrodė, paaugliai tuojau jį apvers. Trankančių 
kumščių kakotonija vis stiprėjo. Petersonas keikėsi ir netrukus 
automobilis atsigavo. Jis truktelėjo, totografas nuspaudė sankabą 
ir variklis suriaumojo. Ranka paspaudė signalą ir automobilis lėtai 
išriedėjo per minią, nušoko ant stogo užsilipęs jaunuolis. Anika 
nuleido galvą, užsimerkė ir rankomis užsikimšo ausis. Ji nepakėlė 
galvos, kol jie išvažiavo į Fleminggataną. 

Petersonas vos sulaikė ašaras. Jis visas drebėjo ir vos galėjo 
vairuoti. Jie važiavo link miesto centro ir užsuko į netoli „Trygg 
Hansa“* pastato esančią degalinę. 

— Neturėjom prie jų artintis, - kūkčiodamas pasakė jis. 

— Nustok žliumbti, — tarė Anika. - Kas padaryta - padaryta. 

Rankos drebėjo, ji buvo sukrėsta ir nustirusi iš baimės. Foto- 
grafas buvo to paties amžiaus, kaip ir Anika, bet kažkodėl ji paju- 
to turinti prisiimti atsakomybę už streso malšinimą. 

— Ei, nagi, - draugiškesniu tonu pradėjo ji. - Juk mums viskas 
gerai, ar ne? 

Apsigraibiusi rankinėje rado neatidarytą nosinių pakelį. 

— Imk, išsišnypšk nosį, — sakė Anika, — tada pavaišinsiu tave 
kava. 

Petersonas padarė, ką lieptas, dėkingas Anikai, kad suėmė si- 
tuaciją į savo rankas. Jie nuėjo į degalinės parduotuvę, ten rado ir 
kavos, ir nedidelių marcipaninių bei šokoladinių pyragaičių. 

— Dievulėliau, tai buvo siaubinga, — tyliai pasakė Petersonas ir 
atsikando marcipaninio saldėsio. - Tai baisiausias mano darbas. 

Anika kreivai šyptelėjo. 

— Tuomet tau pasisekė, — tarė ji. 


Tylėdami jie gurkšnojo savo kavą ir valgė saldumynus. 


Draudimo kompanijos pastatas. 

— Žinai, tau reikia nuvežti tą mašiną meistrams, — pasakė Ani- 
ką. 

Jis atsiduso. 

— Ir pats žinau! 

Jie nusipirko dar kavos. 

— Ką darysime? — svarstė jis. 

— Nieko, — sakė Anika. — Ir, tikiuosi, su tuo niekas nieko ne- 
darys. 

— O kas galėtų? — nustebęs paklausė Petersonas. 

— Geriau jau apie tai nekalbėti, - pasakė Anika. 

Pasirinkę ilgesnį kelią jie į redakciją parvažiavo pro Gamla Sta- 
ną bei Siodermalmą. Pro Krunubergo parką nebūtų važiavę nieku 


gyvu. 

Kai sugrįžo į redakciją, buvo beveik pusė penkių. 

— Kaip judviem sekėsi? — paklausė naujienų skyriaus vadovas 
Ingvaras Johansonas. 

— Sumautai, — pasakė Anika. — Jie mus užpuolė ir bandė pa- 
degti automobilį uždegę laikraščius. 

Ingvaras Johansonas buvo nusiteikęs skeptiškai ir į tai bandė 
tarsi nereaguoti. 

— Na taip, žinoma! 

— Dėl Dievo, tai tiesa, — bandė patikinti Anika. — Buvo visai 
riesta. 

Staiga ji pajuto, kad turi prisėsti, ir užsliuogė ant naujienų sky- 
riaus stalo. 

— Su niekuo iš jų nepavyko pasikalbėti? Jokių nuotraukų? — 
nusivylusiu balsu paklausė naujienų skyriaus vadovas. 

Anika į jį pažiūrėjo ir pajuto, tarsi tarp jų būtų atsiradęs storas 
neperšaunamas stiklas. 

— Na taip, teisingai, — pasakė ji. — Šiaip ar taip, ten nebuvo 


jokios istorijos. Jie tik norėjo išsikrauti ir pasirodyti puldami į 

masinę psichozę. Mums pasisekė: jie tikrai būtų apvertę ir padegę 
automobilį. 

Ingvaras Johansonas į ją paspoksojo išplėtęs akis, tada nusisu- 
ko ir paėmė telefoną. 

Anika atsistojo ir nuėjo prie Berit stalo. Iš karto pajuto, kad 
virpa kojos, ir buvo bepravirkstanti. 

„O Dieve, tuoj pasidarysiu visiška verksnė“, - pagalvojo ji. 

Prisėdusi paskaitė naujienų agentūros straipsnius bei kelis spe- 
cifinius tam tikrų sričių žurnalus, kol trys minutės po šeštos va- 


landos pasigirdo „Klubo šeši“ melodija. 


Vėliau, žvelgdama atgal, Anika šią valandą prisimins kaip sun- 
kiai suvokiamą košmarą. Jis persekios ją sapnuose dar dešimtį 
metų. 

Ji prisimins jausmą, apėmusį pasigirdus elektrinės gitaros akor- 
dams, kokia objektyvi bei nepasirengusi ji tada buvo, kaip naiviai 
stovėjo ir laukė savo fiasko. 

— Kai kurie vakarinių naujienų laikraščiai šiandieną paniro į 
naujas nepaliaujamų sensacijų paieškų gelmes, — sugriaudėjo pra- 
nešėjo balsas. — Jie savo laikraščių puslapiuose viešai eksponuoja 
besisielojančius jaunus žmones, apie aukų gimines skleidžia me- 
lagingus gandus, šoka pagal policijos dūdelę ir apgaudinėja vi- 
suomenę. Šios temos diskusija ir analizė — jau šiandienos „Klubo 
šeši“ laidoje. 

Anika šiuos žodžius girdėjo, bet iki galo jų nesuvokė. Kažką 
nutuokė, tik paprasčiausiai nenorėjo patikėti, kad tai tiesa. 

Elektrinės gitaros gaidos nutilo ir į eterį sugrįžo laidos vedė- 
jas: 

— Antradienis, rugpjūčio antra diena. Malonu, kad klausotės 


laidos „Klubas šeši“ iš „Radijo namų“ Stokholme, — deklamavo 

jis. — Šiandieną pasikalbėsime apie Evening Post ir tai, kaip šis 
laikraštis nušviečia striptizo šokėjos Jozefinos Liljeberg žmogžu- 
dystę. Studijoje vieši du ją gerai pažinoję asmenys: geriausia drau- 
gė Šarlota ir buvęs jos mokyklos direktorius Martinas Larsonas 
Bergas. Taip pat kalbėjomės su jos vaikinu Joakimu.... 

Svaigulys užliūliavo visus Anikos pojūčius. Mintyse ėmė sti- 
prėti įtarimas, kas laukia. Ji jau tiesė ranką radiją išjungti, bet 
tuojau pat save sustabdė. 

Nusprendė, kad geriau jau išgirsti, ką jie pasakys dabar, nei 
vėliau svarstyti ir spėlioti. 

Šio sprendimo ji vėliau gailėsis daugybę kartų. Tai, ką išgirdo, 
atmintyje prilipo tarsi mantra. 

— Pradėkime nuo tavęs, Šarlota... Gal gali papasakoti, koks tau 
susidarė įspūdis pabendravus su Evening Post. 

Šarlota studijoje ėmė bliauti. Akivaizdu, kad laidos vedėjas pa- 
manė tai esant efektinga, kadangi jai tai daryti leido trisdešimt 
sekundžių ir tik po kiek laiko pasiūlė nusiraminti. Paprašyta mer- 
gina iš karto tai ir padarė. 

— Na, - šnarpštelėjusi pradėjo Šarlota, — man į namus paskam- 
bino žurnalistė Anika Bengtzon. Ji norėjo pašniukštinėti apie 
mano savijautą šiuo sunkiu metu. 

— Kaip ji tai darė? — nutaisęs nepaprastai susirūpinusį ir užjau- 
čiantį balsą teiravosi vedėjas. 

— Ką tik mirė mano geriausia draugė, o ji man paskambino 
vidury nakties ir klausė: „Kaip jautiesi?“ 

— Tai juk siaubinga! — stebėjosi vedėjas. 

Šarlota šnirpštelėjo. 

— Taip, tai blogiausia, kas man yra nutikę. Kaip galima po to 


gyventi toliau? 

— O ar jūsų patirtis buvo panaši, pone Martinai Bergai Larso- 
nai? 

— Larsonas Bergas, — pataisė direktorius. — Taip, iš esmės pa- 
naši. Žinoma, nebuvau artimas šios merginos bičiulis dėl akivaiz- 
džių priežasčių, bet labai artimai bendraujame su jos šeima. Jos 
brolis buvo labai gabus vaikinas; jis baigė mokyklą šį pavasarį ir iš- 
vyko į Jungtines Valstijas, kur nuo rudens mokysis koledže. Tiblio 
mokykloje nepaprastai didžiuojamės, kai mūsų mokiniai toliau 
mokslus tęsia tarptautinėse institucijose. 

= Taigi, koks buvo jausmas, kai vidury nakties sulaukėte pana- 
šių siaubingų klausimų? 

— Na, žinoma, buvau sukrėstas. Visų pirma pamaniau, kad kas 
nors atsitiko mano žmonai: matote, ji mėgsta buriuoti... 

— Kaip reagavote? 

— Na, sunkoka ką nors komentuoti... 

— Ar tai buvo ta pati korespondentė, kuri sukėlė pasipiktinimą 
Šarlotai, vasaros stažuotoja Anika Bengtzon? 

— Taip, tai buvo ji. 

Laidos vedėjas pačiužėjo laikraščiu. 

— Pažvelkime, ką Anika Bengtzon rašė. Tarkime, kad ir šitai. 

Vyras pradėjo kiek pašaipiu tonu skaityti Anikos straipsnių iš- 
traukas apie Jozefiną, jos svajones ir ateities viltis, Šarlotos citatas, 
o tada perėjo prie ašarų liejimo šou Tebyje. 

— Kaip pakomentuotumėte? - tulžingu tonu pagaliau paklausė 
jis. 

— Siaubinga, kad jie nedavė mums ramybės ir neleido išgyventi 
sielvarto, — spygavo Šarlota. — Kodėl masinės informavimo prie- 
monės niekada negerbia sunkų periodą išgyvenančių žmonių pri- 
vatumo? Šiandieną, mums vykdant demonstraciją prieš beprasmį 


smurtą, ji ir vėl prie mūsų prikibo! 


= :2FB— 


KLUBAS 69 


Martinas Larsonas Bergas atsikrenkštė. 

— Na, - pradėjo jis, - masines informavimo priemones reikėtų 
taip pat suprasti. Kad palengvintume krizę, Tebyje suorganizavo- 
me puikią programą ir, žinoma, norėjome, kad apie mūsų pavyzdį 
išgirstų... 

Jį pertraukė laidos vedėjas: 

— Bet juk Evening Post ir Anika Bengtzon čia nesustojo. Lai- 
kraštyje mėginama pateisinti įtariamąjį ministrą Kristerį Lund- 
greną. Tapusi socialdemokratų partijos papūga Anika Bengtzon 
bandė visą kaltę už Jozefinos žmogžudystę suversti asmeniui, ku- 
ris buvo pats artimiausias, jos vaikinui Joakimui. Su juo buvo su- 
sitikęs mūsų reporteris. 

Jie įjungė įrašą. Anika negalėjo pajudėti iš vietos. Ją visą krėtė 
šaltis ir mušė prakaitas, apėmė jausmas, tarsi viskas vyksta sapne. 
Redakcijoje buvo pilna žmonių, bet niekas į Aniką nekreipė dė- 
mesio. Ji tarsi neegzistavo. Buvo mirusi. 

„Mylėjau Jozefiną, ji man buvo svarbiausia gyvenime“, — pasa- 
kė vyriškas balsas. Jis buvo jaunas ir pažeidžiamas. 

„Kaip pasijautėte, kai Evening Post jus nurodė kaip Jozefinos 
žudiką?“ — atsargiai paklausė reporteris. 

Vyras atsiduso. „Na, iš tikrųjų negaliu to apibūdinti. Ką gi ga- 
liu pasakyti? Skairydamas, kad tu tariamai įvykdei... Ne, to tiesiog 
negali suvokti.“ Kaip tik laiku jis šnirpštelėjo. 

„Ar svarstėte paduoti laikraštį į teismą?“ 

Dar vienas atodūsis. „Ne, neverta, visi tai žino. Panašaus ka- 
libro korporacijos sumokės bet kiek, kad sutraiškytų paprastus 
žmones. Niekada nesulaukčiau teisingumo stojęs prieš tą laikrašt- 
palaikį. Be to, tai tik sujudintų pernelyg daug prisiminimų.“ 

Vėl sugrįžo laidos vedėjas, o su juo studijoje dabar buvo dar 


vienas reporteris, greičiausiai koks nors patyręs komentatorius. 

— Na, panašu, kad tai neabejotina problema, ar ne? — paklausė 
laidos vedėjas. 

— Taip, tikrai taip, — su užsidegimu patvirtino komentatorius. — 
Jaunas vaikinas buvo pavadintas žudiku vasarai priimtos prakti- 
kantės, nusprendusios pažaisti korespondente-tyrėja, o tada melas 
ima ir tampa tiesa. Tokiais atvejais sulaukti teisingumo labai sudė- 
tinga. Laikraščiui iškelti bylą kainuoja krūvą pinigų, tačiau turime 
patikinti, kad tie, kas jaučia, jog buvo išnaudojami ar apšmeižti 
žiniasklaidos, gali sulaukti teisinės pagalbos siekdami pripažinti 
kaltais žurnalistus, peržengusius ribą ir skleidusius melą. 

— Ar tai vertėtų apsvarstyti Joakimui? 

— Taip, be jokios abejonės. Galime tik viltis, kad jis panorės eiti 
iki galo ir siekti teisingumo teismuose. Būtų labai įdomu stebėti, 
jei tai taptų parodomąja byla. 

Laidos vedėjas pašiugždeno užrašus. 

— Bet kam tai daryti jaunai vasarai priimtai stažuotojai? 

— Na, dalis paaiškinimo greičiausiai turėtų sietis su tuo, jog, ji 
pasirengusi padaryti viską, kad tik išlaikytų savo vietą vakarinių 
naujienų laikraštyje. Bulvarinė spauda priklauso nuo parduotų lai-: 
kraščių skaičiaus ir, kuo pikantiškesnės jų antraštės bei reklaminiai 
numerių lankstiniai, tuo daugiau jie parduoda ir tokiu būdu uždir- 
ba. Deja, reikia pripažinti, jog iki toko lygio nusileidę žurnalistai 
paprastai šiame nešvariame versle uždirba labai neblogus pinigus. 

— Taigi, kuo pikantiškesnė antraštė, tuo didesnis žurnalisto at- 
lyginimas? 

— Taip, tai visiškai objektyvus situacijos apibūdinimas. 

— Ber ar tikrai manote, kad viskas yra taip paprasta — ji tiesiog 
bandė už paslaugas gauti didžiausią įmanomą sumą? 

— Ne, manau, kad šiuo atveju motyvacija galėjo būti ir kito- 


kia. 

— Pavyzdžiui? 

Komentatorius atsikrenkštė. 

— Yra štai kaip, - aiškino jis. —- Stokholme veikia dešimt tūks- 
tančių lobistų. Jie vaikosi tik viena: savo pusėn patraukti žinias- 
klaidą ir tuos, kurie užima valdžios postus, kad vykdytų tai, ko 
nori jų darbdaviai. Įtaka žiniasklaidai yra daroma per vadinamąjį 
istorijų pakišinėjimą. Šie žmonės prisivilioja ar paperka žurnalistą 
pakišdami kokią nors istoriją, o tada žurnalistas ima dirbti lobis- 
tams. 

— Ar manote, kad būtent taip ir nutiko šiuo atveju? 

— Taip, esu beveik įsitikinęs, kad taip ir įvyko, — liūdnu tonu 
patvirtino komentatorius. — Visiems, kurie šioje srityje kiek nu- 
simano, akivaizdu, kad Anikos Bengtzon straipsniai apie Kristerį 
Lundgreną yra tokios pakištos informacijos išdava. 

— Kaip galite būti tuo tikras? — paklausė laidos vedėjas, kuriam, 
panašu, ši versija paliko įspūdį. 

— Norėčiau jums pateikti įrodymų, paties šįryt prie Rosenbado 
padarytą įrašą, — triumfuodamas pareiškė komentatorius. 

Radijo bangomis pasklido ministro pirmininko balsas: „Žino- 
ma, kad labai Kristerį užjaučiu dėl to, ką jam šiuo metu tenka 
išgyventi. Tokia žiniasklaidos persekiojimo kampanija visada yra 
be galo nemalonus išbandymas. Tačiau galiu jus patikinti, kad nei 
vyriausybei, nei partijai tokie perdėti įtarinėjimai neturi visiškai 
jokios reikšmės. Turbūt jau matėte šios dienos Evening Post nume- 
rį, kuriame paaiškinta, kodėl Kristeris buvo apklaustas. Jis tiesiog 
turi butą šalia Krunubergo parko. Vyriausybės ministrai juk taip 
pat turi kur nors nakvoti!“ | 

Tuomet sugrįžo į studiją. 

— Taip, mes tai patys girdėjome, — pasakė komentatorius. — 


Ministras pirmininkas tiesiogiai nurodė šį laikraštį ir aiškiausiai 

tikisi, kad tokiu padiktuotu tonu paseks ir kitos žiniasklaidos 
priemonės. 

— Kokia atsakomybė šiuo atveju tenka vyriausybei? 

— Na, žinoma, ji gali būti kritikuojama dėl tokios jaunos ir ne- 
patyrusios žurnalistės išnaudojimo. Vasarai priimami stažuotojai, 
deja, yra lengviau manipuliuojami nei prityrę vilkai. 

Vėl įsiterpė laidos vedėjo balsas: 

— Savaime suprantama, kad šioje diskusijoje kvietėme dalyvau- 
ti ir vyriausiąjį Evening Post redaktorių, tačiau gavome atsakymą, 
kad jis negali... 

Anika atsistojo eiti į tualetą, po kojomis siūbavo žemė. Šis jaus- 
mas dar sustiprėjo išėjus į koridorių ir ji turėjo pasiremti į sieną. 

„Aš žlungu, — pagalvojo ji. — Man nepavyks. Nieko nebus. 
Tuoj čia pat, ant grindų, privemsiu.“ 

Ji nusivėmė į praustuvę neįgaliųjų tualete ir, pabandžiusi nu- 
plauti vandeniu, ją užkimšo. Pažvelgusi į veidrodį nustebo, kad 
tebėra gyva. Atrodė kaip įprastai, vis dar kvėpavo, plakė širdis. 

Anika pagalvojo, kad daugiau čia pasirodyti niekada nebeiš- 
drįs. Jau viskas baigta visiems laikams. Niekada negaus kito dar-- 
bo. Niekas jos nebenorės, net Katrinebolm Courier, dabar tikrai 
bus atleista. 

Ji ėmė verkti. 

„Velnias, kur aš gyvensiu? Kaip susimokėsiu už nuomą, kur 
eisiu?“ 

Susmukusi ant grindų, ėmė valytis ašaras į sijoną. 

Staiga mintyse šmėstelėjo Likebu ir Anika iš karto nustojo 
verkti. „Nuvažiuosiu pas senelę. Ten manęs niekas nesuras. Senelė 
kiekvienais metais spalį persikelia gyventi į savo butą Helefošnese, 
o aš galėsiu pasilikti.“ 


Ji išsišnypštė nosį į tualetinį popierių ir nusišluostė ašaras. 

Taip, tai ir padarys. Senelė juk sakė, kad Anikai visada pagel- 
bės, jos niekada nenuvils. Ji priklauso profsąjungai, gaus nedarbo 
išmoką bent metus, o tada nuspręs, ką daryti toliau. Galėtų išvyk- 
ti gyventi į užsienį kaip daugelis. Kad ir skinti apelsinų Izraelyje ar 
vynuogių Prancūzijoje. O kodėl ne į Naująją Zelandiją? 

Anika atsistojo. Buvo daugybė išeičių. 

— Nenuvertink savo galimybių, — pati sau tarė ji. 

Anika apsisprendė. Daugiau niekada kojos nekels į jokią re- 
dakciją, o ypač šią. Pasiims savo rankinę, užrašų dėžę ir su žurna- 
listika atsisveikins visiems laikams. Tualeto duris atidarė kupina 
naujo ryžto. 

Žemė po kojomis dar nebuvo visiškai stabili. Ji laikėsi arčiau 
sienos, kad netyčia neparkristų. 

Sugrįžusi prie Berit darbo stalo paskubomis į rankinę ėmė 
mestis daiktus. 

— A, štai kur tu! Ar gali kelioms minutėms užsukti į mano 
kabinetą? 

Tai buvo naujojo redakcijos vadovo Anderso Šiumano balsas; 
Anika nustebusi atsisuko. 

— Kas, ar aš? — paklausė ji. 

— Taip, tu. Aš tame akvariume su siaubingomis užuolaidomis. 
Užeik, kai turėsi minutę. 

— Galiu ir dabar, — tarė Anika. 

Eidama link vadovo kabineto, jautė ją redakcijoje varstančius 
slapukiškus žvilgsnius. 


„Na ir gerai, - pamanė. - Blogiau juk nebus.“ 

Kabinetas nebuvo jaukus. Nutįsusios užuolaidos iš tiesų atro- 
dė siaubingai, oras buvo troškus, erdvė suspausta. 

— Iš kur čia tas kvapas? Ar neiškratyta peleninė? 

— Aš nerūkau. Tai sofa. Ant jos nesėskit - įsigers į drabužius. 

Anika liko stovėti vidury kabineto, vadovas prisėdo ant stalo 
krašto. 

— Skambinau į „Klubą šeši“, — pasakė jis. - Tokio asmeniško 
užsipuolimo dar nesu girdėjęs ir jie mums net nesuteikė progos. 
atsakyti. Faksu jau išsiunčiau skundą Transliuotojų komisijai. 
Turbūt vyriausiojo redaktoriaus tai dar nepasiekė, bet aš čia buvau 
visą dieną. Ar jie bandė su jumis susisiekti? 

Ji nieko neatsakė, tik papurtė galvą. 

— Pažįstu tą vadinamąjį patyrusį komentatorių. Kurį laiką jis 
dirbo vienoje mano laidoje, kol jo atsikračiau. Su juo neįmanoma 
dirbti. Jis vis rezgė visokiausias intrigas ir skleidė paskalas žmo- 
nėms už nugarų, kol laida atsidūrė ant žlugimo ribos. Laimei, taip 
susiklostė, kad jis buvo ne samdomas tiesiogiai, bet mums siuntė 
sąskaitas iš savo kompanijos. Vos tik apsisprendžiau, jo nebebuvo 


jau tą pačią dieną. 

Anika nuleido akis į grindis. 

— O dėltų pakišamų istorijų, — tęsė Andersas Šiumanas iš krū- 
vos popierių, susikaupusių ant stalo, trraukdamas faksogramą. — 
Gavome anonimišką pranešimą, kad vienas iš dešiniojo sparno 
partijos lyderių taip pat buvo apklaustas dėl Jozefinos žmogžu- 
dystės. 

Andersas Šiumanas Anikai atkišo faksogramą, moteris ją pač- 
mė vis dar jausdamasi abejinga viskam aplink. 

— Iš kur ji? - paklausė. 

— Tą ir aš iš karto norėjau žinoti, —- pasakė vyriausiasis redak- 
torius. — Ar matote siuntėjo numerį lapo viršuje? Tai socialdemo- 
kratų reklamos agentūros numeris. 

— O Dieve, tai įžūlu, — tarė Anika. 

— Taip, iš tikrųjų. 

Akimirką stojo tyla. Anika giliai įkvėpė. 

— Nebuvau jokių pakišamų istorijų taikinys, — patikino. 

Andersas Šiumanas į ją įdėmiai pažiūrėjo, laukdamas, kad tęs- 
tų. 

— Su šia istorija susijusia informacija nesidalijau su niekuo, iš- 
skyrus Berit ir Aną Snaphanę. 

— Nė su vienu iš naujienų skyriaus redaktorių? 

Anika papurtė galvą. 

— Bent jau nieko verto dėmesio, — tyliai prisipažino ji. 

— Su šia istorija dirbot tik jūs viena? 

Atrodė, kad tai nuskambėjo kiek skeptiškai, ir Anika pasijuto 
nesmagiai. 

— Na, beveik, — pasakė ji jausdama besitvenkiančias ašaras. — 
Nėra nieko, su kuo dalyčiausi kalte. 

— Ne, ne, - suskubo nuraminti Andersas Šiumanas. — Ne tai 


norėjau pasakyti. Manau, su šia istorija viskas gerai, iš tikrųjų, 

visai neblogai. Vienintelis dalykas, kurį praleidome, yra faktas, 
kad ji dirbo sekso klube. Bet jūs, šiaip ar taip, tai žinojot, ar ne? 

Anika linktelėjo. | 

— Turėjome apie tai parašyti anksčiau. Visgi tai, ko griebėsi 
konkurentai, ir „Klubo šeši“ tvirtinimai, kad ta mergina buvo 
prostitutė, yra daug blogiau. Beje, iš kur sužinojot apie ministro 
butą? 

Anika atsiduso. 

— Buvau kavos pas vieną jo kaimynių. 

— Nuostabu! — pasakė Andersas Šiumanas. — O kaip iš tikrųjų 
buvo su tais paaugliais Tebyje? 

Anikos akys net žybtelėjo. 

— O tai išvis neįtikėtina! Jie mus pasikvietė atvykti: pradžioje į 
Tebį, paskui į demonstraciją šiandieną parke. 

— Taip, girdėjau, kad situacija tapo kiek nevaldoma. 

Anika ant grindų numetė rankinę ir skėstelėjo rankomis. 

— Jie gedi, todėl viskas, ką daro ar sako, yra nekvestionuojama. 
Jiems sunkus metas, o tai reiškia, kad prie jų negalima artintis. 
Niekas, kas bent kiek nemalonu ar prieštaringa, šioje sumautoje 
šalyje niekada negali būti net įvardijama. Manome, kad mirtis, 
smurtas bei kančios tiesiog savaime išnyks, jei apie tai niekada 
nebekalbėsime. Bet taip juk nėra! Tai nesąmonė! Nuo to tik dar 
blogiau. O tie vaikiai šiandieną buvo tarsi netekę proto! Jie bandė 
mus padegti! 

— Na, gerai, dabar gal kiek ir perdedat, - atsargiai tvirtino An- 
dersas Šiumanas. 

— Kurgi ne! —- sušuko Anika. — Tie apgailėtini menkystos so- 
cialiniai darbuotojai turi visišką kančios, gedėjimo ir užuojautos 
monopoliją. Krizės komanda, po velnių! Viskas, ką jiems pavyko 


padaryti — tuos vaikus paversti visiškais pamišėliais. Daugelis jų su 

Jozefina net nėra kalbėję, galvą guldau! Ką jie mano darantys, da- 
lyvauja ašarų liejimo šou savaitėje? Šiumanai, patikėkite, jie buvo 
tarsi panirę į transą, neturėjo jokios nuovokos, ką daro. Jie mus 
laiko blogiu, keršto taikiniais, aukomis. Todėl nebandykite man 
sakyti, kad perdedu! 

Anikos veidas įraudo iš įniršio ir pykčio, ji kvėpavo giliai ir 
tankiai. Redakcijos vadovas ją smalsiai stebėjo. 

— Žinote, manau, kad esat teisi, - pasakė Andersas Šiumanas. 

— Po velnių, žinoma, kad esu! - patikino ji. 

Vyras nusišypsojo. 

— Gerai, kad tiek nesikeikiate rašydama, — pašmaikštavo. 

— Kokia suknistai kvaila pastaba, - žėrė Anika. — Po paraliais, 
žinoma, kad to nedarau. 

Andersas Šiumanas pradėjo juoktis. Anika priėjo arčiau. 

— Tai nejuokinga, — tarė ji. — Tai rimta. Tie vaikiai kapinė- 
se buvo tarsi linčiuotojai. Nežinau, ar iš tiesų būtų galėję mums 
padaryti ką nors blogo, bet akivaizdžiausiai grasino. Tikrai pri- 
valome apie juos pranešti policijai. Ant Petersono automobilio — 
deginimo žymės; aišku, tos griuvenos per daug nesugadino, bet 
visgi... Turime paskelbti kokį nors pareiškimą, kad žmonės žino- 
tų, jog negali elgtis kaip panorėję, net jei mano galintys sielvartu 
dangsrytis lyg alibi. 

Iš tikrųjų veikia daugybė puikių krizių grupių, kurios dirba 
nuostabiai, — surimtėjęs pasakė redakcijos vadovas. —- Drabstyti 
ant jų purvus yra tokia pat prasta mintis, kaip ir tvirtinti, kad 
vakarinių naujienų laikraščiai visada tetrokšta pasinaudoti kitų 
žmonių skausmu. | | 

Anika į tai nieko neatsakė, o Andersas Šiumanas į moterį kurį 
laiką žiūrėjo tylėdamas. 


— Pastaruoju metu daug dirbat, ar ne? — paklausė jis. 

Ji iš karto griebėsi gynybos. 

— Nesakykite, kad pernelyg karštai į viską reaguoju, kadangi 
per daug dirbu, - lakoniškai susakė ji. 

Redakcijos vadovas atsistojo. 

— To neturėjau galvoje, — patikino. - Ar dabar jūsų pamaina? 

Ji nudelbė akis. 

— Ne, pradedu šeštadienį. 

— Tuomet savaitgalį pasilikit laisvą, — nurodė jis. — Išvažiuokit 
kur nors ir atsipalaiduokit, jums to išties reikia po visko, ką teko 
patirti. 

Daugiau netarusi nė žodžio Anika apsisuko ir išėjo iš kabineto. 
Eidama iš redakcijos išgirdo, kaip Johansonas šūktelėjo: 

— Po galais, na ir puikus tas mūsų laikraštis! Parlamento pir- 
mininkas prisipažįsta: aš buvau atsakingas už IB; ministras pirmi- 
ninkas pasisako apie įtariamąjį žmogžudyste; o „Barbės nindzės“ 
areštuojamos ir mes turime išskirtinių nuotraukų! 


Anika nėrė į liftą. 


Kai jau stovėjo kieme, prisiminė, kad neturi raktų. Duris buvo 
galima atidaryti tik su raktu, tai nebuvo kodinis užraktas. Ji vėl 
vos nepravirko. 

— Velnias! — nusikeikė trinktelėjusi į duris. Anikos nuostabai, 
jos atsidarė. Pažeme čiuožtelėjo nedidelis kartoninis lapelis. Anika 
pasilenkė ir jį pakėlė. Iš karto atpažino: jis buvo nuo „Clinigue“ 
odos kremo dėžutės. 

„Patricija, — pagalvojo Anika. — Susigaudė, kad negalėsiu įeiti 
vidun, todėl jį įkišo ties durų užraktu.“ 

Lipo laiptais, kurie, rodės, nesibaigs. Ant durų buvo užklijuo- 


tas vokas, kurį nuplėšus viduje sužvangėjo raktai. 

„Labai ačiū už viską. Štai raktai. Sau jau pasidariau. Išėjau į 
klubą, grįšiu rytoj anksti ryte. P. S. Truputėlį apsipirkau, tikiuosi, 
nieko prieš.“ 

Anika atsirakino duris. Į nosį tvokstelėjo gaivus valiklio kva- 
pas, nuo skersvėjo dramatiškai plakėsi užuolaidos. Moteris uždarė 
duris ir jos nurimo. Dairydamasi lėtai apvaikščiojo namus. 

Patricija buvo išvaliusi visą butą, išskyrus Anikos miegamąjį. 
Jame liko tokia pat netvarka, kaip visuomet. Šaldytuvas buvo pil- 
nas įvairiausių rūšių sūrio, alyvuogių, humuso, braškių, ant dar- 
bastalio buvo padėtas dubuo su slyvomis, vynuogėmis ir avoka- 
dais. 

Anika pagalvojo, kad nesugebės visko suvartoti prieš produk- 
tams sugendant. Tada toptelėjo: juk dabar čia gyvena dviese. 

Stumtelėjo mažojo kambarinės kambario duris. Tvarkingai 
kampe gulėjo Patricijos čiužinys, aptaisytas gėlėta patalyne. Ant 
sienos kabojo rausva Jozefinos suknelė. 

„Noriu likti čia, - pagalvojo Anika. - Nenoriu grįžti į Helefoš- 


nesą. Nenoriu likusio gyvenimo praleisti Likebu.“ 


Tą naktį ji pirmą kartą susapnavo tris vyrus iš radijo laidos 
„Klubas šeši“: vedėją, reporterį bei komentatorių. Visi jie tylūs ir 
beveidžiai tamsoje stovėjo šalia jos lovos. Jų šaltas, skvarbus prie- 
šiškumas varstė tarsi pilvo spazmai. 

„Kaip galite sakyti, kad tai mano kaltė?“ — šaukė ji. 

Vyrai priėjo arčiau. 

„Aš iš tiesų apie tai daug galvojau! Galbūt ir suklydau, bet bent 
jau stengiausi!“ 

Vyrai ėmė į ją šaudyti. Galvoje nugriaudėjo ginklai. 

„Aš ne Jozefina! Ne!“ 

Visi vienu ypu pasilenkė ir, sąmonę pasiekus lediniam jų 
dvelksmui, ji pabudo nuo savo pačios riksmo. 

Kambaryje tvyrojo aklina tamsa. Lauke pylė liūtis. Tą akimirką 
blykstelėjo žaibas ir driokstelėjo griaustinis. Vėjas daužė miega- 
mojo langą, kambarį buvo užliejusi vėsuma. 

Anika nusvirduliavo uždaryti lango, vėjas bandė tam priešintis. 
Tyloje, nušniokštus lietui, pajautė koja besiritantį lašą. Prasidėjo 
menstruacijos. Tamponų dėžutė buvo tuščia, bet rankinėje turėjo 
kelis įklotus. 

Virš jos siautėjo audra, o ji susirietusi į mažą kamuolėlį ilgai 


gulėjo verkdama. 


Aštuoniolika metų, šeši mėnesiai ir keturiolika dienų 


Jis įsižeidęs; kad ir ką sakyčiau, nereaguoja. Žinoma, suvokiu, 
kad jis teisus. Niekas negali manęs mylėti taip, kaip jis. Nėra nieko, 
ko dėl manęs nepadarytų, bet kažkodėl vis tiek paviršutiniški dalykai 
man rūpi labiau nei jis. 

Mano neviltis auga, keroja nepilnavertiškumo jausmas: nuodin- 
gas, ledinis, mėlynas. Jausmas, kad nesi pakankamai gera, žudo. No- 
riu žiūrėti televizorių, kai jis nori mylėtis, ir jis man išnarina petį. 
Užvaldo tuštuma: juoda ir drėgna, beformė ir nepaveikiama. Sako, 
kad jį nuviliu, o aš nerandu išeities. 

Turime veikti išvien, rasti kelią atgal į savąjį rojų. Meilė amžina, 
ji - pamatas. Niekada tuo neabejojau. Tačiau kas sako, kad ji būna 
paprasta? Jei tobulumas būtų kiekvienam duotybė, kam tada reikėtų 
stengtis? 


Dabar negaliu pasiduoti. 


Mes patys svarbiausi 
pasaulyje 


vienas kitam. 

Andersas Šiumanas trumpame kelyje iki automobilio visiškai 
permirko. Lietus siautėjo galinga jėga, bandydamas viena liūties 
banga atsigriebti už visas svilinamai kaitrias dienas. Redakcijos 
vadovas keiksnojosi ir įsispraudęs prie vairo bandė išsirangyti iš 
švarko. Marškinių nugara ir pečiai taip pat buvo šlapi. 

— Nieko, tuoj išdžiūsiu, - pasakė pats sau. 

Bandant išsivaduoti iš švarko aprasojo langai, taigi jis įjungė 
šildytuvą visu pajėgumu. 

Pro virtuvės langą mojavo žmona ir jis nusiuntė jai oro bučinį, 
tada atsiduso ir pajudėjo link miesto. Vos galėjo matyti kelią, nors 
valytuvai darbavosi visu pajėgumu. Jis vis turėjo nuo langų nuva- 
lyti susikondensavusią drėgmę, kad matytų kelią. 

Pagrindiniu keliu nuo Saltšiobadeno eismas judėjo gana sklan- 
džiai, tačiau tik pasiekus Naką reikalai ėmė strigti. Dėl eismo įvy- 
kio Vermdės greitkelyje formavosi kilometrinė nejudančio eismo 
virtinė. Andersas Šiumanas piktai sudejavo. Tarsi rūkas lietuje 
kilo mašinų išmetamosios dujos. Galiausiai jis išjungė variklį ir 


orui viduje atgaivinti įjungė oro kondicionierių. 

Jam sunkiai sekėsi perprasti Evening Post. Nuo tada, kai gavo 
pasiūlymą perimti atsakomybę už turinį, dabar jau keturis mėne- 
sius jį atidžiai skaitė ir studijavo. Žinoma, daug kas buvo akivaiz- 
du: kad ir tai, jog laikraštis nuolatos balansavo ties riba, kas etiškai 
ar morališkai yra pateisinama. Tokia buvo bulvarinė spauda. Nors 
ne itin dažnai, bet kartais jie tas ribas peržengdavo. Andersas buvo 
išanalizavęs Spaudos skundų komisijos ir spaudos ombudsmenų 
pranešimus bei nuosprendžius — natūralu, kad jų statistikoje fi- 
gūravo vakarinių naujienų laikraščiai. Šie leidiniai buvo daug 
dažniau skundžiami ir tai buvo visiškai suprantama. Vakarinių 
naujienų laikraščių paskirtis buvo provokuoti ir skatinti diskusi- 
jas. Vis dėlto, iš tiesų nutarčių jų nenaudai kasmet pasitaikydavo 
nedaug. Andersas Šiumanas nustebo sužinojęs, kad šmeižiamųjų 
straipsnių sąraše juos lenkė vietinė spauda, nedideliu tiražu visoje 
šalyje leidžiami laikraščiai, kurie, rodės, dažnai nesugebėdavo su- 
prasti, kur yra ribos. 

Jis priėjo prie išvados, kad Evening Post yra atsakinga žinias- 
klaidos organizacija ir jos straipsniai, reklaminiai lankstiniai bei 
antraštės vertinami palankiai ir grindžiami tęstinumu, atvirumu. 
bei diskusijomis. 

Visgi suvokė ir tai, jog tikrovė nuo šios idealizuotos versijos 
nutolusi šviesmečiais. 

Neretai Evening Post visiškai neišmanė, ką daro. Pavyzdžiui, 
sprendimas siųsti jauną stažuotoją imtis lavonų bei linčiuotojų 
gaujos ir tikėtis, kad ji sugebės priimti aiškius, atsakingus spren- 
dimus. Vakar vakare jis kalbėjosi su naujienų skyriaus vadovu bei 
naktinės pamainos redaktoriumi ir nė vienas iš jų nebuvo su ja 
aptaręs Jozefinos Liljeberg žmogžudystės pateikimo spaudoje. Tai 
Andersas laikė ryškiausiu redaktoriaus nekompetentingumo ir 


neatsakingumo pavyzdžiu. 

Taip pat ypatinga istorija su feminisčių terorizmo grupuote. 
Pasirodo, nė vienas vadovų nežinojo, iš kur ta istorija atsirado. 
Laikinai priimtas praktikantas įlingavo į redakciją nešinas sensa- 
cingomis nuotraukomis ir visi pagauti ekstazės puolė jas viešinti 
nė nesusimąstydami. 

Taip toliau tęstis nebegalėjo. Norint siekti sėkmingai išlaikyti 
pusiausvyrą tarp to, kas moraliai bei etiškai pateisinama, reikia ži- 
noti, kur yra ribos. Katastrofa jau kvėpavo į nugarą ir jos išvengta 
tik per plauką. Praeito vakaro radijo laida „Klubas šeši“ tebuvo 
pirmas ženklas. Evening Post pamažu virto realiu taikiniu. Jei tik 
iškristų nors lašas kraujo, tuoj pat ratus imtų sukti maitvanagiai. 
Kiti žiniasklaidos atstovai laikraštį pradėtų draskyti į skutelius. O 
tada jau nebebūtų svarbu, kas jame rašoma, kadangi visa tai būtų 
laikoma klaidinga bei nepatikima. Jei netrukus nesuims savęs į 
rankas, jų laukė katastrofa tiek pardavimo, tiek žurnalistikos ar 
finansų prasme. 

Andersas Šiumanas atsiduso. Eismas gretimoje juostoje vėl 
pradėjo judėti. Jis užvedė automobilį įjungęs laisvą pavarą ir ran- 
kinį stabdį. 

Be jokios abejonės, laikraštyje dirbo daug išties puikiai savo dar- 
bą išmanančių ir gabių žmonių. Problema buvo vadovybės koman- 
doje: nebuvo jaučiamas kontekstas, nebuvo ir aiškumo, kas už ką 
atsakingas. Kiekvienas žurnalistas laikraštyje turėjo tiksliai žinoti, 
koks yra jo darbas ir ko iš jo tikimasi. Reikėjo patikslinti užduotis. 

Tai Andersą privertė suvokti dar vieną atsakomybę šiame dar- 
be. Jis turėjo būti tas, kuris padeda išvengti katastrofos. Turėjo 
diskusijomis, seminarais, kasdieniais susirinkimais bei nauja dar- 
bine praktika nušviesti kelią ir nurodyti, kur tyko pavojai. 

Automobiliai kairėje lėkė vis greičiau ir greičiau, o jis vis neju- 


dėjo. Nusikeikęs pabandė pažiūrėti už nugaros, bet nieko nematė. 


— 205 — 


LIZA MARKLUND 


Galiausiai įjungė posūkį ir nieko nepaisydamas išvažiavo į kitą 
kelio juostą. Vairuotojas, kurį privertė staigiai stabdyti, garsiai pa- 
signalizavo. | 

— Ei, atsibusk, yra gi ir įdomesnių dalykų, - sumurmėjo An- 
dersas į galinio vaizdo veidrodėlį. 

Eismas ir vėl sustojo. Juosta šalia, kurioje ką tik buvo įstrigęs, 
ėmė judėti ir netrukus išsisklaidė. 


Jis atrėmė galvą į vairą ir garsiai sudejavo. 


-Anika atsargiai įkišo nosį į kambarinės kambarėlį. Patricija 
miegojo. Tyliai užvėrė duris nesukeldama nė garso, užkaitė kavą 
ir nuėjo rytinio laikraščio. Kai šleptelėjo jį ant stalo, atsitiktinai 
atsivertė vakarykštės radijo laidos apžvalga. Anikos akys įniko į 
straipsnį, ji jautė, kaip kyla šleikštulys skaitant jame pateiktą ap- 
žvalgininko verdiktą: 

„Ryškiausia ir labiausiai dėmesį prikaustanti naujienų laida 
šiomis dienomis, be jokios abejonės, yra per P3 transliuojamas 
„Klubas šeši“. Vakar buvo kalbama apie nesiliaujantį vakarinių 
naujienų laikraščių bukėjimą ir žmonių skausmo išnaudojimą. 
Liūdna, tačiau šios diskusijos dabar prireikė labiau nei bet kada 
anksčiau...“ | 

Anika čiupo laikraštį ir suglamžiusi į kamuoliuką įmetė į 
šiukšliadėžę. Tada nuėjo į svetainę ir paskambino, kad panaikintų 
prenumeratą. 

Pabandė suvalgyti pusę avokado, tačiau žalia masė tik vėlėsi 
burnoje ir kėlė jai šleikštulį. Pabandė paragauti kelias braškes, bet 
taip pat suveikė ir jos. Kava ir apelsinų sultys nuslinko gerai, bet 
likusį avokadą ir braškes ji išmetė, kad Patricija manytų, jog šį tą 
suvalgė. Tada parašė raštelį, kad savaitgaliui išvažiuoja į Helefošne- 


są. Pati viduje svarstė, ar sugrįš. Šiaip ar taip, tai padaryti reikės. 

Tik atidarius duris į kiemą, prieš ją stojo lietaus siena. Kiek 
pastoviniavo į jį spoksodama. Per lietaus šydą vos galėjo priešais 
matyti pastatą palei gatvę. 

„Puiku, - pamanė ji. — Gatvės bus tuščios. Niekas manęs ne- 
matys. Mamai nereikės dėl manęs raudonuoti iš gėdos.“ 

Ji žengė į liūtį ir buvo permerkta dar prieš prieidama šiukšlių 
konteinerius. Išmetė puspilnį maišelį su laikraščiu, braškėmis ir 
avokadu, tada lėtai nupėdino link požeminės stoties. 

„Tam tikru momentu labiau peršlapti jau negali“, - pagalvojo 
ji. Šią mintį prisiminė iš vieno matyto filmo. 

Centrinėje stotyje paaiškėjo, kad traukinio į Fleną reikės laukti 
beveik dvi valandas. Prisėdo ant vieno suolelių erdvioje, gerai ap- 
šviestoje salėje. Čiauškantys keleiviai, traukiniai, elektroniniai per 
garsiakalbius sklindantys pranešimai susiliejo į chaotiškų miesto 
garsų kakofoniją. 

Anika užsimerkė ir leido jiems plaukti galvoje. Jie pažadino 
norą išsiverkti. Netrukus jai pasidarė vėsoka, taigi nuėjo į tuale- 
tą ir ten stovėjo rankas laikydama po džiovintuvu, kol pastebėjo 
žvilgčiojant nepatenkintas moteris. 

„Jos bent jau nežino, kas esu, - raminosi Anika. — Nežino, kad 
aš ta nevykėlė iš radijo laidos. Dėkui Dievui, taip ir negavau teisės 
prie straipsnių spausdinti savo nuotrauką.“ 

Mažas vietinio reiso traukinys netrukus buvo sausakimšas. 
Anika atsidūrė priešais aptukusį vaikiną, kuris buvo permirkęs 
lietumi ir prakaitu. Jis išsitraukė tos dienos Evening Post numerį, 
o Anika stengėsi nežiūrėti. 

Berit buvo pavykę susisiekti su parlamento pirmininku, kuris 
pagaliau prisipažino dalyvavęs IB istorijoje. 

„Atlikau karinę tarnybą kartu su Elmeriu“, — pirmajame pus- 


lapyje buvo jo žodžiai. 

„Na, nieko, — pagalvojo Anika. —- Dabar tai nebe mano rei- 
kalas.“ 

Flene ji turėjo dar valandą palaukti autobuso į Helefošnesą. 
Lietus vis dar pylė ir gatvėje priešais autobuso stotelę buvo susi- 
kaupusi didžiulė bala. Anika, vengdama žmonių, atsisėdo stoties 
laukiamajame priešais sieną. 

Popietę autobusas sustojo jos gatvės gale. Apleistoje prekybos 
centro automobilių stovėjimo aikštelėje telkšojo balos. Niekas 
nematė, kaip ji išlipo iš autobuso. Buvo pavargusi ir drebėjo, 
einant link savo buto nuo vakarykščio bėgimo maudė kojas. 

Bute buvo niūriai tamsu ir tvyrojo dulkių kvapas. Neužde- 
gusi šviesos ji nusivilko permirkusius drabužius ir įsmuko į lovą. 


Užmigo jau po kelių minučių. 


— Tai tik laiko klausimas, — pasakė ministras pirmininkas. 

Spaudos atstovas protestavo: 

— Tuo negalime būti tokie tikri. Niekas niekada negali žinoti, 
kada jie ims vaikytis kitos istorijos. 

Spaudos atstovas žinojo, ką kalba. Jis buvo vienas stipriausių. 
ir labiausiai patyrusių Švedijos politikos korespondentų. Dabar 
jo vaidmuo buvo nušvietimą spaudoje pakreipti socialdemo- 
kratų naudai. Kartu su keletu rinkimų strategų iš JAV, jis buvo 
viena įtakingiausių figūrų vadovaujančiosios partijos rinkimų 
kampanijoje. Ministras pirmininkas žinojo, kad jis balsavo už 
opoziciją. 

— Turiu prisipažinti, kad nerimauju, —- pasakė ministras pir- 
mininkas. - Nemanau, kad tai turėtume palikti atsitiktinumui. 

Tvirtai sudėtas vyras atsistojo ir nerimastingai nužingsniavo 
prie lango. Lauke lietus kybojo tarsi šlapia užuolaida, dengianti 


Ridarfjerdeno vaizdą. Jo mintis pertraukė spaudos atstovas. 

— Neturėtumėte toks sunerimęs stovėti prie lango ir rodytis 
išoriniam pasauliui, — teigė jis. — Panašios nuotraukos yra puiki 
krizę išgyvenančios vyriausybės iliustracija. 

Ministras pirmininkas susirūpinęs nuėjo nuo lango. Bloga jo 
nuotaika dar suprastėjo ir jis griežtu tonu kreipėsi į užsienio pre- 
kybos ministrą. 

— Kaip, po galais, galėjote būti toks kvailas? — suriko jis. 

Kristeris Lundgrenas nesureagavo ir toliau sėdėjo kėdėje kam- 
bario kampe įsmeigęs akis į švininį dangų. Ministras pirmininkas 
priėjo arčiau. 

— Negalite tiesiog ateiti ir pakeisti taisyklių valstybės finansuo- 
jamoje organizacijoje. Dėl Dievo, juk tai žinojote kuo puikiau- 
siai! 

Ministras pakėlė akis į savo vadovą. 

— Ne, žinoma, kad ne. Negaliu pakeisti taisyklių nei policijoje, 
nei kur nors kitur. 

Ministro pirmininko akys už akinių stiklų susiaurėjo. 

— Ar bent nutuokiate, į kokią padėtį mus pastatėte? Ar numa- 
note, kokios pasekmės to, ką padarėte? 

Kristeris Lundgrenas pašoko ir atsistojo tiesiai priešais ministrą 
pirmininką. 

— Taip, puikiai žinau, ką padariau, - sušuko jis. - Išgelbėjau šią 
sumautą partiją — štai ką padariau! 

Juos pertraukė spaudos atstovas. 

— Atsukti laiko nebegalime, — ramiai ėmė dėstyti jis. - Turime 
rasti kelią, kaip visame tame išlaviruoti geriausiai. Bandyti retros- 
pektyviai keisti faktus nė nesvarstytina. To padaryti negalime. Ta- 
čiau nemanau, kad koks nors žurnalistas sugebėtų prisikapstyti 
prie sąskaitų. 

Jis lėtai apėjo aplink abu vyrus. 

— Svarbiausias dalykas yra bendradarbiauti su policija ir jai ne- 
leisti per daug išsiaiškinti. 

Jis uždėjo ranką užsienio prekybos ministrui ant peties. 

— Kristeri, — kreipėsi jis, - dabar viskas jūsų rankose. 

Ministras trūktelėjo pečiu parodydamas, kad pageidauja nu- 
imti ranką. 

— Aš įtariamas žmogžudyste, — tyliai pasakė jis. 

- Taip, argi ne ironiška? — atsakė spaudos atstovas. - Mirtis jau 
ir taip užsiropštusi ant jūsų vyriausybės stalo. Juk viskas dėl to, 


argi ne? 

Kai prabudo, jau buvo vakaras. Ant lovos krašto į ją žiūrėda- 
mas sėdėjo Svenas. 

— Sveika sugrįžusi į namus, — šypsodamasis pasakė jis. 

Anika irgi nusišypsojo. Ją troškino ir šiek tiek skaudėjo galvą. 

— Kai taip sakai, susidaro įspūdis, kad manęs nebuvo metų 
metus, — tarė ji. 

— Na, taip ir atrodo, — tvirtino Svenas. 

Ji nusiklojo antklodę ir atsistojo jausdama lengvą svaigulį bei 
šleikštulį. 

— Nelabai gerai jaučiuosi, — prisipažino ji. 

Nusvirduliavusi į vonią išgėrė tabletę nuo galvos skausmo ir 
atidarė langą, kad įleistų gryno oro. Lietus buvo kiek apstojęs, bet 
dar krapnojo. Svenas atėjęs atsirėmė tarpduryje. 

— Gal nori nueiti picos? — pasiūlė. 

Anika nurijo tabletę. 

— Nesu alkana, - pasakė ji. 

— Privalai valgyti, — neatstojo vyras. — Jau ir taip per daug su- 


lysusi. 

— Turiu labai daug ką padaryti, — tarė ji ir pro Sveną nuėjo į 
koridorių. Jis nusekė Aniką į virtuvę. 

— Girdėjau, jie tau užkūrė tikrą pirtį radijuje, — pasakė jis. 

Ji iš čiaupo įsipylė stiklinę vandens. 

— A, tikrai? Tik nesakyk, kad pradėjai klausytis naujienų lai- 
dų? 

— Ne, Ingela girdėjo. 

Moteris nuo lūpų atitraukė stiklinę. 

— Kas, tas spermos surinkimo punktas? — nustebusi sukluso 
ji. - Nuo kada su ja pradėjai bičiuliautis? 

Svenas pyktelėjo. 

— Žiauru taip vadinti. Ją tai iš tiesų žeidžia. 

Anika nusišypsojo. 

— Tu juk pats sugalvojai. 

Jis kreivai šyptelėjo. 

— Na taip, - juokdamasis prisipažino. 

Anika atsigėrė vandens. Svenas prie jos priėjo ir apsikabino iš 
nugaros. 

— Kaip šalta. Turiu apsirengti, —- pasakė Anika ir išsilaisvino iš 
glėbio. 

Svenas ją pabučiavo. 

— Gerai. O aš užsakysiu picų, — tarė jis. 

Anika nuėjo į miegamąjį ir atsidarė spintą. Drabužiai joje at- 
rodė seni ir atsibodę. Ji girdėjo, kaip Svenas paskambino į vietinę 
piceriją ir užsakė dvi picas „Keturi metų laikai“. Nors ir žinojo, 
kad ji nemėgsta moliuskų. 

— Juk šįkart pasiliksi ilgiau? — baigęs skambutį sušuko jis. 

Anika vis dar kuitėsi tarp savo drabužių. 

— Kodėl taip manai? Mano darbas baigiasi tik rugpjūčio ketu- 


rioliktą. Dar liko pusantros savaitės. 

Svenas atsirėmė į durų rėmą. 

— Taip, bet ar jie norės, kad pasiliktum, kai tave taip pristatė? 

Jai užkaito skruostai, tarp drabužių ėmė raustis apimta naujos 
įsiūčio bangos. 

— Vakarinių naujienų laikraščiams nerūpi, ką kalba per P3 
transliuojamose pompastiškose laidose. 

Vyras priėjo ir vėl ją apkabino. 

— Man nerūpi, ką jie apie tave kalba, - sušnabždėjo. — Tu vis 
tiek mano akyse liksi geriausia, net jei kas nors manys, kad esi 
niekam tikusi. 

Ji įlindo į džinsus, kurie dabar buvo per dideli, ir užsimaukšli- 
no senus marškinėlius. 

Svenas susirūpinęs palingavo galvą. 

— Argi būtinai turi atrodyti taip nevalyvai? - paklausė jis. - Ne- 
galėtum vilkėti suknelių? 

Anika uždarė spintos duris. 

— Už kiek laiko paruoš picas? 

— Aš rimtai, — pasakė Svenas. — Apsirenk ką nors kita. 

Anika sustojo ir kelis kartus giliai įkvėpė. 


— Nagi, eime, — suniurzgėjo ji. — Aš alkana. Picos atšals. 


Aštuoniolika metų, dešimt mėnesių ir šešios dienos 


Ilgiuosi dienų, kai viskas buvo lengva ir paprasta. Kai diena iš- 
tirpdavo nakties šešėliuose tarsi dvasia: tyra, švari, švelni. Laikas — 
kaip vakuumas, besvoris. Apsvaigimas, pirmasis prisilietimas, vėjas, 
šviesa, visiškos pilnatvės jausmas. Labiau nei bet ko kito trokštu, kad 
šios akimirkos sugrįžtų. 

Jo šešėlis užgožia akiratį. Tamsoje klaidžioti nelengva. Tai užbur- 
tas ratas. Jame aš iškviečiu tamsą ir ji apgaubia mūsų meilę rūku. 
Mano žingsniai tampa netvirti, klumpu. Jo kantrybė ima sekti. 


Už tai sumoku. 


Bet mes patys svarbiausi 
pasaulyje 


vienas kitam. 

Kunkuliuodamas užvirė prikaistuvis ir plikydama kavą ji nu- 
sidegino. 

— Velnias! — suriko ir akyse ištryško ašaros. 

— Ar nusideginai? 

Kambarinės kambarėlio tarpduryje su pižamos kelnėmis ir 
marškinėliais, susivėlusi ir dar apsimiegojusi pasirodė Patricija. 
Aniką nudiegė kaltės jausmas. 

— Oi, atleisk, nenorėjau tavęs prižadinti, man labai gaila... 

— Kas nutiko? 

Anika apsisuko ir išvalė pasipylusį vandenį. 

— Mano darbai pakibo ant plauko, tik tiek, — pasakė ji. - Gal 
nori kavos ar eisi dar pamiegoti? 

Patricija pasitrynė akis. 

— Šįvakar į darbą, - tarė ji. - Kava būtų neblogai. 

Apsivilko šortus ir, patraukusi į tualetą, išnyko už durų. Ani- 
ka paskubomis išsišnypštė nosį ir nusivalė akis. Iš šaldiklio išėmė 


kelias riekes duonos ir įdėjo į skrudintuvę, tada ištraukė sūrio, 

marmelado ir sviesto. Išgirdo, kaip Patricija grįžo ir uždarė buto 
duris. 

— Kas, po galais, tau nutiko? 

Patricija spoksojo į Anikos kojas. Anika irgi į jas pažiūrėjo. 

— Ai, ketvirtadienį mus vaikėsi viena linčiuotojų gauja, — prisi- 
pažino ji. — Jie net bandė padegti automobilį, kuriuo važiavome. 

Patricija žiūrėjo išpūstomis akimis. 

— O, velnias, skamba kaip iš Džeimso Bondo filmo! 

Anika nusijuokė, o skrudintuvė kaip tik pokštelėjo į orą dvi 
duonos riekes. Jos paėmė po vieną ir Patricija prapliupo juoktis. 

Pusryčiavo prie virtuvės stalo sėdėdamos viena priešais kitą. 
Anikai trūko rytinio laikraščio. Ji pažiūrėjo pro langą, ant skardi- 
nės palangės tapsėjo lietaus lašai. 

— Kaip reikalai užmiesty? — paklausė Patricija. 

Anika atsiduso. 

— Kaip ir galima tikėtis tokiu oru. Buvau su savo vaikinu Sve- 
nu, paskui nuvažiavome aplankyti senelės. Ji gyvena namely, kuris 
priklauso Harpsundo dvarui. Gali ten gyventi kiek norės, nes tris- 
dešimt septynerius metus jame dirbo namų tvarkytoja. 

— Kas yra Harpsundas? — paklausė Patricija. 

Anika įsipylė kavos. 

— Seni dvaro-rūmai tarp Fleno ir Helefošneso, — paaiškino. — 
Seniokas vardu Hjalmaris Vikanderis jį paliko valstybei, kai mirė 
1952 m. Sąlyga buvo ta, kad jame ministras pirmininkas galėtų 
ilsėtis ir priimti svečius. 

— Ą? 

— Kažkas tarp vasarnamio ir pasilinksminimo vietos, — nusi- 
šypsojusi patikslino Anika. — Harpsundas yra išties populiarus 


tarp mūsų ministrų pirmininkų, dabartinis jį pamėgęs netgi la- 

"biau nei kiti. Jis kilęs iš tų apylinkių, ten vis dar gyvena jo šeima. 

Prieš keletą metų jį ten sutikau per Vidurvasario šventę. 

Patricija išpūtė akis. 

— Ar ten buvai? 

— Kai buvau maža, ten daug laiko praleidau su savo senele. 

Toliau jos valgė tylėdamos. 

— Ar šiandieną eisi į darbą? - paklausė Patricija. 

Anika linktelėjo. 

— Tavo darbas išties kelia daug įtampos, ar ne? — teiravosi mer- 
gina. — Be to, jis ir pavojingas, jei kas nors bando net padegti. 

Anika kreivai šyptelėjo. 

— Na, tu irgi dalyvavai padegimo išpuoly! 

— Taip, bet tai nebuvo asmeniška, — atsakė Patricija. 

Anika atsiduso. 

— Įtemptas ar ne, bet noriu jį turėti. 

— Kodėl turi išeiti? 

— Mano sutartis tik vasarai. Ji baigiasi kitą savaitę. Nuolatinį 
darbą jie.tepasiūlo vos keliems stažuotojams. 

— O kodėl tai negali būti tu? Juk tiek visko parašiusi. 

Anika papurtė galvą. 

— Rytoj jie dalyvauja profsąjungos posėdyje dėl naujokų sam- 
dymo, tada ir sužinosime, kas lieka. Ką veiksi šiandien? 

Patricijos žvilgsnis tapo mąslus, ji pažiūrėjo pro langą į tolį. 

— Galvosiu apie Jozefiną, — pasakė ji. — Pasikalbėsiu su dvasio- 
mis ir pabandysiu ją susirasti anapus. O kai rasiu, paklausiu, kas 


tai padarė. 

Ana Snaphanė jau sėdėjo prie savo darbo stalo, kai Anika pa- 
sirodė redakcijoje. 

— Vadinasi, tu gyva, - pasakė Anika. 

— Vargiai, — atsakė kolegė. — Siaubingas buvo savaitgalis. Virši- 
ninkai visai pasiuto. Tai, ką suplanuoja naujienų skyriaus vadovas 
dienos metu, atmeta naktinės pamainos redaktorius. Penki mano 
parašyti straipsniai buvo įšaldyti. 

Anika įsitaisė savo kėdėje. Kostiumuotoji furija ant stalo buvo 
palikusi visą minų lauką tuščių kavos puodelių, spausdintų popie- 
rių bei panaudotų popierinių servetėlių. 

— Šiandieną niekaip negalėjau apsispręsti, ateiti man čia ar 
ne, — sakė Anika. — Dabar jau žinau kodėl. 

Ana Snaphanė nusijuokė. Anika nuo stalo į šiukšliadėžę nušla- 
vė viską: įskaitant penkis bloknotus, dvi knygas ir tris porceliani- 
nius puodelius su užrašu „Mariana“. 

— Va taip tau, bjauri boba. 

Ana Snaphanė tiek įsikvatojo, kad vos neišvirto iš kėdės. 


— Visai čia nėra nieko juokingo, — tarė Anika. 


— 310 — 


KLUBAS 69 


Ana atsitiesė, nusivalė akis ir pabandė sutvardyti juoką. 

— Ne, nėra, - dar sukikenusi pasakė ji. — O, žinai, turiu ir kitų 
priežasčių būti džiugiai nusiteikusi. Pavyzdžiui, kad ir dėl fakto, 
jog iš Čia išeinu. 

Anika į ją pažvelgė išpūstomis akimis. 

— Gavai darbą? Kur? 

— Vienoje prodiusavimo kompanijoje Pietų Hamarbio prie- 
plaukoje. Būsiu viename kabeliniame kanale dienos metu trans- 
liuojamos moterų pokalbių laidos tyrėja. Pradedu rugsėjo dvylik- 
tą. Gali būti žiauru. Bet nieko, iš tikrųjų labai to laukiu! 

— Ber gali ir čia likti? 

— Nesu tikra, ar to noriu, aš tokia nusikamavusi. Be to, televi- 
zijoje pasirašysiu nuolatinę darbo sutartį. 

— Na ką gi, tuomet sveikinu! - pasakė Anika ir apėjo apie stalą 
apkabinti draugės. - Dieve, iš tiesų už tave džiaugiuosi! 

— Gerai, lesbės, ar turite laiko darbui? 

Naujienų skyriuje savo poste jau buvo Spaikas. 

— Užsikrušk, senas sekso maniake, - atsikirto Ana Snaphanė. 

— Na tu ir pasiutusi, — tyliai ištarė Anika. 

— Kam tai rūpi? Šiaip ar taip, rytoj išeinu, — atsistojusi pasakė 
Ana Snaphanė. 

Ana gavo naują darbelį — istoriją apie kačiuką, patekusį polici- 
jos priežiūron Noršiopinge. Policijos nuovadoje jis buvo praleidęs 
jau dvi savaites ir dabar turėjo būti pribaigtas. 

— Turime gauti sumauto sulaikyto katino nuotrauką, — sakė 
Ana Snaphanė. — Įsivaizduok tokią antraštę: MIRTIES NUOS- 
PRENDŽIO LAUKIANTIS KAČIUKAS. 

Spaikas žvilgtelėjo į Aniką. 


— Tau nieko neturiu, kol kas tu atsargoje. 

Anika nurijo kartėlį. Štai ir sulaukė. Užsidarė durys ir ji liko 
lediniame šaltyje. 

— Gerai, — tarė moteris. — Skaitysiu laikraščius. 

Ji nuėjo prie archyvo lentynų ir išsitraukė Evening Post nume- 
rius nuo penktadienio. Visą savaitgalį nebuvo skaičiusi nei žiūrė- 
jusi jokių naujienų. Radijo ji neketino klausytis daugiau niekada, 
nebent reikėtų. 

Atidžiai peržvelgė Berit straipsnius. Parlamento pirmininkas 
dabar atvirai prisipažino pasinaudojęs ryšiais su Birgeriu Elme- 
riu, kad 1966 metais išvengtų papildomo mėnesio šalies karinėje 
tarnyboje. 

Tai buvo rinkimų metai ir parlamento pirmininkas tuo metu 
užėmė komisijos pirmininko pavaduotojo poziciją Demokratinio 
jaunimo judėjimo organizacijoje, o jei tą mėnesį jam būtų reikė- 
ję atlikti karinę tarnybą, partijai būtų kilę nemažai nepatogumų. 
Taigi Elmeris suorganizavo vietą Informaciniame biure. Tai reiškė, 
kad jis galės tęsti savo politinį darbą ir atlikti pareigą valstybei. 

Pagal šaukimo į kariuomenę dokumentus, kuriuos buvo at- 
kapsčiusi Berit, parlamento pirmininkas buvo paskirtas į Gyny- 
bos ministerijos saugumo skyrių, kuris galėjo būti IB. 1966 me- 
tais vyras buvo trisdešimt trejų ir vėliau daugiau į kariuomenę 
nebuvo šauktas. 

Anika nuleido laikraštį. Kaip Berit pavyko prispausti parla- 
mento pirmininką visa tai pripažinti? Jis jau dešimtmečius neigė 
kaip nors dalyvavęs IB veikloje ir staiga atidengė visas savo kortas. 
Labai keista. 

Kitas dviejų puslapių straipsnis buvo iliustruotas įspūdingo- 
mis areštuojamų „Barbių nindzių“ fotografijomis, kurių autorius 
buvo Karlas Venergrenas. Straipsnyje atskleista, kad ši teroristinė 


grupuotė buvo nusprendusi užpulti Djursholme gyvenantį teisėją. 

Tai grindė faktu, kad teisėjas neseniai pripažino pedofilija įtaria- 
mą asmenį nekaltu dėl įkalčių trūkumo. Policija sulaukė praneši- 
mo apie rengiamą užpuolimą ir pasitelkė specialiąsias pajėgas. Tos 
vietovės gyventojai buvo evakuoti, visoje zonoje vykdyta griežta 
patekimo ir išvykimo kontrolė. Dalis policijos pajėgų pozicijas 
užsiėmė Stokhageno sporto centre šalia teisėjo namo, kiti slėpėsi 
sode. 

„Barbės nindzės“ buvo priblokštos policijos surengtos kontra- 
takos ir pasidavė, kai kelioms jų narėms šauta į kojas. 

Šis straipsnis Anikai sukėlė nerimą. Šįkart nebuvo nekritiško 
„Barbių nindzių“ manifesto atkartojimo, kuris sudarė praeitų 
straipsnių pagrindą, jį pakeitė tipiškos didvyriškų policijos veiks- 
mų pagyros. Ji pagalvojo, kad jei kurie nors Evening Post straips- 
niai nusipelnė akylos analizės ir kritiško vertinimo, tai neabejotini 
kandidatai turėjo būti šie. 

— Netrukus skęsime norinčių kačiukui suteikti namus jūroje, — 
pasakė Ana Snaphanė. 

Anika šyptelėjo. 

— Koks jo vardas? 

— Pagal kaklasaitį - Haris. Ar jau pietavai? 


Ministras privažiavo nedidelį miestelį, kuris vadinosi Meliosa. 
Pristabdė ir pažiūrėjo kairėn pro pliaupiančio lietaus plaunamą 
langą. Kur nors turėtų būti apsisukimas. 

Pilkumoje prie vandens dunksojo didelis geltonas pastatas ir 
vyras dar labiau prilėtino. Nebuvo panašu į tai, ko tikėjosi. Auto- 
mobilis už jo ėmė signalizuoti. | 

— Gerai jau, gerai, dėl Dievo, nusiramink! — nuspaudęs stab- 
džius sušuko ministras. Už jo važiuojantis Vo/vo ėmė staigiai stab- 


dyti, metėsi į šalį ir jį apvažiavo keleto centimetrų atstumu. 

Išnuomotas jo automobilis sukosėjo ir užgeso, įsijungė ven- 
tiliatorius, suaimanavo priekinio stiklo valytuvai. Vyras pajuto, 
kaip dreba rankos. | 

„Po šimts, ką darau? —- pagalvojo jis. - Negaliu rizikuoti kažką 
užmušti vien dėl to, kad...“ 

Jis pagavo šios dviprasmiškos minties ironiją ir vėl užvedęs au- 
tomobilį lėtai nuvažiavo. Už dviejų šimtų metrų pamatė užrašą 
HARPSUNDAS 5. 

Pasukęs į kairę pervažiavo geležinkelį. Kelias raitėsi ir vingiavo 
pro bažnyčią, mokyklą bei kelis ūkius kraštovaizdyje, kuris, ro- 
dės, buvo tarsi iš praeito amžiaus. Rūškanoje pilkumoje pro akis 
plaukė didelės ūkininkų sodybos su įstiklintomis verandomis ir 
spygliuočių gyvatvorėmis. 

Ministras pagalvojo, kad šiose vietovėse žemvaldžiai darbinin- 
kų klasę išnaudojo tūkstančius metų. 

Po kelių minučių jis pravažiavo pro masyvius vartus į ministro 
pirmininko vasaros rezidenciją. Didžiulio, plataus, puikiai prižiū- 
rėto kelio gale išvydo pagrindinį pastatą. 

Automobilį pastatęs dešinėje pusėje prie pagrindinio įėjimo, jis 
dar kurį laiką pasėdėjo žiūrėdamas į namą. Tai buvo dviejų aukštų 
dvaro sodyba valminiu stogu*, būdingu tai vietovei. Ji buvo pa- 
statyta maždaug. XX amžiaus antrame dešimtmetyje imituojant 
ankstesnius architektūrinius stilius. Ministras atsiduso, išsiėmė 
skėtį, atidarė duris ir nubėgo į namą. 

— Sveiki atvykę į Harpsundą. Ministras pirmininkas skambino 
pranešti, kad atvyksite. Jums paruošiau pietus. 

Namų prižiūrėtoja paėmė varvantį vyro skėtį ir šlapią švarką. 


* Tai keturšlaitis stačiakampio plano pastato stogas, kurio du ilgieji šlaitai yra 
trapecijos pavidalo, du trumpieji - trikampiai. 

 - Ačiū, bet aš pavalgiau kelyje. Iš tikrųjų noriu eiti į savo kam- 
barį. 

Moters akyse šmėstelėjo nusivylimas. 

— Žinoma. Prašyčiau štai Čia. 

Ji nusivedė jį pirmuoju aukštu ir sustojo ties kambariu su vaiz- 
du į ežerą. 

— Skambinkite, jei ko nors prireiks. 

Namų prižiūrėtoja tyliai užvėrė duris, tada jis nusimovė batus, 
nusivilko marškinius. Ministras pirmininkas turbūt buvo visai 
teisus. Jie niekada jo čia neras. 

Atsisėdęs ant lovos ant kelių pasidėjo telefoną, tada tris kartus 
giliai įkvėpė. 

Surinkęs numerį paskambino į Karungį. 

— Viskas baigta, — pasakė jis moteriai atsiliepus. 

Paskui ilgokai klausėsi. 

— Ne, brangioji, - ramino jis. - Neverk. Ne, aš nesėsiu į kalė- 
jimą. Ne, pažadu tau. 

Jis dėbsojo pro langą ir tik vylėsi, kad tai sakydamas nemela- 


vo. 


45 


Popietė slinko tingiai ir lėtai. Ji negavo jokios istorijos. Pui- 
kiai suvokė, ką tai reiškia, čia vargiai buvo galimos kokios nors 
interpretacijos. Ji daugiau neberašė apie Jozefinos žmogžudystę ar 
istoriją su ministru. 

Kai nebepakėlė nuobodulio, paskambino į Smurtinių nusikal- 
timų tyrimų skyrių ir paprašė sujungti su Kju. Ten jį ir rado. 

- Jie tau buvo iš tiesų negailestingi toje radijo laidoje praeitą 
savaitę, — pasakė jis. 

— Jie klydo, - prieštaravo Anika. — O aš buvau teisi. Jie bandė 
ką nors spausti iš nieko. 

— Negaliu pasakyti, kad su tavimi visiškai sutinku, — ramiai 
prisipažino jis. — Išties gali būti velniškai įkyri. 

— Nesąmonės, — pyktelėjusi pasakė ji. — Kai noriu, galiu būti 
ir santūri! 

Vyras garsiai nusijuokė. 

— Santūrumas nėra pirmas dalykas, apie kurį pagalvoju, kai 
man paskambini, — sakė jis. — Bet gali su tuo susitvarkyti. Tu kie- 


ta. Tokiame darbe negali būti pernelyg švelni. 

Savo pačios nuostabai, Anika suvokė, kad pareigūnas teisus. 

— Paklausykit, — tarė ji, — dėl to reikalo su „Barbėmis nindzė- 
mis“. 

— Ir ką? — staiga jis surimtėjo. 

— Ar jos turėjo daug grynųjų? 

Ji išgirdo pareigūno atodūsį. 

— Kam, po galais, tau tai žinoti? 

Anika gūžtelėjo ir pati sau nusišypsojo. 

— Tik svarsčiau, šiaip įdomu... 

Kurį laiką Kju susimąsčius stojo tyla. 

— Ar ką nors žinai? — tyliai paklausė jis. 

— Galbūt, - atsakė moteris. 

— Na, gerai, klok viską, mažute, - pasidavė pareigūnas. 

Anika nusijuokė. 

— Norėtumėt! 

Jie patylėjo. 

— Su savimi neturėjo, — galiausiai atsakė jis. 

Anikos pulsas padažnėjo. 

— O automobilyje? Namie? Rūsyje? 

— Namie. Tik viena iš jų. 

— Apie penkiasdešimt tūkstančių? — nekaltai bandė spėti Ani- 
ka. 

Kju atsiduso. 

— Keturiasdešimt aštuonis tūkstančius penkis šimtus kronų, — 
patikslino jis. 

Galvoje sukunkuliavo įtarimų patvirtinimas. „Vadinasi, jis tai 
padarė, ot niekšelis!“ | 

— O dabar gal gali man papasakoti, iš kur tie pinigai? — atsar- 
giai paklausė pareigūnas. 

Anika nieko neatsakė. 

Pasigirdus teminei „Klubo šeši“ melodijai, Anika išjungė radiją 
ir nusileido į kavinę. Tik kai prisidėjo lėkštę „triušių maisto“ iš 
salotų baro, ją pašaukė viena iš kolegių. 

— Tau skambina, — pranešė ji. 

Skambino Ana Snaphanė. 

— Turėtum to paklausyti, — tyliai pasakė moteris. 

Anika užsimerkė ir puolė į neviltį. 

— Dar vieno bandymo sužlugdyti nebeištversiu, — tarė ji. 

— Ne, ne, — suskubo nuraminti Ana. — Čia ne apie tave. Tai dėl 
ministro. 

Anika giliai įkvėpė. 

— Oud?* 

— Panašu, kad jis visgi tai padarė. 

Anika baigė pokalbį ir pasuko link išėjimo nešina salotų lėkšre. 
Kažką už nugaros išgirdo sušunkant: 

— Ei! Negalite išsinešti! 

— Skambinkite policijai! — atgal šūktelėjo Anika ir atsidariusi 
duris išėjo. 

Redakcijoje tvyrojo visiška tyla. 

Iš garsiakalbių įvairiuose kampuose sklido „Klubo šeši“ laidos 
vedėjo balsas, visi žurnalistai sėdėjo palinkę ir klausėsi bandydami 
įsigilinti į pranešamas naujienas. 

Anika atsargiai atsisėdo už savo stalo. 

— Kas vyksta? — sušnabždėjo ji Anai Snaphanei. 

Ana pasilenkė virš stalo. 

— Jie rado paraišką padengti sąskaitą, — tyliai paaiškino ji. — 
Ministras lankėsi sekso klube naktį, kai buvo nužudyta Jozefina. 


Ji kažką įrašė į jo sąskaitą likus pusvalandžiui iki mirties. 
* Isp. „Ką?“ 

Anikos veidas persimainė. 

— O, velnias! 

— Viskas atitinka. Kristeris Lundgrenas čia, Stokholme, penk- 
tadienį, liepos dvidešimt septintąją, dalyvavo susitikime su Vo- 
kietijos socialdemokratais ir profsąjungos vadais. Jis sakė kalbą 
apie prekybą bei užsienio kompanijų bendradarbiavimą. Ir tada 
apsiėmė vokiečius pavedžioti po barus. 

— Koks apgailėtinas šliužas, — išspaudė Anika. 

— Tai dar ne viskas. Greičiausiai „Klubas šeši“ rado sąskaitą. 
Visų vokiečių vardai kitoje pusėje. 

Anika atsiduso. 

— Ar jis atsistatydino? 

— Manai, ketina? — paklausė Ana Snaphanė. 

— Argi tau tai nepažįstama istorija? — nusistebėjo Anika. — So- 
cialdemokratas sekso klube, viskas apmokėta mokesčių mokėtojų 
pinigais? 

Jas nutildė vaikinas iš korektūros skyriaus. Anika įsijungė savo 
radiją ir pasigarsino, sudundėjo vedėjo balsas. 

— Mūsų reporteris Užsienio reikalų ministerijos archyvuose 
surado lemtingąją sąskaitą iš sekso klubo. Tačiau jau tada minis- 
trui ant kulnų lipo policija... — vyro balsas buvo kupinas vargiai 
nuslepiamo džiugesio. Jis giliai įkvėpė ir tada lėtai bei iš anksto 
apgalvotai pasakė: - Kadangi iš tiesų... buvo... liudininkas. 

Pasigirdo iš anksto parengtas įrašas; atrodė, kad reporteris yra 
tuščiame erdviame kambaryje, kadangi buvo girdėti aidas. Anika 
nusipurtė. 

— Šiuo metu stoviu už durų name, kuriame Kristeris Lund- 
grenas, užsienio prekybos ministras, turi slaptą butą Stokhol- 
me, — susijaudinusiu balsu šnabždėjo reporteris. — Vos prieš 


kelias dienas apie jį nežinojo niekas, net jo spaudos sekretorė 

Karina Bjornlund. Tačiau ministras neįvertino vieno dalyko — 
savo kaimynų. 

Pasigirdo žingsniai ant laiptų. 

— Dabar einu susitikti su moterimi, kuri striptizo šokėjos Joze- 
fhinos Liljeberg žmogžudystės tyrime padėjo išnarplioti pagrindinę 
mįslę, - gaudydamas kvapą kalbėjo reporteris. 

„Liftas greičiausiai vis dar neveikia“, - pagalvojo Anika. 

— Jos vardas — Elna Svenson ir tik dėl jos kasdienio ankstyvo 
rytmečio vaikštynių bei akylo pastabumo ministras buvo pričiup- 
tas. 

Suskambo durų skambutis ir Anika jį iš karto atpažino. Taip, 
jis, be jokios abejonės, buvo Sankt Joransgatane 64 numeriu pa- 
žymėtame name. Durys atsidarė. 

— Jis įėjo pro laukujes duris kaip tik man su Jesperu išeinant, — 
pasakė Elna Svenson. 

Anika iš karto pažino verkšlenantį balsą: tai buvo storulė su 
šuniu. 

— Jesperui patinka pažaisti parke prieš mano rytinę kavą. Kavą 
ir bandelę, tokie mano pusryčiai... 

—'Tą rytą išeidama sutikote užsienio prekybos ministrą Kristerį 
Lundgreną? 

— Būtent tai ką tik ir sakiau! 

— O jis grįžo? 

— Jis įėjo, atrodė toks nusibaigęs. Vos neužlipo ant Jespero ir nė 
nesiteikė atsiprašyti. 

„Nusibaigęs7 — susimąstė Anika ir tai pasižymėjo užrašuose. 

— Kokiu metu tai įvyko? 

— Kiekvieną rytą atsikeliu penktą. Taigi buvo gal kiek po pen- 
kių. 

— Ar parke pastebėjote ką nors neįprasto? 

Dabar moteris ėmė nervintis. 

— Visiškai ne. Visai nieko. Ir Jesperas taip pat. Jis atliko savo 
reikalus ir mes sugrįžome į namus. 

Eteryje vėl pasigirdo laidos vedėjo balsas, prie jo dabar buvo 
prisijungęs ir komentatorius. Jie aptarinėjo, ar ministras turėtų 
atsistatydinti, kokią įtaką tai turės tolimesnei rinkimų kampani- 
jai, socialdemokratų ateičiai ir demokratijos vystymuisi apskritai. 
Tokį vakarą kaip šis jokia tema nebuvo laidai per plati. 

— Ojė, kaip tai erzina, - pasakė Ana Snaphanė. 

— Kas? — pasitikslino Anika. 

— Kad būtent jie rado tą sumautą sąskaitos išrašą. Kodėl man 
nenuėjus į Užsienio reikalų ministeriją ir nepaprašius jo pamatyti? 

— Didysis klausimas, kaip jie žinojo, kur konkrečiai ir ko pra- 
šyti, — tarė Anika. 

— Žinoma, bandėme susisiekti su Kristeriu Lundgrenu ir pa- 
klausti, ką jis apie tai mano, — kalbėjo laidos vedėjas, — tačiau 
ministras, matyt, slapstosi. Niekas nežino, kur jis yra, netgi jo 
spaudos sekretorė Karina Bjornlund. Ji taip pat tvirtina apie jo 
apsilankymą sekso klube nieko nežinojusi. 

Radijuje pasigirdo šniaukrojantis Karinos Bjornlund balsas. 

— Nė nenutuokiu, kur jis buvo tą vakarą, — tvirtino ji. — Sakė, 
kad planuoja neoficialų susitikimą su keliais užsienio svečiais. 
Man tai pasirodė labai keista. 

— Ar ministras negalėjo turėti omeny profsąjungos vadų iš Vo- 
kietijos? —- bandydamas pasufleruoti paklausė reporteris. 

— To tikrai negalėčiau pasakyti, - atsakė moteris. 

— O kur jis dabar? 

— Iš tikrųjų bandžiau su juo susisiekti visą dieną, — sakė ji. — 
Mano manymu, jis pasielgė labai aplaidžiai viską metęs ir užvertęs 


ant mano pečių. 

Ana Snaphanė kilstelėjo antakius. 

— O Karina Bjornlund tikrai ne proto bokštas, ar ne? — pasakė 
ji 

Anika gūžtelėjo. 

— Ministras pirmininkas atsisako komentuoti naujausią mūsų 
turimą informaciją, — teigė laidos vedėjas. — Jis pareiškė, kad rytoj 
ryte, vienuoliktą valandą, bus sušaukta spaudos konferencija. 

— Ar manai, kad tada Lundgrenas ir atsistatydins? — paklausė 
Ana Snaphanė. 

. Anika suraukė antakius. 

— Priklausys, — susimąsčiusi pasakė ji. — Jei norės, kad viskas 
baigtųsi, socialdemokratai išmes jį kaip musę iš barščių. Panorėję 
galės jį padaryti kokios nors grafystės gubernatoriumi ar dar kuo 
nors kokioje Laplandijos glūdumoje. 

Ana Snaphanė perspėdama jai pamosavo pirštu. 

— Atsargiau, mažoji didmiesčio princese, šneki apie mano gim- 
tinę. 

— Provincialė! — tarė Anika. — Bet, kita vertus, tai reikštų, kad 
vyriausybė pripažįsta, jog tarp jų pasitaikė ministras žudikas, nors 
jis ir oficialiai kaltu dar nepaskelbtas. Jei jau visi socialdemokratai 
tyri kaip ką tik iškritęs sniegas, tuomet, pagal jų logiką, jam turėtų 
būti leista pasilikti. 

— Nepaisant tos sąskaitos iš sekso klubo? 

— Galiu lažintis, kad tam jie turės velniškai gerą paaiškinimą. 
Greičiausiai tai kokio nors vairuotojo kaltė, - su šypsena pasakė 
Anika. 

Apsimetėliai radijuje iškilmingai pradėjo apibendrinti progra- 
moje pateiktą informaciją. Anika negalėjo sau nepripažinti, kad 
netikėti jos atradimai buvo išties sensacingi puikaus darbo vai- 


siai. 

— Socialdemokratų vyriausybės ministras pakviečia septynis 
vokiečių profsąjungos lyderius į sekso klubą, — pradėjo laidos ve- 
dėjas. - Didžiakrūtė blondinė striptizo šokėja į jų sąskaitą kažką 
įskaičiuoja pusę penktos ryto. Ministras pasirašo ir kitoje sąskaitos 
pusėje tvarkingai surašo visus svečius vokiečius. Po pusvalandžio 
jis, visas nusibaigęs, atsiduria savo bute. Pats nepastebėdamas vos 
neužlipa ant kaimynės šuns. Vėliau tą rytą striptizo šokėja ran- 
dama nužudyta penkiasdešimties metrų atstumu nuo jo buto. Ji 
miršta apytiksliai tarp penktos ir septintos ryto. Ministras kelis 
kartus kviečiamas į policiją apklausai ir šiuo metu slapstosi... 

Paskutinis žodis liko pakibęs ore, nes buvo nustelbtas pasigir- 


dusios laidos teminės melodijos. Anika išjungė radiją. 

Prie naujienų skyriaus stalo susirinko didieji redakcijos šu- 
lai: Spaikas ir Jansonas, Ingvaras Johansonas, fotoreporteris Pelė, 
sporto naujienų redaktorius, Andersas Šiumanas bei vyriausiasis 
redaktorius. Visi jie stovėjo į redakciją atsukę nugaras. 

— Vaje, koks simboliškas vaizdas, - pakomentavo Anika. — Nė 
nenutuokia, kad šia neperžengiama nugarų siena jie šį laikraštį 
žlugdo. 

— Na, nesvarbu, ką jie nuspręs, šiaip ar taip, mes nedalyvausi- 
me, — buvo įsitikinusi Ana Snaphanė. — Pasirūpinti šiuo gardžiu 
kąsneliu jie paskirs savo mėlynakį berniuką. 

Ji buvo visiškai teisi: visi jie vienu ypu patraukė link Karlo 
Venergreno darbo stalo. 

— Ar Jansonas dirba be laisvadienių? — paklausė Anika. 

— Trys buvusios žmonos ir penki vaikai, kuriems reikia atsimo- 
kėti, — pasakė Ana Snaphanė. 

Anika lėtai paknibinėjo savo pastovėjusias salotas. „Turbūt štai 
koks likimas laukia šioje profesijoje, — pagalvojo. — Gal geriau 
reikia laiku nešdintis iš čia, kol nepakliuvau į mėlynųjų kalakutų 

„paradą, nepavirtau dar viena sensacijų išsekinta sena veidmaine, 
sugebančia mąstyti tik 72 dydžio „Arial“ šriftu.“ 

— Tu gali pasirūpinti skandalų linija, - praeidamas Anikai pa- 
sakė Spaikas. 

„Liko pusantros savaitės“, - sukandusi dantis nešdama lėkštę į 
nedidelę redakcijos virtuvėlę pagalvojo ji. 

— Na ką gi, turbūt galiu ištverti ir ramų vakarą, — pasakė atsi- 
sėdusi prie stalo. 

— Cha! - nuskambėjo Anos Snaphanės balsas. — Tai tu taip ma- 
nai! Pažiūrėk, koks oras. Visi bepročiai tūno namie ir suka galvas, 
ką čia tokio sugalvojus, kad galėtų paskambinti ir pasidalyti savo 
neįkainojama informacija. Ypač su mumis. 

Iš tikrųjų Ana Snaphanė buvo teisi. 

— Manau, imigracija — tikras šūdas, - kažkas paskambinęs pa- 
reiškė. Panašu, kad jis buvo agresyvokas tipas, akcentas dvelktelė- 
jo pietiniais priemiesčiais. 

— Tikrai? —- paklausė Anika. - Kodėl taip manote? 

— Jie viską atima. Kodėl negali problemų spręsti trūnydami 
savo Bongo Bongo šalyse*, užuot vilkę savo šūdus čia? 

Anika atsilošė kėdėje ir tyliai atsiduso. 

— Ar galite kalbėti konkrečiau? — paprašė ji. 

— Iš pradžių jie vieni kitus žudo ir visas moteris prievartauja 
namie. Paskui atvyksta čia ir smaugia mūsų merginas. Kaip ir tą 
merginą parke. Galvą guldau, kad tai buvo vienas jų. 

Vadinasi, buvo bent vienas žmogus, kuris nesiklausė „Klubo 
šeši . 

— Hmm, - numykė Anika. - Abejoju, ar su jūsų įtarimais su- 


tiktų policija. 
* Menkinamoji nuoroda į trečiojo pasaulio, ypač Afrikos, šalis. 

— Matote? Tai ir yra baisiausia! Ji gina tuos šunsnukius! 

— Kas, jūsų manymu, turėtų būti daroma? — ramiai paklausė 
Anika. | 

— Išmesti juos visus lauk. Išplukdyti atgal į džiungles, dėl Die- 
vo. Šiaip ar taip, jie nelabai skiriasi nuo beždžionių. 

Anika nusišypsojo. 

— Na, man sunku su jumis sutikti, kadangi pati esu juodaodė. 

Vyras kitame ryšio gale nuščiuvo. Ana Snaphanė nustojo barš- 
kinusi klavišais ir su nuostaba į ją pažvelgė. Anikai sunkiai sekėsi 
išlaikyti rimtą veidą. 

— Noriu pasikalbėti su kuo nors kitu, - susirikiavęs mintis pa- 
sakė rasistas. 

— Bijau, kad daugiau niekas negali su jumis kalbėtis, — tvirtino 
Anika. 

— Koks psichas čia tau skambina? — paklausė Ana. 

— Aišku, kad gali, — pareiškė vyras. — Fone girdžiu kažką kal- 
bant. 

— A, taip, —- pasakė Anika. — Ji korėjietė. Palaukite, tuojau jus 
sujungsiu. 

— Užsikruškit, — drėbtelėjo vyras ir padėjo ragelį. 

— O Dieve, kokių tik nebūna kretinų, — tarė Anika. 

— Korėjietė. Ačiū už tai, - pasakė Ana Snaphanė. - Nemanau, 
kad kada nors būsiu tokia daili. 

Ji timptelėjo už savo nutysusių šviesių plaukų ir sužnybė ant 
pilvuko susiformavusį gelbėjimosi ratą. 

— Baik, tu nestora, —- paguodė Anika ir ketino stotis atsinešti 
kavos. 

— Na taip, geriau liekna ir turtinga nei stora ir vargana, — pa- 
sakė Ana. 

Vėl suskambo telefonas ir Anika atsistojusi atsiliepė. 

— Tai juk anoniminiai skambučiai, ar ne? 

Kitame laido gale pasigirdo sunerimęs merginos balsas. 

— Žinoma, — patikino Anika. — Dėl ko skambinate? 

— Na, tai dėl to vyriškio iš televizijos, to laidos vedėjo... 

Ji pasakė vieno populiariausio ir gerbiamo Švedijos televizijos 
žurnalisto pavardę. 

— Ir ką jis? — paklausė Anika. 

— Jam patinka rengtis moteriškais drabužiais ir išdykauti su 
jaunomis merginomis. 

Anika atsiduso, tada prisiminė, kad tai jau buvo girdėjusi. 

— Šioje šalyje žmonės gali rengtis kaip panorėję, — pasakė ji. 

— Jis taip pat lankosi keistuose klubuose. 

— Dar čia egzistuoja kalbos, religijos ir bendravimo laisvė, - 
pridūrė Anika erzindamasi. 

Skambinanti mergina kiek sutriko. 

— Nenorite apie tai rašyti? 

— Ar tas vyriškis padarė ką nors neteisėto? 

— Ne, ne... 

— Minėjote, kad jis išdykauja, ar turite galvoje, jog ką nors 
išprievartavo? 

— Ne, visiškai ne, joms tai visai patinka... 

— Ar jis už sekso paslaugas moka iš valstybės biudžeto? 

Mergina visai sutriko. 

— O ką tai reiškia? 

Anika atsiduso. 

— Ar jis prostitutėms moka mokesčių mokėtojų pinigais? 

— Aš nežinau... 

Anika padėkojo už pranešimą ir baigė pokalbį. 

— Tu teisi, — pasakė ji Anai. - Psichų vakaras. 

Karštoji linija suskambo trečią kartą ir Anika griebė ragelį. 

— Laba, esu Rogeris Sundstriomas, gyvenu Piteo, — pasakė vy- 
ras. — Esate užsiėmusi ar galite kelias minutes pasikalbėti? 

Anika apstulbusi šleptelėjo į kėdę. Mandagus psichas! 

— Taip, galiu, - pasakė ji. - Ką norite pranešti? 

— Na, - su ryškiu Norlando akcentu prabilo vyriškis, — tai dėl 
ministro Kristerio Lundgreno. Radijo laidoje „Klubas šeši“ buvo 
pranešta, kad jis lankėsi viename sekso klube Stokholme, bet tai 
negali būti tiesa. 

Anika atkuto - balsas ją privertė vyriškio iš karto nenurašyri. Ji 
susirado po klaviatūra pasiridenusį rašiklį. 

— Papasakokite, — paragino ji, - kuo remdamasis tai tvirtinate? 

— Na, - pradėjo vyras, - mes su šeima vykome į Maljorką atos- 
togauti. Kvaila, žinoma, Švedijoje tuo metu buvo karščiau nei Is- 
panijoje, tačiau to dar nežinojome, kai... Na, buvome pakeliui 
į namus Piteo, turėjome skristi su „Transwede“ iš Arlandos oro 
uosto, nes taip kiek pigiau... 

Fone pasigirdo vaiko juokas ir Anika išgirdo niūniuojančią 
moterį. 

— Tęskite, — pasakė ji. 

— Ir tada pamatėme jį, ministrą, —- pasakė Rogeris Sundstrio- 
mas. — Jis, kaip ir mes, buvo oro uoste. 

— Kada tai buvo? — paklausė Anika. 

— Penktadienį, liepos dvidešimt septintąją, penkios po aštuo- 
nių vakare. | 

— Iš kur taip tiksliai žinote? 

— Parašyta ant bilieto. 

Žinoma! 

— Bet kas leidžia jums manyti, kad ministras nebuvo sekso klu- 
be? Ant sąskaitos, minėtos laidoje „Klubas šeši“, nurodytas laikas 
yra penkta kitos dienos ryto. Be to, jį sugrįžtantį matė kaimynė. 

— Bet jo tuo metu net nebuvo Stokholme. 

— Iš kur tai žinote? 

— Jis skrido kartu lėktuve. Mes jį matėme prie keleivių laipini- 
mo registracijos. Turėjo nedidelį portfelį ir mažą lagaminą. 

Anika pajuto nugara nuvilnijantį šiurpuliuką. Tai gali būti 
svarbu. Visgi jos įtarimai nebuvo išsklaidyti. 

— Kodėl ministrą iš viso pastebėjote? Visų pirma, kodėl jį at- 
pažinote? 

Fone pasigirdo dainuojantys vaikai. Rogeris sutrikęs nusijuo- 
kė. 

— Na, - pasakė jis, - aš pabandžiau jį užkalbinti, bet jis atrodė 
siaubingai įsitempęs. Nemanau, kad mane iš viso pastebėjo. 

— Įsirempęs? - paklausė Anika. — Ką turite galvoje? 

— Jis smarkiai prakaitavo, jam drebėjo rankos. 

— Tai buvo labai karšta diena, aš taip pat gausiai prakaitavau, — 
patikino Anika. 

— Na taip, bet jis neatrodė toks kaip visada, - kantriai aiškino 
Rogeris Sundstriomas. — Akys buvo tokios... na, išsprogusios. 

Anikos jauduliukas nuslūgo. Greičiausiai Rogeris Sundstrio- 
mas visgi buvo psichas. 

— Ką turite omeny, sakydamas išsprogusios? 

Vyras kiek pagalvojo. 

— Jis buvo toks persitempęs, o juk paprastai yra toks pasitikin- 
tis savimi ir atsipalaidavęs. 

— Jūs jį pažįstate? — nustebusi paklausė Anika. 

— Kristeris vedęs mano pusseserę Aną Leną, — pasakė Rogeris 
Sundstriomas. — Jie gyvena kažkur Liuleo, turi tokio paties am- 
žiaus dvynukus, kaip ir mūsų Kaisa. Nedažnai su jais matomės, 
praėjusį kartą, rodos, buvome susitikę per senelio laidotuves, bet 


Kristeris paprastai taip neatrodo. Net per laidotuves... 

Jis nutilo suvokęs, kad pašnekovė neturi pagrindo juo tikėti. 

Anika nė nežinojo ką galvoti, tačiau nusprendė kol kas daryti 
prielaidą, jog vyras sako tiesą. Bent jau tuo, ką sakė, tikėjo jis 
pats. 

— Ar jį taip pat matėte lėktuve? 

Rogeris Sundstriomas sudvejojo. 

— Na, lėktuvas buvo didelis ir beveik pilnas. Nemanau, kad jį 
paskui dar mačiau. 

— Ar jis galėjo vėliau tą patį vakarą sugrįžti į Stokholmą? 

Pasirodė, kad skambinanrtis vyras ir pats ėmė abejoti. 

— Nežinau. Manau, gal ir galėjo. Nenutuokiu, kada išskrenda 
paskutinis lėktuvas. 

Anika užsimerkė ir permąstė tai, kas buvo pasakyta laidoje 
„Klubas šeši“ apie 10 000 lobistų Stokholme. Galbūt jie turėjo 
savo štabą ir Piteo. 

— Rogeri, noriu jūsų paklausti vieno dalyko, — tarė Anika ji. — 
Ir prašau, būkite visiškai atviras. Tai iš tiesų labai svarbu. 

— Gerai, ką norite žinoti? 

Anika jo balse pajuto įtarimą ir nerimą. 

— Ar kas nors jūsų prašė mums paskambinti? 

Jis nesuprato. 

— K turite galvoje? 

— Ar jums kas nors nurodė skambinti šiuo numeriu? 

Jis vėl pagalvojo. 

— Na, — pradėjo jis, — prieš tai pasikalbėjau su Brita Inger. Ji 
pamanė, kad turėčiau paskambinti. 

— Brita Inger? 

— Mano žmona. 


— Ir kodėl Brita Inger pamanė, kad reikia skambinti? 

— Na, todėl, kad „Klube šeši“ jie kalbėjo netiesą, - jau piktin- 
damasis pasakė Rogeris Sundstriomas. — Žinoma, pradžioje pa- 
skambinau jiems, tačiau jie nepanoro su manimi kalbėtis. Pasakė, 
kad greičiausiai klystu, bet juk žinau, ką mačiau. Brita Inger jį 
matė taip pat. 

Anika ėmė rimtai mąstyti. 

— Ir niekas kitas jums neliepė skambinti? 

— Ne. 

— Esate tuo visiškai tikras? 

— Žinote, paklausykite... 

— Gerai, — jį staiga nutraukė Anika. — Tai, ką man papasakojo- 
te, yra be galo įdomu. Tai „Klubo šeši“ pareiškimus verčia pama- 
tyti visiškai kitoje šviesoje. Pažiūrėsiu, ar jūsų informaciją galiu 
panaudoti arba kaip nors paviešinti. Labai ačiū jums už... 


Rogeris Sundstriomas jau buvo padėjęs ragelį. 

Vos baigė pokalbį karštąja pranešimų linija, suskambo jos mo- 
bilusis. 

— Turite mums padėti. Nebežinome, kur kreiptis! 

Tai buvo Daniela Hermanson. 

— Kas nutiko? 

— Jie neduos Elnai ramybės. Ji dabar su manimi. Už durų lau- 
kia gal penkiolika korespondentų su televizijos kameromis bei 
įvairiausiomis antenomis. Jie nesiliauja skambinę ir šaukia prašy- 
damiesi į vidų. Nežinau, ką mums reiks daryti. 

Iš balso Daniela buvo išties sujaudinta. Buvo girdėti jos sūnaus 
verksmas. Anika nutaisė kiek įmanoma ramesnį toną: 

— Neprivalote nieko įsileisti, nebent to norėtumėte. Nei jūs, 
nei Elna Svenson neturi kalbėtis su jokiais korespondentais. Ar jie 
skambina ir jums? 

— Be perstojo. 

— Kai tik baigsime kalbėtis, palikite telefono ragelį nepadėtą, 
tada jie girdės tik užimtumo signalą. Jei manote, kad jie kėsinasi į 
jūsų privatumą ar kaip nors jums kelia grėsmę, turėtumėte skam- 


binti policijai. 


=.382— 


KLUBAS 69 


— Policijai? O ne, to negalėčiau. 

— Ar norite, kad paskambinčiau už jus? - paklausė Anika. 

— O ar galėtumėt? Labai ačiū... 

— Lukterkite, aš tuoj jiems paskambinsiu iš kito telefono, — 
pasakė Anika. 

Ji pakėlė karštosios linijos telefono ragelį ir surinko policijos 
priimamojo numerį. 

— Laba diena, skambinu iš Sankt Joransgatano šešiasdešimt ke- 
tvirto namo, — pasakė ji. — Spauda įsiveržė į mūsų laiptinę ir gąs- 
dina senyvus kaimynus. Korespondentai šūkauja ir rėkauja, skam- 
bina į visų butų duris ir baugina žmones. Šiuo metu mano bute 
yra penki išsigandę pensininkai. Dešinė laiptinė, antras aukštas. 

Ji perjungė telefonus. 

— Jie jau atvyksta. 

Daniela su palengvėjimu atsiduso. 

— Labai jums ačiū. Kaip galėsiu atsidėkoti? Labai malonu iš 
jūsų pusės, iš tiesų, kaip čia... 

Anika nebesiklausė. 

— Kodėl Elna Svenson kalbėjosi su „Klubo šeši“ korespondentu? 

— Ji sako iš viso nekalbėjusi su jokiais korespondentais. 

— Greičiausiai kalbėjo, aš ją girdėjau per radiją. Kažkada šian- 
dieną ar vakar? 

Daniela padėjo ragelį pakalbėti su kažkuo kambaryje. 

— Elna sako tikrai su niekuo nekalbėjusi. 

Anika akimirką pagalvojo. 

— Daniela, - pradėjo klausimą ji, —- ar Elna serga senatvine 
silpnaprotyste? | 

Atsakymas buvo greitas ir vienareikšmiškas: 

— Tikrai ne, ji visiškai aštraus proto. Nebuvo jokių korespon- 


dentų, ji įsitikinusi visu šimtu procentų. 

— Na, su kažkuo ji kalbėjosi, nebent ir man, ir visam tam bū- 
riui žurnalistų haliucinacijos. 

— Policininkas, — pratarė Daniela. — Ji šįryt kalbėjosi su polici- 
ninku. Sakė norįs jos paklausti keleto papildomų klausimų. 

— Ar jis įrašinėjo, ką ji atsakė? 

— Ar jis įrašė, ką kalbėjote? —- moters paklausė Daniela. 

Ilgokai buvo girdėti murmesys. 

— Taip, - sugrįžusi prie telefono pasakė Daniela. - Dėl įrody- 
mų. Jis pasakė, kad itin svarbu viską tinkamai dokumentuoti. 

„Jie visai neturi gėdos“, - pagalvojo Anika. 

— Ji įsitikinusi dėl laiko bei dienos? Turiu galvoje, kada susitiko 
ministrą? 

— Taip, ji visiškai dėl to tikra. 

— Kodėl? 

— Ar galiu jai pasakyti? - Daniela paklausė savo kaimynės. Vėl 
pasigirdo murmesys. Sugrįžusi prie telefono moteris tarė: — Ne, 
negaliu sakyti, kodėl, bet ji įsitikinusi. Palaukit, kažkas vyksta. 
Einu pažiūrėsiu... 

Ji padėjo ragelį. Anika girdėjo tolstančius žingsnius. Daniela 
pažiūrėjo pro durų akutę ir sugrįžo. 

— Atvyko policija, jie padeda atlaisvinti laiptinę. Ačiū už pa- 
galbą. 

— Ai, niekis... 

Kai Anika padėjo ragelį, pradėjo suktis galva. Vėl suskambo 
karštoji pranešimų linija. 

— Turėsi į šį atsiliepti, — pasakė ji Anai Snaphanei, atsistojo ir 
nuėjo į kavinę. Nusipirko buteliuką vandens ir sėdėjo žiūrėdama 
pro langą į lietų. Buvo drėgnas, pilkas vakaras. Niūrumos nepra- 


sklaidė net Rusijos ambasadą apšviečiantys žibintai. 

„Įdomu, kada Jozefinos laidotuvės, - pagalvojo Anika. — Tur- 
būt dar kiek užtruks. Patologai bei policija pirmiausia nepraleis 
progos ją išnarstyti po mažiausią gabalėlį, kad nereikėtų paskui 
atkasti.“ 

Ji prisiminė ministrą ir susimąstė, pro kokį langą dabar galėtų 
žiūrėti jis. 

Bandė įsivaizduoti atsidūrusi jo kailyje. Kaip kas nors gali būti 
toks kvailas, kad iš Užsienio reikalų ministerijos pareikalautų pa- 
dengti nakties išlaidas sekso klube? 

Vis dėlto reikėtų nepamiršti, kad jis buvo tikras šykštuolis. 

Pabaigusi vandenį Anika mintimis sugrįžo prie Jozefinos. Mi- 
rusi mergina liko visai pamiršta. Atskleidus, jog buvo striptizo šo- 
kėja, ji imta laikyti tik mėsos gabalu, įtakingųjų žaisliuku. Anika 
pagalvojo apie merginos tėvus. 

„Įdomu, kaip reaguotų mama, jei tai būčiau aš, — susimąstė 
ji. - Ar pravirktų vietiniam laikraščiui?“ 

Greičiausiai ne, mama žurnalistų nemėgo. Jos moto buvo viską 
pasilaikyti sau ir nesukti galvos, kuo užsiima kiti. Niekada nebuvo 
to pasakiusi tiesiai į akis, tačiau Anikos profesiniu pasirinkimu 
patenkinta nebuvo. Pritarė Svenui, kai šis pareiškė, kad Anika 
niekada neturėjo sutikti su pasiūlymu stažuotis. 

„Tai išties sudėtingas darbas, — tuomet pasakęs Svenas. — Vai- 
kytis žmones ir įrodinėti, kad jie kažką padarė ar ne, tau netinka. 
Tu pernelyg maloni...“ 

Susinervinusi Anika atsistojo ir sugrįžo prie savo darbo stalo. 

— Gerai, man jau užtenka to šlamšto, - Anai Snaphanei pasakė 


ji. Pasičiupo rankinę ir išėjo. 


Patricija krūptelėjo išgirdusi atsidarančias buto duris. Raižioje 


laiptinės šviesoje sušmėžavo tamsus Anikos siluetas. 

— Miegojai? — įjungusi lempą paklausė Anika. 

Patricija sumirksėjo nuo staiga užsižiebusios šviesos. 

— Leidau plaukti energijoms, — pasakė ji. 

— Ir aš dabar viską sugadinau? — suglumusi pasiteiravo Anika 
ir šyptelėjo. 

Patricija irgi nusišypsojo. 

— Jos visada čia. 

Anika koridoriuje pasikabino paltą, lengvas jos švarkelis buvo 
kiaurai permirkęs. Patricija atsisėdo ant sofos. 

— Jozefina turėjo tokį patį švarkelį, - pasakė ji nuostabos kupi- 
nu balsu. - Lygiai tokį pat. 

Anika irgi nustebo. 

— Jam keleri metai. Kiek pamenu, pirkau „HėcM“. 

Patricija palinksėjo. 

— Ir Josė savo ten pirko. Jis vis dar kabo koridoriuje Dalagatane. 
„Šį švarkelį vilkėsiu visada“, - sakydavo ji. Dažnai ji tvirtindavo 
panašius dalykus, viską gerokai perdėdavo. „Visada darysiu tai“, 
„Niekada nedarysiu to“, „Jau šitas tai pats pačiausias“. „Iu pati 
geriausia mano draugė.“ Tada dar „kol mirsiu“. „Kol mirsiu...“ 

Patricija pravirko ir Anika atsisėdo šalia jos ant sofos. 

— Ar klauseisi „Klubo šeši“? | 

Patricija linktelėjo. 

— Ką manai? Ar tai galėjo būti ministras? 

Patricija paplūdusi ašaromis nudelbė akis į savo rankas. 

— Galėjo būti ir vienas iš tų didžiūnų. Jie išėjo iš karto po Jo- 
sės. Turėjo kažkokias įmantrias banko korteles, vyriausybės korte- 
les. Buvo dar ir vokiečių. Žinai, kokie jie. Slapstėsi Asunsjone po 
karo. Tėtis apie juos pasakodavo. 

Anika sėdėjo tylėdama, kol Patricija verkė. 


— Visi, kurie man ką nors reiškia, miršta, — pasakė ji. 

— Nagi, bet... - pradėjo Anika. 

— Pirma tėtis, paskui Josė... 

— Na jau, tai negali būti visi. Kaip tavo mama? 

Patricija išsitraukė nosinaitę ir išsišnirpštė nosį. 

— Ji su manimi nebesikalba. Mano, kad esu kekšė. Prieš mane 
nuteikė visą šeimą. 

Anika atsistojo ir iš virtuvės atnešė dvi stiklines vandens. Vieną 
padavė Patricijai. 

— Kodėl ten dirbi? 

— Joakimas mano, kad man už baro gerai sekasi, — besiginda- 
ma atsakė ji. — Be to, uždirbu nemažai pinigų. Kiekvieną mėnesį 
susitaupau dešimt tūkstančių. Kai sukaupsiu pakankamai, įkursiu 
savo verslą. Jau žinau, kaip pavadinsiu. „Crystal“. Išgirdau iš Joa- 
kimo ir patikrinau. Šis pavadinimas dar laisvas. Pardavinėsiu taro 
kortas ir sudarinėsiu horoskopus, padėsiu žmonėms rasti savo ke- 
lią... 

— Dabar jau matei ministro nuotraukas, — ją pertraukė Ani- 
ka. - Ar jis buvo klube su tais kitais vyrais? 

Patricija gūžtelėjo. 

— Jie visi panašūs, nelabai skiriasi. 

Anika atpažino šią frazę — jau buvo ją girdėjusi. Ji įsižiūrėjo į 
ant sofos sėdinčią merginą. Gali būti, kad Patricija į tuos vyrus iš 
viso privengė žiūrėti. 

— Ar policija apie tai klausė? 

— Žinoma, taip. Jie visko klausinėjo milijonus kartų. 

— Pavyzdžiui, ko? 

Patricija susierzinusi atsistojo. 

— Visko, įvairiausių dalykų. Aš pavargau. Labanakt. 


Nuėjusi kambarinės kambarėlį atsargiai uždarė duris. 

Aštuoniolika metų, vienuolika mėnesių ir penkios dienos 


Nežinome, kur einame. Tiesa, slypėjusi padebesiuos, išsisklaidė vi- 
satos erdvėje. Daugiau jos nebematau; net nejaučiu jos buvimo. 

Jis šaukia dėl užklupusios tuštumos. Mano pojūčiai apmirę, šalti. 
Nejautri, sterili, nepaliečiama. 

Pasidavimas tolygus žlugimui. Per stipri ar per gležna aistra, mei- 
lė pernelyg reikli ar per menka. 

Dabar negaliu atsitraukti. 


Tačiau, nepaisant visko, 
mes patys svarbiausi pasaulyje 


vienas kitam. 

— Jos turi nelikti, - pasakė vienas. 

— Kaip ketini atsikratyti? — paklausė antras. 

— Nušauti? — teiravosi trečias. 

Vyrai iš „Klubo šeši“ sėdėjo prie jos apskrito virtuvinio stalo. Ji 
nepasiliks laikraštyje — tai buvo akivaizdu. 

— Jūs nepaklausėte manęs, — suriko Anika. 


Jie toliau prie stalo murmėdami tarėsi ir Anika jau nebegalėjo 


suprasti, ką sako. 

— Paklausykite! — šaukė ji. - Gal aš nenoriu su jumis! Nenoriu 
į Harpsundą! 

— Ar nori pusryčių? 


Anika atsimerkė, priešais ją stovėjo Patricija. 

— Ką? 

Patricija užsidengė ranka burną. 

— Oi, atsiprašau, miegojai. Pamaniau... kažką kalbėjai. Turbūt 
per sapnus. 


Anika užsimerkė ir persibraukė per plaukus. 

— Labai keistas sapnas, — pasakė ji. 

— Apie Harpsundą? 

Anika atsistojo, užsimetė chalatą ir nusliūkino į tualetą. Kai 
sugrįžo, Patricija pilstė kavą. 

— Ar pastaruoju metu prastai miegi? — paklausė Patricija. 

Anika atsidususi atsisėdo. 

— Šiandien didžioji diena, — tarė moteris. 

— Manau, jie tave pasiliks, — nusišypsojusi pasakė Patricija. 

Anika susimąstė. 

— Galbūt, - dvejojo ji. - Aš žurnalistų sąjungos narė, taigi už- 
nugaryje turiu profsąjungą. Net jeigu viršininkus ir paveikė „Klu- 
bas šeši“, profsąjunga prieštaraus. 

Ji atsikando kąsnelį duonos ir veidas atsipalaidavo. 

— Taip, taip ir bus, — kalbėjo toliau Anika. — Labai tikėtina, 
kad jie panorės manęs atsikratyti, nes, tiesą pasakius, dabar jie 
visai paleido vadžias ir nieko nebesusigaudo. Tačiau profsąjunga į 
tokius atvejus žiūri atlaidžiau, taigi gins mano pusę. 

— Na štai, viskas gerai, — pasakė Patricija ir šįkart Anika jai irgi 


nusišypsojo. 


Lietus buvo nurimęs. Visgi pirmąsyk įtraukus į plaučius oras 
pasirodė drėgnas. Rūkas buvo toks tirštas, kad jis vos galėjo įžiū- 
rėti savo nuomotą automobilį. 

Išėjęs ant girgždančio žvyro tako leido už nugaros užsitrenkti 
durims. Visi garsai buvo prislopę, tarsi įvynioti į vatos gniutulą. 
Rankomis pakedeno rūko patalus. Jie supleveno aplink. 

Jis nuėjo už namo. Vos už keleto šimtų metrų esančio ežero bei 
mažyčių jo valtelių nebuvo matyti nė kontūrų. Jis pagalvojo, kad 
rūkas vėliau ryte išsisklaidys, taigi jei jau nusprendė įkvėpti gryno 
oro, galima tai padaryti ir dabar. 

Keliu nuvažiavo automobilis, bet vyras jo nematė. 

„Tik užsigeisk idealios slėptuvės“, — pagalvojo jis. 

Prisėdo ant suolelio, per kelnes iš karto įsismelkė drėgmė. Jis 
nekreipė dėmesio. 

Krūtinę svilino nesėkmės jausmas. Jis kelis sykius giliai įkvėpė 
ūkanoto oro. Netrukus išryškės ežero kontūrai, taip pat, kaip ir 
jo ateities. 

Ministras pirmininkas tolimesnių savo veiksmų nebuvo lin- 
kęs aptarinėti. Šiuo metu visa energija buvo nukreipta rinkimų 
kampanijai gelbėti. Niekas jai negalėjo kelti grėsmės. Ministras 
pirmininkas šiandieną turėjo jo atsižadėti, viešumoje jį pasmerk- 
ti, sugalvoti ir spaudos tarnyboms pakišti kokią nors jo išvykimo 
dingstį. Amebos, kaip jis jas vadino, toliau galėjo pasirūpinti rin- 
kimų kampanija, o tai dabar buvo svarbiausia. 

„Išskyrus prisikapstyti prie tiesos“, — pagalvojo vyras. 

Ši mintis jo ateitį nurvieskė, tarsi staiga pro debesis nušvitusi 
saulė būtų išsklaidžiusi rūką. 

Buvo taip paprasta! 

Jis garsiai nusijuokė. 

Galėjo daryti ką tik norėjo. 

Tol, kol jų niekas neras. 


Jo juoką akimirksniu užtildė rūkas. 


— Jis atsistatydino, — sušuko Ana Snaphanė. — Ką tik gavome 
skubų pranešimą iš agentūros. 

Anika ant grindų numetė savo rankinę. 

— Ir? — ji norėjo sužinoti daugiau. 

— „Ministras pirmininkas paskelbė apie užsienio prekybos mi- 
nistro atsistatydinimą spaudos konferencijoje Rosenbade, — ekra- 


ne skaitė ji. - Ministras pirmininkas pareiškė apgailestaujantis dėl 

tokio Kristerio Lundgreno sprendimo, tačiau pripažino, jog jam 
priežastys yra visiškai suprantamos.“ 

— Kokios jos? — paklausė Anika, sėdo prie stalo ir įsij ungė kom- 
piuterį. 

— Praleisti daugiau laiko su šeima, — atsakė Ana Snaphanė. 

— Kažkas čia įtartina, — tarė Anika. 

— Ai, — pasakė Ana, — tu visada visur matai kažkokius vaiduo- 
klius. 

— O kokia tuomet alternatyva? Kad jis iš tikrųjų ją nužudė? 

— Na, šiuo metu viskas neabejotinai link to ir veda, - patikino 
Ana Snaphanė. 

Anika nieko neatsakė. Ji peržiūrėjo, kas naujo rašoma naujie- 
nų agentūros svetainėje. Sąraše apie ministro atsistatydinimą jau 
buvo penki pranešimai. Susisiekti su pačiu Kristeriu Lundgrenu ir 
išgirsti jo komentarą jiems nepavyko. Ministras pirmininkas dar 
kartą pabrėžė, kad ministras oficialiai nebuvo pripažintas įtaria- 
muoju įvykdžius kokią nors nusikalstamą veiką ir kad policija jį 
apklaususi įprasta tvarka. 

— Kodėl jis tuomet atsistatydino? — burbtelėjo Anika. 

Dėl paraiškos išlaidoms padengti, minėtos „Klube šeši“, tuo 
metu buvo vykdomas vidinis vyriausybės tyrimas. 

Anika paleido pelę, atsilošė kėdėje ir nužvelgė redakciją. 

— O kur visi fiureriai? — susidomėjo ji. 

— Posėdyje dėl naujokų samdymo, — pasakė Ana. 

Anikai pilve sukirbėjo nerimas. 

— Einu parnešiu kavos, — greitai išbėrė ji ir atsistojo. 

„Velnias, visgi nervinuosi“, - pagalvojo. 

Ji paėmė laikraščio numerio kopiją ir prapliupo juoktis pama- 


čiusi šeštą ir septintą puslapius. 

Katinas buvo mažytis, tupėjo ant tamsiai žalio gulto sulaikymo 
kameroje. Didžiulės akys buvo sutrikusios galbūt dėl švystelėjusios 
blykstės. 

Uodegos galiukas buvo tvarkingai pariestas ant letenėlių. 

MIRTIES NUOSPRENDŽIO LAUKIANTIS KAČIUKAS — 
skalambijo antraštė. 

— Gerai, kad žiniasklaida kartais atkreipia dėmesį į tikrai svarbias 
istorijas, — vėl galėdama kalbėti pasakė Anika. 

— Jau sulaukėm daugybės atsiliepimų, — sakė Ana. — Mano už- 
duotis šiandien yra pasirūpinti, kad jis rastų gerus namus. 

Kolegė pamosavo krūva raštelių su telefonų numeriais. 

— Operatoriai jau atmeta tuos, kurie negyvena toje apylinkėje, — 
pasakė ji. — Ką pasakytum apie Arkiosundą? Manai, tai pajūrio ka- 
tinas? 

Ana Snaphanė palinko, kelias sekundes įsižiūrėjo į nuotrauką ir 
pati atsakė į savo klausimą: 

— Nežinau. Nemanau, kad jam patinka silkė. Turbūt mielesnės pe- 
lės ir paukščiai. Kaip dėl Haversbio? Ten tikra žiurkių irštva, ar ne? 

Negalėdama nustygti vietoje, Anika atsistojo. 

Kodėl Kristeris Lundgrenas nedalyvavo savo paties spaudos kon- 
ferencijoje? Kodėl pranešimą paskelbė ministras pirmininkas, o ne 
jis pats? Gal nenorėjo atsistatydinti? O gal rinkimų kampanijos stra- 
tegai nerimavo, kad jis pasakys ką nors ne taip? 

Anika padarė išvadą, jog gali būti teisingas bet kuris teiginys arba 
nė vienas. Šiaip ar taip, susidarė įspūdis, kad jie turi ką slėpti. 

Ji nuėjo prie skelbimų lentos ir pamatė, kad posėdis dėl naujokų 
įdarbinimo turėjo būti prasidėjęs dešimtą valandą. Taigi jie netrukus 
turėjo baigti. Jai prireikė į tualetą. Vėl. 

Sugrįžusi pamatė Bertilį Strendą, kalbantį su fotografu Pele fo- 


toreportažų skyriuje. Ji žinojo, kad fotografas vienas iš profsąjungos 

atstovų ir dalyvaudavo naujokų samdymo posėdžiuose. Nė nepa- 
stebėjo, kaip patraukė tiesiai prie jo. 

— Na, ir ką gi nusprendėte? — sulaikiusi kvapą paklausė Anika. 

Bertilis Strendas iš lėto atsisuko. 

— Nutarta vieningai, - pasakė jis. - Manome, turi dabar pat iš- 
eiti. Dėl tavo beširdiško elgesio su žmonėmis susilpnėjo laikraščio 
patikimumas. 

Anika nieko nebesuprato. 

— O, - ištarė ji, — tai manęs nepaliks? 

Prisimerkęs jis atšiauriai atšovė: 

— Manome, turi būti nedelsiant atleista. 

Žemė susiūbavo po kojomis, Anika visa perbalo ir įsitvėrė stalo 
krašto. 

— Atleista? — pralemeno ji. 

Bertilis Strendas apsisuko, ji paleido stalą. „O Dieve, koks koš- 
maras. Kur durys?“ Ją supykino. Redakcija mirgėjo ir siūbavo, 
suraibuliavo sienos. 


Sukunkuliavo kruvinai raudonas, dygus pyktis. 

„Velnias, prakeikimas, — pagalvojo Anika. —- Užteks to mėšlo! 
Čia ne aš prasikaltėlė. Ne mano kaltė, kad laikraštis ritasi į bedu- 
gnę.“ Jie, savos profsąjungos atstovai, dar drįsta ją kaltinti! 

— Kaip jūs taip galite! - Bertiliui Strendui rėžė ji. 

Vyro nugara sustingo. 

— Tokie kaip aš moka už prabangias komiteto vakarienes, — 
dėstė Anika. — Turėtumėte mums padėti. Kaip, po galais, galite 
taip elgtis? 

Bertilis Strendas vėl į ją atsisuko. 

— Nesi visateisė šio profsąjungos skyriaus narė, — trumpai 
burbtelėjo jis. 

— Ne, kadangi neturiu nuolatinės darbo sutarties. Tačiau moku 
tokį patį nario mokestį, kaip ir visi kiti. Kodėl tuomet neturiu to- 
kių pačių teisių? Ir kaip, po galais, komitetas gali pareikšti, kad 
vienas jūsų narys turėtų būti atleistas? Ar proto netekote? | 

— Neturėtum kalbėti to, dėl ko paskui gali tekti gailėtis, — 
žvelgdamas jai virš galvos pasakė fotografas. 


Anika žengtelėjo link jo, jis nervingai atsitraukė. 


— 347 — 


LIZA MARKLUND 


— Tai jūs turėtumėte galvoti, ką sakote, — tyliai ištarė ji. — Taip, 
padariau klaidų, bet ne tokių didelių, kokią dabar darote jūs. 

Akies krašteliu ji pamatė link savo stiklinio akvariumo su ka- 
vos puodeliu rankose einantį Andersą Šiumaną. Įsmeigė žvilgsnį 
vyrui į pakaušį ir patraukė tiesiai link jo. Kol atsidūrė priešais jį, 
pro šalį tarsi padriki fragmentai praskriejo kompiuteriai, žmonės, 
lentynos, augalai. 

— Jūs mane atleidžiate? — gerokai per aršiai paklausė Anika. 

Redakcijos vadovas ją nusivedė į savo kabinetą ir užtraukė 
užuolaidas. Moteris klestelėjo į tabaku persismelkusią sofą ir į jį 
įsistebeilijo. 

— Žinoma, kad ne, - pasakė jis. 

— Profsąjunga nori, kad iš čia išeičiau, — drebančiu balsu išklo- 
jo Anika. 

„Tik nepradėk žliumbti“, — tvardėsi ji. 

Andersas Šiumanas atsiduso ir atsisėdęs šalia jos palinksėjo. 

— Nesuprantu profsąjungos atstovų mąstymo, — sakė vado- 
vas. — Susidaro vaizdas, jog dauguma jų komitete yra vien dėl to, 
kad pasijustų svarbūs. Jiems nė motais jų nariai, tik nori patys 
pasijusti įtakingi. 

Anika į jį įtariai pažiūrėjo. 

— Kodėl man tai sakote? 

Jis pažvelgė ramiai. 

— Todėl, kad šiuo atveju taip ir pasirodė. 

Ji sumirksėjo. 

— Apgailestauju, bet šiuo metu laisvos vietos jums neturime, — 
pasakė Andersas Šiumanas. — Negalime įdarbinti visų, kurie turi 
talentą. Šį rudenį yra tik viena laisva vieta. 


— Ir ji atiteko Karlui Venergrenui? — pasitikslino Anika. 

— Taip, — patvirtino redakcijos vadovas nudelbęs akis į grin- 
dis. 

Moteris nusijuokė. 

— Sveikinu! Laikraštis iš tiesų gauna tai, ko nusipelno! — tarė ji 
ir pakilo. 

— Sėskitės, — nurodė Šiumanas. 

— Kodėl? — nesuprato Anika. - Nesuprantu, kodėl šiame pasta- 
te turėčiau pasilikti dar bent sekundę. Išeinu šiandieną, būtent to 
juk profsąjunga ir norėjo. 

— Jums dar liko pusantros savaitės, - priminė redakcijos vado- 
vas. — Pasilikit. 

Ji vėl nusijuokė. 

— Ir klampoti visame tame mėšle? 

— Mažomis dozėmis ir susiklosčius palankioms aplinkybėms 
tai gali išeiti į naudą, - šypsodamasis pasakė Andersas Šiumanas. 

Jos veidas persikreipė. 

— A, tai aš dar skolinga. 

— Taip. Bet aš noriu, kad pasiliktum iki galo. 

Moteris nuėjo prie durų, tada stabtelėjo. 

— Tik pasakykite man vieną dalyką, — tarė ji. — Ar šis laikraštis 
kada nors mokėtų už suteiktą informaciją apie teroristinę grupę? 

— Ką turit galvoje? - atsistojęs paklausė jis. 

— Tai, ką ir pasakiau: ar sumokėtų už galimybę sekti iš paskos 
ir dalyvauti teroristiniame išpuolyje? 

Vadovas sukryžiavo ant krūtinės rankas ir į ją rimtai pažvelgė. 

— Ar ką nors žinote? | 

— Niekada neatskleidžiu savo šaltinių, — nukirto ji. 

— Bet kol kas dar dirbate šiam laikraščiui, — priminė jis. — Ir aš 


vis dar jūsų viršininkas. 

Ji iš movos ištraukė savo asmens tapatybės kortelę ir padėjo 
ant stalo. 

— Daugiau nebe, - pasakė ji. 

— Noriu žinoti, kodėl to paklausėt, - sukluso vyras. 

— Noriu atsakymo, - Anika laikėsi savo. 

Jis į ją kelias sekundes žiūrėjo nieko nesakydamas. 

— Žinoma, kad ne, — galiausiai tarė. — Tai neįmanoma. Jokiu 
būdu, niekada. 

— Jeigu laikraštis tai būtų padaręs tuomet, kai jūs jau jame dir- 
bote, tada turėtumėte apie tai žinoti? 

Jo akys aptemo. 

— Manau, kad taip, - patvirtino. 

— Ir galite garantuoti, kad to neįvyko? 

Jis lėtai linktelėjo. 

— Gerai, - pagyvėjusi atsakė Anika. - Puiku. Na, malonu buvo 
su jumis dirbti. 

"Tada ji arogantiškai ištiesė ranką. 

Jis jos nepaspaudė. 

— Ką dabar veiksit? 

Anika į redaktorių dėbtelėjo su pašaipa. 

— O koks jums skirtumas? 

— Man įdomu, - šaltai atsakė jis. 

— Vykstu į Kaukazą, — pareiškė ji. - Skrendu ten rytoj. 

Andersas Šiumanas sumirksėjo. 

— Nemanau, kad tai labai gera mintis, — pasakė jis. - Ten vyks- 
ta pilietinis karas. 

— Ai, dėl manęs nesijaudinkite, — atšovė Anika. — Aš liksiu su 
nereguliariąja kariuomene, viskas man bus gerai. Vyriausybės ka- 
riuomenė neturi ginklų. Pasaulinė bendruomenė pasirūpino, kad 


žudynės būtų išskirtinai vienpusės. Sėkmės šiam laikraščiui susi- 

grąžinant tvirtą pagrindą. Jūsų laukia begalinis darbas. Vadovybė 
neturi žalio supratimo, ką daro. 

Ji uždėjo ranką ant durų rankenos, tada stabtelėjo. 

— Iš tikrųjų turite atsikratyti tos sofos, — pridūrė. — Ji tikrai 
nekaip kvepia. 

Išėjusi paliko duris plačiai atlapotas. Andersas Šiumanas stebė- 
jo moterį, einančią per redakciją. Ji nurūko tiesiai prie savo darbo 
stalo, judesiai iš susijaudinimo nervingai trūkčiojo. Eidama nie- 


kam netarė nė žodžio. 

Anos Snaphanės prie darbo stalo nebuvo. 

„Gal taip ir geriau, - pagalvojo Anika. — Tenoriu iš čia išsineš- 
dinti, kol visiškai nepalūžau. Tokio malonumo jiems nesuteiksiu.“ 

Ji susirinko daiktus, dar prigriebė kelias dėžutes rašiklių, žir- 
kles ir segiklį. „Bent tiek man jie tikrai skolingi, niekšai.“ 

Iš redakcijos išėjo neatsigręždama. Leidžiantis liftu sukunku- 
liavo pyktis. Jai pasidarė sunku kvėpuoti, spoksojo į save veidro- 
dyje. Tas pats iki mėlynumo perbalęs veidas. 

„Sumautas apšvietimas, — pagalvojo ji. — O juk vasara. Įsivaiz- 
duok, kaip šiame lifte atrodytum vidury žiemos.“ 

Už sekundės pagalvojo, kad to išsiaiškinti nebeteks. Čia ji lan- 
kėsi paskutinį kartą. 

Liftas sustojo įprastai trūktelėjęs. Anika pastūmė sunkias duris 
ir išėjo į lauko miglą. Torė Brendas greičiausiai buvo atostogose, 
nes stiklinėje būdelėje jo vietoje sėdėjo nematyta moteris. 

Už jos užsivėrė slankiosios durys. Na ką gi - štai ir viskas. 

Kurį laiką ji stovėjo ir žiūrėjo į automobilių apsisukimo aikš- 
telę priešais pastatą į save traukdama drėgną orą. Jis buvo darga- 


notas ir nemalonus. 

Prisiminė, ką sakė Šiumanui jo kabinete. 

„Iš kur išlindo tas Kaukazas? — svarstė ji. - O gal mintis išvykti 
į užsienį paskutinės minutės kelionei ne tokia jau prasta?“ 

Rūke išniro keliu einančio žmogaus siluetas. Karlas Venergre- 
nas. Jis nešė du sunkius krepšius butelių. Suprantama, kad rengėsi 
atšvęsti savo sėkmę! 

— Sveikinimai, — jam praeinant piktdžiugiškai pasakė Anika. 

Jis sustojo ir pasidėjo krepšius. 

— Taip, iš tikrųjų nuostabus jausmas, — su plačia šypsena pri- 
sipažino jis. — Šeši mėnesiai — laikinojo darbuotojo pozicijai il- 
giausias laikotarpis, kokiam tik galėjau būti paskirtas. Tada vėl 
pradėsiu paieškas. 

- Turbūt geras jausmas, — pasiteiravo Anika. — Čia patekti savo 
paties pastangomis. Ir savo pinigais. 

Vyras nervingai šyptelėjo. 

— Ką turi galvoje? 

— Turtingo tėvelio sūnelis, - pasakė Anika. — Ar turėjai pinigų 
banke, ar pardavei kai kurias investicijas? 

Karlo šypsena išblėso. Jis nusisuko ir sukando dantis. 

— Vadinasi, tave išspyrė? — džiugiai tarė jis. 

Anika atsakė veriamai kandžiu balsu: 

— Geriau jau gyvensiu maitindamasi kačių maistu, nei darbo 
vietą išsipirksiu iš teroristinės grupuotės! 

Jis į ją dėbtelėjo su panieka. 

— Bon appėtit*, - palinkėjo. — Tu iš tiesų kiek per kaulėta. Pa- 
tarčiau pasibarstyti prieskonių. 

Jis pasiėmė krepšius ir patraukė toliau. Anika pastebėjo, kad 
juose buteliai „Moėt 8z Chandon“. 


* Pranc. Skanaus“ 

— O tu netik nusipirkai sensaciją bei šešių mėnesių sutartį, bet 
dar ir apmovei savo šaltinius. 

Karlas Venergrenas sustojo ir apsidairė. 

— Paistai kažkokius vėjus, — pasakė jis, tačiau akyse Anika pa- 
stebėjo nerimą. 

Ji priėjo prie jo arčiau. 

— Kaip, po galais, policija galėjo žinoti, kad „Barbės nindzės“ 
bus konkrečioje vietoje konkrečiu laiku? Kaip, velniai griebtų, jie 
galėjo žinoti, iš kurių pastatų evakuoti žmones? Kaip jie tykojo 
pasaloje būtent reikiamose vietose? 

— O iš kur man žinoti? — atkirto Karlas ir apsilaižė lūpas. 

Anika žengė žingsnį artyn ir iškošė žodžius jam tiesiai į- veidą: 

— Tu išdavei savo šaltinius, — tėškė ji. — Bendradarbiavai su 
policija, kad gautum areštavimo nuotraukų, ar ne? 

Vyras kilstelėjo antakius, atlošė galvą ir į ją dėbtelėjo su panie- 
ka. 

— Ir?.. — tarė jis. 

Anika prarado savitvardą ir pradėjo šaukti: 

— Dieve, kokia tu mėšlo krūva! Užsikrušk! 

Karlas Venergrenas apsisuko ir patraukė link durų. 

— Tau ne visi namie, — per petį šūktelėjo jis. — Visai išprotėjai! 
Sumauta kalė! 

Tada jis pradingo už stiklinių durų. Anika pajuto besitven- 
kiančias ašaras. 

— Niekšas! Tempia krepšius šampano, o jie mane išmeta į ga- 
tvę. 

— Bengtzon, ar tave pavežti? 

Ji atsisuko. Prie kelio į garažą aprūdijusiame senutėliame Vo/vo 
sėdėjo Jansonas. 


— Ką čia veiki tokiu metu? — sušuko ji. 

 — Posėdis dėl naujokų samdymo, — pasakė jis ir išjungė variklį. 
Ji nuėjo prie automobilio, iš jo išlipo naktinės pamainos redak- 
torius. 

— Na ir pavargęs atrodai, — tarė Anika. 

— Taip, praeitą naktį dirbau, — prisipažino jis. - Bet tikrai no- 
rėjau dalyvauti posėdyje. Norėjau tave prastumti. 

Ji skeptiškai pažiūrėjo į vyrą. 

— Kodėl? 

Jis prisidegė cigaretę. 

— Manau, kad tu geriausia stažuotoja šią vasarą. Tikiu, kad tu- 
rėjai gauti šešių mėnesių sutartį. Tos pačios nuomonės buvo ir 
Andersas Šiumanas. 

Anika kilstelėjo antakius. 

— Tikrai? Kodėl tada sutarties negavau? 

— Nesutiko vyriausiasis redaktorius. Jei kas paklaustų mano 
nuomonės, manau, kad tas žmogus tikras idiotas. Jis baiminasi 
bet kokio nesutarimo, o profsąjunga yra prieš tave. 

— Taip, tai jau išsiaiškinau, — tarė Anika. 

Jie stovėjo tylėdami, ko! Jansonas rūkė. 

— Jau išeini? 

Anika linktelėjo. 

— Gal dar sugrįši kitą kartą, — ištarė Jansonas. 

Anika nusijuokė. 

— Tikrai nemanau. 

Naktinės pamainos redaktorius irgi nusijuokė. 

— Ar galiu tave kur nors nuvežti? 

Ji pažiūrėjo į pervargusį jo veidą ir papurtė galvą. 

— Pareisiu, — pasakė ji. - Noriu pasimėgauti nuostabiu oru. 


Abu pažiūrėjo į ūkanotą dangų ir nusijuokė. 

Drabužiai trenkė cigarečių dūmais, taigi juos nusivilkusi su- 
metė į krūvą ant grindų koridoriuje. Įsisuko į chalatą ir atsisėdo 
svetainėje ant sofos. 

Gal ir gerai, kad Patricija buvo išėjusi. Anika susirado telefonų 
knygą. 

— Juk žinote, kad negalite tiesiog imti ir išstoti iš Žurnalistų 
sąjungos, — priekaištavo atsiliepusi profsąjungos operatorė. 

— Tikrai? — nusistebėjo Anika. — Ką turėčiau daryti? 

— Pirmiausia turite parašyti savo vietinei organizacijai ir pa- 
prašyti išeiti, tada turite parašyti mums. Tuomet po šešių mėne- 
sių savo išstojimą patvirtinti tiek vietinėje organizacijoje, tiek pas 
mus. 

— Turbūt juokaujate! - negalėjo patikėti Anika. 

— Šeši mėnesiai pradedami skaičiuoti nuo pirmosios kito mė- 
nesio dienos. Tai reiškia, kad anksčiausiai iš sąjungos galėtumėte 
išstoti kitų metų kovo pirmąją. 

— Ir iki to laiko turėsiu mokėti visą nario mokestį? 

— Taip, nebent nustotumėte dirbti žurnalistinį darbą. 

— A, tuomet taip ir padarysiu, — pasakė Anika. — Nuo šios 
dienos. 

— Išeinate iš dabartinio savo darbo? 

Ji atsiduso. 

— Ne, turiu nuolatinę darbo sutartį Katrinebolm Courier. 

— Tada negalite išstoti. 

„Pasmaugsiu tą kvailą bobą kitame laido gale“, - netekusi kan- 
trybės pagalvojo Anika. 

— Paklausykite, — pasakė ji. — Aš išstoju iš sąjungos dabar! Šian- 
dieną. Visiems laikams. Ką darau ar ko nedarau, ne jūsų suknistas 
reikalas. Jūsų supuvusiai profsąjungai nemokėsiu nė cento. Tuo- 


jau pat mane išbraukite iš savo duomenų bazės. 

Moteris kitame ryšio gale buvo supykusi ir įsižeidusi. 

— To niekaip negaliu padaryti, — savo aiškino ji. — Beje, tai ne 
mano sąjunga, ji jūsų. 

Anika daugiau nebeišlaikė ir prapliupo juoktis. 

— Dieve, jūs neįtikėtini, — tarė ji. — Jei man neleisite tuojau pat 
išstoti, už šią privilegiją aš galiu sumokėti. Atsiųskite sąskaitą. 

— Mes taip nedirbame. 

Anika nurijo gumulą gerklėje ir užsimerkė. Rodės, smegenys 
tuoj sprogs. 

— Gerai, — iškošė ji. — Puiku. Taip pat dar noriu atsisakyti savo 
teisės į nedarbo išmoką! Eikite po velnių! 

Ji padėjo ragelį ir toliau sklaidė teletonų knygą. Paskambino 
Generalinei darbuotojų profsąjungai Sveavegene. 

— Noriu prisiregistruoti į bedarbių programą, — pasakė Anika. 

— Puiku! Žinoma, atsiųsiu jums dokumentus. 

Štai taip paprasta. 

Anika nuėjo į virtuvę ir susitepė sumuštinį. Suvalgiusi pusę, 
kitą dalį išmetė į šiukšlinę. Susirado bloknotą ir atsisėdo. Užsi- 
merkė, giliai įkvėpė ir parašė du laiškus. Turėjo nueiti į japono 


spaudos krautuvėlę ties kampu nusipirkti vokų ir pašto ženklų. 

Kai Patricija įžengė į koridorių ir užkliuvo už sumestų drabu- 
žių krūvos, buvo jau beveik vakaras. 

— Labas, - šūktelėjo mergina. - Ar buvai bare? 

Anika iškišo galvą iš virtuvės. 

— Kodėl to klausi? 

— Drabužiai dvokia baru. 

— Mane atleido. 

Patricija pasikabino švarką ir atėjo į virtuvę. 

— Vėl pradėjo lyti, — pasakė ji ir nuo veido nusibraukė plau- 
kus. 

— Žinau, — burbtelėjo Anika. — Ką tik grįžau. 

— Ar jau valgei? 

Anika papurtė galvą. 

— Aš nealkana. 

— Turi valgyti, —- neatstojo Patricija. 

— Ojei nevalgysiu, kas tada? Bloga karma? 

Patricija nusišypsojo. 

— Karma reiškia, kad nuodėmės iš praeito gyvenimo tave per- 
sekioja dabartiniame. Tai vadinama alkiu. Žmonės nuo jo miršta, 


nežinojai? 

Mergina priėjo prie viryklės, įmušė kelis kiaušinius ir pradėjo 
čirškinti. Anika pažvelgė pro langą į barbenantį lietų, dėl kurio ir 
taip niūrus vakaras atrodė dar labiau apgailėtinas. 

— Greitai ruduo, — tarė moteris. 

— Štai grybų omletas, — pasakė Patricija ir atsisėdo priešais. 

Savo nuostabai, Anika jį suvalgė visą. 

— Ką ten šnekėjai apie atleidimą? — paklausė Patricija. 

Anika nudelbusi akis žiūrėjo į tuščią lėkštę. 

— Jie nepratęsė mano sutarties. Profsąjunga pageidavo, kad iš 
karto išeičiau. 

— Tikri idiotai, — Patricija iškošė su tokiu užsidegimu, kad Ani- 
ka nesulaikė juoko. 

— Taip, - pritarė ji, — iš tikrųjų. Išstojau iš sąjungos. 

Patricija sutvarkė stalą ir suplovė indus. 

— Ką dabar darysi? 

Anika nurijo seiles. 

— Nežinau, — prisipažino. — Išėjau iš Katrinebolm Courier ir 
pranešiau namų bendrijai, kad išsikraustau iš buto Helefošnese. 
Šiandieną popiet išsiuntinėjau laiškus. 

Patricija į ją pažiūrėjo išpūstomis akimis. 

— Ber iš kur gausi pinigų pragyvenimui? 

Anika gūžtelėjo. 

— Turiu palaukti mėnesį, kol gausiu nedarbo išmoką, bet turiu 
santaupų. 

— Kur gyvensi? 

Anika skėstelėjo rankomis. | 

— Bent kol kas čia, - pasakė ji. - Namą planuojama griauti, bet 
tai gali nutikti po kokių metų. O vėliau bus matyti. 

— Klube visada reikia žmonių, — prasitarė Patricija. 


Anika nedžiugiai nusijuokė. 

— O taip, atitinku visus reikalavimus, — pasakė ji. — Turiu pa- 
pus, be to, kadaise žaidžiau ir ruletę. 

Patricija susidomėjo. 

— Moki žaisti ruletę? 

Anika šnirpštelėjo. 

— Kadaise dar studijuodama puse etato dirbau miestelio viešbu- 
tyje Katrineholme. Galiu ruletę išsukti vienuolika kartų ir kartais 
net padaryti, kad kamuoliukas sustotų ties trisdešimt keturiais, jei 
pradedu nuo nulio. 

"Moteris pravirko. 

— Bet mums reikia ko nors prie ruletės stalo, — patikino Patri- 
cija. 

— Aš kuriam laikui išvykstu, - pasakė Anika. 

— Kur? 

Ji gūžtelėjo. 

— Nepamenu vietos pavadinimo. Tai Turkijoje, kažkur Vidur- 
žemio jūros regione. 

— Skamba neblogai, - pasakė Patricija. 

Kurį laiką jos sėdėjo tylėdamos. Anika atsiplėšė popierinio 
rankšluosčio. 

— Turi nuspręsti, ką veiksi, — ragino Patricija. 

— Ačiū, pati žinau, - pasakė Anika šnirpšdama nosį. 

— Palauk, pasiimsiu kortas, — tarė mergina. 

Ji atsistojo ir nuėjo į savo kambarį. Anika girdėjo, kaip atsega 
sportinio krepšio užtrauktuką. Po kelių sekundžių Patricija tarp- 
dury pasirodė laikydama tamsiai rudo medžio dėžutę. 

— Kas čia? — paklausė Anika į gniutulą gniauždama atsiplėštą 
popierinį rankšluostį. 

Patricija dėžutę padėjo ant virtuvės stalo ir atidarė. Viduje 


buvo juodos medžiagos skiautė, ją atsargiai atidengė. 

— Taro kortos — senieji žinių klodai, — paaiškino ji ir padėjo 
kortų malką ant stalo. — Tai kortų, kuriose pavaizduoti skirtingi 
ezoteriniai simboliai, rinkinys. Kiekvienas simbolis turi energijos, 
kurią reprezentuoja. Tai būdas rasti kelią į stipresnę savimonę. 

— Nepyk, - įsiterpė Anika, — bet aš tokiais dalykais netikiu. 

Patricija atsisėdo. 

— Ir neprivalai tikėti, - pasakė ji. - Tiesiog turėsi klausytis, būti 
atvira ir sugebėti pažvelgti į savo vidinę karalystę. 

Anika nesusilaikė nenusišypsojusi. 

— Gerai, dabar tavo žodžiai skamba keistai. 

— Nesijuok, tai rimta, — griežčiau tarė Patricija. - Pažiūrėk, yra 
septyniasdešimt aštuonios kortos, Didžioji Arkana, Mažoji Arka- 
na ir karališkosios kortos. Kiekviena jų reprezentuoja skirtingas 
įžvalgas bei perspektyvas. 

Anika papurtė galvą ir atsistojo. 

— Ne, neik, - paprašė Patricija suėmusi Anikai už riešo. - Leisk 
man tau paburti! 

Anika kiek padvejojo, tada atsidususi vėl atsisėdo. 

— Gerai, - sutiko ji. - Ką turiu daryti? 

— Štai, —- ėmė aiškinti Patricija, jai tiesdama kortų malką. — Su- 
maišyk ir nukelk. 

Anika sumaišė kortas, nukėlė ir atidavė merginai. 

— Ne, turi nukelti tris kartus, tada sumaišyti ir perkelti dar du 
kartus. 

Anika skeptiškai pažiūrėjo. 

— Kodėl? 

— Dėl energijų. Nagi! 

Anika tyliai atsiduso, permaišė, perkėlė, vėl permaišė ir dar 


perkėlė. 

— Gerai, — pasakė Patricija. - Dabar sudėk jas atgal į krūvą. 
Paimk ir ją vėl permaišyk. 

Anika kilstelėjo antakius. 

— Gerai, — tęsė mergina. — Dabar susitelk į klausimą, į kurį 
norėtum gauti atsakymą. Pavyzdžiui, ar tavęs laukia didžioji gy- 
venimo permaina. 

— Juk žinai, kad taip! - pasakė Anika kiek susierzinusi. 

— Gerai, tuomet išdėliosiu Keltų kryžių... 

Patricija pradėjo ant stalo dėlioti kortas. Dvi padėjo per vidurį 
vieną ant kitos, o iš kitų suformavo kryžių. 

— Gražūs paveikslėliai, — pasakė Anika. — Nors keista techni- 
ka. 

— Šią malką sukūrė Frida Haris iš Aleisterio Krovlio eskizų, — 
paaiškino Patricija. — Jai tai užtruko penkerius metus. Simboliai 
kilę iš „Magiškojo auksinės aušros“ ordino. 

— O Dieve, - skeptiškai iškošė Anika. — Ir visa tai man nusakys 
ateitį? 

Patricija rimtai linktelėjo ir parodė į vieną viršutinę kortą. 

— Štai ši, — pasakė ji, — tai centrinė korta. Tai tavo dabartinė 
situacija. Bokštas, šešiolikta Didžiosios Arkanos korta. Matai, kad 
jis griūvantis. Tai tavo gyvenimas, Anika. Viskas, ką žinai, tavo 
saugumo jausmas, yra ant griūties ribos, ir tai jau žinai. 

Anika įdėmiai sekė Patriciją. 

— Kas dar? 

Patricija pirštu nuvedė į kitą kortą, gulinčią ant Bokšto. 

— Pentagrama kerta centrinę tavo kortą ją blokuodama ir kliu- 
dydama. Tai Merkurijus Tauro ženkle, nerimas ir baimė. 

— Ir? — sukluso Anika. 


Patricija į ją pažiūrėjo rimtu žvilgsniu. 


= 362 — 


KLUBAS 69 


— Tu bijai permainų, bet neturėtum, - paaiškino ji. 

— Gerai, kas dar? 

— Į savo situaciją žvelgi sąmoningai. Vadovaujiesi sveiku protu, 
kuris reiškia savikritiką ir apmąstymus. Manai, kad tau nepasise- 
kė, ir už tai save labai kankini. Tačiau daug įdomesnis yra tavo pa- 
sąmoninis požiūris. Štai, pažiūrėk, Kalavijo princas. Jis kūrybinių 
idėjų valdovas, visada siekiantis atitrūkti nuo siaurai mąstančių 
idiotų. 

Anika atsilošė kėdėje, o Patricija tęsė toliau: 

— Išeini iš septynakės, apribojimų bei nesėkmių, ir judi link 
Kalavijų aštuonakės, įsipainiojimo, įsitraukimo. 

Anika atsiduso. 

— Skamba siaubingai. 

— Tai tu. Mėnulis. Keista. Praeitą kartą, kai būriau sau, man 
taip pat iškrito Mėnulio korta. Ji simbolizuoja moterišką giminę, 
paskutinį išbandymą. Atleisk, tai nėra gera korta. 

Anika nieko nepasakė. Patricija tylėdama toliau analizavo kor- 
tas. 

— Štai to labiausiai bijai, — pasakė Patricija. — Pakaruoklio. 
Emocinio sąstingio. Baimės, kad bus palaužta tavo valia. 

— Kas nutiks? — paklausė Anika jau be skeptiškumo balse. 

Patricija dvejodama parodė į dešimtą kortą. 

— Štai rezultatas. Nesijaudink, neturėtum visko suprasti ties- 
mukai. 

Anika pasilenkė į priekį. Kortoje buvo paveikslėlis su griau- 
čiais, laikančiais dalgį. | 

— Mirtis, — ištarė ji. 

— Tai nebūtinai reiškia fizinę mirtį. Taip pat gali pranašauti 


radikalius pokyčius. Kad nutrūks seni santykiai. Matai, Mirtis 

turi du veidus? Vienas viską drasko ir naikina, kitas — išlaisvina 
iš pančių. 

Anika staiga atsistojo. 

— Nerūpi man tavo kvailos kortos, — pasakė ji ir, nuėjusi į savo 
kambarį, užtrenkė duris. 


TREČIA DALIS 


Rugsėjis 


Devyniolika metų, du mėnesiai ir aštuoniolika dienų 


Manau, gyventi man sekasi gerai. Patinka manyti, kad mano gy- 
venimas iš tiesų yra visai šviesus. Kvėpuoti taip lengva, kojos dėliojasi 
grakščiai, protas toks skaidrus. Manau, man lengva būti laimingai. 
Manau, kad myliu gyvenimą. Neapleidžia nuojauta, kad kažkas tie- 
siog nepasiekiama, visai šalia manęs, bet nesugaunama. 

Kaip paprasta gali būti. Kiek nedaug mums iš tikrųjų reikia. 

Saulė. Vėjas. Kryptis. Kontekstas. Ryšys. Meilė. 

Laisvė 


Laisvė... 


Bet jis sako, 
kad niekada 


manęs nepaleis. 

Žemės kraštovaizdis pasirodė likus maždaug vos minutei iki 
lėktuvo nutūpimo. Debesys tvyrojo medžių viršūnėse, skleisdami 
lietaus rūkaną. 

„Tikiuosi, kad oras toks siaubingas čia buvo visą laiką, - pagal- 
vojo Anika. — Tiems šunsnukiams tokio ir reikėjo.“ 

Lėktuvas atriedėjo į savo vietą Arlandos antrajame terminale, 
tame pačiame, iš kurio ir išskrido. Anika buvo nusivylusi. Antra- 
sis terminalas buvo tarsi maža pagrindinės išvykimo salės uodega, 
jame net nebuvo neapmuitintų prekių parduotuvių. Čia buvo su- 
telktos mažesnių oro linijų bendrovės, vykdančios tiek vietinius, 
tiek tarptautinius, užsakomuosius ir reguliariuosius skrydžius, ir 
terminalas buvo visai apgailėtinas. 

Einant per muitinės punktą, visa rodės tarsi apmirę. 

„Na, bent tiek gerai“, — pagalvojo ji eidama žaliąja muitinės 
juosta. 

Žinoma, jos bagažas pasirodė paskutinis. Oro uosto autobusas 


buvo perpildytas ir jai visą kelią iki Stokholmo centrinės autobu- 

sų stoties teko prastovėti. Kai išniro Klarabergo viaduke, stipro- 
kai lijo. Lagaminai drėgmę gėrė tarsi kempinės, ji persisunkė ir į 
vidų. Sukandusi dantis Anika nusikeikė ir Bolindersplane įlipo į 
52 maršruto autobusą. 

Butas pasitiko balta tyla, gležnoje ryto šviesoje bolavo užuolai- 
dos. Anika pasidėjo lagaminus koridoriuje ant kilimėlio ir apimta 
nuovargio svaigulio susmuko į sofą. Lėktuvas iš Antalijos turėjo 
išskristi vakar popiet ketvirtą, tačiau dėl kažkokių priežasčių, ku- 
rios taip ir liko normaliai nepaaiškintos, keleiviai turėjo prasėdėti 
Turkijos angare aštuonias valandas, tada dar penkias lėktuvo ka- 
binoje, kol lėktuvas pagaliau pakilo. 

Ji atsilošė sofoje, užsimerkė ir leido sugrįžti tam jausmui. Jį 
bandė užgniaužti visą laiką, kol buvo Turkijoje, ir verčiau vertė 
save mėgautis Azijos šviesa, garsiais ir kvapais. Puikiai maitino- 
si, valgė salotas ir kebabus, per pietus gerdavo vyną, tačiau da- 
bar kažkas viduje ją tarsi sužnybė, gerklėje pakibo gumulas. Kai 
pabandė įsivaizduoti ateitį, nieko negalėjo matyti. Nieko. Balta. 
Tuščia. Jokios formos. 

„Turiu pamiršti, — pagalvojo ji. — Nuo šiol viskas prasidės iš. 
naujo.“ 

Susirangiusi sofoje ji pasnūduriavo, tada po dešimties minučių 
prabudo, pajutusi nuo drėgnų drabužių besismelkiantį šaltį. Pas- 
kubomis juos nusimetė ir nubėgo į vonią kitame pastate. 

Kai sugrįžo, nusėlino pažiūrėti į Patricijos kambarį. Jis buvo 
tuščias. To nesitikėjo, buvo nustebusi. Pakeliui į Stokholmą ji įsi- 
vaizdavo, kad Patricija bus čia, ir pamanė, jog geriau dabar pabū- 
tų viena. Tačiau klydo. Nepamačiusi tų juodų plaukų kuokšto ant 
pagalvės, ji pajuto slogų praradimo jausmą ir jai jis nepatiko. 

Nerasdama sau vietos ji zujo po namus iš vieno kambario į 


kitą, pasidarė kavos, bet jos negėrė. Sumetė šlapius drabužius į 

krūvą ant svetainės grindų, paskui juos iškabinėjo ant kėdžių ir 
durų, kad pradžiūtų. Kambaryje pasklido drėgmės kvapas, ji ati- 
darė langą. 

„Kas dabar?“ — pagalvojo. — Iš ko gyvensiu? Ką darysiu su savo 
gyvenimu?“ 

Vėl sudribo į sofą, nuovargis susivijo į nerimo gniutulą krū- 
tinėje, pasidarė sunku kvėpuoti. Prie atviro lango kambaryje čia 
pakildama, čia vėl nurimdama plaikstėsi užuolaida. Anika paste- 
bėjo, kad šlampa grindys, ir atsistojo jų pavalyti. 

Paskui jai staiga toptelėjo, kad namas vis tiek bus griaunamas. 
Buvo nesvarbu. Jokios prasmės. Niekam nerūpi, jei susigadins 
grindys. Kam vargintis? 

Tai susiejus su savo situacija, ją užtvindė sentimentali savigaila. 
Ji šleptelėjo atgal į sofą, užsikėlusi kojas prisitraukė kelius prie 
smakro ir verkdama siūbavo. Rankos aplink kelius sustingo, ėmė 
mausti. 

„Viskas baigta, - pagalvojo ji. - Ką dabar darysiu? Kas dabar 
man galės padėti?“ 

Staiga — visiškai aiškus atsakymas. 

Senelė. 

Anika surinko jos numerį, užsimerkė ir meldėsi, kad ji būtų 
savo bute, o ne sodyboje Likebu. 

— Sofija Helstriom, — pasigirdo senolės balsas. 

— O, senele! 

Anika buvo apsipylusi ašaromis. 

— Nagi, mažute, kas tau? 

Ji buvo sunerimusi ir Anika prisivertė nustoti verkusi. 

— Jaučiuosi taip siaubingai ir esu tokia vieniša, — pasakė. 


Senelė atsiduso. 

— Toks jau tas gyvenimas, — tvirtino senelė. — Kartais tampa 
tikru išbandymu. Svarbiausia niekada nepasiduoti, ar girdi? 

— Bet koks tikslas? — skruostais riedant ašaroms klausė Anika. 

— Vienatvė — sunkus dalykas, - senolės balsas buvo pavargęs. — 
Žmonės negali be saviškių. Buvai išstumta iš grupės žmonių, 
kuriai norėjai priklausyti, todėl dabar jautiesi, tarsi likai viena. 
Anika, čia nieko keisto. Reikėtų susimąstyti, jei jaustumeis gerai. 
Leisk sau išgyventi tą blogumą ir pasirūpink savimi. 

Anika ranka nusišluostė veidą. 

— Aš tenoriu mirti, — ištarė ji. 

— Suprantu, —- pasakė senelė. — Bet to nebus. Tu išgyvensi, kad 
atėjus laikui galėtum palaidoti mane. 

— Ką tu čia kalbi? — suriko Anika. — Ar sergi? Negali mirti! 

Moteris nusijuokė. 

— Ne, nesergu, bet visi turėsime mirti. Tiesiog rūpinkis savimi 
ir, mieloji, šiuo metu nesielk skubotai. Iš lėto, pamažėl įsileisk 
skausmą. Gali nuo jo bandyti pabėgti, bet jis visada galiausiai tave 
pasivys. Leisk jam užplūsti, pajausk jį. Tu nemiršti. Išgyvensi ir, 
kai atsidursi anapus, būsi stipresnė. Brandesnė ir išmintingesnė. 

Anika nusišypsojo. 

— Tokia, kaip tu, senele. 

Moteris nusijuokė. 

— Anika, pasidaryk karštos kakavos. Susirangyk ant sofos ir 
pažiūrėk ką nors kvailo per televizorių, aš taip darau, kai man 
sunku. Užsimesk ant kojų apklotą ir tupėk sau jaukiai, šiltai. Vis- 
kas susitvarkys, pamatysi. 

— Ačiū, senele, - sušnabždėjo Anika. 

Kelias akimirkas jos patylėjo ir Anika suvokė, kokia yra sava- 
naudė. 


— Kaip tu gyvuoji? — staiga paklausė ji. 

Senelė atsiduso. 

— Na, kai išvažiavai, kiekvieną dieną lijo. Į miestą šiandieną 
vykau tik apsipirkti ir kai ką išsiskalbti, taigi tau pasisekė, kad 
mane čia radai. 

„Dievas vis dėl to yra“, - pagalvojo Anika. 

— Kalbėjausi su Ingegerd, jie ten Harpsunde turi ką veikti, — 
kiek kitokiu balso tonu, kuris pasigirsdavo jai prakalbus apie gan- 
dus, pasakė senelė. 

Anika nusišypsojo. 

— Kaip ministro pirmininko mitybos raciono sudarymas? 

— Niekaip, bent artimiausioje ateityje. Bet jie ten turi kitų sve- 
čių, kurie valgo dar mažiau. 

Kokių gandų buvo prisiklausiusi iš naujosios Harpsundo namų 
tvarkytojos, Anikai nelabai rūpėjo, bet ji mandagiai paklausė: 

— Tikrai, ir kokių gi? 

— Tą atsistatydinusį ministrą Kristerį Lundgreną. Jis atvyko 
dieną prieš, kai tai buvo paskelbta, ir pasiliko visą savaitę. Žurna- 
listai ieškojo, bet niekas jo nerado. 

— Matai? — nusijuokė Anika. — Tu vis dar pačiame įvykių sū- 
kuryje! 

Abi jos pasijuokė ir gniutulas Anikos krūtinėje pamažu ištirpo, 
išsisklaidė. 

— Ačiū, senele, - tyliai tarė ji. 

— Atvažiuok manęs aplankyti, jei prastai jausiesi. Viskas tavęs 
ilgisi. 

— Kažin, ar taip, - suabejojo Anika, — kurgi ilgėsis, kai jį taip 
lepini! Perduok bučkį nuo manęs! | 

Joms baigus pokalbį dar kurį laiką gaubė maloni šiluma, ta- 
čiau, nepaisant to, Anika vėl pravirko. Buvo liūdna, bet ne taip 


beviltiška. Dabar jau buvo lengviau. 

Raižus netikėtai suskambusio telefono signalas privertė ją 
krūptelti. 

— Pagaliau tu namie? Dieve, tavęs nebuvo visą amžinybę. Kaip 
sekėsi? 

Anika ranka nusivalė veidą. 

— Gerai, iš tikrųjų viskas puikiai. Turkija — nuostabi šalis. 

— Net neabejoju, — pritarė Ana Snaphanė. — Gal ir man ten 
nuvykti. Kaip ten sveikatos apsaugos sistema? 

Anika nesusilaikė nenusijuokusi, prasiveržė juoko kunkulas. 
Ana Snaphanė vis dar mielai jai skambino, nepaisydama visko, 
kas įvyko. 

— Hipochondrikams ten yra specialių klinikų, — pasakė Ani- 
ka. — Magnetinis rezonansas pusryčiams, antidepresantai „Pro- 
zac“ prie kavos, antibiotikai pietums. 

— Skamba neblogai. Kaip dėl radono* lygio? Beje, kur tu ten 
apsistojai? 

Anika vėl nusijuokė. 

— Ai, tokiame pusiau pastatytame turistų gete dvidešimt kilo- 
metrų nuo Antalijos, —- pasakė ji. —- Beveik vieni vokiečiai. Važia-- 
vau į Stambulą, ten apsistojau pas moterį, su kuria susipažinau 
autobuse, paskui savaitę praleidau dirbdama jos viešbutyje. Tada 
nuvažiavau į Ankarą. Žymiai modernesnis miestas... 

Ji pajuto, kaip kalbant atsipalaiduoja kūnas. 

— Kur ten apsistojai? 

— Atvykau vėlai vakare, autobusų stotis — tokia kiek chaotiška. 
Sėdau į pirmą pasitaikiusį taksi ir pasakiau, kad vežtų į „Hotel 


International“. Laimei, toks buvo. Darbuotojai labai malonūs. 


* Gamtinės kilmės radioaktyvios bespalvės ir bekvapės dujos. Uždarose erdvėse, 
pavyzdžiui, pastatų viduje, radonas gali kauptis, pasiekti didelį tūrinį aktyvumą ir 
sukelti neigiamą poveikį žmogaus sveikatai. 

— Ir galėjai gyventi liukso kambaryje, nors mokėjai tik už vien- 
vietį kambarį? — susakė Ana Snaphanė. 

Anika liko apstulbusi. 

— Iš kur žinai? 

Ana nusijuokė. 

— Tu visada sėkmingai išsisuki iš bet kokios situacijos, nepa- 
stebėjai? 

Abi jos draugiškai pasijuokė. Paskui stojusi tyla buvo šilta ir 
maloni. | 

— Ar tu jau nedirbi? — pasiteiravo Anika. 

— Taip, baigiau vakar. Darbas televizijoje prasidės tik nuo dvy- 
liktos dienos, kai įsibėgės rudens sezonas. Ką tu dabar veiksi? 

Anika atsiduso, vėl bandė sukilti negandų gniutulas. 

— Nežinau, dar tiek negalvojau. Visada galiu sugrįžti į Stam- 
bulą ir dirbti tame viešbutyje — jiems reikia padavėjos ir virtuvės 
darbuotojų. 

— Važiuojam su manimi į Piteo, - pasiūlė Ana. - Manau, kad 
skrisiu ten šiandieną popiet. 

Anika vėl nusijuokė. 

— Ne, ačiū, pastarąsias dvidešimt keturias valandas praleidau 
ant oro uosto suolelių. 

— Na, tai tu bent pripratusi. Nagi, juk nebuvai nuvykusi toliau 
nei Karlstadas? 

— Bet aš dar net neišsipakavau daiktų, - pasakė Anika. 

— Tai dar geriau, - sumojo Ana. - Mano tėvai gyvena didžiulia- 
me name Pitholme, pilna vietos. Jei norėsi, galėsi rytoj sugrįžti. 

Anika pažiūrėjo į kambaryje išmėtytus drėgnus drabužius ir 
apsisprendė. 


— Kada lėktuvas? 

Joms baigus pokalbį, Anika nuskubėjo į miegamąjį ir išsitrau- 
kė seną rankinę, kurią nešiojo dirbdama korespondente. Įsimetė 
kelias poras kelnių, marškinėlius ir nuo svetainės grindų pasiėmė 
kosmetinę. 

Prieš išskubėdama susitikti su Ana Snaphane Kungsholmstor- 
go skvere, pagriebė šluostę ir nuo svetainės grindų nuvalė lietaus 


lašus. 

Anika nusivylusi apsižvalgė. 

— O kur kalnai? — paklausė ji. 

— Nebuk sumauta miesčionė, — pasakė Ana Snaphanė. — Čia 
juk pakrantės ruožas. Norlando Rivjera. Eime, štai ten oro uosto 
taksi. 

Jos paėjo asfaltuotu Kalakso oro uosto keliu. Anika dairėsi į 
kraštovaizdį: vyravo pušys, žemė buvo labai plokščia. 

Dangus buvo beveik giedras, švietė saulė. Buvo šalta, bent 
jau tiems, kurie ką tik sugrįžo iš Turkijos. Virš galvų suriaumojo 
„Viggen“ karinių oro pajėgų lėktuvas. 

— Čia F21 oro bazė, - paaiškino Ana Snaphanė į taksi bagažinę 
mesdama krepšius. - Kalakso oro uostas — taip pat ir aerodromas. 
Čia išmokau leistis parašiutu. 

Anika savo krepšį pasiėmė ant kelių. Į taksi taip pat įsispraudė 
du kostiumuoti vyriškiai, tada automobilis pajudėjo link Piteo. 

Pro langus lėkė maži kaimeliai, pievos su suklypusiomis dar- 
žinėmis, bet daugiausia E4 kelias buvo apsuptas miškų, kurie 
mirguliavo rudenio spalvų paliesti, nors buvo dar tik rugsėjo pra- 


džia. 

— Kada čia ateina žiema? — paklausė Anika. 

— Kai kartą spalio septintąją laikiau egzaminą vairuotojo pažy- 
mėjimui gauti, po dviejų dienų jau kilo pūga. Įvairavau tiesiai į 
griovį, — prisiminė Ana. 

Jie sustojo prie Norfjerdeno sankryžos išleisti vieno vyriškio. 

Už dvidešimties minučių Anika su Ana išlipo Piteo autobusų 
stotyje. 

— Čia visai kaip Katrineholme, — tarė Anika. — Spėju, vietinėje 
valdžioje čia socialdemokratai? 

— Mieloji, dabar tu Norbotene, - pasakė Ana Snaphanė. — Ne- 
manai? 

Jos padėjo Anos krepšius rakinamoje laukiamojo spintelėje. 

— Tėtis mūsų atvažiuos už valandos. Gal eikim kavos? 

Jos nuėjo į „Ekberg's“ kavinę pagrindinėje gatvėje, Anika užsi- 
sakė sumuštinį su krevetėmis. Jos apetitas sugrįžo. 

— Visai gera buvo idėja, - pripažino ji. 

— Ar viso to nepasiilgai? — paklausė Ana. 

Anika į ją pažiūrėjo nustebusi. 

— Ko? 

— To gyvenimo. Naujienų. Ministro. 

Anika godžiai atsikando didelį kąsnį sumuštinio. 

— Žurnalistika man neberūpi, - glaustai išbėrė ji. 

— Visai nenori žinoti, kas vyksta? 

Anika papurtė galvą ir valgė toliau. 

— Gerai, - pasakė Ana. — Kodėl tavo vardas rašomas su „z“? 

Anika gūžtelėjo pečiais. 

— Iš tikrųjų net nežinau. Mano senelio senelis iš tėčio pusės 
Gotfridas į Helefošnesą atvyko XIX amžiaus šeštame dešimtme- 
tyje. Metalo apdirbimo gamyklos savininkas Lasė Celsingas buvo 


įmontavęs naują spaudimo aparatą ir mano prosenelis įsidarbi- 

no jį prižiūrėti. Vienas mano pusbrolių bandė pasidomėti mūsų 
šeimos istorija, bet nelabai ką pešė. Toliau nei iki Gotfrido jam 
nepavyko prisikapstyti. Niekas nežino, iš kur jis buvo kilęs. Ga- 
lėjo būti vokietis arba čekas. Šiaip ar taip, jis registruotas kaip 
Bengtzonas. 

Ana Snaphanė įsidėjo didelį kąsnį bulvių pyrago. 

— Nuobodu. O kaip iš mamos pusės? 

— Ji kilusi iš seniausios liejyklai vadovavusios šeimos Helefoš- 
nese. Iš esmės man ant kaktos įspausta aukštakrosnė. O kaip tu? 
Kaip tavo pavardė gali būti Snaphanė, jei kilusi iš Norlando? 

Ana atsiduso ir aplaižė šaukštą. 

— Juk sakiau, tai pakrantės teritorija. Čia visi, išskyrus sa- 
mius, iš kur nors atvykę. Jūreiviai, juodadarbiai, valonai ir kas tik 
nori — visokio plauko. Pasak šeimos legendos, pirmosios žinios 
apie Snaphanių pavardę pasklido kaip įžeidimas vienam negarbę 
užtraukusiam mūsų protėviui danui. Jis buvo pakartas už vagystę 
netoli Norfjerdeno aštuonioliktame amžiuje. Kad būtų kaip pa- 
vyzdys kitiems, jo vaikai buvo taip pat pavadinti Snaphaniais. Iš 
jų irgi nieko gero neišaugo. Džiaukis, kad tavo kaktą puošia aukš- 
takrosnė. Mūsų šeimos papuošalas — suknistos kartuvės. 

Anika nusišypsojo ir baigė savo sumuštinį. 

— Gera istorija, — pagyrė ji. 

— Greičiausiai joje nė krislo tiesos, —- pridūrė Ana. — Jau eisi- 


me? 


Anos tėvas buvo vardu Hansas, jis atvažiavo Vo/vo ir, atrodė, 
nuoširdžiai džiaugėsi galėdamas susipažinti su Anos drauge iš 
Stokholmo. 

— Čia tiek daug ką galima pamatyti, — entuziastingai prakal- 


bo jis važiuojant Sundsgatanu. — Čia ir Sturfošas, ir Elijo uola, 

Biolebino odų raugykla, žemės ūkio muziejus Grane ir Altersbru- 
kas, sena metalo apdirbimo gamykla su tvenkiniu ir malūnu... 

— Liaukis, tėti! — kiek sutrikusi pertraukė Ana Snaphanė. — 
Anika čia atvažiavo aplankyti manęs. O tu puoli pasakoti kaip 
koks kelionių vadovas! 

Hansas Snaphanis neatrodė įsižeidęs. 

— Tik pasakyk, jei norėsi ką nors aplankyti, aš tave nuvešiu, — 
džiugiai patikino jis ir pažiūrėjo į Aniką per galinio vaizdo vei- 
drodėlį. 

Anika linktelėjo ir nusisuko pažiūrėti pro langą. Jiems išvažia- 
vus iš miesto centro, pro akis pralėkė siauras kanalas. 

Piteo. Štai kur jis gyveno - vyriškis, kuris paskambino karštąja 
pranešimų linija tą pačią dieną, kai laidoje „Klubas šeši“ buvo at- 
skleista, kad Kristeris Lundgrenas lankėsi sekso klube. Jei teisingai 
prisiminė, jis buvo vedęs ministro pusseserę. 

Anika instinktyviai pasilenkė prie savo krepšio ir pagrabinėjo 
jo dugne. Taip! Jame vis dar buvo jos bloknotas, jį iki galo per- 
vertė. 

— Rogeris Sundstriomas, — perskaitė ji. — Iš Piteo. Ar pažįstate . 
ką nors tokia pavarde? 

Anos tėvas iš žiedo pasuko į kairę ir garsiai galvojo: 

— Sundstriomas... Rogeris Sundstriomas. Kuo jis užsiima? 

— Nežinau, - žiūrinėdama užrašus atsakė Anika. — A, jo žmona 
Brita Inger. 

— Čia visų žmonos Britos Inger, — pasakė Hansas Snaphanis. — 
Atleisk, bet negalėsiu tau niekuo padėti. 

— Kodėl klausi? — pasiteiravo Ana. 

— Kažkoks Rogeris Sundstriomas paskambino su keistu pra- 
nešimu apie užsienio prekybos ministrą vakarą prieš tai, kai jis 


atsistatydino. 

— O kai kas man sakė, kad daugiau žurnalistika visiškai nerū- 
pi, - saldžiai pasakė Ana Snaphanė. 

Anika įsimetė bloknotą atgal į krepšį ir jį pasidėjo ant žemės. 

— Žinau, — tarė ji. 

Anos Snaphanės tėvų namas Oli-Jansgarane, Pitholme, buvo 
didelis ir modernus. 

— Jūs, mergaitės, galite įsikurti viršuje, — pasiūlė Anos tėvas. — 
Aš pradėsiu ruošti vakarienę. Brita Ingers šį vakarą dirba. 

Anika klausiamai pažvelgė į Aną. 

— Mano mama, - patvirtino moteris. - Jis nejuokavo. 

Viršuje buvo erdvu ir šviesu. Dešinėje, prie lango, stovėjo ra- 
šomasis stalas su kompiuteriu, spausdintuvu ir skeneriu. Į dešinę 
nuo jo - du svečių kambariai, po vietą kiekvienai jų. 

Kol Hansas ruošė vakarienę, jos peržiūrėjo senų Anos plokšte- 
lių kolekciją svetainėje, po gramofonu. 

— O Dievulėliau, tu ir šitą turi! — apsidžiaugusi pasakė Anika 
traukdama Džimo Steinmano solo albumą „Bad for Good“. 

— Taip, jis gana retas, - tarė Ana Snaphanė. 

— Nežinau nieko, išskyrus save pačią, kas kada nors klausėsi jo 
dainų, — tvirtino Anika. 

— Jis nepakartojamas, - tvirtino Ana. - Žinojai, kad jis kai ku- 
riuos gabalus panaudojo „Meatloaf“ ir „Streets of Fire“? 

— Seni Džimo kūriniai nuostabūs, - pasakė Anika. 

— Beveik dieviški, — pritarė Ana. 

Kelias minutes jos sėdėjo tylėdamos, prisimindamos Džimo 
Steinmano talentą. 

— Ar turi Bonnie Tyler įrašų? — paklausė Anika. 

— Žinoma. Kuriuos parodyti? „Secret Dreams and Forbidden 


Fire“? 

Ana ant plokštelės uždėjo gramofono adatėlę ir abi jos pritaria- 
mai uždainavo. Atėjo Hansas ir atsargiai sumažino garsą. 

— Čia gyvenamasis rajonas, — pasakė jis. — Ar kada nors ragavai 
Piteo koldūnų? 

— Ne, - atsakė Anika. 

Jie buvo visai skanūs, nelabai kuo skyrėsi nuo įprastų bulvinių 
koldūnų. 

— Gal nori į kiną? — įjungusi indaplovę paklausė Ana Snapha- 
nė. 

— Čia ir kinas yra? — nustebo Anika. 

Ana klausiamai pažvelgė į savo tėvą. 

— Ar mes dar turime kiną? 

Pakėlęs akis iš už laikraščio, jos tėvas apgailestaudamas gūžte- 
lėjo pečiais. 

— Nepyk, - tarstelėjo jis, - bet nežinau. 

— Ar galiu pasiskolinti telefonų knygą? — pasiteiravo Anika. 

— Prie kompiuterio, - nurodė Hansas Snaphanis. 

Jojė buvo du Rogeriai Sundstriomai, vieno jų žmona buvo Bri- 
ta Inger. Jie gyveno Solandersgatane. 

— Djupvikenas, - pasakė Ana. — Kitame miestelio gale. 


— Gal eime pasivaikščioti? — pasiūlė Anika. 

Už medienos masės perdirbimo gamyklos jau leidosi saulė. Jos 
perėjo Striomnesą ir apėjo Nolio rajoną už bendruomenės centro. 
Sundstriomų šeimos namas buvo vienaukštis pastatas su rūsiu. 
Geltonų plytų, statytas septintame dešimtmetyje. Anika išgirdo 
dainuojančius vaikus. 

— Daryk, kaip išmanai, - pasakė Ana. — Aš tau tik palaikau 
kompaniją. 

Anika paspaudė durų skambutį - atsiliepė Rogeris Sundstrio- 
mas. Kai Anika prisistatė, jis ją pasitiko su įtrarumu bei nuostaba. 

— Vis nesiliauju galvojusi apie tai, ką man pasakėte, — paaiški- 
no Anika. — Čia kaip tik atvykau aplankyti senos bičiulės Anos, 
todėl pamaniau, kodėl neužsukus. 

Į koridorių smalsaudami, kas atėjo, įlėkė mergaitė ir berniu- 
kas, jie įsitvėrę slėpėsi už tėčio kojų. 

— Gerai, laikas vilktis pižamas, — pasivedęs vaikus į kairėje 
esantį kambarį, pasakė jų tėtis. 

— Tėveli, o ar paskui dar galėsime padainuoti? 


— Gerai, tik pirma išsivalykite dantis. 

— Ar galime užeiti? — paklausė Anika. 

Vyras akimirką sudvejojo, tada jas palydėjo į svetainę. Joje sto- 
vėjo odinė kampinė sofa, stiklinis kavos staliukas, ant knygų len- 
tynos — porceliano figūrėlės. 

— Brita Inger vakariniuose kursuose, — paaiškino jis. 

— Koks puikus namas, - kiek ryškesniu nei įprastai Norlando 
akcentu pasakė Ana Snaphanė. 

— Ką iš tiesų norėjote žinoti? — atsisėdęs į pliušo krėslą paklausė 
Rogeris Sundstriomas. 

Anika prisėdo ant sofos krašto. 

— Atleiskite, kad taip įsiveržėme, — bandė pasiteisinti ji, — bet 
tiesiog norėjau pasitikslinti, ar teisingai pamenu. Jūs skridote iš 
Arlandos „Transwede“ oro linijų lėktuvu? 

Vyras persibraukė kelių dienų barzdelę. 

— Taip, - pasakė jis. — Taip, skridome „Transwede“. Gal norė- 
tumėte kavos? 

Klausimas nuskambėjo kiek neužtikrintai, lyg būtų pasiūlyta 
iš pareigos. 

— Ne, dėkoju, - atsisakė Ana. — Ilgai neužtruksime. 

— Jūs skridote iš antrojo terminalo, ar teisingai? — pasitikslino 
Anika. - Mažosios salės? 

— Kurios? — pasitikslino vyras. 

— Ne iš didžiosios vietinių skrydžių salės, bet iš tos, kuri šiek 
tiek toliau? 

Rogeris Sundstriomas pagalvojęs linktelėjo. 

— Taip, teisingai, — patvirtino jis. —- Reikėjo važiuoti oro uosto 
autobusu ir temptis su savimi visus lagaminus, nes turėjome dar 
pereiti Stokholmo muitinės punktą. 

Anika palinksėjo. 

— Būtent! Tai ten, mažojoje salėje, jūs ir Brita Inger pamatėte 
ministrą? 

Rogeris Sundstriomas akimirką susimąstė. 

— Taip, — pasakė jis, — taip ir turėjo būti. Kadangi tai buvo prie 
registracijos posto. 

Anika kitą klausimą pradėjo kiek sutrikusi. 

— Suprantu, kad skamba keistokai, — tarė ji, - bet ar pamenate, 
kokie buvo skrydžio įlaipinimo vartai? 

Vyras kilstelėjo antakius. 

— Įlaipinimo vartai? — pakartojo jis. 

— Pro kuriuos vartus ėjote į lėktuvą? 

Jis papurtė galvą. 

— Atleiskite, nepamenu. 

Anika tyliai atsiduso. 

— Na taip, kurgi viską atsiminsi. 

— Bet palaukite, — pasakė vyras, — vaikai visą kelią terminale 
važiavo ant lagaminų, tai atrodė kaip tikras cirkas. Kiek pamenu, 
Brita Inger tai nufilmavo. Gal iš vaizdo įrašo galima pamatyti, 
kurie įlaipinimo vartai tai buvo. 

Anika atkuto. 

— Tikrai? — apsidžiaugė ji. 

— Pažiūrėkime... — pasakė vyras peržvelgdamas knygų lentyną. 
Jis atidarė gėrimų barą ir ėmė knistis tarp viduje esančių mažyčių 
vaizdo kasečių. - Maljorka, štai ji, - pasakė jis ir įdėjo įrašą į vaiz- 
do grotuvą. 

Ekrane sumirgėjęs atgijo vaizdas — baseine žaidžiantys du vai- 
kai. Saulė buvo aukštai danguje, buvo matyti tik nedideli šešėliai. 
Iš kairės kadre pasirodė dvi plaukuotos, greičiausiai Rogerio, ko- 
jos. Ekrano kampe nurodyta data - liepos 24 d., 14:27 val. 

— Ar čia tikslus laikas? — paklausė Anika. 

— Manau, kad taip, - atsakė Rogeris. - Tuoj kiek prasuksiu. 

Lėktuve mieganti šviesiaplaukė moteris, smakru atsirėmusi į jo 
krūtinę. Data pasikeitė į liepos 27 d., 16:53 val. 

— Čia mano žmona, — paaiškino vyras. 

Tada — įdegęs, besišypsantis Rogeris, vežantis pilną vežimą 
lagaminų, ant kurių įsitaisę du vaikai: liepos 27 d., 19:43 val. 
Berniukas laikėsi įsitvėręs į vežimo rankeną, jo sesutė - įsitaisiusi 
ant lagaminų viršaus. Abu jie mojavo kamerą laikančiai mamai. 
Tada, kai kamerą pradėjo sukti po visą išvykimo salę, vaizdas ėmė 
mirgėti. 

— Štai! — parodė Anika. — Marėte? Šešiasdešimt ketvirti! 

— Ką? — paklausė Rogeris. 

— Atsukite, — paprašė Anika. — Ar galite sustabdyti? 

Rogeris paspaudė nuotolinio valdymo pultelį. 

— Po galais, - negalėjo patikėti Ana. — Kaip tai pagavai? 

— Buvau ten šiandieną ir apie tai pagalvojau, — paaiškino Ani- 
ka. - Įjunkite, gal bus dar kas. 

Staiga masė žmonių sujudėjo priešais kamerą. Kažkas ją baks- 
telėjo, kadre vėl pasirodė Rogeris. 

— Kristeri! — ekrane sušuko jis mojuodamas. 

Rogeris filmuotoje medžiagoje pasistiebė ant pirštų galiukų, 
pasilenkė pažiūrėti kairėn, tada atsisuko į savo žmoną ir prašneko 
į sėdinčius svetainėje: 

— Matei? Ten Anos Lizos Kristeris! Jis — tame pačiame lėktuve. 

— Na, tuomet eik. pasilabinti! - pasakė nematomos moters bal- 
sąs. 

Rogeris Sundstriomas apsisuko, ekrane Anika pamatė, kaip 
žmonių minia prasiskiria ir tolumoje, nors vaizdas buvo prastas, 
ji galėjo matyti link įlaipinimo vartų skubantį Kristerį Lundgre- 
ną. Tai buvęs užsienio prekybos ministras — jokių abejonių dėl to 


nekilo. 

— Matėte, - sušuko Anika. - Jis rankoje laiko bilietą! Be jokios 
abejonės, jis įsėdo į tą lėktuvą! 

Rogeris ekrane pametė ministrą minioje, pažiūrėjo į kitą pusę, 
dar pašaukė: „Kristeri!“ — ir tada vaizdas užtemo. Įrašas nutrūko, 
sumirgėjo pilkas fonas ir įrašas pradėjo suktis atgal. Anika pajuto 
kūną užplūstančią adrenalino bangą. 

— Nieko keisto, kad jo nematėte lėktuve, - pasakė ji. - Kristeris 
Lundgrenas neperėjo šešiasdešimt ketvirtų vartų. Jis nuėjo prie 
šešiasdešimt penktų! 

— Kur tada skrido? - sutrikusi paklausė Ana. 

— Mes tai ir išsiaiškinsime, — patikino Anika. —- Rogeri, labai 
ačiū, kad leidote sutrukdyti jūsų vakarą. 

Ji paspaudė vyrui ranką ir išskubėjo. 

— Ką aš tau sakiau? — nudžiugusi sakė Anika, kai jos išėjo į 
Ankarskatrvegeną. - Niekšas, tas sumautas šmikis. Tą naktį jis pra- 
leido kitur ir niekam negali sakyti kur! 

Eidama keliu ir nusiteikusi karingai, ji sutrypė kelis šokio 
žingsnelius. 

— Mes žinome, kur jis buvo, - pasakė Ana Snaphanė. - Sekso 
klube. 

— Ne! - nesutiko Anika. — Jis skrido kažkur kitur, į slaptą vie- 
telę. 

— Na, taip, — tarstelėjo Ana. — Kalbi nesąmones. 

Anika atliko nedidelį sukinuką. 

— Ji tokia velniškai slapta, kad jis verčiau leidosi būti apkaltin- 
tas žmogžudyste ir atsistatydino. 

— Verčiau nei kas? 

Anika stabtelėjo. 

— Verčiau nei pasakyti tiesą, — paaiškino ji. 


Devyniolika metų, keturi mėnesiai ir septynios dienos 


Turiu nuspręsti kai ką svarbaus. Turiu apsispręsti, kas aš esu. Ar 
sugebu egzistuoti be jo? Ar galėčiau kvėpuoti ne pro jo burną? Ar 
galėčiau mąstyti ne pro jo prizmę? 

Apie tai bandžiau su juo kalbėtis. Jo logika yra paprasta ir aiški. 

„Ar aš gyvenu ne tik tavimi, — sako jis. — Ar gyvenčiau be tavęs? — 
klausia. — Ar galėčiau mylėti be meilės tavos?“ 

Tada atsako: „Ne.“ 

Jam reikia mangs. Jis be manęs negali gyventi. „Niekada manęs 
nepalik, — sako jis. — Mes patys svarbiausi pasaulyje vienas kitam.“ 


Jis sako, 
kad niekada manęs nepaleis. 


„Buvau vienas taip ilgai.“ 

Po kelių valandų miego Patriciją staiga pažadino neapibūdina- 
mas nerimo jausmas. 

Ji atsisėdo ant čiužinio, nusibraukė atgal nuo veido plaukus, 
pamatė kažkokį vyriškį ir suriko. 

— Kas tu? — paklausė jaunas vyras prie durų. Jis tupėjo ir pana- 
šu, kad ją jau kurį laiką stebėjo. 

Patricija iki smakro užsitraukė antklodę ir prisispaudė prie sie- 
nos. 

— Kas tu? — atkartojo ji. 

— Mano vardas Svenas, — prisistatė nepažįstamasis. — Kur Ani- 
ka? 

Patricija nurijo seiles, bandydama susirikiuoti mintis. 

— Aš... ji... nežinau. 

— Ar ji neturėjo vakar grįžti iš atostogų? 

Patricija krenkštelėjo. 

— Taip, manau, kad turėjo. Kai grįžau namo, radau jos iškabin- 


tus džiūti skalbinius. 

— Namo? 

Ji nudelbė akis. 

— Anika sakė, kad galiu čia kurį laiką pagyventi. Gyvenau su 
draugę, kuri... Vakar jos nemačiau. Nežinau, kur ji. Šią naktį čia 
nenakvojo. 

Merginos žodžiai pakibo ore, ją apėmė keistas dėjž vu jausmas 

— Kur, tavo manymu, ji yra šiuo metu? 

Patricija šį klausimą jau buvo girdėjusi, jai ėmė suktis galva. 
Atsakė taip pat, kaip ir tada: 

— Nežinau. Galbūt išėjo apsipirkti, gal išvažiavo pasimatyti su 
tavimi... 

Vyras į ją įdėmiai pažiūrėjo. 

— Ir nenumanai, kada gali sugrįžti? 

Ji papurtė galvą ir pajuto, kaip akis ima dilginti pasirodžiusios 
ašaros. 

Svenas atsistojo. 

— Gerai, išsiaiškinome, kas aš toks ir ko noriu. O kas tu tokia? 

Patricija sutriko. 

— Aš Patricija. Su Anika susipažinau, kai ji dirbo Evening Posr. 
Leido man čia kurį laiką pagyventi. 

Vyras įdėmiai ją stebėjo, o ji arčiau smakro timptelėjo kumš- 
čiuose gniaužiamą antklodę. 

— Tu taip pat žurnalistė? Apie ką rašai, ar seniai ją pažįsti? 

Patricija pasijuto labai nesmagiai. Ji atsakė į tiek daug klausi- 
mų, turėjo tiek paaiškinti, kas visai nebuvo susiję su ja pačia. Vy- 
ras žengė kelis žingsnius link jos ir sustojo tik kai buvo visai arti. 

— Anika pastaruoju metu jautėsi tarsi nesava, — kalbėjo jis. — 
Įsikalė sau į galvą, kad mieste padarys stulbinamą karjerą, bet tai 
niekada negalėjo virsti tiesa. Ar tu ją į visa tai įpainiojai? 


Patricijai galvoje blykstelėjo žodžiai ir juos jam iš karto išrėkė: 

— Aš nieko niekur neįpainiojau! Niekada! Kaip gali sakyti, kad 
tai mano kaltė? 

Ji piktai dėbtelėjo ir vyras per žingsnį atsitraukė. 

— Netrukus Anika kraustysis gyventi atgal į Helefošnesą, — pa- 
reiškė jis. — Tikiuosi, kad turi kur eiti. Aš čia kelias dienas pasilik- 
siu. Pasakyk jai, kad šįvakar sugrįšiu. 

Patricija girdėjo bute aidinčius jo žingsnius ir išėjus užtren- 
kiamas duris. Ji garsiai suunkštė ir parvirtusi ant šono susirangė 
į kamuoliuką. Stipriai save apsivijo rankomis ir pravirko, paskui 


vėl paniro į miegus. 


Kai Anika nusileido į virtuvę, Hansas Snaphanis gurkšnojo 
kavą ir skaitė laikraštį. 

— Štai, pasiimk — ant viryklės virti kiaušiniai. 

Anika susižvejojo vieną kietai virtą kiaušinį, jį palaikė po šalto 
vandens srove ir prisėdo. 

— Kaip suprantu, mano dukra vis dar miega? 

Anika nusišypsojo ir linktelėjo. 

— Ji ilgą laiką taip sunkiai dirbo, - pasakė ji. 

Hansas Snaphanis atsiduso ir perlenkė laikraštį. 

— Gerai, kad iš ten išėjo. Tas darbas jai netiko. Naujasis tele- 
vizijoje skamba daug geriau —- žmoniškesnės darbo valandos, o ir 
daugiau moterų, užimančių aukštas pozicijas. 

Anika į jį pažiūrėjo. Visai protingas vyras. 

— Ar galiu paskambinti jūsų telefonu? — atsiklausė Anika jam 
atsistojus su portfeliu rankoje. | 

— Žinoma, tik gal šįkart duokite ramybę Džimui Steinmanui? 
Brita Inger šįvakar vėl dirba iki vėlumos. 


Jis pamojo iš automobilio. 

Anika prisivertė baigti kiaušinį, tada tyliai užbėgo į viršų. Su- 
rinko Civilinės aviacijos administracijos informacijos centro Ar- 
landoje numerį. | 

— Taip, labai diena, gal malonėtumėte patikrinti, kada išvyko 
vienas lėktuvas? 

— Žinoma, — atsakė vyras kitame ryšio gale. — Kuris skrydis? 

— Na, situacija kebloka, - paaiškino Anika. — Viskas, ką žinau, 
tai įlaipinimo vartai. 

— Nieko tokio, jei tik skrydis buvo per pastarąsias kelias die- 
nas. 

Anika suglumo. 

— Deja, ne. Ar yra koks nors būdas tai sužinoti? 

— Ar žinote skrydžio laiką? Galiu matyti praeitos dienos ir šešių 
ateinančių dienų skrydžius. 

Anika visai prarado viltį. 

— Tai buvo prieš penkias savaites, - pasakė ji. 

— Ir žinote tik vartų numerį? Na, tuomet tai labai sudėtinga. 
Negalime matyti tokios senos informacijos. 

— Bet turbūt turite skrydžių grafikus? — pasiteiravo Anika. — 
Apytiksliai žinau skrydžio laiką. 

— Apgailestauju, bet tuomet jums teks kreiptis tiesiogiai į oro 
linijas. Ar galiu jūsų paklausti, dėl ko teiraujatės? Ar dėl draudi- 
mo? | 

— Ne, visiškai ne, — atsakė ji. 

Stojo tyla. 

— Na, - tuomet tarė Civilinės aviacijos administracijos centro 
darbuotojas, — deja, jums teks kreiptis tiesiogiai į oro linijas. 

Anika atsiduso. 

— Nežinau, kokia tai buvo oro linijų kompanija, - nusiminusi 


prisipažino ji. — Kurios skrenda iš antro terminalo? 

Vyras jas išvardijo: „Maersk Air“, Danijos kompanija, skren- 
danti iš Jutlandijos, „Alitalia“, „Delta“, JAV oro linijų bendrovė, 
„Estonian Air“, „Austrian Airlines“ ir „Finnair“. 

Anika užsirašė pavadinimus. 

— Ir visos jos skrenda iš bet kurių vartų? 

— Ne visai, — pasakė vyras. — Tarptautiniai skrydžiai paprastai 
išvyksta iš šešiasdešimt penktų šešiasdešimt aštuntų, taip pat sep- 
tyniasdešimt aštuntų ir septyniasdešimtų septyniasdešimt trečių 
vartų, kurie yra pirmame aukšte, o į lėktuvus keleiviai nuvežami 
autobusais. 

— Atleiskite, - įsiterpė Anika. — Sakėte, šešiasdešimt penkti var- 
tai skirti tarptautiniams skrydžiams? 

— Taip, jie už pasų kontrolės posto ir patikros punktų. 

— O kur paprastai skrendama iš šešiasdešimt ketvirtų vartų? 

— Daugiausia - vietiniai skrydžiai, — teigė vyras. — Vartai išdės- 
tyti poromis. Nors juos įmanoma pakeisti permontavus duris... 

— Labai dėkoju jums už pagalbą, — greitai išbėrė Anika ir pa- 
dėjo ragelį. 

Tarptautinis skrydis... Vadinasi, Kristeris Lundgrenas penkta- 
dienį, liepos 27 d., keliavo į užsienį ir sugrįžo prieš penkias ryto 
kitą dieną. 

— Na, jis neskrido į Valstijas, - garsiai mąstydama sau pasakė ji 
ir atmetė „Delta Airlines“. 

Danija, Suomija, Estija ir Austrija — visos kryptys buvo įmano- 
mos. Atstumai pakankamai nedideli, kad būtų galima sugrįžti tą 
pačią parą. Italija kėlė daugiau abejonių. 

„Bet kaip jis parsirado namo vidury nakties“, — svarstė ji. Tai 
turėjo būti velniškai svarbus susitikimas, vadinasi, jis turėjo ilgo- 
kai trukti. 

Anika ėmė skaičiuoti ant pirštų. 

Jei jis išskrido 20:00 val., kad ir kur vyko, ten, perėjęs visus 
muitinės postus, neatsirado iki 21:30 val. Tuomet greičiausiai va- 
žiavo automobiliu ar taksi, nebent susitikimas vyko oro uoste. 

Ji padarė prielaidą, kad susitikimas prasidėjo 22:00 val. Galbūt 
jis galėjo atsilaisvinti iki 23:00 val. Tada atgal į oro uostą, registra- 
cija... Negalėjo Švedijoje atsirasti prieš vidurnaktį. 

Tokiu paros metu nebuvo labai daug reguliariųjų skrydžių, 
bent ne nurodytų oro linijų bendrovių. Taigi, kur tiksliai skrido 
„Maersk Air“? 

Anika atsiduso. 

Į namus ministras galėjo grįžti ir kitu transportu: automobiliu 
ar laivu. Tada būtų atkritusi Austrija ir Italija. 

Moteris pažvelgė į savo užrašus. Liko Danija, Suomija, Estija. 
Telefonų knygoje susirado „Finnair“ bilietų kasų telefono nume- 
rį. Nemokamu numeriu 020 ji susisiekė su šių oro linijų klientų 
aptarnavimo biuru Helsinkyje. 

— Ne, - draugiškai atsakė vyras su akcentu, kurį galima išgirsti 
animaciniame seriale „Troliai Mumiai“, — savo kompiuteryje to- 
kios informacijos patikrinti aš negaliu. Neturite skrydžio nume- 
rio? Jei turėtumėt, galėčiau vėliau patikrinti... 

Anika užsimerkė ir pasitrynė kaktą. 

— Kur skrendate iš Stokholmo? 

— Žinoma, į Helsinkį, — pasakė jis. — Taip pat į Oslą, Kopenha- 
gą, Vieną, Berlyną ir Londoną. 

Akligatvis. Tokiu būdu ji negalėjo žinoti, kur skrido lėktuvas, 
tai buvo neįmanoma. 

— Dar vienas klausimas, — pradėjo ji. - Kada išvyksta paskuti- 
nis jūsų lėktuvas į Stokholmą? 

— Iš Helsinkio? Devintą keturiasdešimt penkios vakaro. Į Stok- 
holmą jis atvyksta devintą keturiasdešimt, žinoma, reikėtų nepa- 


miršti valandos skirtumo. 


= 396 .= 


KLUBAS 69 


Anika padėkojo ir padėjo ragelį. 

Jis turėjo į Stokholmą sugrįžti kitu būdu, akivaizdu, kad ne 
reguliariuoju skrydžiu. „Privačiu lėktuvu?“ — svarstė ji. Galėjo už- 
sisakyti lėktuvą. 

„Nors tai būtų buvę brangoka“, — pagalvojo ji, prisiminusi 
skandalą dėl išlaidų privatiems ministro pirmininko skrydžiams. 
Nuomojantis lėktuvą, reikia susimokėti, o ji abejojo, ar Kristeris 
Lundgrenas būtų apmokėjęs šią sąskaitą. Tai būtų prieštaravę jo 
tikėjimui. 

Anika pakėlė akis ir pažvelgė pro Hanso Snaphanio darbo 
kambario langą. Dešinėje stovėjo bene tipiškiausias Piteo namas: 
raudonas medinis aštunto dešimtmečio statybos vieno aukšto pas- 
tatas. Priešais ją, kitoje gatvės pusėje, stūksojo didelis baltų plytų 
namas tamsiai dažytu stogo kraigu. Už jo buvo matyti nedidelis 
miško plotelis. 

„Juk turėtų kur nors būti sąskaitos išrašas, išlaidų ataskaita“, — 
pagalvojo Anika. Kad ir kokiu būdu sugrįžo į Švediją, užsienio 
prekybos ministras turėjo kuriam nors vyriausybės departamentui 
ar kitai valstybės finansuojamai institucijai pateikti sąskaitą. 

Staiga jai toptelėjo, kad net nežino, kuriam departamentui pri- 
klauso Užsienio prekybos skyrius. 

Ji nuėjo į Anos kambarį ir ją pažadino. 

— Turiu grįžti į Stokholmą, — pasakė Anika. — Yra daug ką nu- 


veikti. 


56 


Iš centrinės autobusų stoties ji nuėjo tiesiai į Užsienio reikalų 
ministeriją Gustavo Adolfo aikštėje. Prie blyškiai rausvo pastato 
puikavosi tamsūs, blizgūs automobiliai, akylai aplinką stebėjo so- 
lidžias povyzas nutaisę vyrai ir sukinėjosi pensininkai su fotoapa- 
ratais. Visi tie žmonės Aniką vertė jaustis nerimastingai, ji nedrą- 
siai žengė link pagrindinio įėjimo. Kelią priešais pastojo didelis 
juodas automobilis su stilizuota karūna ant registracijos numerių 
lentelės. Jai automobilį apėjus, kelyje išdygo kresnas neaukštas ap- 
saugos darbuotojas gelsvai žalia uniforma. 

— Kur einate? 

— Į vidų, - pasakė Anika. 

— Spaudos atstovų jau pakaks, — pareiškė apsaugos darbuoto- 
jas. 

„Velnias“, —- susinervino Anika. 

— Ber aš tik į archyvus, — bandė paaiškinti ji. 

— Turėsite palaukti, — priekyje sukryžiavęs nuleistas rankas pa- 
sakė vyras. 

Anika nepasidavė. 

— Kodėl? 

Apsaugos darbuotojo griežtumas kiek atlyžo. 

— Su valstybiniu vizitu atvykę svečiai. Pietų Afrikos preziden- 
tas. 

— Velnias, — tarstelėjo Anika suvokusi, kaip yra atitrūkusi nuo 
einamųjų įvykių. 

— Galite sugrįžti po trečios valandos, - pasiūlė jis. 

Anika apsisuko ir patraukė link Norbrono tilto. Užmetė akį į 
laikrodį — dar visa valanda. Buvo nustoję lyti, taigi nusprendė pasi- 
vaikščioti iki Siodermalmo. Turkijoje nemažai bėgiojo ir pastebėjo, 
kokį poveikį jos nuotaikai turėjo reguliarus sportas. Ji greitu žings- 
niu perėjo Gamla Staną ir pasuko link laiptų, vedančių į Mosebako 
aikštę. Prie krūtinės prisispaudusi rankinę ji stačiais laiptais užšuo- 
liavo aukštyn ir nusileido žemyn, pakilo pulsas ir ji paplūdo pra- 
kaitu. Stabtelėjo Klevgrendo, siauros gatvelės, viršuje ir nužvelgė 
miestą: nedideles nuo vandens prie Skepsbrono tilto išsišakojančias 
alėjas, prie krantinės švytintį af Chapman“ korpusą, blyškiai mels- 
vus atrakcionų parko Grėna Lund linksmuosius kalnelius, išsišovu- 
sius Djurgardeno žalumoje ir susiraizgiusius tarsi vilnos gniutulas. 

„Turiu rasti būdų, kaip čia pasilikti“, - pagalvojo Anika. 

Likus penkioms minutėms iki trečios valandos, visi automo- 
biliai, stovėję prie Užsienio reikalų ministerijos, jau buvo išsiva- 
žinėję. 

— Norėčiau sužinoti apie ministrų išvykimo į užsienį procedū- 
rą, - Anika mandagiai paprašė moters, sėdinčios už stalo. Pajutusi 
nosimi besiritantį prakaito lašą, jį skubriai nusivalė. 


Moteris kilstelėjo antakius. 


* Laivas, prišvartuotas vakarinėje Skepsholmeno salelės krantinėje, Stokholmo 
centre. 

— Supratau, — tarė ji. — O jūs kas tokia? 

Anika nusišypsojo. 

— Neprivalau pateikti asmens tapatybės kortelės. Jūs net netu- 
rite teisės jos prašyti. Tačiau jūsų pareiga atsakyti į mano klausi- 
mus. 

Moteris pasitempė. 

— Kas vyksta, kai ministras planuoja kelionę į užsienį? - malo- 
niai paklausė Anika. 

Moters balsas tapo šaltas kaip ledas. 

— Asmeninis ministro padėjėjas kelionę užsako per agentūrą, su 
kuria tuo metu vyriausybė bendradarbiauja, pagal priimtus pro- 
tokolus. Šiuo metu sutartis sudaryta su „Nyman and Schultz“. 

— Ar ministrai turi kelionės biudžetą? 

Moteris tyliai atsiduso. 

— Taip, žinoma. 

— Tokiu atveju norėčiau paprašyti leisti peržvelgti vieną vie- 
šą dokumentą. Užsienio prekybos ministro Kristerio Lundgreno 
vardu šių metų liepos dvidešimt aštuntą dieną pasirašytą paraišką 
padengti sąskaitą. 

Užsienio reikalų ministerijos darbuotoja negalėjo balse nuslėp- 
ti pasitenkinimo. 

— Ne, tai neįmanoma, - pareiškė ji. 

— Kaipgi taip? — nustebo Anika. — Ir kodėl ne? 

— Užsienio prekybos ministras priklauso Ūkio, energetikos ir 
susisiekimo, o ne Užsienio reikalų ministerijai. Tokia tvarka įsiga- 
liojo nuo tada, kai tarnybą pradėjo eiti dabartinis ministras pir- 
mininkas, — aiškino ji. - Ministras pirmininkas eksporto reikalus 
iš Užsienio reikalų ministerijos perkėlė Ūkio ministerijos žiniai, o 
savo ruožtu Užsienio reikalų ministerija prisiėmė atsakomybę už 


politinį prieglobstį ir imigraciją. 

Anika stovėjo sutrikusi. 

— Vadinasi, užsienio prekybos ministras šiam departamentui 
nebepateikia sąskaitų? 

— Ne, tikrai ne, - patikino moteris. 

— Jokių paraiškų padengti reprezentacines nei bet kokias kitas 
išlaidas? 

— Visiškai jokių. 

Anika visai išsimušė iš vėžių. „Klubo šeši“ vedėjas sakė, kad 
sąskaita iš sekso klubo buvo rasta Užsienio reikalų ministerijoje, 
tuo ji buvo visiškai įsitikinusi. Puikiai prisiminė viską, kas buvo 
pasakyta programos metu, — norėjo to ar ne, tai dar aidėjo galvo- 
je. 

— Kur yra Ūkio ministerija? 

Praėjusi pro Viduržemio jūros regiono antikvarinių dirbinių 
muziejų, Anika priėjo prie Fredsgatano 8 numeriu pažymėto pas- 
tato. 

— Norėčiau peržvelgti vieną liepos dvidešimt aštuntos dienos 
paraišką kelionei bei reprezentacinėms išlaidoms padengti, — su- 
sakė Anika. — Ar ilgai tai užtruktų? 

Registracijoje dirbanti moteris buvo draugiška ir atrodė daly- 
kiška. 

— Ne, neturėtų. Sugrįžkite po valandos ir mes ją būsime paruo- 
šę. Tačiau nevėluokite, nes greitai užsidarome... 

Anika sugrįžo į Drotninggataną, pėsčiųjų gatvę, besidriekian- 
čią per patį Stokholmo centrą, ir apsižvalgė. Dulksnojo, už parla- 
mento pastato pakibę tamsūs debesys pranašavo, kad lietaus bus 
daugiau. Ji paslampinėjo gatve nužiūrėdama gatvės menininkus, 
reklaminius plakatus bei pigius drabužius. Visa jai buvo nepa- 
siekiama, neturėjo nė cento. Spontaniška kelionė į Piteo surijo 


paskutinius jos pinigus. 

Ana Snaphanė pyktelėjo, kai ji pareiškė, kad nori grįžti į Stok- 
holmą. 

„Niekaip negali duoti tam velnio neštam ir pamestam minis- 
trui ramybės? — sakė ji. — Leisk jam tyliai pūti!“ 

Anika jautėsi nesmagiai, bet laikėsi savo. 

„Turiu vykti, — pasakiusi ji tada. —- Noriu žinoti, kaip viskas 
buvo.“ 

Ji nužingsniavo iki Klarabergsgatano ir, skvere užėjusi į apgalė- 
tiną amerikietišką kavinukę, pasiėmė vandens su ledu. Už vande- 
nį iš čiaupo jie prašė dešimt kronų. Anika užgniaužė sukilusį norą 
mesti kandžią repliką ir išėmė pinigus. Dabar jau stiprokai įsilijo, 
todėl vertėjo susimokėti dešimt kronų už galimybę pabūti sausai. 

Atsisėdusi prie baro apsižvalgė. Čia buvo pridėliota įmantriai 
puoštų kapučino ir espreso puodelių. Anika gurkštelėjo vandens 
ir sukramtė ledo gabalėlį. 

Iki šiol vengė apie tai galvoti, bet daugiau nebegalėjo. Ji buvo 
praradusi teisę gauti vieno mėnesio nedarbo išmoką, kadangi iš 
Katrineholm Courier išėjo savo noru, o ir iš Evening Post pinigų 
neturėjo gauti. 

„Neriek jau daug išleidžiu“, — pagalvojo ji ir pabandė išlaidas 
susirašyti. | 

Buto nuoma sudarė tik 2 970 kronų per mėnesį, be to, dabar 
jos gyveno dviese. Maistas daug neturėtų kainuoti, ji galėjo misti 
makaronais. Nereikėjo mėnesinio viešojo transporto bilieto, ga- 
lėjo apsieiti ir su vienkartiniais bilietėliais, daugiau vaikščioti ir 
prasmukti į metro nesusimokėjusi. Svarbiausia buvo telefonas, tai 
jau prioritetas. Be drabužių ir kosmetikos galėjo apsieiti, bent jau 
kurį laiką. 

Visgi Anika sumojo, kad kaip nors reiks užsidirbti. 


— Ar čia užimta? 

Prieš ją išdygo vaikinukas spalvotais plaukais ir dažytomis 
blakstienomis. 

— Ne, prašom, - burbtelėjo Anika. 

Ji pasinaudojo proga nueiti į tualetą. Juk jis buvo nemoka- 


mas. 


Fredsgatane Anika vėl atsirado po penkiasdešimties minučių. 
Archyvo darbuotoja tuojau pat dingo paimti dokumentų ir sugrį- 
Žžusi atrodė susirūpinusi. 

— Nepavyko rasti jokių minėtos datos paraiškų kelionės išlai- 
doms, tačiau štai sąskaita reprezentacinėms išlaidoms. 

Anikai buvo paduota apsilankymo „Klube šeši“ sąskaitos ko- 
pija. Joje nurodyta 55 600 kronų suma už, kaip buvo įvardyta, 
„svečių priėmimą bei gaiviuosius gėrimus“. 

— O čia tai gražumėlis, — tarė Anika. 

— Turbūt šis taip lengvai pro auditorių akis nepraslys, - nepa- 
keldama akių pasakė archyvų darbuotoja. 

— Ar daug kas prašė šio išrašo? — pasiteiravo Anika. 

Moteris sudvejojo. 

— Iš tikro ne, — pasakė ji pakėlusi akis. — Tikėjomės, kad susi- 
domės daug daugiau, bet kol kas teiravosi vos keletas asmenų. 

— Ber čia nėra paraiškos kelionės išlaidų sąskaitai: 

Moteris papurtė galvą. 

— Tikrinau savaitę anksčiau, taip pat ir savaitę į priekį. 

Žvelgdama į ploną tarsi voratinklį suraitytą parašą Anika aki- 
mirką susimąstė. 

— Ar jis negalėjo paraiškos pateikti kitam departamentui? 

— Užsienio prekybos ministras? Nemanau. Vis tiek būtų atsi- 


dūrusi pas mus. 

— O kokioje nors kitoje valstybinėje įstaigoje? Juk jis turbūt 
daug keliauja, atstovauja įvairių organizacijų ir kompanijų inte- 
resams. | 

Archyvų darbuotoja atsiduso. 

— Na taip, žinoma, - pritarė ji. — Gali būti, kad moka kai-ku- 
rios kompanijos, bet aš iš tikrųjų nežinau. 

Anika neatlyžo. 

— Ber jeigu jis keliavo valstybiniais reikalais ir paraiška sąskaitai 
nebuvo pateikta jums, kur ji galėjo atsidurti? 

Suskambo moters telefonas ir Anika pastebėjo, kad ji ima ner- 
vintis. 

— Atleiskite, aš iš tiesų nežinau, — tarė ji. — Prašom, galite ko- 
piją pasilikti. 


Anika padėkojo ir, moteriai atsiliepus į skambutį, išėjo. 

Namie pasitiko tyla ir ramybė. Anika nuėjo tiesiai į kambari- 
nės kambarėlį ir įkišo nosį. Patricija miegojo susisukusi į kamuo- 
lėlį. Ji tyliai užvėrė duris ir jos spragtelėjusios užsidarė. 

— Anika? 

Ji vėl jas pradarė. 

— Anika! 

Nustebo išgirdusi persigandusį ir sunerimusį Patricijos balsą ir 
įėjo vidun. 

— Kas nutiko? — nusišypsojusi paklausė Anika. 

Patricija prie jos pribėgo, apsikabino kaklą ir paplūdo ašaroti. 

— Dėl Dievo, kas yra? - išsigandusi klausė Anika. - Ar kas nors 
atsitiko? 

Patricijos plaukai perbraukė Anikai per blakstienas, ji juos nu- 
sibraukė, kad galėtų matyti. 

— Tu negrįžai namo, — pasakė Patricija. - Nenakvojai namie, 
buvo tavo vaikinas, klausė, kur tu. Aš pamaniau... kad tau kas 
nors nutiko. 


Perbraukusi merginai per plaukus Anika nusijuokė. 

— Kvailele tu, — tarė ji. — Ir kas gi man galėjo nutikti? 

Patricija paleido Aniką, marškinėliais nusišluostė akis ir nosį. 

— Nežinau, —- sušnabždėjo mergina. | 

— Aš ne Jozefina, — šypsodamasi pasakė Anika. — Neturi dėl 
manęs nerimauti. 

Ji matė, kokia ši mergaitė sumišusi, ir nesusilaikiusi nusijuo- 
kė. 

— Nagi, Patricija! Tu baisiau nei mano mama! Nori kavos? 

Patricija linktelėjo ir Anika nuėjo į virtuvę. 

— Gal sumuštinį? 

— Taip, prašyčiau, — atsakė Patricija. 

Anika paruošė užkandžių, o Patricija užsitempė sportines kel- 
nes. Nuotaika prie stalo buvo kiek slogi. 

— Atleisk man, — tarė Patricija tepdama marmeladą. 

— Ai, - ramino Anika, — nesuk dėl to galvos. Tu kiek nervinga 
ir tiek — tai visai nestebina. 

Jos valgė tylėdamos. 

— Ar ketini išsikraustyti? — po kurio laiko tyliai prabilo Patri- 
cija. 

— Ne dabar, - atsakė Anika. — Kodėl klausi? 

Patricija gūžtelėjo pečiais. 

— Tik šiaip svarsčiau... 

Anika įpylė kavos. 

— Ar laikraščiai ką nors rašė apie Jozefiną, kol manęs nebuvo? — 
paklausė ji pūsdama kavą. 

Patricija papurtė galvą. 

— Nieko naujo. Policija teigia, kad tyrimas krypsta prie vienos 
versijos ir tiek, bet jie nieko neketina areštuoti. Bent kol kas. 

— Ir visi mano, kad kaltas ministras? — pratęsė Anika. 


— Ko gero, taip, — sutiko Patricija. 

— Ar apie jį daug rašė? 

— Ne, net mažiau. Tarsi jis atsistatydinęs būtų miręs. 

Anika atsiduso. 

— Niekas parklupdyto nepuola. 

— Kaip? — nesuprato Patricija. 

— Toks jau mąstymas. Tam, kas prisiėmė atsakomybę už pa- 
darinius ir atsistatydino, duodama ramybė. Kas dar buvo rašoma 
nuo tada, kai išvykau? 

— Per žinias pranešė, kad daugelis rinkėjų nedalyvauja rinki- 
muose, — pasakojo Patricija. - Dauguma, sako, visai neis balsuoti. 
Šiuo metu žmonės tikrai nemėgsta politikų. Kalbama, kad social- 
demokratai neišsilaikys. 

Anika palinksėjo — tai buvo logiška. Žmogžudyste įtariamas 
ministras jiems šiuo metu turėtų būti tikras košmaras. 

Patricija į popierinį virtuvės rankšluostį nusivalė rankas ir pra- 
dėjo tvarkyti stalą. 

— Ar pastaruoju metu kalbėjai su policija? - paklausė Anika. 

Patricija įsitempė. 

— Ne. 

— Ar ji žino, kad gyveni čia? 

Mergina atsistojo ir nuėjo prie praustuvės. 

— Nemanau, - atsakė. 

Anika pakilo. 

— Gal vertėtų pranešti. Jiems gali prireikti tavęs ko nors pa- 
klausti. 

— Nenurodinėk man ką daryti, - trumpai nukirto Patricija. 

Ji nusisuko ir pripylė prikaistuvį vandens indams plauti. | 

Anika vėl prisėdo prie stalo ir įsmeigė žvilgsnį į įsitempusią 
merginos nugarą. 


„Gerai, tebūnie taip“, - pamanė ji ir nuėjo į savo kambarį. 

Į palangę įkyriai barbeno lietus. „Dieve, jis niekada nenu- 
stos“, — pagalvojo Anika ir griuvo į savo lovą. Ji atsigulė ant užtie- 
salų neišjungusi šviesos. | 

Kambarys atrodė niūrus ir be šešėlių. Anika įbedė akis į valdiš- 
kus pilkus, gelsti pradėjusius tapetus. 

„Turėjo pagaliau viskas kaip nors susidėlioti į vietas“, - mąstė 
ji. Prieš pat liepos 27 d. įvyko tai, kas užsienio prekybos ministrą 
privertė kažkur skristi iš Arlandos oro uosto antrojo terminalo, ir 
jis buvo toks prislėgtas bei paskendęs savyje, kad net nepastebėjo 
kviečiančių savo giminaičių. Socialdemokratai turėjo ne juokais 
supanikuoti. 

Anikai staiga toptelėjo, kad vis dėlto tai galėjo būti ir asme- 
ninis reikalas. Galbūt jis keliavo visai ne valstybiniais ar partijos 
reikalais. Gal kur nors turi meilužę. 

Ar galėtų būti taip paprasta? 

"Tuomet ji prisiminė savo senelę. 

Pagalvojo apie Harpsundą. Jei Kristeris Lundgrenas susimovė 
asmeniniame gyvenime, ministras pirmininkas niekada jam ne- 
būtų leidęs kaip slėptuve naudotis asmenine savo rezidencija. Čia. 
turėjo būti politinių priežasčių. 

Anika išsitiesė ant nugaros, susidėjo rankas po galva ir užsi- 
merkusi kelis kartus giliai įkvėpė. Patricija krapštinėjosi virtuvėje, 
ji girdėjo barškinamas lėkštes. 

„Reikia mąstyti sistemingai“, — pagalvojo ji. Išsiaiškinti, kas 
įvyko. Pradėti nuo pačių pradžių. Atsikraryti bet kokio prirempto 
mąstymo, tendencingo suvokimo, nenukrypti nuo logikos. Viską 
pasverti. Kas iš tiesų įvyko? 

Ministras atsistatydina iš vyriausybės kilus įtarimams dėl 
žmogžudystės. Ir ne bet kokios žmogžudystės, o lydimos seksuali- 


nės prievartos kapinėse. Tarkime, šis vyras nekaltas. Kas, jeigu jis 

rytą, kai moteris buvo išprievartauta ir nužudyta, buvo visai kitur? 
Kas, jeigu jis turi rimtą alibi? Tuomet kodėl, po galais, apie tai 
nepasisako? Jo gyvenimas sugadintas, politinė karjera sugriauta, 
jis visuomenės atstumtasis. 

Anika pagalvojo, kad tėra vienas paaiškinimas. Pirminis ins- 
tinktas buvo teisingas: alibi yra dar blogiau. 

Gerai, dar blogiau, bet kam gi? Jam pačiam? Mažai tikėtina, 
vargu, ar tai įmanoma. Taigi lieka tik vienas pasirinkimas: tai blo- 
giau partijai. | 

Taigi, ji priėjo prie vienos išvados. 

Kaip tuomet visa kita? Kas partijai gali būti blogiau nei vidury 
rinkimų kampanijos žmogžudyste įtariamas ministras? 

Anika nerangiai pasimuistė lovoje, pasivertė ant šono ir nu- 
žvelgė kambarį. Girdėjo, kaip Patricija atsidaro buto duris ir nuli- 
pa laiptais žemyn. Greičiausiai į dušą. 

Ši mintis galvoje supleveno tarsi lengvas vėjelis. 

Blogiau gali būti tik valdžios praradimas. Kristeris Lundgrenas 
tą naktį padarė tai, ko išaiškinimas socialdemokratus priverstų 
prarasti valdžią. Tai turėjo būti kažkas fundamentalaus, kažkas 
sukrečiamo. Kas gi tokio galėtų nuversti vyriausybę? 

Anika staigiai tiesiai kaip strėlė atsisėdo lovoje. Galvoje sukosi 
ir vis atgydavo žodžiai. Nuskubėjusi į svetainę atsisėdo ant sofos ir 
ant kelių pasidėjo telefoną. Užsimerkė ir keliskart giliai įkvėpė. 

Nors ir prarado darbą, Anos Snaphanės ir jos bendravimo tai 
niekaip nepaveikė. Galbūt į ją toliau kaip į kolegę žiūrės ir Berit 
Hamrin, nors jos kartu jau nebedirbo. Šiaip ar taip, nepabandžius 
negali žinoti. 

Kupina ryžto Anika surinko Evening Post priimamojo numerį. 


Paprašiusi kalbėtis su Berit, ji nutaisė kiek įmanoma nerūpestin- 

gą, kitokį nei įprastai balsą vildamasi, kad priimamojo sekretorius 
jos neatpažins. 

— Anika, puiku tave girdėti! — džiugiai atsiliepė Berit. - Kaip 
tavo reikalai? 

Anika pamažu nurimo. 

— Gerai, ačiū. Kelias savaites praleidau Turkijoje, buvo išties 
puiki kelionė. 

— Ar dirbai su kurdų istorija? 

Berit vis dar manė, jog ji žurnalistė. 

— Ne, tiesiog atostogavau. Paklausykite, vis galvojau apie In- 
formacinį biurą, visą tą IB istoriją. Ar turite laiko susitikti? 

Jei ir buvo nustebinta, Berit to neparodė. 

— Žinoma, kada? 

— Ar užsiėmusi šį vakarą? 

Jos susitarė susitikti toje pačioje apšiurusioje picerijoje po pu- 
sės valandos. 

Pro duris įėjo sportinėmis kelnėmis vilkinti ir rankšluosčiu 
galvą apsivyniojusi Patricija. 

— Kuriam laikui išeisiu, — atsistojusi pasakė Anika. 

— Pamiršau tau perduoti, — pasakė Patricija. — Svenas minėjo, 
kad pasiliks kelias dienas. 

Anika priėjo prie drabužių kabyklos. 

— Ar šį vakarą dirbi? — užsimetusi paltą paklausė ji. 

— Taip, kodėl klausi? 

Tamsoje barbenant lietui blizgėjo apsivėlę restorano langai. 
Berit jau buvo viduje. Anikos skėtis buvo išsivertęs į kitą pusę, 
pro duris ji įlaviravo visa kiaurai permirkusi. 

— Gera tave matyti, - su šypsena pasitiko Berit. — Puikiai at- 
rodai. 

Anika nusijuokė ir nusimetė šlapią paltą. 

— Išėjimas iš Evening Post stebuklingai pagerino mano sveikatą. 
Kaip ten reikalai? 

Berit atsiduso. 

— Nemenka sumaištis. Andersas Šiumanas bando viską susty- 
guoti, bet kiti vadovybės komandoje stiprokai šiaušiasi. 

Anika krestelėjo sušlapusius plaukus ir juos atmetė atgal. 

— Kuria prasme? 

— Šiumanas nori įvesti naują tvarką, reguliariai šaukti susirinki- 
mus pažangai aptarti bei seminarus laikraščio krypčiai numatyti. 
Anika išplėtusi akis sukluso. | 

— Tai viską paaiškintų, — pakomentavo ji. — Leiskite, atspė- 
siu: visi sako, kad jis bando Evening Post paversti nauja Švedijos 


televizijos versija? 

Berit linktelėjo ir nusišypsojo. 

— Būtent. Per keletą savaičių tu neblogai perkandai, kaip lai- 
kraštyje viskas veikia, ar ne? 

Priimti užsakymo priėjo padavėjas: kava ir butelis vandens. 
Paniūromis jis nukiūtino nepatenkintas, kad užsakymas toks ne- 
gausus. 

— Kaip apgailėtinai socialdemokratams klostosi rinkimų kam- 
panija? — pasiteiravo Anika. 

— Siaubingai, — pripažino Berit. - Jų reitingai smuko nuo pen- 
kiasdešimt keturių procentų pavasarį iki mažiau nei trisdešimt 
penkių dabar. 

— Ar tai dėl IB istorijos, ar daugiau dėl reikalų su sekso klubu? 

— Greičiausiai dėl abiejų, — pasakė Berit. 

Gėrimai buvo patiekti su bereikalingu barškesiu. 

— Ar pamenat mūsų pokalbį apie IB archyvus? — nuėjus pada- 
vėjui paklausė Anika. 

— Žinoma, - tarė Berit, — kodėl klausi? 

— Minėjote mananti, kad kažkur vis dar yra archyvų origina- 
las. Dėl ko tuo esate tokia tikra? — paklausė Anika ir gurkštelėjo 
vandens. 

Berit prieš atsakydama minutėlę susimąstė. 

— Yra keletas priežasčių, — pagaliau tarė ji. — Partinės priklauso- 
mybės registrai egzistavo prieš karą ir jo metu, bet jie tapo netei- 
sėtais karui pasibaigus. Gerokai vėliau gynybos ministras Svenas 
Andersonas pareiškė, kad karo meto registras „dingo“. Visgi iš 
tikrųjų jis visą laiką buvo Gynybos ministerijos archyvuose kaip 
saugomas dokumentas. Galiausiai buvo paviešintas prieš kelerius 
metus. 

— Vadinasi, socialdemokratai apie archyvų dingimą visą laiką 
melavo? — pasitikslino Anika. 

— Būtent. Ir dar po metų ar kiek vėliau Svenas Andersonas 
tvirtino, kad IB archyvai buvo sunaikinti 1969 metais. Paskutinis 
pareiškimas skelbė, kad jie buvo sudeginti prieš par šiai istorijai 
įsiplieskiant 1973 metais. Tačiau pats archyvų sunaikinimas taip 
niekada ir nebuvo dokumentuotas — nieko nėra nei vidaus regis- 
tre, nei užsienio bylose. 

— Norite pasakyti, kad sunaikinimai būdavo registruojami? — 
paklausė Anika. 

Berit gurkštelėjo kavos ir susiraukė. 

— Och, ją ilgai turbūt čia šutina. Taip, Informacinis biuras 
buvo įprasta Švedijos biurokratijos institucija. Gynybos minis- 
terijos saugomuose archyvuose laikomos šūsnys IB dokumentų. 
Viskas buvo dokumentuojama, įskaitant ir pranešimus, kada do- 
kumentai buvo sunaikinti. Nieko panašaus į tai, kas būtų susiję 
su partinės priklausomybės registro archyvais, nėra, o tai leidžia 
manyti, kad jie kažkur tebėra. 

— Dar kas nors? — pasiteiravo Anika. 

Berit akimirką pagalvojo. 

— Jie visada tvirtino, kad vidaus ir užsienio archyvai buvo su- 
naikinti vienu metu ir kad neliko jokių kopijų. Tačiau dabar ži- 
nome, kad tai netiesa. 

Anika rimtai pažvelgė į Berit. 

— Kaip jums pavyko parlamento pirmininką įtikinti laikraščiui 
prisipažinti dalyvavus IB istorijoje? 

Berit pasitrynė kaktą ir atsiduso. 

— Turėjau neblogą kozirį, — pasakė ji. 

— Ar galite man jį atskleisti? 

Moteris kurį laiką sėdėjo tylėdama ir kavoje maišė du gabalė- 


lius cukraus. 


— 413 — 


LIZA MARKLUND 


— Parlamento pirmininkas visada tvirtindavo, kad niekada ne- 
pažinojo Birgerio Elmerio, — tyliai pradėjo ji. - Teigė niekada jo 
nesutikęs. Bet aš žinau, kad tai netiesa. 

Ji nutilo. Anika laukė. 

— 1966 metų pavasarį, — pagaliau tęsė Berit, — pirmininkas 
Ingvaras Karlsonas ir Birgeris Elmeris susitiko pirmininko bute 
Nakoje. Ten buvo ir pirmininko žmona. Visi jie vakarieniavo. Po- 
kalbis nukrypo prie fakto, kad pirmininkas su Žmona neturi vai- 
kų. Birgeris Elmeris pasiūlė jiems pasvarstyti apie įsivaikinimą, ką 
vėliau jie ir padarė. Aš tai pakartojau pirmininkui ir būtent tada 
jis nusprendė kalbėti... 

Anika spoksojo į Berit. 

— Kaip, po galais, tai žinojote? 

Berit pažvelgė pavargusiomis akimis. 

— Juk žinai, kad to sakyti tau negaliu, — pasakė ji. 

Anika atsilošė kėdėje. Tai ją pritrenkė. Na, nieko sau! Berit 
greičiausiai turėjo šaltinį pačiose partijos viršūnėlėse. 

Kelias minutes jos sėdėjo nieko nekalbėdamos, klausydamosi 
už lango barbančio lietaus. 

— O kur archyvai buvo laikomi iki pradingstant? — galiausiai 
prašneko Anika. 

Berit atsiduso. 

— Vidaus archyvai buvo laikomi Grevgatano 24, o užsienio ar- 
chyvai — Valhalavegeno 56. Kodėl klausi? 

Anika išsitraukė užrašus ir pasižymėjo adresus. 

— Gal ne patys socialdemokratai pradangino archyvus, — užsi- 
minė ji. 

— Ką turi galvoje? - paklausė Berit. 

Anika nieko neatsakė, Berit ant krūtinės susikryžiavo rankas. 

— Vargu, ar kas žinojo, kad tie archyvai iš viso egzistuoja, jau 
nekalbant apie tai, kur saugomi. 

Anika palinko į priekį. 

— Užsienio archyvų kopija buvo rasta Gynybos ministerijos 
kanceliarijoje, ar ne? 

— Taip, — pasakė Berit. - Paketas atkeliavo į ministerijos spaudos 
ir distribucijos centrą, ten buvo įtrauktas į sąrašus, užregistruotas 
ir klasifikuotas. Nebuvo priskirtas prie slaptųjų dokumentų. 

— Kokią dieną jis gautas? 

— Liepos septynioliktąją. 

— Iš kur? — svarstė Anika. 

— Įrašuose tai neskelbiama, — pasakė Berit. — Siuntėjas anoni- 
mas. Jis galėjo atkeliauti iš bet kurios senos, dulkėtos vyriausybės 
įstaigos. 

— Kodėl tuomet vyriausybinė įstaiga norėtų likti anonimiš- 
ka? — stebėjosi Anika. 

Berit gūžtelėjo. 

— Galbūt jie dokumentus rado kur nors spintos gilumoje ir 
nenorėjo pripažinti, kad visus tuos metus laikė. 

Anika susinervino. Dar viena aklavietė. 

Kurį laiką jos sėdėjo tylėdamos ir stebėjo restorano lankyto- 
jus. Salės gale valgė grupelė kombinezonus vilkinčių vyrų. Kelios 
triukšmingos moteriškės pliumpino alų. 

— Kur buvo dokumentai, kai juos perskaitėte? — paklausė Ani- 
ka. 

— Jie buvo ką tik gauti ministerijoje, - atsakė Berit. 

Anika nusišypsojo. 

— Turite pažinčių visur, — tarė ji. 


Berit irgi šyptelėjo. 

— Labai svarbu būti maloniai su visais priimamųjų sekretoriais, 
administratoriais, registratoriais bei archyvarais. 

Anika ištuštino savo stiklinę. 

— Ir jokių ženklų, iš kur dokumentai galėjo atkeliauti? 

— Jokių. Jie buvo pristatyti dviejuose dideliuose krepšiuose, ga- 
lima sakyti, maišuose. 

Anika kilstelėjo antakius. 

— Maišuose? Kokiuose, bulvių? 

Berit atsiduso. 

— Nelabai gilinausi, kur jie buvo sudėti — labiau man rūpėjo, 
kas pačiuose dokumentuose. Tai bene geriausia gauta slapta me- 
džiaga per visą mano karjerą. 

Anika nusišypsojo. 

— Suprantu. Kaip atrodė krepšiai? 

Berit į ją kelias sekundes spoksojo. 

— Na, kad jau apie tai užsiminei, —- pradėjo ji, - ant jų buvo 
kažkoks tekstas. 

— Nematėte, kas parašyta? - pasiteiravo Anika. 

Berit užsimerkė ir pasitrynė akis, ranka persibraukė per kaktą 
ir lyžtelėjo lūpas. 

— Kas? — paklausė Anika. 

— Tai galėjo būti ir diplomatinis krepšys, — pagaliau ištarė ji. 

Anika nesuprato. 

— Kas, po galais, yra diplomatinis krepšys? 

— Vienos konvencijoje yra pastraipa apie informacijos perdavi- 
mo tarp valstybės ir jos diplomatų užsienyje neliečiamybės princi- 
pą, jei neklystu, tai dvidešimt septintas straipsnis. Tai reiškia, kad 
diplomatinis paštas yra siunčiamas specialiuose diplomatiniuose 
krepšiuose, kurie apsaugoti nuo bet kokio patikrinimo. Paprastai 
per muitinę tokius krepšius perneša vyriausybės kurjeriai. Tai ga- 


lėjo būti panašus krepšys. 

Anika pajuto, kaip šiurpsta oda. 

— Ber kaip jie galėjo atsidurti Gynybos ministerijoje? 

Berit papurtė galvą. 

— Švedijos diplomatinis krepšys niekada negalėtų ten atsidurti. 
Jie turi keliauti tik tarp.Užsienio reikalų ministerijos ir mūsų di- 
plomatinių atstovybių užsienyje, niekur kitur. 

— Bet tai buvo užsienio krepšiai? 

Berit papurtė galvą. 

— Hmm, — tarė ji, — greičiausiai kažką painioju. Švedijos di- 
plomatiniai krepšiai mėlyni su geltonu tekstu, kuriame — žodis 
„diplomatinis“. Šis buvo pilkas su raudonomis raidėmis. Nela- 
bai atkreipiau dėmesį, kas parašyta, nes labiausiai man rūpėjo, 
ar archyvas visas ir ar jame originalūs dokumentai bei jų priedai. 
Kurių, žinoma, nebuvo... 

Kurį laiką jos sėdėjo tylėdamos, Anika pažvelgė į buvusią savo 
kolegę. 

— Iš kur tiek žinote? Apie straipsnius ir konvencijas... 

Berit jai nusišypsojo. 

— Su laiku tenka rašyti apie daugelį dalykų. Kai kas išlieka gal- 
voje. 

Anika pažvelgė pro langą. 

— Vadinasi, tai galėjo būti kitos šalies diplomatinis krepšys? 

— Arba bulvių maišas, — pridūrė Berit. 

— Ar įtariate, kur link tai veda? - paklausė Anika. 

— Kur? — smalsiai teiravosi Berit. 

— Pasakysiu, kai tikrai žinosiu, — patikino Anika. — Ačiū, kad 
atėjote! | 

Ji Berit apkabino, išsiskleidė skėtį ir išskubėjo į pliaupiantį 
lietų. 


Devyniolika metų, keturi mėnesiai ir trisdešimt dienų 


Jis jaučia, kaip atsiveria bedugnė tarsi blyksnis tamsoje, artinasi 
nenutuokdamas apie jos gelmes. Ji virsta beviltiškomis aimanomis ir 
surakintomis lūpomis. Jis godžiai laižo ir siurbiasi, kol mano klitoris 
išvirsta tarsi slyva, 0 pasiteisina sakydamas, kad mano riksmai yra 
veikiau iš malonumo nei skausmo. Patinimas nenuslūgsta dienų die- 
nas, skauda net judant. 

Aš klumpu. Tamsa tokia begalinė. Nerimo persmelkta baimė ma- 
nyje kybo tarsi pilkas rūkas. Visada paviršiuje, visai čia pat, susitven- 
kusios ašaros... nepatikimos, vis sunkiau kontroliuojamos. Tikrovė 
traukiasi gožiama stingdančio spaudimo. 


Vienintelis mano kaitros šaltinis skleidžia ledinį skausmą. 


Ir jis sako, 
kad niekada 


manęs nepaleis. 

— Po galais, negali taip gyventi. Nei karšto vandens, net suknis- 
to tualeto. Kada grįši namo? 

Svenas sėdėjo virtuvėje vien su trumpikėmis ir valgė pusry- 
čius. 

— Apsirenk ką nors, — pasakė Anika rišdamasi chalatą. — Ten 
miega Patricija. 

Ji nuėjo prie viryklės ir įsipylė kavos. 

— Būtent, — tarė Svenas. — Ir ką, po galais, čia daro ji? 

— Jai reikėjo kur nors apsistoti. Turėjau laisvą kambarį. 

— O taviryklė, - toliau bumbėjo Svenas, - ji viena bėda. Pama- 
tysi, kaip padegsi visą namą. 

Anika tylomis atsiduso. 

— Tai dujinė viryklė - ji ne ką pavojingesnė nei elektrinė. 

— Šlamštas, — susierzinęs burbtelėjo Svenas. 

Anika nieko neatsakė, tylėdama gėrė kavą. 

— Paklausyk, - jau taikesniu tonu pradėjo Svenas, — baik viską 
ir grįžk į namus. Pabandei ir įsitikinai, kad nieko gero neišeis. Tu 


ne kokia klestinti žurnalistė, šis miestas tau netinka. 

Jis pakilo, atsistojo už jos kėdės ir ėmė palengva masažuoti pe- 
čius. 

— Bet aš tave vis tiek myliu, - sušnabždėjo jis, pasilenkė ir lūpo- 
mis grybštelėjo ausies spenelį. Jo rankos nukeliavo Anikos kaklu, 
stipriai sugriebė krūtis. 

Anika atsistojo ir išpylė savo kavą. 

— Namo dar negrįšiu, — tyliai pasakė ji. 

Svenas į ją smalsiai pažvelgė. 

— O kaip su darbu? — paklausė jis. — Turi po rinkimų grįžti į 
Courier. 

Ji giliai įkvėpė ir susikaupė. 

— Turiu judintis, — teištarė. — Šiandieną daug darbo. 

Išskubėjusi iš virtuvės nuėjo apsirengti. Svenas stovėjo tarpdu- 
ryje ir stebėjo, kaip ji įsmunka į džinsus ir apsivelka marškinėlius. 

— Ką darai dienų dienas? — pasiteiravo jis. 

— Kai ką bandau išsiaiškinti, — atsakė Anika. 

— Juk nesusitikinėji su kuo nors kitu? —- paklausė jis. 

„Anika beviltiškai skėstelėjo rankomis. 

— Oi, prašau, tik nereikia! — pasakė ji. - Net jei manai, kad aš 
nieko verta žurnalistė, atsiranda žmonių, kurie mano, kad aš visai 
nebloga... | 

Jis ją nutraukė apkabindamas. 

— Nemanau, kad tu nieko verta, - tvirtino vyras. — Veikiau prie- 
šingai. Nervina, kai girdžiu, kokias nesąmones jie apie tave vapa- 
lioja per radiją. Žinau, kokia tu puiki. 

Jie ilgokai ir stipriai pasibučiavo. Svenas pabandė atsegti jos 
džinsus. 

— Ne, - stumdama nuo savęs jį sustabdė Anika. — Turiu eiti, jei 
noriu... 


Svenas ją pertraukė pradėjęs bučiuoti ir pasiguldė ant lovos. 

Viso formato pagrindinių naujienų laikraščių archyvas buvo ša- 
lia įėjimo į Evening Post. Anika pro duris nuskubėjo nepakeldama 
akių į gretimą įėjimą. Nenorėjo sutikti pažįstamų, taigi prasmukusi 
pro priimamąjį dingo tarp laikraščių lentynų. Trejetas senyvo am- 
žiaus vyriškių buvo susispietę prie pagrindinio stalo mikrokortos 
skaitytuvų, taigi Anika rankinę pasidėjo ant mažesnio staliuko. 

1973 metų devintas People in Focus numeris buvo išleistas ge- 
gužės pradžioje. Ji pasiėmė šio rytinio laikraščio tų metų balan- 
džio mėnesio numerius ir pradėjo sklaidyti. Tai buvo nelabai daug 
žadantis reikalas, tą reikėjo pripažinti. Ji iš bloknoto išsiplėšė lapą 
popieriaus ir jį pasidėjo priešais. 

Vidaus archyvas, Grevgatano 24. 

Užsienio archyvas, Valhalavegeno 56. 

Laikraščio lapai buvo pageltę, vietomis apiplyšę. Tekstas buvo 
smulkus ir sunkiai įskaitomas: tai negalėjo būti didesnis nei sep- 
tintas šriftas. Kalba — nerišli ir nenuosekli. Mados skelbimai Ani- 
ką privertė nusijuokti: aštunto dešimtmečio pradžioje žmonės iš 
tiesų atrodė absurdiškai. 

Vis dėlto straipsnių turinys atrodė stebėtinai panašus. Mili- 
jonams žmonių grėsė badas Afrikoje, jauniems žmonėms buvo 
sunku prisitaikyti darbo rinkoje. Lasė Helstriomas buvo sukūręs 
televizijos filmą „Pas tave, pas mane ar išsiskirstome?“ Žinoma, 
tuo metu vyko pasaulio ledo ritulio čempionatas ir Olofas Palmė 
pasakė kalbą Kungelve. Tais metais vyko karas Vietname ir Kam- 
bodžoje, Vašingtone kilo Votergeito skandalas. Anika atsiduso. 
Nė žodžio apie tai, ko ieškojo. | 

Pabandė peržiūrėti kitą krūvą, paliko balandžio 16-30 d. ir 
ėmėsi balandžio 1-15 d. 

Pirmadienio, balandžio 2 dienos, numeris buvo panašus į 


kitus. Kambodžos nereguliariosios kariuomenės kariai užpuo- 

lė vyriausybės pajėgas Pnompenyje. Danų teisininkas Mogensas 
Glistrupas sulaukė didžiulės sėkmės su savo iš vieno asmens su- 
daryta Pažangos partija. Buvęs JAV generalinis atornėjus Džonas 
Mičelas sutiko liudyti Senato bylos svarstyme. Galų gale, septy- 
niolikto puslapio apačioje, šalia straipsnio „Šiaurės pašvaistę gali- 
ma pamatyti ir Stokholme“, buvo jis: PASLAPTINGAS ĮSILAU- 
ŽIMAS Į BIURĄ. 

Anikos pulsas padažnėjo, rodės, jis skambėjo visoje patalpoje. 

Trumpame pranešime buvo teigiama, kad į įstaigą Grevgatane 
24 numeriu pažymėtame pastate savaitgalį, greičiausiai sskmadie- 
nio naktį, buvo įsilaužta ir kažko ieškota. Keista tai, kad vėliau 
nieko nepasigesta. Nepaliesta jokia įranga, tačiau išverstos visos 
spintos ir stalčiai. 

„Žinau, kas pavogta, — pagalvojo ji. — Po galais, tiksliai galiu 
pasakyti, kas paimta!“ 

Tęsinį ji rado antroje laikraščio dalyje, viršutiniame kairiaja- 
me trisdešimt ketvirto puslapio kampe. Savaitgalį žalos padaryta 
įstaigai Valhalavegeno 56. Tai buvo trumpas pranešimas, įsisprau- 
dęs tarp princo Karlo Gustavo nuotraukos, kurioje jis laikė dvi 
Miorumsono upėje pagautas lašišas, ir straipsnio, skelbiančio, kad 
Bilesholme ketinama uždaryti kompaniją „Gullhiber AB“. 

Akivaizdu, kad ryšio tarp dviejų įsilaužimų niekas neįžvelgė. 
Galbūt net ir policija. 

Anika pasidarė abiejų straipsnių kopijas ir laikraščius padėjo 
atgal į lentyną. 

„Einu teisingu keliu“, — pagalvojo ji. 

Tada įsėdusi į 62 maršruto autobusą, nuvažiavo į Hantverkar- 


gataną. 

Svenas buvo išėjęs, o Patricija dar miegojo. Pasiėmusi užrašus, 
Anika svetainėje prisėdo prie telefono. 

„Kokios yra užsienio prekybos ministro pareigos?“ — pasirašė 
ji ir atsiduso. 

Greičiausiai prekyba, eksportas. Prekybos su kitomis šalimis 
skatinimas. Kokios tuomet valstybės finansuojamos institucijos 
galėtų apmokėti jo keliones? 

Ji užsirašė: „Švedijos prekybos taryba“. 

Ką iš tiesų eksportuoja Švedija? Automobilius. Medieną. Po- 
pierių. Geležies rūdą. Elektros energiją. Galbūt branduolinės 
energijos technologijas? 

„Branduolinės energijos inspekcija“, — užsirašė ji. 

Kas dar? Vaistai? 

„Nacionalinė sveikatos ir socialinės rūpybos taryba“, — užra- 
šuose pridūrė Anika. 

Ginklai? Taip, užsienio prekybos ministras turėtų būti atsakin- 
gas už ginklų eksportą. 

„Karo priemonių inspekcija“, - dar pasižymėjo ji ir peržiūrėjo 
sąrašą. Tai buvo tik tai, ką galėjo sugalvoti, o juk turėtų būti dar 


daugybė organizacijų, apie kurias net nežinojo. 

Nusprendusi, kad neverta atidėlioti, ji surinko Švedijos preky- 
bos tarybos numerį. 

Viešųjų ryšių atstovo tą dieną darbe nebuvo, todėl į skambutį 
atsiliepė kažkokia moteris. 

— Mes nesame valstybės finansuojama įstaiga. Todėl iš mūsų 
jokių dokumentų gauti negalėtumėte, - glaustai paaiškino ji. 

— Jūs tuo visiškai tikra? — dar pasitikslino Anika. - Ar manote, 
kad jūsų viešųjų ryšių atstovas galėtų man perskambinti? 

Ji paliko savo vardą ir telefono numerį. 

— Perduosiu jūsų žinutę, tačiau atsakymas bus toks pat, — ne- 
patenkinta tarė moteris. 

„Kalė“, - pagalvojo Anika. 

Tada ji susirado Branduolinės energetikos inspekcijos numerį 
ir pasižymėjo, kad ji buvo įsikūrusi Klarabergo viaduke 90. Ši 
įstaiga dirbo nuo 12:30 val., telefonų knygoje nebuvo Karo prie- 
monių inspekcijos numerio, taigi Anika paskambino į informa- 
ciją. 

— Jie pakeitė pavadinimą į Strateginių produktų inspekciją, — 
pasakė „Ielia“ atsiliepusi moteris. 

Nacionalinės sveikatos ir socialinės rūpybos tarybos registrato- 
rius pietavo. Anika atsiduso, padėjo rašiklį ir atsilošė ant sofos. 


Gal buvo metas ir jai ko nors užvalgyti. 


Klarabergo viaduke 90, prie tilto, Kungsholmeno pusėje buvo 
gana neseniai išdygęs pastatas stikliniu fasadu. Anika sustojo prie 
durų ir perskaitė sąrašą čia įsikūrusių kompanijų ir įstaigų: „Amu 
Group“, Nacionalinė aplinkos apsaugos taryba, Branduolinės 
energetikos inspekcija, Strateginių produktų inspekcija (SPI). 

„Puiku, du kiškiai vienu šūviu“, - pagalvojo Anika. 

Ji paskambino į Branduolinės energetikos inspekciją, bet nie- 
kas neatsiliepė. Tada pabandė persivadinusią ginklų inspekciją. 

— A pastatas, penktas aukštas, — per vidinio ryšio telefoną pasi- 
girdo kiek dvejojantis balsas. 

Išlipusi iš lifto penktame aukšte, Anika atsidūrė veidrodinia- 
me koridoriuje, kuriame pažiro jos kūno kopijos: sienos buvo pa- 
dengtos nugludintu plienu. Durys čia tebuvo vienos, ant jų buvo 
pažymėta SPI. Ji paspaudė skambutį. 

— Su kuo norite susitikti? 

Duris atidariusi šviesiaplaukė moteris buvo draugiška, bet ap- 
dairi. 

Anika apsižvalgė. Organizacija buvo nedidelė. Į abi puses drie- 
kėsi koridoriai. Priimamojo nebuvo, duris atidariusi moteris grei- 
čiausiai dirbo arčiausiai įėjimo esančiame kabinete. 

— Esu Anika Bengtzon, — nervingai prisistatė. —- Norėčiau per- 
žvelgti kai kuriuos viešus dokumentus. 

Šviesiaplaukė sunerimo. 

— Apie devyniasdešimt procentų mūsų dokumentų klasifikuo- 
jami kaip slaptieji, — apgailestaudama pasakė ji. — Tačiau galite 
palikti prašymą ir pasidomėsime, ar galime jums leisti peržvelgti 
bylas. 

Anika tyliai atsiduso. Na, žinoma. Tai ir pati žinojo. 

— Ar turite archyvarą? — pasiteiravo ji. 

— Taip, be abejo, - pamojusi į koridorių pasakė moteris. - Jos 
kabinetas štai ten, durys koridoriaus gale. 

— Archyvų turbūt čia nelaikote? — jau rengdamasi išeiti dėl visa 
ko paklausė Anika. 

— Laikome, jie visi čia, — patvirtino moteris. 


Anika stabtelėjo. 

— Vadinasi, turėtumėte bet kurią penkių ar šešių savaičių senu- 
mo paraišką kelionės išlaidoms padengti? 

- Taip, bet ne archyvuose. Aš atsakinga už kelionės išlaidas. Šią 
informaciją saugau savo kabinete iki finansinių metų pabaigos. 
Taip pat užsakinėju keliones, jų pasitaiko daugiau, nei galėtumėte 
pamanyti. SPI dalyvauja daugybėje tarptautinių susirinkimų bei 
viršūnių susitikimų. 

Anika pažvelgė į moterį. 

— Ar kelionės išlaidos priskiriamos prie slaptosios informaci- 
jos? 

— Ne, - atsakė darbuotoja. — Jos patenka į dešimt procentų 
viešai prieinamos informacijos. 

— Kaip dažnai vyriausybės ministrai dalyvauja susitikimuose 
užsienyje? : 

— Kiek ir bet kurios srities ministras dalyvauja inspekcijos vei- 
kloje, paprastai jų išlaidomis pasirūpina Užsienio reikalų minis- 
terija. 

— O jei kur nors vyksta užsienio prekybos ministras? 

— Net ir tokiu atveju rūpinasi Užsienio reikalų ministerija. 

— Tačiau jis iš tikrųjų priklauso Ūkio, energetikos ir susisieki- 
mo ministerijai. 

— A, tokiu atveju išlaidomis pasirūpinama čia. 

— Visomis? — pasiteiravo Anika. 

Moteris staiga tarsi puolė teisintis. 

— Na, galbūt ne visais atvejais, - patikslino ji. 

Anika susikaupė ir nurijo seiles. 

— Mane domina, ar jums buvo pateikta paraiška padengti Kris- 
terio Lundgreno išlaidas šių metų liepos 27-ąją ir 28-ąją? 

Moteris į Aniką pažiūrėjo ir susimąstė. 


— Taip, — pripažino ji, — iš tiesų, tokią gavome. 

Anika sumirksėjo. 

— Puiku! Ar galėčiau ją pamatyti? 

Moteris apsilaižė lūpas. 

— Man turbūt pirma teks dėl to pasitikslinti su savo viršinin- 
ku, - tarė ji ir pasuko link savo kabineto. 

— O kodėl? - nesuprato Anika. — Juk sakėte, kad paraiškos 
išlaidoms padengti yra viešas dokumentas. 

— Taip, bet ši yra kiek ypatinga. 

Anika pajuto, kaip ausis užgula širdies plakimas. 

— Kuria prasme? 

Moteris kiek sudvejojo. 

— Žinote, - tarė ji. — Jei paraišką išlaidoms padengti pateikia mi- 
nistras, ypač kai jos nesitiki, tai, švelniai tariant, kiek nustebina. 

— Ką jūs tada darėte? — paklausė Anika. 

Moteris atsiduso. 

— Ją nunešiau savo viršininkui. Jis paskambino kažkam į mi- 
nisteriją ir gavo oficialų leidimą. Apmokėjau išlaidas maždaug 
prieš savaitę. 

Anika vėl nugurkė seiles. Jos burna buvo visiškai išdžiūvusi. 

— Ar galėčiau gauti sąskaitų ir bilietų kopijas? 

— Aš iš tiesų pirma turėčiau pasiklausti savo vadovo, — pasakė 
moteris ir dingo savo kabinete. 

Po kiek laiko ji vėl pasirodė ir nuskubėjo tolyn koridoriumi. 
Po maždaug trisdešimties sekundžių sugrįžo ir Anikai padavė kelis 
atšviestus lapus. 

— Štai, - šypsodamasi tarė ji. 

Anika virpančiomis rankomis paėmė dokumentus. 

— Kur jis keliavo? — paklausė ji peržvelgdama lapus. 

— Jis skrido į Taliną Estijos oro linijomis liepos 27-osios vakarą 


ir privačiu lėktuvu grįžo tą patį vakarą, nusileido Barkarbio oro 

uoste. Privatus lėktuvas priklauso Estijai. Norite, kad sumą pa- 
versčiau Švedijos kronomis? 

— Dėkoju, bet nereikia, - pasakė Anika. 

Ji spoksojo į kredito kortelės sąskaitų kopijas. Jos buvo pateik- 
tos liepos 30 dieną. Ministras lėktuvą buvo išsinuomojęs naudo- 
damasis vyriausybės „Eurocard“ kortele. Anika vėl tikėjosi išvysti 
tą patį į voratinklį panašų parašą, kurį matė ant „Klubo šeši“ išra- 
šytos sąskaitos, bet šis buvo apvalus ir kiek vaikiškas. 

— Labai dėkoju, — pasakė Anika ir nusišypsojo moteriai. - Net 
neįsivaizduojate, kiek daug man tai reiškia. 


— Nėra už ką, - atsakė ji. 

Pėdos dunksnojo asfaltą, tačiau jai rodės, kad neliečia žemės. 
Žingsniavo tarsi ant mažyčių oro pagalvių, pakylėta krūtinėje ne- 
suturėjo juoko. 

„Tas apgailėtinas senas šykštuolis - žinoma, kad tiesiu taikymu 
nudūmė susigrąžinti išleistų pinigų!“ 

Žingsniuodama namo link Hantverkargarano ji tarsi plaukte 
plaukė. Buvo teisi! Ministras kažkur skrido ir visais įmanomais 
būdais stengėsi to neatskleisti, kad ir ko tai būtų pareikalavę. 

„Mulkis, - pagalvojo Anika. - Dabar viskas su juo aišku.“ 

Vos pravėrusi buto duris, išgirdo skambantį telefoną ir nusku- 
bėjo atsiliepti. 

— Laba diena, taip, aš Švedijos prekybos tarybos viešųjų ryšių 
atstovas, — labai aiškiai tardamas balses prisistatė vyras. — Kiek 
žinau, jūs norėjote peržiūrėti kai kuriuos mūsų dokumentus. 

Anika susmuko ant sofos nenusivilkusi palto ir vis dar laiky- 
dama rankinę. 

— Man sakė, kad taryba nėra valstybės finansuojama instituci- 


ja, todėl tai būtų neįmanoma, —- pasakė Anika. 

— Na, jei prašymą pateiktumėte raštu, mes jį užregistruotu- 
me ir nuspręstume, ar galime dokumentus viešinti, ar negalime. 
Nors, aišku, kai kurios mūsų bylos yra konfidencialios. 

„Na ką, pakeitėte giesmelę“, - pagalvojo Anika. 

— Labai ačiū jums už skambutį, — pavargusi padėkojo Anika. 

Moteris, su kuria kalbėjosi prieš tai, pasirodo, buvo neteisi, 
tačiau Anika dabar tikrai nenorėjo švaistyti laiko piktindamasi vi- 
siškų nuoseklaus mąstymo trūkumu. 

Dauguma žmonių vis dar nesuvokė, jog, kalbant apie spau- 
dos laisvę, atvirumo principas yra puoselėjamas konstitucijos. Bet 
koks valstybės finansuojamos organizacijos saugomas dokumen- 
tas pageidaujant turėjo būti prieinamas, jei prieš tai nebuvo pa- 
skelbtas konfidencialiu. 

„Jei visi akylai stebėtume, kas vyksta aplink, — pamanė Ani- 
ka, — tuomet viskas vyktų sklandžiai.“ 

Ji pakilo, nusimetė paltą, pasidėjo rankinę, tada paskambino 
„Cherry group“ kompanijoms pasiteirauti, ar neatsirastų darbo 
viename jų kazino. 

— Laisvų darbo vietų neturime, — tvirtino personalo vadovas. — 
Bandykite kitą pavasarį. 

Tikrovė tvoskė tiesiai į paširdžius. Anika padėjo telefoną ir su- 
simąstė. O ką daryti dabar? 

Nerasdama sau vietos ji atsistojusi nuėjo į virtuvę atsigerti van- 
dens ir patikrino Patricijos kambarį. 

Mergina prasižiojusi saldžiai miegojo. Anika stovėjo ir į ją ke- 
lias minutes žiūrėjo. 

„Patricija žino daug daugiau, nei man sako, — pagalvojo ji. — 
Juokinga, kad policija nežino, kur ji gyvena.“ 


Tyliai uždariusi duris, sugrįžo prie telefono. Kju atsiliepė. 

„Žž Žinoma, tave atsimenu, — tarė jis. — Tu šniukštinėjai apie 
Jozefinos Liljeberg bylą. 

— Taip, tada dirbau žurnaliste, - pasakė Anika. - Daugiau tuo 
nebeužsiimu. 

— Supratau, — suintriguotas kalbėjo detektyvas. — Ko tuomet 
man skambini? 

— Žinau, kur yra Patricija. 

— Kas? 

Akimirką ji liko be žodžių. 

— Jozefinos kambario draugė. 

— A. Ir kurgi? 

— Mano namuose. Mes kartu gyvename. 

— Tai man kai ką primena, - pasakė detektyvas. — Pasisaugok. 

— Nebūkite juokingas, — atsikirto Anika. - Man įdomu, kaip 
tyrimo reikalai. 

Vyras nusijuokė. 

— Iš tikrųjų? 

— Žinau, kad ministras tą naktį buvo Taline, — pasakė Anika. — 
Kažin, kodėl jis nenori, kad kas nors tai sužinotų? 

Detektyvo juokas jau buvo nuščiuvęs. 

— Po šimts kelmų, tu tikras velniūkštis, vis ką nors iš kažkur 
atkapstai, — pasakė jis. — Iš.kur apie tai sužinojai? 

— Manau, jūs visa tai jau seniai žinojote? 

— Be abejonės. Žinome daug dalykų, kurių nenutekiname 
spaudai. 

— Ar žinote, ką jis ten veikė? 

Detektyvas kiek sudvejojo. 

— Ne, to nežinome, - atsakė jis. — Tai jau už tyrimo ribų. 


— Ber turbūt apie tai pagalvojote? — pasiteiravo Anika. 

— Ne, iš tikro ne, — tvirtino detektyvas. — Greičiausiai koks 
nors politinis susitikimas. 

— Penktadienio vakarą? 

Abu jie nutilo. 

— Man neįdomu, ką veikė ministras, — atšovė detektyvas. — 
Vienintelis mane dominantis dalykas — rasti kaltininką. 

— Ir jis ne Kristeris Lundgrenas? 

— Ne. 

— Ši byla, anot jūsų, baigta? — pasakė Anika. 

Kju atsiduso. 

— Ačiū, kad informavai apie Patriciją, - pasakė jis. - Na, mes jos 
visai nepasiilgome, bet niekada negali žinoti, kada gali prireikti. 

— Ar nieko man negalite papasakoti apie bylą? — neatlyžo Ani- 
ka. 

— Tu ir taip žinai viską, ką galėčiau pasakyti. Na, turiu daug 
darbo... 


Jie baigė pokalbį. Anika susmuko ant sofos ir užsimerkė. Turė- 


jo viską permąstyti. 


— Ar turite minutėlę? 

Andersas Šiumanas pakėlė akis. Tarpduryje įkišusi galvą stovė- 
jo Berit Hamrin. 

— Žinoma, — atsakė redakcijos vadovas ir ekrane spragtelėjo 
užsaugoti dokumentą. — Užeikite. 

Berit atsargiai uždarė duris ir prisėdo ant odinės sofos. 

— Kaip sekasi? — paklausė ji. 

— Gerai, - atsakė Šiumanas. — Šį laivą sunkoka išjudinti. 

Berit nusišypsojo. 

— Ne taip lengva jį pasukti teisinga kryptimi, - sutiko ji. — Ta- 


čiau žinokite, jog manau, kad elgiatės teisingai. Tai, ko siekiate 

skatindamas faktų tikrinimą bei didesnį sąmoningumą, mūsų iš- 
likimui yra gyvybiškai svarbūs dalykai. 

Vyras atsiduso. 

— Džiaugiuosi, kad kai kas su manimi sutinka, — tarė jis. — Kar- 
tais to visai nejaučiu. 

Berit patrynė delnais. 

— Na, - pradėjo ji, — pastaruoju metu vis mąsčiau apie krimi- 
nalinių naujienų skyrių. Dabar, kai Šiolanderis perėjo į politinių 
naujienų komandą, turime laisvą vietą. Ar jį kas nors pakeis? 

Šiumanas pasisuko į lentyną ir išėmė aplanką. Jį atidžiai per- 
žiūrėjo. 

— Ne, - galiausiai pasakė jis. — Vadovybė nusprendė, kad Šio- 
landeris liks, kur yra, taigi kriminalinių naujienų skyrius turės ap- 
sieiti su jumis ir dviem kolegomis. Vyriausiasis redaktorius mano, 
kad su kriminalinėmis naujienomis kol kas turime neskubėti. Jis 
vis dar kiek sukrėstas dėl mūsų išsišokimo su „Klubu šeši“. 

Berit prikando lūpą. 

— Mano nuomone, jis daro klaidą, - atsargiai pasakė ji. — Ne- 
manau, kad krizę įveiksime stabdydami. Kaip tik tikiu, kad turi- 
me viską paskubinti. Apginti savo pozicijas ir susitelkti į nuodu- 
gnų straipsnių rengimą. O to padaryti neįmanoma, turint tokias 
darbuotojų pajėgas, kokios yra šiandien. 

Andersas Šiumanas palinksėjo. 

— Taip, iš tikrųjų su jumis sutinku, — pasakė jis. - Tačiau, esant 
dabartinei padėčiai, nieko panašaus pajudinti negaliu. Iš pradžių, 
kaip teigiate, tai pareikalaus nemažos reorganizacijos bei paskirti 
naują Žmogų. | 

— Turiu pasiūlymą, — tarė Berit ir redakcijos vadovas nusišyp- 
sojo. 


— Aš ir pamaniau, kad turite, — teigė jis. 

Berit atkuto. 

— Anika Bengtzon yra ypač nuovoki jauna moteris. Ji viską 
mato kitu kampu, originaliai mąsto. Kartais gal kiek perlenkia 
lazdą, tačiau su tuo galima susitvarkyti. Manau, turime pabandyti 
jai rasti darbo. 

Redakcijos vadovas skėstelėjo rankomis. 

— Apgailestauju, — tarė jis, — bet šiuo metu ji, kaip kriminalinių 
naujienų žurnalistė, darbą yra baigusi. Vyriausiasis redaktorius 
persikreipia vos išgirdęs jos vardą. 

— Kai buvo paskirtas Karlas Venergrenas, už ją bandžiau gerokai 
pakovoti ir man tai vos nekainavo kėdės. Man pritarė Jansonas, 
tačiau likusioji vadovybės komanda tada norėjo jos atsikratyti. 

— Tą jūs ir padarėte, — aštrokai pabrėžė Berit. 

Šiumanas gūžtelėjo pečiais. 

— Taip, — patvirtino. — Tačiau tai jos nesužlugdė. Kalbėjomės 
prieš jai išeinant — taip, ji buvo pikta, tačiau atrodė, kad viskas jai 
bus gerai. 

Berit atsistojo. 

— Vakar vakare susitikau su Anika, — išklojo moteris. — Ji kai ką 
turi. Kažką sužinojo apie IB istoriją, tačiau negalėjau išsiaiškinti, 
ką konkrečiai. 

— Mielai gali medžiaga pasidalyti kaip nepriklausoma žurnalis- 
tė, - pasiūlė Andersas Šiumanas. 

Berit šyptelėjo. 


— Gerai, perduosiu jai tai, jei pamatysiu. 


Patricija pasibeldė į Anikos kambario duris. 

— Atleisk, — pasakė ji, — bet neturime maisto, o tavo eilė apsi- 
pirkti. 

Anika padėjo skaitomą knygą ir pakėlė akis. 

— Hmm... - numykė ji. - Neturiu pinigų. 

Patricija susikryžiavo rankas. 

— Na, tada tau pars laikas susirasti darbą, - tarė mergina. 

Anika atsistojo ir jos nuėjo į virtuvę. Šaldytuve buvo tuščia, 
išskyrus skardinę sardinių. 

— Velnias, — nusikeikė Anika. - Skambinau į „Cherry“, bet jie 
laisvų vietų neturi iki kito pavasario. 

— Ar bandei laikraštyje? — paklausė Patricija. 

— Dar ne. 

— Gal galėtum susirasti žurnalistės darbą. 

— Aš nebe žurnalistė, — atžariai nukirto ji, įsipylė į stiklinę van- 
dens ir prisėdo už stalo. 

— Gerai, tuomet įsidarbink klube, — atsisėdusi priešais pasiūlė 
Patricija. - Mums reikia krupjė. 

— Nagi, juk negaliu dirbti sekso klube, — atsigėrusi vandens 
pasakė Anika. 

Patricija kilstelėjo antakius ir Aniką nutvilkė pašaipiu žvilgs- 
niu. 

— Manai, kad esi geresnė nei mes su Jozefina? Ar tau jis per 
prastas? 

Anika pajuto, kaip rausta. 

— Nenorėjau to pasakyti. 

Patricija palinko į priekį. 

— Mes ne kekšės. Mes net ne nuogos. Aš vilkiu raudoną bikinį, 
jis labai padorus. Turi nemažas krūtis, galėtum apsivilkti ką nors 
Jozefinos. Jos apranga mėlyna. 

Anika dar labiau išraudo. 

— Ar tu kalbi rimtai? — negalėjo patikėti ji. 

Patricija prunkštelėjo. 

— Didelio čia daikto. Bet prieš tai turiu pasitarti su Joakimu, aš 


nieko nesprendžiu. Nori, kad su juo pakalbėčiau? 

Anika sudvejojo. 

„Tai man suteiktų galimybę iš arčiau apsižvalgyti aplinkoje, 
kurioje ji dirbo, — mąstė moteris. — Kartu pažinčiau jos vaikiną 
bei viršininką. Bet tam turėčiau vilktis jos liemenėlę ir kelnai- 
tes...“ 

Nuo šios minties kūnu per tarpkojį nubėgo šiurpuliukas ir ją 
užliejo tiek jauduliu, tiek gėda. 

Anika linktelėjo. 

— Gerai, — tarė Patricija. — Jei miegosi, kai grįšiu, paliksiu tau 
raštelį. 

Tai pasakiusi, ji išsiruošė į darbą. 


Anika jai išėjus dar ilgokai sėdėjo virtuvėje prie stalo. 


Devyniolika metų, penki mėnesiai ir dvi dienos 


Įžvalga niekada pigiai neatsieina. Patirtis niekada nenueina vel- 
tui. Atėjus laikui susimokėti, kaina visada atrodo per didelė, gerokai 
per didelė. Bet mes vis tiek stojame atkišę savo kredito korteles, skolon 
perkame emocinę laimę, už kurią vėliau turime susimokėti. 

Kai pagaliau suvedame sąskaitas ir padengiame skolas, visada 
pagalvojame, kad vertėjo stengtis. Tai mano paguoda šiandieną, nes 
aš apsisprendžiau. Žinau, ką turiu daryti. Ištraukiau savo kredito 
kortelę ir išsigryninau sielą. 

Tai beveik įvyko vakar. Nelabai pamenu priežasties; jis kažko ne- 
rado, ieškojo kažko, ką, sakė, aš greičiausiai išmetusi. Žinoma, tai 
buvo netiesa ir, aišku, jis tai taip pat žinojo. 

Žinau, ką turiu daryti. Aš priremta prie sienos. 


Turiu stoti su juo akistaton ir žinau, kad man tai kainuos. 


Nes jis sako, 
kad niekada 


manęs nepaleis. 

Ant stalo gulėjo perlenktas raštelis, kuriame buvo tik dvi rai- 
dės - OK. 

Anika pasipurtė ir pasimuistė, tada skubriai raštelį išmetė. Vir- 
tuvėje pasirodė nuogas, susivėlęs Svenas. Anika nesusilaikė nenu- 
sišypsojusi. 

— Atrodai kaip mažas berniukas, — pasakė ji. 

Jis ją pabučiavo. 

— Ar čia yra gerų vietų pabėgioti? 

— Rimtų vietų gal ir nėra, bet yra neblogas keliukas per visą 
Kungsholmeną. Bėgimui jis visai nieko. 

— Kas paskutinis — skystablauzdis, - pasakė Svenas ir išskubėjo 
į koridorių susirasti bėgimo aprangos. 

Visą kelią jie bėgo kartu. Žinoma, Svenas laimėjo, bet Anika 
nuo jo nelabai atsiliko. Tada jie pasimylėjo duše gretimame pasta- 
te — tylutėliai ir apdairiai, kad niekas nesuuostų. 

Sugrįžus į namus, Anika išvirė kavos. 


— Kitą savaitę vėl prasideda mokymai, — tarė Svenas. 

Anika įpylė du didelius puodelius kavos ir atsisėdo priešais jį. 

— Aš čia kiek ilgiau pasiliksiu, — tvirtino ji. 

Svenas pasimuistė kėdėje. 

— Aš apie kai ką kurį laiką mąsčiau, — pasakė jis. — Argi ne 
kvaila, kad Helefošnese turime atskirus butus? Kartu galėtume 
išsinuomoti keturių kambarių butą ar net nusipirkti namą. 

Anika atsistojo ir atsidarė šaldytuvą. Jis buvo toks pat tuščias, 
kaip ir praeitą vakarą. 

— Nenorėtum nueiti šio to nupirkti? — paklausė ji. — Čia netoli, 
skvere, yra prekybos centras. 

— Ar visai negirdėjai, ką tau sakiau? — sukluso Svenas. 

Ji su atodūsiu atsisėdo. 

— Girdėjau, — tarė, — bet nemanau, kad tu išgirdai, ką tau sa- 
kiau aš. Ketinu kurį laiką pasilikti čia. 

Vyras įsispoksojo į kavą. 

— Kiek laiko? 

Anika kelis kartus giliai įkvėpė. 

— Nežinau, - pasakė ji. — Bent jau kelias savaites. 

— O kaip tavo darbas? 

— Aš atostogauju. 

Svenas palinko virš stalo ir ranką uždėjo ant jos rankos. 

— Aš tavęs pasiilgau, — tarė jis. 

Kelis kartus spustelėjusi jo pirštus, Anika atsistojo ir nuo džio- 
vyklės šalia praustuvės surinko tuščias skardines — vėliau jas galės 
priduoti. 

- Jei neini į parduotuvę, nueisiu pati, — pasakė ji. 

Svenas atsistojo. 

— Po galais, manęs visiškai nesiklausai, — pasakė jis. - Noriu, 
kad apsigyventume kartu. Noriu, kad susituoktume. Noriu, kad 


turėtume vaikų. 

Anika nunarino rankas ir spoksojo į sustatytas skardines. 

— Svenai, — pradėjo ji, — aš tam nepasirengusi. 

Jis kilstelėjo rankas. 

— Ko lauki? Juk sakau, kad aš to noriu. 

Bandydama išlikti rami, Anika į jį įdėmiai pažiūrėjo. 

— Tik sakau, kad pirma noriu čia kai ką baigti. Aš turiu darbo 
ir tai gali kiek užtrukti. 

Jis žengtelėjo link jos. 

— O aš tau sakau, kad noriu, jog sugrįžtum į namus. Dabar. 
Šiandieną. 

Ji įdėjo į krepšį paskutinę kokakolos skardinę, ant grindų iš- 
varvėjo keli paskutiniai lašai. 

— Puiku, dabar tu mangs visiškai nesiklausai, — rėžė ji ir išėjo 
iš virtuvės. Užsimetusi paltą išėjo į Kungsholmstorgo skvero pre- 
kybos centrą. Iš tikrųjų jis Anikai nepatiko — buvo užgriozdintas, 
netvarkingas ir nepatogus. Ten buvo nežinia kiek rūšių česnakų, 
bet nė vieno vonios kaiščio. Moteriai įėjus su tuščių skardinių ir 
plastikinių butelių krepšiais, darbuotojai kreivai pašnairavo. Ji į 
juos nekreipė dėmesio: už gautus pinigus galės nusipirkti raikytos 
duonos ir dėžutę kiaušinių. 

Kai sugrįžo, bute buvo tylu ir tuščia. 

Spintelėje radusi butelį aliejaus ir skardinę grybų, ji su jais pasi- 
kepė tris kiaušinius ir pasigamino gerą porciją omleto. Valgydama 
spoksojo į priešais esantį namą, tada nuėjo prigulti ir gulėdama 


žiūrėjo į lubas. 

Patricija „Klubo šeši“ duris atrakino raktu bei kodu. 

— Turėsi savo, — per petį pasakė ji. 

Anika stovėjo sutrikusi, krūtinėje kalė širdis. Ji savo sprendi- 
mui viduje priešinosi visa esybe. 

"Tamsa viduje pasitiko raudonu atspalviu, link šviesos žemyn 
vedė įviji laiptai. 

— Atsargiai, — perspėjo Patricija. - Turėjome lankytojų, kurie 
ant jų vos neužsimušė. 

Anika nervingai įsitvėrė į porankį ir lėtai nusileido į pogrindį. 

„Pornografijos pelkė, - pagalvojo ji. - Tai štai kokia ji. Gėda ir 
lūkesčiai, smalsumas ir pasibjaurėjimas.“ 

Koridoriuje priešais stovėjo ruletės stalas; netikėtai Aniką už- 
liejo keista ramybė ir pasitikėjimas. Čia buvo keli juodos odos 
krėslai, apvalus stalas ir nedidelis prekystalis su telefonu ir kasos 
aparatu. 

— Štai įėjimas, — parodė Patricija. — Čia viską prižiūri Sana. 

Anika dairydamasi nužvelgė baltai tinkuotas kiek purvinas 


sienas. Grindys buvo medinės, išklotos pigiais rytietiško stiliaus 

„IKEA“ kilimais. Lubose kabojo nuobodus raudonas šviestuvas, 
pro kurio gaubtą šviesa vargiai prasiskverbė. 

Už kasos buvo dvi į akis nekrintančios durys. 

— Tai persirengimo kambarys ir biuras, - pamojusi link jų pa- 
sakė Patricija. — Pradėsime nuo persirengimo. Aš tau išskalbiau 
Josės bikinį. 

Anika giliai įkvėpė ir užgniaužė liguisto jaudulio jausmą. Įė- 
jusi pro duris, Patricija įžiebė šviesą, kambarį užliejo šalta, balsva 
melsvuma. 

— Tai mano spintelė, - tarė Patricija. — Tu gali imti keturioliktą. 

Anika į spintelę įgrūdo savo rankinę. 

— Čia nėra užrakto, — nusistebėjo ir dėkojo Dievui, kad iš ran- 
kinės buvo išėmusi viską, kas galėjo ją išduoti. 

— Joakimas sako, kad mums nereikia jokių spynų, - pasakė 
Patricija. - Na štai, manau, kad tiks. 

Ji laikė dangaus mėlio blizgiais žvyneliais puoštą liemenėlę ir 
itin siauras kelnaites su juostele. Anika prieš paimdama įsivaizda- 
vo, kad medžiaga bus svilinamai karšta. Nusisukusi nusirengė. 

— Ten yra šokių aikštelė ir vieta privatiems pasirodymams, — 
aiškino Patricija ir iš savo spintelės pasiėmė plastikinį maišelį su 
kosmetika. — Aš atsakinga už barą, tai beveik nepozuoju. Josė 
daugiausia šoko, Joakimas jai neleido pozuoti. Labai dėl to pa- 
vydėdavo. 

Patricija nugaroje užsisegė savo raudoną liemenėlę su blizgiais 
žvyneliais, o Anika stebėjo, kaip ji susisuka kojines ir įsikiša į lie- 
menėlės vidų. 

— Joakimas mano, kad ji per maža, - paaiškino mergina ir už- 
darė spintelės duris. — Štai, imk šiuos batelius. 

Užsisegti liemenėlę Anikai sunkiai sekėsi — ją dėvėdavo labai 


retai. 

— O ar visos vilki bikinius? — paklausė ji. 

— Ne, - pradėjusi dažytis atsakė Patricija. - Daugelis merginų 
vaikšto visiškai nuogos, išskyrus šokėjas. Jos turi vilkėti siaurukes, 
nes Švedijoje negalima atlikti pasirodymo nuogai. 

Anika užgniaužė sukilusį nepatogumo jausmą, pasilenkė ir už- 
sisegė aukštakulnius, ant kurių vos galėjo pastovėti. 

— Kokie vyrai čia lankosi? 

Patricija dažėsi blakstienas. 

— Įvairiausi, — tarė ji. —- Na, manau, tie, kurie turi pinigų. Pa- 
prastai apie juos sprendžiu pagal kaklaraiščius: šiaip, tiesiog pra- 
mogai. Jie teisininkai, automobilių pardavėjai, direktoriai, polici- 
ninkai, nekilnojamojo turto agentai, švaros paslaugas teikiančių 
kompanijų darbuotojai, reklamos agentūrų, žiniasklaidos kom- 
panijų specialistai... 

Anika staiga nuščiuvo. Velnias, o kas, jei ateis kas nors, ką ji 
pažįsta? Apsilaižė lūpas. 

— Ar dažnai čia pasirodo kokių įžymybių? 

Patricija jai perdavė kosmetikos krepšį. 

— Štai, imk, — pasakė ji. — Tepkis gausiai. Taip, pasitaiko ir 
įžymybių. Vienas vyrukas iš televizijos čia lankosi reguliariai. Jis 
visada ateina persirengęs moterimi ir sumoka už dvi merginas, 
kurios su juo eina į privatų kambarį. Iki šiol per keturiasdešimt 
devynis apsilankymus jis išleido keturis šimtus šešiasdešimt tūks- 
tančių kronų. 

Anika pakėlė antakius prisiminusi pranešimus, kurių sulauk- 
davo iš skambinančių skandalų pardavėjų linija. 

— Kaip jis gali sau tai leisti? 

— Juk nemanai, kad už tai moka pats? 


Patricija nuo grimo kambario stalo paėmė ryšulį raktų. 

— Joakimas pasirodys vėliau. Paskubėk, aš tau viską aprodysiu ir 
prieš atvykstant kitoms merginoms paaiškinsiu apie kainas. Kaip 
konkrečiai dirbsi prie ruletės stalo, turėsi aptarti su Joakimu. 

Patricija pasiruošusi atsistojo prie durų. Anika paskubomis už- 
sitepė storą tamsiai žalių akių šešėlių sluoksnį, skruostus pasiraus- 
vino skaistalais ir pieštuku paryškino akis. 

— Įėjimas kainuoja šešis šimtus kronų, — tarė Patricija baks- 
nodama į kasą. — Svečiai panorėję gali susimokėti ir už privatų 
kambarį. Tai kainuoja dvylika tūkstančių kronų,-ir tada jie neturi 
mokėti už įėjimą. Prie baro išsirenka merginas. 

Anika buvo priblokšta. 

— Turi galvoje... čia viešnamis? 

Patricija nusijuokė. 

— Na, žinoma, kad ne. Merginos gali klientą liesti, masažuoti 
ir panašiai, bet jos niekada neliečia penio. Vyrukai turi savimi 
pasirūpinti, kol merginos prieš juos pozuoja atsitraukusios bent 
per du metrus. 

— Kam, po galais, mokėti dvylika tūkstančių kronų už mastur- 
baciją? — visiškai nesuprasdama paklausė Anika. 

Patricija gūžtelėjo. 

— Manęs to neklausk, — tarė ji. - Man nerūpi. Šiaip ar taip, aš 
būnu užsiėmusi savo reikalais prie baro. Štai čia biuras. 

Patricija su vienu iš raktų atrakino duris. Kambarys buvo pa- 
našaus dydžio kaip persirengimo patalpa ir jame stovėjo biuro 
baldai, kopijavimo aparatas bei seifas. 

— Galime jį palikti nerakintą, - pasakė Patricija. — Turiu užpil- 
dyti rugpjūčio baro sąskaitas. Joakimui reikia atlikti apskaitą iki 
šeštadienio. 

Tada jos nuėjo į pagrindinę striptizo salę ir Anika net žagtelėjo. 
Sienos ir lubos buvo dažytos juodai, o grindys išklotos tamsiai 


raudona kilimine danga. 

Visi baldai buvo juodi su chromo detalėmis, pigaus devinto 
dešimtmečio stiliaus. Palei sieną kairėje driekėsi ilgas baro stalas, 
o dešinėje — eilė juodai dažytų durų į privačius kambarius. Priešais 
buvo nedidelė scena, kurios centre nuo lubų iki grindų blizgė- 
jo chromo strypas, scenai suteikiantis gaisrinės įspūdį. Salė buvo 
belangė, o žemos, juodai dažytomis cementinėmis kolonomis pa- 
remtos kabamosios lubos dar labiau sustiprino pojūtį, lyg būtum 
bunkeryje. 

— Kas šiose patalpose buvo prieš tai? — pasiteiravo Anika. — Se- 
nas garažas? 

— Manau, kad taip, - pasakė Patricija eidama prie baro. — Au- 
tomobilių plovykla ir taisykla. Joakimas seną techninės apžiūros 
skylę pavertė sūkurine vonia. 

Ant baro mergina padėjo kelis butelius. 

— Gerai, — tarė ji. — Nealkoholinis šampanas — tūkstantis šeši 
šimtai kronų. Merginoms lieka dvidešimt penki procentai nuo 
pirmų parduotų butelių ir penkiasdešimt procentų nuo trečio bu- 
telio. 

Anika sumirksėjo storai nuteptomis blakstienomis. 

— Neįtikėtina, — nusistebėjo. 

Patricija pažvelgė į sceną. 

— Josei pardavimas gerai sekėsi, — prisiminė ji. — Ji čia buvo 
gražiausia mergina. Su klientais šampaną siurbčiodavo visą naktį, 
bet į privačius kambarius neidavo. Ir jie vis tiek už tai sumokėda- 
vo, nes ji buvo tikra gražuolė. 

Užplūdus emocijoms Patricijos akys sudrėko, ir ji paskubomis 
nurinko šampano butelius. 

— Jozefina turėjo būti turtinga, - pasakė Anika. 

— Vargiai, — suskubo paprieštarauti Patricija. — Jos pinigus pri- 


žiūrėjo Joakimas — sakė išsimokantis už jos krūtų didinimą. Štai 


— 448 — 


KLUBAS 69 


kodėl ji čia dirbo. Bet tik savaitgaliais, nes kitomis dienomis lan- 
kydavo mokyklą. 

— Ar Joakimas paima ir kitų merginų pinigus? 

— Ne, žinoma, kad ne. Visos merginos čia dirba dėl pinigų. Jos 
daug uždirba — iki dešimties tūkstančių per naktį be mokesčių. 

Anika prisimerkė. 

— O kaip į tai žiūri mokesčių inspekcija? 

Patricija atsiduso. 

— Šito aš nežinau. Finansais rūpinasi Joakimas ir Sana. 

— Bet jeigu apskaitoje užrašai, kiek bare įplaukia pinigų, jie 
būna apmokestinami? 

Patricija kiek suirzo. 

— Na, yra skirtingos apskaitos knygos, turėtum gi susigaudyti! 
Gerai, eime prie ruletės stalo? 

Anika stabtelėjo. 

— O kaip dėl manęs? Kiek gausiu aš? 

Patricija suraukė antakius ir nuėjo į prieangį. 

— Nežinau, ką galvoja daryti Joakimas, — pasakė ji. 

Anika pasisuko nugara į juodą, siaubingą, tamsią salę. Nusvir- 
duliavo su bateliais, kurių kulnai smigo į kilimą ir kėlė tamsiai 
raudono sintetinio pluošto debesėlius. 

Ruletės stalas greičiausiai buvo matęs ir geresnių dienų. Žalia 
gelumbė buvo pradeginta cigarečių ir pelenų. Žaidimo zona, to- 
kie pažįstami jos skaičiai ir kvadratėliai galiausiai ištirpdė Anikos 
nesaugumo jausmą. 

— Jį reikėtų gerai sutvarkyti, — pasakė ji apžiūrėdama stalą. 

Kai Patricija nuėjo atnešti šepečio, Anika ranka perbraukė stalo 
aukso spalvos kraštą. Greičiausiai viskas bus gerai, nėra čia taip jau 
blogai. Ji juk nedirbo sekso kambaryje, o ir prieangis labai stipriai 


nesiskyrė nuo Katrineholmo viešbučio „Town“ priimamojo. 

Patricija aprodė, kur kas sudėta, ir Anika nusivaliusi stalą išsi- 
ėmė žetonus. 

— Kodėl jie skirtingos spalvos? — pasidomėjo Patricija. 

— Žaidėjams išskirti, — paaiškino Anika palei ruletės kraštą dė- 
liodama žetonus po dvidešimt kiekvienoje krūvelėje. - Kur ka- 
muoliukas? 

— Yra du: vienas didelis, kitas mažas, — pasakė Patricija išėmusi 
kartoninę dėžutę. —- Nežinau, kurio reikia. 

Anika nusišypsojo ir abu kamuoliukus pasvėrė rankose. Šis 
veiksmas jai buvo puikiai pažįstamas ir suteikė pasitikėjimo. 

— Jie sukasi skirtingu greičiu, - paaiškino moteris. - Aš papras- 
tai renkuosi sunkesnį. 

Ji švelniai pasuko ruletę prieš laikrodžio rodyklę, tada nykščiu 
ir smiliumi suėmė sunkesnįjį kamuoliuką, palaikė jį prie ruletės 
krašto ir paleido suktis pagal laikrodžio rodyklę. Patricija net žag- 
telėjo. 

— Kaip tai padarei? — nusistebėjo ji. 

-— Visa paslaptis — riešas, — paaiškino Anika. - Kamuoliukas 
turi apsisukti bent septynis kartus, kitaip sukimas negalioja. Pa- 
prastai man pavyksta apie vienuolika kartų. 

Kamuoliukas ėmė suktis lėčiau ir galiausiai sustojo ties devy- 
niolika. Anika pasilenkė virš ruletės. 

— O kitą kartą turiu paleisti kamuoliuką nuo to skaičiaus, nuo 
kurio jį paėmiau, — pridūrė ji. 

— Kodėl? — paklausė Patricija. 

— Kad negalėtum apgaudinėti. 

— Iš kur žinai, kas ką laimėjo? 

Anika trumpai paaiškino, kas yra tiesus, perskirtas, gatvės, 
kampo, linijos ir kiti statymai, ką reiškia įvairios kombinacijos ir 


kokios skirtingos kiekvieno statymo galimybės. 

Patricija susiėmė už galvos. 

— O iš kur tada žinai, kiek tai sudaro? 

— Tai gana greitai paaiškėja, — aiškino Anika. — Iš pradžių už- 
tenka, kad nešlubuotų skaičiavimas mintinai, bet netrukus kom- 
binacijas įsimeni. 

Ji parodė, kaip dalijami laimėjimai: 

— Kiekvienoje krūvelėje yra po dvidešimt žetonų, pirštais 
braukdama per kraštus juos štai taip padalyk pusiau. 

Patricija susižavėjusi stebėjo, kaip mikliai dirba Anikos pirš- 
tai. 

— Vaje, atrodo, čia viskas taip sumanu, — pasakė ji. — Gal iš 
tikrųjų ir man vertėtų susidomėti rulete. 

Anika nusijuokė ir vėl paleido suktis kamuoliuką. 


Pradėjo rinktis merginos. 

Kai pradėjo rinktis vyrai, klubo administratorė Sana visiškai 
plika stovėjo prie kasos aparato. Jiems šypsojosi, Hirtavo pasako- 
dama, kaip netrukus bus pakedentos jų aistros. Anika jos balsą 
atpažino iš atsakiklio žinutės. 

Sanai įtikinus vyrus susimokėti, godūs klientų žvilgsniai nu- 
krypo į Aniką. Jų akys ją varstė tarsi kulkos, atrodė, jog liemenėlė 
tarsi susitraukia ir vis daugiau atsidengia krūtys. Anika nudelbė 
žvilgsnį į ruletės stalo gelumbėje išdegintas skylutes ir tvardė save, 
kad nepradėtų dangstytis rankomis. Niekam ruletė nerūpėjo. 

— Turi flirtuoti, — pasakė Sana grupelei italų verslininkų pra- 
dingus pagrindinėje salėje. — Po velnių, pasistenk būti kiek sek- 
sualesnė. 

Anika liko stovėti it kuolą prarijusi. 

— Man tokie dalykai nelabai sekasi, — kiek per aukštu balsu 
pasakė ji. 

— Pats laikas pramokti. Kokia nauda, jei čia stovėdama visai 
neišpeši pinigų. 


Anikos akys net žybtelėjo. 

— Stalas čia, šiaip ar taip, stovi, — rėžė ji. — Juk tau jokio skir- 
tumo, ar čia aš stoviu, tiesa? Nebent, žinoma, turiu susimokėti už 
deguonį. 

Jas nutilti privertė sodrus nuo laiptų pasigirdęs vyriškas juo- 
kas. 

— Nagi, nagi, ką gi turime - ar tik ne dvi laukinės katės viena- 
me narve, — prakalbo lėtai laiptais lipantis vyras. 

Anika iš karto suprato, kad tai Joakimas: ilgi šviesūs plaukai, 
brangūs ir kiek neįprasti drabužiai, ant krūtinės kabanti sunki 
auksinė grandinė. Tokiam vyrui Jozefina tikrai turėjo pasididinti 
krūtis. 

Anika prie jo priėjo ir prisistatė. 

— Anika, — pasakė ji. - Malonu čia būti. 

Sana suspaudė lūpas. 

Joakimas ją lėtai nužvelgė nuo apačios iki viršaus, pritariamai 
linksėdamas, ir sustojo ties krūtimis. 

— Tau neblogai sektųsi ant scenos, — tarė jis. - Jei nori, galime 
vėliau tau duoti numerį. 

„Niekam nerūpi mano pavardė“, - pagalvojo Anika, bandyda- 
ma išspausti kuo natūralesnę šypseną. 

— Ačiū, — padėkojo ji, - bet, manau, iš pradžių geriau apsipra- 
siu prie ruletės stalo. 

— O žinai, — sakė jis, — Sana teisi. Turi pritraukti pinigėlių, 
kitaip kokia iš tavęs čia nauda. 

Anikos šypsena išnyko. 

— Aš pasistengsiu, — išlemeno žiūrėdama į grindis. 

— Gal tu geriau kelis vakarus su merginomis pasėdinėk prie 
baro, susipažink, kaip viskas čia vyksta. | 

Vyras stovėjo kiek per arti. Aniką jo artumas tarsi įelektrino. 
Jis buvo išvaizdus, tą ji turėjo pripažinti. Prieš pakeldama į jį akis, 


akimirką užsimerkė. 


— 453 — 


LIZA MARKLUND 


— Ačiū, — pasakė ji, — puiki mintis. Bet iš pradžių norėčiau 
patikrinti, ar galiu pritraukti kelis išeinančius klientus. 

Kaip tik tuo metu iš pagrindinės salės išsvirduliavo du lengvai 
apgirtę draudimo kompanijos pardavimo vadybininkai. Jie buvo 
suprakaitavę, drabužiai atsilapoję. Anika prie vyrų priėjo ir, atki- 
šusi krūtinę jiems priešais akis, apsikabino. 

— Labas, vaikinai, — tarė ji, — puikiai sekasi meilė, bet vakaras 
nebus pilnavertis, kol neišbandysite laimės prie stalo, ar ne? 

Virpančiais keliais ji kiek įmanydama žaismingiau nusišypso- 
jo. Iš nugaros šlaunimi prisilietė Joakimas, jai norėjosi rėkti. 

— Kodėl gi ne?.. - pasakė vienas vyrų. 

Anika žengė žingsnį į priekį ir, apsikabinusi kitą vyriškį, išsiva- 
davo nuo Joakimo. 

— O kaip jūs? Atrodo, kad jus lydi sėkmė, esat tikras vyras. 
Nagi, pažaiskite su manimi! 

Vyriškis išsišiepė. 

— O koks tuomet prizas? Ar tu? 

Anika prisivertė nusikvatoti. 

— Kas žino? — toliau čiulbėjo ji. - Galbūt laimėsite tiek pinigė-- 
lių, kad galėsite nusipirkti bet kurią jums patinkančią merginą! 

— Gerai, — pasakė vyras traukdamasis piniginę. Jo draugužis, 
nors ir nenoriai, padarė tą patį. 

Jis ant stalo padėjo šimto kronų banknotą. 

Anika nervingai šyptelėjo. Tas vyras ką tik suplojo kelis tūks- 
tančius už kažkokį limonadą ir galimybę spoksoti į nuogus papus, 
o ji turėjo ant blakstienų stoti ir iš kailio nertis dėl apgailėtinų 
šimto kronų? 

— Na, nuo tiek net kamuoliukas nepajudės, - apsimestinai dro- 
viai tarė ji. — Mes čia žaidžiame rimtai, mielieji. Dideli statymai, 


dideli laimėjimai. Tūkstantis už dvidešimt žetonų. 

Vyras sudvejojo ir Anika perbraukė per stalą. 

— Už šeštą liniją galite laimėti penkis tūkstančius kronų, už 
perskirtą — šešiolika tūkstančių aštuonis šimtus, beveik septynioli- 
ka tūkstančių kronų vos per penkiolika sekundžių. Galite atsilošti 
visus šįvakar išleistus pinigus. 

Vyriškių akys kaipmat sužibo. Visa tai buvo tiesa. 

Kiekvienas už tūkstantį kronų, apmokėję banko kortelėmis, 
nusipirko žetonų ir juos pastatė ant perskirto lauko iš viso už 
1 200 kronų. 

Anika įsuko kamuoliuką smarkiai ir greitai. Šis apsisuko bene 
trylika kartų, prieš pradėdamas lėtėti. 

— Nėra statymų, —- pasakė moteris prisiminusi senas frazes. 

Kamuoliukas sustojo ties 3. Įgudusia ranka ji nužėrė viską nuo 
stalo ir sudėjo žetonus. 

— Nauji statymai, — paskelbė žvelgdama į nusivylusių vyrų vei- 
dus. 

Šį kartą jie buvo atsargesni, statė tik ant šešių linijų ir pakeitė 
skaičius į 9 ir 18. Anika naujai išsuko ruletę, vėl nebuvo statymų, 
iškrito skaičius 16. Vienas vyriškis laimėjo dešimt žetonų. 

— Na štai, — pasakė Anika ir link jo nustūmė nedidelę krūvelę 
žetonų. Penkios kronos. - Argi nesakiau, kad jus lydi sėkmė! 

Vyro veidas nušvito, ir Anika jau žinojo, kad jis — jos rankose. 
Kartu abu vyrai pralaimėjo dar 3 000 kronų, kol galiausiai Sanos 
paprašė už viską atsiskaityti ir iškiūtino lauk. Anika pastebėjo, 
kad Sana sąskaitose įrašė „maistas ir gėrimai . 

Joakimas sėdėjo prie kasos aparato ir ją stebėjo. 

— O tu žinai, kaip tai daroma, ar ne? — prie jos priėjęs pasakė 
jis. - Kur išmokai dirbti kazino? 

— Viešbutyje... Piteo, — šypsodamasi pasakė ji ir kiek sutriko. 

— Ar pažįsti Peterį Holmbergą? — irgi nusišypsojęs paklausė 
jis. 

Anika pajuto, kaip suvirpėjo jos šypsena. „Velnias, — pamanė 
ji, — jis tuoj mane visą permatys kiaurai, net nespėjus įsivažiuo- 
ti.“ 

— Ne, - atsakė ji, — o tu ar pažįsti Rogerį Sundstriomą, jis gyve- 
na Solandersgatane? Arba Hansą iš Oli-Jansgatano Pitholme? 

Joakimas pakeitė temą. 

— Už žetonus per daug imi, — pasakė jis. — Tai neleistina. Per- 
nelyg rizikinga. 

— Galiu kainas taikyti pagal žaidėją. Niekas nežino, kiek už 
žetonus susimokėjo kas nors kitas, ant pačių žetonų juk nieko 
nepažymėta. Aš žaidžiu pagal visas taisykles. 

— Bandai apiplėšti banką, — tarė Joakimas. 

Anika nustojo šypsojusi. 

— Laimėti ruletę žaidėjas gali tik vienu atveju, — atsakė ji. — 
Susižerti daug pradžioje ir iš karto sustoti. O to niekas nepadaro, 
kai pradeda sektis. Būti krupjė — juokų darbas. Turi nepaleisti 
žaidėjų, kol jie neprarado visko, ką laimėjo. 

Joakimas vos šyptelėjo. 

— Manau, mes — tu ir aš - sutarsime puikiai, — braukdamas jai 
per ranką pasakė jis. 

Tada nuėjo į savo biurą. Anika apsisuko, pajutusi nugarą svili- 
nantį piktą Sanos žvilgsnį. 

„Jie kartu, — suprato ji, — Sana ir Joakimas — pora.“ 

Anika pakėlė akis ant įvijų laiptų išgirdusi atkaukšinčius aukš- 
takulnius. Negalėjo patikėti tuo, ką mato. „Klube šeši“ pasiro- 
dė rimtuolis televizijos laidos vedėjas, įsispraudęs į mini sijonėlį, 
užsitempęs nailonines pėdkelnes ir permatomą palaidinukę, pro 


kurią švietė liemenėlė. 

— Sveikos, merginos! — aukštu balsu suspigo jis. 

— Labas vakaras, madam, — šypsodamasi ir Airtuodama pasi- 
sveikino Sana. — Kuo šįvakar galėsime jus pamaloninti? 

Vyras pasakė kelių merginų vardus ir Anika susivokė per daug 
atvirai spoksanti. Ji žiūrėdavo jo laidas, aštrius, įdomius debatus 
su politikais ir garsenybėmis. Žinojo, kad jis turi šeimą. 

Vyras su Sana grakščiai nulingavo į striptizo salę, Anika pa- 
vargusi atsiduso. Nuo aukštakulnių jai skaudėjo kojas. Pamanė, 
gal juos nusiauti, niekas galbūt nieko nepastebėtų jai stovint už 
stalo, bet tuo momentu vėl pasirodė italai verslininkai. Jie atrodė 
nepatenkinti. Anika priėjo ir juos angliškai užkalbino. Nepavyko. 
Tada pabandė prancūziškai — ir taip nieko nepešė. Galiausiai su- 
veikė ispanų kalba. 

Jie žaidė tol, kol pralošė 13 000 kronų. Kuo daugiau pinigų 
vyrai neteko, tuo piktesnis darėsi Sanos žvilgsnis. 

„Aš jai nepatinku, - suprato Anika. - Ji žino, kad esu Patricijos 
draugė, ir mane mato kaip Jozefinos šleifą, o tai greičiausiai nė 
kiek neturėtų stebinti.“ 

Anika nužvelgė savo dangaus mėlio blizgiais žvyneliais tviskan- 
tį, minimaliai kūną pridengiantį bikinį. Jozefinos darbo apranga. 


— Einu į tualetą, - burbtelėjo ji. 


Vakaras persirito į naktį. Šiame sename pornografijos garaže 
egzistavo tik nakties laikas, karaliavo vienas — tamsos — sezonas. 
Anika kelioms minutėms prisėdo persirengimo kambaryje ir, nu- 
tvieksta melsvos dirbtinės dienos šviesos, bandydama užgniaužti 
verksmą, užsimerkė. 

„Ką, po galais, čia veikiu, — pagalvojo ji. — Ar taip ir grimsiu 
į šį demimondą, kol pasijusiu čia lyg sava? Ar galiausiai imsiu 


manyti, kad galiu uždirbti vis daugiau pozuodama privačiuose 

kambariuose, ar iš tiesų ketinu iki to nusiristi? Ir ką dirbu su tais 
žetonais: nustatau skirtingą kainą skirtingiems klientams - juk tai 
neteisėta. Jei būčiau sučiupta, galėčiau atsidurti kalėjime.“ 

Blankstančio įdegio blyškumui paslėpti ji užsitepė dar vieną 
sluoksnį pudros. 

Persirengimo kambaryje pasirodė Patricija ir jai padrąsinamai 
nusišypsojo. 

— Girdėjau, viskas vyksta sklandžiai. 

Anika linktelėjo. 

— Na, taip, neblogai. 

Patricijos veide nušvito pasitenkinimo išraiška. 

— Žinojau, kad esi protinga. 

Anika užsimerkė mąstydama: „Negaliu to klausytis. Negaliu 
sau leisti pasijusti pamaloninta. Negaliu leisti, kad mane pripa- 
žintų šiai vietai tinkama. Sekso klubas netaps mano socialiniu 
kontekstu, vieta, kurioje galiausiai pritapsiu. Nusipelniau ko nors 
geresnio. Patricija nusipelnė ko nors geresnio.“ 


Ji pasiryškino lūpas ir išėjo. 

Paryčiais Sana su senyvu vyriškiu dingo už vieno privačių kam- 
barių durų. 

— Jis nuolatinis klientas, — prieš nueidama sušnibždėjo klu- 
bo administratorė. - Nedaug likę klientų, tik pasirūpink, kad jie 
prieš išeidami susimokėtų. Jų sąskaitos ant stalelio, prie kasos. 

Anika sutrikusi ir nežinodama, ką daryti, stovėjo priešais rule- 
tės stalą. Jei bandė privilioti sužaisti ruletę, kaip tuomet galėjo dar 
ir sužiūrėti išeinančiųjų sąskaitas? 

Nusprendė palikti ruletę ir jau po akimirkos koridoriuje pasi- 
rodė televizijos garsenybė. 

— Kur Sana? — paklausė jis ir šįkart Anika jau atpažino balsą iš 
televizijos. 

— Šiuo metu ji užsiėmusi, — nusišypsojo Anika. — Kuo galėčiau 
jums pagelbėti? 

Vyras padavė kredito kortelę ir Anika viltingai lyžtelėjo lūpas. 
Nuėjo prie kasos ir peržvelgė sąskaitas. Be jokios abejonės, ši buvo 
jo - 9 600 kronų. 

Ji įkišo kortelę į aparatą ir paruošė kvitą. Žinojo, kad nuo šios 
sumos procentas nubyrės Sanai, nes ant sąskaitos buvo jos kodas. 


Vyras pasirašė sąskaitos kvite. 

— O, brangusis, ar jau išeini? — sukniaukė iš už durų pasiro- 
džiusi mergina. 

Ji buvo visiškai nuoga, intymi vietelė visiškai nuskusta, plau- 
kai surišti į Pepės Ilgakojinės bizeles. Šiam įvaizdžiui išbaigti ji 
buvo nusipiešusi ir strazdanas. 

— Ak, mano mažyte, — pasakė vyras ir ją apkabino. 

— Minutėlę, - tarė Anika ir kyštelėjo nosį į biurą. Jis buvo tuš- 
čias. Ji padėjo pasirašytą sąskaitos kvitelį ant kopijavimo aparato, 
užsimerkė ir tylomis meldėsi. 

„Prašau, tik tyliau, tik greitai greitutėliai, prašau, kad tik ne- 
būtų pasibaigęs popierius...“ 

Po stiklu tyliai per kvitą švystelėjo šviesos ruožas ir iš aparato 
šone išslydo popieriaus lapas. Ji atsikvėpė, bet staiga sutriko ne- 
žinodama, kur jį kišti. 

Paskubomis susuko kopiją į kietą nedidelę tūbelę, ją perlenkė 
pusiau, įsikišo už siaurukių priekyje ir jas pasitaisė. 

— Štai, prašom, — pasakė Anika sugrįžusi prie kasos aparato. 

Vyras laižė Pepei spenelį. Pastebėjusi Aniką, mergina jį nu- 
stūmė. 

— Atleisk, nenorėjau... - sunerimusi pasakė ji. 

Anika iš karto suprato, kad kitos merginos ją laiko tarsi auto- 
ritetu greičiausiai dėl to, kad juo buvo Jozefina. Ji nusprendė tuo 
pasinaudoti. 

— Tik žiūrėk, kad tai pasikartotų, — griežtai nukirto ji ir atida- 
vė vyriškiui kvitą. 

Jis išėjo, o mergina nuskubėjo į persirengimo kambarį. Ani- 
ka kelias sekundes stovėjo klausydamasi iš klubo atsklindančių 
garsų. 

Nuo scenos pro tarpdurį sunkėsi foninė muzika ir ji nusipur- 


tė. Čia nebuvo šilta. 

Anika įsmuko į persirengimo kambarį, išsitraukė kopiją ir ją 
įsikišo į batelio priekį. Tada iš karto išėjo ir atsirėmė į ruletės stalą. 
Čia prastovėjo, kol baigėsi Sanos valanda privačiame kambaryje. 

— Ar viskas gerai? — paklausė administratorė. 

— Viskas puiku, — atsakė Anika ir parodė į kvitą. 

Sana pažiūrėjo į jame nurodytą sumą, patenkinta išsišiepė ir 
piktdžiugiškai dėbtelėjo į Aniką. 

— Ar moki už televiziją? — paklausė ji. 

Klausimas buvo retorinis; pasivėdavusi kvitu, ji nusijuokė ir 
nuėjo į biurą. 


Anika užsidarius durims nusišypsojo. 


Patricija ruošė arbatą. 

Anika sėdėjo ant sofos svetainėje ir spoksojo į žalsvai mels- 
vą kambario pilkumą. Ji buvo siaubingai pavargusi, maudė visą 
kūną. Ant padų nuo tų baisingų aukštakulnių buvo išpampusios 
pūslės. 

— Kaip jas užsiklijuoti? — tyliai saumurmėjo moteris. 

— Ką sakei? — iš virtuvės šūktelėjo Patricija. 

— Ai, nieko, — negirdimai pasakė Anika. 

Ją visą buvo užvaldęs pasišlykštėjimas ir užsimerkusi ji matė tik 
liesą nuogą Pepę Ilgakojinę. 

— Štai, imk, — padėdama padėklą ant staliuko šalia telefono 
pasakė Patricija. 

Anika giliai atsiduso. 

— Nežinau, kaip sugebėsiu ištverti dar vieną naktį, — prisipaži- 
no ji. - Kaip tau tai pavyksta? 

Patricija nusišypsojo ir įpylė arbatos. Padavė puodelį Anikai ir 


įsitaisė ant sofos. 

— Visi visada kaip nors išnaudoja, — pasakė mergina. — Ir čia 
ne ką blogiau. 

Anika gurkštelėjo arbatos ir nusidegino burną. 

— Klysti, — tarė ji. — Tai blogiau nei kas nors kita. Jūs, klubo 
merginos, įskaitant ir tave pačią, peržengėte visas įmanomas ne- 
matomas ribas, kad atsidurtumėt ten, kur esate. 

Patricija puodelyje pamaišė citrinos griežinėlį. 

— Galbūt, — pripažino. — Ar į mane žiūri su gailesčiu? 

Anika susimąstė. 

= Ne, - pasakė ji, — visai ne. Tu juk žinai, ką darai. Visas ribas 
peržengei savo valia. Tam reikalinga šiokia tokia stiprybė, tai rodo 
tam tikrą lankstumą. Tu ne koks kuklumo įsikūnijimas ir tai jau 
didelis privalumas. 

Patricija į Aniką įbedė rimtą žvilgsnį. 

— O kaip tada tu? - paklausė ji. - Kokias ribas peržengei pati? 

Moteris kreivai šyptelėjo ir nieko neatsakė. 

Patricija ant grindų pasidėjo puodelį, beveik negirdimai atsi- 
duso ir nudelbė akis į savo rankas. 

— Tą rytą, — prašneko ji, — tą paskutinį rytą... Jozefina ir Joaki-- 
mas riejosi kaip katė su šunimi. Jie aršiai vienas ant kito šaukė iš 
pradžių biure, paskui ir viršuje. Jozefina metėsi prie durų ir išėjo, 
jis pasileido jai iš paskos. 

Anika sėdėjo tylėdama ir suvokė, kad Patricija jai patiki svarbų 
ir slaptą pasakojimą. Prieš tęsdama, mergina kurį laiką patylėjo. 

— Josė norėjo iš klubo išeiti, norėjo prieš prasidedant studi- 
joms turėti laisvo laiko. Ji buvo įstojusi į universitetą ir ruošėsi 
žiniasklaidos ir komunikacijos mokykloje studijuoti žurnalistiką. 
Joakimas jos nenorėjo paleisti. Visaip bandė ją uždaryti, pririšti 
prie klubo ir priversti nesiekti išsilavinimo. Josė jam pasakė, kad, 


šiaip ar taip, ji išeis, kad uždirbo pakankamai ir gal dešimt kartų 

daugiau, nei reikia užsimokėti už krūtų implantus. Pasakė, kad jį 
palieka, kad jų santykiai baigti. Kilo baisus alasas. 

Patricija vėl nutilo, pro langus ėmė koštis bundančio miesto 
garsai. Hantverkargatano stotelėje sustojo autobusas, nesiliovė 
žvygavusios sirenos, šalčiu ir lietumi grasino rudens vėjas. 

— Jie mylėdavosi kapinėse, - sušnabždėjo ji. - Joakimą tai už- 
vesdavo, bet Josė manė, kad tai šiurpoka. Jie perlipdavo per galinę 
tvorą, ten ji ne tokia aukšta. Man visada tai atrodė siaubinga. Įsi- 
vaizduok, tarp visų tų kapų... 

Anika nieko nesakė ir kelias minutes jos sėdėjo tylėdamos. 
Pradėjo lyti — pradžioje kaptelėjo keli lašai, paskui įsismarkavo 
rimčiau. 

— Žinau, apie ką galvoji, — pasakė Patricija. 

— Ką? — tyliai tarstelėjo Anika. 

— Tu negali suprasti, kodėl tuomet ji su juo pasiliko. Kodėl 
tiesiog jo nepaliko. 

Anika giliai atsikvėpė. 

— Manau, kad žinau, kodėl, — pasakė ji. — Na, visų pirma, ji 
buvo įsimylėjusi, o jis buvo toks malonus ir tada ėmė pamažu vis 
ko nors reikalauti —- paprastų nedidelių dalykų, kurie Jozefinai 
atrodė visai nekaltai mieli. Jis turėjo savo nuomonę, su kuo jai 
matytis, ką daryti, kaip kalbėti. Pradžioje viskas buvo gerai, kol 
tarp jų nesprogo burbulas ir Jozefina nepanoro grįžti į įprastą gy- 
venimą: studijuoti, eiti į kiną, telefonu kalbėtis su draugais. Tuo- 
met Joakimas ir ėmė niršti, reikalauti, kad ji nustotų ir darytų, ko 
nori jis, o kai ji atsisakė — jai sudavė. Vėliau dėl to apgailestavo, 
verkė ir sakė, kad myli. | 

Patricija nustebusi linksėjo. 

— Iš kur visa tai žinai? 


Anika liūdnai šyptelėjo. 

— Apie buitinius konfliktus prirašyta daug knygų, - pripažino 
ji. - Vakarinių naujienų laikraščiai dažnai apie tokį smurtą rašo 
straipsnių serijas. Paprastai egzistuoja tam tikras modelis, be to, 
nemanau, kad Jozefinos atvejis kuo nors išskirtinis. Ji visada vylė- 
si, kad viskas pasitaisys, jei tik įstengs pasikeisti ir tapti žmogumi, 
kurį matyti nori jis. Būdavo dienų, kai tai sekėsi visai neblogai ir 
ji greičiausiai tuomet manydavo, kad viskas tarp jų gerai. Tačiau 
jo poreikis ją kontroliuoti tik didėjo ir, kaip įsivaizduoju, pavydas 
vis augo. Jis dažnai ją kritikuodavo net kitų akivaizdoje ir ji jautė, 
kaip jos pasitikėjimas senka. 

Patricija palinksėjo. 

— Tai lyg stebėti, kaip jai pamažu plaunamos smegenys, — pa- 
sakė mergina. — Jis Josei skiepijo nepasitikėjimą savimi, vertė ją 
manyti, kad su mokslais nieko neišeis. Ji nieko verta stora kekšė 
ir niekas, išskyrus jį, jos niekada nepamils. Josė vis daugiau verk- 
davo, kol galiausiai atrodė, kad jai nenudžiūsta ašaros. Ji nedrįso 
Joakimo palikti, jis pažadėjo ją nužudysiantis, jei kada bandys tai 
padaryti. 

— Ar jis prievartaudavo ją? — paklausė Anika. — Seksualinė prie-. 
varta tokiais atvejais būdinga. Kai kuriuos vyrus jaudina, kai mo- 
teris bijo... Kas yra? 

Patricija rankomis užsidengė ausis, stipriai užsimerkė, sukando 
dantis. Paskui prapliupo ašaromis. 

— Patricija, kas yra? 

Anika merginą apkabino ir švelniai pasūpavo. Ašaros sruvo 
upeliais kaip už lango šniokščiantis lietus, pratrūkęs nesulaikoma 
jėga. 

— Tai ir būdavo šlykščiausia, - šnopavo Patricija, kai galiausiai 
išsiverkė. — Kai jis ją imdavo prievartauti. Jos riksmai buvo tokie 


siaubingi. 

Devyniolika metų, šeši mėnesiai ir trylika dienų 


Matau jį ateinantį savo atminties rūkanose, viskas kartojasi, su- 
griaudžia tas pats choras. Jis, kaip visada, puola į įniršio siautulį, 
pradeda trepsėti, rėkti ir keiktis, tada man suduoda ir pratrūksta 
šauksmais. Aš jaučiu įprastus dalykus: susitraukia regėjimo laukas, 
susmunka pečiai, alkūnės įsiremia į šonus, rankos bloškiasi į galvą. 
Prarandu koncentraciją, visa užgožia garsas, prarandu nuovoką. 
Matau kampą, į kurį griūvu, begarsis pasigailėjimo šauksmas. 

Galvoje aidi jo balsas, savo nebegirdžiu. Manyje skalambija siau- 
bas, bevardė baimė, nenusakomas šiurpas. Gal ir bandau klykti, ne- 
bežinau, sugrįžta ir vėl išnyksta jo riaumojimas, aš beformė, užlieja 
šiluma, nusileidžia raudonos sutemos. Ne, neatpažįstu skausmo. Tik 
raudoną, karštą spaudimą. Gaudesys liaujasi po stipriausio smūgio, 
spragteli kaip užsikirtusi gramofono plokštelė, tada vėl įsijungęs skam- 
ba aukštesne tonacija. Siaubas, siaubas, baimė ir meilė. Neskriausk 


manęs! O maldauju, mane tu tik mylėk! 


Nes jis sako, 
kad niekada 


manęs nepaleis. 

Suskambus žadintuvui, vis dar nebuvo išnykęs nuovargio 
šleikštulys. Suaimanavusi jį išjungė. Sunkias tarsi švinas kojas 
varstė maudulys. Besikeičiančiu tai greitėjančiu, tai vėl susilpnė- 
jančiu ritmu į skardinę palangę vis dar barbeno lietus. 

Anika įsitaisė ant svetainės sofos ir paskambino į dvi vietas. 
Jai pasisekė. Abu vyrai, su kuriais norėjo susisiekti, atsiliepė. Su 
pirmuoju susitarė susitikti už valandos, su kitu — rytoj. Tada vėl 
įsliūkino į lovą ir dar pusvalandį galynėjosi su miegu. Kai galiau- 
siai atsikėlė, jautėsi dar labiau pavargusi. Ji stipriai trenkė aitriu 
prakaitu, bet dušui jėgų neturėjo. Pažastis pasitepliojo dezodoran- 
tu ir apsivilko storą megztinį. 

Jis jau sėdėjo už staliuko prie lango ir žvelgė į lietų. Priešais 
stovėjo puodelis kavos ir stiklinė vandens. 

— Ar mane atpažįstate? — tiesdama ranką paklausė Anika. 

Vyras atsistojo ir kreivai nusišypsojo. 

— Na, žinoma, — pasakė jis. - Juk mes esame susidūrę — tiesio- 


gine to žodžio prasme. 

Anika nuraudo. Jie paspaudė vienas kitam ranką ir prisėdo. 

— Ko konkrečiai norėjai? - paklausė Kju. 

— „Klube šeši“ vedama dviguba apskaita ir Joakimas turi atski- 
rą buhalterijos knygą, kad apgautų mokesčių inspekciją. Tikrieji 
apskaitos dokumentai su-realiomis įplaukomis į klubą atsinešami 
tik retais atvejais. 

Anika vienu ypu išmaukė detektyvo vandens stiklinę. Kju kils- 
telėjo antakius. 

— Prašom, nesikuklink, — pasakė jis. - Manęs netroškina. 

— Tie dokumentai dabar tenai iki šeštadienio. 

— Ir iš kur žinai? — tyliai paklausė detektyvas. 

— Aš ten buvau priimta dirbti krupjė. Nebesu žurnalistė. Išėjau 
iš darbo ir išstojau iš profsąjungos. Merginoms klube mokama 
grynaisiais į rankas. Jokių mokesčių, jokio socialinio draudimo. 

— Kas tau pasakė? 

— Patricija. Ji už tai neatsakinga ir finansams neturi jokios įta- 
kos, bet dirbdama prie baro žino kai kuriuos skaičius. Be to, šįryt 
viską mačiau savo akimis. 

Detektyvas atsistojo ir nuėjo prie baro. Atsinešė dar vieną puo- 
delį kavos ir dvi stiklines vandens. 

— Atrodo, kad tau neprošal kofeinas, — pasakė jis. 

Anika atsigėrė gurkšnį. Kava buvo drungna. 

— Kodėl man tai pasakoji? — pasiteiravo Kju. 

Moteris nieko neatsakė. 

— Ar supranti, ką darai? — paklausė jis. 

Ji atsigėrė vandens. 

— Ką? 

— Tu bendradarbiauji su policija, — paaiškino jis. — Maniau, 


kad tokie dalykai žeidžia tavo orumą. 

— Daugiau neturiu sukti galvos, kaip apsaugoti savo šaltinius, — 
trumpai pasakė Anika. — Aš nebeatstovauju žiniasklaidai, taigi, 
galiu policijai sakyti ką noriu. 

Jis į moterį pažvelgė su pasimėgavimu. 

— Supratau, — tarė Kju. — Bet juk žinai, kad kuprotą tik kapai 
ištiesins. Jei tave bent kiek esu perkandęs, tikiu, kad viduje galvo- 
ji, kaip iš šio pokalbio išspausti straipsnį. 

Ji staigiu judesiu mostelėjo ranka. 

— Nesąmonė. Manęs visai nepažįstate. 

— Ne, pažįstu. Matau tavyje žurnalistę. 

— Jos nebėra. | 

— Nesąmonė, - nesutiko jis. — Ji tik sužeista ir nuvargusi. Ilsisi, 
bet netrukus sugrįš į kovą. 

— Niekada, - nukirto Anika. 

— Ketini visą gyvenimą dirbti krupjė mėšlinose skylėse? Kaip 
apmaudu. 

— Maniau, sakėte, kad aš tikra rakštis subinėj. 

Vyras išsišiepė. 

— Na, iš tiesų esi rakštis, tu dar blogiau. Ir tai yra gerai, mums 
to reikia. Turime jausti, kad esame gyvi. 

Anika į jį įtariai pažvelgė. 

— Jūs mane erzinate, — pasakė ji. 

Jis atsiduso. 

— Na, gal tik truputėlį, — prisipažino. 

— Galite jį pričiupti už apskaitos klastojimą, — pasiūlė Ani- 
ka. — Nežinau, kas tose knygose, bet to pakanka, kad klubas būtų 
uždarytas. Beje, aš taip pat nusikalstu vadovaudama nelegaliems 
azartiniams žaidimams prie ruletės stalo. Joakimas mano, kad nie- 
ko čia tokio. 


— Tave suuos, - perspėjo Kju, - anksčiau ar vėliau. 

— Manau, nueisiu ten dar šįvakar, vėliau nebesilankysiu. Praė- 
jusią naktį uždirbau aštuonis tūkstančius kronų. Dar viena naktis 
mane išgelbės, kol sulauksiu nedarbo išmokos. 

— Taip visi sako, — tarė Kju. 

Anika nutilo. Jautė, kaip veidą svilina gėda. Nudelbusi akis į 
rankas, suvokė, kad jis teisus. 

— Na, pakankamai pasakiau, — tarė ji, - dabar noriu pasiklau- 
syti. 

Detektyvas pakilo, nuėjo ir sugrįžo su sūrio sumuštiniu. 

- Tai lieka tik tarp mūsų, — pasakė jis. — Jei kada apie tai pa- 
rašysi, aš pasirūpinsiu, kad būtum lėtai pačirškinta virš karštų ža- 
rijų. 

— Neteisėtas grasinimas, — pareiškė Anika. 

Vyras šyptelėjo ir iš karto vėl surimtėjo. 

— Buvai teisi, - pradėjo jis. - Mes Jozefinos Liljeberg bylą lai- 
kome baigta, bent jau policijoje. 

— Kodėl jo nesuėmėte? - kiek per garsiai paklausė Anika. 

Kju palinko arčiau virš marmurinio stalo paviršiaus. 

— Nemanai, kad jei galėtume, tai ir padarytume? — šnibždėjo . 
jis. - Joakimas turi nepajudinamą alibi. Šeši vyrai prisiekia, kad 
jis buvo bare „Sture Company“ iki penktos valandos ryto, tada 
limuzinu su kitais vaikinais nuvažiavo į privatų vakarėlį. Visi jie 
pasakoja tą pačią versiją. 

— Galbūt, bet jie meluoja! — pasakė Anika. 

Detektyvas atsikando sumuštinio. 

— Žinoma, kad taip, — nurijęs patvirtino jis. — Visa proble- 
ma —- įrodyti, kad meluoja. Vienas „Sture Company“ padavėjų 
patvirtino, kad Joakimas ten buvo, bet negalėjo pasakyti, kuriuo 
metu konkrečiai. Taip pat nežinojo, kada jis iš ten išvyko. Limu- 


zino vairuotojas patvirtino, kad iš Stureplano į Birkastano rajoną 

vežė grupelę įkaušusių vyrukų, o Joakimas turi sąskaitos kvitą. 
Vairuotojas negali nei patvirtinti, nei paneigti, kad Joakimas iš 
tikro automobilyje buvo, nes kas sėdėjo gale, jis nematė. Šiaip ar 
taip, Joakimas tikrai nesėdėjo priekyje ir ne jis mokėjo. Mergina, 
kuriai priklauso butas Riorstrandsgatane, sako, kad Joakimas ant 
jos sofos užmigo po šeštos ryto. Greičiausiai, tai tiesa. 

— Joakimas buvo klube prieš penktą valandą, — entuziastingai 
patikino Anika. - Jis riejosi su Jozefina, juos girdėjo Patricija. 

Kju atsiduso. 

— Taip, mes žinome. Patricijos žodis prieš septynių vyrų. Jei ši 
byla kada nors patektų į teismą ir mums kaip nors pavyktų viską 
iki galo išsiaiškinti, juos turėtume apkaltinti davus melagingus 
parodymus. Tik vargu, ar tai įmanoma. 

Kelias minutes jie sėdėjo tylėdami. Anika baigė šaltą kavą. De- 
tektyvas suvalgė sumuštinį. 

— Galėtų bent vienas jų prašnekti, - pasakė Anika. 

— Na taip, — sutiko Kju. — Problema yra ta, jog daugelis jų 
buvo pernelyg įkaušę, kad iš viso ką nors atsimintų. Jiems ta ver- 
sija buvo pateikta kaip faktai, tad greičiausiai jie tuo ir tiki. Ma- 
nyčiau, kad galbūt bent vienas, o gal ir keli, iš tikrųjų žino me- 
luojantys. Jie geriausi Joakimo draugai. Ir staiga abu gauna šūsnį 
pinigų paišlaidauti. Jie jo neįskųs. 

Aniką apėmė kone liguistas nuovargis. 

— Kas iš tiesų nutiko? — abejingų balsu paklausė ji. 

— Būtent tai, ką tu ir manai, - pasakė Kju. — Jis pasmaugė ją 
tose kapinėse. 

— Ir išprievartavo? 

— Ne, ne ten, ne tada. Mes aptikome spermos pėdsakų ir DNR 
tyrimas patvirtino, kad ji Joakimo. Greičiausiai jie seksu užsiėmė 


per paskutines keletą valandų ir ji vis dar buvo merginos viduje. 

Anika užsimerkė ir pabandė viską prisiminti. 

— Bet bent jau pradžioje sakėte, kad tai buvo žmogžudystė su 
seksualiniu motyvu, — priminė ji. — Teigėte, kad aptikta seksuali- 
nės prievartos pėdsakų. 

Detektyvas pasitrynė kaktą. 

— Tai buvo daugiausia seni sužalojimai, — pasakė jis. - Daugiau- 
sia analinės angos prieigose. Jis prievartaudavo ją analiniu būdu. 

Anikai sukilo šleikštulys. 

— Na ir reikalai... — pasibjaurėjo ji. 

Jie vėl nutilo. 

— O kaip ta kita moteris, kuri irgi buvo nužudyta Kronobergo 
parke? — staiga prisiminė Anika. - Eva - lyg toks buvo jos vardas. 
Niekada niekas iki galo taip ir neišaiškėjo, ar ne? 

Kju atsiduso. 

— Taip, tiesa, bet tas pat tinka ir šiam atvejui. Mes bylą laikome 
baigta. Tai padarė jos buvęs vyras. Jį suėmėme praėjus dvejiems ar 
trejiems metams, bet turėjome paleisti. Niekada jis taip ir nebuvo 
nuteistas. Dabar jis miręs. 

— Joakimas iš viso to išsisuks? — paklausė Anika. 

Kju vilkosi švarką. 

— Ne, jei tavo informacija teisinga, — tvirtino jis. — Šiandien 
surengti reidą neturime laiko, bet tai padarysime rytoj. Pasistenk, 
kad tavęs ten nebūtų. 

Vyras pakilo ir stabtelėjo prie jos kėdės. 

— Yra dar vienas man ramybės neduodantis dalykas, - pasakė 
jis. 

— Koks? — sukluso Anika. 

— Iš kur sužalojimai jai ant rankos? 

Jam išėjus iš kavinės, Anika dar kurį laiką susmukusi sėdėjo 


kėdėje. 

Klube laikas tiksėjo vėžlio greičiu. Patricija susirūpinusi pažiū- 
rėjo į Aniką. 

— Atrodai išsekusi. Ar tik nepasigavai kokios ligos? 

— Visko gali būti, - atsakė ji. - Man šalta, pykina. 

Jos prisėdo ant medinio persirengimo kambario suoliuko, raiži 
šviesa pūsles ant Anikos kojų nušvietė ryškiai raudonai. 

— Kiek šįvakar užsidirbai? — paklausė Patricija. 

Anika vos nepravirko. 

— Nepakankamai, — atsakė nudelbusi žvilgsnį į savo ryškiai mė- 
lyną bikinį. 

Ji vos laikėsi nesusivėmusi. Buvo penktadienis ir klube šmi- 
rinėjo dar daugiau visiškai nuogų merginų. Jos sėdinėjo vyrams 
ant kelių, trynėsi į kantuotas jų kelnes bei šilkinius kaklaraiščius. 
Viliojo vyrus į privačius kambarius ir masažuodamos tepė storu 
sluoksniu neparfumuoto losjono iš didelių butelių, pigiai pirktų 
vaistinėse. 

— Jis turi būti bekvapis, — paaiškino Patricija. — Vėliau jie juk 


turi grįžti į namus pas žmonas. 

Anika buvo nervinga ir susirūpinusi. Kas, jei elgiasi neteisin- 
gai? 

Ji nedrįso klausinėti apie buhalteriją, o ir Patricija daugiau tos 
temos nepalietė. Kas, jeigu visgi policija pasirodys šįvakar? Kas, jei 
Joakimas jau išvežė apskaitos knygas? 

Drebančiomis rankomis ji nusibraukė plaukus nuo veido. 

— Gal norėtum sumuštinio? Ar kavos? — sunerimusi pasiūlė 
Patricija. 

Anika išspaudė šypseną. 

— Ne, dėkui, man tuojau praeis. 

Joakimas sėdėjo už gretimų durų savo biure. Laimei, kai jis 
pasirodė, Anika buvo užsiėmusi su klientais. 

„Kaip kas nors gali iki to nusiristi? — klausė ji savęs. — Kas 
tokio turėtų susisukti galvoje, kad nužudytum savo mylimą žmo- 
gų? Kaip galima kažką nužudžius tiesiog gyventi toliau, lyg nieko 
nebūtų nutikę?“ 

— Geriau jau eisiu, — tarė Patricija. — Eini kartu? 

Anika pasilenkė, kad ant pūslių užsiklijuotų naujus pleistrus. 

— Žinoma, — atsakė ji. 

Muzika dabar jau grojo garsiau. Ant scenos šoko dvi merginos. 
Viena rangėsi apie strypą į jį trindamasi bei lyžteldama, kita iš 
auditorijos tempėsi vyriškį. Jis merginos krūtinę tepė skutimosi 
putomis, o ši atmetusi galvą aimanavo imituodama ekstazę. 

Anika nuėjo kartu su Patricija už baro ir įsipylė kokakolos. 

— Ar tau neatsibosta visą naktį į tai žiopsoti? — Patricijai į ausį 
sušnabždėjo Anika. 

— Dar vienas butelis šampano į plikio sąskaitą, — nuoga mergi- 
na nurodė Patricijai ir ši nusisukusi tai pasižymėjo. 

Anika nuėjo atgal prie savo stalo. Ji visa virpėjo, čia buvo šal- 


ta. 

Sanos nebuvo. Anika įsitaisė ant baro kėdės, kurią buvo atsi- 
tempusi nuo ruletės stalo. 

— Kaip apyvarta? — biuro tarpduryje šypsodamasis, rankas susi- 
kryžiavęs ant krūtinės, paklausė Joakimas. 

Anika kaip nudilginta pašoko nuo kėdės. 

— Neblogai, tik gal ne taip, kaip vakar. 

Vis dar nutaisęs šypseną ir įsmeigęs žvilgsnį, jis prie jos prisi- 
artino. 

— Manau, tavęs čia laukia puiki ateitis, — tarė jis, apėjo aplink 
stalą ir atsistojo šalia. 

Anika apsilaižė lūpas ir pabandė nusišypsoti. 

— Ačiū, — padėkojo ir suklapsėjo blakstienomis. 

— Kaip čia atsidūrei? — kiek šaltesniu tonu paklausė Joakimas. 

„Meluok, - sau liepė ji, — bet stenkis kiek įmanoma nenutolti 
nuo tiesos.“ 

— Skubiai reikia pinigų, — pažvelgusi į jį pasakė Anika. - Mane 
atleido iš darbo — nusprendė, kad aš gyva bėda. Manimi pasiskun- 
dė klientas ir viršininkas užsiplieskė. 

Joakimas nusikvatojo, perbraukė jai per petį ir leido savo ran- 
kai stabtelti ties jos krūtine. 

— Koks tai buvo darbas? 

Ji susikaupė ir užgniaužė impulsą nuo jo atsitraukti. 

— Prekybos centre, — atsakė ji. - Mėsos skyriuje „Vivo“, Frid- 
hemsplane. Visą dieną pjausčiau dešras. Nelinksma tai daryti die- 
na iš dienos. 

Jis garsiai nusijuokė ir patraukė savo ranką. 

— Nesistebiu, kad iš ten pabėgai, — tarė jis. - Su kuo dirbai? 

Anikai širdis tarsi sustojo. „Ar jis ten ką nors pažįsta?“ 

— Nesupratau? — išsišiepusi sukluso ji. — Turi draugų dešrų pa- 

Joakimas prapliupo kvatotis. 

— Tau tikrai reikia pasvarstyti, ar nevertėtų lipti ant scenos, — 
apsiraminęs ir žengęs žingsnį artyn pasakė jis. —- Gerai atrodytum 
nutvieksta scenos prožektorių. Ar niekada nesvajojai tapti žvaigž- 
de? 

Jis panarino pirštus jos plaukuose glamonėdamas kaklą. Pačios 
siaubui, nuo to Anikai dilgtelėjo tarpkojyje. 

— Žvaigžde kaip Jozefina? 

Klausimas išsprūdo prieš pagalvojant. Jis sureagavo, lyg Anika 
jami būtų plojusi per veidą, — ją paleido ir atsitraukė. 

— Kas čia per mėšlas? Ką apie ją žinai? 

„Velnias, kaip galėjau būti tokia žiopla?“ — mintyse ji keiksno- 
josi, kad turi plačią burną. 

— Juk ji čia dirbo, ar ne? — negalėdama suvaldyti virpulio pa- 
klausė Anika. 

— Tu ją pažinojai ar kaip? 

Anika nervingai šyptelėjo. 

— Ne, visai ne, niekada jos nesu sutikusi. Bet man Patricija 
sakė, kad ji čia dirbo... 

Jis vėl priėjo arčiau, veidą prikišo visai prie pat. 

— Jozefinai nepasisekė, — įsitempęs pasakė jis. — Matai, turime 
daug įtakingų klientų. Ji pamanė, kad gali iš jų išvilioti neblogų 
pinigėlių. Saugokis to. Niekada nebandyk čia nieko apmauti - nei 
klientų, nei manęs. 

Joakimas nusisuko ir pakilo įvijais laiptais. 

Pamaniusi, kad tuoj nualps, Anika griebė už ruletės. 


Devyniolika metų, septyni mėnesiai ir penkiolika dienų 


Negaliu atsikratyti troškimo suprasti. Žinau, kad ieškau paaiški- 
nimų bei sąsajų, kurios gal nė neegzistuoja. Ką gi aš išmanau apie 
meilę? 

Jis nėra blogas žmogus. Tik atskirtas, mažas ir gležnas, sužalotas 
vaikystės. Nėra jokios priežasties, dėl kurios jo bejėgiškumas turėtų 
reikštis taip, kaip dabar. Užaugęs jis galbūt atsisveikins su smurtu. 
Man siaubingai gėda dėl savo pačios apgailėtino tikėjimo juo sty- 
giaus. Per greita buvau jį teisti. Savo pačios augimą priimu kaip 
savaime suprantamą reiškinį, o jo — visiškai nepaisau. 


Visgi krūtinėje jaučiu virptelint nemalonią vėsą. 


Nes jis sako, 
kad niekada 


manęs nepaleis. 

Keistas buvo jausmas vėl kilti tuo liftu. Ji prisiminė, kaip prač- 
jusį kartą būdama čia jautėsi užtikrinta, jog tai paskutinis kartas. 

„Niekas netrunka amžinai, - pagalvojo ji. — Viskas cikliška.“ 

Redakcijoje buvo šviesu, ramu ir visiškai tylu: taip, kaip jai pa- 
tiko. Ingvaras Johansonas atsukęs nugarą į duris kalbėjo telefonu. 
Jos nematė. 

Andersas Šiumanas sėdėjo prie stalo savo „akvariume“. 

— Užeikite, — pasakė jis ir parodė į tamsiai raudonos odos sofą, 
kuria pakeitė prieš tai buvusį dvokiantį baldą. Anika uždarė duris, 
pro senas užuolaidas nužvelgė redakciją. Keistas apėmė jausmas 
matant, kad viskas nuo tada, kai ji išėjo, liko po senovei, beveik 
tarsi niekada jos čia nebūtų buvę. 

— Puikiai atrodote, - pagyrė vadovas. 

„Paistalai“, - pagalvojo Anika. 

— Negaliu prisiminti, kada buvau tokia pavargusi, — atsisėdusi 
ant sofos pasakė ji. Baldas buvo kietokas, oda šalta. 

— Kaip Kaukazas? — pasiteiravo jis. 

Ji nesiklausė, prikando lūpą. 

— Ar ne ten buvote nuvykusi? — pasitikslino Šiumanas. 

— Nepasitaikė paskutinės minutės pasiūlymų, — pasakė Ani- 
ka. — Vietoje to nuvykau į Turkiją. 

Redakcijos vadovas nusišypsojo. 

— Jums pasisekė, — pasakė jis. — Jie ten rengiasi karui. Panašu, 
kad mobilizuojama kariuomenė. 

Anika linktelėjo. 

— Vyriausybės pajėgos pagaliau gavo ginklų. 

"Kurį laiką jie sėdėjo tyloje. 

— Kuo dabar užsiimate? — paklausė Šiumanas. 

Anika giliai atsikvėpė. 

— Dar nieko neparašiau, — prisipažino ji. - Namie neturiu 
kompiuterio. Pamaniau, kad verčiau pirma jums viską papasako- 
siu ir pasakysite, ką manote. 

— Pasakokit, — padrąsino redakcijos vadovas. 

Anika iš rankinės išsitraukė dokumentų kopijas. 

— Tai dėl Jozefinos Liljeberg žmogžudystės ir ja įtariamo mi- 
nistro, — pasakė ji. 

Andersas Šiumanas nieko nepasakė. 

— Ministras jos nenužudė, — toliau kalbėjo Anika. — Policija 
bylą laiko baigta. Tai padarė jos vaikinas Joakimas, sekso klubo 
savininkas. Jo suimti negali, nes jam už nugaros - šeši liudininkai, 
patvirtinantys alibi. Visų jų negalima teisti už melagingus liudiji- 
mus, bet policija neabejoja, kad jie meluoja. 

Anika nutilo ir pažiūrėjo į savo popierius. 

— Niekas taip niekada ir nebus nuteistas už jos žmogžudystę? — 
lėtai ištarė Šiumanas. 

— Ne, - atsakė Anika. — Viskas taip ir liks neišaiškinta, jei šeši 
vyrai nepradės kalbėti. Už dvidešimt penkerių metų įsigalios ieš- 


kinio senaties įstatymas. 

Moteris atsistojo ir ant Šiumano stalo padėjo du sąskaitų kvi- 
tus. 

— Štai, pažiūrėkite, — parodė. — Štai šis — „Klubo šeši“ sąskaitos 
kvitas, išrašytas šių metų naktį iš liepos dvidešimt septintosios į 
dvidešimt aštuntąją. „Pramogomis bei gėrimais“ už penkiasdešimt 
penkis tūkstančius šešis šimtus kronų mėgavosi septyni asmenys. 
Sąskaita išrašyta Jozefinos vardu, tai galite matyti iš šio kodo, ir 
apmokėta buvo „Diners Club“ kortele, išduota Kristeriui Lund- 
grenui. Pažiūrėkite į parašą. 

Andersas Šiumanas paėmė kopiją ir atidžiai įsižiūrėjo. 

— Tai neįskaitoma, — pasakė jis. 

— Taip, — pritarė Anika. — O dabar pažiūrėkite į šią. 

Ji jam padavė paraišką apmokėti išlaidas Taline. 

— Kristeris Lundgrenas, — perskaitė Šiumanas, tada pažvelgė į 
Aniką. — Tai pasirašė skirtingi asmenys. 

Anika palinksėjo ir apsilaižė lūpas. Burna buvo visiškai išdžiū- 
vusi, gerai būtų buvę gauti stiklinę vandens. 

— Užsienio prekybos ministras niekada nebuvo sekso klube, — 
pasakė ji. - Manau, kad „Klubo šeši“ sąskaita buvo pasirašyta jo 
departamento pavaduotojo. 

Andersas Šiumanas vėl paėmė pirmą sąskaitą ir prisitraukė ar- 
čiau akinių. 

— Taip, — tarė jis. — Tai būtų logiška. 

— Kristeris Lundgrenas tą naktį buvo Taline, — tęsė Anika. — 
Jis išskrido „Estonian Air“ oro linijomis aštuntą valandą vakaro, 
liepos 27 dieną, tai matyti iš paraiškos padengti išlaidas. Ten jis su 
kažkuo susitiko ir parskrido atgal privačiu lėktuvu ankstyvą kitos 
dienos rytą. 

Redakcijos vadovas pažiūrėjo į kitą kopiją. 

— Po galais, — tarė jis. - Ką jis ten veikė? 

Anika giliai įkvėpė. 

— Susitikimas buvo visiškai slaptas, — aiškino ji. — Jis susijęs 
su ginklų eksportu. Ministras net paraiškos dėl išlaidų nenorėjo 
pateikti savo departamente; kur ji galėjo būti lengvai rasta. Ją nu- 
siuntė Strateginių produktų inspekcijai. 

Andersas Šiumanas pakėlė į Aniką akis. 

— Institucijai, prižiūrinčiai ginklų eksportą? 

Anika linktelėjo. 

— Ar esate tuo tikra? 

-Nieko neatsakiusi ji parodė pirštu į tai patvirtinantį antspaudą. 

— Dieve mano, - stebėjosi redakcijos vadovas. — Ir kodėl? 

— Galiu pateikti tik vieną paaiškinimą, — pasakė Anika. — Šis 
reikalas buvo nešvarus. 

Andersas Šiumanas suraukė antakius. 

— Nieko nesuprantu, - sakė jis. - Kam vyriausybei veltis į mi- 
glotą reikalą dėl ginklų? 

Anika atsitiesė ir susikaupė. 

— Nemanau, kad jie turėjo pasirinkimą, — tyliai ištarė ji. 

Šiumanas arsilošė kėdėje. 

— Na, tai jau kvepia abejotinais išvedžiojimais, — tvirtino jis. 

— Žinau, — tvirtai pasakė Anika, - tačiau faktai yra faktai: Kris- 
teris Lundgrenas tą naktį vyko į Taliną kažkokiu itin prieštaringų 
reikalu, dėl kurio verčiau leidosi apkaltinamas žmogžudyste ir at- 
sistatydino, nei atskleidė, ką iš tiesų tuo metu veikė. Bent tai yra 
absoliutus faktas. Ir kas galėtų būti blogiau? 

Moteris stovėdama smarkiai gestikuliavo. Andersas Šiumanas 
ją mąsliai stebėjo. 

— Na gerai, manau, turit teoriją, — sutiko jis. 

— IB, - pasakė ji. - Prarasti Informacinio biuro archyvai — ori- 
ginalai, kurie, jeigu atsirastų ir būtų paviešinti, galėtų artimiau- 


sioje ateityje socialdemokratus sužlugdyti. 

Šiumanas palinko virš stalo. 

— Jie buvo sunaikinti. 

— Aš taip nemanau, — paprieštaravo Anika. - Šių metų liepos 
septynioliktą dieną Gynybos ministerija gavo užsienio archyvų 
kopiją. Tai buvo perspėjimas vyriausybei: darykite, kaip liepiame, 
nes bus paviešinta likusi dalis. Originalo forma. 

— Betgi, — pradėjo sakyti Šiumanas, - kaip, po galais, taip ga- 
lėjo nutikti? 

Anika prisėdo ant stalo krašto ir atsiduso. 

— Socialdemokratai komunistus šnipinėjo visą pokario laiko- 
tarpį ir kaupė visą informaciją, kurią tik galėjo gauti. Ar manote, 
kad anie čia sėdėjo rankas sudėję, kol visa tai vyko? 

Ji per petį pamojo link Rusijos ambasados komplekso. 

— Vargu, — tęsė ji. — Jie puikiai žinojo, ką švedai ketina daryti. 

Anika atsistojo ir iš rankinės išsitraukė bloknotą. 

— 1973 metų pavasarį Elmeris ir jo šutvė žinojo, kad Giju ir 
Bratas* lipa jiems ant kulnų, — pasakė ji. — Socialdemokratai ėmė 
panikuoti. Rusai tai puikiai žinojo. Jie suprato, kad švedai bandys 
panaikinti visus savo šnipinėjimo pėdsakus. Ir ko gi jie griebėsi? 

Ji rankoje iškėlė 1973 metų balandžio antros dienos laikraščio 
straipsnių kopiją. 

— Rusai pavogė archyvus, — teigė Anika. — Į postą ambasadoje 
Stokholme paskirtas vyresnysis KGB pareigūnas pasirūpino, kad 
viskas iš šalies būtų pašalinta greičiausiai dideliuose diplomari- 


niuose krepšiuose. 


* Janas Giju (Jan Guillou) - žymus švedų rašytojas ir žurnalistas, kurio speciali- 
zacija buvo tiriamoji žurnalistika. Už šnipinėjimą sėdėjo kalėjime ir ten nuspren- 
dė pradėti rašyti knygas. Kartu su Peteriu Bratu (Peter Bratt), kuris, kaip ir Giju, 
laikytas sovietų KGB šnipu, parašė daugybę straipsnių apie Švedijos žvalgybos 
tarnybą Informationsbyrūn, IB. 

Šiumanas paėmė jos užrašus ir tyliai perskaitė. 

— O kas buvo vyresnysis KGB pareigūnas Stokholme aštun- 
to dešimtmečio pradžioje? Na, pasirodo, tai dabartinis negandų 
krečiamo Kaukazo prezidentas. Jis net kalba švediškai. Ir šis pre- 
zidentas turi didžiulę bėdą: stokoja ginklų, kuriais galėtų kovoti 
su nereguliariąja kariuomene, o pasaulinė bendruomenė pareiškė, 
kad jų įsigyti negalima. 

Redakcijos vadovas vėl pažvelgė į kopijas. 

Anika atsisėdo ant sofos ir pateikė savo išvadas: 

"— Ką tuomet daro prezidentas? Jis susiranda savo senas bylas 
iš Grevgatano 24 ir Valhalavegeno 56. Jei dabartinė Švedijos vy- 
riausybė atsisakys jam tiekti ginklų, jis pasirūpins, kad ji valdžios 
neturėtų dešimtmečius. Pradžioje vyriausybė atsisako klausytis. 
Galbūt ji mano, kad jis iš tikrųjų tų archyvų neturi, dėl ko ir 
Gynybos ministerijai atsiunčiamas perspėjimas. Dokumentai iš 
užsienio archyvų dalies, kurių nepakaktų vyriausybei nuversti, ta- 
čiau užtektų sudrumsti vandenis vykstant rinkimų kampanijai. 
Taigi ministras pirmininkas nusprendžia vieną savo ministrų nu- 
siųsti susitikti su prezidento atstovais. Jie susitinka pusiaukelėje, 
Estijoje. Sandoris sudaromas ir ginklai iš karto išsiunčiami per 
trečią šalį, greičiausiai Singapūrą. Mobilizuojama kariuomenė. 

Anika pasitrynė kaktą. 

— Viskas vyksta pagal numatytą planą, - dėstė ji. — Tik viena 
problema. Tą patį vakarą, kai įvyksta susitikimas Taline, prie mi- 
nistrų buto durų nužudoma jauna mergina. Susidėjus daugybei 
keistų aplinkybių paaiškėja, kad ministro padėjėjas grupę vokiečių 
profsąjungos vadų nusivedė į sekso klubą, kur ir dirbo minėtoji 
jauna moteris, ir sąskaitą apmokėjo ministro kortele. Ministras 
atsiduria tikrame mėšle. Ir nieko negali padaryti. Niekam negali 
sakyti, kur buvo ar ką veikė... 

Anikai baigus stojo kurtinama tyla. Ji matė, kaip sukasi An- 
derso Šiumano smegenys. Jis žiūrėjo tai į kopijas, tai į užrašus, vis 
braukė per plaukus, kažką pasižymėdavo. 

— Velniai rautų, — pasakė jis. — Tai tiesiog neįtikėtina... Ką jis 
sako? 

Anika beviltiškai bandydama sudrėkinti gerklę, nurijo seiles. 
Nepadėjo. 

— Aš tik kalbėjausi su jo žmona Ana Lena. Kristeris Lundgrenas 
telefonu kalbėti atsisako. Tada bandžiau susisiekti per jo spaudos 
sekretorę Kariną Bjornlund. Pateikiau jai visą scenarijų, tiksliai 
taip, kaip, manau, viskas ir vyko. Ji pasakė pabandysianti iš jo 
gauti kokį nors komentarą, bet taip man ir neatskambino... 

Jie vėl sėdėjo tylėdami, kol redakcijos vadovas atsikrenkštė. 

— Kiek žmonių tai papasakojote? — paklausė jis. 

— Niekam, - suskubo patikinti Anika. —- Tik jums. 

— Ir Karinai Bjornlund. Ar dar kam nors? 

Anika užsimerkė ir pergalvojo. 

— Ne, - atsakė ji. - Tik jums ir Karinai Bjornlund. 

Ji pajuto, kaip įsitempia raumenys. Štai ir jos kontrargumen- 
tas. 

— Tai tiesiog neįtikėtina, — tarė Andersas Šiumanas. — Bet ne- 
publikuojama. 

— Kodėl ne? — nesuprato Anika. 

— Per daug palaidų galų, - sakė Šiumanas. - Jūsų mintys yra 
logiškos, netgi sakyčiau labai įtikimos, tačiau to negalima įrodyti. 
— Bet juk aš turiu sąskaitų kvitų kopijas! — ginčijosi Anika. 

— Taip, turit, bet to nepakanka. Ir pati tai žinote. 

Anika nieko neatsakė. 

— Faktas, kad ministras buvo Taline, yra naujas, bet tai jam 
nesuteikia alibi. Jis buvo namie prieš penkias, kai mergina ir buvo 


nužudyta. Pamenat jo kaimynę, kurią jis sutiko prie durų? 

Anika palinksėjo. Šiumanas tęsė toliau: 

— Kristeris Lundgrenas atsistatydino, negalima pulti... 

— Negalima pulti parklupdyto, žinau, — baigė mintį Anika. — 
Bet galime paviešinti faktus: įsilaužimus minėtais adresais, kur 
buvo laikomi archyvai, kelionės išlaidas, sąskaitą iš sekso klubo... 

Redakcijos vadovas atsiduso. 

— Kokiu tikslu? Kad įrodytume, jog vyriausybė slapta tiekė 
ginklus? Ar bent įsivaizduojate, kokių pasekmių spaudos laisvei 
tai neišvengiamai sukeltų? 

"Anika nudelbusi akis žiūrėjo į grindis. 

— Ši istorija baigta, Anika, — pasakė Andersas Šiumanas. 

— O kaip dėl paraiškos apmokėti išlaidas už kelionę į Taliną? — 
tyliai paklausė ji. — Ar ir tai nieko nereiškia? 

Šiumanas atsiduso. 

— Galbūt, — tarė jis, - jei tik aplinkybės būtų kitos. Deja, vy- 
riausiasis redaktorius šiuo metu alergiškas visai šiai istorijai. Jis 
iš karto sako „ne“ vos tik užsiminus apie tą žmogžudystę ar mi- 
nistrą. Be to, jei atvirai, faktas, kad ministras vyko į susitikimą 
kaimyninėje šalyje, vargu ar yra pakankamai prieštaringas, kad 
norėčiau rizikuoti savo darbo vieta. | 

Neturime įrodymų, su kuo ir kodėl jis susitiko. Šiaip ar taip, 
bet kuris prekybos ministras turbūt į užsienį keliauja kokius tris 
šimtus kartų per metus. 

— O kodėl tuomet jis paraišką išlaidoms padengti pateikė Stra- 
teginių produktų inspekcijai? — tyliai teiravosi Anika. 

— Taip, tai keista, tačiau vargu, ar iš to galima išspausti kokią 
istoriją. Departamentas kiekvieną dieną išsiunčia šimtus sąskaitų 
bei paraiškų išlaidoms padengti, ir ši kažin ar yra kuo nors iš- 
skirtinė. Nieko įtartino, kad ministras, atsakingas už prekybą su 


užsieniu, keliauja į užsienį. 

Aniką apėmė neviltis. Giliai viduje ji žinojo, kad Andersas 
Šiumanas teisus. Dabar ji tenorėjo mirti, prasmegti tiesiog staiga 
prasivėrus grindims. 

Redakcijos vadovas atsistojo ir nužvelgė redakciją. 

— Mums jūsų čia visai reiktų, — tarė jis. 

Anika net krūptelėjo. 

— Ką? 

Šiumanas atsiduso. 

— Tokio kalibro žmogus kaip jūs mums visai praverstų krimi- 
nalinių tyrimų komandoje. Šiuo metu joje dirba tik trys žmonės: 
Berit Hamrin, Nilsas Langebis ir Eva Brit Kvist. Berit visai nepro- 
šal būtų turėti kompetentingą kolegę. 

— Niekada nesutikau kitų dviejų, — tyliai pasakė Anika. 

Šiumanas atsisuko į Aniką veidu. 

— Kuo šiuo metu užsiimate? Ar susiradot kitą darbą? 

Ji papurtė galvą. 

Redakcijos vadovas priėjo ir atsisėdo šalia ant sofos. 

— Labai apgailestauju, kad negalime publikuoti jūsų medžia- 
gos, — guodė jis. - Puikiai padirbėjote visa tai aiškindamasi, tačiau 
ši istorija mums yra pernelyg neįtikima, kad būtų paviešinta. 

Anika nieko neatsakė ir nudelbusi akis žiūrėjo į savo rankas. 
Jos buvo šaltos ir drėgnos. Šiumanas kelias sekundes į ją žvelgė 
tylėdamas. 

— Blogiausia yra tai, kad greičiausiai esate teisi, — pasakė jis. 

— Turiu kai ką dar, — prasitarė Anika. — Negaliu apie tai rašyti 
pati, bet galiu perduoti Berit. | 

Ji pakėlė savo rankinę ir iš jos ištraukė televizijos vedėjo sąskai- 
tos kvito kopiją. Tai buvo kopijos kopija: ji pasinaudojo kopijavi- 


mo paslaugomis Hantverkargatano pašte. 

— Jis užsisakė dvi merginas ir su jomis beveik valandą praleido 
privačiame kambaryje. Išeidamas nusipirko tris filmus su gyvū- 
nais. Tačiau vinis štai kur: sumokėjo Švedijos televizijos banko 
kortele. 

Šiumanas sušvilpiniavo. 

— O čia tai bent, — pasakė jis. — O čia vienareikšmiškai puiki 
medžiaga: televizijos žvaigždė viešnamyje taško mokėtojų už tele- 
viziją pinigus. 

Anika nežymiai šyptelėjo. 

— Džiaugiuosi, kad bent šį tą jums turiu, - kandokai pasakė ji. 

— Kodėl gi jums apie tai neparašius pačiai? — pasiūlė Šiuma- 
nas. 

— Geriau jau nepradėkite, — tvirtino Anika. 

— Žinoma, ko nors už tai norėtumėt. Gal turit ką numačiusi? 

Anika nužvelgė ištuštėjusią redakciją, nušviestą blankios ru- 
dens saulės. 

— Darbo, - sušnabždėjo ji. 

Šiumanas sugrįžo prie savo stalo ir peržvelgė aplanką. 

— Redaktoriaus padėjėja Jansono naktinės pamainos koman- 
doje nuo lapkričio, — pasakė jis. - Dirbsite vietoje žmogaus, išėju- 
sio į motinystės atostogas. Kaip jums toks pasiūlymas? 

Šiumanui nepastebėjus, Anika mirksėdama nuvijo sublizgusią 
ašarą. | 

— Skamba gerai — sutarta! — sutiko ji. 

— Tai darbo vieta šešiems mėnesiams, tik dar reikės peržvelgti 
sąlygas, — sakė redakcijos vadovas. — Tiesa, darbo valandos siau- 
bingos: nuo dešimtos vakaro iki šeštos ryto keturias naktis iš eilės, 
tada keturi laisvadieniai. Turėsit sulaukti oficialaus pasiūlymo, bet 
šįkart aš nebeatsitrauksiu. Šis darbas jau jūsų. Ar spaudžiam vie- 


nas kitam ranką? 

Jis atsistojo ir ištiesė ranką. Anika taip pat pakilo ir padavė 
savąją sutrikusi, kad ji šalta ir drėgna. 

— Gera jus susigrąžinti, - šypsodamasis pasakė Šiumanas. 

— Tik dar vienas dalykas, — prasitarė Anika. —- Pamenate, kai 
„Klubas šeši“ pranešė, jog rado sąskaitą iš sekso klubo Užsienio 
reikalų ministerijoje? 

Šiumanas sumirksėjo, akimirką susimąstė, rada papurtė galvą. 

— Nepamenu. 

— O aš puikiai atsimenu, — pasakė Anika. — Tik jos ten nebu- 
vo — ji buvo Ūkio, energetikos ir susisiekimo ministerijoje. Ką, 
jūsų manymu, tai reiškia? 

Šiumanas į moterį mąsliai pažiūrėjo. 

— Greičiausiai būtent tai, ką manote, kad reiškia, — atsakė jis. — 
Jie patys jos nerado. 

Anika nusišypsojo. 

— Būtent. 

— Jiems ją davė kažkoks lobistas, - pasakė Šiumanas. — Ji buvo 
pakišta. 


— Ironiška, ar ne? — prieš išeidama tarstelėjo Anika. 


69 


Lietaus debesys, rodės, kybojo medžių viršūnėse, pūtė žvarbus 
vėjas. Anika pasistatė apykaklę ir patraukė link Fridhemsplano. 
Viduje ruseno puiki maloni šiluma — jai leista sugrįžti. Redak- 
toriaus padėjėja nebuvo geriausias variantas, bet vis tiek apėmė 
pergalės jausmas. Ji galės prisėdusi ant stalo krašto skaityti kitų 
korespondentų straipsnius, taisyti spaudos bei gramatines klaidas, 
kur reikia, sutrumpinti tekstą, prireikus vieną kitą sakinį įterpti. 
Rašys komentarus po nuotraukomis ir sudarinės glaustas faktų 
lenteles, siūlys antraštes ir perrašinės neaiškias teksto vietas. 

Nė nenutuokė, kodėl Šiumanas nusprendė jai pasiūlyti darbą. 
Niekas laikraštyje to padaryti nenorėjo ir jiems reikėjo ką nors 
samdyti iš šalies. Nors galutiniam numerio variantui šis darbas 
buvo be galo svarbus, visi jį laikė siaubingu. Nei fotografijos prie 
straipsnio, jokio prestižo, negali net po darbo nueiti į kavinę 
„Opera“ pasipuikuoti. Nieko čia gero. 

„Bet tie, kas taip mano, niekada viešnamyje nedirbo prie rule- 
tės stalo“, — pagalvojo Anika. 

Jai ėmus kilti Vesterbrono tilto rampa, galvą atgaivino pūs- 


telėjęs vėjas. Ji žingsniavo lėtai, giliai įkvėpė ir sulaikė orą. Užsi- 

"merkė plūstelėjus drėgmei ir leido vėjui žaisti plaukuose, kaip tik 
pakliūva. 

„Lapkritis“, - pagalvojo Anika. Dar buvo likę keli mėnesiai. 
Laisvė viską apmąstyti ir atgauti jėgas. Laikas susitvarkyti butą 
Helefošnese ir užsandarinti langus Hantverkargatane. Laikas nu- 
eiti į Modernaus meno muziejų, teatrą. Aplankyti senelę, paniur- 
kyti Viską. 

Staiga ji suvokė, kaip pasiilgo savo katino. Mieste jo laikyti 
negalėjo, todėl jis turėjo likti su senele. 

Dar turėjo baigti su Svenu. 

Anika pajuto, kad jau laikas. Pagalvoti apie tai vangstėsi visą 
vasarą. Nusipurčiusi nuo vėjo, ji stipriau įsisupo į paltą. Vasara 
neabejotinai buvo pasibaigusi, pats laikas iš spintos traukti rude- 
ninius drabužius. 

Spardydama ant šaligatvio jau pabirti spėjusius šlapius lapus, 
ji žingsniavo Drotningholmo keliu. Akių nepakėlė, kol atsidūrė 
visai šalia parko. 

Krunubergo parko augmenija atrodė tarsi pulsuojanti pūvanti 
masė. 

Lėtai ji priėjo prie kapinių. Nuo drėgno oro blizgėjo tvora. 
Oras čia nejudėjo, vėjas buvo ramus. Sugerti mirštančios žalu- 
mos, nunyko miesto garsai. 

Anika stabtelėjo prie įėjimo ir užsimerkusi ranką uždėjo ant 
kabamosios spynos. Staiga prisiminė vasaros karštį, kaip svaigo 
galva tą dieną, kai Jozefina čia išsiskėtojusi gulėjo tarp kapų akme- 
nų, kaip granite žaidė saulės spinduliai, kaip po kojomis tolėliau 
griaudėjo požeminiai traukiniai. | 

„Kokia beprasmybė, — pagalvojo Anika. — Kokia buvo Jozefi- 
nos Liljeberg gyvenimo prasmė? Kodėl ji gimė, kam mokėsi skai- 


tyti, skaičiuoti, rašyti, kam jaudinosi, kad gražus jos kūnas kada 

nors pasikeis? Koks tikslas, jei ji vis tiek turėjo mirti? Turėjo būti 
kokia nors prasmė, — mąstė ji. — Na, turi būti priežastis. Priešingu 
atveju, kaip visa tai pakelti?“ 

— Ei, labas! Ką čia veiki? 

Anika sunkiai atsiduso. 

— Sveika, Daniela, - pasisveikino ji. - Kaip sekasi? 

— Puikiai, ačiū, — sučiauškėjo Daniela Hermanson. - Buvome 
parke, bet pasidarė vėsoka. Nuo pirmadienio gavome vietą darže- 
lyje. Šiek tiek neramu, bet esu tikra, kad viskas bus gerai. 

Iš vežimėlio raukydamasis žiūrėjo jos sūnus. 

— Gal nori užeiti kavos? Būtų šaunu jaukiai mergaitiškai pa- 
plepėti. 

Anika su siaubu prisiminė niekam tikusį Danielos kavos vira- 
lą. 

— Gal kada kitą kartą, — nusišypsojusi pasakė ji. - Einu namo. 

Daniela apsidairė, tada žengė žingsnį arčiau Anikos. 

— Tu iš žiniasklaidos, - pusbalsiu sušnabždėjo ji. — Ar jie paga- 
vo tą tipą? 

— Kuris nužudė Jozefiną? Ne, nepagavo. Bent jau už žmogžu- 
dystę — ne. 

Daniela atsiduso. 

— Siaubinga, kad jis vis dar laisvėje. 

— Policija žino, kas jis, - pasakė Anika. — Vis tiek jį vėliau ar 
anksčiau pričiups, jei ne už tai, tada už kitką. Ilgai jis laisvėje ne- 
vaikščios. 

Daniela Hermanson su palengvėjimu atsiduso. 

— Nors tiek gerai. Na, niekas iš mūsiškių niekada nepatikėjo, 
kad tai galėjo būti Kristeris. 

— Netgi tavo kaimynė, kuri turi šunį? 


Daniela nervingai ir tarsi įgudusi sukrizeno. 

— Na, - pasakė ji, - tu niekam nesakyk, bet Elna kūną jau buvo 
mačiusi prieš penktą valandą tą rytą. 

Anika visa tarsi sustingo ir pasistengė atrodyti džiugiai nusi- 
teikusi. 

— Tikrai? — sukluso ji. - Kaip suprasti? 

— Jos šuo — juk matei jį, Jesperą? Mielas gyvūnėlis! Taigi, šuo 
nubėgo į kapines ir apkramtė merginą, o vargšė Elna nežinojo, ką 
daryti. Nedrįso kviesti policijos manydama, kad jie uždarys Jespe- 
rą į kalėjimą. Ar kada nors esi girdėjusi ką nors kvailesnio? 

Daniela iš širdies nusikvatojo. Anika stovėjo tarsi žado nete- 
kusi. 

— Ne, - tarstelėjo ji, — nesu. 

Pavargęs nuo mamos čiauškėjimo, vaikas pradėjo verkšlenti. 

— Gerai, mažuli, eime namo - gausi bananą, ai, kaip bus ska- 
nu, ar ne? 

Moteris Krunubergsgatanu nurūko namų link. Anika liko sto- 
vėti ir žiūrėjo į ją nueinančią. 

„Viskam savas paaiškinimas“, — pagalvojo ji. 

Iš lėto Anika nužingsniavo į priešingą pusę link gaisrinės. Vos 
pasukusi už kampo, pamatė kelią užblokavusius policijos auto- 
mobilius. Ji sustojo. 

„Jie anksti, — pagalvojo. — Tikiuosi, ras apskaitos dokumen- 


[4 


tus. 


Namo Anika patraukė kitu keliu. 


Devyniolika metų, vienuolika mėnesių ir viena diena 


Šiurkštumas prie nuogos odos, dulkių pritvinkęs oras, nėra kuo 
kvėpuoti: mano gyvenimas susitraukė į karstą. Jo dangtis liečia mano 
galvą, keliai ir alkūnės brūžinasi į šonus. 

Gili skylė, tamsi kapo duobė, žemės kvapas. 

Panika. 

Jis sako, kad viską ne taip supratau, kad viską išpūčiau. Gyveni- 
mas nėra per mažas — tai aš jam per didelė. 

Jo meilė - begalinė. Mane jis myli besąlygiškai. Niekas man nega- 
li duoti to, ką gali jis. Tik jis turi vieną sąlygą. 


Sako, 
kad niekada 


manęs nepaleis. 

Sprendimas subrendo per naktį. Ji nusprendė baigti su Svenu. 
Atsivėrė kitas gyvenimas, pagaliau ji rado išeitį. 

Esama padėtis ją pripildė begalinio liūdesio ir praradimo jaus- 
mo. Tiek ilgai su Svenu buvo tarsi vienis. Su niekuo daugiau ji 
nebuvo mylėjusis. Prausdamasi duše, nubraukė kelias ašaras. 

Lietus buvo nustojęs, išlindo blanki ir šalta saulė. Anika išsivirė 
kavos ir paskambino į stotį pasitikrinti tvarkaraščio. Kitas trauki- 
nys į Fleną turėjo išvykti už valandos ir dešimties minučių. 

Atvėrusi svetainės langą atsisėdo ant sofos ir stebėjo, kaip pa- 
lengva „kvėpuoja“ užuolaidos. Jai buvo leista pasilikti. Leista gy- 
venti savo gyvenimą. 

Anika pakilo, užsimetė paltą ir, kai buvo beišeinanti, kitoje pu- 
sėje duryse išgirdo spragrelint raktus. Pradžioje tarsi PRESS: 
paskui atsipalaidavo pamačiusi, kad tai Patricija. 

— Labas, - pasakė Anika. - Kur buvai? 

Patricija atsargiai uždarė duris ir dar kelias sekundes nepaleido 


rankenos prieš pakeldama akis. 

— Kaip tu taip galėjai? — sulaikiusi kvapą iškošė ji. 

Jos veidas degė, akys buvo paraudusios nuo verkimo. Aniką 
apėmė siaubas ir ji iš karto suvokė, kas atsitiko. 

— Buvai klube, - tarė ji. — Pakliuvai į jų reidą! 

— Tu mane apmovei, sužlugdei klubą. Kaip tu taip galėjai? 

Patricija žengė link Anikos stipriai sučiaupusi lūpas, sugniau- 
žusi kumščius. Anika stovėjo vietoje ir bandė reaguoti ramiai. 

— Aš neuždariau klubo, - teisinosi ji. 

Patricija žengė dar arčiau, stuktelėjusi Anikai metė raktus ant 
grindų ir moteris nenoromis žengė kelis žingsnius atgal. 

— Aš tai padariau, kad tau padėčiau! — šaukė Patricija. - Tau 
reikėjo pinigų, suradau darbą. Kodėl taip su manimi pasielgei? 

Anika priekyje iškėlusi rankas atbulomis žengė į svetainę. 

— Patricija, nenorėjau tau niekaip pakenkti, juk turėtum ži- 
noti. Linkiu tik paties geriausio! Noriu tau padėti. Noriu, kad 
nešdintumeisi iš to klubo, kuo toliau nuo degradacijos... 

— Ar nenumanei, kas po viso to laukia? - suriko Patricija. — Jis 
ims kaltinti mane! Jis dulkino visas klube dirbančias merginas, 
jos visos — jo! Aš buvau Jozefinos, jis manęs nedangstys. Nusi- 
temps paskui save į tą mėšlą. O Dieve! 

Mergina ėmė raudoti iš sielvarto ir Anika, tvirtai suėmusi už 
pečių, ją supurtė. 

— Tai netiesa! — šaukė ji. — Kitos merginos pasakys tiesą. Eik 
į policiją ir papasakok jiems, kas įvyko iš tikrųjų, jie tavimi pa- 
tikės. 

Patricija atmetė galvą ir garsiai, šaižiai nusikvatojo. 

— O, Anika, kokia tu naivi, - pasakė ji skruostais ritantis aša- 
roms. — Tu visada manai, kad galiausiai triumfuos tiesa. Cha! 


Užauk pagaliau! Taip niekada nebūna! 

Ji ištrūko ir nulėkė į savo miegamąjį, susimetė daiktus į sporti- 
nį krepšį ir ėmė vilkti paskui save čiužinį. Jis užstrigo tarpduryje. 
Patricija nusikeikė ir šnopuodama jį truktelėjo. 

— Neprivalai išeiti, - tarė Anika. 

Čiužinys išslydo iš rankų ir Patricija vos nepargriuvo. Drebėda- 
ma iš susijaudinimo ji vis tiek paskui tempėsi porolono gabalą. 

— Aš pasilieku, - pasakė Anika. — Vėl gavau darbą Evening Post. 
Gali čia gyventi, kiek nori. 

Patricija jau siekė laukujų durų. Tada sustojo. 

— Ką pasakei? — sukluso ji. - Gavai darbą? 

Anika nervingai šyptelėjo. 

— Sužinojau nemažai informacijos ir ją papasakojau redakcijos 
vadovui, todėl jis man vėl pasiūlė darbą. 

Patricija paleido čiužinį ir apsisukusi priėjo prie Anikos. Tam- 
sios jos akys degė tarsi ugnis. 

— Užsikrušk! — iškošė ji. — Ir tegul užsikruša visi, kas apgaudi- 
nėja savo draugus! 

— Bet juk tai neturi nieko bendro su tavimi, — bandė aiškinti 
Anika, — nei su pačiu klubu... 

— Tu juk viską papasakojai policijai, kale tu! Kaip kitaip, po ga- 
lais, galėjai žinoti, kad ten buvo apskaitos dokumentai? Tu mane, 
savo draugę, apmovei dėl suknisto darbo! — Patricija buvo visiškai 
praradusi savikontrolę ir dabar ant Anikos rėkė. - Koks apgailėti- 
nas mėšlo gabalas esi! Užsikrušk! 

Anika atsitraukė, galvoje skambėjo jos pačios žodžiai. „Po ga- 
lais, Patricija teisi. Ką padariau, ką aš padariau?“ 

Mergina metėsi atgal prie savo čiužinio, griebė jį ir išėjo nepa- 
sivarginusi uždaryti durų. 

Anika nuskubėjo prie lango ir žiūrėjo, kaip Patricija bėga iš 


paskos žvyru vilkdama čiužinį. Ji lėtai nusliūkino į kambarinės 

kambarėlį. Ant grindų parvirtusi gulėjo stiklinė, ant sienos vis dar 
kabojo rožinė Jozefinos suknelė. 

Anika pajuto besirvenkiančias ašaras. 

— Aš apgailestauju, — sušnabždėjo ji. — Nenorėjau, kad taip 


viskas baigtųsi. 


Visą kelią iki Eleno ji sėdėjo tarsi apkvaitusi. Žiūrėjo, kaip pro 
akis skrieja laukai, nieko nejautė, negalėjo nė kąsnio praryti. Mo- 
notoniškas geležinkelio dunksėjimas traukinyje virto į skanduotę 
galvoje: „Klubas šeši“, jos kaltė, Patri-cija, jos kaltė, išda-vystė, jos 
kaltė, jos kaltė, jos kaltė...“ 

Rankomis užsispaudė ausis ir užsimerkė. 

Autobusas jau stovėjo stotelėje už traukinių stoties ir tai ją kiek 
nustebino. Link Helefošneso jis pajudėjo jau už kelių minučių, 
pravažiavo pro Meliosą ir sustojo prie parduotuvės „Pasidaryk 
pats“ Flene. 

„Tai gali būti paskutinis kartas, kai čia sugrįžusi važiuoju 
namo“, — pagalvojo Anika. 

Kaip visada, ji išlipo prie prekybos centro ir akimis palydėjo 
keliu nuvažiuojantį autobusą. Nelabai norėjo namo, dar vengė 
eiti į butą, su kuriuo netrukus turėjo atsisveikinti. Padvejojusi ver- 
čiau nusprendė pirma užeiti pas mamą. 

Negalima sakyti, kad mama apsidžiaugė ją pamačiusi. 

— Užeik, — pakvietė ji. —- Ką tik užviriau kavos. 

Anika prisėdo už virtuvės stalo, vis dar jausdama kvaitulį ir 
gėdą. 

— Radau namą, — dėdama antrą puodelį pasakė motina. 

Anika apsimetė neišgirdusi ir pažvelgė pro langą į senus metalo 


perdirbimo gamyklų pastatus. 


— 500 — 


KLUBAS 69 


— Yra pastogė automobiliui ir baseinas, — tęsė mama, tik šįkart 
garsiau. — Baltų plytų. Didelis — septyni kambariai. Yra atskiras 
kambarys ir tau su Svenu. 

— Nenoriu gyventi Eskilstiunoje, —- neatitraukdama akių nuo 
gamyklų pasakė Anika. 

— Jis Svistoje, už miesto. Hugelstaborge. Graži vieta. Geri žmo- 
nės. 

Anika sumirksėjusi nusuko žvilgsnį nuo lango ir užmerkė su- 
dirgintas akis. 

— Kam tau septyni kambariai? 

Motina akivaizdžiai įsižeidusi nustojo krapštinėtis virtuvėje. 

— Tik noriu, kad tu ir Svenas turėtumėt kambarį, taip pat Bir- 
gita. Ir, žinoma, anūkai. 

Anika atsistojo, mama naiviai sumirksėjo. 

— Tuomet dėl anūkų turėsi pasikliauti Birgita, - tarė Anika. — 
Aš dar ilgai nesiruošiu susilaukti vaikų. 

Ji nuėjo prie praustuvės, iš spintelės išsiėmė stiklinę ir įsipylė 
vandens iš čiaupo. Mama į ją žiūrėjo kiek priekaištingai. 

— O Svenui dėl to, ar leidžiama turėti kokią nors nuomonę? 

Anika atsisuko. 

— Ir ką tai galėtų reikšti? 

Motina pakreipė smakrą. 

— Kai kurie mano, kad jį vedžioji už nosies. Imi ir persikraustai 
į Stokholmą neatsiklaususi jo nuomonės. 

Anikos veidas išbalo iš pasiutimo. 

— Ir ką tu apie tai išmanai? — rėžė ji. 

Motina susigraibė cigarečių pakelį ir kelis kartus spragtelėjo 
žiebruvėliu, kol prisidegė. Giliai įtraukusi dūmo, stipriai atsiko- 
sėjo. 

— Apie mane ir Sveną nieko nežinai, - jai nustojus kosėti pasa- 
kė Anika. — Ar nori pasakyti, kad turėjau dėl jo atsisakyti tokios 
galimybės, ar tai sakai? Ar mano karjera ir pajamos turi priklausy- 
ti nuo jo suknistos geros valios? Ar taip galvoji? Nagi? 

Kai atgavo kvapą, motinos akyse sužibo ašaros. 

— O Dievulėliau, tikrai turiu mesti rūkyti tą šlamštą. 

Ji pabandė nusišypsoti, bet Anika neatsakė tuo pačiu. 

— Žinoma, manau, jog turi dėl savo darbo pasistengti. Juk esi 
tokia gabi. Bet ten taip sunku, visi tai žino. Niekas tavęs dėl ne- 
sėkmių nekaltina. 

Anika nusisuko ir įsipylė dar vandens. Mama priėjo ir neran- 
giai paglostė ranką. 

— Anika, -— prakalbo ji, - nepyk taip ant manęs. 

— Aš ant tavęs nepykstu, — slopiu balsu, neatsisukdama atsakė 
Anika. 

Paskui mama kiek padvejojusi pasakė: 

— Kartais taip atrodo. 

Anika apsisuko ir pažvelgė į mamą pavargusiomis akimis. 

— Aš tik niekaip nesuprantu, kodėl nori kraustytis į prašmatnų 
namą Eskilstiunoje. Juk neturi pinigų! Kur dirbi? Ar iš ten važi- 
nėsi į prekybos centrą? 

Dabar atėjo motinos eilė nusukti žvilgsnį. 

— Ir Eskilstiunoje daug darbų, — pasijutusi kiek užgauta pasakė 
ji. - Geri, sąžiningi kasininkai ant medžių neauga, juk žinai. 

— Kodėl nuo to ir nepradedi? Imk ieškoti darbo! Neprotinga 
pirma nusipirkti prabangią vilą, juk pati suvoki? 

Moteris kelis kartus stipriai užtraukė cigaretę. 

— Tu manęs visai negerbi, — tarė ji. 

— Na, žinoma, kad gerbiu! — teisinosi Anika išskėtusi rankas. — 


Dėl Dievo, juk tu mano mama! Tik manau, kad turi neatitrūk- 

ti nuo tikrovės ir nepamesti galvos. Jei nori gyventi nuosavame 
name, kodėl jo neįsigijus Helefošnese?! Juk jie čia visai nebrangūs! 
Šiandien Flene mačiau parduodamo namo iškabą — ar neskambi- 
nai pasiteirauti, kiek už jį prašo? 

— Suomiai, — su panieka burbtelėjo motina. 

— Dabar jau kalbi kvailystes, — tvirtino Anika. 

— O kaip tu pati? — paklausė mama. — Pati irgi nenori Čia gy- 
venti. Tik nori greičiau išlėkti į Stokholmą. 

Anika vėl skėstelėjo rankomis. 

— Tikrai ne dėl to, kad Helefošnese kas nors negerai! Man ši 
vieta labai patinka. Tiesiog čia nėra mano trokštamo darbo. 

Motina praustuvėje užgesino cigaretę. Jos skruostai buvo įrau- 
dę, apie akis buvo matyti raudoni ratilai. Balsas drebėjo. 

— Nenoriu gyventi senoje lūšnoje, tokioje skylėje — bent tiek, 
manau, gali suprasti! Verčiau jau tada liksiu čia, šiame bute. 

— Gerai, tuomet gal tikrai pasilik čia, — pasakė Anika, griebė 


rankinę ir išėjo. 


TA 


Ji sėdo ant dviračio ir nuvažiavo pasimatyti su Svenu. 

Nebuvo prasmės daugiau atidėlioti. Jis gyveno buvusių arkli- 
džių pastate, priklausiusiame metalo perdirbimo gamyklai. Ka- 
daise tai buvo gražus, įspūdingas pastatas, bet dabar suklypęs, pa- 
triušęs ir apleistas dunksojo Tatarbakeno pakrašty. 

Jis buvo namie, gurkšnodamas alų per televizorių žiūrėjo fut- 
bolą. 

— Mieloji, - atsistojęs jos apkabinti pasakė Svenas. — Nejįsivaiz- 
duoji, kaip džiaugiuosi, kad tu namie. 

Ji atsargiai pabandė išsirangyti iš jo glėbio, širdis kalė kaip pa- 
trakusi, drebėjo kojos. 

— Svenai, aš atvažiavau daiktų, — virpančiu balsu pasakė ji. 

Jis nusišypsojo. 

— Taip, ir aš noriu, kad kraustytumėmės. 

Anika nurijo seiles, žioptelėjo įkvėpti oro ir vos valdė ašaras. 

— Svenai, — prakalbo ji, — aš gavau darbą Stokholme. Dirbsiu 
Evening Post. Jie nori, kad grįžčiau. Pradedu lapkritį. 

Ji nervingai gniaužė rankinės rankeną. Nebuvo nusiavusi 


batų. 

Svenas papurtė galvą. 

— Bet juk iš to nieko neišeis, - pasakė jis. - Neprivažinėsi ten 
kiekvieną dieną, bent apie tai, tikiuosi, pagalvojai? 

Ji užsimerkė, akims patvinus ašaromis. 

— Aš išsikraustau, — tarė ji. — Visam laikui. Atsisakau buto ir 
darbo Courier. 

Tai pasakiusi ji instinktyviai ėmė trauktis link durų. 

— Ką, po galais, čia paistai? 

Svenas priėjo prie jos. 

— Aš apgailestauju, — sukūkčiojo Anika. - Niekada nenorė- 
jau tavęs įskaudinti. Aš iš tiesų tave mylėjau. 

— Tu mane palieki? — sulaikęs kvapą ir ją sugriebęs už rankų 
klausė jis. 

Anika atmetė galvą ir užsimerkė, veidu bei kaklu ritosi aša- 
ros. 

— Taip turi būti, — sulaikiusi kvapą iškošė ji. — Daugiau taip 
nebegaliu. 

Svenas ėmė ją purtyti — pradžioje palengva, paskui jau sti- 
priau. 

— Ką, po galais, šneki? — šaukė jis. — Ar nori pasakyti, kad 
mane meti? Mane? 

Anika kūkčiojo, pabandžiusi jį atstumti, ji galva trinktelėjo 
į duris, prie kurių stovėjo. 

— Svenai, - kalbėjo ji, - Svenai, paklausyk manęs. 

— Kodėl, po velnių, turėčiau tavęs klausyti? — rėkė jis. — Tu 
man melavai visą sumautą vasarą! Sakei, nori išbandyti gyvė- 
nimą Stokholme, bet niekada neplanavai grįžti namo, argi ne 
taip? O Dieve, juk tu mane maustei! 


Anika staiga nustojo verkusi ir pažvelgė jam tiesiai į akis. 

— "Tu visiškai teisus, — tarė ji. — Viskas, ko noriu, tai nuo 
tavęs išsilaisvinti. | 
Negalėdamas patikėti tuo, ką girdi, Svenas ją paleido. 


Apsisukusi ji spyriu atsidarė duris ir išbėgo. 


Devyniolika metų, 


vienuolika mėnesių ir dvidešimt penkios dienos 


Vakar ašaros taip ir nepasirodė, siaubo persmelkta panika, kai 
viskas baigta. Tiesiog nepakeliamas karštis vis augo ir augo, kol rau- 
dona virto juoda. Jie sako, kad jis išgelbėjo man gyvybę. Pro burną 
atgal įkvėpta gyvastis, kurią jo rankos buvo užgniaužusios. Kalbėti 
dar negaliu. Pažeidimai gali būti ilgalaikiai. Jis sako, kad man ger- 
klėje įstrigo mėsos gniutulas, nors iš gydytojų akių galiu suprasti, kad 
jie tuo netiki. Bet niekas nieko neklausinėja. 

Jis lieja ašaras ant mano antklodės. Mano ranką jis laikė valandų 
valandas. Vis meldžiasi, meldžiasi 

Jei darysiu, ko jis prašo, peržengsiu pačią paskutinę ribą. Ištrinsiu 
tai, kas dar likę iš mano asmenybės, tuomet nebebus nieko. Jis bus 
pasiekęs savo tikslą. Niekas jo nesulaikys žengiant paskutinį žingsnį. 
Ir tuomet jam jau nepavyks atgal prišaukti mano gyvasties. 


Jis sako, 
jei jį paliksiu, 


mane nužudys. 

Rytmečio saulėje ežeras tviskėjo tarsi ryškus safyras. Anika lėtai 
pėdino link vandens, neatsilikdamas jai įkandin turseno Viskas. 
Apkvaitęs iš laimės, katinas strykčiojo ir vijosi apie kojas. Ji nu- 
lyžčiodamas kaklą ir burgzdamas kaip varikliukas. 

— Ar žinai, kad tu labiausiai iš meilės apkvaitęs padaras visame 
pasaulyje? — pasakė Anika kasydama jam paausius. 

Viską paleido ant lieptelio ir nužvelgė ežerą. Švelnus ir lengvas 
vėjelis raibino blizgantį jo paviršių. Prisimerkusi Anika pažvel- 
gė į tolimajame krante išsikišusias uolienų saleles, išnykstančias 
po pušų apklotu. Tolumoje, kur baigėsi ežeras ir prasidėjo miško 
tankmė, gyveno senasis Gustavas. Tikrai vertėtų jį kurią dieną ap- 
lankyti, Anika jo nebuvo mačiusi jau visą amžinybę. 

Ateitis prieš ją dabar plytėjo tarsi neištapyta drobė. Galėjo 
rinktis spalvas, formas, jų ryškumą, sodrumą. | 

„Šilta ir malonu, — pagalvojo Anika. — Lengva ir paprasta.“ 

Katinas susirangė jai ant kelių ir užsnūdo. Moteris užsimer- 


kė, pirštais glostinėjo švelnų katino kailiuką. Užliejo stiprus 

pasitenkinimo jausmas. „Štai toks ir turėtų būti gyvenimas“, — 
pamanė ji. | 

Kažką nuo trobelės pusės sušuko senelė ir Anika ištiesusi nuga- 
rą sukluso. Ausis pastatė ir Viskas, paskui stryktelėjo nuo lieptelio. 
Senolė rankas pridėjusi prie burnos tarsi per garsintuvą sušuko: 

— Pusryčiai! 

Anika nurisnojo link namelio. Katinas, pamanęs, kad tai lenk- 
tynės, skuodė kaip patrakęs. Kai Anika užšoko ant laiptelių, jis 
stryktelėjo iš savo slėptuvės ir puolė jai į kojas. Anika į rankas 
stvėrė besirangantį gyvūnėlį, panarino nosį jo kailiuke ir papūtė 
į pilvą. 

— Tai jau kvailioji, ar ne? — pasakė ji. 

Senelė ant stalo buvo padėjusi rūgpienio, miško aviečių, rugi- 
nės duonos ir sūrio. Sklandė kavos aromatas. Anika pasijuto ne- 
paprastai alkana. 

— O dabar bėk lauk, — paragino katiną, kuris dar bandė įsitai- 
syti jai ant kelių. 

— Jis tavęs labai pasiilgs, — tarė senelė. 

Anika atsiduso. 

— Aš dažnai atvyksiu aplankyti, — tikino ji. 

Senelė į dailius puodelius įpylė kavos. 

— Noriu, kad žinotum, jog, mano nuomone, elgiesi teisingai, — 
pasakė ji. — Turi susitelkti darbui. Atsakomybė pasirūpinti savimi 
pačia suteikia pasitikėjimo ir pasitenkinimo, visada taip maniau. 
Neturėtum likti su vyru, kuris tave stabdo ir varžo. 

Jos valgė tylėdamos, virtuvės stalas buvo nutviekstas saulės, 
nuo kurios plastikinė staltiesė buvo pasidariusi minkšta ir šilta. 

— Ar jau daug yra grybų? 


Senelė nusijuokė. 

— Svarsčiau, kiek reiks laukti, kol to paklausi. Šiais metais jų - 
nors vežimu vežk. 

Anika pakilo. 

— Tuomet eisiu ir parinksiu pietums. 

Iš galinio stalčiaus išsitraukusi du plastikinius krepšelius, ji iš- 
skubėjo į mišką, paskui nuliuoksėjo ir Viskas. 

Miško ūksmėje Anika kelis kartus turėjo pamirksėti, kol akys 
apsiprato prie samanų. Ji negalėjo patikėti tuo, ką matė. Žemė 
buvo nusėta rudomis grybų kepurėmis, kurių čia krūvelėmis augo 
šimtai, gal net tūkstančiai. 

Abu krepšelius Anika pririnko per mažiau nei valandą. Jai įni- 
kus į grybų rinkimą, Viskas suspėjo pagauti dvi peles. 

— Ir kas viską išvalys? — baidydamasi net minties, paklausė se- 
nelė. 

Anika nusijuokė ir pabėrė vieną maišelį grybų ant stalo. 

— Nėra taip jau baisu, — pasakė ji, tačiau, kaip ir visada, juos 


nuvalyti užtruko ilgiau nei prisirinkti. 


Pietums jos suvalgė du kalnus grybų su kepta duona. 

— Baigėsi duona ir sviestas, — baigus plauti indus tarė senelė. 

— Nulėksiu dviračiu ir nupirksiu, - pasisiūlė Anika. 

Senolė nusišypsojo. 

— Kokia tu gerutė. 

Anika paglostė jai plaukus ir pasiėmė savo rankinę. 

— Gerai, o tu dabar lik su senele, - katinui nurodė ji. 

Viskas nieko nepaisė ir pirma jos nuliuoksėjo link pakelės už- 
tvaros. | 

— Ne, - pasakė Anika ir jį pakėlusi nunešė atgal prie namelio. — 
Važiuosiu keliu, o tave gali suvažinėti. Tu liksi čia. 


Katinas išsilaisvinęs nuturseno į mišką. Anika atsiduso. 

— Ar gali jį uždaryti namie, kai parbėgs? — senelės paprašė Ani- 
ka. - Nenoriu, kad lakstytų prie kelio. 

Moteris nužingsniavo prie dviračio. Ryški saulė jau buvo že- 
mai giedrame danguje. Tolumoje sublizgėjo prie kelio užtvaros 
stovintis dviratis. 

Tik priėjusi arčiau Anika pamatė, kad kažkas ne taip. Paėmė 
už vairo ir dviratį pasiguldė ant šono pažiūrėti, kas nutiko. Abi 
padangos buvo suraižytos į skutus, sėdynė taip pat. Ji spoksojo 
negalėdama suvokti, kas atsitiko. 

— Tai tik pradžia, tu, sumauta kekše. 

Anika žagtelėjo ir pakėlė akis. Jau žinojo, kas tai. 

— Nusiaubiau visą tavo suknistą butą, — sakė Svenas. — Sukar- 
piau visus tavo kekšiškus drabužius. 

Sušnarpštęs jis susvirduliavo. Anika pamatė, kad jis girtas. Ne- 
nuleisdama nuo jo akių, apėjo užtvarą. 

— Svenai, tu pyksti, — pasakė ji. — Tu girtas. Esi kaip nesavas. 
Galvok, ką kalbi. 

Sumosikavęs rankomis, jis praskydo verkti. 

— Tu esi KEKŠĖ ir dabar MIRSI! 

Anika metė rankinę ir pasileido bėgti. Regėjimo laukas susiau- 
rėjo, ji visa pabalo. Skuodė kiek įmanydama, veidą perbraukusi 
šaka prarėžė skruostą, Anika pargriuvo, tada vėl pakilo. „Garsai, 
kur dingo visi garsai? O Dieve, bėk, bėk.“ Pėdos trankėsi į žemę. 
„Šūdas, šūdas, kur jis? O Dieve, padėk man!“ 

Ji lėkė nieko nematydama aplink, nėrė pro medžius, metėsi 
per kelią, įšoko į griovį, pasileido per atžalyną. Užkliuvusi už me- 
džio šaknų bloškėsi veidu žemyn. Ant veido ropojo skruzdėlės. Ji 
užsimerkė ir laukė mirties, bet nesulaukė. Medžiuose sušiureno 


vėjas, jos pačios alsavimas, suspengė tyla. 

„Jis manęs nenusekė, — toptelėjo jai. — Turiu ką nors rasti. 
Reikia prisišaukti pagalbos.“ 

Tylutėliai, baikščiai pakilo ant kojų. Įtemptai klausydamasi 
nusikratė purvą ir skruzdes. „Kur jis? Ne čia, dar ne čia.“ Apsi- 
žvalgiusi susivokė, kad yra netoli senojo Gustavo. 

Pasilenkusi Anika atsargiai nuliuoksėjo link Lilšiotorpo. Po 
kojomis traiškė grybus. Pro akis lėkė rudi, tvirti medžių kamie- 
nai ir jų šakos drėskė Anikai rankas. Prie apleistos lentpjūvės ji 
peršoko per upelį. 

Štai jis: tarp medžių suraudonavo senojo Gustavo namelis. Ji 
atsitiesė ir link jo nuskuodė kiek įmanydama greičiau. 

— Gustavai! — suriko Anika. — Gustavai, ar jūs namie? 

Nuskubėjusi prie verandos truktelėjo už durų. Užrakintos. 
Apsidairiusi aplink pažvelgė į medinę pastogę, kurioje senolis 
praleisdavo daugiausia laiko. Ten kažkas buvo, bet ne Gusta- 
vas. 

— Žinojau, kad atlėksi čia, tu, kekše! 

Kažką laikydamas rankose, Svenas metėsi link jos. 

Peršokusi per verandos tvorelę, ji nusileido į svaigų kvapą 
skleidžiantį, bet spyglius atstračiusį Gustavo rožyną. 

— Anika, aš tik noriu pasikalbėti! Stok, kur bėgi! 

Klupdama ji pasileido atgal į mišką, vėl liuoktelėjo per upelį, 
apibėgo pelkę, bet negalėjo atsiplėšti nuo šnopavimo į nugarą. 
Kojos mušėsi į samanas, ji lėkė per uolienas, nukritusias šakas, 
regėjimo laukas tapo lyg tunelis, ji vos galėjo atgauti kvapą, pa- 
saulis aplink virto šokčiojančiais fragmentais. 

„Aš bėgu, — šmėstelėjo Anikai, — aš nemiriau. Aš bėgu, aš 
gyva, dar ne viskas baigta. Tebeturiu progą. Bėgti ne taip jau 
blogai, bėgti - dabar man reikia tik bėgti. Aš gerai bėgu.“ 

Ji bandė apie tai galvoti kaip apie treniruotę, mėgino susitvar- 
kyti su plūstančiu adrenalinu ir susitelkė į kvėpavimą. „Kvėpuok, 
kvėpuok!“ Sugrįžo normali rega, galvoje aprimo garsų kakofonija, 
ėmė dėliotis nuoseklios mintys. 

„Jis už mane bėga greičiau, - mąstė ji. - Bet jis girtas, be to, aš 
šį mišką pažįstu geriau. Jis geriau už mane bėga keliu. Turiu likti 
miške.“ 

Anika pasuko į šiaurinę pusę, tolyn nuo kelio. Čia buvo du 
ežerai — Jorgšionas ir Holmšionas, — juos apibėgusi, galėjo toliau 
judėti į rytus link Siormlando tako, kuris vedė iki miestelio už 
metalo perdirbimo gamyklų. 

Ji beveik nebejautė kojų. Tebuvo suvalgiusi pusę kilogramo 
grybų. Judėjo ragindama kojas dėliotis sparčiau, nepaisydama 
skausmo. Už nugaros nebegirdėjo jokio šnopavimo ir skubriai 
žvilgtelėjo per petį. Medžiai, žaluma, dangus ir uolienos. 

„Jis galėjo kur nors miške kirsti kampą ir mane pasivyti“, — 
staiga šmėstelėjus šiai minčiai Anika sustojo. 

Širdis kalė pašėlusiai smarkiai. Ji įsiklausė į miško garsus. Nie- 
ko, tik vėjas. 

„Kur miško takai?“ 

Kažkas už jos sušiureno ir, vėl nudilginta panikos, ji atsisuko. 

„O Dieve, kur takas? Štai čia turi būti takas, kur jis?“ 

Ji bandė giliai kvėpuoti ir taip prisiversti mąstyti. „Kaip takas 
atrodė?“ 

Tai buvo medkirčių takas, kadaise juo gabendavo medieną, jis 
buvo pradėjęs ataugti, dabar atžalynas jau turėjo būti maždaug 
dviejų metrų. 

„Reikia eiti link naujo atžalyno“, — nusprendė ji. 

Tą akimirką iš kažkur išdygo jos katinas ir ėmė trintis apie 


kojas, o ji vos už jo neužkliuvo. 

— Viskai, tu, kvailiuk, marš greičiau į namus! 

Jį koja pavijo, bandydama nuvaryti namo. 

— Bėk į Likebu! Nagi, grįžk pas senelę! 

Katinas sumiaukė ir nėrė į tankmę. 

Anika pajudėjo į rytus, staiga miškas tapo žemas ir raizgus. 
Taip, tai buvo tas takas. Prieš pradėdama juo eiti, Anika kelias 
sekundes pastovėjo pakelėje. Atsargiai alsuodama, ji pamažu yrėsi 
į priekį. Praėjo Jorgnesus, bet namie nieko nebuvo. Tada Mas- 


tropus, bet ten irgi nieko. Toliau judėjo į rytus; link keliautojų 
tako. 


73 


Jis stovėjo ties paskutiniu kelio vingiu, prieš Siormlando taką. 
Ji pamatė likus trims sekundėms, todėl staiga pasuko į šiaurinę 
pusę, link metalo perdirbimo gamyklos tvenkinio. Jo rankoje kaž- 
kas žybtelėjo ir, suvokus, kas tai, Aniką nutvilkė siaubas. Klykda- 
ma ir klupdama ji bėgo, kol pasiekė vandenį. Žiopčiodama iš šal- 
čio, iškilo, tada vėl paniro ir plaukė kiek galėdama greičiau, paskui 
kosėdama ir springdama išlipo ant kranto tolimajame tvenkinio 
krante ir pasileido link pastatų. Viena tvora, kita tvora; ji metėsi 
kairėn, įsiropštė į medį ir peršokusi per tvorą atsidūrė tarp metalo 
perdirbimo gamyklų pastatų. 

— Niekur nepabėgsi tu, apgailėtina kekše! 

Anika apsidairė ir jo nepamačiusi pralėkė pro baltą pastatą, 
griebė už saulės išblukintų metalinių mėlynų durų ir jas atlapojusi 
nėrė į tamsą. Apakinta užkliuvo už klinkerio krūvos, spjovė pilną 
burną dulkių, kūkčiodama blaškėsi viduje. Tamsa išsisklaidė, še- 
šėliai aplink įgavo formas: aukštakrosnė, apleistos lydymo kokilės. 
Eilės niūrių mažų langų pastogėje, suodžiai, rūdys. Durys, pro 


kurias čia pateko, tolumoje buvo išpjautas šviesos stačiakampis; 

netrukus ėmė artintis vyro siluetas. Anika pamatė jo rankoje žibantį 
peilį ir jį atpažino: tai buvo Sveno medžioklės peilis. 

Apsisukusi ji pasileido bėgti, pralėkė pro krosnį metalo lydiniams 
laikyti, po kojomis barškėjo išklibusios plytelės. Laiptai į viršų, tam- 
sa, vėl laiptai; suklupusi Anika nusimušė kelį, sugrįžo šviesa, platfor- 
ma, langai, suktuvai. Galva trenkėsi į vamzdį. 

„Dabar jau nebėra kur eiti.“ 

Jis smarkiai šnopavo, akys švytėjo nuo alkoholio ir neapykantos. 

— Svenai, — sukūkčiojo Anika atbulomis žengdama prie atliekų 
vamzdžio. - Svenai, nedaryk to. Tu tikrai nenori... 

— Tu, suknista kekše! — iškošė jis. 

Tą akimirką nuo laiptų pusės pasigirdo tylus miaukimas. Anika 
pažvelgė į šešėlius, nužvelgė suodžius ir klinkerį. Katinas — jos kati- 
nas sekė iš paskos visą kelią! 

— Viskai! - sušuko Anika. 

Svenas žengė žingsnį artyn, ji atsitraukė. Link jo miaukdamas ir 
murkdamas, trindamasis į aprūdijusias mašinas, paklibinęs akmens 
anglių kokso gabalą, atbidzeno katinas. 

— Suknistas katinas, — šiurkščiai drėbtelėjo Svenas. 

Tas balsas jai buvo pažįstamas. Jis išdavė, jog Svenas tuoj pra- 
virks. 

— Negali manęs tiesiog taip imti ir palikti. Ką aš be tavęs dary- 
siu? 

Jis springo nuo kūkčiojimų. Anika nieko negalėjo atsakyti. Ger- 
klė buvo įsitempusi kaip styga, ji neįstengė pratarti nė žodžio. Matė, 
kaip, Svenui vis labiau gokčiojant, saulės šviesos ruožo pagauti žyb- 
teli padrikai mosikuojamo peilio ašmenys. 

— Anika, po galais, juk aš tave myliu! — bliovė jis. 

Ji veikiau pajuto, nei pamatė, kaip katinas prisiartino prie Sveno, 
išsirietė ant galinių kojų ir pasitrynė galvą jam į kelią. Akimis ji 


nusekė sužibusius peilio ašmenis, kurie smigo žemyn link katino. 

— NE! 

Nuskardėjo gilus kaip bedugnė klyksmas, dar nekilus jokiai 
sąmoningai minčiai. Katino kūnas plačia skliautine trajekto- 
rija praskriejo virš kokso krūvos, palikdamas ryškiai raudono 
kraujo juostą. 

— Tu, šunsnuki! 

Staiga Anika pasijuto arši kaip ugnis, stipri kaip geležis, 
galinga kaip krosnys, kaip mūro siena, kurių apsupty dabar 
stovėjo; ji degė nesuvaldomu įsiūčiu. Jos regėjimo laukas nu- 
sidažė raudonai, vaizdiniai smegenis pasiekė tarsi sulėtintame 
kine. Anika pasilenkė ir žemai, apačioje - nuotolio nesugebėjo 
suvokti — susirado aprūdijusį, juodą vamzdį. Jį tvirtai suėmė 
abiem rankomis, stipriomis tarsi plienas, ir sviedė su tokia jėga, 
kurios nenutuokė turinti. 

Vamzdis trenkėsi Svenui į smilkinį. Sugrįžus regai, ji stebė- 
jo, kaip vamzdis atsimuša į jo kaukolę, ją sutrupina į šipulius 
tarsi kiaušinio lukštą, kaip užsiverčia jo akys, pasirodo balti 
obuoliai, iš skylės pasileidžia čiurkšlė, jo rankos pakyla į orą, 
lyg krintanti žvaigždė ore skrieja peilis, kūnas pasvyra kairėn, 
virsta, kojos pakyla nuo žemės, sumojuoja, sutabaluoja ore. 

Kitas smūgis pasiekė jo krūtinę, Anika girdėjo, kaip trakšteli 
šonkauliai. Aptalžytas geležies ir ugnies, jo kūnas lėtai nusirito 
krosnies veleno pakraščiu. 

— Tu, apgailėtinas šunsnuki! — drėbtelėjo Anika. 

Darsyk pastūmusi nuvertė jį į aukštakrosnę. Paskutinis vaiz- 
das buvo jo ties briauna sutabalavusios kojos. 

Ji metė vamzdį ant grindų ir šiam raižiai subarškėjus staiga 
stojo kurtinama tyla. 


— Viskai... — švelniai tarė ji. 

Jis gulėjo už juostinio lieties transporterio. Galinės kojos dar 
trūkčiojo, akys žiūrėjo į ją. Jis dar pabandė sumiaukti. Anika 
sudvejojo prieš katiną paimdama ant rankų, nes baiminosi, kad 
tai jam suteiks dar daugiau skausmo. Atsisėdo ant grindų ir jį 
pakėlė. Švelniai sūpavo, kol lėtėjantis kvėpavimas visai sustojo. 
Akys nebežvelgė į jos akis, apsiblausė ir įsmigo į tuštumą. 

Anika raudojo sūpuodama sudarkytą mažą kūnelį. Sielvar- 
tas ir skausmas ištrūko ilgu staugesiu. Ji taip prasėdėjo, kol ne- 
beliko ašarų, už gamyklos ėmė leistis saulė. 

Cementinės grindys buvo kietos ir šaltos. Ji drebėjo iš šalčio. 
Drabužiai buvo beveik išdžiūvę, kojos nutirpusios, gniaužda- 
ma glėbyje katiną, ji pabandė atsistoti. 

Atsargiai, pamažėl nuėjo prie laiptų, ore sklandė dulkės. Po 
ilgo nusileidimo laiptais, ji išsvirduliavo į šviesą link švytinčios 
stačiakampės angos. Lauke pasitiko tokia pati giedra diena, 
kokia ir buvo prieš tai, tik kiek vėsesnė, šešėliai rodės labiau 
ištįsę. Kurį laiką ji stovėjo vietoje, tada patraukė link gamyklos 


vartų. 


Aštuoni žmonės, kurie vis dar dirbo metalo gamykloje, ruo- 
šėsi vykti į namus. Du iš jų jau sėdėjo automobiliuose. Kiti 
šnekučiavosi cecho viršininkui rakinant vartus. 

Aniką pastebėjęs vyras sušuko ir į ją parodė. Nuo galvos iki 
liemens ji buvo išsitepusi krauju, glėbyje glaudė katiną. 

— Kas, po galais, nutiko? 

Ją pirmas pasitiko cecho viršininkas. 

— Jis ten, — abejingai burbtelėjo ji. — Vienoje aukštakros- 
nių. 


— Ar jūs sužeista? Nereikia greitosios pagalbos? 

Anika nieko neatsakiusi pasuko link vartų. 

— Ei, palaukite, mes jums padėsime. | 

Aplink ją subėgo vyrai, automobiliuose jau sėdintys vyrai iš- 
jungė variklius ir išlipo. 

Cecho viršininkas atrakino vartus ir Aniką pasivedė į savo 
kabinetą. 

— Ar įvyko nelaimingas atsitikimas? Čia, gamykloje? 

Anika nieko neatsakė. Tik sėdėjo ir tvirtai rankose laikė ka- 
tiną. 

— Eikite ir senoje gamykloje patikrinkite keturiasdešimtpenk- 
tinę*, — tyliai pasakė cecho viršininkas. Trys vyriškiai nuėjo. 

Viršininkas atsisėdo šalia ir įdėmiai pažvelgė į šoko ištiktą 
moterį. Ji buvo išsitepusi krauju, bet pati neatrodė sužeista. 

— Ką čia turite? — paklausė jis. 

— Tai Viskas, — atsakė Anika. - Mano katinas. 

Ji prie jo pasilenkė ir skruostu paglostė švelnų kailį, švelniai 
pūstelėjo į ausį. Jis buvo toks jautruolis, kai ji taip padarydavo, 
visada pasikasydavo ausį galine letenėle. 

— Ar norite, kad jį paimčiau? 

Ji nieko neatsakė, tik nusisukusi nuo vyriškio dar stipriau ap- 
kabino katino kūną. Vyras atsiduso ir išėjo. 

— Užmesk į ją akį, —- vienam prie durų stovinčių vyrų pasakė 
jis. 

Ji buvo praradusi nuovoką, kiek laiko čia prasėdėjo, kai prie 
jos priėjęs kitas vyras uždėjo ant peties ranką. „O Dieve, visi jie 
vienodi“, - pagalvojo ji. 


— Kaip jūs, panele? 
* Turima galvoje viena iš gamykloje naudojamų mašinų. 


=520— 


KLUBAS 69 


Ji nieko neatsakė. 

— Aš Eskilstiunos policijos komisariato vyriausiasis inspek- 
torius, — prisistatė jis. — Vienoje iš aukštakrosnių rastas miręs 
vyriškis. Ar apie tai ką nors žinote? 

Ji nereagavo. Policininkas atsisėdo šalia. Kelias minutes į ją 
įdėmiai žiūrėjo. 

— Panašu, kad jums teko išgyventi kažką siaubinga, — galiau- 
siai prašneko jis. — Ar tai jūsų katė? 

Ji linktelėjo. 

— Koks jos vardas? 

— Jo. Viskas. 

Bent jau galėjo kalbėti. 

— Ir kas Viskui nutiko? 

Anika vėl prapliupo verkti. Policininkas kantriai palaukė, kol 
ji nustojo. 

— Jis nužudė jį savo medžiokliniu peiliu, — galiausiai pasakė 
ji. - Nieko negalėjau padaryti, kad jį sustabdyčiau. 

— Kas tai padarė? 

Ji nieko neatsakė. 

— Vyrai mano, kad čia rasto mirusiojo kūnas yra ledo ritulio 
žaidėjo Sveno Matsono. Ar tai tiesa? 

Anika sudvejojo, tada pakėlė į pareigūną akis ir linktelėjo. 

— Nereikėjo jam pulti mano katino, — tarė ji. — Jam tikrai 
nereikėjo kišti nagų prie Visko. Ar suprantate? 

Policininkas linktelėjo. 

— Žinoma, - pritarė jis. — O kas jūs tokia? 

Ji atsiduso ir giliai įkvėpė. 

— Anika Sofija Bengtzon, - išbėrė. 


Jis iš kišenės išsitraukė bloknotą. 

— Jūsų gimimo data? 

Moteris pažvelgė jam į akis. 

— Man dvidešimt ketveri metai, penki mėnesiai ir dvidešimt 
dienų, — susakė ji. 

— Oho, tai bent, — tarė jis. —- Kaip tiksliai! 

— Skaičiuoju dienoraštyje, — pasakė ji ir galvą panarino virš 


nugaišusio katino. 


Epilogas 


— Taip, laba diena, čia Karina Bjornlund. Tikiuosi, jūsų nesu- 
trukdžiau? 

Ministras pirmininkas tyliai atsiduso. 

— Ne, visiškai ne. Kuo galiu jums būti naudingas? 

— Iš tiesų daug kuo. Turbūt suprasite, jog man pastaruoju metu 
buvo be galo sunkus laikotarpis. Pats rinkimų kampanijos įkarš- 
tis, visa kita... — moteris nutilo ir ministras pirmininkas laukė, 
kol tęs toliau. — Na, žinoma, šiame darbe pradirbau tik aštuonis 
mėnesius, — pasakė ji, — todėl mano išeitinė kompensacija tikrai 
neįspūdinga. 

Taip, dėl to ginčytis jis tikrai negalėjo. 

— Taigi pamaniau, gal galėčiau ir toliau dirbti vyriausybėje. Aš 
daug ko išmokau, galiu būti jai labai naudinga. 

Ministras pirmininkas nusišypsojo. 

— Net neabejoju, kad galite, Karina. Darbas tokiu audringu 
laikotarpiu paveikia mus visus. Esu įsitikinęs, kad netrukus su- 
sirasite gerą darbą. Niekas nedrįstų abejoti jūsų sugebėjimais bei 


patirtimi. 

— Nei tuo, ką išmokau. 

— Nė neabejoju. Tačiau žinote, kad ministrai yra linkę spaudos 
sekretores pasirinkti patys. Nieko negaliu jums pažadėti. 

Ji sukikeno. 

— Žinoma, kad galite. Visi žino, kad sprendimus priimate jūs. 
Niekas neprieštarauja tam, ką pasakote. Jei drįstų — jie jau praeitis. 

„Na, tas tiesa, — su pasitenkinimu pagalvojo jis. - Gal ji iš tiesų 
visai nekvaila.“ 

— Karina, suprantu, ką sakote. Gerai. Jūs norite likti, o aš jums 
sakau ne. Ar galime bent dėl to sutarti? 

Moteris kelias sekundes parylėjo. 

— Na, jei nieko daugiau nenorėjote pasakyti... — ruošdamasis 
padėti ragelį pasakė ministras pirmininkas. 

— Jūs visai nieko nesupratote, ar ne? — tyliai prakalbo Karina 
Bjornlund. 

— Nesupratau? — jo balse pasigirdo kylantis susierzinimas. 

— Galbūt neaiškiai pasakiau, — tarė Karina Bjornlund. — Tai 
ne kokios sumautos derybos. Aš jums sakau, kad per šiuos aš- 
tuonis mėnesius sužinojau dalykų, kurių neįmanoma įkainoti. Ir 
dar jums sakau, kad galiu daug pasiūlyti ir noriu toliau dirbti 
vyriausybėje. 

Ministras pirmininkas kitame ryšio gale tyliai įkvėpė neįsteng- 
damas visiškai suvokti, kas vyksta. „Kaip, po galais... Ką, po para- 
liais, ji sužinojo?“ 

— Aš jums siūlau manęs paklausyti labai atidžiai, - kalbėjo mo- 
teris, — nes tai sakysiu tik vieną kartą. Vėliau nenorėsiu, kad apie tai 
kada nors būtų užsiminta. Bet ne aš galiu priimti šį sprendimą. 

Jo burna visiškai išdžiūvo. 

— Juk jūs net ne socialdemokratė, — pasakė jis. 


— O kas man darbo? - atšovė ji. 

Evening Post 


Spalio 7 d. 


Naujojoje vyriausybėje - du netikėtumai 


Mrs pirmininkas pa- 
galiau pristatė naująją 
vyriausybę. Visą procesą gaubė 
paslaptis — iki Rosenbadui at- 
skleidžiant Kabineto sudėtį, ne- 
nutekėjo jokia informacija. 

„Ministrai šiuo metu jaučia 
didžiulį spaudimą, - Evening Post 
teigė vienas šaltinis. - Su visais, 
kas bandytų kalbėti su Žiniasklai- 
da, būtų iš karto susidorota.“ 

Šalia numatytų kandidatų iš- 
kilo du netikėti. Naujasis užsienio 
prekybos ministras, pakeisiantis 
Kristerį Lundgreną, kuris neseniai 
buvo paskirtas įmonės „Swedish 
Steel“ vadovu Luleo, yra buvęs 
socialinės tarnybos, veikiančios 
Katrineholme, vadovas. Politikoje 
patirties jis neturi, tačiau mano- 
ma, kad yra geras ministro pirmi- 
ninko draugas. 

Antroji staigmena, jei tai iš 
viso ką nors galėjo nustebinti, 
stulbina dar labiau. Naująja kul- 
tūros ministre paskirta buvusi 


Kristerio Lundgreno spaudos se- 
kretorė Karina Bjornlund. 

„Žiniasklaida šiomis dienomis 
yra pernelyg sukomercinta, - pir- 
majame savo pranešime tvirtino 
naujoji kultūros ministrė. - Noriu 
įsteigti komitetą, prižiūrintį, kie- 
no rankose žiniasklaidoje sutelkta 
nuosavybė, ir tokiu būdu užtikrin- 
ti, kad joje išliktų nuomonių įvai- 
rovė ir būtų išvengta monopolijos. 
Mano manymu, žiniasklaida šiuo 
metu turi pernelyg daug galios.“ 

Tačiau lieka klausimas: kokią 
politinę programą Karinai Bjorn- 
lund ir naujai išrinktai vyriausy- 
bei išties pavyks įgyvendinti? 

Šio rudens rinkimų kampa- 
nijoje socialdemokratai pasirodė 
prasčiausiai per pastaruosius me- 
tus. Tam, kad turėtų bent men- 
kiausių galimybių, jog jų politi- 
ka būtų svarstoma parlamentė ir 
atsispindėtų įstatymuose, jiems 
prireiks bent dviejų kitų partijų 
paramos. 

Atmintinė: 

Jungtinė provincijų laikraščių asociacija 
Data: lapkričio 10 d. 

Tema: bendrojo pobūdžio 


„KLUBAS ŠEŠI“ - APDOVANOTAS 
METŲ ŽURNALISTINIO TYRIMO APDOVANOJIMU 


STOKHOLMAS (UPNA): 


„Klubas šeši“, kasdien tiesiogiai iš „Radijo namų“ 
Stokholme transliuojama naujienų programa, kurio- 
je aptariamos ir analizuojamos dienos aktualijos, 
gavo metų apdovanojimą už radijo žurnalistiką. 


„Klubui šeši“ šis apdovanojimas suteiktas už lai- 
das, atskleidusias informaciją apie striptizo šo- 
kėjos nužudymą, kurį šių metų liepos mėnesį įvykdė 
buvęs užsienio prekybos ministras Kristeris Lund- 
grenas. 


„Tai tiriamosios žurnalistikos pergalė, - UPNA sakė 
laidos vedėjas. - Šis apdovanojimas įrodo, jog ver- 
ta investuoti į detalius žurnalistinius tyrimus bei 
talentingus darbuotojus.“ 


Apdovanojimas bus įteiktas šių metų lapkričio 
20 dieną. 


Autorių teisės: UPNA 

„TT Agency Newsflash“ 
Data: vasario 24 d. 


Tema: vietinės naujienos 


ĮKALINTAS PORNOGRAFIJOS MAGNATAS 


STOKHOLMAS (TT): 


Antradienį penkeriems su puse metų įkalintas dvi- 
dešimt devynerių vyras, vadovavęs Stokholmo sekso 
klubui pavadinimu „Klubas šeši“. Jis Stokholmo ma- 
gistratų teisme pripažintas kaltu dėl nesąžiningų 
operacijų kreditorių atžvilgiu, buhalterijos klas- 
tojimo, su mokesčiais susijusių nusikaltimų bei 
kliūčių sudarymu juos kontroliuojant. 


Dvidešimt dvejų metų moteris, įtariama vadovavusi 
klubui kartu su minėtu vyru, vis dar laukiama ap- 
klausoje. Gali būti pateiktas rašytinis nurodymas 
iš Pietų Amerikos kilusią moterį areštuoti. 


Autorių teisės: TT 

Pietų meto radijo laidos transliacijos įrašas 
Data: kovo 15 d. 


Tema: politika 


„Švedijos ginklai 
naudojami pilietiniame kare Kaukaze“ 


Praėjusių metų rugsėjį mažoje kalnuotoje Kaukazo 
respublikoje vėl prasidėjo karas. Per pastaruo- 
sius šešis mėnesius kovoje tarp nereguliariosios 
kariuomenės bei vyriausybės karinių pajėgų žuvo 
daugiau nei dešimt tūkstančių žmonių. 


Švedijos taikos ir arbitražo asociacija tvirtina, 
kad vyriausybės kariuomenė naudoja ginklus, paga- 
mintus Švedijos kompanijos „Swedish Weapon Ltd.“ 
Šie kaltinimai nuskambėjo šios dienos Evening Post 
numerio straipsnyje. 


Vyriausybė neigia tokio pareiškimo tikslumą. Mi- 
nistro pirmininko atstovas spaudai teigia: „Tokios 
informacijos teisingumą mes vertiname labai skep- 
tiškai. Šiai valstybei įvestas embargas ginklams, 
todėl nesuprantame, kokiu būdu ten galėjo atsiras- 
ti Švedijos ginklų. Švedijos vyriausybė nesuteikė 
ir artimiausioje ateityje neketina suteikti jokių 
eksporto leidimų į šią teritoriją gabenti kokius 
nors krovinius.“ 

Moteris pripažinta kalta dėl žmogžudystės 


ESKILSTUNA: Dvidešimt penkerių metų mo- 
teris buvo Eskilstiunos magistratų teismo 


„pripažinta praeitais metais Helefošnese 
nužudžiusi ledo ritulio žaidėją Sveną Mat- 
soną. Jai skirta lygtinė bausmė. 

Kaltinamajai pirmiausia buvo pareikštas 
kaltinimas įvykdžius žmogžudystę, bet vėliau 
teismas nusprendė, jog nusikaltimas įvykdy- 
tas ginantis. Teisėjo išvadose nurodoma, kad 
faktas, jog auka ilgus metus prieš moterį 
smurtavo, darė įtaką sprendimui pritaikyti 
švelnesnę bausmę už šią žmogžudystę. 

Taip pat pripažinta, kad šis poelgis 
įvykdytas bent jau iš dalies būtinosios gin- 
ties aplinkybėmis. 


„Šios bylos baigtį neabejotinai lėmė ir 
kai kurios šiurkštaus elgesio detalės, nuro- 
dytos moters ilgus metus rašytame dieno- 
raštyje“, - sakė moters advokatas. 

Pati moteris nuosprendį komentuoti 
atsisakė. 

„Po šio tragiško įvykio ji pradėjo visiš- 
kai naują gyvenimą, — pasakė jos advo- 
katas. — Šiuo metu ji gyvena Stokholme 
ir vakar, tą pačią dieną, kai buvo priimtas 
bylos nuosprendis, jai pasiūlyta nuolatinė 
darbo vieta.“ 

(EC) 

PABAIGA 


Liza Marklund apie „Klubą 69“ 


1994 metų vasarą dirbau Stokholme vakarinių naujienų lai- 
kraštyje Expressen. Daugelis Švedijos gyventojų turbūt prisime- 
na, koks tada kankino karštis, bei faktą, jog nedaug trūko, kad 
nacionalinė futbolo komanda taptų Pasaulio futbolo čempionato 
Amerikoje nugalėtojais. Mano atmintyje iškyla kitokie dalykai. 
Tai buvo šeštoji mano darbo Expressen vasara ir ji taip pat buvo 
paskutinė. 

Gimus trečiam vaikui po motinystės atostogų sugrįžau į darbą 
ir buvau viena iš nedaugelio nuolatinių darbuotojų, kurie plušė- 
jo tuo nepakeliamo karščio laikotarpiu. Taigi, ėmiau rašyti apie 
Švedijos profesionalių darbuotojų konfederacijos vadovo Bjorno 
Rosengreno (Bjorn Rosengren), prieš trejus metus apsilankiusio 
sekso klube „Tabu“, istoriją. 

Ši istorija prasidėjo pavasarį, kai Dagens Nybeter, vienas iš dvie- 
jų didžiausių Stokholmo pagrindinių naujienų laikraščių, publi- 
kavo ilgą straipsnį apie minėtą klubą. Po keleto dienų pirmaja- 
me puslapyje pasirodė dar vienas išskirtinis straipsnis šia tema. 


Tyrimo metu korespondentas Peteris Bratas (Peter Bratt) rado 

55 600 kronų sąskaitą, pasirašytą profesionalių darbuotojų prof- 
sąjungos vadovo Bjorno Rosengreno ir apmokėtą profsąjungos 
banko kortele. Tuomet Rosengrenas ėmėsi aiškinti, kas iš tiesų 
įvyko. 

Jam buvo be galo nemalonu pripažinti, kad lankėsi sekso klu- 
be, ir jis labai apgailestavo, jog už tai sumokėjo profsąjunga, ta- 
čiau viskas galiausiai buvo išaiškinta. 

Bjornas Rosengrenas paaiškino, kad 1991 metų rugsėjo 3 d. jis 
kavinėje „Opera“ vakarieniavo su grupe amerikiečių verslininkų 
iš ventiliacinių sistemų pramonės. Pavalgę amerikiečiai pageidavo 
dar kur nors nuvykti, taigi visi jie sėdo į taksi ir vairuotojas juos 
paleido prie naktinio klubo pavadinimu „Tabu“. 

Bjornas Rosengrenas bei amerikiečiai užsisakė šampano. Po 
mažiau nei valandos, praleistos klube, prie jų priėjo nuoga mer- 
gina ir tuomet Bjornas Rosengrenas suprato, kokia tai vieta, taigi 
apmokėjo sąskaitą ir išėjo. 

Jau kitą dieną paaiškėjo, kad klube jį apgavo. Sąskaita turėjusi 
būti 600, o ne 55 600 kronų. Padedamas teisininko, kurio vardas 
Bjornas Rosengrenas (koks sutapimas!), jis tą sumą galiausiai nu- 
siderėjo iki „mažiau nei 10 000 kronų“ ir sumokėjo asmeniniais 
pinigais. | 

Spaudoje daugiau apie šią istoriją rašoma nebuvo. Rodės, ji 
baigta ir pamiršta. 

Tuomet po kelių savaičių kitame pagrindiniame vakarinių 
naujienų laikraštyje Afionbladet pasirodė visiškai kitokia 1991 
metų rugsėjo 3 dienos įvykių versija. Jame išspausdinta jaunos 
šviesiaplaukės švedės nuotrauka iš nugaros, ant kurios kabojo ka- 
klaraištis. 

Ji teigė, kad su drauge amerikiete sėdėjo kavinėje „Opera“. 


Po kurio laiko prie jų prisėdo amerikietis, tada po kelių minučių 

prisijungė ir Bjornas Rosengrenas. Jis buvo linksmas, įkaušęs ir 
jai padovanojo savo kaklaraištį. Kai baras užsidarė trečią valan- 
dą nakties, visi keturi sėdo į didžiulį baltą limuziną ir nuvažiavo 
į sekso klubą „Tabu“. Bjornas Rosengrenas nusivertė nuo klubo 
laiptų ir vėliau dingo viename privačių kambarių su nuoga azijie- 
te. Moterims bei amerikiečiui jų bičiuliui visa tai pasirodė nelabai 
gražu, taigi jie to paties vairuotojo buvo parvežti į namus ir šis 
sugrįžo parvežti Bjorno. 

Šį straipsnį parašė korespondentas Bengtas Michanekas (Bengt 
Michanek). 

Mes Expressen ne juokais supanikavome. Buvome nuo šios is- 
torijos atsilikę - man teko užduotis pasivyti ir rasti ką nors naujo. 
Nuėjau į savo darbo kabinetą ir kurį laiką mąsčiau. Teisinga galėjo 
būti tik viena: melavo arba ta jauna moteris, arba Bjornas Rosen- 
grenas. 

Taigi, kas galėjo patvirtinti, kas įvyko iš tiesų? 

„Operos“ darbuotojai akivaizdžiai negalėjo žinoti, kas dėjosi 
kavinei užsidarius. Galbūt ką nors, pavyzdžiui, didelį baltą li- 
muziną, prisiminti galėjo vaikinas, kuris dirbo dešrainių kioske 
Estermalme, bet ar tai buvo įmanoma praėjus trejiems metams? 
Mažai tikėtina, be to, jis nebūtų žinojęs, kur jie važiavo. Nuoga 
azijietė greičiausiai tai būtų atsiminusi, bet kur ją rasti? Be to, 
neaišku, ar ji patikima liudininkė. 

Liko tik vienas asmuo, kuris tuo metų turėjo būti blaivus, — 
limuzino vairuotojas. Be to, turėjo išlikti ir už važiavimą apmo- 
kėtos sąskaitos kvitas. Ėmiausi telefono skambučių, klausinėjau, 
bandžiau ką nors iš viso to išpešti ir šiek tiek pasistūmėti į priekį. 
Mano nuostabai, pasisekė beveik iš karto. 

Pasirodo, Bjornas Rosengrenas buvo nuolatinis limuzinų kom- 


panijos „Freys Hyrverk“ klientas. Limuzinams kiekvienais metais 

jis išleisdavo iki ketvirčio milijonų kronų, nors profsąjunga jam 
buvo parūpinusi automobilį. 

Sužinojau ir dar kai ką įdomaus: praėjus vos trims savaitėms 
po dabar jau liūdnai pagarsėjusios nakties „Tabu“ klube „Freys 
Hyrverk“ subankrutavo. Pavyko vasaros sodyboje Skonėje rasti 
šios bylos teismo vykdytoją ir man buvo pasakyta, kad nebuvo 
įtarimų dėl vengimo mokėti mokesčius ar ko nors neteisėto, kas 
būtų susiję su bankrotu, vadinasi, visa su šia byla susijusi infor- 
macija buvo viešai prieinama. Medžiaga rinko dulkes didžiulėse 
saugyklose Pietų Hamarbio prieplaukoje. 

Ten nuvykau jau kitą dieną ir radau milžiniškas lentynas, pil- 
nas sąskaitų, faktūrų ir kitų dokumentų. Po bene valandos viską 
atkapsčiau: užsakymo formą bei „Freys Hyrverk“ sąskaitos išrašą, 
kuriame — informacija, kad klientas Rosengrenas 1991 metų rug- 
sėjo 4 dieną, 3:22 val. ryto, kavinėje „Opera“ užsisakęs limuziną. 

Paskui viskas dėliojosi labai greitai. 

Bjornas Rosengrenas akivaizdžiai nesakė tiesos apie tą naktį 
„Tabu“, bet ne dėl to turėjo atsistatydinti. 

Profesionalių darbuotojų kontederacijos valdyba nė nenutuo- 
kė, kad jis sudaręs sutartį su „Freys“. Jie nežinojo, kad profsą- 
jungos pirmininkas, jo šeima bei aukšti socialdemokratų partijos 
pareigūnai metų metus važinėjosi limuzinais, už kuriuos buvo 
mokama profsąjungos narių pinigais. Tai buvo paskutinis lašas. 

1994 metų liepos 19 dieną Bjornas Rosengrenas atsistatydino 
iš Profesionalių darbuotojų konfederacijos pirmininko pareigų. 
Gausiai susirinkta į spaudos konferenciją, kurioje jis paskelbė šį 
savo sprendimą, joje dalyvavo visi pagrindiniai žiniasklaidos at- 
stovai. Mačiau, kaip susirinkusiesiems rankas spaudžia profsąjun- 


gos informacinės tarnybos skyriaus vadovas: jis liūdnai šypsojosi, 

spausdamas ranką Peteriui Bratui iš Dagens Nybeter bei Bengtui 
Michanekui iš Aftonbladet, vada priėjo prie manęs. 

Kai pasakiau savo vardą, jo veidas paniuro, persikreipė pykčiu. 
Vyras atitraukė ranką ir sušuko: 

„AR BENT NUTUOKIATE, KĄ PADARĖTE?“ 

Aš žengtelėjau kelis žingsnius atgal ir pabandžiau kažką prale- 
menti, bet kol radau tinkamus žodžius, jis jau buvo apsisukęs ir 
visas įpykęs nurūko į kitą salės galą. 

Vėliau daug apie tai mąsčiau. 

Kodėl būtent ant manęs taip supyko informacinės tarnybos 
skyriaus vadovas? Bratas buvo parašęs, kad Rosengrenas lankė- 
si sekso klube. Michanekas minėjo, kad jis atsidūrė privačiame 
kambaryje su nuoga azijiete. Aš teparašiau, kad vyras išsikvietęs 
automobilį kai kur nuvažiavo. 

Galiausiai padariau išvadą, jog mane kaltinti buvo lengviausia. 
Buvau dvidešimt metų jaunesnė už kitus, be to, moteris. 

Vis dėlto blogiausia dar laukė priešaky. 

Bjornui Rosengrenui atsistatydinus, buvo vykdoma kampanija 
iškreipti Žiniasklaidos apie šią istoriją pateiktus faktus. Pasklido 
gandai, kad Bengtas Michanekas ir aš tapome pakištos informa- 
cijos aukomis: neva buvome įvilioti arba papirkti rašyti tai, ką 
parašėme. Šis gandas vis labiau plito, kol galiausiai tapo neginči- 
jama tiesa. 

Visgi, kaip ir buvo galima numatyti, didžiausią sumaištį sukėlė 
radijo laida „Studio Ett“ („Klubas vienas“). 

Kai Geteborge rinkau medžiagą apie jaunos merginos, nu- 
žudytos kapinėse, bylą, man paskambino vienas laidos vedėjų ir 
paprašė pakomentuoti, ką padariau. Tada eteryje prakalbo šurvė 


melagių, kurie radijuje prikūrė įvairiausių istorijų. 

"Tuo metu Bengtas Michanekas ir aš padarėme tai, ko papras- 
tai skirtinguose laikraščiuose dirbantys korespondentai niekada 
nedaro: susitikome ir ant stalo išdėjome visas kortas. 

Štai kas iš tiesų įvyko. 

Rugsėjo 4-osios rytą, dieną po apsilankymo sekso klube 
„Tabu“, Aftonbladet redaktoriai jau žinojo visą istoriją. 

Mergina su kaklaraiščiu susitikinėjo su kai kuo, kas dirbo lai- 
kraštyje, ir jam viską papasakojo jau tą rytą grįžusi į namus. 

Buvo parašytas straipsnis apie profsąjungos vadą, apsilankiusį 
sekso klube, ir kelias dienas buvo svarstoma, ar jį publikuoti, kol 
galiausiai nuspręsta to nedaryti. Priežastis buvusi ta, kad ši istorija 
yra pernelyg žeminanti ir asmeniška. Bjornas Rosengrenas buvo 
girtas ir nederamai elgėsi, taigi pamanyta, jog visuomenė neturi 
žinoti apie asmeninius jo paslydimus. 

Praėjus trejiems metams, kai paaiškėjo, kad jis už visą tą reikalą 
sumokėjo profsąjungos pinigais, istorija jau nušvito visiškai kitoje 
šviesoje. Vienintelė problema buvo ta, jog mergina buvo išvykusi 
gyventi į JAV ir niekas nežinojo, kur ją surasti. Tam prireikė kele- 
to savaičių ir todėl kiek užtruko, kol straipsnis pasirodė. 

Kalbant apie mano pačios straipsnius, su niekuo neaptarinėjau 
to, ką tuo metu dariau ar ką maniau rašyti. Apie tai nekalbėjome 
net su naujienų skyriaus redaktoriais, jie nežinojo, nei kam skam- 
binau, nei su kokia medžiaga tuo metu dirbau. 

Tam, ką parašiau, įtakos neturėjo niekas — net mano vadovai 
laikraštyje. Tai buvo išskirtinai mano pačios iniciatyva, visiškai 
savarankiškas darbas. 

Kartu su Bengtu Michaneku savo profsąjungos laikraščiui 
Journalisten parašėme ilgą straipsnį, kuriame tiksliai paaiškinome, 


kas iš tiesų įvyko. Tada melas nustojo sklisti. 

Galiausiai viskas susidėliojo į savo vietas, tačiau vėliau nemažai 
mąsčiau apie pajėgas, kurios buvo pasitelktos per Bjorno Rosen- 
greno apsilankymą „Tabu“ bei po jo. Akivaizdu, kad vyrai buvo 
pasirengę padaryti viską, kad apgintų savo valdžią bei įtaką. 

Pavyko visą į mane nukreiptą spaudimą atlaikyti dėl to, kad 
dirbau jau dešimt metų ir puikiai žinojau, ką darau. Kaip būtų 
buvę tuomet, jei minėtus straipsnius būčiau parašiusi savo pir- 
mąją darbo laikraštyje vasarą? Kaip tuomet būčiau susidorojusi su 
puolimu bei melu, nukreiptu prieš mane? 

Šie įvykiai bei apmąstymai ir suformavo knygos „Klubas 69“ 
branduolį. 

Kai 1999 metais pirmą kartą knyga buvo išleista Švedijoje, 
Profesionalių darbuotojų konfederacijos skyrius, Nacionalinės 
Švedijos vietinės savivaldos profsąjunga, mane paskelbė metų ra- 
šytoja. 


Kartais gyvenimas mus ima ir nustebina. 


Liza Marklund, 
Stokholmas, 2011 metų balandis 


Autorės padėkos žodis 


Visi įvykiai šioje knygoje yra išgalvoti. Laikraščio Evening Post 
nėra, tačiau jis turi panašumų su daugeliu realiai veikiančių ži- 
niasklaidos organizacijų. 

Romane minimi Švedijos vyriausybės departamentai, jų atsa- 
komybės sferos bei geografinės vietos atitinka viską, kas egzistavo 
iki 1999 metų. 

Visi knygos veikėjai yra išskirtinai autorės vaizduotės vaisius. 
Bet kokie panašumai su realiais asmenimis yra grynas sutapimas. 
Visgi kai kurių aprašytų politinių figūrų vardai yra tikri. Jie yra 
paimti iš istorinės medžiagos, surinktos socialdemokratų partijos 
Švedijos gyventojų šnipinėjimo metu. Šios veiklos detalės, mi- 
nimos romane, paremtos anksčiau paviešintais faktais. Vis dėlto 
reikia paminėti, kad IB istorijos baigtis bei jos atgarsiai, aprašomi 


šiame romane, yra visiškai išgalvoti. 


Mano informacijos apie IB istoriją šaltiniai yra: Folket i Bild 
Kulturfront („Žmonės dėmesio centre“), Nr. 9, 1973 m., Janas 
Giju (Jan Guillou), Peteris Bratas; Ordfront forlag, Kommunis- 


Hdgarna („Komunistų medžiotojai ), Jonas Gumesonas (Jonas 

Gummesson) ir Tomas Kangeris (Thomas Kanger); Afžonblade:, 
3/12 priedas, 1990 m., „Sanningen om den Svenska neutralite- 
ten“ („Visa tiesa apie švedišką neutralitetą), Jonas Gumesonas ir 
Tomas Kangeris; ištrauka iš TV4 1998 metų rinkimų kampanijos 
naujienų transliacijos. 

Informacija apie būrimą taro kortomis panaudota iš Gerdo 
Zyglerio (Gerd Ziegler) knygos Tarot, sjūlens spegel („Taro kor- 
tos — sielos veidrodis“), „Vattumannen t6rlag“. 

Detalės, susijusios su sekso klubo vadyba, paimtos iš Izabelos 
Johanson (Isabella Johansson) biografijos En strippas bekūnnelse 


(„Striptizo šokėjos išpažintis“). 


Taip pat norėčiau padėkoti žmonėms, kurie mielai atsakė į 
mano gal kartais ir keistokus klausimus: Jonui Gumesonui, vie- 
tinių TV4 naujienų vadovui, ačiū tariu už suteiktą medžiagą, 
korektūrą bei informaciją, susijusią su Švedijos šnipinėjimo ypa- 
tumais tiek šalies viduje, tiek užsienyje; dr. Robertui Grundinui 
(Robert Grundin) iš Stokholmo teismo medicinos ekspertizės 
biuro už tai, jog supažindino, kaip veikia ši įstaiga; Svenui Olo- 
vui Grundui (Sven-Olov Grund), techninio Stokholmo policijos 
skyriaus vadovui, už kantrius paaiškinimus, kaip veikia jo skyrius; 
Klaesui Kaselui (Claes Cassel), Stokholmo policijos spaudos at- 
stovui, dėkinga ėsu už tai, kad pabuvo gidu ir aprodė centrinės 
policijos nuovados valdas; Kajui Helstriomui (Kaj Hallstrėm), 
Helefošneso liejyklos liejikui, už savo darbovietės aprodymą ir 
patarimus, susijusius su kalybos bei aukštakrosnių terminologija; 
Evai Vintzel (Eva Wintzel), Stokholmo rajono prokurorei, už su 
teisiniais klausimais susijusius patarimus bei analizę; Kersti Rosen 
(Kersti Rosen), spaudos kontrolierei, bei Evai Tetzel (Eva Terzell), 

analizę, susijusią su žiniasklaidos etikos klausimais; Birgitai Vi- 
klund (Birgitta Wiklund), Gynybos ministerijos informacijos 
skyriaus vadovei, už tai, kad paaiškino, kaip ministerijoje galima 
pasiekti viešą informaciją ir kaip veikia korespondencijos cirkulia- 
cijos sistema; Nilsui Gunarui Helgrenui (Nils-Gunnar Hellgren), 
Užsienio reikalų ministerijos kurjerių skyriaus sekretoriui, už in- 
formaciją apie diplomatinių kurjerių darbo bei gaunamų siuntinių 
reglamentaciją; Peteriui Rošui (Peter Rosch), Gotlando burlaivių 
lenktynių nugalėtojui, už buriavimo terminologijos komentarus; 
Olovui Karlsonui (Olov Karlsson), „TV Norbotten“ redakcijos 
vadovui, už detalią informaciją apie Piteo; Marijai Helstriom 
(Maria Hallstrėm) ir Katarinai Nitz (Catarina Nitz) — už infor- 
maciją apie Siodermanlandą; Lotai Snikarei (Lotta Snickare), Šve- 
dijos banko „FėreningsSparbanken“ vadovybės mokymų skyriaus 
vadovei, — už nuolatines kūrybines diskusijas; Emai Bakli (Emma 
Buckley), savo nepakartojamai redaktorei iš „Transworld“; savo 
agentui Niklui Salomonsonui (Niclas Salomonsson) bei jo ben- 
dradarbiams iš „Salomonsson Agency“. 

Galiausiai ne mažiau dėkinga esu dramaturgei Tuvei Alsterdal 
(Tove Alsterdal), kuri mano kūrybą perskaito pati pirmoji ir yra 
genialioji mano idėjų išklausytoja, skaitytoja bei kritikė. 

Visišką atsakomybę už bet kokias pasitaikiusias klaidas ar ne- 

Evening Post reporterei Anikai Bengtzon teko patirti šiurpių momentų žurnalistės 
karjeroje, o dabar duota nuobodi užduotis aprašyti Nobelio premijos teikimo 
pobūvį. Vis dėlto vakaras baigiasi taip, kaip ji visai nesitikėjo: šokdama susiduria 
su bėgančios žudikės žvilgsniu ir po akimirkos pamato, kaip susmunka šios 
auka - Nobelio komiteto pirmininkė Karolina fon Bering. Pirma mintis — 
skambinti į redakciją, tačiau elitinio vakarėlio apsauga nesnaudžia, visi dalyviai 
operatyviai apklausiami ir turi pažadėti viešai neskelbti jokios informacijos. 
Netekusi teisės parašyti straipsnį, žurnalistė priversta imti mokamų atostogų. 
Prie ir taip nelengvos kasdienybės prisideda problemos šeimoje. Vienintelė viltis 
nepanirti į depresiją - pamėginti pačiai išsiaiškinti, kodėl buvo pasamdyta Kate 
vadinama amerikiečių žudikė. Visos paieškos nuveda ją pas tą patį Žmogų: 
paslaptingai, tragiškai mirusį turtingą ir garsų pramonininką, kuris atsakingas už 
vieną iš geidžiamiausių pasaulio dovanų... 

o pirmąją savo praktikos vasarą. 

Praktikantė žurnalistė Anika Bengtzon vasarai išsirūpino vietą 
didžiausiame Švedijos dienraštyje. Ji nekantriai laukia progos 
prasimušti, nors budėjimas prie pranešimų priėmimo linijos — ne 
visai tai, ką ji turėjo galvoje... Kai anonimas praneša apie nuogos 
moters lavoną gretimose žydų kapinėse, Anika nutaria, jog atėjo jos 
valanda prasimušti. Klijuodama jaunosios aukos gyvenimo detales ji 
aptinka filmuotą medžiagą, kuri pagrindinį įtariamąjį nukelia už 
šimtų mylių nuo nusikaltimo vietos tuo metu, kai buvo įvykdyta 
žmogžudystė. Ar policija ieško ne to vyro? Staiga pakimba grėsmė ne 
tik Anikos karjerai. Kuo daugiau ji klausinėja, tuo pažeidžiamesnė 
darosi pati. 


4 (g. 1962 m.) yra garsi žurnalistė, 
neginčijama skandinaviško detektyvo karalienė, UNICEF 
+ valios ambasadorė, vienos iš sėkmingiausių 2 
vedijos leidyklų bendrasavininkė. Debiutinis detek 

apie žurnalistę Aniką buvo parduotas 1 milijono tirė 
Svedijoje, kur iš viso tik 9 milijonai gyventojų! L. 
yra išleidusi vienuolika romanų ir dvi negrožines 
su Jamesu Pattersonu kartu sukūrė romaną Fe 
Killers, kuris tapo tarptautiniu bestseleriu, ir yra antroji i! 
autorė, pasiekusi New York Times bestselerių sąrašo + 
pirmąją vietą. Detektyvai apie guvią žurnalo repor i A 

